
Mennyt aika on aina tuntematon maa ja sen lähesty- 
minen vaikeaa. Ajankohtaisartikkeleiden todistusvoi- 
ma on suhteellista, ne väljähtyvät helposti. Mutta 
kun ne ovat terävimmillään, niitä parempaa johdatta- 
jaa omaan aikaansa ei ole. Raoul Palmgrenin, loiste- 
liaan esseistin, toimittajan ja tiedemiehen, tekstit 
ovat tällaisia harvinaisuuksia. 

Tekstejä nuoruuden vuosikymmeneltä on elävintä 
suomalaista lehdistöhistoriaa. Palmgrenin terävälle 
kynälle oli luonteenomaista kyky elää hetkessä ja 
muistaa samalla menneisyys. Nyt, vuosikymmenten 
jälkeen, artikkeleita voi jälleen lukea kuin ajankoh- 
taistekstiä. Historiallinen perspektiivi ja polttavin 
ajankohtaisuus käyvät yksiin kirjoitusten koko laa- 
jalla rintamalla: kirjallisuuden ja taiteen kysymykset, 
päivänpolitiikka, kansalliset linjanvedot, Suomi, 
Eurooppa, maailma... 

Tekstejä nuoruuden vuosikymmeneltä sisältää va- 
likoiman Raoul Palmgrenin kirjoituksia vuosilta 1933 
—41. Kirjoittaja on itse osallistunut teoksen toimit- 
tamiseen. Mukaan on myös liitetty täydellinen luet- 
telo Raoul Palmgrenin painetuista teksteistä vuo- 
silta 1929—41. 

Soihtu 10/1937 


Raoul Palmgren 30-luvun alussa 


Saatteeksi 


Käsillä oleva teos aloittaa kirjasarjan, joten lukija lienee oikeutetun kiinnostu- 
nut päähenkilön persoonallisuudesta. Raoul Palmgren ei ole helpoimmin 
kuvattavia henkilöitä, joten pitkähkö lainaus voitaneen antaa anteeksi. Atos 
Wirtanen, ystävä ja tuntija, kirjoittaa ”Poliittisissa muistelmissaan” (1972); 

”Olin kiinnittänyt huomiota Raoul Palmgreniin jo silloin, kun hän 30- 
luvulla alkoi esiintyä puhujana ylioppilaskokouksissa ja kirjoittajana akatee- 
misten sosialistien julkaisuissa, myös Soihtu-lehdessä. Hän oli jo silloin niin 
selväpiirteinen persoonallisuus, niin vaativan vauhdikas esiintymisessään, ettei 
häntä voinut olla huomaamatta. Minusta hän vaikutti varsin ahdasoppiselta 
marxilaiselta. Mutta hänellä oli luontaista objektiivisuutta, tarkkaa johdon- 
mukaisuutta, laajat tiedot ja henkilökohtaista viehätysvoimaa. Tahtomattaan- 
kin hänet pani merkille. Hänen huumorinsa oli avaraa, hänen ivansa pisti. 
Hänessä oli ilmeistä tieteellistä lahjakkuutta. Ja tyylillinen loisteliaisuus sijoit- 
ti hänet heti alussa omaan luokkaansa vasemmiston kynäilijöiden joukossa. 

Sodan aikana hän oli oleskellut monissa niistä vankiloista, joita saksalais- 
ystävällinen valtiovalta piti siihen aikaan valmiina maan kansainvälisen ja 
humanistisen mielipidesuunnan edustajille, niin kommunisteille kuin ei- 
kommunisteille. Sodan jälkeen hän tuli päätoimittajaksi kansandemokraattien 
p änenkannattajaan. Ja nyt hän osoittikin harvinaiset älylliset ja journa- 
listiset kykynsä. Lehtimiehenä hän oli pätevä ja taitava, poliittisena ja kult- 
tuurihenkilönä monipuolinen, taiteellisesti etevä, ripeä tajuamaan ajankohtai- 
sen sekä esikuvallisen ahkera ja luotettava. Hän oli ylivoimaisen hyvä pääkir- 
joitusten laatija, loistelias pakinoitsija, erinomainen kirjallinen makutuomari, 
nopsa ja iskuvalmis väittelijä. Ja hän osoittautui eteväksi marxilaiseksi teoree- 
tikoksi, selkeämmäksi ja itsenäisemmäksi kuin yksikään muu hänen aikansa 
suomalainen. 

Parhaiten voinen valaista arvonantoani häntä kohtaan mainitsemalla pari 
vertailua. Hän oli minun mielestäni marxilaisena lehtimiehenä ja kirjailijana 
samaa arvoluokkaa ja lajia kuin G. Lukács, Bengt Lidforss, Peter P. Rohde. 
Ja hän jatkoi oivallisella tavalla tieteellistä sosialistista perinnettä, jolla oli 
harvoja mutta huomattavia suomalaisia edustajia: N. R. av Ursin, Yrjö Mäke- 
lin, Yrjö Sirola, O. V. Kuusinen, K. H. Wiik.” 

Käsillä olevan valikoiman ensimmäistä artikkelia kirjoittaessaan Raoul 
Palmgren oli juuri siirtymässä täysi-ikäisyyteen ja täyttämässä 21 vuotta. 
Hänen journalistiikkansa ensi vaihe sijoittuu kuitenkin jo aikaisemmaksi, 
lukuvuoteen 1929-30, jolloin hän oli Tampereen klassisen lyseon VII luokan 
oppilas ja koulun konventin (toverikunnan) lehden Puhurin päätoimittaja. 
Enteellisesti ensimmäinen julkinen esiintyminen oli myös ensimmäinen julki- 


nen taistelu: tulenkantajamodernismin, kansainvälisyyden ja sosiaalivapaa- 
mielisyyden puolesta nousevaa Lapuan fasismia vastaan. Jos tässä hyväksym- 
me nimimerkillä R. Palomeri kirjoitetun kiehtovan avainromaanin ”30-luvun 
kuvat” (1953) omaelämänkerralliseksi kommentiksi, tuo käsin kirjoitettu ja 
konventin kuukausikokouksissa ääneen luettu lehti oli ”tulenkantajain nuori- 
sopainos”. Lehden numeroita ei ole tiettävästi säilynyt. Eräiden huhujen 
mukaan ne olisi ajan henkeen poltettu koulun pihalla. 

Jo saman konventtivuoden aikana 17-18-vuotias kirjoittaja esiintyi myös 
painetussa sanassa. Lehti oli itse Tulenkantajat, jossa Palmgrenin polemiik- 
keja, runoja ja kirja-arvosteluja ilmestyi monella eri nimimerkillä (Raoul 
Palmgren-Palmari, R. P. Palmari, Pentti Aarne). R. Palmari säilyi lehtirunoi- 
lija-nimimerkkinä Palmgrenin siirtyessä syksyllä 1931 yliopistolukuja varten 
Helsinkiin, mutta muuten hän alkoi esiintyä omalla nimellään tai helposti 
tunnistettavilla lyhennelmillä R. P. tai -n. Muutama arvostelu ilmestyi päivä- 
lehdissä, Helsingin Sanomissa ja Suomen Sosialidemokraatissa (jälkimmäi- 
sessä myös runoja ja laaja Katri Vala -essee). Varsinainen foorumi oli wv. 
1932-33 kuitenkin Erkki Valan johdolla perustettu uusi Tulenkantajat, jonka 
nuoreen avustajakuntaan Palmgren kuului alusta asti. Tuolloiseksi tyyliesiku- 
vakseen Palmgren mainitsee yhä 20-luvun Tulenkantajat, täsmentäen Erkki 
Valan. 

Vuoden 1933 lehtiteksteissä ja niitäkin selvemmin aaterunoissa (esim. 
”Nuori Antonious” ja ”Marx”) näkyvät ideologisen murroksen merkit, siirty- 
minen individualistisesta tulenkantajaradikalismista työväenliikkeen aate- 
maailmaan, marxilaisuuteen. Palmgren osallistui Akateemisen Sosialistiseu- 
ran toimintaan syksystä 1931 alkaen ja oli syksystä 1933 alkaen myös seuran 
teoreettisen aikakauslehden Soihdun toimituskunnan jäsen. Uuden vaiheen 
intomieli paloi edelleen Tulenkantajien palstoilla, jossa ilmestyivät lennok- 
kaasti aggressiiviset linjankäynnit mm. porvarillista pasifismia (Felix Iversen) 
ja kulttuuriliberalismia (Lauri Viljanen) vastaan. Ajanjakson yliopistollisissa 
harjoitustöissä ja kirja-arvosteluissa Palmgren takoi aseekseen luokkakantai- 
sen marxilaisen estetiikan. Samaan aikaan hänen tehtäväkaistakseen Soih- 
dussa tuli sosialidemokraattisen puolueen pikkuporvarillisen sivistystoiminnan 
ja kulttuuripolitiikan eri haarojen oikeaoppinen marxilainen kritiikki. Palm- 
gren itse toteaa, että tuolle vaiheelle oli luontaista ”tuoreen käännynnäisen 
ehdottomuus ja äkkijyrkkyys” — Leninin ”penikkataudiksi” luonnehtima 
ultravasemmistolaisuus. Journalistiseksi esikuvaksi nousi nyt Mauri Ryömä 
(joka joulukuusta 1934 lähtien toimi Soihdun päätoimittajana) tai viime 
kädessä molempien yhteinen taustahahmo Lenin ja tämän ”vasartava” 


sanonta. Itseironiseen tapaansa Palmgren haluaa muistuttaa, että tyyliin 
kuului muitakin ainesosia, ainakin yliopisto-opintojen myötä kielenkäyttöön 
sulautunut annos akateemista tärkeilyä, joka oli kotoisin pikemmin K. S. 
Laurilalta kuin Yrjö Hirniltä. d 

Syksyllä 1934 syntyi Tulenkantajat-lehden piirissä ”kulttuuriaktivismin” ja 
marxilaisuuden välinen skisma, joka johti välirikkoon Erkki Valan kanssa. 
Avustajakaartin pääosa siirtyi vuoden 1935 alussa Jarno Pennasen 1932 
perustaman marxilaisen Kirjallisuuslehden palstoille; Palmgrenista tuli lehden 
toimituksen jäsen keväällä 1935. Vuosi 1935 oli vuoden 1937 rinnalla ”nuo- 
ruuden vuosikymmenen” aktiivisin ja tuotteliain. Palmgren jakoi lehdessä 
marxilaista kenttäoikeutta sekä ajan johtavan kirjallisuuden että ideologisesti 
ajanomaisen tendenssikirjallisuuden piirissä. Pääfoorumina oli nyt Kirjalli- 
suuslehti; vastaavasti lehtimiesidoliksi nousi Jarno Pennanen. Kulttuuripoliit- 
tisten linja-artikkelien ja lukuisten räjähdysmäisten polemiikkien keskeltä 
nousee esille pari laajaa tutkielmaa, ”Kalevala marxilaisuuden valossa” ja 
varsinkin ”Kansallisen nousun legenda” — kuuluisan ”Suuri linja” -teoksen 
(1948) ensimmäinen luonnos, kauan yksinäinen mutta pitkällä tähtäyksellä 
vaikuttanut linjanveto 1800-luvun aatehistoriallisesta kehityksestä ja sen jat- 
kuvuudesta. 

Vuosi 1935 oli sekä yhteiskunnallisesti suuntautuneen kirjallisuuden läpi- 
murtovuosi kotimaassa että kansanrintaman valtaannousun vuosi Ranskassa. 
Tapahtumat eivät erikseen tai yhdessä riittäneet pehmentämään Palmgrenin 
marxilaista luokkanäkemystä. Kun Kirjallisuuslehti julkaisi Stanley Burnsha- 
win ”keskitien kirjailijoiden” ymmärtäväistä kohtelua korostavan artikkelin, 
se ärsytti Palmgrenin kiivaaseen polemiikkiin. Sen seurauksena syntyi kesällä 
1935 hänen ja Pennasen välinen skisma kulttuuripolitiikan perusteista. Vasta- 
kohta-asetelma jatkui vielä v. 1936, jolloin Palmgren Pennasen loman ja 
ulkomaanmatkan aikana toimi Kirjallisuuslehden yt. päätoimittajana; tuolloin 
syntyivät muutamat kansanrintamapolitiikan kannalta tärkeimmät pääkirjoi- 
tukset. Omaksuessaan vähin erin kansanrintamalinjan Palmgren säilytti yhtä 
kaikki kriittisyytensä sen ”opportunistista” (Pennanen) ja ”kömpelöä” (Ryö- 
mä) soveltamista vastaan. Ja vaikka kirjallisuudentutkija Franz Mehring ja 
tyylisosiologi Wilhelm Hausenstein olivat olleet hänen auktoriteettejaan syk- 
systä 1934 — jolloin syntyi yliopistollisen pro gradu -tutkielma ”Taide ja 
yhteiskunta” — näiden esikuvien syventävä vaikutus sai selvemmän ilmauk- 
sensa vasta v. 1936. Silloin ilmestyi tähänkin niteeseen sisältyvä Hausenstein- 
essee, joka merkitsi Palmgrenin linjantarkistuksen ohjelmallista ilmaisua. 

Vuodesta 1937 tuli sitten Palmgrenin ”nuoruuden vuosikymmenen” journa- 


listiikan huipentuma sekä laadullisesti että määrällisesti. Soihdun päätoimit- 
tajana hän joutui siirtämään kirjoittelunsa painopisteen politiikkaan. Nyt 
lopullisesti kiteytyvän itsenäisen lehtimiehen linjan testinä oli lehden luotsaa- 
minen läpi vaikeitten ajantilanteiden ja -ratkaisujen: presidentinvaalit, halli- 
tuksen vaihdos ja puolueestaerottamiset kotimaassa, Espanjan sisällissota, 
Stalinin puhdistukset sekä sodan ja rauhan voimien välinen ”henkien taiste- 
lu” Euroopassa. Palmgren kirjoitti yhtä lukuunottamatta lehtensä kaikki 
pääkirjoitukset, lisäksi tutkielmia, katsauksia, arvosteluja ja polemiikkeja ja 
kaiken tämän ohessa vielä tutkielmia ja arvosteluja Kirjallisuuslehteen. Kan- 
sainvälispoliittisena kompassina oli ennen muita Hermann Budzislawskin 
toimittama riippumaton saksalainen emigranttilehti Neue Weltbiihne. Ilmai- 
sulliseksi innoitukseksi tuli leniniläisen ”vasartamisen” sijasta marxismin 
perustajien rehevä renessanssi-ilmaisu: Marxin ja Engelsin tekstit ovat selvästi 
virittäneet kesällä 1936 syntyneen yleisen historian laudaturtutkielman tyylin — 
tutkimus käsitteli Saksan vv. 1848-49 vallankumousta ja ilmestyi ASS:n 
painettuna julkaisuna v. 1937 nimellä ”Vällankumous ja vastavallankumous 
Saksassa”. Samana vuonna Palmgren toimitti julkisuuteen myös kokooma- 
teoksen ”Marxilaisuus” (ASS), jossa hänellä oli kaksi omaa tutkielmaa. 
Soihdun vuosi päättyi Venäjän vallankumouksen ja Suomen itsenäisyyden 20- 
vuotisnumeroihin, joista edellinen aiheutti päätoimittajalle ensimmäisen val- 
tiopetossyyteen. 

Asevelvollisuusaika 1938 muodostui pakolliseksi hengähdystauoksi, jonka 
jälkeen Palmgren palasi julkisuuteen 1939 ensi sijassa Tulenkantajain kirjal- 
lisuusarvostelijana — näkyvimmin pohjoismaiden uuden vasemmistolaisen kir- 
jallisuustutkimuksen esittelijänä — sekä (eri lehdissä) Ranskan suuren vallan- 
kumouksen 150-vuotismuiston erittelijänä. Lehtikirjoittelu oli nyt vain sivu- 
puuhaa lisensiaattiopintojen, kirjastoharjoittelun ja auskultoinnin rinnalla. 
”Ultravasemmistolaisuuden penikkatauti” näytti näissä artikkeleissa lopulli- 
sesti voitetulta, mutta entinen hyökkäävyys säilyi. Vaikka Palmgren pysytteli 
asevelvollisuutensa jälkeen sivussa ASS:n ja sen lehden ”opportunistisesta” 
asenteesta hallituspolitiikkaan, hän julkaisi talvisodan aattona nimettömästi 
tai salanimellä Soihdussa pari artikkelia. Niistä käy ilmi pisteliäs kanta sekä 
tukea tyrkyttävien länsivaltojen ”demokratiaan” että irvikuvaksi rappeutunee- 
seen ”kansanrintamaan”. 

Journalisti Palmgrenin ”nuoruuden vuosikymmenen” viimeinen näytös esi- 
tettiin jälleen Tampereella, jonka kaupunginkirjaston johtajana hän toimi 
välirauhan ajan. Ensimmäinen päätoiminen virka rajoitti lehtikirjoittelua sekä 
suoranaisesti että välillisesti, ideologisesti; journalistiikka jäi suhteellisen niu- 


kaksi ja valtaosin kirjallisuuden esittelyksi eri lehtien — runsaimmin paikalli- 
sen Kansan Lehden — palstoilla. Näissä oloissa olivat merkittävimpiä tekstejä 
ilmeisesti kaksi puhetta, joista ensimmäisen Palmgren piti kaupungin sosiali- 
demokraattisen kunnallisjärjestön juhlassa syyskuussa (se julkaistiin Kiilan 
albumissa) ja jälkimmäisen Kivi-patsaalla lokakuussa (Kansan Lehti): ne 
ilmaisivat Palmgrenin suurpoliittisen ja kulttuuripoliittisen linjan keskellä 
ahdistavaa aikaa ja supistuvaa sananvapautta. Joulukuussa 1940 Työväen 
Joululehdessä ja samanaikaisesti Koy Tieteen kustantamana kirjasena 
ilmestynyt tutkielma ”Venäläinen romaaniperinne ja neuvostovenäläinen kir- 
jallisuus” taas oli ensimmäinen Suomessa syntynyt laajempi esittely kustan- 
nuspolitiikan syrjimästä naapurikirjallisuudesta. 

Raoul Palmgrenin — ”marxilaisen kulttuurikriitikon ja lehtimiehen” — vuon- 
na 1972 saama Eino Leinon palkinto on kaiketi kaikista Leino-palkinnoista 
se, jossa läheisimmin muistetaan itseään seuran nimihenkilöä: 

"Palmgrenin loistokas, purevasti erittelevä kritiikki 1930-luvun Kirjallisuus- 
lehdessä ja Tulenkantajissa asettui suomalaisen kulttuuri-imperialismin ja 
Jascismin vastaisen taistelun eturintamaan. Toisen maailmansodan jälkeen 
Palmgren on ansioitunut mm. Leinon-henkisenä pakinoitsijana (nimimerkki 
Hapan) ja itsenäisenä journalistina. Tutkielmasarjassaan 'Suuri linja’ hän 
määrittelee Eino Leinon vuosisatamme 'suomalaisen kansallisuusaatteen 
syvällisimmäksi mullistajaksi ja uudistajaksi”. Uusista lähtökohdista Palm- 
gren jatkaa Leinon edistyksellisen, yhteiskunnallisen esseistiikan perinnettä ja 
tarjoaa meillä ainutlaatuisia esimerkkejä marxilaisen kritiikin tiedollisesti ja 
laadullisesti korkeatasoisesta soveltamisesta. Tälle pohjalle rakentuu myös 
Palmgrenin työ opettajana ja tutkijana. Se on oikaisevaa ja herättävää, 
menneisyyttä ymmärtävää ja tulevaisuutta rakentavaa.” 

Palmgrenin ”nuoruuden vuosikymmenen” (1929-41) painettu lehti- ym. 
kirjoittelu käsittää 279 yksikköä. Sodanjälkeinen journalistiikka — Vapaassa 
Sanassa ensin kulttuuri-, sitten päätoimittajana 1944-52 sekä 40-luku -lehden 
toimituksen jäsenenä ja keskeisenä avustajana 1945-47 — on määrällisesti 
moninkertainen. Pelkästään Happaman pakinoita — joista ilmestyi 1953 vali- 
koima ”Hapanta” Jörn Donnerin kustantamana ja Atos Wirtasen esipuheella 
varustettuna — oli n. 1200, artikkeleita, arvosteluja, tutkielmia ja polemiikkeja 
summittaisen arvion mukaan n. 3 000. Luonnollisesti Palmgrenin kirjoittelu 
sai "toisen tasavallan” julkisuudessa myös aivan toisenlaista painoa. Myös- 
kään Vapaasta Sanasta eroamisen (1952) jälkeisinä vuosikymmeninä Palm- 
gren ei ole luopunut journalistiikan aselajeista. Tutkija, kirjastomies, yli- 
opiston professori ja laajamittaisten, uraauurtavien kirjallisuustutkimuksien 

julkaisija on yhä saattanut julkisuuteen kolminumeroiseen lukuun yltävän 
määrän artikkeleita, tutkielmia, arvosteluja ja polemiikkeja, joita on julkaistu 
eri aikakaus- ja sanomalehdissä, suurelta osin pohjoissuomalaisissa. 

Ajatus Palmgrenin laajan, todella edustavan journalistiikkavalikoiman jul- 
kaisemisesta on esitetty toistuvasti, erityisen näkyvästi esimerkiksi monen 
kirjoittajan toimesta Leino-palkinnon johdosta vuonna 1972. Palmgrenin teks- 
tinäytteitä sisältyy kokoomateoksiin ”Suomen sana” (WSOY, 15. osa, 1965), 
”Eino Leinon perinne” (Otava 1978) ja ”Taisteleva kritiikki” (Tammi 1979) — 
ja luultavasti kahden viimemainitun valikoiman toimittajat kävivät läpi monet 
tuskatilat yrittäessään supistaa Palmgrenin osuutta sellaisiin mittoihin että se 
ei suoranaisesti varjostaisi muita osanottajia. Love Kirjojen vaiheissa suunni- 
telma ”Palmgrenin valituista” on ollut jonkinlainen pakkomielle ensi hetkistä 
lähtien. Päähenkilö itse suhtautui ajatukseen aluksi kielteisesti, sitten epäröi. 
den ja lopulta myötämielisesti. Tähän vaikuttivat ilmeisesti aivan käytännön 
näkökohdat: Raoul Palmgren on joutunut siksi monen yliopistollisen harjoi- 
tustyön ja opinnäytteen kohteeksi että hänen tieteellistä mielenlaatuaan sel- 
västikin vihloivat puutteellisen materiaalin varassa suoritetut yritykset. Koska 
Palmgrenin tutkimustyö jatkuu täysitehoisesti, merkitsee nyt käynnistynyt 
kommentoitu tekstivalikoima ainakin jonkinlaista edellytystä työrauhaan — 
perusasioihin on tässä vastattu. 

Niinpä sitten Raoul Palmgren luovutti käyttöömme tekstit ja myös osallistui 
niiden valikointiin, toimitustyöhön ja kommentointiin — tästä onnellisissa ja 
viihtyisissä merkeissä sujuneesta yhteistyöstä pyydämme esittää lämpimimmät 
kiitoksemme. Lehti- ja kirjallisen tuotannon 1929-41 sisältävä bibliografia 
voitiin koota hänen kolmesta leikekirjastaan 1929-45. Sekä kirjoituksien 
kommentoinnissa että tässä esipuheessa olemme käyttäneet hyväksi kirjoitta- 
jan antamia tietoja. Valinta on tapahtunut kirjoitusten edustavuutta mutta 
myös kokonaiskuvan monipuolisuutta silmälläpitäen; eräät laajat lehtitutkiel- 
mat (”Katri Vala — maanpakolaisen paluu” (1932), ”Kalevala marxilaisuuden 
valossa”, ja ”Kansallisen nousun legenda”) ovat tällöin jääneet pois. Poisjää- 
neisiin teksteihin on tarpeen tullen viitattu kommenteissa. Lukuunottamatta 
painovirheiden korjaamista sekä niukkoja oikeinkirjoituksellisia ajanmukais- 
tuksia tekstit julkaistaan sellaisenaan. Poistettujen alaviitteiden, kirja-arvoste- 
lujen esikappaleiden ja muiden vastaavien sisältämät asiatiedot on siirretty 
kommentteihin. 

Lehtimies Palmgrenia ovat Atos Wirtasen ohella julkisuudessa luonnehti- 
neet mm. Jarno Pennanen ("Raoul Palmgren — poliittiset ääriviivat”, Tilanne 
1962), Matti Kurjensaari (”Veljeni merellä myrskyävällä”, 1966) ja Pekka 


Tarkka (”Raoul Palmgren kriitikkona”, HS 28.2.1972). Kaikkiaan on kuiten- 
kin selvää, että julkisuuden luotisateessa elämäntyönsä tehnyt kirjoittaja on 
myös suuri tuntematon. Ehkäpä hänen moniulotteisuutensa on yksinkertaises- 
ti yhteismitaton karujen intellektuaalisten olojemme kanssa! Julkaistessaan 
"nuoruuden vuosikymmenensä” viimeisen tekstin Palmgren ei ollut vielä 
täyttänyt kolmeakymmentä ikävuottaan, mutta kaikessa puhuttelee jo marxi- 
lainen monioppinut, kaikesta intohimoisesti kiinnostunut ihminen — Marxin, 
Engelsin, Mehringin ja LunaiSarskin hengenheimolainen. Jos tämän heimon 
edustajia kasvoi Suomessakin vuosisadan ensi vuosikymmeninä, heitä on ollut 
perin harvassa myöhemmin. Suuren perinteen kulmakiviä on myös älyllinen 
rehellisyys, jonka ansiosta kannanotot kestävät yli muuttuvien aikojen ja 
suhdanteiden. Yksi avainsana on nopeus, joka koskee niin tyylillisiä vaikuttei- 
ta, laajoja ajatuskulkuja kuin alueitten moninaisuuttakin — se että tästä 
valikoimasta puuttuvat elokuva tai operetti, ei merkitse ettei Palmgren olisi 
niitäkin käsitellyt. Intensiivinen kyky elää hetkessä merkitsi erottamattomasti 
kykyä muistaa menneisyys. Niinpä vuosipäiväjutut — jotka monelle kirjoitta- 
jalle ovat puisevia pakkopullia — kasvavat kirjan sivuilta tehokkaina ja luonte- 
vina ajankohtaisartikkeleina. 

Nämä ominaisuudet johtavat viimeiseen, yleisempään huomioon. Syksyllä 
1979 tuli kuluneeksi 40 vuotta talvisodan syttymisestä. Lehtien perusteella 
näytti hetken siltä, kuin talvisotaa ja sitä edeltänyttä 30-luvun pätkää lähdet- 
täisiin elämään uudelleen. Vanhojen skenarioitten rinnalla oli uusia, tuttuna 
johtolankana yhä se ”mitä emme mitenkään voineet tietää”. Moninaisuuden 
kupla sai aikaan taikatempun: monesta jo hauraaksi osoittautuneesta alibista 
vallitsi jo harras yksimielisyys. ”Koko totuus” oli viimeinkin nostettu kumpu- 
jen yöstä. 

Tähän yhteyteen Raoul Palmgrenin tekstit astuvat yhtä kapinallisina kuin 
syntyessään. Ne ovat muistutus siitä, minkä selvästikin monet yhä haluavat 
unohtaa: kuinka paljon tieteen ja taiteen, historian ja nykyhetken leikkauspis- 
teessä elänyt ja vaikuttanut nuori marxilainen saattoi tietää ajastaan. Kirje 
me esittelee vaiennetun äänen, jonka kantovoima ja tarpeellisuus ovat tänään 
ilmeisempiä kuin koskaan. 

Kirjailija ja yhteiskunta 


Sillä vaatimuksella, jonka tulenkantajat 1933 ovat kirjallisena ohjelmanaan 
esittäneet, yhteiskunnallisen kirjallisuuden ja yhteiskunnallisen kirjallisuuskri- 
tiikin vaatimuksella, on takanaan kaksi vakavaa huomiota ajan henkisestä 
elämästä. Aikana, jolloin kulttuurin aineellinen pohja koko maailmassa järk- 
kyy ja jolloin henkisessä elämässä vallitsee sanoin kuvaamaton kaaos, on 
pakko suorittaa uusi arviointi myös ja erikoisesti kirjailijan asemasta elämässä 
ja yhteiskunnassa. Sillä kun on jouduttu siihen, että kirjailija joko alistuu 
poroporvarin hovinarriksi tai katkeroituneena asettuu taistelukannalle koko 
yhteiskuntaa vastaan, ja yhteiskuntaa halveksien vetäytyy sen ulkopuolelle 
sanoutuen irti sen kohtaloista, ja kun toisaalta poroporvari halveksii vaaraton- 
ta hovinarriaan ja yhteiskunta joutuu täydellisesti unohtamaan kirjailijan 
todellisen arvon ja todelliset mahdollisuudet yhteiskunnallisena voimana, on 
asiassa jotakin pelottavan väärää ja sairasta, joka vaatii nopeaa korjausta ja 
muutosta. ` 


Suuret kirjailijat ovat olleet yhteiskunnallisia voimia 


Kuitenkin on meidän heti aluksi todettava, ettei näin ole aina ollut, eikä 
näin ole kaikkialla nykyisinkään; poikkeuksia kyllä on olemassa. Tarkastelles- 
samme kirjallisuuden historiaa joudumme toteamaan, että kirjailijan osuus 
yhteiskunnalliseen kehitykseen kautta aikojen on ollut suuri, määrätyissä 
historian taitekohdissa kerrassaan ratkaiseva. Ajatelkaamme Ranskan valistus- 
kirjailijoita, joitten vaikutus suuren vallankumouksen puhkeamiseen ja 
feodaalisen yhteiskuntajärjestyksen kukistumiseen on ehdottoman kiistämätön, 
ja jatkakaamme tätä viittausta Victor Hugon, Emile Zolan, Anatole Francen 
ja Romain Rollandin nimien mainitsemisella: kaikilla heillä on ollut selvä 
maailmankatsomus, kaikki he myös ovat vaikuttaneet maansa yhteiskunnalli- 
seen ja poliittiseen kehitykseen; lisäksi he ovat ranskalaisen kirjallisuuden 
etevimpiä edustajia vallankumouksen jälkeen. Tai ajatelkaamme englantilaista 
kirjallisuutta Thomas Moresta, Utopian kirjoittajasta, Bernard Shaw'hon asti, 
tai Amerikan kirjallisuutta: Walt Whitmanista lähtien kaikki ne kirjailijat, 
jotka koko maailma tuntee, ovat olleet yhteiskunnallisia. Saksan kirjallisuus 
tarjoaa nimiä sellaisia kuin Lessing, Schiller, Heine, Hauptmann, ja me 
olemme viime päivinä joutuneet näkemään, miten monet tämän maan tunne- 
tuimmista kirjailijoista joutuvat vainon alaisiksi yhteiskunnallisen katsomusta- 
pansa vuoksi. Eihän kai kukaan myöskään voi kieltää Venäjän suurten 15 


kirjailijain Gogolin, Dostojevskin, Tolstoin tai Gorkin mahtavaa vaikutusta 
aikansa henkiseen ja yhteiskunnalliseen kehitykseen, tai skandinaavisten mes- 
tareitten Almgvistin, Ibsenin, Björnsonin, Strindbergin, Hamsunin merkitystä. 
Ja meillä Suomessa on ainakin kolme suurta nimeä tässä suhteessa mainitta- 
vana: Canth, Leino ja Järnefelt. 

Tarkastakaamme näitä nimiä: ne ovat uudemman ajan kirjallisuuden suu- 
rimpia. Ja lisätkäämme tähän kolmen suuren kriitikon nimet: Belinskin, 
Tainen ja Brandesin. Nämä kriitikot, joitten vaikutus uudemmalla ajalla on 
suurempi kuin ehkä kenenkään muun, ovat lähteneet arvostelemaan kirjalli- 
suutta yhteiskunnalliselta ja poliittiselta pohjalta. 

Toteamme siis, ettei edellä esittämämme väite suinkaan ole vailla poik- 
keuksia, vieläpä nämä poikkeukset juuri ovat niitä, joita me kutsumme 
suuriksi kirjailijoiksi. Mutta käsitteenä ymmärretään kirjailijan tehtävä nykyi- 
sin pelottavan väärin. Aikana, jolloin yhteistyö tulee kaikkialla yksilön sijaan 
ja yhteiskunta valtaa kaikki elämänalat, säilyy suuren yleisön keskuudessa yhä 
käsitys, että taide on olemassa vain huvitukseksi, ja useimmat kirjailijat ja 
arvostelijat ovat jatkuvasti onnettoman ja järjettömän l'art pour Vartin lumois- 
sa, tietoisesti tai tietämättään. 


Mitä on l’art pour Part? 


D'art pour Part on lähtöisin Ranskasta; ensimmäisenä tätä iskusanaa lienee 
käyttänyt Victor Cousin v. 1818. Mutta vaikuttavaksi se tuli vasta vähän 
myöhemmin, 1830-luvun puolivälissä, joten kohta saamme viettää sen sata- 
vuotisjuhlaa ja — toivottavasti samalla myös hautajaisia. Tämän vaalilauseen 
ympärille keräytyivät silloin monet ranskalaisista romantikoista, ennen kaik- 
kea Théophile Gautier, ja jälkeenkinpäin on tällä iskulauseella ollut tavatto- 
man suuri vaikutus ranskalaiseen kirjallisuuteen: Flaubert, Goncourt-veljekset, 
Baudelaire, parnassolaiset, symbolistit ja dekadentit ovat olleet sen kannatta- 
jia. Englannissa julisti Walter Pater ensiksi tätä oppia; sen kuuluisimmaksi 
edustajaksi tuli kuitenkin Oscar Wilde. Ja lopuksi voimme sanoa, että fin- 
du-sieclen parfymintuoksuinen salonkikirjallisuus ylipäänsä koko Euroopassa 
on ilmeistä l’art pour Part-taidetta. Tämän suunnan tyypillisin edustaja Suo- 
messa on Volter Kilpi, mutta sen vaikutus muutenkin meillä on mitä ilmei- 
sin. 

Mitä on sitten Part pour lart, tämä vahingollinen ja vaarallinen oppi? 
Iskulause jo sinänsä selittää, että tässä tahdotaan julistaa taide omaksi tarkoi- 
tuksekseen, taiteeksi taiteen vuoksi; taiteen moraali on sen kauneus, sanoo 
Flaubert. Taidetta on tuomittava vain esteettisen, mutta ei eetillisen lain 
mukaan. 

Ymmärtääksemme l’art pour lartin syntyä ja historiaa, on syytä kuitenkin 
tarkastaa sitä aikaa ja ympäristöä, josta tällainen vaatimus saattoi lähteä. 
Kuten prof. Laurila aivan oikein selittää, on l'art pour l’art käsitettävä vain 
protestiksi yrityksille, jotka tähtäsivät kirjallisuuden ja yleensä taiteen alista- 
miseen joittenkin moraalisten, yhteiskunnallisten, poliittisten tarkoitusperien 
ajamiseen. Se on taiteen noli me tangere toisaalta siveysintoilulle, toisaalta 
poroporvarillisuudelle. 

L'art pour l’art on vastaliike, mutta se ei ole itsenäinen ohjelma. Sillä 


vaikkakin taiteella tunnustettavasti on oma erikoinen tarkoituksensa, on järje- 
töntä. väittää, että taide sinänsä olisi oma tarkoituksensa. Selittämällä, ettei 
taide mitenkään vaikuta elämään ja ettei toisaalta taide ole eetillisen arvoste- 
lun alainen kuten kaikki muut elämänilmiöt, asetetaan taide, ei enempää eikä 
vähempää kuin elämän ulkopuolelle. Ja sitähän juuri l'art pour Vart-kirjailijat 
tekivät luodessaan taidetta vain omaksi — ja ehkä myös ystäviensä — iloksi. 


Taide on kuitenkin oleellisesti sosiaalinen ilmiö, 


ilmaisua muille, pyrkimystä siirtää omat tunnevaikutelmat mahdollisimman 
suuriin joukkoihin. Taide on myös oleellisesti sosiaaliseen kehitykseen vaikut- 
tava voima, mutta sen haluavat Part pour l'artin edustajat kieltää. Taiteen 
tehtävänä on tulkita elämän merkitystä tunnearvoina: se on elämää selittävä 
voima. Mutta sen tehtävänä on myös vaikuttaa elämään, mullistaa, uudistaa. 
Ja sitä enemmän, mitä yhteiskunnallisemmaksi elämä ja ihminen muodostuu. 

Taideteoksella tietysti on oma esteettinen kriteerinsä, mutta sillä täytyy olla 
myös eetillinen kriteerio: siitä täytyy lausua arvostelu ja tuomio myös sen 
vaikutuksen nojalla, joka sillä on yhteiskuntaan, sen perusteella, onko se 
elämää ja kehitystä edistävä vaiko vastustava voima. Taide on kyllä jatkuvasti 
antava ihmisille esteettistä nautintoa, se on jatkuvasti oleva elämää selittävä 
voima, mutta sen täytyy yhä enenevässä määrässä muodostua elämään vaikut- 
tavaksi voimaksi. Kun kysytään, kumpaa taide on, fanfaari joukkojen edessä 
vai suloista nautintoa tuova hopeahuilu, emme voi väittää, että se on vain 
joko toista tai toista, sillä se on ollut ja on oleva kumpaakin, mutta me 
väitämme, että sen yhä kasvavassa määrässä täytyy olla edellistä: fanfaari 
joukkojen edessä. Elämä yhteiskunnallistuu, yksilö yhteiskunnallistuu, yhteis- 
kunta tarvitsee kirjailijaa ja myös kirjailija yhteiskuntaa. 


Runous ja politiikka 


Mitä me siis haluamme vaatiessamme kirjailijalta yhteiskunnallisuutta? 

Me vaadimme ensinnäkin, että kirjailijan tulee olla yhteiskunnan jäsen ja 
yhteiskunnallinen ihminen ja sellaisena hänen tulee kirjoittaa, kirjoittipa hän 
sitten maailmansodasta, työtaistelusta tai rakastettunsa käsistä. Me vaadimme 
kirjailijalta uutta suhtautumista tehtäväänsä, vakavaa, vastuuntuntoista, mutta 
samalla itsetietoista. 

Me vaadimme toiseksi, että kirjailijalla täytyy olla varma, ehjä maailman- 
katsomus. Sillä ilman maailmankatsomusta luodaan kyllä taidetta, mutta ei 
taidetta, joka edistää elämää. 

Meidän kolmas vaatimuksemme nostaa varmasti esteetikkomme takajaloil- 
leen. Yhteiskunnallisuuden yhä levitessä, aikana jolloin suuret muutokset ja 
ratkaisut ovat kysymyksessä, rohkenemme näet vaatia, että kirjailijan täytyy 
olla enemmän kuin yhteiskunnallinen ja enemmän kuin maailmankatsomuk- 
sellisesti asennoitunut: hänellä täytyy olla myös poliittinen kantansa. : 

Poliittinen kantansa, huudettaneen, sehän merkitsee taiteen kuolemaa! Että 

niin ei suinkaan ole asian laita, haluamme seuraavassa osoittaa. 

Politiikalla näet emme tässä suinkaan tarkoita päivänpolitiikkaa sen vihe- 
liäisimmässä muodo: Kunkin mentaliteetista tietysti lopulta riippuu, miten 
hän politiikan käsittää. Tässä yhteydessä, runouden vierelle asetettuna, tarkoi- 
tamme politiikalla sitä, mitä Kreikan suuret filosofit, Platon ja Aristoteles, 
sillä tarkoittivat: heille se merkitsi yhteiskunnan kokonaisuuteen tähtäävää ja 
yhteishyvään kohdistuvaa pyrkimystä ja sisältää viime kädessä itseensä koko 
valtion, politeian, julkisen elämän. On syytä jo kirjailijain luopua tylsästä, 
muodiksi tulleesta politiikan halveksimisesta, sillä kuten Victor Svanberg 
sanoo: »politiikan halveksiminen on vain yhteiskunnan halveksimisen karkein 
muoto». Jos kirjailijalla on kerran jotain aatteita ajettavanaan, on hänen 
pakostakin poliittisesti orientoiduttava. Hänen tulee vain tietää asemansa ja 
tehtävänsä: hän on edelläkävijä. 


Edelläkävijä: 
tässä on neljäs ja viimeinen vaatimuksemme 


Emme suinkaan kiellä taiteellista arvoa ja merkitystä joltakin Flaubertilta, 
joka kuvaa mestarillisesti ihmistä, tai joltakin Vigny'ltä, joka luo nautittavaa 
kauneutta, mutta nykyaikana nimitämme suureksi kirjailijaksi vain sitä, joka 
on edelläkävijä, reformaattori, profeetta. Suuri kirjailija on yhteiskunnallinen 
taistelija; hänen päämääränään on oikeudenmukaisuus. Suuri kirjailija on 
kulttuurin ja ihmisyyden apostoli; hänen päämääränään on onnellinen ihmis- 
kunta. Suuri kirjailija on profeetta, joka vaistoaa ajan suuren, liikkeellepane- 
van aatteen, leimauttaa sen esiin joukkojen edessä. Hänellä on intuitionsa, 
jolla hän näkee suuret päämaalit; poliitikot, taloustieteilijät, teknikot tulevat 
hänen jäljessään ja suorittavat kukin spesialityönsä. 

Mihin olemme näin tulleet? 

Ensiksikin: käsittämällä näin, uudella tavalla tehtävänsä kirjailijan asema 
täydellisesti muuttuu. L'art pour l'art, jolla on kyllä aikoinaan ollut merkitys- 
tä taisteluna poroporvarillisuutta vastaan, mutta joka sitten on vienyt kirjaili- 
jan hänen arvoaan alentavaan asemaan, osoittautuu tällöin täysin voitetuksi 
kannaksi. Ymmärtäessään todellisen asemansa yhteiskunnassa saa kirjailija 
takaisin menettämänsä itsetunnon. Hän jaksaa vapautua pääoman nöyryyttä- 
västä orjuudesta tai, jos hän on ostanut jo aikaisemmin vapautensa asettumal- 
la yhteiskunnan ulkopuolelle, hän voi palata yhteiskuntaan tietäen löytävänsä 
sieltä kirjailija-arvolleen sopivan tehtävän. 

Toiseksi: yhteiskunnan suhtautuminen kirjailijaan on myös muuttuva, kun 
se ei näekään enää edessään narria vaan profeetan. Ihmiskunta on tällä 
hetkellä sellaisten probleemain edessä, valtiomiehet ovat niin selvästi osoitta- 
neet kykenemättömyytensä osoittaa tietä pois nykyisestä umpikujasta, että 
profeettoja tarvitaan: suuria kirjailijoita. Joku tiedemies on voinut rakentaa 
nerokkaita teorioja historiallisesta ja yhteiskunnallisesta kehityksestä, mutta 
hän ei voi iskeä ajatuksiaan joukkojen sisimpään. Sen voi tehdä vain kirjailija, 
koska hänellä on taiteilijan kyky luoda kuvia, ja vain kuvat voivat syöpyä 
joukkojen sieluun. 


Entä mikä on meidän aikamme korkein aate, 


eteenpäinvievä aate? Voimme sen aavistaa, mutta kirjailijan on se kirkastetta- 
va. »Meidän aikamme korkein elämänymmärrys», sanoo Arvid Järnefelt, »on 
koko maailman yhteys, johon ihmeellisellä tavalla liittyy kuumeinen pyrkimys 
vapautua luokkarajoista, taloudellisesta eriarvoisuudesta, isänmaitten välisistä 
sodista, aseista...» 

Ja hän esittää kirjailijatovereilleen parhaimpana toivomuksenaan, vettä he 
jyrkästi ja rohkeasti luopuisivat siitä patriotismista, joka johtaa kansojen 
veriseen yhteentörmäykseen ja uhkaa maailmaa hajaannuksella, ja että he 
yhtä rohkeasti omistaisivat oman nykyisyytemme korkeimman elämänkäsityk- 
sen, siten kohoten siihen asemaan, mikä ihmiskunnan taiteelle ja kirjallisuu- 
delle oikeastaan kuuluu: olla aikansa henkisen elämän todellisia johtajia.» 

Fanfaarit soimaan joukkojen edessä! 


Tulenkantajat n:o 11/1933 

RP:n painetuista lehtiteksteistä Tulenkantajien kevättalvella 1933 julkaistu 
ohjelma-artikkeli on järjestyksessä 13:s. Sitä olivat edeltäneet muutamat lu- 
kiolaisajan poleemiset ym. kirjoitelmat »vanhassa» Tulenkantajat-lehdessä 
1929-30 sekä ensimmäisten yliopistovuosien arvostelut ja polemiikit »uudes- 
a Tulenkantajat-lehdessä, Helsingin Sanomissa ja S. Sosialidemokraatissa 

952-33. 

Valikoiman ensimmäinen tekstinäyte edustaa kirjoittajansa ideologista siir- 
tymävaihetta, jossa hänen taidekäsitystään hallitsee tolstoilais-järnefeltiläisesti 
värittynyt yhteiskunnallisuuden ja aktiivisuuden vaatimus (kirjoituksen alaot- 
sikkoina: »Missä profeetat viipyvät? Nykyaika odottaa uutta yhteiskunnallista 
kirjallisuutta»). Kirjoituksessa on marxilainen taidekäsitys vasta piilevänä 
astuakseen julki lehdessä vajaa vuosi myöhemmin (n:ot 6-10/1934) julkaistus- 
sa 4-osaisessa artikkelisarjassa, jonka otsikot vaihtelevat, mutta joka alun 
perin oli v:n 1934 alussa prof. Y. Hirnille otsikolla » Taide ja yhteiskunta» 
kirjoitettu harjoitusaine (myöhemmin s.v. laajennettuna samanniminen pro 
gradu -tutkielma). Marxilaista taideteoriaa R. P. käsitteli myös Soihdussa n:o 
1/1934 julkaistussa artikkelissaan » Taide ja luokkataistelu» sekä kokooma- 
teokseen » Marxilaisuus» (ASS 1937) sisältyvässä tutkielmassa » Marxilaisen 
estetiikan peruskysymyksiä», joka tässä valikoimassa edustaa kirjoittajansa 
marxilaista taideteoriaa 30-luvun puolivälin jälkeen. 

Aatteellisen pasifismin vararikko 
ja uudet taistelutunnukset 


Aatteellisen pasifismin loistoaikaa oli 20-luku: presidentti Wilsonin kan- 
sainliitto-artiklain, aseistariisumiskonferenssien ja Coudenhove-Kalergin Pan- 
eurooppa-aatteen aikakausi, jolloin maailmansodan suuri romahdus näytti 
tehneen sodat tulevaisuudessa mahdottomiksi. Suursodan järkytysten seurauk- 
sena näytti syntyneen niin voimakas sodanvastainen mielipide kansojen kes- 
kuudessa, että saatettiin päätellä: näitä kansoja eivät enää mitkään nationalis- 
tiset iskulauseet voi pettää, näitä kansoja eivät enää mitkään seikkailevat 
hallitukset voi johtaa toisiaan vastaan. Kansat ovat oppineet! Ei koskaan enää 
sotaa! 

Nyt meillä on 30-luku: sotaa seurannut hämmennys on haihtunut, maail- 
manpoliittiset valtatekijät eroittuvat taas selvinä. Kansainliitto on elävä ruu- 
mis, Paneurooppa-aate muotina poissa päiväjärjestyksestä. Aseistariisumiskon- 
ferenssit ovat kokoontuneet ja hajaantuneet tuloksena ennenkuulumaton 
varustelukilpailu ja sodanuhka sekä idässä että lännessä. Maailmansodan 
synnyttämä hysteria on ohitse, yhä uudet ja uudet ihanteellismieliset pasifistit 
palaavat katuvina isänmaallisen ideologian helmaan: oikealle paikalleen kan- 
sainvälisessä luokkataistelussa. Ja »uusi nuoriso»! Osoittautuvat taas tosiksi 
Jules Cambon'in sanat elokuussa 1914: »Kun vanha sukupolvi kuolee pois 
antaakseen tilaa uudelle, joka ei tunne sodan kauhuja ja on taistelunhalui- 
nen... ihmiskunta saa vitsauksekseen sodan. Sellaista on maailman meno.» 

Sellaista on maailman meno: yleispoliittinen tilanne 15 vuotta suursodan 
jälkeen voi jälleen todistaa naiivin, idealistisen pasifismin täydellisen varari- 
kon. 

Taistelu sotaa vastaan, se merkitsee: taistelu sodan syitä vastaan. Mitä ovat 
sodan syyt? 

En nyt tässä puhu sellaisista haaveellisista pasifisteista, jotka kaikessa ajatte- 
lussaan — niin myös selvitellessään sodan syitä — päätyvät metafysiikkaan. 
Tavallinen aatteellinen pasifisti käsittää kyllä taloudelliset tekijät erääksi 
sodan syyksi, mutta asettaa helposti tasavertaisina tämän syyn rinnalle muita, 
ennen kaikkea nationalistisen ideologian. Hänen vastakohta-asettelunsa on 
aina sellainen, että kansat asetetaan pientä sodanhaluista ryhmää vastaan. 
Kansat ovat muka rauhantahtoisia, vain diplomaattien, upseerien, sotatarve- 
tehtailijain pienelle piirille on sodasta hyötyä. Keinona kansojen saamiseksi 
mukaan sotaseikkailuun käytetään nationalistista ideologiaa: tätä vastaan on 
aatteellisen pasifistin mielestä taistelu pääasiassa suunnattava. 

Jos huomautamme tällaiselle idealistiselle pasifistille koko rauhankysymyk- 
sen yhteiskunnallisesta pohjasta, hän pelästyy. Jos ajamme hänet äärimmäi- 
seen umpikujaan, saamme ehkä selityksen: rauhankysymyksen ratkaisu ei 
riipu yhteiskunnallisen kysymyksen ratkaisusta vaan pikemminkin päinvas- 
toin: yhteiskunnallisen kysymyksen ratkaisu rauhankysymyksen ratkaisusta. 
Yhteiskunnalliseen vääryyteen ja sortoon on syynä ihmisten elämän, toimin- 
nan, työn epävakaisuus. Sodan uhkaava hirviö aina edessämme tunnemme 
työskentelevämme vain hetkeä varten. Vuosikymmen, pari: jälleen sota, joka 
ehkä tuhoaa kaiken. Työmme tarkoituksettomuus ajaa meidät kyynilliseen 

egoismiin, joka vähän välittää oikeudenmukaisuudesta ja suunnitelmallisuu- 
desta. Jos nyt rauhankysymys saadaan ratkaistuksi, rauhantakeet luoduksi, on 
koko ihmiskunnan yleinen mentaliteetti muuttuva. Meidän työmme on työtä 
tulevaisuuttakin varten: uusi optimismi, uusi tulevaisuususko, uusi solidari- 
teetti on valtaava mielet, egoismi muuttuva altruismiksi, vääryys oikeudenmu- 
kaisuudeksi ... 

Näin uskoo ihanteellinen pasifismi. Katsokaamme ympärillemme. Missä 
ovat nyt rauhantakeet, missä kansainliittokokousten ja aseistariisuntakonfe- 
renssien työn tulokset? Miksi ei hallituksia ole pakotettu täydelliseen aseista- 
riisumiseen? Pasifisteillahan on ollut »kansat» takanaan! 

Miksi Kansainliiton työ ei ole vienyt tuloksiin? Miksi aseistariisumiskonfe- 
renssit ovat olleet hedelmättömiä? Miksi rauhantakeet ovat olleet vain pape- 
ria? Miksi varustelukilpailu on kiihtynyt äärimmilleen ja sota voi leimahtaa 
milloin hyvänsä? 

Siksi, että porvarillisten valtioiden porvarilliset (tai porvariston johtamat) 
hallitukset ovat näitä neuvotteluja käyneet kykenemättä, uskaltamatta ja 
haluamattakaan viedä rauhankysymystä ainoaankaan todella positiiviseen 
tulokseen! Siksi, että rauhankysymys on yhteiskunnallinen kysymys! Siksi, 
että sodat ovat välttämätön seuraus taloudellisesta järjestelmästä! 

Perussyynä on kapitalistinen järjestelmä, jonka kehitysketjussa sota on sama 
ajoittainen välttämättömyys kuin pulat ja massatyöttömyys. On laskukonjunk- 
tuuri, kulutus ei vastaa tuotantoa, työttömäin armeijat kasvavat, teollisuus 
tarvitsee uusia vientimahdollisuuksia, yhteiskunnallinen tyytymättömyys tulee 
uhkaavaksi - silloin: sota! Koko kansan huomio ulospäin, työttömät rintamal- 
le, teollisuudelle tilauksia, koko jättiläiskoneisto käyntiin täydellä vauhdilla. 
Nationalistinen ideologia, kasvatus, koululaitos, kirkko, taide, suorittavat 
osansa. Ja tätä mahtavaa mekanismia vastaan luulevat naiivit vaatteelliset 
pasifistit» voivansa taistella ihanteellisella ihmisyysjulistuksellaan, »puolueet- 
tomalla» valistustyöllään ja vetoomuksillaan! Se on niin naiivia, että se 
melkeinpä tuntuu tosiasiain määrätietoiselta hämäämiseltä. 

Yksinomainen taistelu nationalistista ideologiaa vastaan on mieletöntä kuin 
don Ouijoten taistelu tuulimyllyjä vastaan. Ei hyödytä iskeä välikappaletta: on 
iskettävä alkusyyhyn. Ainoa tie on yhteiskunnallinen taistelu. Ainoata reaa- 
lipoliittista rauhantyötä on taistelu kapitalistista järjestelmää vastaan. Vasta 
kun kapitalistinen järjestelmä on korvattu sosialistisella, on meillä mahdolli- 
suudet maailmanrauhan luomiseen. 

Sentähden: jokaisen rehellisen pasifistin paikka on siinä rintamassa, joka 
taistelee kapitalistista järjestelmää vastaan. Taistelu kapitalismia vastaan on 
taistelua sotaakin vastaan, taistelu sosialismin puolesta on taistelua rauhankin 
puolesta. 


Tulenkantajat n:o 5/1934 

Tässä Tulenkantajissa helmik. 1934 (n:o 5) julkaistussa artikkelissa kirjoit- 
tajan kokema murros porvarillisesta liberalismista ja sosialidemokraattisesta 
reformismista marxilaiseen luokkataistelu-ideologiaan on saanut roiman yksi- 
viivaisen ilmaisun, jota seurasi hedelmätön polemiikki Suomen Rauhanliiton 
johtajan fil. tri Felix Iversenin ja kirjoittajan välillä (Tulenkantajat n:o 8, 9, 10 
ja 11/1934). Vuosikymmenen puoliväliin mennessä oli käsityksiä tarkistettu: 
molemmat väittelijät toimivat rauhantyön laajentuneessa yhteisrintamassa. 


Arvostelijan tulee olla tiedemies 


Taantumuksellisen taiteilijan ihanteena on aina ollut yksinomaisesti tuntee- 
seen vetoava romantikko (parhaassa tapauksessa mystikko!); tämän taiteen 
tarkoitushan on luoda valheen savuverho kuolevan järjestelmän jättiläisvää- 
ryyden ylle. 

Vallankumouksellisen taiteilijan ihanteena on yhtä varmasti ollut älyllinen, 
kylmään järkeen tunteen ohella vetoava realisti (punaisia romantikkoja on 
ollut vain harvoja; mustia romantikkoja on leegio), sillä tämä taidehan puo- 
lustaa järjenmukaisia yhteiskunnallisia vaatimuksia ja luonnollista ajattelua. 

Taantumuksellisen arvostelijan ihanne on arvostelija, joka ei lainkaan ole 
arvostelija, taantumuksellisen taiteen, mustan romantiikan mukanaeläjä, itse 
romantikko ja mystikko, itse »runoilija», joka eläytyy» tähän taiteeseen, 
esittää sen yleisölle »uudelleen lämmitettynä», keksien yhä uusia ja uusia 
runollisia kliseitä kuvaillessaan hienoja tunnelmiaan. — Mikään ei tietysti ole 
helpompaa. 

Vallankumouksellisen arvostelijan ihanne on kylmä loogikko, tiedemies- 
tyyppi, joka tuntien taiteen sekä estetiikan että sosiologian, kykenee suuressa 
perspektiivissä arvioimaan kulloinkin kysymyksessä olevan taideteoksen todel- 
lisen, oleellisen arvon. 

On itsestään selvää, että tällainen kriitikko on pienille, heikkoälyisille 
kirjailijoille kauhistus; heille olisi paljon lohdullisempaa antautua ymmärtä- 
vän s.o. yhtä tyhmän virkaveljen arvioitavaksi. On myös itsestään selvää, että 
tällainen kriitikko on kauhistus taantumukselliselle taiteelle ylipäänsä, hän 
kun kirkkaan, kylmän valonheittäjän tavoin iskee läpi taantumustaiteen kei- 
notekoisen valhepimeyden. 

Voimme siis hyvin ymmärtää Pohjatuulen kiihkeän toivomuksen, että kaik- 
ki arvostelijat olisivat taiteilijoita: sehän on Pohjatuulen edustaman taantu- 
muksellisen taiteen — elinehto. 

Mikä on sitten kritiikin tarkoitus? 

Kritiikin tarkoitus on tietysti vaikuttaa sekä kulloinkin kyseessä olevaan 
taiteilijaan, osoittamalla hänen taiteensa heikkoudet, että suureen yleisöön 
välittämällä taideteoksen sen ymmärrettäväksi, osoittamalla taideteoksen ole- 
muksen ja arvon ei irrallisena vaan yhteiskunnallisessa kokonaisuudessa. 

On totta, että kriitikko tällöin tarvitsee taiteellista vaistoa ja intuitiivista 
taidetajua. Mutta vain sillä ei päästä pitkälle. Se, jolla on nämä ominaisuudet, 
on taiteen ymmärtäjä, mutta ei kriitikko. Sillä voidakseen arvostella taideteos- 
ta, voidakseen esittää, ei vain joitain subjektiivisia vaikutelmia, vaan tämän 
taideteoksen objektiivisen arvon ja merkityksen, täytyy tuntea sekä taiteen 
esteettiset että sosiologiset lait. Arvostelijan on tunnettava yhteiskunnallinen 
rakenne ja taiteen osa yhteiskunnallisessa prosessissa. Silloin hän ei milloin- 
kaan lankea sellaiseen naurettavaan taiteilijan epäjumaloimiseen kuin mitä 
juuri Pohjatuulikin tekee. Ei taide ole mikään niin ihmeellinen asia ja taiteili- 
ja vielä vähemmän. Vain sen näkökulmasta, jolle yhteiskunta on mysteerio, 
on taidekin mysteerio. Ja niin syöksyy Pohjatuulikin pieniä runoilijoita imar- 
rellessaan täydelliseen esteettiseen metafysiikkaan (tekisi mieli sanoa: teologi- 
seen taidekäsitykseen, sillä lehti siteeraa kirkkoherra Lauri Stenbäckiä): 

»Runoilijaa ei tule missään tuomita tavallisen ihmisen mitalla. Hän on 
ilmiö, taivaasta tullut profeetta (!). Virheissäänkin hän on suuri ja kaunis — 
kaunis samoinkuin tulivuoret ovat kauniit: ne peloittavat ja kiehtovat sielua 
puoleensa samalla kertaa, ja niiden sisässä riehuva tuli syytää ilmoille liekkejä 
ja säkeniä, mutta ei koskaan voida käsittää sen syvyyksien hehkuvaa kuo- 
hua.» 

Tämä ei liene parodiaa, mutta jolleivat Pohjatuulen pienet kirjailijat punas- 
tu tätä »peilikuvaa» katsoessaan, ovat he jo sangen seonneita. Ajatellessani 
tässä yhteydessä IKL:n hovirunoilijaa Heikki Asuntaa, minä ainakin nauran 
kuuluvasti. 

Mihin tämä taiteen mielipuolinen yliarviointi vie kritiikkiin nähden, sen 
osoittaa seuraava Pohjatuulen teesi: »Taiteen arvostelijalla on tehtävä, joka 
vaatii universaaliseen korkeuteen kohonnutta henkeä (!) ennenkuin voi arvioi- 
da tarkasteltavana olevan teoksen arvon puolueettomasti (!), subjektiivisista 
vaikutteista vapautuneena.» 

Mikä mieletön vaatimus: sellaista arvostelijaa ei ole koskaan ollut eikä tule 
olemaan! Arvostelijat kuten taiteilijatkin, suurimmatkin, ovat aina olleet 
yhteiskunnallisten lakien alaisia luokkaolentoja. Lisäksi: mikä valheellinen 
fraasi! Sehän ensimmäiseksi vaatisi Pohjatuulen omia varvostelijoita» hetipai- 
kalla lopettamaan toimintansa. Mutta tosiasiassahan tämän lehden arvostelu 
on mitä luokkatietoisinta kaikessa kaunissanaisessa valheellisuudessaan. 

Siis onko arvostelija henkiseltä rakenteeltaan runoilija vai tiedemies? 

Pohjatuulen kirjoittaja väittää ammattiarvostelijain kirjoittavan rahan edestä 
ja »vapaitten» taiteilija-arvostelijain sentähden olevan riippumattomampia. 
Tosiasiassa ei kukaan ole riippuvaisempi kuin taiteilija-arvostelija: ei riippu- 
vainen vain rahasta, vaan lisäksi lukemattomista ennakkoluuloista. Hänhän 
on itse taiteilija: jos hän teilaa, sanotaan sen johtuvan kateudesta, jos hän 
ylistää, sanotaan hänen odottavan samanlaista vastapalvelusta ylistämältään 
taiteilijalta (joka tietysti myös on arvostelija!). Tämäkö siis on ihannetila? 

On totta, että luottamus johtaviin porvarillisiin arvostelijoihin on viime 
aikoina yhä enemmän horjunut, mutta syynä siihen ei ole itse ammattiarvos- 
telijaperiaate, vaan kapitalismi, joka tälläkin alalla on kiristänyt otettaan. 
Poistakaa siis kapitalismi! 

Mutta nyt ja tulevaisuudessa pitää paikkansa se, että kriitikko henkiseltä 
rakenteeltaan ei voi olla taiteilija, vaan hänen pitää olla tiedemies. Ei vain 
esteetikko, mutta myös sosiologi. Melkein kaikki taiteilijat yliarvioivat taiteen; 
kriitikko sensijaan asettaa sen oikeaan asemaan yhteiskunnallisessa kokonai- 
suudessa. 


Tulenkantajat n:o 15/1934 
Tulenkantajissa kevättalvella 1934 (n:o 15) alaotsikolla » Vastaus Pohjatuu- 
len tyhmään kysymykseen» julkaistu poleeminen kirjoitus kohdistui IKL:n 
kulttuuriaikakauslehteä vastaan, mutta samalla sillä nähtävästi oli salainen 
osoitteensa myös taiteilijamaisesti tai impressionistisesti suuntautuneille krii- 
tikkotovereille Tulenkantajain omassa piirissä. 


Puolueen kulttuuripolitiikka 


Motto: 

» Tampereen työväestön suhtautuminen erinäisiin viime ajan ilmiöihin, 
esim. viime helatorstain tapahtumiin, osoittanee parhaiten, ettei työväenopisto- 
kaan ole suotta työtä tehnyt. Olen usein ihmetellyt, mistä se äärimmäinen 
kärsivällisyys, joka on tunnusmerkillistä tamperelaiselle työväestölle nykyisin, 
mahtanee johtua ja tullut siihen johtopäätökseen, että se m.m. johtuu kasva- 
tuksellisesta täysi-ikäisyydestä, jonka tunnusmerkkejä myöskin 
itsehillintäkyky on. Ken kykenee sellaisessa ankarassa taloudellisessa ja hen- 
kisessä puristuksessa, jossa Tampereenkin seudun työväestö nykyisin elää, 
säilyttämään mielenmalttinsa, hänellä täytyy olla niitä ominaisuuksia, joita 
itseopiskelunkin avulla voidaan saavuttaa.» 

Tampereen Työväenopiston johtaja. 
(Haastattelu SS:ssa 8/1. 1934) 


»Tarkoilatte, että työväenopistojen sivistystoiminnan ansiota on maan 
työväenluokan sosialistisen taistelutahdon turmiollinen lamaantuminen... 
Älkää toki olko kohtuuton! Kunnian tästä saavat työväenopistot jakaa meidän 
sivistystoimintamme kaikkien eri haarojen kanssa» 

RP 


Eri tahoilla on maailmansodan jälkeisenä aikana lausuttu julki toteamus 
työväenluokan osittaisesta pikkuporvarillistumisesta. Syitä tähän on etsitty ja 
löydetty: on viitattu siihen reformistiseen politiikkaan, jota eri maiden sosiali- 
demokraattiset puolueet ovat, sovittauduttuaan porvarillisen valtion puittei- 
siin, joutuneet ajamaan. On myös aivan oikein viitattu itse pääsyyhyn, työ- 
väenluokan taloudelliseen vaurastumiseen sotaa seuranneen korkeakonjunk- 
tuurin aikana, kehitykseen, joka samalla merkitsi yhä jyrkentynyttä jakoa 
erilaisiin taloudellisiin etupiireihin: syntyi työväen aristokratia, joka asemal- 
taan ja ideologialtaan täydelleen pikkuporvarillistui. Onkin jouduttu sellaiseen 
omituiseen tilanteeseen, että porvarillisten ihanteiden ja hyveiden horjuessa 
porvariston omassa keskuudessa, työväestön vauraammista kerroksista on 
tullut näiden ihanteiden ja hyveiden varmin kannattaja. 

On kuitenkin vielä eräs tärkeä syy tähän onnettomaan kehitykseen. Työ- 
väen tietoisuus olisi, taloudellisista seikoista huolimatta, voitu säilyttää sosi- 
alistisena ja kehittää siksi yhä enemmän, jos työväen kulttuuripolitiikkaa olisi 
johdettu määrätietoisen marxilaisesti, sen laajaa ja monipuolista sivistystoi- 
mintaa suoritettu yksinomaisessa tarkoituksessa luoda tietoisia sosialisteja, 
luoda uutta proletaarista kulttuuria keskelle häviävää porvarillista. On kyllä 
totta, että täydellinen sosialistinen kulttuuri voidaan luoda vasta kun sosialisti- 

nen talous vallitsee, mutta yhtä totta on, että me jo keskelle kapitalistista 
taloutta voimme luoda sosialistisen kulttuurin taistelujärjestöt, joilla me valta- 
vasti luomme edellytyksiä täydelliselle sosialistiselle kulttuurille. Tämä on 
kaiken lisäksi kipeä välttämättömyys. Meidän on taisteltava nuorisomme 
tietoisuudesta porvariston kanssa, jolla on käytettävänään omien puolue- 
elintensä lisäksi valtion kaikki sivistyselimet. On enemmän kuin lyhytnäköistä 
vedota vain työväen taloudellisiin etuihin pyrkimättä sivistystyöllä kaikin 
tavoin muuttamaan sen luokkavaistoa luokkatietoisuudeksi. Mutta "niin juuri 
on Suomessakin tapahtunut. 

Etsikäämme syylliset. 

Kun tarkastamme puolueen sivistystoimintaa, huomaamme sen pääasiassa 
keskittyvän viidelle alalle: nuorisoliittoon, sivistysliittoon, sanomalehdistöön, 
kustannustoimintaan ja työväenteattereihin. Jostakin näistä varmaankin löy- 
dämme sen pikkuporvarillisuuden mätäpaiseen, joka erit 
työväenluokkaan. Vai leikkiäkö kauempaa sokkosilla: mikään näistä viidestä 
ei ole syytön, mikään niistä ei ole tehnyt määrätietoista sosialistista sivistys- 
työtä, kaikki ne ovat olleet luomassa sitä pikkuporvarillista ajatus- ja tunte- 
mistapaa, joka nyt lamauttaa Suomen työväenluokan voimia. 

Näyttää siltä kuin olisi nuorisoliiton syyllisyys kaikkein suurin; jokainenhan 
ymmärtää mikä pohjaaluova merkitys tämän järjestön toiminnalla on. Tämä 
järjestö vaikuttaa nuorisoon niinä ikävuosina, jolloin se on herkin, vastaanot- 
tavaisin, muovautuvaisin. Tänä aikana olisi määrätietoisesti taottava tästä 
hehkuvasta raudasta lujaa sosialistista terästä. Mutta kuinka on? Tämän liiton 
johto on vanhoissa käsissä, sitä johtavat henkilöt, jotka eivät ymmärrä nuori- 
soa ja jotka vieroksuvat sosialistista kasvatusta. Tämä johto istuu kuitenkin 
paikallaan vuodesta vuoteen ja tuntuu muuttumattomalta. Liiton puheenjoh- 
tajalla saattaa olla huomattavia kykyjä piirisihteeriksi, mutta todellisen nuori- 
sonjohtajan sosialistinen tuli hänestä puuttuu. Milloin liiton toimintaa arvos- 
tellaan, silloin valitetaan siltä taholta aina tehtävän vaikeutta, ei ole aktiivisia 
ohjaajavoimia j.n.e. Hyvä, järjestettäköön pääkaupunkiin monipuoliset propa- 
gandisti- ja opinto-ohjaajapäivät ja luotakoon näillä kursseilla aktiivisia sivis- 
tysohjaajia ja propagandisteja, jotka tietävät erottaa sosialistisen ja porvarilli- 
sen sivistystyön toisistaan; luennoitsijoita näille kursseille kyllä taataan. Tähän 
asti on vain tuntunut siltä, kuin ei puolueen johtajisto — jota nuorisoliiton 
johto tukee — olisi kovinkaan halukas tällaisia kursseja järjestämään. 

Osoituksena nuorisoliiton ideologisesta sekavuudesta ovat nuorisoyhdistys- 
ten illanvietot, joitten ohjelmat Helsingissäkin saattavat olla toivottoman 
määrätiedottomia, sekaisin porvarillista sentimentaalisuutta ja hapuilevaa so- 
sialistisuutta: ei näytä käsitettävän, että jokainen ohjelmanumero pieneltä 
osaltaan muovaa kuulijoiden tietoisuutta, että jokaisen ohjelmanumeron tulisi 
olla ase proletariaatin luokkataistelussa. Emme saa tällöin syyttää paikallisyh- 
distysten johtohenkilöitä. Syy on kokonaan liiton johdossa, joka on tämän 
puolen laiminlyönyt — koska ei halua ymmärtää sitä itsekään. Tov. Sylvi- 
Kyllikki Kilven kirja ohjelmakulttuurista oli merkittävä edistysaskel. Se tuli 
vain kovin myöhään eikä sekään tee ohjaajakursseja tarpeettomiksi. 

Työläisnuorisoliiton äänenkannattaja tarvitsisi oman lukunsa. Se on liiton 
sivistystoiminnan seisova köyhäntodistus. Joka toinen viikko siinä tarjotaan 
maan työväenluokan kultaiselle nuorisolle sivukaupalla ala-arvoisia rakkaus- 
juttuja ja huonoja runoja täynnä porvarillista tunteellisuutta — mitä kaikkea 


lehden toimittaja puolustaa tunnustamalla, ettei hän itsekään ole lehteen 
tyytyväinen, mutta että nuoriso vaatii sellaista, ei jaksa lukea teoreettisia 
kirjoituksia, ei ymmärrä korkeampaa tyyliä j.n.e. Tämä ei ensiksikään ole 
totta, sillä nuorisomme päinvastoin etsii kaipaamaansa »teoreettisuutta» Soih- 
dusta ja Tulenkantajista ollen tyytymätön omaan äänenkannattajaansa, kuten 
varsinaisen nuorisoliittoväen viimeaikaiset mielenilmaisut eri puolilla maata 
osoittavat. Toiseksi se on huono periaate sivistystyöntekijälle, jonka on opetet- 
tava kuulijansa ajattelemaan, pakoitettava heidät tuntemaan haluamallaan 
tavalla. Sanomalehtimies, joka tunnustaa sellaisen periaatteen, tekee oikein 
kootessaan tavaransa ja siirtyessään jonkin »puolueettoman» lukemiston toi- 
mittajaksi. 

Entä sivistysliitto sitten? 

»Pyrkimyksemme täytyy suuntautua siihen, että luomme keskelle porvaril- 
lista hajoamista uusia, puhtaasti proletaarisia kulttuurilaitoksia: teattereita, 
elokuvia, kansanopistoja, kerhoja ja opintorenkaita. Mutta ei mitään poliitti- 
sesti puoli- ja kokovärittömiä laitoksia A.B.F:n (Työväen Sivistysliiton) tyy- 
liin, joiden kautta työväenjärjestöt varustetaan porvarillisella kirjallisuudella ja 
porvarillisilla esitelmänpitäjillä ...» Nämä Arnold Ljungdalin arvostelevat 
sanat Ruotsin sos.-dem. puolueen sivistystoiminnasta soveltuvat suurin piir- 
tein myös meidän oloihimme, erikoisesti juuri valtionapua nauttivaan Työ- 
väen Sivistysliittoomme. Ei tarvitse olla ruudinkeksijä käsittääkseen, missä 
määrin tämä valtionapu sitoo liiton kädet. Milloin tästä huomautetaan, saa- 
daan vastaukseksi: se on välttämätöntä, me tarvitsemme tuon määrärahan. Ja 
kuitenkin on asia niin, että me emme tarvitse »mitään poliittisesti puoli- ja 
kokovärittömiä laitoksia»: on kokonaan väärä se käsitys että sivistäminen 
sinänsä olisi jonkin arvoista. Sivistäminen sinänsä ei ole minkäänarvoista, 
oikeastaan sitä ei ole olemassakaan. On vain joko porvarillista tai sosialistista 
sivistämistä; meidän kannaltamme: vain sosialistista. Ja meillä on edellytyksiä 
puhtaaseen marxilaiseen sivistystyöhön; ensi ehto siihen on vapautuminen 
valtion kahlitsevasta holhouksesta. Väite, että tämä holhous olisi välttämätön, 
on väsyneen tahdon sanelema. Ja väsyneet miehet voidaan korvata uusilla, 
joilla vielä on uskoa ja määrätietoisuutta. 

Siirrymme sitten sivistykselliseen päivänpolitiikkaan, jota edustavat sa- 
nomalehtemme. Useimmille maaseutulehdille ei voi tässä suhteessa asettaa 
kovinkaan suuria vaatimuksia, mutta kyllä sensijaan päälehdille, ennenkaik- 
kea Suomen Sosialidemokraatille. Kysymyshän on varsin tunnettu erikoisesti 
Helsingin työväestölle, joka paljon on keskustellut lehtensä omituisista peri- 
aatteista. Tunnustettakoon: tässä lehdessä seurataan — tosin viime aikoina yhä 
omavaltaisemmin karsien — työväen järjestö- ja ammatillista toimintaa. Mutta 
mitä sen lisäksi on, se on ilmeisesti tarkoitettu pikkuporvaristolle, ei työväes- 
tölle, ei älymystölle. Ja nykyoloissahan on kuitenkin alkeellinen selviö, että 
juuri näihin voimiin lehden pitäisi vedota. Sensijaan, että lehti uutis- ja 
skandaalilehtenä kilpailisi Helsingin Sanomain kanssa (toivoton yritys), sen 
tulisi osoittaa voimaansa alalla, jolla sillä ei ole ainoatakaan kilpailijaa: maan 
ainoana suurlehtenä, joka säännöllisesti julkaisisi marxilaista teoriaa ja mar- 
xilaisia analyysejä, joka aktiivisesti ja määrätietoisesti taistelisi kulttuuririnta- 
malla taantumusta vastaan, sosialistisen kulttuurin puolesta. Täten se saisi 
puolelleen todellisen työväestön ja älymystön, joiden avulla keskiluokkiakaan 
ei voida vallata. 

Miten nyt on? Marxilaista teoriaa ei julkaista itse asiassa lainkaan. Ja 
lehden kulttuuripolitiikka? Varsinainen kirja-arvostelu on, kiitos parin naisar- 
vostelijan, tätä nykyä melko tyydyttävällä kannalla. Mutta siihen se loppuu- 
kin: kaikkien muiden taidealojen, myös teatterin arvostelu, on joitakin poik- 
keuksia lukuunottamatta, aivan porvarillisella pohjalla. Tällä tavoin opetetaan 
työväkeä valitsemaan taidenautintonsa ja -huvituksensa, tällä tavoin ymmärtä- 
mään ideologista luokkataistelua! 

Lehden kulttuuripolitiikan johdossa, siis erittäin vaikutusvaltaisella paikalla 
istuu mies, joka samalla on porvarillisen kirjailijaliiton varapuheenjohtajana 
eikä tunne tarvetta luopua tältä paikalta senkään jälkeen, kun mainittu liitto 
on juhlinut Hitlerin kulttuuri»propagandistia Hanns Johstia. Ei voida kieltää, 
etteikö hän olisi silloin tällöin ivannut fascistista kulttuuripolitiikkaa, mutta 
tähän on lisättävä, että hän tasapuolisuuden vuoksi on kohdistanut ivansa 
myös Neuvostoliiton sivistysoloihin. Molemmissa tapauksissa hän taistelee 
»puolueettoman taiteen» puolesta »taiteen politisointia» vastaan. Mutta onko 
tämä sosialistista kulttuuripolitiikkaa? Sehän on mitä selvintä kulttuurilibera- 
lismia ja todistaa väitettä, että nykyisin ainoat todelliset kulttuuriliberaalit 
löydetäänkin Siltasaaren vaiheilta ... Eri asia on sitten, miten kulttuurilibera- 
lismilla voidaan taistella taantumusta vastaan, sosialismin puolesta. 

Tällaisten periaatteiden mukaan toimitetaan lehden »Päivän peili»- ja »Le- 
pohetken ratoksi»-osastoja arveluttavine juttuineen kadonneista Atlantiksista 
ja suurista myrkyttäjistä. Ainoina poikkeuksina ovat muutaman kerran vuo- 
dessa ilmestyvät »Punainen tuli»-osastot, jotka nyt ovat kuin jonkinlaisia 
ihmenäytteitä keskellä lehden yleistä latteutta. Miksi muutaman kerran vuo- 
dessa? Kerran viikossa tällainen osasto; »Punainen tuli» lehden sunnuntailu- 
kemistoksi! Ei vain sosialistista taidearvostelua, vaan myös taide- ja kulttuuri- 
teoriaa! Vähän väliä sattuu meillä ja muualla kulttuuritapauksia, jotka vaati- 
vat marxilaisen erittelynsä. Sanotaan, että onhan meillä Soihtu ja Tulenkanta- 

jat, mutta näitten lehtien rajoitettu leviäminen jo vähentää niiden merkitystä 
suurien joukkojen valistamisessa. Jokaiselle on selvää, että päivälehdellä ja 
puolueen pää-äänenkannattajalla on tässä kohdin aivan toiset mahdollisuudet. 
Ja nämä mahdollisuudet on käytettävä, se on ajan ehdoton vaatimus. 

Lähellä Suomen Sosialidemokraattia on kysymys puolueen kustannustoi- 
minnasta, koska kerran edellisen kulttuuritoimittaja on myös Kustannus oy. 
Kansanvallan kirjallinen johtaja. Tämä kustannustoiminta on jo vuosia ollut 
aivan lamassa. Syytetään taloudellisia vaikeuksia, sanotaan ettei kustannustoi- 
minta lopultakaan ole niin tärkeä. Että se kuitenkin on tärkeä jo joukkojen 
valistamisen kannalta, on kai edellisestäkin selvinnyt. Ja se alkaa olla välttä- 
mätön muistakin syistä. Meillä on nyt käytettävänämme joukko eteviä kirjaili- 
joita ja runoilijoita, jotka monet joutuvat kokonaan vaikenemaan sosialistisen 
maailmankatsomuksensa vuoksi ja joista toiset taas ovat pakoitettuja turvautu- 
maan porvarillisiin kustantajiin. On häpeällistä, että näin on laita. Me emme 
saa näin lyhytnäköisesti väheksyä sitä henkistä voimaa, jota nämä kirjailijat 
sosialismin asialle merkitsisivät. Tilanteessa täytyy tapahtua nopea muutos. 

Taloudelliset syyt, sanotaan. Ei ole ihme, että Kansanvallan kirjankustan- 
nustoiminta on joutunut taloudelliseen umpikujaan, niin määrätiedotonta on 
sen aikaisempi kustannustoiminta ollut. Kieltämättä sen kustannuksella on 
suomenkielelle saatu teoksia, joitten toimittaminen työväenluokan luettaviksi 
on ollut voitto, mutta sitten: mikä määrä ala-arvoista seikkailukirjallisuutta, 


rvarillisia rakkausjuttuja, kaikenkaltaista kirjallista makulatuuria, jota sitten 

kohdannut kaikissa alennusmyynneissä. Periaatteena on ilmeisesti ollut 
kilpailla porvarillisten kustannusyhtiöitten kanssa. 
— Nyt olisi aika osoittaa erehdyksestä viisastutun. Tilannehan on sellainen, 
että porvarilliset kustannusyhtiöt eivät lainkaan julkaise uutta eurooppalaista 
Ja amerikkalaista kirjallisuutta siitä hyvin ymmärrettävästä syystä, että tämä 
kirjallisuus kauttaaltaan on vallankumouksellista. Kuitenkin osoittaa näitten 
kirjailijain muissa maissa osakseen saama menestys, miten ajankohtaista hei- 
diin sanottavansa on. Nyt on Kustannus oy. Kansanvallan etsikkoaika käsillä: 
ymmärtääkö se ajan merkit ja rupeaa kääntämään Amerikan, Euroopan ja 
Neuvostoliiton uutta kirjallisuutta, ottaako se kustannettavakseen oman maan 
sosialistiset kirjailijat — ja valloittaako täten vaikutuspiiriinsä ei vain maan 
työväestön vaan myös sivistyneistön. 
Yhtä vakava on teatterikysymys. Tosiasiahan on, että meidän maassamme 
On suuri määrä »työväenteattereita», mutta ei ainoatakaan sosialistista työ- 
Väenteatteria. Jälleen tulos horjuvasta kulttuuripolitiikasta, josta viimeisin 
näyte olivat »sotaliikkeet» Yhdistyneitten Teatterien ympärillä. Meillä oli 
neljäsosa-sosialistinen Koiton Näyttämö, joka jokatapauksessa oli työväenteat- 
teri. Sitten lähdettiin »herrojen kanssa marjaan», tarkoituksessa sulattaa Kan- 
san Näyttämö Koittoon, saada molemmissa enemmistö — tulos: tosiasiallisesti 
menetettiin molemmat. Meillä on nyt pääkaupungissa useampia pikkunäyttä- 
möitä, kaikki pieniä ja ideologisesti toivottoman sekavia. Joskus voidaan 
päästä »ihanteelliseen ihmisyysnäytelmään» asti (»minä olen vain ihminen»), 
mutta sitten tulee taas porvarillista rakkautta ja porvarillista farssia. Sanotaan, 
ettei yleisö aina jaksa katsella vakavaa», se on totta, mutta ovatko arvoisat 
teatterinjohtajat koskaan kuulleet sosialistisesta revyystä, farssista, komedias- 
ta? Etteikö ole suomenkielellä? Hyvä, kyllä käännetään ja vaikka kirjoitetaan- 
kin, kunhan ne vain sitten uskalletaan esittää! 
Koiton Näyttämön menetyksen jälkeen on kuitenkin tullut yhä ajankohtai- 
semmaksi vaatimus suuren sosialistisen työväenteatterin perustamisesta Hel- 
sinkiin. Työväentalon juhlasalin järjestäminen tätä tarkoitusta varten ei liene 
mahdottomuus. Meidän on kiinnitettävä työväki oman teatterin ympärille, 
vedettävä se pois porvarillisten teatterien vaikutuspiiristä: tämän luulisi olevan 
selviön jokaiselle kulttuuripoliitikollemme. Samoin kuin myös sen, että tästä 
teatterista ei enää tulisi mitään »inhimillisyys-teatteria», vaan kerrankin mää- 
rätietoinen proletaariteatteri sosialistista propagandaa varten. Samalla tulisi 
siitä esikuva maan muille työväenteattereille ja korkeakoulu niitten johtajille. 

Meillä on nyt käytettävissämme tulokset puolueen kulttuuripolitiikasta ja 
sivistystoiminnasta sodanjälkeisellä ajalla. Näemme millaiseen peloittavaan 
pikkuporvarillistumiseen määrätietoisuuden puute tällä alalla on vienyt. 
Tuloksena on yhtenäinen »demokraattinen» kulttuuri, kuten Arnold Ljungdal 
sanoo, tunnusmerkkinään menestyspalvonta ja usko rahan kaikkivaltaan. Juu- 
ri sosialistisen luokkatietoisuuden puute pitää työväenluokan heikkona ja 
hajanaisena; suuren ratkaisun hetkellä tämä puute vie pohjan kaiken toimin- 
nan alta. 
Edellä taas on tarkasteltu syitä tähän turmiolliseen asiaintilaan. On käynyt 
ilmi, että kaikki kulttuurityön haarat'on näinä vuosina hoidettu yhtä määrä- 
tiedottomasti, yhtä sekavasti. Että lähin syyllisyys on kulttuurityömme johdos- 
sa, on aivan ilmeistä. Tämä johto on vailla selvää marxilaista näkemystä 

sivistyksellisestä luokkataistelusta, se on itse puoliporvarillinen. Mutta tämä Marxilaisesta sivistysperiaatteesta 


puolueen kulttuuripolitiikan johto on itse välttämätön tulos siitä suunnasta ja 
hengestä, joka on vallinnut itse puolueessa. Mitä merkitsee tämä suunta? 


Reaalipoliittisesti katsoen se merkitsee työväenluokan saattamista taloudelli- 
sesti ja myös sivistyksellisesti täydellisesti riippuvaiseksi porvarisluokasta. 
Heräävätkö joukot ajoissa tämän huomaamaan, siitä on nyt kysymys. 


Marxilainen sivistysperiaate pohjautuu Marxin yhteiskunta-analyysiin ja 
marxilaiseen tietoteoriaan. Marxin käsitykset saattoivat hänen elämänsä aika- 
na yksityiskohdissa muuttua, mutta oleellinen, se mistä nyt on kysymys, pysyi 
samana. Kun sanomme, että Marxin yhteiskunnallinen analyysi merkitsee 
historiallista materialismia ja marxilainen tietoteoria dialektista materialismia, 
niin tuskinpa edes toveri Hautamäki voi väittää, että nämä olivat Marxin 
mielipiteitä v. 1848, mutta että muka v. 1870 olisi kaikki ollut toisin. Mutta 
juuri siitähän nyt on kysymys. Joko me tunnustamme Marxin yhteiskunta- 
analyysin: tuotantovoimien ensisijaisuuden, luokkayhteiskunnallisen dialektii- 
kan, ideologisen ylärakennuksen heijastumana taloudellisyhteiskunnallisesta 
kehitysprosessista, ja tämän johtopäätöksenä käsityksen maailmankatsomuk- 
sen ja sivistyksen luokkatilanteesta, tai me siirrymme revisionistisen tai porva- 
rillisen (liberalistisen tai fascistisen) yhteiskuntakäsityksen kannalle, siirrymme 
luokasta kansanyhteisöön, luokkatotuudesta ehdottomaan totuuteen, luokkasi- 
vistyksestä yleisinhimilliseen sivistykseen. 
Pekka Railo vetoaa Max Adleriin: hän nyt varmasti on marxilainen! Ja 
kuitenkin Adler, kuten tiedämme, kuului filosofiseen ryhmään, joka vaati 
palaamista takaisin — ei Marxiin, vaan — Kantiin! Entä mitä tämä merkitsee? 
Kantin transkendenttisen totuuden hyväksymistä ennenkaikkea. Marx sanoo: 
luokkatotuus, luokkakulttuuri. Kant ja Adler sanovat: ehdoton totuus, yleisin- 
himillinen kulttuuri. Ei, tämä ei ole marxismia. Tämä ei ole dialektista 
materialismia vaan idealismia. Jo Kautsky taisteli tätä väärennystä vastaan. 
Pekka Railo vetoaa Hendrik de Maniin. Hänkö olisi marxilainen, hän, 
jonka elämäntyön huomatuin osa on ollut taistelua marxilaisuuden peruskäsi- 
tyksiä vastaan, sen väärentämistä ja korvaamista »uudemmilla totuuksilla»? 
Pekka Railo vetoaa LunatSarskiin: hän nyt varmasti on marxilainen! Tieto- 
opissakin? Tarkastakaamme. LunatSarskikin halusi revisioida Marxia kuuluen 
Soihtu n:o 3/1934 n.s. empiriokritisistien ryhmään, joka perusti filosofisen revisionisminsa eräi- 
R. P. joka marraskuussa 1933 oli tullut (S-K. Kilven sijasta) ASS:n teoreet- siin uudempiin porvarillisiin filosofeihin (Mach, Avenarius), suuntaan, jonka 
tisen aikakauslehden Soihdun 4. toimittajaksi, omistautui kirjoituksissaan taantumuksellisuuden Lenin paljasti teoksellaan Materialismi ja empiriokriti- 
erikoisesti kulttuurikysymyksiin ja SDP:n sivistystyön kritisoimiseen. Vasta- sismi». Mutta nyt käyttää Railo tätä kieltämättä hienoa kulttuuripersoonalli- 
löydetty marxilainen luokkanäkemys on tässä Soihdun vappunumerossa (n:o suutta, mutta vähemmän terävää kulttuurikriitikkoa todistuskappaleena mar- 
3/1934) julkaistussa artikkelissa sovellettuna sosialidemokraattisen työväen- xilaisia sivistyskäsityksiä vastaan. 
ON eri haaroihin. Arvostelun kohteina siinä ovat työläisnuorisoliiton Pekka Railo vetoaa vihdoin Trotskiin. Emme halua väitellä Trotskin marxi- 
a E S ja NV Voin a laisuudesta, vaadimme vain otettavaksi huomioon ajankohdan ja taustan: 
Railo ja Arvi Hautamäki, S. Sosialidemokraatin päätoimittaja Eino Kilpi ja Trotskin lausunto 92 heijastaa vain sia il meiseksi tosiasiaksi tullutta 
kulttuuritoimittaja Heikki Välisalmi sekä Koy Kansanvallan toimitusjohtaja pavaintoa, gua kokonaan proletaarisen, i sosiaa Sen. Kulenin 1) One 
K. Heinonen. Polemiikki jatkuu artikkeleissa » Työväen Akatemian sivis- ennenkuin vielä on olemassa taloudellisyhteiskunnallisia ja psykologisia edel- 
tysaatteita» (Tulenkantajat n:o 38/1934) ja » Marxilaisesta sivistysperiaattees- lytyksiä, on mahdottomuus. Se on lisäksi mitä selvin tosiasia puhuen marxi- 
ta» (Soihtu n:o 7-8/1934), joka sisältyy tähän valikoimaan. laisen yhteiskuntakäsityksen puolesta eikä suinkaan sitä vastaan. 

Ei, Pekka Railolla on huono onni; hän ei löydä marxilaisia. Etsii, etsii, vaan 
ei soisi löytävänsä. 
| Mikä siis on meidän kantamme? Yksinkertaisesti: ei takaisin Kantiin, vaan 
| takaisin Marxiin. 
| Mitä tämä merkitsee? Ei kulttuuriyhtenäisyyden katkaisemista, kuten Railo 
uskottelee, vaan »vuosituhantisen kulttuurin» hyväksikäyttöä ja omaksumista 
marxilaisen analyysin avulla. Ei myöskään harhaluuloa, että me vielä kapita- 
lismin vallitessa voisimme luoda valmista ja täydellistä sosialistista kulttuuria, 
mutta kyllä tietoisuutta siitä, että meidän on keskelle kapitalistista hajoamista 
luotava niin paljon sosialistista kulttuuria kuin mahdollista, taisteluajan taiste- 
lukulttuuria. Ja ennen kaikkea tämä parolli »takaisin Marxiin» merkitsee 
jyrkkää asennoitumista sitä työväestön jatkuvaa ideologista kavaltamista vas- 
taan, jota virallinen TSL-läinen sivistystyö merkitsee, sen kaikesta marxilaises- 
3 ta tieteellisyydestä luopumista vastaan, sen idealismin ja liberalismin sekaan- 
| nukseen ja ajatuskaaokseen heittäytymistä vastaan. Keskellä kiristyvää luokka- 
taistelua, keskellä fascismin ja maailmansodan uhkaa puhutaan sillä taholla 
fi jatkuvasti »vapaasta totuudenetsinnästä» sensijaan, että pitäisi lakkaamatta 
j valaista luokkatotuuksien taistelun taloudellisyhteiskunnallista pohjaa. Silloin 
kun työväenluokkaa olisi /uwokkana määrätietoisesti valmistettava ratkaisevien 
| tapausten varalle, fascismin, sodan ja yhteiskunnallisen valtataistelun aikaa 
| varten, silloin puhutaan sentimentaalisesti yksilöiden tiedonjanosta ja sen 
tyydyttämisestä. Yksilöt elävät ja kuolevat. Luokka elää ja sen on voitettava. 
Pyrkimyksemme ei saa olla se, että yksilöt voisivat ratkaista ajan ja ijankaikki- 
suuden probleemat, vaan että luokka voi ratkaista yhteiskunnallisen olemisen- 
sa probleeman, ei vain teoriassa vaan myös käytännössä. 

Kannanottomme varmuus perustuu siihen vakaumukseen, että Marx aika- 
| naan oli oikeassa ja että hän tänään on oikeammassa kuin koskaan. Tyrmis- 
tyttävää on kuulla yliopiston professorin esittävän niin tieteelle vierasta ja 
vihamielistä kantaa kuin Väinö Voionmaa TSL:n edustajiston kokouksessa. 
Elävä elämä sisältää hänen mielestään enemmän marxilaisuutta kuin kaikki 
teoriat. Aivan oikein, mutta vain sille, joka tietää jotain marxilaisuudesta ja 
osaa analysoida sillä myös elävää elämää. Mutta prof. Voionmaa osoitti kyllä 
selvästi, että häneltä ainakin tämä kyky puuttuu. Hän ihmetteli ajan ilmiötä. 
Marxilainen ei ihmettele, hän toteaa. Ja mitä prof. Voionmaa ihmetteli? 
Kapitalismi on kokonaan muuttanut olemustaan, hän valitteli, kokonaiset 
kansat ovat joutuneet sorretuiksi. Tätä ei muka Marx ole voinut aavistaa. 
Eikö ole voinut? Eikö Marx muka ennustanut kapitalismin monopolisoitumis- 
prosessia, kehitystä liberalismin kaudesta imperialismin ja fascismin kauteen, 
riistäjien luvun pienenemistä, riistettyjen luvun yhä suurenemista, kunnes 
vastakkain on suurkapitalistien pieni ryhmä ja kokonainen sorrettu kansa? On 
pöyristyttävää, että professori ja työväen sivistystoiminnan virallisesti ensim- 
mäinen mies ihmettelee tosiasiaa, jonka jokainen hänen opetettavanaan oleva 
| työmies voi varmasti selittää. 

Todettakoon nyt lopuksi, että tässä TSL:n edustajiston kokouksessa trium- 
viraatti Voionmaa — Railo — Hautamäki teki parhaansa todistaakseen porvaris- 
tolle liiton toiminnan puolueettomaksi ja epämarxilaiseksi. Luokkatietoisen 
työväen edessä he seisoivat paljastetuin kasvoin. Railon ja Hautamäen tehdes- 
sä max-adlerilaisen, sosiaali-idealistisen uskontunnustuksen, teki Voionmaa 

denetsinnän» aavikoilla silloin kuin meidän pitäisi asettua varman marxilaisen 
luokkatotuutemme linnoituksiin. Kun näin on, älkäämme ihmetelkö, että 
fascismin ideologiset konekiväärit lakaisevat maahan suojattomat harhailijam- 
me Totuuden erämaassa! Käytännössä TSL:n kulttuuripolitiikka merkitsee 
jatkuvaa antautumista porvaristolle, perääntymistä yhä kiristyvien vaatimus- 
ten edessä: rärahahan on saatava hinnalla millä hyvänsä. Ja onhan, kuten 
sivistysjohtajat tyytyväisinä toteavat, yhteistyöstä porvariston kanssa suoras- 
taan hyötyäkin: liiton paperit pysyvät järjestyksessä! Aivan niin: varsinkin 
lakkauttamisen hetkellä se lasketaan avuksi. Mutta mitä silloin tehdään prof. 
Voionmaan totuudenetsijöillä, sitä minä ihmettelen. 

TSL:n on tyydytettävä koko työväen sivistyspyrkimyksiä, sanovat liiton 
johtajat, siksi emme voi sitä vahtaasti» sitoa sosialismiin ja vielä vähemmän 
marxilaisuuteen. Missä ovat sitten ne epäsosialistiset joukot? Ja jos on epäso- 
sialistisia yksilöitä, niin eikö ehdoton velvollisuutemme ole tehdä heistä so- 
sialisteja? Mutta, laukaisevat johtajat viimeisen valttinsa, TSL ei ole puolueen 
alainen, päinvastoin puoluekin kuuluu siihen. Hyvä. Minun sallittaneen 
palauttaa johtajien muistiin eräs vertauskohdaksi sopiva tapaus lähimmästä 
menneisyydestä. Marraskuun 25. p:nä oli Helsingissä sos.-dem. puolueneuvos- 
ton kokous. Soihdussa ja Tulenkantajissa esiintyneelle oppositiolle annettiin 
varoitus, koska se oli ollut marxilainen ja vaatinut puolueohjelman noudatta- 
mista. Kumpikaan lehti ei ole varsinainen puoluelehti. Niille ei siis voitu 
muistutusta antaa, vaan niissä esiintyneille sos.-dem. puolueen jäsenille. TSL 
ei myöskään kuulu puolueeseen. Ei sillekään voida siis asettaa puolueen 
taholta vaatimuksia. Mutta sen johdossa oleville sos.-dem. puolueen jäsenille 
voidaan asettaa sosialistisia vaatimuksia, heille voidaan antaa varoitus epä- 
sosialistisesta sivistystyöstä, »luokkavastakohtien himmentämisestä» ja »työn- 
tekijäin käyttämisestä porvarillisten puolueiden hyväksi». Sos.-dem. puolueen 
ohjelmaanhan kuuluu vastustaa tarmokkaasti kaikkea tällaista. TSL:n johdos- 
sa olevien henkilöiden toiminta on puolue-ohjelman vastaista. Se on paljastet- 
tava, se on lopetettava. Vetoan Helsingin sos.-dem. Kunnallisjärjestöön, jonka 
jäseniä sanotut henkilöt lähinnä ovat. Vetoan Puoluetoimikuntaan: ehkäpä se 
voisi tehdä asiasta esityksen puolueneuvostolle. 


Soihtu n:o 7-8/1934 

Soihdussa joulukuussa 1934 (n:o 7-8) julkaistun poleemisen kirjoituksen 
alaotsikkona oli » Yhteenveto TSL:n edustajiston kokouksen jälkeen»: tässä 
kokouksessa kirjoittaja oli väitellyt TSL:n johtokolmikon kanssa (vrt. » Puo- 
lueen kulttuuripolitiikka» Soihtu .n:o 3/1934 ja kommentti). Kirjoituksen lop- 
puponsi on ymmärrettävä hirtehishuumorina. — Kirjoituksessa mainituista 
ulkomaisista auktoriteeteista Max Adler (1873-1937) oli itäv. sosiologi ja 
filosofi, joka oli teoksissaan (mm. »Marx als Denker») yhdistellyt Marxin ja 
Kantin oppeja ja jonka 20-luvulla suomennettu » Uusia ihmisiä» oli TSL:n 
kasvatuksellinen »raamattu»; Hendrik de Man (1885-1953) taas oli bel- 
gial. sosiologi, v:sta 1933 Brysselin yliopiston professori, jonka teos »Zur 
Psychologie des Sozialismus» (1926) oli meillä 30-luvulla väittelyn aiheena; 
kuuluttuaan 1935—40 Belgian hallitukseen M. joutui kansallissosialismia suo- 
sineen kantansa vuoksi 1944 pakenemaan Sveitsiin. 


3 Palmgren 

Katri Vala — maanpakolaisen paluu 


»Nyt on... Katri Vala astunut kolmanteen kehitysvaiheeseen, koettuaan 
kääntymyksen, joka on liittänyt hänet niiden runoilijain riveihin, jotka yli 
koko maailman, sivistyksen ja oikeuden kärkijoukkona täyttäen runoilijan 
lotisinta tehtävää ovat astumassa rajan yli, uuteen aikaan, uuteen maailmaan. 
Hän on nyt, se todettakoon, suomalaisen lyriikan kärjessä, se runoilija, jolta 
eniten voimme odottaa.» 

Nämä sanat kirjoitin vuosi sitten SS:ssa. Nyt minulla on edessäni Katri 
Valan uusi runokokoelma ja voin todeta, että nämä sanat yhä pitävät 
paikkansa. Vieläpä voin tyydytyksellä todeta, ettei hän enää seiso suomalaisel- 
la rintamaosalla yksin, vaan että Tulenkantajain ympärillä on nousemassa 
kokonainen uusi sosialistinen runoilijafalangi. 

Koska käsitykseni Katri Valan ensisijaisuudesta on näin varma ja myös 
ilmeiset tosiasiat sitä todistavat, katson voivani asettaa hänelle myös tavallista 
suuremmat esteettiset ja ideologiset vaatimukset ja arvostella hänen »Paluu- 
tansa» niiden mukaan. Tämän kokoelman ylistystä on käsittääkseni niin 
kliseemäisesti laulettu hamaan Ylioppilaslehteen asti, että yksi asiallinen, 
rakentava arvostelukin on varmasti paikallaan. Tuomalla esiin Katri Valan 
tämänhetken rajoitukset, me selvimmin tuomme myös esiin hänen todellisen 
merkityksensä ja kehitysmahdollisuutensa. 

Kysymyksenasetteluni on tämä: 

Onko Katri Valan runous hengeltään sosialistista? 

Onko Katri Valan runous ehjää sosialistista taidetta? 

Edelliseen kysymykseen vastaan myöntävästi. Jälkimmäiseen kieltävästi. 
Tällä hetkellä täyttää Katri Valan runoilijaolemuksen sosialistinen tunne ja 
sosialistinen tietoisuus, mutta hänen runosanontansa, hänen tuntemistapansa, 
hänen runokuvansa ovat vielä täynnä jätteitä »Kaukaisen puutarhan» ja 
»Maan laiturin» romanttiselta ja individualistiselta kaudelta. Harald Rue on 
Ateneumissa mielenkiintoisella tavalla käsitellyt samaa probleemaa laajem- 
massa mittakaavassa: sitä yleistä ja täysin ymmärrettävää tosiasiaa, että niin 
paljon kuin maailmassa nykyisin luodaankin taidetta, jonka täyttää sosialisti- 
nen paatos, tämä taide yleensä kuitenkin käyttää vanhaa porvarillista muotoa 
kykenemättä luomaan uutta sosialistista. Ymmärrettävää tosiasiaa, sanoin: 
ovathan useat näistä runoilijoista ja taiteilijoista porvaristosta tulleita intellek- 
tuelleja, joitten on melkeinpä mahdotonta niin perinpohjaisesti muuttaa ole- 
mustaan mielipiteittensä mukana. Ja milloin taas on kysymyksessä n.s. syn- 
nynnäinen proletaari, on hänellä ympärillään koko porvarillisen maailman 
puristus traditioineen, esikuvineen, ennakkokäsityksineen. Yksilö ei luo tyyliä, 
sata porvarillista esikuvaa upottaa alleen muutaman proletaarisen. Vasta 
sosialistisessa yhteiskunnassa voikin täydellinen sosialistinen taide syntyä, 
sanoo Franz Mehring. Näemme sen Neuvostoliitossa olevan syntymässä 
yhdessä sosialistisen yhteiskunnan kanssa. 

Tätä yleistaustaa vastaan on Katri Valan taidetta tarkasteltava: silloin 
ymmärretään sen arvo samoinkuin sen rajoituskin. 

Tulee kuitenkin lisäksi toinen, suppeampi tausta: Suomen porvariston nuo- 
ren lyriikan kehitys 20-luvun pikkuporvarillisesta romantiikkaan paosta 30- 
luvun ilmeiseen taantumuksellisuuteen. Tässä keskiluokasta lähteneessä runoi- 

lijakoulussa piili alunperin siemen taantumukseen: epäyhteiskunnallisuus, 
individualismi, mystiikka. Voimme sanoa Katri Valankin »Maan laiturin» 
vaiheessa olleen jo hyvin pitkällä alkavassa jumalhämärässä, mutta toisaalta 
oli hänen runoutensa alunperin, ja kaikesta mystiikasta huolimatta myös 
pitkin matkaa, niin voimakkaan vitaalista, pohjaltaan niin materialistista ja 


"terveen aistillista, että oli mahdottomuus, että hän olisi voinut vaipua samaan 


verettömään ikuisuusmystiikkaan kuin Arvi Kivimaa ja hänen vielä elämälle- 
vieraammat epigoninsa. Kailas kuoli suurena taantumuksellisena, Kivimaa ja 
hänen epigoninsa ja hengenheimolaisensa jatkavat pieninä rataansa tihenevään 
hämärään. Tästä joukosta eronneena taistelee Katri Vala keskellä elävä 
elämän liikuntoa, siinä mukana, vaatimassa elämää, luomassa elämää. Tämä 
eroavaisuus on hänelle kiistämättömäksi kunniaksi. 

Tämä on toinen tausta. Aivan kuten ensimmäinen osoitti Katri Valan 
taiteen rajoituksen, osoittaa tämä toinen hänen merkitsevyytensä. 

Tarkastelkaamme lähemmin »Paluuta». Taantumuksellisen runoilijakoulun 
teoreetikon Lauri Viljasen uhallakin uskallan yhä pysyä vuosi sitten esittämäs- 
säni kannassa, että »vain vapaa mitta sallii Katri Valan ilmaista sisintä 
itseään, mutta että hän myös hallitsee sen täydellisemmin kuin kukaan toinen 
suomalainen runoilija. Muotoa silmälläpitäen merkitsee Katri Vala tällä het- 
kellä vapaata mittaa ja vapaa mitta Katri Valaa» Koko 20-luvun runoilija- 
koulusta on hän yksin jatkuvasti pysynyt suurella taistelulla ostetulle vapaalle 
mitalle täysin uskollisena ja kyennyt sitä edelleen kehittämään yhä joustavam- 
min palvelemaan sanottavaansa. Mutta miten on laita muiden? Kaikkialla 
paluuta vanhoihin, leinolaisiin, kailaslaisiin ja ennen kaikkea koskenniemeläi- 
siin mittoihin, muotoa sisällyksen kustannuksella, laulavaa sanaheli 
yhtäällä, akateemista jähmettymistä toisaalla. Keskellä tätä siniliekkistä yötä 
on Katri Valan runous kuin punahehkuinen aamu. Keskellä tätä henkistä 
mitättömyyttä ja ideologista sekavuutta näemme hänessä taistelevan runoili- 
jan, joka sanoo julki suurten kärsivien joukkojen tunteet. Oikeastaan onkin 
liian edullista Katri Valalle tulla verratuksi näihin kääpiöihin. 

Siirryn laajempaan taustaan, rajoituksiin, kritiikkiin. 

Tältä kannalta »Paluuta» tarkastellessa pistää silmään sen eräänlainen 
epäyhtenäisyys. Selvitän kohta mitä tarkoitan. Näen rinnakkain runoja, jotka 
individualismissaan, haetussa sanonnassaan ja koristeellisissa runokuvissaan 
vielä kuuluvat 20-luvun tai vuosikymmenen taitteen kehityskaudelle (lähinnä 
»Paluun» ensimmäisen osaston runot) ja toisia, jotka agitatoorisesti syyttävät, 
julistavat, osoittavat tietä tulevaisuuteen. Pintapuolisesti katsoen emme löydä 
yhtymäkohtaa näiden kahden ryhmän välillä. Joudumme toisaalla näkemään 
runoilijan, joka valittaa omassa yksilöllisessä tuskassaan ja luo runokuvia, 
joiden merkitystä on vaikea arvata. Toisaalla taas näemme julistajan, joka 
panee maan kumahtelemaan marssivien askeleista ja tehtaan piipun lyömään 
auringon kultaiseen gong-gongiin helähtävän huudon proletariaatille: maail- 
man aamu on teidän, aamun leipä on teidän!, taistelijan, joka ottaa harteilleen 
miljoonien suuren yksinkertaisen kärsimyksen ja kohottaa ihmisenpojanruos- 
kansa rahanvaihettajain ylle. Onko yhteys mahdoton löytää? Pintapuolisesti 
tarkastellen on, syvemmin tutkien ei. Päinvastoin yhteys on selvänä olemassa 
ja juuri siinä paljastuu tämän päivän Katri Valan problematiikan ydin. Ydin: 
hän on vielä tiellä, puolivälissä vanhan ja uuden välillä, hänessä kamppailee 
vielä kaksi maailmaa. Tästä johtuu hänen kokoelmansa epäyhtenäisyys, kak- 


sinaisuus. Tästä edelleen se, että hänen »yhteiskunnalliset» runonsa ovat 
jollakin tavoin niin pingoittuneita. Juuri tämän kokoelman yhteydessä joutuu 
ajattelemaan sitä, miten paljon onnellisemmassa asemassa ovat ne nuoret 
proletaarirunoilijat jotka näinä vuosina ovat startanneet Tulenkantajain ympä- 
rillä, »synnynnäiset sosialistit», jos niin saamme sanoa, joilla ei lainkaan ole 
takanaan 20-luvun romantiikkaa, vaan jotka runoilijoina alunperin ovat olleet 
sosialistisen ideologian täyttämiä. Heidän runoissaan, jotka kyllä voimassa ja 
muotovarmuudessa jäävät jälkeen Katri Valasta, on jotakin, jota hän ei vielä 
ole saavuttanut: yhtenäisyys. Heillä ei ole mitään rajaa »yhteiskunnallisten» 
runojen ja sanoisinko keskuslyriikan välillä: on vain yhteiskunnallista lyriik- 
kaa. He eivät voi sanoa mitään assosioimatta yhteiskunnallisen todellisuuden. 
Tämä antaa heidän runoilleen jotakin, joka Katri Valan julistuslyriikalta 
tuntuu puuttuvan: jonkinlaista rauhallisuutta, luonnollisuutta, vitaalista tasa- 
painoa. Heidän pohjansa on kertakaikkiaan toinen, heidän edellytyksensä 
toiset. Mikä heillä on luonnollista, elimellisesti kehittynyttä, se on Katri 
Valan saavutettava taistelulla, hitaalla, vaikealla vapautumisprosessilla 
romanttisen kauden koristeellisuuksista, keinotekoisuuksista ja itsekeskeisyy- 
destä. Vain kaiken tämän huomioonottaen me voimme täysin aavistaa ja 
arvostaa Katri Valan runoilijasuuruuden. 

Näin joudumme toteamaan, miten ratkaisevasti Katri Vala eroaa siitä 
runoilijapolvesta, johon hän kerran kuului, eroaa kehityskykynsä, vitaalisuu- 
tensa, elämänläheisyytensä ja voimakkaan, itsenäisen muotokykynsä puolesta. 
Näin joudumme toteamaan, miten hänen yhteiskunnallisen olemisensa mää- 
räämä runoilijakehityksensä asettaa vielä tänään monia rajoituksia hänen 
kehitykselleen, miten hänen yhteydessään voimme puhua sosialistisesta 
runoudesta, muttei vielä ehjästä proletaarisesta elämäntunnosta, tunneilmai- 
susta ja runosanonnasta; kohtalo, jonka hän jakaa niin monien kanssaan 
porvaristosta proletariaattiin siirtyneiden runoilijain ja taiteilijain kanssa. 
Mutta me voimme lopuksi Katri Valan kehityskykyyn vedoten uskoa, että 
hänen kehityksensä ei pääty »Paluuseen», vaan että se vie yhä eteenpäin, 
mahdollisimman kokonaiseen, yhtenäiseen sosialistiseen taiteeseen, ei vain 
pikkuporvarilliseen vallankumouksellisuuteen, vaan ehjään proletaariseen. 


Kirjallisuuslehti n:o 1/1935 

Arvostelu, jossa tarkastelun kohteena on Katri Valan runokokoelma »Pa- 
luu» (WS 1934), aloittaa RP:n kriitikkotoiminnan Kirjallisuuslehdessä (n:o 
1/1935), johon Tulenkantajain nuorten avustajien pääosa siirtyi Erkki Valan 
kanssa syksyllä 1934 puhjenneen suuntariidan seurauksena. Lehtikirjoitus, 
johon tässä (mm. otsikon II-merkinnällä) viitataan, on S. Sosialidemokraatis- 
sa 26/11 1933 julkaistu tutkielma » Katri Vala — maanpakolaisen paluu», joka 
oli kirjoitettu Erkki Valan aloitteesta toisaalta torjumaan kirjallisen oikeiston 
yritystä vaieta vasemmalle siirtynyt runoilija hengiltä, toisaalta valmistele- 
maan »Paluu»-kokoelman julkisuuteen tuloa (mikä kuitenkin tapahtui vasta 
jouluksi 1934). Itse kokoelman kritiikki on näyte RP:n marxilaisen estetiikan 
äkkijyrkimmästä vaiheesta ja miellytti Katri Valaa vielä vähemmän kuin 
aiempi essee (joka taas oli asettanut hänelle mielestään ylivoimaisia julistajan 
ja taistelijan tehtäviä). Arvostelussa mainittu Ateneum-lehti oli Lundin yli- 
opiston nuorten clartelais-marxilaisten tiedemiesten 1933-35 ilmestynyt erit- 
täin merkittävä aikakauslehti. 

Sillanpään ihmiset suviyössä 


Sillanpään viimeisin teos on kooltaan, sävyltään ja taiteellisilta vaatimuksil- 
taan pikemmin välityö: aiheellaan, käsittelytavallaan tai tyylillään se tuskin 
tuo mitään ratkaisevasti uutta hänen taiteensa kokonaiskuvaan. Sillanpää, 
vanhoillinen talonpoikaiskirjailija, kuvaa yhä samoja hämäläisiä maisemiaan 
saman kesäyön ja kesäauringon valaistuksessa, samaa puolifeodaalista maalais- 
yhteisöä jo puoliherraskaisine suurtalonpoikineen, pikkutilallisineen, torppa- 
reineen ja palvelusväkineen, samoja passiivisia, luontoa lähellä olevia ihmi- 
siään. »Ihmisiä suviyössä» alaotsakkeena »eepillinen sarja»: monet toisiinsa 
kietoutuvat tapaukset on siinä keskitetty yhden viikonvaihteen ympärille: 
kuluvat keskikesän lauvantai-ilta ja yö, kuluvat sunnuntaipäivä, ilta ja yö, 
alkaa maanantaiaamu töineen, ja sinä aikana murhataan tukkilainen, syntyy 
torpassa lapsi, löytävät nuoret rakastavaiset toisensa (myöskin eräät jo van- 
hemmat löytävät, tosin vähemmän romanttisesti), vaeltelee taiteilija rauhatto- 
mana läpi kesäisen yön, muistelee talon vanhaemäntä menneitä. Paljon tapah- 
tuu, paljon enemmän vielä on tapahtumatta, vain muistellaan, haaveksitaan. 
Ja kaiken aikaa kulkee eteenpäin aika näkyen päivän ja yön vaihtelun 
lukemattomissa suurissa ja ennenkaikkea pienissä luonnontapahtumisissa. 
Näitten luonnontapahtumain havainnoitsijana ja kertojana on Sillanpää kiel- 
tämättä vailla vertaistaan suomalaisessa kirjallisuudessa. 

Tuntuu siltä kuin Sillanpään taide yhä täydellisemmin lähenisi sitä esteetti- 
sen vaikutuksen modifikaatiota, päälajia, jota nimitämme kauniiksi. Niin 
tyyntä, rauhallista, niin täysin hallittua on hänen sanontansa, niin täysin 
hallittuja hänen luonnonkuvauksensa ja ihmiskohtalonsa. Ei mitään kaoottis- 
ta, ei mitään paisuteltua, ei toisaalta mitään liiallista koristeellisuutta: hänen 
taiteensa luoma maailma on kosmos. Tämän voimme todeta ja tunnustaa. 
Mutta meidän on toisaalta todettava myös tämän esteettisen modifikaation 
yhteiskunnallinen luonne: sanan tieteellisessä mielessä kaunista taidetta voi 
syntyä vain määrätyssä määrin taloudellisesti ja yhteiskunnallisesti huoletto- 
missa oloissa, luokan keskuudessa, jonka lakkaamattomana ajatus- ja tunne- 
kohteena ei ole nälkä ja orjuus, vaan joka voi luoda silmänsä kauniin 
rauhalliseen, tyyneen maailmaan ja nauttia kuvauksen täydellisestä sopusoin- 
nusta tai sanonnan tyynestä hallinnasta, kysymättä tämän taiteen merkitystä 
taistelussa ihmisten vapauttamiseksi. Kauniin modifikaatiolla on kieltämättö- 
män ilmeinen vanhoillinen tendenssi ja myös ilmeinen hallitsevan luokan 
leima. 

Vailla yhteiskunnallista kannanottoa ei Sillanpään myöhempikään taide 
syvemmälti katsoen ole. Ei myöskään tämä viimeinen teos. Tuo kauniiksi ja 
merkillisen liikkumattomaksi kuvattu puolifeodaalinen maalaisyhteisö, jossa 
vallitsee yhtä liikkumaton ja kunnioittavalla äänenpainolla assosioitu hierar- 
kia aina herraskaistuneista suurtalonpojista piikoihin ja tukkijätkiin saakka, 
nuo passiiviset ihmiset, jotka elävät puoliunessa ja toimiessaankin ovat vain 
puolivalveilla — tässä kaikessa on selvä konservatiivinen leima ja tendenssi. 
Eivät Sillanpään ihmiset suinkaan kaikki ole hyvinvoipia, heidän joukossaan 
on edustajia aina ryysyköyhälistöstä saakka. Mutta missä ovat hänen nykyises- 
sä taiteessaan tyytymättömät, kapinalliset tyypit, köyhälistön aktiiviset edusta- 
jat, talonpoikaisfeodalismin jätteiden räjäyttäjät? Niitä ei ole lainkaan. Missä 


on yhä leviävä kapitalismin puristus kaikkine joukkoseurauksineen: pakko- 
huutokauppoineen, häätöineen, missä siitä johtunut yhä leviävä tyytymättö- 
myys, proletaarisen luokkatietoisuuden ja sen yhteiskunnallisten seurausten 
kypsyminen? Ei missään. Ja kuitenkin yhteiskunnallista todellisuutta assosioi- 
van kirjailijan, jollei hän ole sokea, olisi pitänyt nähdä se, mikä Suomen 
nykyiselle maaseutumiljöölle on ominaista — paljon ominaisempaa kuin pari 
dekoratiivista autoa. 

Sillanpää tuskin on sokea, mutta hän näkee perin väärin, on teos teokselta 
nähnyt yhä enemmän väärin. Hänen tuotantonsa kehitys kuvastaa hänen 
omaa kehitystään talonpoikaiskirjailijasta laajemmassa mielessä vanhoillisen 
porvariston seppelöimäksi kansalliskirjailijaksi, jonka taiteellinen voimakenttä 
sulkee sisäänsä ennen muita varakkaamman talonpoikaisaineksen ja porvaril- 
lisen keskiluokan. Poliittisissa manöövereissä näemme hänet vanhoillisten 
keskustapuolueiden näennäisdemokraattisen vapauspaatoksen personoituma- 
na, »vapaana odaalitalonpoikana», joka tarpeentullen kyllä kohottaa äänensä 
kansallisfascismia vastaan, mutta peittää kuvauksissaan sen kiristyvän riiston, 
jonka alaisina kansan suuret työtätekevät joukot ovat, fascismin toteuttamisen 
samalla kun meluisasti taistellaan» fascismia vastaan. Tämän päivän talon- 
poikaiskirjailija, suurten maaseudun köyhälistöjoukkojen puolestapuhuja ei 
ole Sillanpää, vaan Haanpää. 

Oikeastaan on hieman mestaroivaa vaatiakaan Sillanpäältä muuta kuin 


mitä hän on. Se, mihin hänessä polemiikin ennenkaikkea olisi kohdistuttava, ` 


on hänen biologinen elämänkatsomuksensa. Käsitellessään Ateneumin viime 
vuoden 3. numerossa Tainen estetiikkaa huomauttaa Harald Rue nimen- 
omaan siitä virheestä, jonka Taine teki soveltaessaan ihmiskuntaan ja ihmis- 
toimintaan biologisia lakeja, jotka Darwin oli tarkoittanut sovellettaviksi vain 
eläin- ja kasvikuntaan. Ihmiset eivät ole biologisia, vaan sosiaalisia olentoja, 
jotka itse luovat historiansa, ei biologisten, vaan taloudellisten lakien alaisina. 
Sivilisaatio on voima joka yhä suuremmassa määrin paralysoi biologisten 
lakien kaukaisemmankin heijastumisen. Nyt kieltämättä maalainen on lähem- 
pänä luontoa kuin kaupunkilainen, mutta tämä tosiasia ei oikeuta tekemään 
edellisestäkään eläintä, ei edes uneksivaa ja rauhallista ja tyytyväistä. Juuri 
Sillanpään biologisessa elämänkäsityksessä näkisin sen perussyyn, joka tekee 
hänen yhteiskuntakuvauksensa niin vääräksi ja valheelliseksi. 

Se että hallitseva porvaristo on kohottanut vanhoillisen talonpoikaiskirjaili- 
jan Sillanpään kirjalliselle valtaistuimelle, on selvä osoitus tämän luokan 
omasta ideologisesta sekavuudesta ja sen oman kirjallisuuden täydellisestä 
dekadenssista. 


Kirjallisuuslehti n:o 2/1935 
Tarkastelun kohteena F. E. Sillanpään pienoisromaani »Ihmiset suviyössä» 
(Otava 1934). 

Marxilainen kirjallisuustutkimus ja 
pikkuporvarillinen kirjallisuustunteilu 


Siltä varalta, että S. Sosialidemokraatti ei lähimmän vuoden kuluessa julkai- 
se vastinettani mainitun lehden kirjallisuusarvostelijan Sylvi-Kyllikki Kilven 
poleemiseen kirjoitukseen t.k. 9. p:nä, pyydän Tulenkantajia ystävällisesti sen 
julkaisemaan. 

S.-K.K. on kiihoittunut parin syntyperäisen työläiskirjailijan Kirjallisuusleh- 
dessä — marxilaiselta kannalta — saaman kielteisen arvostelun vuoksi. Sentäh- 
den hän evää tämän lehden takana olevan ryhmän marxilais-esteettisen kyvyn 
ja asiantuntemuksen sekä syyttää heitä lisäksi klikkipolitiikasta arvostelutoi- 
minnassa. Luulen tämän olleen hänen polemiikkinsa asiallisen sisällön. 

S.-K.K:n ja meidän arvostelutoimintamme välillä on todellakin kieltämätön 
periaatteellinen ja käytännöllinen eroavaisuus. Kun hän arvostelussaan lähtee 
siitä, onko kirjailija syntyperältään köyhälistöön kuuluva, ja tällaisessa 
tapauksessa osoittaa tunteellista suosiota ja myötätuntoa hänelle hänen myö- 
hemmästä —yhteiskunnallisesta ja ideologisesta kehityksestään huolimatta, 
hänen teoksensa luokkataisteluarvosta huolimatta (vrt. Sillanpää, Pekkanen 
jne.), me sensijaan kiinnitämme ensisijassa huomion teokseen, sen yhteiskun- 
nalliseen tendenssiin, sen esteettisiin avuihin sekä sen in perustuvaan 
luokkataistelulliseen merkitykseen, sekä valaisemme näitä k.o. kirjailij 
yhteiskunnallisen ympäristön, olemisen ja kehityksen tutkimisella. Tällöin 
saatamme esim. havaita, kuinka tukkijätkästä voi kirjailijana tulla työläisten 
ammatillisen järjestäytymisen vastustaja, kuinka »työläiskirjailijasta» vähitel- 
len voi kehittyä luokastaan irtoava, teos teokselta porvariston yhä enemmän 
omakseen tuntema ja tunnustama kirjailija, kuinka maalaisköyhälistöstä nous- 
sut kansankuvaaja kohoaa passiivisen ja vanhoillisesti liikkumattoman maa- 
laiselämän runoilijana porvarillisen kirjallisuuden voimamieheksi. Yhteiskun- 
nallinen miljöö on näet hyvin voimakas tekijä. 

Jälkimmäistä tutkimis- ja arvostelumetodia kutsumme marxilaiseksi. Emme 
luule sitä marxilaiseksi, vaan tiedämme sen sitä olevan. S.-K.K:lle, joka 
maisterinarvostaan ja kirjallisuudenopinnoistaan huolimatta ei ilmeisesti 
ennen meidän nuorten ylioppilaiden teoreettisia löytöretkiä tiennyt marxilais- 
ta estetiikkaa ja taidetutkimusta olevan olemassakaan eikä vieläkään tahdo 
sitä uskoa, huomautan, että tutkimustyömme perustuu Marxin sosiologian 
keskeisille teeseille yhteiskuntatalouden ja ideologian yhteydestä; hän voi 
todeta tämän tutustumalla Marxin omiin esteettisiin kirjoituksiin, tai maini- 
takseni joitakin hänen metodinsa loistavista sovelluttajista, Wilhelm Hausen- 
steinin teokseen »Die Kunst und die Gesellschaft» tai Franz Mehringin Les- 
sing-tutkimukseen. (Ainakin viimemainittu saatavissa pääkaupungin kirjastois- 
ta.) Lisäksi neuvon häntä seuraamaan Skandinavian marxilaisten tiedemiesten 
mainiota Ateneum-lehteä. 


Mutta miksi sitten nimittäisimme arvosteluperiaatetta, joka leimaa S.-K.K:n 
omaa arvostelijatoimintaa? Marxilaiseksi hän ei koskaan itsekään sitä nimittä- 
nyt, sensijaan kyllä sosialistiseksi. Mutta käsite »sosialistinen» ei sano mitään 
sitovaa. Se voi olla tieteellismaterialistista, mutta se voi olla myös sentimen- 
taalista idealismia, joka ei ole kaukana pikkuporvarillisesta hyväntekeväisyys- 
mentaliteetista. Jos lähdetään siitä, että pelkkä proletaarinen syntyperä mer- 
kitsee hyvää kirjailijaa, ja jos luotetaan vain oman tunteellisen sydämen 
tuomioihin, tullaan todella kauhistuttavaan sekavuuteen. Sellaiseen sekavuu- 
teen, että ilman yhteiskunnallisia varauksia annetaan tunnustus esim. Eino 
Railon tai Mika Waltarin taantumuksellisille romaaneille tai Hilja Haahden 
uskonnolliselle runokokoelmalle, tai hyväksytään Koskenniemen natsilaiset 
kirjallisuudentutkimusperiaatteet — kuten juuri S.-K.K. on tehnyt (ja nimi 
komeilee sitten porvarillisten auktoriteettien kanssa kaikkien mustimpienkin 
kirjojen reklaameissa!) Sellaiselle arvostelijalle on tieteellinen, marxilainen 
erittely todella vaikeatajuista. Mutta minkä me sille voimme! Työläiset 
ymmärtävät meitä, intellektuellit ymmärtävät meitä. Sensijaan olen aina 
todennut, että pikkuporvarille, idealistiselle, pateettiselle ja tunteelliselle, se on 
vaikeata. Pikkuporvari tietysti rakastaa pikkuporvarillisia kirjailijoita. Luokka- 
tietoiset proletaarit ja marxilaiset intellektuellit hän sensijaan jättää tukea 
vaille. 

Väite, että me harrastaisimme klikkipolitiikkaa, on valheellinen. Väite, että 
kielteinen kantamme nimenomaan Lainion tai Salmela-Järvisen tapauksissa 
johtuisi siitä, ettemme ole itse olleet näitä teoksia julkisuuteen toimittamassa, 
on sekä uskomattoman naiivi että moraalisesti ala-arvoinen. Mutta ajatus 
kulkee helposti tuttuja latuja! 

Huomautan lopuksi, ettei Lainio-arvostelu ole minun kirjoittamani. Tämä 
siksi, ettei tällaisesta näkemyksestä saataisi uutta ilmaa valheelliselle kanan- 
lennolle. Kirjoitin tämän tovereitteni puolesta, joitten tiedän suorittavan hyvin 
vakavaa ja uhrautuvaa tutkimustyötä marxilaisen taide- ja kirjallisuustutki- 
muksen, proletaariteatterin ja proletaarikirjallisuuden edistämiseksi meillä. On 
hyvin väärin S.-K.K:n puolelta loata lehtiä, joita me persoonallisella työlläm- 
me pidämme pystyssä senkin uhalla, että porvarilliset oppiarvommekin sen- 
vuoksi viivästyisivät. Sellaisia kulttuurilehtiä te ette koskaan ole saaneet 
aikaan. Ja tämä asenne on sitä rumempi, kun näiden lehtien välttämättömyys 
johtuu ennenkaikkea siitä, että juuri te ja teidän tahonne (puolueen yleislinja) 
lyötte marxilaisen kulttuurikritiikin ja sosialistisen kulttuuripolitiikan koko- 
naan laimin. 


Tulenkantajat n:o 25—26/1935 

Orivedellä 12/6 -35 päivätty poleeminen kirjoitus kohdistuu S. Sosialide- 
mokraatin tuolloiseen johtavaan kirjallisuusarvostelijaan Sylvi-Kyllikki 
Kilpeen. Tämä oli kuulunut ASS:n perustajiin 1925, edustanut 20-luvun 
lopulla tamperelaisen Kansan Lehden kirjallisuus- ja teatteriarvostelijana niin 
luokkatietoisia käsityksiä, että TTT:n johtokunta oli vaatinut hänen vaienta- 
mistaan, ja vielä Helsinkiin siirryttyään kuulunut 1933 ASS:n Soihtu-lehden 
toimitukseen, mutta vasemmistosuuntauksen seurassa voitettua eronnut leh- 
destä ja siirtänyt toimintansa painopisteen oppositiohenkisestä Toveriseurasta 
tannerilaiseen Keskusteluseuraan. Jatkosodan aikana juutalaispakolaisten ja 

poliittisten vankien puolesta aktiivisesti toiminut S-KK. liittyi 1946 
SKDL:ään ja toimi 1946-61 SN-Seuran puheenjohtajana. (Kriitikkotoimin- 
nasta ja 30-luvun suuntataistelusta yrt. K:n muistelmat »Sörnäisten tytön 
vaellusvuodet» 1965 s. 195 sekä » Sörnäisten tyttö politiikan pyörteissä» 1966 
s. 8, 51, 62 ym.) RP:n kirjoituksen alussa mainitun S.-K.K:n polemiikin (S. 
Sosialidemokraatti 9/6-35) lähtökohtana oli Maija Savutien teatterikatsauk- 
sessaan (Kirjallisuuslehti n:o 7/1935) esittämä väheksyvä maininta Martta 
Salmela-Järvisen » Valo syttyy ja sammuu» -näytelmän (Helsingin Kansan- 
teatteri) »pikkuporvarillisista äänenpainoista». RP:n kirjoituksessa mainitut 
muut kiistanalaiset teokset olivat E. Railon romaanit »Havuseppele» (1934) ja 
»Kuin uni ja varjo» (1935), M. Waltarin »Sielu ja liekki» (1934), V.A. 
Koskenniemen Aleksis Kivi -monografia (1934) sekä Jussi Lainion novelliko- 
koelma » Pohjolan elinkautisia» (1935). S.-K.K:n em. lehtikirjoitukseen vastasi 
Kirjallisuuslehdessä (n:o 8/1935) Maija Savutie (»Pari kysymystä maisteri 
Sylvi-Kyllikki Kilvelle»). ASS:n, Tulenkantajien ja Kirjallisuuslehden vasem- 
mistoälymystöä vastaan tuntemaansa kaunaa purkaa myös Martta Salmela- 
Järvinen muistelmissaan (» Taipui vaan ei taittunut» 1966 s. 134 seur). 


Fascismin lyriikka 


On erinomaisen mielenkiintoista seurata Suomen porvarillisen lyriikan 
kehitystä »tulenkantajain aikakaudesta» fascismin vuosiin. Sitä voimakkaasti 
romanttista ja eksoottista kuohuntaa, jota tulenkantajain lyriikka kasvaen 
keskeltä taloudellista nousukautta ja keskiluokan mentaliteetista ilmensi, on 
seurannut jyrkkä yhteiskunnallinen asennoituminen, jakautuminen eri taistele- 
viin leireihin, huomattava vakavoituminen, samalla myös reaalisempi ote 
elämään. Taustana on kapitalismin suuri pulakausi, luokkavastakohtain kär- 
jistyminen, luokkataistelun kiihtyminen, fascismi. Näissä oloissa olemme näh- 
neet osan tulenkantajain runoilijafalangista siirtyvän työväenluokan taistelu- 
rintamaan; he muodostavat kuitenkin vähemmistön. 

Onkin todettava, että tulenkantajain lyriikassa »muodon vallankumoukselli- 
suudesta» huolimatta alunperin piili voimakas taantumuksellinen elementti. 
Se oli yhteiskunnasta pois kääntynyttä, tunne hallitsi sitä täydelleen älyllisen 
näkemyksen kustannuksella. Se oli jyrkästi individualistista, kehittäen yksilö- 
palvonnan äärimmilleen. Vain oma minä kiinnosti sen runoilijoita, ja omia 
persoonallisia tunnelmiaan he kuvasivat meillä ennen kokemattoman kompli- 
soiduin ja haetuin runokuvin. Siinä oli niinikään vahva mystillinen jopa 
uskonnollinen — ei tosin dogmaattisessa mielessä! — aines, joka sekin puoles- 
taan viittasi taantumukseen. Ja niinpä näemmekin tänään tulenkantajain 
lyyrikkopolven enemmistön fascismin kulttuuririntamalla — ei vain »kulttuuri- 
persoonallisuuksina» vaan myös tunteita systematisoivina taiteilijoina. 


IL; 


»Ihmettelen itseäni.» 
(Koivukari: Suljettu puutarha.) 


Käsiteltävistä kolmesta lyyrikosta on »Pohjatuulen» entinen päätoimittaja 
Yrjö Koivukari runoissaan epäpoliittisin. Yksilöllisyyspalvonta on niissä kui- 
tenkin viety niin pitkälle, että voimme täydellä syyllä puhua fascistisesta 
ideologiasta ja maailmankatsomuksesta. Koivukarin lyriikan mielenkiinto 
onkin ennenkaikkea siinä, että se toisaalta ulkonaisessa muodossaan (vapaassa 
mitassa), ilmaisumuodoissaan ja runokuvissaan, sekä toisaalta äärimmilleen 
jännitetyssä individualismissaan ehkä selvimmin edustaa nimenomaan tulen- 
kantajain lyyrillisen perinnön viimeisintä kehitysvaihetta. 

Nämä runot puhuvat »savusta ja usvasta», harhailusta kehässä, älyllisestä 
antautumisesta: 


»Mikä minä olen, mistä tulen, 
minne johtaa tieni? 

Pois kysymysten turhuus, 
vastausta en löydä.» 


Eikä tästä alistumisesta ole pitkä matka uskonnon helmaan: 


» Olen väsynyt. 
Mikä lohdutus sielulleni, 
jos löytäisin suuren Jumalan luo...» 


Mutta samalla kuitenkin kuohuu taisteluhalu alistumisen alla: »minua 
uuvuttaa tämä hiljaisuus, olen väsynyt rauhaan». Runoilija puhuu pateettisi 
sanoin ja kuvin taistelusta, jostain epämääräisestä taistelusta jonkin epäm: 
räisen päämäärän, jonkin epämääräisen uuden puolesta. Juuri siinä on tämän 
myöhäsyntyisen individualismin kuolemanheikkous, että siltä puuttuu elimel- 
linen kosketus yhteiskunnallisen elämän pohjaliikuntaan. Julistus »taistelus- 
ta» tai ypäämäärästä» jää silloin vain surkuteltavaksi sanahelinäksi. Ja kun 
runokuvat vielä ovat niin abstraktiset ja haetut kuin tällä lyyrikolla, ei mikään 
voi pelastaa hänen runojaan jäämästä merkityksettömyyteen. Luokkataistelu- 
rintamat ovat jo liian selvät, kovin harvoilla on aikaa kiinnittää huomiota 
erään hra Koivukarin yksilöllisiin sieluntaisteluihin, hänen horjumiseensa 
nöyrtymisen ja taisteluhalun, toivottomuuden ja mielettömän itsejumaloinnin 
välillä. Kriitikolle ne vain puhuvat erään porvarillisuuden edustajan tiestä 
individualistiseen mystiikkaan, fascismin hengen löytämisestä omassa itses- 
sään. Mutta samalla hän toteaa, että fascistinen maailmankuva ei tässä vielä 
ole valmis: taistelu on vain yksilöllistä, vielä ei ole löydetty suhdetta joukko- 
liikkeeseen, kollektivismin paatosta. 

» Olin eksynyt valtateille, 

valemarkkina-sirkukseen, 
kamasaksojen kintereille, 
valeloistojen valkeuteen.» 
(Asunta: Leirinuotio.) 


Heikki Asunnassa kohtaamme täysin poliittisesti asennoituneen taistelulau- 
lajan, /apuanliikkeen runoilijan ennen muita. Sanonnaltaan realistisena, muo- 
dollisesti iskevänä ja yksinkertaisena, loppusointuja maneerimaisella helppou- 
della juoksuttavana on »Leirinuotion» runoilla kaikki mahdollisuudet voittaa 
suurten fascististen joukkojen ymmärtämys ja innostus. Pyrkimyksessään 
kirjoittaa raa'asti raa'oille ihmisille on Asunta tässä kokoelmassa päässyt 
saavutuksiin, joita vain harvoin kohtaa lyriikan piirissä. »Aasian ihmissusi», 
»Aasian saasta», »Kyykäärme-maat», »Arosusilauma», »Saatana», »Shakaali- 
lauma» j.n.e. — en jatka pitemmälle, myönnän kernaasti, että Asunta raakuuk- 


sien tehdasmaisena tuottajana on voittamaton, joskin hieman yksitoikkoinen. 
Kaikenkaikkiaan sisällyttää hän runoihinsa kaiken sen aatteellisen aineksen, 
joka kuului lapuanliikkeen ohjelmaan: taistelun kommunismia vastaan»: 


»Pois Nowgorodin pappi punaviitta, 
pois luihu juutalainen jesuiitta! — 
Pois näiltä mailta parvet pilkkaajain!» 
» Vielä on kerran pestävä tästä maasta 
verellä miesten moskovalainen saasta.» 


Vihassa Neuvostoliittoa vastaan ei ole niinikään mitään määrää, herjaussa- 
nat ja manaukset ylittävät toinen toisensa: 


»Siellä on itku, kahleet, jäätävä kauhu, 
veressä kylpee marto, raiskattu maa. 
Siellä on kuollut ihmisen sielun sisin, 
siellä on eessä Golgata-polku pisin, 
pyöveli nauraa naurua kamalaa.» 


Eipä tästä kokoelmasta puutu rotumystillisiä ja imperialistisiakaan piirteitä, 
tuota naurettavaa rotumystiikkaa joidenkin hajanaisten »heimokansojen» 
(ugrien!) yhdistämiseksi romanttisesti kuvitelluksi kokonaisuudeksi, tuota sur- 
kuteltavaa lilliputti-imperialismia, joka kuitenkin on vain aivan toisenvertai- 
sen kapitalistisen imperialismin romanttisena verhona: 


»Me tahdomme tarttua tapparaan, 
me tahdomme uhmata itää. 

Saa työntää Aasia laumojaan. 
Joka mies on ketjussa paikallaan. 
Vala vannottu on. Ja se pitää.» 


Tähän kokoelmaan sisältyvät myös »Mustapaitojen marssi», »Rintamamies- 
j.n.e.: tuotantoa eri fascistijärjestöjen »hovirunoilijana». Kuitenkin on liian 
groteskia, kun Asunta eräässä balladissaan panee saksalaisen sotilaan länsirin- 
tamalla kaatumaan huulillaan eläköönhuuto — keisari Wilhelm I:lle! On 
niinikään liian inhoittavaa väärennystä, kun tämä fascistisen taantumuksen 
runoilija omistaa runon Kaarlo Kramsulle, Suomen köyhien talonpoikain 
luokkatietoiselle ja vallankumoukselliselle puolestapuhujalle. 


35 


».. uskon Mieheen, Jättiläiseen . . » 
(Kuusi: » Minun uskoni».) 


Matti Kuusi, nuori ylioppilas ja AKS-läinen, jonka esikoiskokoelma »Rau- 
dan ja runon kirja» ilmestyi kevätkesällä, merkitsee lyyrikkona ja ideologina 
askelta eteenpäin Asunnasta. Fascismin johtajaperiaate, uraalinen imperialis- 

mi ja natsilainen heroismi julistetaan mahdikkain, kalskuvin säkein, jotka 
puhuvat kieltämättömästi lahjakkuudesta ja voimakkaasta runoilijanäkemyk- 
sestä, joka mittasuhteissa ylittää moninverroin vanhat patrioottiset runoilijat, 
samalla kuin sen barbaarinen ja verinen kieli muodostaa jyrkän vastakohdan 
porvariston nousukauden isänmaallisen runouden sivistystahdolle ja sen isän- 
maa-kuvan »hymyileville äidinkasvoille». 

Mutta aika onkin nyt toinen. Runoilija näkee nousevan proletariaatin ja 
sosialistisen työläistasavallan uhkaavan vanhaa kapitalistista maailmaa; hän 
näkee toisaalta länsimaiden »kulttuuriliberaalisen rappion» ja kyvyttömyyden 
puolustaa vanhaa järjestelmää; ainoa pelastus on kuvitellussa ugrien barbaari- 
rodussa: 


»Tule tuisku aroilta Aasian, tule; tunturit pystyyn jää! 

Raja ratko raihnaan Vanhojen maan, raemyrsky ja salamasää! 
Lyö auki Attilan portit taas, tao Tsingiskhaanien tie, 

kirot kirvoita vaaruvan Euroopan, unet ugrien voittoon vie! 
Pese sieluista spitaali nöyryyden, revi jäljet renkiyden 

teräs terve nostata kuiluistaan, veri vahva barbaarien! 


Ja kerran, Pohja kun puhunut on, kun on tuhkaa länsimaat, 
sudet Suomen hankia hallitkoot tai Jäämeren ruhtinaat» 


Tämä on komeata runoutta, en kiellä sitä. Mutta totean samalla, miten 
täydelliseen barbariaan porvarillinen maailmankuva on sortumassa ja miten 
mystillisiin aineksiin sen on ideologiansa perustettava. Totean, miten hirvittä- 
vän täytyy rappion olla luokassa, joka vitaalisen alemmuuskompleksinsa 
voittamiseksi tarvitsee näin barbaarisia unikuvia. 

Poliittiset runot ovat oikeastaan ainoita, jotka Kuusen kokoelmassa kiinnos- 
tavat. Hänen persoonalliset tunnelmansa ovat lukijasta yhdentekeviä ja hänen 
satiirinsa yleensä vähemmän vitsikkäitä kuin runoilija arvattavasti luulee. 
Mieltäni on kuitenkin kiinnittänyt hänen »Tuutulaulunsa Suomen kansalle». 
Varsin hauskasti siinä luonnehditaan näet »kivimäkiläinen linja»: 


»Siispä arvaa ajan merkki: paina tyynyyn tyyris pää, 
Toppaa tuppuralla korvas, ettet mitään kuule, nää! 
Nukku-Matti maata johtaa, Höyhensaaret kangastaa. 
Tuutilullaa, Suomen kansa! Ikiunta, isänmaa)» 


Mikäli oikein ymmärrän on veli Kuusi tyytymätön, ei itse nukuttamiseen, 
vaan nukuttamismetodiin ... Fascistinen metodi on näet niin paljon nopeam- 
pi: moukarilla päähän ja — vikiunta, isänmaa!» 


Kirjallisuuslehti n:o 9/1935 

Tarkastelun kohteena ovat seuraavat runokokoelmat: Yrjö Koivukarin 
» Taivas meren takana» (WS 1934), Heikki Asunnan »Leirinuotio» (Otava 
1934) ja Matti Kuusen »Runon ja raudan kirja» (WS 1935). Arvostelijan 
silloinen taipumus nähdä kulttuuri- kuten valtioelämäkin jyrkästi kahtiaja- 
kautuneena ja tämä kärjistyvä vastakohta jopa positiivisena ilmiönä saa 
tekstissä havainnollisen ilmauksen. Merkillepantava on kuitenkin täysin tuo- 
mitseva asenne Jascismin lyriikkaan sinänsä. 


Pikkuporvarillinen 
yhteiskuntaromaani 


Ila 


Kirjallisuuslehden viime numerossa käsittelin suomalaisen lyriikan kehitystä 
epäyhteiskunnallisesta, kaukoromanttisesta tulenkantajain kaudesta yhteiskun- 
nallisesti asennoituneeseen ja osittain realistiseenkin fascismin ajanjaksoon. 
Totesin tämän muutoksen takana olevan ajan taloudellisen kehityksen, kapita- 
lismin jättiläiskriisin, sekä sen esilletuoman yhteiskunnallisen taistelun kiristy- 
misen, fascismin. Samanlaisen kehityksen kuin lyriikassa tapaamme myös 
romaanissa. Korkeakonjunktuurin ajan romantiikasta, värimaalailusta, kosmo- 
politismista ja bohemisesta taiteilijakuvauksesta on pikkuporvarillinen romaa- 
ni — joka oikeastaan koko aikakautena hallitsee kirjamarkkinoita — kehittynyt 
sekin yhteiskunnalliseen kuvaukseen, probleeminasetteluun ja kannanottoon. 
Eräissä niissä kuvataan pulan vaikutusta työväestöön, tai mikä vieläkin mie- 
lenkiintoisempaa: pulan vaikutusta myös keskiluokkaan. Mutta tämä yhteis- 
kunnallinen romaani ei ole turhaan lähtöisin yhteiskunnallisesta väliluokasta: 
sen puolinaisuus, sekavuus, sen epäsosiologinen näkemys, sen eetillinen pro- 
blematiikka paljastavat sen kyllin selvästi. 


2. 


Paras tässä käsiteltävistä romaaneista, ainakin romaaniteknillisesti arvostel- 


len, on kieltämättä Martti Merenmaan »Laiva on lastattu», vaikka Olavi 


Paavolaisen Suomalaisessa Suomessa sille antama tunnustus tuntuukin minus- 


ta ylenpalttisuudessaan jatkuvasti arvoitukselta. Tietenkin on kirjailijan tyylil- 


linen kehitys utuisesta romanttisuudesta näinkin tukevaan realismiin ja näin- 


kin elävään ihmiskuvaukseen kiitoksen ansaitseva. Mutta emmehän sittenkään 
voi kiertää sitä, että tämä kertomus eräästä Pohjanmaan satamalakosta on 
ulkoapäin nähty, keskiluokkalaisen kertomus työläisten elämäntapahtumista, 
sielunliikkeistä ja kehittymisestä: ja niinpä se onkin jäänyt vieraaksi työväes- 
tön kaikkein keskeisimmille pyrkimyksille; työväenluokan koko taistelun poh- 
ja, solidaarisuus, kollektiivisuus; sen ponnin, tietoisuus osallisuudesta jättiläis- 
mäiseen luokkataisteluun, tietoisuus päämäärästä ja ratkaisusta, jää sille salai- 

suudeksi. Jos siis arvostelisimme Merenmaan romaania sosiaalisena todistus- 
kappaleena, todistaisi se lähinnä erään keskiluokan osan kuviteltua tasapuolis- 
ta ja ymmärtäväistä suhtautumista lakkotaistelun kumpaankin osapuoleen: 
miten paljon silloin jää salaisuudeksi, kun kuvauksella ei ole minkäänlaista 
tieteellisen erittelyn pohjaa, sen arvaa jokainen. 

Fi olekaan kummeksittava, että Merenmaa parhaiten ymmärtää ja elävöit- 
tää ne henkilönsä, jotka joko kuuluvat porvaristoon tai ovat asemaltaan ja 
ideologialtaan muuten varsinaisen köyhälistön yläpuolella. Hän ymmärtää 
Paasoa, työnantajaa, hän ymmärtää esimies Sarkkilaa, lakon johtajaa, joka 
kuitenkaan ei tajua työväen luokkataistelun sisintä olemusta, ei heidän kollek- 
tiivisen toimintansa merkitystä: »kaikkea laumahenkeä hän vastusti». Ja ker- 
tomuksen päähenkilöksi ja kirjailijan puhetorveksi kohoaa Reko, jumaluus- 
opin ylioppilas, joka vanhan Kopperin ukon puheista on saanut herätyksen 
ruumiillisen työn evankeliumiin, saarnaa nyt työn siunausta, kuten vain 
epäonnistunut henkisentyöntekijä voi tehdä, saarnaa työn kirouksen-julistusta 
vastaan. Hän jättää vihdoin opintonsa ja päättää antautua ruumiilliseen työ- 
hön. Kirjailija ei ehkä ole tietoinen luomansa kuvan räikeydestä, kun hän 
antaa Rekon aloittaa evankeliuminsa toteuttamisen liittymällä rikkureihin, 
joitten tarkoituksena on murtaa satamatyöläisten oikeutettu lakko. Reko vielä 
pitää tekoaan erikoisen sankarillisena ja asettaa koetukselle Anjankin, rakas- 
tettunsa ja lakonjohtaja Sarkkilan tyttären. Rikkureihin liittyminen »vain lisää 
tulevaa omaisuuttamme», todistelee Reko, »voin kiivetä vaikka pomoksi ...» 
Tästä jo näemme, millä moraalisella tasolla hänen työn-filosofiansa liikkuu. 
Ettei sen älyllinenkään taso ole mikään ruudinkeksijän, selvinnee seuraavasta 
tulevaisuudennäystä: 


» ... Mutta hyvä pomo voi saada kymmenet ja sadat uskomaan ruumiillisen 
työn vapauttavaan voimaan ja löytämään siitä iloa ja tyydytystä. Työnjohtaja 
on myöskin pappi, hän on oikea paimen, joka valvoo ja vartioi laumaansa, 
että se ei eksy vääriin kuvitteluihin onnesta (= sosialismiin?) eikä vajoa 
epäilykseen ja raakaan toivottomuuteen (= materialismiin?), vaan näkee työs- 
sään luontevan elämänsisällön.» 


Merenmaan romaanin sanottava on siis tämä: koska »on mahdotonta mitata 
pennilleen kunkin työn yhteiskunnallista arvoa», on luonnollista, vettä se, 
joka riskaa suuremman rahasumman, saa suuremman voiton», ja kaikki on 
siis ulkonaisesti niinkuin ollakin pitää; työläisen on vain karistettava itsestään 
turhalla mankumisella ja napinoimisella saavuttamansa veltostuttavat elämän- 
mukavuudet ja annettava papillisen pomon opettaa itselleen työn iloa ja työn 
siunausta! (Näenkö oikein, mutta eikö liitelekin Vihtori Kosolan lempeä 
enkelinhahmo tämän tulevaisuudenkuvan yllä?) 

Eräässä väittelyssä SS:ssa Kaisu-Mirjami Rydbergin kanssa tämän saman 
kirjan saaman arvostelun johdosta muistan Merenmaan väittäneen, että on 
tutustunut tieteelliseen yhteiskunnalliseen kirjallisuuteen, nimenomaan marxi- 
laisuuteen. Jos hän ymmärsi siitä ylipäänsä mitään, havaitsi hän kai siinä 
tieteellisesti todistetut käsitteet riistosta, lisäarvosta, luokkataistelusta realiteet- 
teina, joita ei millään papinalun valeihanteellisuudella voida poistaa. Ja hän 
ehkä havaitsi senkin, ettei sosialismi suinkaan tahdo poistaa työtä eikä julistaa 
sitä kiroukseksi, että päinvastoin juuri sosialistinen yhteiskunta on työn 


yhteiskunta ennen muita, että sosialismi tahtoo poistaa vain työn kapitalisti- 
sen muodon, riistotyön joka juuri on työn tekemistä kiroukseksi, tahtoo 
poistaa sen yhteiskuntamuodon, jossa toisten huoleton, laiska elämä perustuu 
toisten säälimättömälle riistolle, työlle tuntemattoman kapitalistin tai kapita- 
listiryhmän hyväksi, puhumattakaan tämän järjestelmän yhä suuremmassa 
määrin edellyttämästä palkkatyön vara-armeijasta, jolla ei ole työtä lainkaan. 

Sosialismi merkitsee yhteiskunnan kaikkien jäsenten liittämistä tuotantoko- 
neistoon, hyödylliseen työhön yhteisön hyväksi ilman riistoa. Eikö meillä 
vasta silloin ole mahdollista, ilman julmaa ristiriitaa todellisuuden kanssa, 
puhua »työn siunauksesta»? Ja vielä enemmän: eikö meillä silloin ensikerran 
ole mahdollisuus hävittää tuhoisa ristiriita henkisen ja ruumiillisen työn 
väliltä, ratkaista juuri tuo probleemi, jota Merenmaakin romaanissaan varsin 
avuttomalla tavalla koskettaa? Jos siis Merenmaa on rehellinen ja jos häntä 
todella voimakkaasti askarruttaa kysymys työstä, niin hän on asioita tutkimal- 
la tuleva siihen itselleen ällistyttävään tulokseen, että hänen julistamansa työn 
siunaus on toteutettavissa vain toteuttamalla sosialismi, juuri tuo aate ja 
järjestelmä, jota vastaan hän on lakkoromaaninsa kirjoittanut. 

Väinö Voipion »Puolitie» kantaa suorastaan alarubriikkia »yhteiskunnalli- 
nen romaani». Se pyrkiikin olemaan varsinainen yhteiskunnallinen kehitysro- 
maani, kuvaten mökinpojan elämänmatkaa maakylän nuoruuselämyksistä, 
kartanon nuortenherrojen toveruudesta ja omista ensirakastumisista kaupun- 
gin perheelliseksi työläiseksi, »tavalliseksi työläiseksi», rehelliseksi kunnon 
työläiseksi», joka vaina työtä saa». Hänen maailmansa supistuu omaan per- 
heeseen. Mutta sitten tulee taloudellinen pula: työttömyys, työnhaku, vara- 
työt, lopullinen työttömyys. Puolinainen herääminen järkytykseen ja ihmette- 
lyyn, etteivät isänmaa ja hyvää tahtovat maan mahtavat hanki työtä »kunnon 
työläiselle». Vihdoin työtön työmies Eero Koponen joutuu mukaan työväen 
ammatilliseen liikkeeseen, joutuu komiteaankin ja pitää puheen työttömäin 
kokouksessa — mutta jää lopultakin ulkopuolelle. Byrokratia ja johtajien 
juonittelu peittää häneltä työväen järjestyneen luokkataistelun oleellisen sisäl- 
lön; hän ei ymmärrä sitä koskaan. Ja niinpä näemmekin hänen vetäytyvän 
takaisin omaan koloonsa, vatvovan katkeria ajatuksia vaimon elättäessä per- 
hettä viinakaupalla; vajoaminen ryysyköyhälistöön tapahtuu yhteiskunnalli- 
sesti ja ideologisesti. Hän kuuntelee ylioppilas Eetu Pakarisen hysteerisiä ja 
vahvasti natsismille haisevia ajatusryöppyjä koko kansan yhdistämisestä taiste- 
luun työttömyyttä vastaan, kuilun tasoittamisesta jonkinlaisella »kansallisella 
työpalvelulla». 

Kieltämättä on olemassa Eero Koposen tapaisia kehittymättömiä, pikkupor- 
varillisiin kuvitteluihin ja toivottomuuteen taipuvia työläisiä. Heidän tarinan- 

sa esittämisellä on tietysti sinänsä oma mielenkiintonsa ja todistusarvonsa. 
Kuitenkin, uskallan väittää, on Voipion romaanin mielenkiinto ja merkitys 
toisaalla: itse kirjan, kirjailijan tendenssissä vahvasti tunnepitoisella tarinallaan 
ja kertomistavallaan vedota niin työläisten kuin porvareittenkin tunteisiin 
kehoituksella poistaa pula yhteistyöllä, kuilujen peittämisellä, luokkataistelun 
lopettamisella. Sivistymättömät työläiset ja heidän järjestönsä eivät voi viedä 
pyrkimyksiään perille, filosofoi Voipio lopputeeseissään, ne jäävät »puolitie- 
hen». Työläisen on hoidettava vain »oma laivansa», oma perheensä; yläluo- 
kasta sensijaan »vielä ilmestyvät oikeat miehet, oppineet ja viisaat, jotka 
tulevat hädän äärelle, näkevät sen ja sielunsa syvyydestä asti tuntevat, mitä on 
tehtävä, ja — jakavat eväänsä.» 

Voipion ratkaisu ei ole mikään uusi. Se on tyypillinen yhteiskunnallisia 
lakeja tuntemattoman pikkuporvarin ratkaisuehdotus, sosialisminpelon esiin- 
puristama. Mutta luokkatietoisia työläisiä sillä ei hämätä. He tietävät, mitä 
tämä »luokkataistelun lakkauttaminen» todellisuudessa merkitsee. Kun la- 
puanliike julisti luokkataistelun lopettamista, putosivat työläisten palkat 
romahdusmaisesti, heidän järjestönsä lakkautettiin, heitä vangittiin, pahoinpi- 
deltiin ja murhattiin. Kun Saksan kansallissosialismi julisti luokkataistelun 
lopettamista, murskattiin työväenjärjestöt, työläisiltä vietiin kaikki mahdolli- 
suudet puolustaa taloudellisia etujaan, maa täyttyi keskitysleireistä. Niinpä 
niin, herra Voipio, Teidän seireeninlaululle me katkerasti nauramme. Me 
tiedämme että luokkataistelun lopettaa vain yksi, sosialismi, jonka me »sivis- 
tymättömät» työläiset itse toteutamme, teidän uhkauksistanne ja maanitteluis- 
tanne huolimatta. 


4. 


Myös Aaro Murroksen romaani »Ehkä me vielä jaksamme nousta» on eräs 
pula-ajan kuvaavimpia heijastumia Suomen porvarillisessa kirjallisuudessa; se 
on pikkuporvarin sekava ja hapuileva uskon- ja toivontunnustus yhteiskunta- 
kerroksensa taloudellisessa ahdingossa, passiivinen ja voimaton, vailla itsenäis- 
tä elämää ja itsenäistä luokkatunnetta, väliluokan yhteiskunnallista tragiikkaa 
kaikkein säälittävimmässä muodossa. Sanottakoon kuitenkin, etteivät kirjaili- 
jan taiteelliset kyvyt aikaansaa tätä myötätuntoa, luomalla ihmisiä ja kohtaloi- 
ta, jotka elävyydellään vetoaisivat voimakkaasti tunne-elämäämme. Pikemmin 
päinvastoin. Kirjoittajan taiteellinen ote, kuten hänen sosiaalinen ja psykologi- 
nen näkemyksensä, on vain osa romaanin ihmisten ja kohtaloiden voimatto- 
muudesta, heikkoudesta, sekavuudesta. Hän todistaa yhdessä ihmistensä kans- 
sa. 

Kysymyksessä on rappeutuva talonpoikaisperhe, pojista yksi opiskelee lää- 
ketiedettä, toinen on musikaalinen ja hoitaa taloa. Taloa uhkaa pakkohuuto- 
kauppa ja jälkimmäinen pojista yrittää hankkia rahaa joltakin entiseltä rou- 
vastuttavaltaan sotaväen ajoilta. Tämä ei onnistu, poika on liian »kunnialli- 


nen», mutta kaupungissaolo jatkuu merkillisen haetuilla tapaamisilla ja sattu- 
milla. Siinä on sitten inhimillistä taiteilijatunnelmaa», tylsimpiä keskustelui- 
ta, mitä tämän maan kirjallisuudesta löytää, uskonnosta, raha-asioista, pulas- 
ta, piinallisen passiivista rakkautta, joku yritys surkeaan yhteiskunnalliseen 
ajatelmaan, lopuksi 26-vuotiaan miehen hysteeristä itkua, kun tyttö ei ha- 
luakaan enää tavata. 

Romaanin virheet ovat aivan perusteelliset. Aihe — pula ja keskiluokan 
proletarisoituminen — voisi olla suuri aihe. Mutta sen kuvaaminen edellyttää 
yhteiskunnallista ja psykologista tietoa ja näkemystä, dialektiikkaa. Kysymyk- 
sessä on kehitys, virta, muuttuminen. Mutta lait on tunnettava, muuten 
syntyy vain seisova lätäkkö, jonka pintaa sitten hämmennät ja hämmennät. 
Kirja alusta loppuun: ei tarkoitusta, ei kehitystä, ei elämää. Joku on puhunut 
psykologisesta erittelystä: se on liian alkeellista ja alkeellisia, vaikuttamatto- 
mia ihmisiä erittelevää, että sillä olisi mitään merkitystä. Ja taiteellisesti: ei 
yhtään elävää kuvaa, vain huonoa reportaasia. Sen että passiivinen pikkupor- 
varityyppi on ajattelussaan naiivi ja sekava, että hänen kysymyksenasettelunsa 
on moralistinen, että hän hysteerisesti pelkää ja häpeää köyhtymistä, että hän 
näkee taloudellisten onnettomuuksien syyt yksityisissä ihmisissä, ei järjestel- 
mässä — kaikki tämä olisi voitu sanoa lyhyemmin. Mutta jotta todistuskappale 
oli täydellinen, oli ilmeisesti hyväksi, että passiivinen, sekava pikkuporvari 
todisti itse puolestaan. 


5. 


Valentinin kirja »Ei pidä ajatella» ei oikeastaan ole mikään romaani, eikä 
silloin myöskään mikään yhteiskunnallinenkaan romaani, mutta koska siinä- 
kin, vaikkapa satiirisen kertomuksen muodossa, käsitellään pulan vaikutuksia, 
erikoisesti älyllisentyöntekijään — sankari on »työtön maisteri Eero Salkola» — 
on sillä oikeus päästä saman otsikon alle edellä käsiteltyjen romaanien kanssa. 
Kirja on tuollainen tavallinen annos Valentinin harmitonta, parhaimmillaan 
varsin huvittavaakin hölynpölyä, leikittelyä vakavan ja nurinkurisen, senti- 
mentaalisen ja pateettisen yhdistämisellä. Tuntuu siltä kuin tämä sävy ei 
nimenomaan tässä tapauksessa olisi täysin sopiva; lukijan on joskus vaikeata 
asennoitua, kun ei tiedä seisooko kulloinkin vakavan vai salaivan edessä. 
Kaikenkaikkiaan luulen, että Valentin itse nauraa salaa koko kirjalle, bluffille 
bluffin joukossa: hän on vain vetänyt äärimmäiset johtopäätökset luokkansa 
hengestä ja tarpeista, siinä kaikki. 

Kirjan sankari, työtön maisteri, on vaivan tavallinen keskitason ihminen», 
joka olisi tyytynyt pikkuporvarilliseen elämänonneen, olisi halunnut vain 
»vaatimatonta, pientä elämää, joka joskus antaisi . . . onnellisen hetken, antaisi 
mahdollisuudet hiljaisena, nöyränä ja yksinäisenä muurahaisena kulkea tien(i) 
päähän asti». Mutta nyt hän on työtön, ilman tulevaisuutta. Kuitenkaan hän 
ei syytä yhteiskuntaa: »Minä en syytä ketään, sillä minä tiedän, että olen 

virhe. Maailma ei voi muuttua minun takiani, vaan minun itseni tulee Samuel Oinosta tohtori Lehtiseen 


muuttua ... Mutta ei pidä ajatella, tulee vain nähdä unia, sillä unet vievät 
ihmisen joskus niin kauas, että luulee olevansa kuollut.» Tyypillisesti pikku- 
porvarillinen elämänfilosofia, kirjailijan tosin aivan naurettavaksi kärjistämä- 
nä. Romaanin »seikkailu» alkaa siten, että maisterimme toivottomana pake- Suomen kirjallisuuden problemaattisin hahmo tällä hetkellä: Toivo Pekka- 
nee Lappiin ja viettää siellä talven erämaakämpässä seuranaan »sälli Johannes nen. Problemaattisin myös kritiikille. En tällä tarkoita sitä keikailevaa ihmet- 
Porkki», jonka kanssa hän käy kirjailijan mielestä arvattavasti varsin vitsikkäi- telyä, mitä joku Arvi Kivimaa teeskentelee koettaessaan työläiskirjailija Pek- 
tä ja yhteiskuntapsykologisesti mielenkiintoisia keskusteluita; ikävä vain, että kasesta tehdä »ylimystä». Tarkoitan työväen ja työväen kirjallisuusarvostelun 
niiden arvo jää suurin piirtein toispuoliseksi, kun Porkki tuskin edustaa suhtautumista häneen. Toisaalta kohottaa joku Sylvi-Kyllikki Kilpi hänet 
mitään yhteiskunnallisesti vaikuttavaa työläistyyppiä. Silti en kiellä kohdan- 3 työväenkirjallisuuden sankariksi, toisaalta kuulee itse työläisten, poliittisesti 
neeni muutamia varsin nautittavia tilanteita ja kuvia, joista erikoisesti mainit- valveutuneiden, luokkatietoisten työläisten suusta usein jyrkän ja päättävän 
sen surullisen-lystillisen tarinan joululahjoista. Joskus voi erakkojen filosofoin- tuomion: Pekkanen ei ole työläiskirjailija lainkaan. Jos toisaalla näin ilmenee 
ti sentään saada jopa kirpeän yhteiskuntakritiikin luonteen; niinpä arvostelee täydellinen kyvyttömyys marxilaisesti arvioida kulttuuri-ilmiöitä, ilmenee toi- 
maisteri kerran kieltämättömän riemastuttavasti yhteiskunnan parasiittien elä- saalla epäilemättä vaarallista kaavoittumista, tuomitsemishalua, jossa petty- 
mänmenoa. Mutta kun kertomus on lopussa, voidaan havaita, ettei kauluspro- myksen tunne ja poliittinen viha hautaavat alleen tyynemmän erittelyn. 
letaarimme ole mitään oppinut. »Tiedän, etten lakkaa koskaan unelmoimasta Tapaus Pekkanen on kuitenkin siksi tärkeä, ettei sitä sivuuteta ylimalkaisella 
toimesta, kodista, perheestä, pienestä onnesta...» Ei puhettakaan heräämi- poistyöntämisellä. Perusteellinen erittely on välttämätön. On selvitettävä Pek- 
sestä yhteiskunnallisessa mielessä, heräämisestä näkemään oma kohtalonsa kasen taiteen oleellinen yhteiskunnallinen merkitys, hänen asemansa luokka- 
vain osasena suuresta järjestelmään perustuvasta ilmiöstä. Ja niinpä jäävätkin taistelussa. Emmekä saa myöskään unohtaa yhteiskuntataloudellista ympäris- 
lopputeesit vanhan mielettömyyden, »vapaan kilpailun» ja itsekkyysmoraalin töä, josta tämä taide nousee, sukupolvea, jota se edustaa. Tuomio lausukaam- 
pohjalle: me vasta omantunnontarkan oikeusistunnon jälkeen. 
Keskustelun ydin on epäilemättä tämä: onko Pekkanen työläiskirjailija vai 
»Me taistelemme itsellemme sen neliömetrin, joka meille kuuluu, välittä eikö, kuuluuko hän Suomen työväenluokalle vai eikö? Ja voidaksemme vastata 
mättä vähääkään siitä, mitä sen ulkopuolella tapahtuu. Nyt meitä on täällä tähän, on meidän ensin vastattava erääseen toiseen kysymykseen, josta paljon 
kaksi liikaa, mutta kun ensi kerran tulemme, ovat jotkut toiset kaksi liikaa.» On keskusteltu ja johon monesti on vastattu, mutta vastattu melkein aina 
epätyydyttävästi: mitä on työläiskirjailija sitten? 
Varokaamme nyt vastauksessamme sekä ylimalkaisuutta että rajoittunei- 
; S suutta, varokaamme erikoisesti sekoittamasta tähän sitä, mitä toivomme ja 
kuporvarin selkään? vaadimme tänäpäivänä työväenkirjallisuudelta. Positiivisin ja samalla tieteelli- 
sesti pätevin määritelmä on tällöin käsittääkseni tämä: proletaarikirjallisuus 
on taidetta, jossa heijastuu proletaarinen vitaliteetti (elinvoima), jossa proletaa- 
risen ajatus- ja tunne-elämän pohjalta nähdään yhteiskunnallinen elämä, ja 
jonka taiteellisen vaikutuskentän pääasiassa muodostaa työväenluokka. 
Proletaarinen elinvoima: se näkyy kertomistavassa, tyylissä, taideteoksen 
yleisessä kokoonpanossa. 
Proletaarinen elämännäkemys: se on ilmiöiden havainnointi proletariaatista 
sisältäpäin, vaikkapa ilmiö sitten olisikin sen ulkopuolella. 
Proletaarinen vaikutuskenttä: se merkitsee sitä, että tämä taide havainnollis- 
luttaa juuri proletaariset tunne-elämykset ja siksi myös siirtää ne helpoimmin 
suuriin proletaarisiin joukkoihin. 
Määritelmä on laaja, se sulkee sisäänsä avaran hengenalueen. Myös porva- 
ristosta lähtenyt intellektuelli, jos hän kykenee niin täydellisesti sulautumaan 
proletariaattiin, että hän on yhtä lihaa ja yhtä verta sen kanssa, yhtä proletaa- 
Kirjallisuuslehti n:o 10/1935 — Msta vitaliteettia, voi olla proletaarikirjailija. Myös kirjailija, joka on ulkopuo- 
Käsitellyt teokset: Martti Merenmaan » Laiva on lastattu» (WS 1934), Väinö - a manpaiyan Johtavan poliittisen työydenlikän en, vaikkapa hänen ideo- 
Voipion »Puolitie» (Otava 1934), Aaro Murroksen »Ehkä me vielä jaksamme ogiansa olisi idealistinenkin, voi olla työväenkirjailija, jos tämä idealismi 
nousta» (WS 1934) sekä Valentinin (Ensio Rislakin) v Ei pidä ajatella» (Otava (taantumuksellinen aines sinänsä) kuitenkin merkitsee työläisnäkemystä 
1934). — Kaisu-Mirjami Rydberg (1905-59) oli v:sta 1933 S. Sosialide- yhteiskunnallisesta elämästä. Eihän työväenluokka taloudellisesti ja poliittises- 
mokraatin toimittajana ja eräänä lehden kirjallisuusarvostelijoista. tikaan ole yhtenäinen; miten siis esteettisestikään. Mutta määrätyt kohoavat 


Näenkö pilkallisen pirunhymyn Valentinin kasvoilla, kun hän huitaisee 
tämän häijyn iskunsa halveksimansa ja samalla kuitenkin palvelemansa pik- 

perusteet ovat kuitenkin olemassa: proletaarinen vitaliteetti, näkemys ja vai- 
kutuskenttä. Ja kuten taloudellisella ja poliittisella alalla ehdottomasti kä- 
sitämme vain marxilaisen sosialismin mahdolliseksi viemään proletariaatin 
taistelua eteenpäin ja voittoon, niin käsitämme myös ehdottomasti, että vain 
taisteleva työväenkirjallisuus, yhteiskunnallisen kehityksen ja luokkataistelun 
marxilaisesti näkevä kirjallisuus, on proletaaritaidetta, joka vie kehitystä 
eteenpäin, työväenluokan voittoon. Tämän taiteen ulkopuolellakin on prole- 
taaritaidetta, mutta se on yleensä taantumuksellista. 

Pekkanen? 

Proletaarikirjailija? 

Ensiksikään ei ole epäilystäkään siitä, etteikö nuoren työläisen Toivo Pek- 
kasen taiteellinen lähtökohta olisi ollut proletaarinen. Hän toi Suomen kirjal- 
lisuuteen, täysivaltaisella taiteellisuudella kuvattuna, tietoisen työläisen, sille 
paikalle, joka tähän asti oli ollut pyhitettynä vain porvarille. Hän katsoo 
elämää tämän työläisen ajatus- ja tunnemaailmasta käsin, ei näe häntä ul- 
koapäin. Ja olkoonpa, ettei tämä työläinen ole taloudellisesti ja poliittisesti 
aktiivisesti järjestöissä toimiva (sen käsityksen saamme), hänen ajattelussaan 
on kuitenkin selvät antikapitalistiset piirteet. Ja lisäksi on Pekkasen taiteen 
tyylissä ja kompositiossa, koko siinä vakavassa, horjumattomassa ja samalla 
tyynessä ja lasketussa sanonnassa, joka on hänen teoksilleen ominainen, eräs 
selvä ja kumoamaton ominaisuus: tämä taide kohoaa uuden luokan, proleta- 
riaatin elinvoimasta. Porvaristo ei kykenisi enää tuottamaan näin tervettä, 
luonnollista, pingoittumatonta, paisuttamatonta taidetta. Luulen, että Sillan- 
pään ohella koko Suomen keski- ja vanhanpolven kirjallisuudessa vain Pekka- 
nen kirjoittaa täysin luonnollisesti: kumpikaan heistä ei kuulu porvaristoon, 
toinen on lähtöisin maaseutuköyhälistöstä, toinen tehdastyöväestä. 

Mutta toisaalta on ilmeistä se, että Pekkasen jo alussa osoittama ideologinen 
epämääräisyys vie myöhemmin yhä vaarallisemman kehityksen tielle. Kun 
työläiskirjailija niin kiistämättömin taiteellisin kyvyin tuo yleiselle kirjalliselle 
areenalle työläisen niin sympaattisen ja samalla poliittisesti niin määrittele- 
mättömän, on olemassa vaara, että tällaista työläistä taistelevaa miellyttäväm- 
pänä pitävä porvaristo yhä enemmän tuntee omakseen myös tämän taiteen, 
tämän kirjailijan, ja pyrkii sitoen ja myrkyttäen tekemään voittonsa yhä 
varmemmaksi. Yleisö muuttuu, voimakenttä sulkee sisäänsä uusia alueita: 
taide on vain heijastumaa tästä. Näkemys alkaa muuttua, elimellisen yhteyden 
katkettua työväenluokkaan voi tyylinkin vitaalisuus heiketä. 

» Tehtaan varjossa» oli teos, jolla Pekkanen varmisti mestaruutensa porvaril- 
lisen kritiikin edessä. Ja myöntäkäämme suoraan, ettei Suomen kirjallisuudes- 
sa työläistä vielä koskaan oltu kuvattu sellaisella taiteellisella kyvyllä ja 
sellaisella psykologisella näkemyksellä. Hän on elävä ihminen tämä Samuel 
Oino, eikä vain elävä ihminen: hän on eräs monumentti Suomen kirjallisuu- 
den yhteiskunnallisessa historiassa. Mutta millainen monumentti? Ei taistele- 
van proletariaatin edustaja, ei luokkansa kanssa nouseva, vaan siitä yhä 
enemmän eroava, yksilöllisiin probleemeihin yhä enemmän kietoutuva. 
Samuel Oino edustaa, paitsi Pekkasta itseään, erästä työväenluokan sukupol- 
vea (tai sen osaa), joka kansalaissodan murtamana menetti uskonsa luokkatais- 
teluun ja näki tien vain »lajinsa kehittymisessä», kohoamisessa »isäänsä kor- 
keammalle». Tämä ideologia on kuitenkin reaalisen yhteiskunta- ja luokkanä- 


kemyksen korvaamista pintapuolisella fraseologialla. Kirjailijalle on ideologi- 


sen ylimalkaisuuden seurauksena edessään vaara joutua umpikujaan myös 


— taiteilijana. 


Viime syksynä ilmestynyt romaani »Kauppiaiden lapset» on Pekkasen 
viimeisin huomattava saavutus. Huomiomme on nyt kohdistettava erikoisesti 
siihen. Millainen on ollut kehitys? Kuuluuko Pekkanen enää millään oikeu- 
tuksella Suomen proletaarikirjallisuuteen? Mikä on hänen asemansa luokka- 
taistelussa? Jo se seikka, että Pekkanen tässä romaanissa on kokonaan siirty- 
nyt porvaristoa kuvaamaan, tuntuu pintapuolisesti katsoen ratkaisevan muu- 
toksen ilmaukselta hänen kehityksessään. 

Tarkastakaamme. 

Ensiksikin tahtoisin huomauttaa siitä, että Pekkasen tyyli on jossakin mää- 
rin muuttunut. Luonnollisuus, tyyni tasapainoisuus on säilynyt, mutta samalla 
on jotain häviämässä: elämän mehu, kuten kasvista, joka on irroitettu omasta 
rehevästä maaperästään ja siirretty ansariin. Emme voi enää sanan täydessä 
mielessä puhua työläisvitaalisuudesta. 

Entä yhteiskunnallisen elämän näkemys? Olen lukenut moneen kertaan ja 
huolellisesti tämän romaanin, ja minun on todistettava, että tämä »kauppiai- 
den lasten» romaani on yhteiskuntapsykologisesti ehkä terävin pikkuporvaris- 
ton kritiikki mitä Suomen kirjallisuudesta löytyy. Ja marxilainen kritiikki! 
Väitteeni tuntunee yllättävältä; huomioni yllätti minua itseänikin. Tunnenkin 
tarvetta lieventää sitä sanomalla: marxilainen kritiikki määriteltynä pikemmin 
negatiivisesti kuin positiivisesti. Toisin sanoen: tässä kritiikissä (lukuunotta- 
matta eräitä idealistisia aineksia tohtori Lehtisen kuvassa) ei ole virheitä 
marxilaiselta kannalta katsoen. Pyydän työläisiä tarkkaamaan sitä murhaavaa 
ivaa, joka sisältyy tähän maaseutukaupungin ahtaitten, vanhoillisten, rahassa 
elävien pikkuporvarien kuvaukseen: kelloseppä Anttisen, jolla oli »yleinen 
vastenmielisyys kaikkia muutoksia kohtaan» ja joka siis oli »tietysti edistys- 
mielinen», rouva Savolaisen, jolle kaupankäynti oli ainoana henkisenä poltto- 
aineena, Aino Anttisen, erään porvarillisen sukupolven edustajan, joka ulko- 
maisesta kirjallisuudesta oli imenyt pinnallista vapaamielisyyttä, mutta joka 
katseli työläisten taistelua kauhistunein ilmein, Johannes Savolaisen, jolle 
»rahan tekeminen» oli mieltä kohottavaa urheilua, jossa saattoi unohtaa 
nakertavat ajatuksensa; koko tuon juoruavan, ummehtuneen maailman, jonka 
nimi on pikkuporvaristo. Ja romaanin loppu, Johannes Savolaisen itsemurha 
ja sitä seurannut vanhusten lahoaminen on kuin symboli suuremmasta la- 
hoamisesta: kapitalismin, porvariston. 

Tätä kaikkea vastaan ei olisi muuta muistuttamista kuin aiheen vähäp 
Syys. Pekkanen on etsinyt arvostelevalle kuvaukselleen yhteiskunnallisesti 
ehdottomasti vähäpätöisen kohteen: pikkuporvariston kerroksen, joka tänä 
monopolikapitalismin ja fascismin kautena on suurinpiirtein merkityksetön. 
Eräs toinen osa keskiluokasta marssii näinä aikoina fascismin riveissä, eräs 
kolmas on liittynyt työväenluokkaan. Siellä on kehitystä, siellä on liikuntoa. 
Tämä »kauppiaiden lasten» maailma sensijaan on kuin seisova lätäkkö, jonka 
luokkataistelun aurinko kuivaa. Etevän kirjailijan ei kannata uhrata kykyjään 
sen syvyyspeilailuun ... 

En ole vielä kuitenkaan käsitellyt kauppiaiden lapsia» kokonaan. Jäljellä 
on tohtori Lehtinen, romaanin ideologinen voimakeskus, kirjailijan puhetorvi, 
kirjailija itse: Samuel Oino melkein kokonaan luokastaan eronneena. 

Hän on köyhälistöstä noussut, tämä tohtori Lehtinen, ja kautta elämänsä 

syntyperänsä tunteva. Syntyperästään kärsivä: välien katkettua omaisiin vuon- 
na -18, nuoren ylioppilaan jouduttua porvariston puolelle, oli hän jäänyt 
väliolennoksi, jonka työväenluokasta eroitti sivistystaso (kuten hän luuli), 
porvaristosta ideologia. »Hän riippui kuin siinä välissä, kuin ilmassa.» Hän 
tuntee jatkuvasti myötätuntoa työläisten kärsimyksiä ja taistelua kohtaan, 
näkee elämän lepäävän »kokonaan aivan järjettömillä perusteilla», mutta hän 
on epäilijä: 


» Niin minun pitäisi myöskin olla särkemässä, ymmärrän. Mutta kun 
puuttuu juuri tuo vakaumus. Koetan lohduttautua sillä, että ihmisten paranta- 
minen on kaikissa oloissa hyödyllistä.» 


Mutta samalla hän myöntää lääkärintoimintansakin hedelmättömyyden: 
yhteiskunnalliset olosuhteet ovat siinäkin ratkaisevia. Ja näin hänen syyllisyy- 
dentuntonsa kasvattaa yhä keinotekoisempia mielikuvia (toivon Pekkasen 
seuraavassa ironisoivan omaa asemaansa!): 


vÄlykkään ihmisen ylemmyydellä hän katseli joukkojen järjetöntä hyörinää 
viisaasti hymyillen, hiukan alakuloisesti todeten viisautensa hedelmättömyy- 
den, mutta samalla selvästi tuntien oman etevämmyytensä.» 


Jos tämä todella on tämän päivän Pekkasen yhteiskunnallinen itsetunnus- 
tus, pelkään että olemme hänet kokonaan menettämässä ja samoin hän 
meidät. Mutta toisaalta tämä romaani on todistus muustakin: kyvystä nähdä 
yhteiskunnallisesti (ei silti dialektisesti), rohkeudesta säälimättömästi esitellä 
oma asema kaikessa hedelmättömyydessään. Ja nämä merkitsevät myös 
lupausta, jota emme saa jättää laskelmien ulkopuolelle: lupausta toteamisesta: 
on vain yksi tie, ideologisesti, taiteellisesti: sosialismin tie, dialektiikan tie; 
yksi tehtävä: viedä osaltaan kehitystä eteenpäin, reaalisesti, työväen luokka- 
taisteluna, ei abstraktisesti, heijastettuna ylimalkaiseksi fraasidarwinismiksi; 
kuvata suurta liikuntaa, suurten vesien liikettä koskista mereen, miljoonien 
pisarain summana, ei peilailla kuivuvaa lätäkköä. 

Te huomaatte tämän, Toivo Pekkanen, huomaatte taiteilijanakin. Siihen 
mennessä — me toteamme, että Te yhä olette välillä, kahden maailman rajalla, 
vitaalisesti, ideologisesti, vaikutukseltanne; sangen pitkällä harhateillä, mutta 
sittenkin — tuhansien ilmiöiden todistushuudon kaikuessa kaikilta puoliltanne 
— sittenkin vielä kykenevä, mahdollinen, kelvollinen ... ei palaamaan, vaan 
astumaan kehityksenne synteesiin. 


— ja synteesi? 


Viime keväänä toi WSOY julkisuuteen Toivo Pekkasen uusimman teoksen, 
120-sivuisen novellin »Ihmisten kevät». Arvostelu on erikoisesti kiinnittänyt 
huomiota sen luonnon- ja rakkaudenkuvaukseen — ja todellakin: lyyrillisesti 
niin upeaa rakkauskuvausta, ihmisten täydellistä sulautumista yltäkylläiseen 
luontoon, kuin Pekkanen tässä novellissaan luo (esim. siv. 61), kohtaa harvoin 


jallisuudessamme. Pekkanen on toisaalta jälleen kääntynyt kuvaamaan työ- 
läisiä. Saattaa herätä kysymys: palaaminenko? Synteesikö? 

Valitettavasti niin ei ole. Tämä teos ei ole vain kooltaan vaan myös 
taiteelliselta ja yhteiskunnalliselta arvoltaan välityö, jota vastaan on pakko 
esittää useitakin raskaita muistutuksia. 

Romaanin aiheena on kahden nuoren ihmisen rakkaus: ikivanha aihe, jolle 
Pekkasen hahmottelema työläisympäristö antaa osittain uuden leiman. Tätä 
ympäristöä emme kuitenkaan kohtaa muuta kuin varsin kaukaisena ja irralli- 
sena. Lentojätkä Jaakko ja tehtaalainen Aune ovat luvattoman irrallisia 
yhteiskunnallisesta ympäristöstään; milloin Jaakko joutuu ajattelemaan ase- 
maansa, saavat nämä ajatukset aluksi ehkä anarkistisen, mutta lopulta aina 
alistuvan sävyn. Voimmekin sanoa, että rakkaus merkitsee heille kaikkea: eri 
probleemat kohoavat vain heidän rakkaussuhteensa pohjalta. 

Heillä on kuitenkin tausta ja tämä tausta on luonto. Juuri tähän kohdistan 
vakavan muistutuksen. Ihmisillä on määrätty riippuvaisuussuhde luontoon, se 
on totta. Mutta me emme saa tätä riippuvaisuutta liioitella — varsinkin kun on 
kysymyksessä kaksi nykyaikaista ihmistä. Edistyksellinen porvaristo kerran 
teki luonnonmiljööstä kaikkivaltiaan. Luonnontieteitten noususta heijastui 
taidefilosofiaan (Taine) ja porvarilliseen romaaniin (esim. meillä Aho) sama 
taipumus liioitella luonnon merkitystä. Mutta proletaarinen tiede ja taide 
asettavat yhteiskunnallisen ympäristön ratkaisevaksi, ja juuri sitä puuttuu 
Pekkasen novellista. Eikä hän vain pane luontoa muovaamaan ihmisiä, vaan 
myös säestämään heitä. Psykologisessa kuvauksessa tätä pidetään syystä help- 
pohintaisena! 

Toinenkin seikka kiinnittää arvostelevaa huomiota. Tämä novelli on erääs- 
sä mielessä ensimmäinen ajankohtainen Pinneberg-problematiikka Suomen 
kirjallisuudessa. Kaksi köyhää ihmistä, joille täydellinen antautuminen rak- 
kaudelle, täydellinen itsensä toteuttaminen rakkaudessa merkitsee heittäyty- 
mistä epävarmuuteen, turmioon ehkä; heräävä uusi elämä vailla alkeellisia 
tulevaisuustakeita. Tämä merkitsee yhteiskunnallista syytöstä, kirjoittaa Lauri 
Viljanen, ja se on totta. Onpa tällä syytöksellä erikoinen yhteiskunnallinen 
kantavuutensa juuri nykypäivien Suomessa. Mutta ratkaisu! Miksi on näin? 
Miten tapahtuu muutos? Pekkasen novellin loppu on aivan yhtä hämärä ja 
minne tahansa viittaava kuin kerran Falladan Pinnebergin. On totisesti liian 
helppohintaista korjata tilanne pelastusarmeijalla ja tarjota elämänfilosofiaksi 
tuo jo aivan fraasiksi kulunut elämän jatkuvaisuusv». Hra Leo Tiainen 
kiinnittää Helsingin Sanomissa (6.8.) tyydytyksellä huomiota Toivo Pekkasen 
»biologiseen katsomustapaan». Olen itse kerran huomauttanut samasta Sillan- 
pään kohdalla. Eihän tästä fraasidarwinismista vaan tulekin kaikkien »keski- 
tien kirjailijoiden» turvapaikka yhteiskunnallisesta taistelusta? 


Kirjallisuuslehti n:o 11/1935 

Kysymyksessä on Kirjallisuuslehden toinen laajamittainen analyysi Toivo 
Pekkasen 30-luvun alkupuolen tuotannosta, ensimmäinen oli ollut Jarno 
Pennasen »Problematiikkaa tehtaan varjossa» lehden näytenumerossa joulu- 
kuussa 1932. RP:n analyysissa herättää huomiota 1. kappaleen lopussa (kir- 
jallisuuskritiikin vertauskuvana) käytetty sana voikeusistuntov»: nuoren vasem- 
mistoälymystön piirissä kierteli näinä vuosina huuli, että lakia lukevan Nyrki 
Tapiovaaran olisi pitänyt olla esteetikko, estetiikkaa lukevan RP:n juristi. 

Eräitä huomautuksia 
Stanley Burnshaw'n artikkeliin 


Kirjallisuuslehden 7. n:rossa oli julkaistuna Stanley Burnshaw'n artikkeli 
»Keskitien kirjailijat», johon en voi olla lisäämättä muutamia arvostelevia 
huomautuksia. Kysymyksiä, joihin kiinnitän huomiota, on kaksi: toinen kos- 
kee kritiikin tehtäviä ja marxilaisen kirjallisuusanalyysin olemusta, toinen 
taiteen ja fascismin välistä suhdetta. 

Minusta tuntuu luettuani Burnshaw'n artikkelin yhä uudelleen, että hän 
käsittää kritiikin tehtävän täysin toispuolisesti. »Kritiikkimme kokonaisuudes- 
saan on ollut kehittymässä perustelluksi lähentymiseksi näihin 'keskivälin' 
kirjailijoihin ...», hän kirjoittaa. Todellakin? Eikö kritiikkimme ensisijassa 
olekaan yleisön, työläisjoukkojen, sivistämistä ja sen taiteellisen maun ja 
käsityksen kasvattamista tajuamaan kirjallisuuden oleellisen yhteiskunnalli- 
sen luonteen ja vaikutuksen, ja eikö se vasta toisessa sijassa kohdistu kirjaili- 
jaan, yksilöön, hänen taiteensa esittelyyn, hänen mahdolliseen käännyttämi- 
seensä sosialismin puolelle? Fascismin vaara asettaa kritiikillemme tietysti, 
sitä ei kukaan halua kiistää, määrättyjä tehtäviä ja velvoituksia, mutta sen 
pääkohteena tulee käsittääkseni jatkuvasti olla yleisön, eikä siitä missään 
nimessä saa tulla selkärangatonta diplomatiaa joidenkin »keskitien kirjailijain» 
ehkä keinotekoisen ja epäluotettavan suosion saavuttamiseksi. Sellaisessa puu- 
hailussa saatamme menettää paljon enemmän kuin ehkä voitamme: saatamme 
menettää lukevan työläisyleisön selvän, luokkatietoisen käsityksen kirjallisuu- 
desta, sen olemuksesta ja tehtävästä. 

Kritiikin tarkoituksena on siis vaikuttaa sekä yleisöön että kirjailijaan. Ja 
mitä on erikoisesti marxilainen kirjallisuuskritiikki? Huomaan Burnshaw'n 
koettavan jakaa marxilaisen kritiikin kahteen uomaan, erittelevään ja hyök- 
käävään, sekä antavan arvoa pääasiassa vain edelliselle. Saattaisi nyt kysyä, 
voidaanko tällaista eroa tehdä. Eikö arvostelun kohteen kulloisestakin luon- 
teesta riipu kummanlaatuinen kritiikki on voittopuolinen? Ja eikö juuri diplo- 
matia »keskitien kirjailijain» kanssa tosiasiassa sisällä vakavia vaaroja marxi- 
laisen arvostelun tieteellisyydelle? 

Marxilainen kirjallisuuskritiikki käsittääkseni merkitsee 1) kyseessäolevan 
kirjailijan tai kirjailijaryhmän yhteiskuntataloudellisen miljöön ja lainmukai- 
suuden erittelyä, 2) tämän kirjailijan tai kirjailijaryhmän oleellisen yhteiskun- 
nallisen tendenssin osoittamista ja merkityksen arviointia, sekä 3) niiden 
esteettisten avujen erittelyä, jotka tekevät k.o. tuotannon yhteiskunnallisesti 
merkitseväksi. Tämä jaotus on kaavamainen, mutta tarkoitukseni onkin vain 
väittää, että kaikkien näitten ainesten tulee jossakin muodossa sisältyä täydel- 
liseen marxilaiseen analyysiin. Ja lienenkö väärässä, jos oletan marxilaisen 
kirjallisuuskritiikin tässä muodossa tyydyttävän sekä tieteellisyyden että käy- 
tännöllisen luokkataistelun vaatimukset. Vieläpä olen valmis väittämään, että 
poliittisempikin, vulgaarimpikin kirjallisuusarvostelu, jossa ilmenee selvä käsi- 
tys taiteen luokkaluonteesta, vaikkapa tarkempi tieteellinen erittely siitä puut- 
tuisikin, on lähempänä marxilaisuuden periaatteita kuin opportunistinen kir- 
jallisuusdiplomatia kaikkine sekavuuden vaaroineen. 


Toinen seikka, johon sanoin kiinnittäväni huomiota, on Burnshaw'n luvalla 
sanoen agitatorinen tapa asettaa kirjallisuus ja fascismi vastakohdiksi. Sellai- 
nen asettelu on epätieteellinen; se on myös epätaktillista, sillä se merkitsee 
vastustajan aliarvoimista. Käsitykseni on suoraansanoen se, että fascismi tällä 
hetkellä on ainoa porvarillista kirjallisuutta ravitseva ideologia; liberalismista 
kirjallisena aatteena ei enää voi puhua. Jos tarkastamme esim. Ranskan 
porvarillista kirjallisuutta 20- ja 30-luvuilta tai Saksan natsikirjallisuutta, 
näemme miten suurelta osalta fascistiset ihanteet, rotukultti, heroismi, tragiik- 
ka, paikallismystiikka ovat sitä ravinneet. Saman voimme todeta Suomen 
uusimmasta porvarillisesta kirjallisuudesta. Tätä kaikkea ei kumota asettamal- 
la jokin raaka katulaulun pätkä fascistisen taiteen edustajaksi tai kysymällä, 
missä ovat fascismin Gorki tai Solohov. (Mahdoton, epäsosiologinen oletus!). 
Samaa on sanottava todistelusta, että älyn työntäminen taka-alalle merkitsisi 
taiteenkin tukahduttamista: tähän asti olemme tietääkseni olleet yksimielisiä 
siitä, että tunne (eikä äly) on perustekijänä taiteellisessa ilmauksessa. Oikeam- 
min olisi siis sanoa, että ajatuksenvapauden tukahduttaminen, mystillisen 
tunteen kohottaminen älyn kustannuksella, merkitsee kaiken nykyaikaisen, 
kaiken eteenpäinvievän taiteen tukahduttamista; ei taiteen ylipäänsä. 

Tämä kaikki edelläsanottu vain valaisee sitä sosiologista tosiasiaa, että 
Jascistinen taide on kuolevaa taidetta; se on, sanoisinkin, kaikilta ominaisuuk- 
siltaan kuolevan yhteiskuntaluokan viimeinen kouristusmainen elinvoiman 
ilmaus taiteessa. Silti se on taidetta, taidetta joka nousee luokkansa vitaliteetis- 
ta ja ideologiasta ja myös tyydyttää luokkansa taiteellista tarvetta. 

Oikeassa onkin Burnshaw asettaessaan vastakohdiksi fascismin ja »nykyai- 
kaisen kirjailijan». Kirjailija, joka tuntee nykyaikaisen tekniikan ja käytännöl- 
listen tieteiden saavutukset, nykyaikaisen yhteiskunnan olemuksen, nykyaikai- 
sen sosiologian ja psykologian saavutukset, hänen on todellakin mahdotonta 
sopeutua fascismin taantumukselliseen ja mystilliseen ideologiaan. Hänelle on 
työväenliike ainoa mahdollinen liittolainen ja marxilaisuus ainoa mahdollinen 
ideologia. Hän on meidän ja häntä meidän on ennenkaikkea tuettava. 

Lopuksi haluan huomauttaa, että poleemisesta asenteestani huolimatta on 
huomautusteni tarkoitus rakentava. Stanley Burnshaw'n artikkelissa kosketel- 
laan niin tärkeätä kysymystä ja esitetään useita niin tähdellisiä huomioita, että 
jo niiden vuoksi olen pitänyt eräiden tämän kirjoituksen epäselvien ja ristirii- 
taisten väitteitten arvostelua välttämättömänä. Tämä senkin vuoksi, että itse 
pidän kritiikkimme harkittua suhtautumista »keskitien kirjailijoihin» tärkeänä 
kysymyksenä, jonka selvittäminen myös vaatii valaisua monilta eri puolilta. 


Kirjallisuuslehti n:o 11/1935 
Amerikkalaisen kommunistikriitikon artikkeli » Keskitien kirjailijat» oli jul- 
kaistu Kirjallisuuslehden n:ossa 7 (1/6), ja RP:n vastapolemiikin lykkäytymi- 
nen aina elokuun puoliväliin saakka johtui Burnshaw'n linjankäynnin hänen 
ja lehden päätoimittajan Jarno Pennasen välillä aiheuttamasta skismasta, 
joka koski asennoitumista kirjalliseen keskustaan ylipäänsä. RP edustaa 
polemiikissaan kansanrintamahengen vastaista luokkalinjaa ja vie kulttuuri- 
näkemyksensä kahtiajakoajatuksen niin pitkälle, että esittää liberalismin 
lopullisesti väistyneeksi ja fascismin porvariston ainoaksi jäljelle jääneeksi 
ideologiaksi. 

väkevästi elämäämuovaava, terävästi vallankumouksen ja sosialistisen raken- 
nustyön virheitä arvosteleva: Gorki, Serafimovits, Gladkov, Pilnjak, Šolohov, 
ja niin edespäin loppumattomiin . . .) 


Kirjallisuuden politisointia vastaan! 


Marxilainen kirjallisuustutkimus perustuu historiallismaterialistiseen yhteis- Tällaisiin mielettömiin tuloksiin voidaan tulla, kun täydellisesti luovutaan 
kuntatieteeseen, tietoisuuteen siitä, että kirjallisuus, kuten muutkin kulttuuri- tieteellisyyden vaatimuksista ja johtopäättelyt tehdään vain poliittisten katso- 
ilmiöt, on heijastusta yhteiskuntataloudellisesta pohjaliikunnasta, aineellisen musten mukaisesti. Juuri oikeistososialidemokraattien luopuminen yhteiskun- 
kehityksen säätämää, aktiivinen osa kehityksen dialektiikassa. Tämä tutkimus- ta-taloudellisesta erittelymenetelmästä ja sen korvaaminen poliittisella (esim. 
menetelmä on tieteellinen, tieteellinen proletaarisessa mielessä, tieteellinen Englannin demokratian kritiikitön ihannoiminen, samalla kun unohdetaan sen 
myös porvarillisessa mielessä, koska se on johtopäätös myös porvarillisen häikäilemätön siirtomaariisto), on ilmiö, jonka syitä ja seurauksia sietäisi 
kirjallisuudentutkimuksen täydellisimmistä tieteellisistä saavutuksista. perusteellisesti käsitellä. Tälle ajattelutavalle on ominaista puolueen ja val- 

Miksi sitten porvarilliset kirjallisuudentutkijat niin usein heittävät marxi- liomuodon asettaminen myöskin kulttuuri-ilmiöiden kriteerioksi. Jos parla- 
laisten silmille syytteen kirjallisuuden politisoimisesta, kirjallisuustieteen vää- mentaarinen demokratia vallitsee, kukoistaa kirjallisuuskin, päätellään — viis 
rentämisestä epätieteelliseksi journalistiikaksi, puoluepelin välikappaleeksi? siitä onko kysymys porvarillisesta vai proletaarisesta demokratiasta, häviävästä 
Tähän ovat varmaankin ennenkaikkea syypäät sellaiset työväenliikkeen syr- vai nousevasta luokasta! 
jäilmiöt, joille marxilaisuus oikeastaan onkin täysin vierasta. Valitettavaa vain Kun tätä vastaan asetamme marxilaisen tutkimuksen perusteet ja elävät 
on, että työväenlehdistö saattaa antaa niille palstojaan. Onhan niin, että tosiasiat, käy tämäntapaisen päättelyn virheellisyys räikeästi ilmi. Mitkä aika- 
tällaiset kirjoittajat eivät ainoastaan monessa tapauksessa propagoi porvarillis- kaudet aikaisemmin ovat merkinneet kirjallisuuden korkeinta kukoistusta? 
ta kirjallisuutta ja teatteria ja vastusta proletaarista taidetta (vrt. suhtautumi- Eivätkö Kreikan klassillinen kausi, renesanssi, valistus ja uudenajan klassisis- 
nen nuoriin sosialistisiin kirjailijoihin ja Työväen Näyttämöön), vaan myös- mi? Vallitsiko silloin »kansanvalta»? Kreikassa? Useimmissa valtioissa ei. Re- 


kin, milloin arvostelevat, tekevät sen niin vulgaarissa ja tympeässä puoluemie- nessanssin aikana: useimmissa valtakunnissa ei. Valistuksessa ja klassismissa? 
lessä, että sillä tehdään kaikki vasemmistolainen kirjallisuudenarvostelu ja Yhtä vähän. Mikä siis oli tämän kukoistuksen ponnin? Mitä tapahtui Kreikan 
-tutkimus epäilyksenalaiseksi, jopa naurettavaksi jokaisen porvarillisen kirjal- klassillisena kautena, mitä olivat renesanssi, valistus ja klassismi? 
lisuudentuntijan silmissä. Kouluesimerkki tällaisesta puoluearvostelusta oli S. Mahtava muutos yhteiskuntataloudessa, uuden luokan nousu yhteiskunnal- 
Sosialidemokraatin pääkirjoitus »kirjallisuuden vapaudesta» Aleksis Kiven liseen merkitykseen: kapitalismin nousu Kreikassa, kauppaporvariston nousu 
päivänä. Siteeraamme sen pääväitteet: keskiajan lopulla, teollisuuskapitalismin nousu 18. vuosisadan loppupuoliskol- 
Diktaruurimaiden hallituksille, ovatpa ne minkä värisiä tahansa, ei vapaa la ja 19. alussa. Uuden elinvoiman tulo yhteiskuntaan, kulttuuriin. Uusien 
kirjallinen ilmaisumuoto ole ollut mieluisaa. Yhtäläisesti kuin kaikissa näissä kansankerrosten nousu taloudelliseen merkitykseen. Uuden näkemyksen tulo 
maissa sanomalehdistö on kahlehdittu saaden julistaa vain herrojen Mussoli- taiteeseen. Mahtavien tapausten ja muutosten tulo kirjallisuuden kuvattaviksi. 
nin, Hitlerin tai Stalinin ylistystä, yhtäläisesti on myöskin vapaa kirjallisuus, Ja meidän aikanamme? Taistelu porvariston ja proletariaatin välillä ratkeaa 


nimenomaan kaunokirjallisuus saanut määrätyn, yksipuolisen värityksen, 
muuttunut vapaasta julistuksesta värittömäksi propagandavälineeksi. Se ei 
kykene lämmittämään mieliä, ei puhumaan suoraan kansalaisten sydämiin, 
sen on pakko tyytyä esittämään fraaseja, jotka voivat olla paikallaan kolman- 
nentoista luokan agitatio-kokouksissa, mutta eivät siinä ilmapiirissä, jossa 
kunkin maan kirjallisuuden pitäisi elää ja varttua. 


eräässä suuressa maassa proletariaatin kestäväksi voitoksi. Satamiljoonainen 
kansa nousee kulttuurin piiriin. Mahtavat tapaukset kulkevat freskona ohitse: 
vallankumous, interventiosodat, nälkävuodet, sosialismin rakennustyö... 
Uudet kirjailijat kuvaavat tätä teoksissaan uuden luokan näkemyksellä, uuden 
luokan vitaliteetti veressään. Syntyy kirjallisuus, johon mittasuhteissa ja laa- 


Tällaiseen alennustilaan on johtanut eräiden maiden poliittisten vallassaoli- dussa voidaan verrata vain kirjallisuushistorian korkeimpia kukoistuskausia. 
jain holhous näiden maiden ennen niin kukoistavan kirjallisuuden. — Tarvitaan todellakin kiihkeätä puoluemieltä ja välinpitämättömyyttä tieteel- 
Jos konkretisoimme tässä esitetyt väitteet esim. Venäjän osalta, saamme lisen sosialismin perustotuuksia kohtaan, kun voidaan päästä sellaisiin tulok- 
seuraavaa: 1) Venäjällä vallitsi ennen vallankumousta »kukoistava kirjalli- siin kuin SS Kivenpäivämietteissään! Marxilaisen tieteen ja elävän kirjallisuu- 
suus» (tällä tarkoitettaneen edellisen vuosisadan suurten kirjailijain, uusien den nimessä on jo aika panna jyrkkä vastalause moista kirjallisuuden politi- 
kansankerrosten tulkkien, verettömiä jäljittelijöitä: taantumuksellisia mystik- sointia vastaan. 
koja, muodonpalvojia ja individualisteja). 2) Tämän kirjallisuuden kukoistuk- 


sen tuhosi vallankumous luomalla kirjallisuuden, joka oli vain »kolmannen- Kirjallisuuslehti n:o 17/1935 Te S PIN v 
toista luokan» agitatiofraaseja, »väritön propagandaväline», jonka tarkoitukse- Ar tikkeli jatkaa Ja oleemista kritiikkiä SDP:n ja sen p ää-äänenkannattajan 

varaa. i ä a SERPE 5 5 yhtymisestä —yleisporvarilliseen hymistelyyn suurten kulttuurimerkkipäivien 
na on vain »julistaa herra Stalinin ylistystä», kirjallisuuden, joka a kykene yhteydessä. Artikkelia oli edeltänyt RP:n laaja tutkielma » Kalevala marxilai- 
lämmittämään mieliä», ei »puhumaan suoraan kansalaisten sydämiin» (tällä suuden valossa» (Kirjallisuuslehti n:o 4/1935): » Kuten Kivijuhlien yhteydessä 
tarkoitettaneen koko sitä jo lukumää änkin valtavaa uutta kirjallisuutta, syksyllä on jälleen saatu nähdä johtavat sosialidemokraattiset 'kulttuuriper- 
jonka proletariaatin yhteiskunnallinen nousu ja sosialismin rakennustyö on soonallisuudet' porvarillisen sivistyspropagandan palveluksessa, todistamassa 
pusertanut esiin, uutta kirjallisuutta, muodossaan, näkemyksessään, voimas- niin Kiven taiteen kuin Kalevalankin yleiskansallisuutta, korostamassa niiden 
saan uuden luokan elinvoima, väkevästi yhteiskunnallista liikuntoa heijastava, merkitystä koko kansan yhdistämisessä.» 

Kunnon sotamies Svejk tallustelee nyt koko lempeydessään Su 
maaperällä, kiitos hra oikeusministerin propagandan ja hallituksen p: 
kannattajan nimenomaisen toivomuksen. Vastaperustettu Kirjailijain Kustan- 
nusliike on sen julkaistessaan tehnyt huomattavan palveluksen suomalaiselle 
kirjallisuudelle ja Suomen kansalle. Käännöstyö, Viljo Kajavan suorittama, on 
sujuva, ilmeikäs ja rehellinen. Myös kansikuva olisi voinut olla uskollisempi 
alkuperäiselle Svejkille. 

Suomen kansa saa nyt nauraa naurun, jollaisia ihmisille on suotu vain 
aniharvoin, ehkä kerran vuosisadassa. Se armoton ja ruhjova, mutta samalla 
leveän-inhimillinen nauru, jolla »kroonillinen idiootti» Josef Svejk auttaa 
meitä luhistamaan rappeutuvan järjestelmän mielettömät, yliaikaiset laitokset 
ja kasvannaiset, puolifeodaalisessa Itävalta-Unkarin monarkiassa kohotettuna 
korkeimpaan potenssiin — se nauru on varmasti sitä tervettä halveksintaa», 
josta Yrjö Hirn sanoo, että »sen naurunhohotuksesta peikotkin pakahtuvat, 
vaikka olisivat suuria kuin Dovre-tunturi». 

Mutta tämä nauru on varmasti edistyksellistä ja vallankumouksellista nau- 
rua. Se todistaa osaltaan, ettei koomillisuus suinkaan aina ole esiintynyt vain 
vanhoillisena voimana yhteiskunnassa. Onhan totta, että kirjallisuuden histo- 
ria on kertonut paljonkin naurusta, jota laiskat, hyvinvoivat ihmiset ovat 
kohdistaneet niihin, jotka ovat uskaltaneet uhmata ennakkoluuloja, taistella 
sorrettujen puolesta ja uneksia kauniimmasta tulevaisuudesta. Mutta sittenkin: 
siinä naurussa on kovin usein kuulunut pelon ja huonon omantunnon sävel: 
se ei ole elävänä ja väkevänä kantautunut yli vuosisatojen. 

Toisin vallankumouksellinen nauru! Sillä on takanaan voima ja rohkeus, 
jonka antaa hyvä omatunto ja ympärillä seisovat suuret kansanjoukot, vanhan 
järjestelmän järjettömyyksistä, valheista, kummituksista vapautuneet ja vapau- 
tuvat, vanhaa järjestelmää järkyttävät, vanhan törröttäville raunioille nauravat 
joukot. Väkevä nauru syntyy koomillisesta vastakohdasta, eikä ole mitään niin 
jättiläismäisen koomillista vastakohtaa kuin se, minkä muodostavat toisaalta 
uudet tuotantovoimat, uudet työtätekevät luokat, uudenaikaiset ihmiset uusine 
mielipiteineen ja katsomuksineen, ja toisaalta vanha lahoava talousjärjestelmä, 
yhteiskunta pyhine joukkoteurastuksineen nimeen kuninkaan tai isänmaan, 
taikauskoineen, poppamiehineen ja urkkijoineen. 

Ja nyt voimmekin nähdä, että ne romaanit, joissa nauru väkevimpänä, 
tuhoavimpana ja elähdyttävimpänä on kaikunut, ovat syntyneet luokkataiste- 
lujen historian suurina murroskausina. Niin syntyi Cervantesin »Don Ouijo- 
te» keskiaikaisen feodalismin luhistuessa, uuden kauppaporvariston noustessa 

ja nauraessa keskiaikaiset jätteet hajalle. Ja näemme vielä, että tämä romaani 
syntyi maassa, jossa feodalismi oli saanut naurettavimmat muodot ja jossa se 
eli museojätteenä kauemmin kuin muissa maissa. Grimmelshausenin »Simpli- 
cissimus» on niinikään eräs vertailukohta: se nousee keskeltä 30-vuotisen 
mielettömän uskonsodan, jossa aikansaeläneet ennakkoluulot ja taikauskon 
lahkot taistelivat keskenään ylevinä ja kunnioitusta vaativina, mutta kätkivät- 
kin taakseen vain ruhtinaiden taantumukselliset, inhoittavat valtapyrkimykset 
ja kukoistavien kaupunkien ja nousevan porvarillisuuden tuhoamisen ja edis- 
tyksen keinotekoisen pysäyttämisen. Se kuvaa näin mielettömyyttä, joka on 
maailmansodan veroinen: se nauraa sille eikä ujostele sanoissa. Ja jos otamme 
vielä erään vertailukohdan: Voltairen »Candiden», joka pilkatessaan Leibnizin 
»parhaan mahdollisen maailman» ja »tahdonvapauden» hengiltä samalla nau- 
raa koko sille yhteiskunnalle, josta nämä hurskaantyperät uskonkappaleet 
nousivat ja jota niiden oli tarkoitus tukea; nauraa rappeutuneelle absolutis- 
mille. 

Tällaiset ovat historialliset vertailukohdat »Svejkin» yhteiskunnalliselle ja 
esteettiselle arvioinnille. Sen mittasuhteet kummassakaan suhteessa eivät ole 
sen vähemmät. Se on varmaan niitä teoksia, jotka tulevat tulevaisuudessakin 
elämään todistuskappaleena uskomattomasta typeryydestä ja mielettömistä 
oloista, kuten meille tänään »Don Ouijote». Sen tekijä, tsekkiläinen Jaroslav 
Hašek on epäilemättä suuri koomillinen kirjailija. Mutta Svejkin suuruus ei 
ole vain kirjailijan ansiota. Tämä nauru on kohonnut uuden luokan elinvoi- 
masta ja »terveestä halveksinnasta». Uuden luokan nousu ja taistelu kantaa 
sitä edelleen mukanaan. 

Näillä sanoilla lausumme kunnon sotamiehen tervetulleeksi maahan, jossa 
poliisitkin ovat esteetikkoja. Sanomme: kohdelkaa häntä kunnioituksella, sillä 
hänen paikkansa on surullisen hahmon ritarin rinnalla. 


Kirjallisuuslehti n:o 17/1935 

Jaroslav Hašekin »Kunnon sotamies Svejkin» (1920-23) eräistä 1933-34 
suomennetuista jaksoista oli Tulenkantajain päätoimittaja Erkki Vala saanut 
Kivimäen hallituksen oikeusministeriön nostaman, sakkotuomioon johtaneen 
painokanteen. Teos ilmestyi kokonaisuudessaan 1935 Kirjailijain Kustannus- 
liikkeen julkaisemana ja esitettiin Pentti Raunion dramatisoimana ja ohjaa- 
mana Työväen näyttämöllä 1936. 


5 Palmgren 


Kuluva syksy on ollut merkittävä Suomen kansalliskirjallisuudessa, merki- 
tyksellinen erikoisesti työväenluokan kannalta. On ilmestynyt neljä teosta, 
joissa edistyksellinen taide elää uudelleensyntymistä kirjallisuudessamme. Eri- 
koisen huomattava ilmiö on ollut uuden vapaamielisen kustannusliikkeen, 
Kirjailijain kustannusliikkeen perustaminen: kolme syksyn huomattavimmista 
kirjallisista uutuuksista on tullut julkisuuteen sen välityksellä. 

Ensiksikin on vihdoinkin saatu suomenkielelle Jaroslav Hasekin maailman- 
kuulu, nerokas satiiri maailmansodasta: Svejk. Nyt ilmestynyt ensimmäinen 
osa kertoo riemastuttavasti yksinkertaisen, aineellisen ja aina lempeän Josef 
Svejkin kokemukset suursodan alun Itävalta-Unkarin virkavallasta, sotalaitos- 
herroista ja sotilaspapeista: kokemukset, jotka osoittavat hänen sittenkin 
olleen vaarattomimman idiootin! Lahoava kapitalismi saa ruhjoavan tuomion, 
mutta se julistetaan sellaisen kuolemattoman naurun kautta ja sellaisten 
kohtaloiden ja ihmishahmojen välityksellä, että meidän on tunnustettava tälle 
satiirille sija maailmankirjallisuuden nerokkaimpien satiirien, Don Ouijoten 
tai Candiden, rinnalla. Työläiset saavat paljon kirota ja itkeä tämän järjestel- 
män kärsimyksistä: naurakoot he nyt totisen Svejkin seurassa väkevän ja 
voimistavan naurun tämän yhteiskunnan jättiläismäiselle järjettömyydelle. 

Toinen uuden kustannusliikkeen arvokas teko on suurten kustannusyhtiöit- 
ten pannaan julistaman Haanpään tuominen jälleen julkisuuteen. Romaani 
»Isännät ja isäntien varjot» on epäilemättä puhtaasti taiteellisenakin saavutuk- 
sena viime vuosien huomattavimpia: kirjailijan yhteiskunnallisen näkemyksen 
selventyessä on hänen tyylinsäkin saanut klassillista selvyyttä, joka hyvin 
usein aiheuttaa vertailuja Kiveen, jonka traditioon sekä taiteilijana että yhteis- 
kuntakuvaajana Haanpää yhä ilmeisemmin liittyy. (Huomattakoon esim. tuo 
aivan monumentaalinen keskustelu öisen takkavalkean ääressä sosialistisen 
työläisen, maansa pankkiherroille menettäneen talonpojan sekä lääkärin, 
luokkatietoisen porvarin välillä.) Mutta nimenomaan yhteiskunnallisena 
kuvauksena, suorastaan historiallisena dokumenttina tämä romaani talonpoi- 
kain sortumisesta 30-luvun maailmanpulassa on varmasti koko Suomen kirjal- 
lisuuden huomattavimpia, asetettava »Seitsemän veljeksen», Kramsun runou- 
den tai Järnefeltin Isänmaan» rinnalle. Kun vuosikymmenien ja -satojen 
jälkeen muistetaan tätä valtavan ratkaisun aikakautta, silloin on ehkä Haan- 
pään romaani ennen monia tieteellisiä tutkimuksia se, joka kertoo kapitalis- 
min täyttymisestä Suomessa, itsenäisen talonpojan kuolemasta. Mikä onkaan 
ollut talonpojan kohtalo Suomessa: kerran sata vuotta sitten kapitalismin 
nousun kannattajana ja varavoimana, sitten luokkasodassa työväen sokeana 


nujertajana kapitalistien julistaman »kodin ja isänmaan» lipun alla, sitten 
vuonna 30 kerran vielä jymäytettynä samaan järjettömyyteen. Nyt kertoo 
Haanpää seuraavasta vaiheesta, jolloin »talonpoikaismarssi jatkuu pakkohuu- 
tokauppavasara rumpalina pitkin maantietä»: pulakaudesta, jolloin kapitalis- 
min keskittymisen viimeinen vaihe tapahtuu maaseudulla, kuten Snellman jo 
aavisti. Suomen »vapaa» talonpoika menettää kotinsa ja kontunsa, jota elä- 
mänsä ajan on muokannut, nimettömälle pankkikapitaalille: hän menettää 
silloin isänmaansakin. Hän kuin herää unesta, mutta ei näe vielä selvästi. Hän 
käsittää kapitalismin osan, mutta ei vielä ymmärrä sosialismin merkitystä. 
Varmasti on Haanpää nerokkaalla vaistolla kuvannut tämän kehitysprosessin. 
Hänen eri tyyppinsä: suurtalonpoikansa, pienviljelijänsä, työläisensä, jätkänsä, 
pomonsa ja pappinsa, ovat varmasti oikein valittuja. Ja hän on osannut 
havainnollistaa nämä tyypit kohtauksilla — sellaisilla kuin esim. metsästysretki 
tai patsaanpaljastustilaisuus — ja tavalla, joka ei jätä mitään toivomisen varaa. 
Suuri taideteos, ajankohdan suuri yhteiskuntakuvaus: levitköön se laajalle 
Suomen talonpoikaiston keskuuteen ja lukekoon sitä myös työväki, oppiak- 
seen elävästi tuntemaan sen luokan kohtalon ja uuden kehityksen, joka jo 
tänään ja huomenna yhä enemmän on sen taistelutoveri kapitalismia vastaan. 

Kolmantena on Kirjailijain kustannusliike tuonut julkisuuteen Viljo Kaja- 
van runokokoelman »Rakentajat». Hän ei ole vasta-aloittelija, tämä työläisru- 
noilija, päinvastoin hänellä on takanaan vuosikymmenen seurustelu runotta- 
rien kanssa, kehitys varhaisempien tulenkantajain individualismista, boheemi- 
dekadenssista ja muotokokeiluista täyteläisen, maanläheisen ja väkevästi mate- 
rialistisen luonnonlyriikan kautta selvään sosialistiseen asennoitumiseen ja 
vaihtelevaan, rikkaaseen ja täydellisesti hallittuun muotoon. Tässäkin kokoel- 
massa on sikermä luonnonrunoja, mutta ne eivät millään tavoin ole ristiriidas- 
sa saman kokoelman yhteiskunnallisten runojen kanssa: niistä puuttuu kaikki 
mystifiointi, kaikki tuonpuolisuus, ne ovat täynnä mullan ja maan rehevyyttä; 
ainetta, liikkuvaa, muuttuvaa, luovaa. Huomio kiintyy kuitenkin ensisijassa 
yhteiskunnallisiin runoihin, joissa joko mahtavina, kosmillisina näkyinä, 
upein rytmein julistetaan nykyisyyttä ja tulevaisuutta tai palavin kuvin kään- 
nytään ihmisen ja runon vihollisia, kapitalismia, sotaa, fascismia vastaan. En 
tiedä, onko suomalaisessa lyriikassa suurenmoisemmin tajuttu luokkataistelun 
sisältöä ja etiikkaa kuin runossa »Susi». Eikä tässä kokoelmassa vain nähdä ja 
julisteta, tässä kuvataan myös työläisten omaa elämää ja taistelua, joskus 
kouraisevan läheisesti. (Ehkä joskus sentään jääden vanhalle tulenkantaja- 
asteelle, paljaaseen dekoratiivisuuteen: »Varatyöt» runon loppu. Kajavan 
suvereeni kuva- ja muotohallinta saattaa niinikään joskus viedä kuvan ja 
muodon itsetarkoitukseen: » Väsymys». Joskus saattaisi myös toivoa yksinker- 
taisempaa sanontaa.) Mutta loppujen lopuksi toteamme, että sellaiset runot 
kuin »Peltomies», »Silta», »pEnsimmäinen päivä», »Susi» tai »Älä itke, Ninel» 
ovat Suomen sosialistisen lyriikan kaikkein korkeimpia saavutuksia. Tässä 
kokoelmassa yhtyy ehjä proletaarinen näkemys täydellisesti hallittuun muo- 
toon. Tällä kokoelmalla vie Kajava sosialismin lipun pisimmälle lyriikan 
valtakuntaan. 

Myös suurkustantajain kautta on tänä syksynä eräs huomattava teos tullut 
julkisuuteen: Iris Uurron »Kypsyminen», mielenkiintoinen yhteiskuntapsyko- 
loginen kehitysromaani, jonka vakavan ajankohtaisuuden osoittaa sen erään- 
laisesta raskaudestaan huolimatta osakseen saama tavaton menekki. Pääaihee- 


na on keskiluokan jäsenen, nuoren intellektuellin kehitys johdonmukaiseen 
sosialistiseen elämänkatsomukseen ja työväen luokkataistelun jäseneksi. Mutta 
tätä kehitystä motivoi leveä, monivivahteinen yhteiskunnallinen todellisuus, 
täynnä vastaansanomatonta todistusarvoa, alkaen porvarillisen perheen ja 
perheideologian rappeutumisesta sekä individualistisen erotiikan mielettömäs- 
tä ristiriitaisuudesta, mitkä kysymykset kohoavat tärkeinä probleemeina 
romaanin pääteeman rinnalle. Tämän romaanin problematiikka ei ole työ- 
väellekään vieras, onhan kysymys keskiluokasta mitä ajankohtaisin. Ja keski- 
luokan kysymyksen käsittelijänä on Uurto tällä romaanillaan porautunut 
syvemmälle ja päässyt positiivisempaan tulokseen kuin kukaan aikaisemmin. 
Hänen romaanistaan onkin, kiitos johdonmukaisen marxilaisen katsomusta- 
van ja sen nerokkaanhäikäilemättömän sovellutuksen, tullut sellainen vastaan- 
sanomaton taiteellinen saavutus ja yhteiskunnallinen todistuskappale, että se 
on lyönyt porvarillisenkin arvostelun polvilleen aina Uutta Suomea myöten ja 
Ajan Suunnan aivan kuuroksi. 


Soihtu marrask. n:o/1935 
Nimimerkillä -n julkaistu suppea katsaus. 


Dosentti Railon periaatteet 


I 


Viime vuosien aikana on dosentti Eino Railon kunnianarvoisa hahmo 
kohonnut johtavaan asemaan Suomen porvarillisessa kirjallisuuspolitiikassa. 
Erinomaisen tuottoisana hän on samanaikaisesti voinut esiintyä sekä kirjalli- 
suushistorioitsijana että aktiivisena kirjailijana. Ja vaikkakaan hänen aatemaa- 
ilmansa ei läheskään lyö yksiin maan varsinaisen fascistisen kirjallisuuden 
(Haarla, Järventaus, Seppänen, Asunta, Kuusi y.m.) ideologian kanssa, edus- 
taa se kuitenkin äärimmäistä konservatismia, jonka uskonnollinen, moraali- 
nen, sosiaalinen ja kansallinen sisältö, samoinkuin ajankohtainen merkitys, 
voidaan ymmärtää vain laajempaa fascistista taustaa vastaan. Viimeisissä 
romaaneissaan — »Silkkihuivi ja virsikirjan», »Havuseppele», »Kuin uni ja 
varjo» — hän on melkeinpä ohjelmallisesti esiintynyt määrättyjen moraalisten 
arvojen puolesta, eikä vain moraalisten, vaan myös esteettisten. Taiteen on 
oltava ylevää, hienostunutta, henkisesti kohottavaa! Ja tämä on käytäntöön 
toteutettuna merkinnyt uskonnollista romantiikkaa, mutta samalla myös tun- 
teellista ja tyylillistä sievistelyä, joka on aiheuttanut ilkeitä vertailuja Samuel 
Richardsoniin. Joka tapauksessa on Railo tänään vanhoillisten suurin yleisö- 
menestyskirjailija. 

Kaunokirjailija Railolle on kirjallisuushistorioitsija Railo läheistä sukua. 
»Kirjallisuudenhistoria pyrkii olemaan historiallisista, humanistisista tieteistä 
ikäänkuin hienoin, sivistynein, ylimyksellisin, se kun kokoaa haltuunsa ihmis- 
sielun pyhimmän suitsutuksen, Abelin uhrisavun, käsitelläkseen sitä ymmärtä- 
västi, laajakatseisesti, mahdollisimman korkeilta ja jaloilta näkökannoilta»: 
eikö tämä määritelmä hänen par'aikaa ilmestyvän kirjallisuushistoriansa joh- 
dannosta ole sievistelyssään ja tekoylevyydessään ilmeinen paralleeli hänen 
romaanikirjailunsa periaatteille? Tämän teoksen periaatteiden tarkastelu on 
nyt sitäkin tärkeämpää, kun se ei ainoastaan mielenkiintoisella tavalla heijasta 
porvariston nykyisiä aatteellisia pyrkimyksiä, vaan otaksuttavasti pyytää pääs- 
tä myös erittäin huomattavasti kehitykseen vaikuttamaan. Helsingin yliopiston 
yleisen kirjallisuuden peruskurssikirja näet alkaa monessakin suhteessa olla 
yli-ikäinen: vuosisadan vaihteessa ilmestyneenä, monien eri ulkomaisten auk- 
toriteettien pohjalla kirjoitettuna tai suoranaisena käännöksenä se lisäksi on — 
kulttuuriliberalismin myrkyttämä! Ajanmukaistaminen on siis tarpeen! Ja 
parhaalta ajanmukaistajalta näyttää ilmeisesti dosentti Railo, joka jo Englan- 
nin kirjallisuuden antologiaa toimittaessaan osoitti niin valpasta ja luotettavaa 
konservatiivisuutta, että marxilaisten ohella ärsytti vastaansa vieläpä Helsingin 
Yliopiston englannin kielen lehtoritkin! 


Ajanmukaistajan periaatteet näyttävät tosin aluksi varsin värittömiltä: huo- 
mio keskittyy epäilemättä ennemminkin koristeelliseen tyyliin kuin itse sanot- 
tavaan. Siitäkin huolimatta on teoksen tarkastelu toistaiseksi supistettava 
pääasiassa näihin johtaviin periaatteisiin jo siitäkin syystä, että teoksesta on 
toistaiseksi ilmestynyt vasta kolme osaa, käsitellen ajan barokkiin saakka. 

Keskitymme siis pääasiassa teoksen johdantoon ja siinä esitettyihin käsityk- 
siin. Kaikki ne eivät suinkaan ole vääriä, päinvastoin. Eihän voi esim. muuta 
kuin ilolla hyväksyä periaate, jonka mukaan kaikki kirjallisuus on otettava 
tutkimuksen alaiseksi »halveksimatta vähäpätöisintäkään tuotetta»: eihän se 
ole vain taineläinen vaan epäilemättä myös marxilainen kirjallisuustutkimuk- 
sen periaate — jokaisen tieteellisen kirjallisuudentutkimuksen lähtökohta yli- 
päänsä. Mutta ratkaiseva on nyt seuraava aste tutkimusaineiston käsittelyssä: 
valikointi. Mikä on oleva kriteeriona esiteltävää kirjallisuutta valikoitaessa ja 
sen merkitystä arvioitaessa? Ei kai ole olemassa muuta kuin yksi tieteellisesti 
pätevä kriteerio: teoksen merkitys yhteiskunnallisen miljöönsä heijastajana ja 
tulkkina, sen merkitys kehitykseen vaikuttavana voimana: tämä joko sen 
syntyaikana tai myöhemmin, viimeksi omana aikanamme. Epäilemättä tämä 
on vaikeasti toteutettava periaate, mutta sillä on ainakin teoreettinen mahdol- 
lisuus kohottaa kirjallisuushistoriakin täysiarvoisten tieteiden tasolle. Eikähän 
tiedettä luoda helpoimman, vaan pätevimmän periaatteen pohjalla. 

Tullessaan nyt tähän toiseen tutkimusvaiheeseen, joutuu dos. Railo täydelli- 
seen kaksinaisuuteen. Toisaalta hän epämääräisesti tunnustaa kirjallisuuden- 
tutkimuksen sivistyshistorialliseksi: sen täytyy etsiä juuret menneisyydestä ja 
ajankohdan ympäristöstä», mutta toisaalta hän päätyy paljaaseen käsitteelli- 
syyteen julistaessaan tieteenhaaransa olevankin vain ihmisten ajattelun ja 
mielikuvien», »kirjallisesti tulkittujen kauniiden ajatusten ja mielikuvien his- 
toriaa». Ja jos seuraamme hänen teoksensa tähän mennessä ilmestyneiden 
osien perustalla tämän kaksinaisen periaatteen toteuttamista, kohtaamme 
tuloksen, joka on sen mukainen. Ei voi kieltää, etteikö dos. Railo eri kulttuu- 
rikausien yhteydessä ainakin ohimennen huomauttaisi eräistä niitä vastaavista 
yhteiskunnallisista ja poliittisista piirteistä. Mitään johdonmukaista ja yhte- 
näistä erittelypohjaa nämä hajanaiset viittaukset eivät kuitenkaan muodosta. 
Tämän vuoksi irtoaa kulttuurikerros helposti yhteiskuntataloudellisesta poh- 
jastaan ja lähtee vkauniiden ajatusten ja mielikuvien» ketjuna vaeltamaan 
omia, mielivaltaisia, varsin subjektiivisesti rakenneltuja latujaan (vrt. esim. 
keskiajan tai renessanssin eri aiheet»). Ja ennenkaikkea: kirjailijayksilöiden 
valikoinnissa ja arvioinnissa siirrytään sivistyshistoriallisuudesta täydelliseen 
mielivaltaan: tuntuu siltä kuin edellä lainattu koristeellinen lausuma »pyhim- 
mästä suitsutuksesta» saisikin tässä suorastaan »reaalipoliittisen» merkityksen: 
»vasemmistolainen» kirjailija saa tällöin esim. syytteen alaluokkalaisesta 
kateudesta, ennakkoluuloton boheemi herättää moraalista pahastusta, mutta 
hallitusvallan poroporvarillisesti moralisoiva kannattaja on hurskas ja kun- 
nioitettava mies. Samanlainen ilmiö on se, kun alkukristillisen kirjallisuuden 
tarmokkaan puolustamisen rinnalla koetetaan antiikin kirjallisuuteen lyödä 
jonkinlainen moraalinen vamma, mikä sama yritetään tehdä myös keskiajan 
ja renessanssin suhteen. Voisimme kaikessa tässä nähdä piirteitä, jotka eivät 
enää ole vain subjektiivisia, vaan määrätyssä mielessä luokkaobhjektiivisia. 

Tätä selventää vielä se periaatteellinen asennoituminen kansallisesti, jonka 
dos. Railo suorittaa teoksensa johdannon lopussa: tämä tiede on »paitsi 


tietysti kirjoittajansa yksilöllisyyden, persoonallisuuden, myös hänen kulttuu- 
ripiirinsä kannalta katsottua», sen tulee »tässä merkityksessä olla kansallista 
tiedettä». Sanontahan on tosin valitettavan epämääräinen, mutta samalla 
kuitenkin ymmärrettävä sille, jolla on korva tajuta hallitsevan luokan nykyistä 
merkkikieltä: kansallinen kulttuuripiiri tarkoittaa tässä ilmeisesti kirjoittajan 
omaa luokkaa.! Että dos. Railokin asian näin käsittää, ilmenee vaikkapa vain 
johdannossa esitetystä väitteestä, ettei muka Venäjän kirjallisuus, Dostojevskiä 
ja Tolstoita lukuunottamatta, »ole jaksanut astua yleisen kirjallisuuden pii- 
riin»: tosiasiassahan tämä koskee vain porvaristoa, ja vain senkin vanhoillisin- 
ta osaa, kun taas proletariaatin käsitykseen yleisestä kirjallisuudesta kaikista 
vallanpitäjäin kiellettyjen kirjojen indekseistä ja kirjarovioista huolimatta 
ehdottomasti kuuluu myös Venäjän uusi kirjallisuus. 

Kun dos. Railo huonon omantunnon kiihkeydellä yhä uudestaan julistaa 
periaatteittensa toteuttamista tieteeksi — se on »myös, jopa ennenkaikkea 
tiedettä», vaikkakin »intuition sanelemaa», »tunnestautumisella ja sijaiskärsi- 
myksellä tutkivaa tiedettä» — on edellä esitetyn perusteella sanottava, etteivät 
hänen periaatteensa vastaa nykyaikaisen kirjallisuustutkimuksen tieteellisiä 
vaatimuksia: valinnan ja arvioinnin objektivisointia kiinnittämällä kirjallisuus 
heijastumana ja vaikuttavana voimana yhteiskuntatalouden liikuntaan ja 
aikaan. Monista vakuutteluistaan huolimatta hän ei tarkasta kirjallisuutta sen 
oman ilmenemisen ja vaikutuksen nojalla, vaan lopultakin epähistoriallisesta, 
eräästä oman ajan näkökulmasta. Ei kuitenkaan vain omasta, vaan luokkansa. 
Voimmekin näin ollen määritellä hänen kirjallisuudenhistoriansa näin: se on 
kauniiden ajatusten ja mielikuvien historiaa kriteerionaan Suomen tämänhet- 
kisen, taantumuksellisen porvariston keskimääräinen luokkanäkemys. 


II 


Nämä periaatteet saavat reaalista pohjaa tietysti vasta seuratessamme niiden 
toteuttamista historiallisessa kehityksessä. Jo antiikin kirjallisuuden esityksessä 
herättää huomiota yleisen erittelypohjan puute. Egyptin tai Assyyrian kirjalli- 
suuden ymmärtäminen ja arviointi ilman selvää käsitystä feodalismista niiden 
pohjana ja heijastajana on varmasti vaikeata ja saa seurauksekseen esim. 
sellaisen mietiskelyn kuin se, jonka dos. Railo suorittaa Egyptin kirjallisuuden 
edessä: miksi pyramiidit ja kuvapatsaat ovat niin lukuisia ja tehoavia, miksi 
kirjallisuus niin köyhää? Tämä taidehan nyt kertakaikkiaan oli feodalismin 
taidetta suurten sorrettujen joukkojen nöyryyttämiseksi ja lannistamiseksi. 
Lukutaidon puuttuessa suurilta joukoilta on kuva epäilyksittä voimakkain 
vaikutuskeino. Se on egyptiläisen feodalismin tyypillisin taideluoma. Työlaulu 
tai nautintolyriikka ovat sivutuotetta, vaikka nekin talouteen ja yhteiskuntaan 
sidotut. 

Kreikan kohdalla jää kehitysviiva samasta syystä, johdonmukaisen yhteis- 
kuntataloudellisen erittelyn puutteessa, hajanaiseksi. Kehitysviiva feodalismi: 
sankarieepos, porvariston nousu ja luokkataistelut: lyriikka, Kreikan kapitalis- 


' Tämän kansallisen merkkikielen ymmärtämiseksi siteerattakoon vielä sellaiset »tie- 
teelliset» väittämät kuin esim.: »Niin pian kuin kirjallisuus irtautuu kansallisuudesta (ei 
siis: yhteiskunnasta, — R.P.), siitä kuivuu elinneste». Tai, Agricolan kohdalla: »M.A. teki 
lopullisesti suomalaisista lännen valistuksen rajavartijakansan itää vastaan.» 

min kukoistus ja alkava rappio: draaman kaari Aiskhylos — Sofokles — Euripi- 
des — Aristofanes ei muodostu elimelliseksi kokonaisuudeksi, jossa materian 
liikunnan ja ajatuksen liikunnan välillä olisi elävä yhteys. Ilmeisesti, oman 
tunnustuksen mukaan, koko Ateenan kulttuurihegemonia on dos. Railolle 
suuri arvoitus. Hänelle on kai turha huomauttaa sen etevämmyyden merkityk- 
sestä, joka kapitalistisella Ateenalla loistavine kauppapoliittisine asemineen ja 
liikkuvine porvaristoineen täytyi olla ajan feodaalisten valtakuntien, liikku- 
mattomien ja takapajuisten rinnalla: myös kulttuurisesti. Se että hellenismin 
aika merkitsee kulttuurista rappeutumista, ei suinkaan ole ristiriidassa yhteis- 
kuntatalouden kehityksen kanssa, jossa oleellisinta ei ollut kreikkalaisen kapi- 
talismin suurin laajentuminen, vaan tämän kapitalismin sisäinen lahoaminen, 
sitä kannattavan luokan rappeutuminen. Pääoman keskittyminen samalla 
johtaa taidetta suosivan piirin supistumiseen. 

Rooman kirjallisuuden esityksessä herättää huomiota osittain oikea erittely 
luokkataistelujen ajan yhteiskunnallisen kirjallisuuden muuttumisesta yläluo- 
kan taiteeksi taiteen vuoksi». Mutta sensijaan ei kultaisen ajan johtavan 
runouden yhteiskunnallinen olemus käy lainkaan selväksi: eihän esim. Vergi- 
liuksen runous merkitse taiteen yhteiskunnallisen pohjan laajentumista, se on 
yläluokan taidetta, vaikkeikaan enää taidetta taiteen vuoksi», vaan taidetta 
eri kansanluokkien voittamiseksi keisarijärjestelmän puolelle. Keisarivallan 
rappeutuessa tämä taiteen julkinen tendenssi taas heikentyy. — Kirjailijayksi- 
löiden esittelyssä herättää erikoisesti huomiota se sukulaishengen rakkaus, 
jolla poroporvari Horatius ympäröidään (»hän on... humaani, iloinen ja 
hyvä mies, joka sivistyneesti ja valistuneesti yhdistää elämänmukavuudet ja 
hengenharjoitukset»), kun taas Lucretius epätoivoisesti koetetaan pestä puh- 
taaksi ateismista ja taisteleva satiirikko Juvenalis saa syytteen »alaluokkalai- 
sesta kateudesta parempiosaisia kohtaan». — Mitä tulee erikoisesti alkukristilli- 
sen kirjallisuuden esittelyyn ja arviointiin antiikin saavutusten rinnalla, siitä jo 
huomautettiin. Dos. Railon todistelu Rooman valtakunnan ja sen kulttuurin 
lahoamisesta moraalisen rappeutumisen vuoksi on enemmän koulumestari- 
mainen kuin tieteellinen: perussyyhän on aineellisen pohjan murtumisessa. 

Aikaisemmin on jo myös huomautettu siitä erikoisesta hellyydestä, jolla 
dos. Railo syventyy keskiajan kirjallisuuteen, keskiajan, jossa hän näkee 
Civitas Dein toteutuneen, aikakauden, josta hän luulee »suurten, ihmettele- 
vien lapsensilmien» katsovan vastaansa. Hän konstruoi, kuten niin monet 
muutkin porvarilliset keskiajantutkijat, erikoisen »keskiajan-ihmisen», jonka 
»sielu» sitten puhuisi hra dosentin valitsemassa taidetuotannossa. Tämän 
»keskiajan-ihmisen» keinotekoisuuden ovat monet tutkijat osoittaneet, erittäin 
vakuuttavasti Hausenstein polemisoidessaan Vorringerin gotiikantutkimusta 
vastaan. Ihminen ei ole mikään lopullinen pohja taiteen ja sen kehityksen 
ymmärtämiselle, vaan aika ja yhteiskunta, joka on muovannut hänetkin, 
puhuen hänen kauttaan: luokkien dialektiikka, joka ensinnäkään ei luo yhtä 
ihmistä, vaan ainakin kaksi perustyyppiä ja heistä lukemattomia variantteja. 
Keskiajankin historia on luokkataistelujen historiaa, keskiajankin taide on 
luokkataidetta; se ei ole yhden fiktionaalisen »keskiajan-ihmisen» taidetta, 
vaan hallitsevan luokan propagandataidetta valtansa lujittamiseksi, ja sen 
rinnalla alkuperäistä kansantaidetta. Keskiaikainen yhteiskunta kehittyy pat- 
riarkalismista feodalismiin ja taide sen mukana: sankariepiikka ja ritarirunous 
kuvastavat feodalismin eri kehitysvaiheita. Kirkollinen taide on eräs feodalis- 


min päätukia suurten joukkojen valistajana. Keskiajan taide on kollektiivista 
samoinkuin feodalismikin on kollektiivinen; on keinotekoista lähteä hake- 
maan tämän ilmiön syitä abstraktisista sielullisista tekijöistä, jotka itsekin ovat 
vain heijastusta. Jos näinollen valitsemme kirjallisuuden kehitystä seurates- 
samme kansallisten puitteiden sijaan »leveän lajirintaman» kuten dos. Railo 
ilmoittaa tekevänsä, on tämä oikea vain sillä edellytyksellä, ettei se muutu 
pelkäksi abstraktiorihmaksi ja kauniiden mielikuvien ketjuksi, vaan saa aina 
pätevän yhteiskuntataloudellisen perustelunsa: ei voida tyytyä siihen, että 
yksinkertaisesti jonkin suunnan emämaasta (miksi muuten juuri se on suun- 
nan lähtökohta?) lähdemme »siroittelemaan uutta kultakuormaa» yli kaikkien 
maiden, perustelematta, miksi tämä suunta puhkesi siellä tai täällä esiin juuri 
silloin ja sen muotoisena. Tämä koskee yhtä hyvin keskiaikaa kuin renessans- 
sia, jonka esityksessä dos. Railo ilmoittaa seuraavansa samaa menettelytapaa. 

Ristiretkistä lähtien (joissa R. näkee ranskalaisen hengen ilmauksen — toden- 
mukaisempaa kai olisi sanoa: eurooppalaisen talouden?) alkaa yksilöllisyys 
saada selvemmän muodon taiteessa. Dos. Railokin aavistaa tämän olevan 
yhteydessä porvariston alkavan nousun kanssa, vieläpä hän tämän nousun 
korkeimman huipentuman, renessanssin, yhteydessä tekee aivan oikeita vertai- 
luja Hellaan kukoistusaikaan ja uuden ajan nousevaan industrialismiin. Kaik- 
kihan ne todellakin ovat kapitalismin ja porvariston suuria nousukausia, 
kulttuurin korkeimpia kukoistuskausia: juuri Hausenstein on erinomaisen 
selvästi osoittanut tämän yhteyden. Railo tekee sen tietysti vähemmän selväs- 
ti, vain eräänä vertailukohtana, ei viimeisenä, ratkaisevana syynä. Tämän 
vuoksi eivät hänen, Italia keskipisteenä, suorittamansa kirjallisuushistorialliset 
retkeilyt eri Euroopan maihin aina tunnu perustelluilta: kapitalismin nousun 
toteaminen Italiassa ei vielä merkitse sen nousun ja kulttuuriheijastuman 
toteamista muissa maissa. Renessanssisivistys on lisäksi heijastumaa lakkaa- 
mattomasta luokkataistelusta, se on huomattavalta osalta yläluokan taidetta, 
ruhtinaiden ja porvarisylimysten: seikka, jonka dos. Railokin tunnustaa, mutta 
käyttää silti jälleen fiktiota »renessanssi-ihminen». Kansan suuret työtätekevät 
kerrokset jäävät tämän kulttuurivirtauksen ulkopuolelle, mutta ei näiden 
vihamielisyys renessanssia kukista, kuten Railo olettaa, vaan (kyllä niitäki 
hyväksi käyttäen) syntyvä absolutismi, joka katolisen kirkon ja uuden hoviaa- 
telin avulla nujertaa porvariston mahdin, samalla saaden sen yläkerroksista 
uutta elinvoimaa. Tuloksena on barokki. Tuntuu ihmeelliseltä, että dos. Railo 
koettaa tehdä barokista pelkän kuvaamataiteellisen virtauksen, joka vastaisi 
myöhäisrenessanssia kirjallisuudessa ja olisi siltana renessanssin ja »ranskalai- 
sen klassismin» välillä. Barokki on absolutismin alkupuolen vastine kulttuu- 
rissa ylipäänsä, myös kirjallisuudessa. Tämähän on epäilemättä selvin jakope- 
ruste: ranskalaisen klassismin esittäminen muuta kuin alarubriikkina eräälle 
barokin ranskalaiselle kaudelle on sekoittavaa keinotekoisuutta. 

Kuvaavina piirteinä dos. Railon suhtautumisesta taas eräisiin erillisiin kir- 
jailijoihin voisi mainita hänen suorastaan uskonnollisen hartaan suhtautumi- 
sensa Danten Divina Commedian keskiaikaiseen maailmankuvaan samoin- 
kuin tämän Vita nuovaankin, jonka alttarilta nousee palavan sydämen 
taivaallista suitsutusta» — kun taas Boccaccio loppujen lopuksi saa armollisen 
toteamuksen, ettei hän ollut »tietoinen pornografi»! 

Jos koetamme etsiä jotain mitä suurimmassa määrin kokoavaa ja keskeistä 
dos. Railon kirjallisuudenhistorian tähän mennessä ilmestyneistä osista, olisi 
ilmeisesti todettava: alkukristillisen ja keskiajan feodaalis-katolisen kirjalli- 
suuden voimakas kohottaminen sen moraalisen arvon vuoksi myös esteettises- 
sä mielessä, antiikin »pakanallisen» ja renessanssin kirjallisuuden esteettinen- 
kin alentaminen langetetun moraalisen tuomion perusteella. Tämä ajatteluta- 
pa, jolle eräät friedelliläiset piirteet eivät ole vieraita, panee mielenkiinnolla ja 
määrätyillä aavistuksilla odottamaan kirjoittajan tilitystä uusimman ajan kir- 
jallisuudesta: ehkäpä hänkin näkee siinä vain Luciferin ja viimeisen turmeluk- 
sen merkit — me puolestamme luemme tällaisesta näkemyksestä vain kapitalis- 
min rappion ja lopun. 


Kirjallisuuslehti n:o 18—24/1935 

Eino Railon » Yleisen kirjallisuuden historian» osat I-III ilmestyivät 
1933-35 (WS). Railon teoksen myöhemmät osat (IV-VI) saivat RP:n arvioin- 
nin laajassa tarkastelussa »Railo — Vaaskivi» (Kirjallisuuslehti n:o 
21—24/1937), jolloin myös T. Vaaskiven teoksesta Suomalaisessa Suomessa 
julkaisema maineikas teilaus » Vasara ja kipsikuva», mutta myös V:n omat 
74 — freudilais-kvasitieteelliset teokset joutuivat punnittaviksi. 


Etujoukkojen laulaja 


Suomen uuden suomenkielisen lyriikan suuri tienraivaaja on Katri Vala. 
Lähtien Södergranista, ollen mukana pikkuporvarillisen tulenkantajain roman- 
tiikan kehityksessä 20-luvulla, hän koko ajan oli tämän kehityksen kärjessä, 
ideologisesti selvimmin kuvastaen kehitystä eksotiikasta kosmilliseen mystiik- 
kaan vuosikymmenen lopulla; muodollisesti johtaen uuden vapaan mitan 
luomista suomenkielellä ja vieden tämän kehityksen pitemmälle kuin ainoa- 
kaan runoilijatoverinsa. Mutta Katri Valan merkitys ei pysähdy tähän. Hän 
teki myös sen runoilijateon, jota on tähän asti pidettävä tärkeimpänä koko ns. 
itsenäisyysajalla: kapitalismin kriisin alkaessa ja fascismin noustessa esiin hän 
murtautui ulos tulenkantajaromantiikasta, astui mukaan yhteiskunnalliseen 
taisteluun: hän yhdisti nyt Suomessa toisiinsa äärimmilleen kehitetyn uuden 
runomuodon ja sosialistisen sisällön. Tämä teko merkitsi toisaalta, yksilölli- 
sesti, ainoata ulospääsyä umpikujaan joutuneesta individualismista, toisaalta 
muodollisesti ja symboliikaltaan vielä varsin epäitsenäisen ja rajoitetun prole- 
taarilyriikan johtamista aivan uusille urille, kansainvälisen proletaarilyriikan 
yhteyteen. 

Tämä Katri Valan suorittama nerokas synteesi kantaa jo tällä hetkellä 
hedelmää: meillä on nyt ainakin kaksi nuoren polven runoilijaa, jotka lähtevät 
hänen saavuttamastaan synteesistä ja vievät sosialismin lipun yhä kauemmas 
lyriikan valtakuntaan: Viljo Kajava ja Arvo Turtiainen. Kumpikin heistä on 
lähtöisin työläiskodista, kumpikin on siitä huolimatta oppikoulusivistyksen 
saaneita, kumpikin tänään — jälleen: siitä huolimatta» — läheisessä suhteessa 
työväen luokkataisteluun. Heidän yksilöllinen kehitystiensä on silti varsin 
erilainen, samoin on heidän lyriikkansa olemus. Kun Turtiainen on ikänsä 
kaiken ollut mitä läheisimmin kiinni työläiselämässä ja työväen taistelussa, on 
sensijaan Kajava suorittanut romanttisen odysseiansa porvarillisuuden merel- 
lä, käynyt runoilijana läpi monia kehitysvaiheita aina tulenkantajain eksotii- 
kasta alkaen, sivuten sitten Kailasta ja boheemista dekadenssia, pelastuen 
kuitenkin pian aineellisuutta pursuavan luonnonlyriikan kautta taistelevaan 
sosialismiin. Kun näinollen Turtiainen ehkä eniten tänään on työväenrunoili- 
ja, työläiselämän ja työläistaistelun lämmin, koruton laulaja, joka yksinkertai- 
silla symboleillaan iskee suoraan työläissydämeen, on Kajava vaikeatajuisem- 
pi, muodon ja symbolin suvereeni, joskus liioitteleva käyttäjä, enemmän 
näkijä ja julistaja, enemmän, sanoisinko, sosialistisen intelligenssin runoilija. 
He näin täydentävät toisiaan, he ovat Suomen uuden proletaarilyriikan neu- 
vottelevat, kilvoittelevat ja taistelevat dioskuurit. 

On Suomen paino-oloja kuvaavaa, etteivät he kumpikaan tähän mennessä 
ole saaneet kokoelmiaan julkisuuteen, vaikka samaan aikaan mitä epäitsenäi- 

simmät riimittelijät saavat tämän onnen osakseen, jos vain fascistinen ideolo- 
gia hallitsee heidän tuotantoaan. Nyt vihdoin on vastaperustettu Kirjailijain 
kustannusliike yhdessä Svejkin ja Haanpään kanssa tuonut julkisuuteen Kaja- 
van kokoelman »Rakentajat» ja toivottavasti ennenpitkää voidaan kustantaa 
myös Turtiaisen runot. Kumpikin he ansaitsevat julkisuuden täydellä taiteelli- 
sella oikeutuksella. 

Mainitsin jo edellä niistä kehitysvaiheista, joissa Kajavan lyyrillinen ja 
ideologinen olemus on hioutunut. Niistä näkyy epäilemättä jälkiä tässäkin 
kokoelmassa: siihen kuuluu sikermä /uonnonrunoja, joitten täyteläinen, maan- 
läheinen, kaikesta metafysiikasta vapaa henki ei suinkaan ole missään ristirii- 
dassa runoilijan nykyisen materialistis-sosialistisen maailmankatsomuksen 
kanssa. Näissä runoissa Kajava myös sidotun mitan käyttäjänä osoittaa hallit- 
sevansa Suomen porvarillisen lyriikan äärimmäisiä muodollisia saavutuksia. 
Eräänlaisena siltana näistä runoista varsinaisiin taistelevan sosialistisiin ovat 
muutamat suurisuuntaiset runot (esim. upea »Tulevaisuuden näky»), joissa 
luonnonhumanismi muuttuu kärsiväksi ja taistelevaksi humanismiksi. Tämän- 
kaltaisista on askel sosialismiin lyhyt. 

Tietysti tämä varsinainen taisteleva, sosialistinen osa kokoelmasta, sen 
suurin osa, on kannaltamme mielenkiintoisin. Meidän huomiomme kiintyy 
ensinnäkin kuvaaviin runoihin, sellaisiin joissa työläisten raatamista, kärsi- 
mystä ja taistelua kuvataan kauniisti ja rehellisesti, määrätietoisena pyrkimyk- 
senä vapautua toisaalta porvarillisen runouden työläiskuvauksen ontosta deko- 
ratiivisuudesta (Waltari, Kivimaa) ja toisaalta kehittää muotoa, kuvia, symbo- 
leja eteenpäin paremman proletaarilyriikan suppeasta, fraasimaiseksi kulu- 
neesta sisällöstä ja sanonnasta. Tuloksena saattavat olla sellaiset kouraisevan 
todet runot kuin »Lastaajat» tai »T yöläisäiti» tai sellainen suorastaan klassilli- 
sen puhdas ja hallittu kuva kuin »Peltomies» — mutta saatamme kohdata 
myös runoja, joissa tosiasiassa ei ole päästy yli porvarillisen dekoratiivisuuden 
rajojen: tarkoitan esim. runoa »Varatyöt», jonka loppu on vain pintapuolista 
fraseologiaa. Tällaisiin virheisiin on Kajavalla, kiitos odysseiansa, vielä varsin 
ymmärrettävä taipumus. Mutta toisaalta osoittavat hänen työläiskuvaustensa 
parhaat saavutukset — kuten myös hänen lyriikan työläiskuvauksen problee- 
maa käsittelevä kirjoituksensa lehtemme tässä numerossa — miten intensiivi- 
sesti juuri Kajava etsii tietä eteenpäin, pelastusta paikallaanpolkemisesta ja 
runo- ja aihemuotojen kulumisesta fraaseiksi. 

Erään erittäin keskeisen alueen Kajavan kokoelmassa muodostavat hänen 
itsetunnustuksensa, joissa juuri ideologinen aines saa selvimmät määritelmän- 
sä. Runossa »Nuori tunnustus» Kajava poleemisesti ottaa asenteen nuoren 
fascistirunoilijan Matti Kuusen uskontunnustusta: »uskon mieheen, jättiläi- 
seen» ja sotahuutoa: »Uraaliin!» vastaan: 


»Hän ei ryntää Aasian aroille soihduin ja paukkuvin lipuin, 
hän ei tartu miekkaan miekkakätisen kansan, 
hän uskoo järjen kansan- ja maailmanvaltaan ...» 


Ja hän voi lopettaa tunnustuksensa tietoisin sanoin: 


»Hän on löytänyt paikkansa rivissä, 
hän on luokkansa elävä jäsen.» 


Elimellistä jatkoa tälle tunnustukselle on runo »Susi»: en tiedä onko 
suomenkielellä koskaan niin väkevästi, syvästi ja hartaasti osattu havainnollis- 
taa luokkataistelun pyhää etiikkaa: 


»...ja selvä on lakini ja evankeliumini: 
hammas kuin veitsi 

kotieläin-ihmisen lihaan, 

rakkaus oman heimoni piirissä, rajaton. 


Jos horjahdan, sudet, hampain minua opettakaa, 
en pelkää luokkani lakia kirvelevää . . . » 


Ettei menneisyyden vaara tämänkään runoalueen kohdalla ole olematon, 
sen osoittavat eräät toiset runot: valitsisin esimerkiksi runon » Väsymys». Ei 
siksi että sen ideologia — se kuvaa nuoren taistelijan hetkellistä heikkoutta, 
halua levätä, nukkua pois taistelun raskaasta taakasta, mutta samalla jo 
havahtumistakin — olisi väärä, vaan siksi, että siinä mielestäni sanottava on 
vaarallisella tavalla joutunut varjoon melkeinpä itsetarkoitukseksi muuttuneen 
muodollisen ja symbolisen herkuttelun rinnalla. 

Aikaisemmin jo mainitsin julistuksen olevan keskeisintä Kajavan runoilija- 
laadussa. Tarkoitan tällöin ennen muita sellaista sodanvastaista runoa kuin 
»Kesää anno 1935»: 


»Soisin kaikkien laulujen toistavan sitä laulua, 
soisin kellojen, jotka elämä on rintaanne valanut, 
heläjävän murtumisen rajalle sitä laulua — 
lausukaa, laulakaa uupumattomin rytmein: 

ei koskaan enää sotaa» 


Tämän runon pohjana on niin väkevästi tunnettu kauhu ja taistelutahto, 
tämä tunne on osattu tuoda esiin sellaisin symbolein ja sellaisella rytmillä, 
että se todellakin on »nuoli sydänten vapisevaan maaliin». Ja tämän runon 
rinnalla tahtoisin mainita toisen, joka osoittaa elävästi, minkä täyteläisen 
voiman ja itsetunnon kollektivismi runoilijalle antaa: »Uusi sukupolvi», runo 
etujoukoille: 


»Etujoukot, etujoukot, jotka laulatte aamuhämärässä, 
tarttukaa ihmiskunnan lainehtivaan massaan 

puhtain käsin, tervein aivoin, raikkain unelmin, 
piirtäkää sydämenne piirtimellä 

tahtonne, tekonne siihen. 

Syvemmälle: ja te palaatte kerran kypsinä, 

kaaosta ohjaten, epäselvää selittäen, vanhaa hajoittaen, 
veljinä, tovereina, voittamattomina miehinä.» 


Luonteeltaan lähellä julistusta ovat runoilijan näyt, julistuksen rinnalla ne 
ovat oleellisinta hänellä, vastaten epäilemättä lähimmin hänen rikasta symbo- 
liikkaansa. Edellä on jo mainittu humanistinen »Tulevaisuuden näky». Sen 
rinnalle olisi asetettava esim. runo »Kynnyksellä». Kumpikin ne osoittavat 
miten mestarillisesti Kajava käyttää väriä ja muotoa hahmoitellessaan kosmil- 
lisia, aatteellisia näkyjään, joitten hallinnassa hänellä on Suomessa vain yksi 

vertailukohta (ja samalla edelläkävijä): Katri Vala. Aikoinaan Tulenkantajissa 
julkaistu runo »Silta» on näkynä toisenluonteinen: oleellisinta siinä on selvä, 
keskitetty ajatus ja sen ilmaiseminen yksinkertaisin, klassillisen selväpiirteisin 
lausein: aikoinaan tämä runo epäilemättä on ollut käänteentekevä koko 
Suomen proletaarirunon kehityksessä. Runo »Ensimmäinen päivä» on Kaja- 
van parhaita runoja, samalla tulevaisuusnäky ja kuitenkin myös samalla 
tämän päivän näky: ei ole vaikeata nähdä, miten Neuvostoliiton sosialistinen 
rakennustyö on ollut sen innoittajana. Muoto, väri ja maanläheisyys yhtyvät 
tässä runossa ihanaksi kokonaisuudeksi. Venäjän vallankumouksen innoittama 
on niinikään kokoelman suuremmoinen loppuruno »Älä itke, Ninel», jossa 
njohtajan jättiläistyön ja innoittavan muiston paatos ja kehtolau- 
lun intiimi ääni keskenään vaihdellen, rytmin koko ajan uskollisesti säestämä- 
nä, luovat kokonaisuuden, jonka aatteellisen ja runollisen kauneuden edessä 
on onnellinen ja kiitollinen. 

Viljo Kajavan »Rakentajat»: se on kokoelma, jonka merkitystä suomalaisen 
lyriikan historiassa ei ole vaikeata aavistaa. Katri Vala yhdisti ensimmäisenä 
uuden muodon sosialistiseen sisältöön. »Rakentajissa» Kajava puolestaan 
ensimmäisenä tekee tästä synteesistä ehjän, yhtenäisen kokonaisuuden, prole- 
taarisen maailmankatsomuksen läpitunkeman. Miten nämä runot luettuaan 
nauraakaan niille tekopyhille viisastelijoille, jotka ratsastavat kauniilla val- 
heella: aseitten keskellä muusat vaikenevat»! Nauraa voittajan naurua, sillä 
mikä ihana kauneuden maailma tässä onkaan kohonnut työstä ja taistelusta! 
Voittajan naurua, sillä tässä on kumoamaton todistus siitä, että vain työväen- 
luokan kollektiivisesta taistelusta voi elävä, väkevä, kaunis taide täyteläisenä 
nousta. 


Kirjallisuuslehti n:o 18-24/1935 
Laajahko esittely Viljo Kajavan esikoiskokoelmasta Rakentajat» (Kirj. 
Kustannusliike 1935). 


Marxismin rabbiini 30-luvun puolivälissä. 


Lauri Viljasen riemuvuosikatsaus 
(ja sen terroristista kritiikkiä) 


Juhla-artikkelissaan Hels. San:n 5. nro:ssa tarkastelee »maan johtava arvos- 
telija» Kalevalavuoden kirjallisuutta. Hän toteaa dekadenssin sivuutetun ja 
uuden yhteiskunnallisen kirjallisuuden kohoavan uutta kirjallista kukoistusta 
lupaavana. Ja hän tunnustaa radikaalin, yhteiskunnallista taidetta julistaneen 
lehdistön ansion tämän uuden kirjallisuuden esiinpuristamisessa. Kirjallisuus- 
lehden määrätietoisen antifascistisen taidekritiikin, Tulenkantajain herättämän 
keskustelun taiteen yhteiskunnallisuudesta ja kirjailijan tehtävästä. 

Ei kuitenkaan niin, etteikö hänen katsauksessaan olisi aihetta vakaviin 
huomautuksiinkin. Lauri Viljanen on liian heikko persoonallisuus ja helsin- 
pinsanomalaisen nuorallatanssimisen liiaksi turmelema, että hän lyhyessä ajas- 
sa kykenisi kehittymään johdonmukaiseksi antifascistiksi ja kulttuuriaktivistik- 
si. Viime syksyn arvostelutoiminnassa tämä totuus ilmeni erinomaisen selvä- 
nä, Viljasen antaessa vierekkäin tunnustusta syksyn uudelle yhteiskunnalliselle 
kirjallisuudelle ja kirjallisuudelle, jonka olemus oli enemmän tai vähemmän 
fascistista ja puhtaasti esteettisetkin ansiot monesti kyseenalaiset. Liian usein 
hän myös on pysähtynyt haaveksiviin asentoihin kivimäkeläisen kulttuuripoli- 
tiikan potemkin-kulissien eteen, käyttäen ylpeällä äänenvärillä sanoja me, 
meidän. 

Nämä negatiiviset, fascismia naamioivat piirteet esiintyvät valitettavasti 
myös jo mainitsemassani katsauksessa. Heti alussa Viljanen siinä puhuu 
kahden viime vuoden Kivi-, Kalevala- ja Sibelius-juhlallisuuksista tavalla, jota 
toi kutsua vain kevytmieliseksi ja pintapuoliseksi, niin sokean entusiastinen 
on hänen asenteensa. Eikö todellakin tunnu omituiselta ajatus, että Kivimäen 
hallitus, tämä kulttuurille kylmempi hallitus kuin ehkä mikään aikaisemmista, 
että juuri se kohottaisi kulttuurielämäämme muuta kuin ulkonaisesti? Mitä 
muuta olivatkaan nuo juhlat kuin sisäisen tyhjyyden peittämistä ulkonaisella 
loistolla, kulttuurin potemkin-kulisseja! Lähes tuhat vuotta sitten loi Suomen 
kansa pohjan kalevalaiselle eepokselle, sata vuotta sitten köyhä lääkäri Lönn- 
rot toi porvariston edistyksellisen nousun kannattamana julkisuuteen nämä 
kansantaiteen aarteet; saman yhteiskunnallisen kumousliikkeen yhteydessä 
nousi myös talonpoikaiskirjailija Kivi luoden puutteessa ja kärsimyksessä 
kuolemattoman tuotantonsa; kansanlaulu ja vuosisadan lopulla käyty keski- 
luokan ja työväen taistelu bobrikovilaisuutta ja suomettarelaisuutta vastaan 
innoitti ja antoi kaikupohjan Sibeliuksen nerokkaimmalle musiikille — mutta 
tämän päivän suomettarelaisuus juhlii Kiveä, Kalevalaa ja Sibeliusta frakein 
ja silinterein, juhlapuhein ja valheellisin fraasein. Ja juhlii vielä muutenkin: 
jättiläismäisin sotabudjetein ja-mitättömin kulttuurimäärärahoin, vaatimuksin 

”Kirjallisuusviikon johdosta” 


ruotsalaisen yliopisto-opetuksen lopettamisesta ja ylioppilasrajoituksesta, kii- 
hoituslaein, painokantein ja kirjallisuusvainoin! On mieletöntä tässä yhtevdes- 
sä siteerata pääministerin juhlapuhefraaseja — edes ironisessa mielessä, kun 
ironia on niin hienoa, että sen ymmärtävät vain valitut! Ja yhtä ajattelematon- 
ta on puhua siitä, miten nämä tapaukset ruokkivat meissä »voimakasta, 
päättäväistä kansallispaatosta», joka olisi jotain kulttuurisesti positiivista ja 
merkitsisi syvällistä muutosta suomalaisessa sielussa». » Suomalaisessa sielus- 
sa» riehuu tänään taistelu fascismin puolesta ja sitä vastaan: pyydän hra 
Viljasta miettimään, kumpaa tämä kulttuurin nationalistisoiminen, tämä 
kulttuurin kulissirevyy edistää! Samasta syystä olisi odottanut kriitillisempää 
suhtautumista tri Jaakkolan pirkkalaiseen lilliputti-imperialismiin, joka, kuten 
V. itsekin toteaa, kuitenkin on pohjana Lauri Haarlan fascistiselle sankari- 
romaanille. (Suluissa sanoen: idut suomalaisen fascismiin voivat todellakin 
olla vanhemmat kuin Italian mussoliniaadi — suomalaiset keskitysleiritkin ovat 
näet huomattavasti varempi keksintö kuin ne, jotka ovat made in Germany!) 
Mainitsin jo edellä myös sen ylimalkaisen tavan, jolla Viljanen jo arvoste- 
luissaan pitkin syksyä ja jälleen nyt katsauksessaan luonnehtii uutta yhteis- 
kunnallista romaania pannen samaan nippuun Iris Uurron »Kypsymisen» ja 
Mika Waltarin »Palavan nuoruuden», Pentti Haanpään »Isännät ja isäntien 
varjot» ja Reino Rauanheimon »Kultavasikan», muita mainitsematta. Nyt 
kieltämättä nämä kaikki ovat yhteiskunnallisia siinä mielessä kuin kaikki 
taide on yhteiskunnallista. Ja vieläkin enemmän: ne ovat yhteiskunnallisia 


uhtaammassakin mielessä: yhteiskunnallisia probleemiromaaneita. Lauri Vil- 
janen itsekin aivan selvästi vaistoaa pohjimmaisen syyn tähän tilitystarpee- 
yeen: kapitalismin suuren kriisin. Eikä vain siten, että kirjailijat tämän kriisin 
jäätyä kylliksi kauas taakse nyt saavuttaisivat tarvittavan etäisyyden taiteelli- 
seen luomisprosessiin (tuo veltto käsitys, Saksan klassillisen porvariston voi- 
mattomuuden surullinen perintö estetiikallemme!), vaan että he, yksi toisensa 
jälkeen jatkuvan kriisin pakottamina, kypsinä tai epäkypsinä, taistelevina 
lai vaikeroivina, luokkatietoisina tai vain luokkaennakkoluuloisina, nousevat 
lilitämään sitä, mikä yhä enemmän muodostuu heille elinkysymykseksi ihmi- 
sinä ja taiteilijoina. Ei tähän todellakaan tarvita Moskovan oordereita, kuten 
Mika Waltari ja Kaarlo Marjanen Uudessa Suomessa uumoilevat! (Eikä, 
Sivumennen sanoen myöskään teoria kirjallisuuden ja kirjallisuuskritiikin 
yhteiskunnallisuudesta ole Kominternin keksimä, vaan Abbé Dubosin, Tai- 
nen, Brandesin, Belinskin ja monien muiden porvarillisten tiedemiesten kehit- 
tämä ja Marxin täyteen tieteellisyyteen kohottama. Mutta suomettarelaisille 
»kulttuurihumanisteille» — niin he itseään nimittävät! — näkyy kelpaavan 
mielettömyys mikä hyvänsä taistellessaan »eetillisy ytensä» puolesta!) 

Palatakseni teemaani: kieltämättä nämä kaikki mainitut romaanit ovat 
täydessä mielessä yhteiskunnallisia, mutta Viljasen on kai myönnettävä, että 
niiden ideologinen ja eetillinen panos on sentään koko lailla erisuuruinen. Se 
mikä Pekkasella on syvästi tunnettu yhteiskunnallinen vääryys, on Waltarilla 
-~ olkoon että hän eniten puhuu eetillisyydestä! — luopion hurskasta viisastelua 
ja yhteiskunnallisen kysymyksen määrätietoista hämärtämistä sentimentaali- 
seksi yksilöproblematiikaksi. Se mikä Uurrolla on poraavan läpitunkevaa 
määrätietoisuudessaan tai Haanpäällä nerokkaan ajattelun ja monumentaali- 
sen hahmokyvyn välittämä näkemys aikakauden perusliikunnasta, se on Rau- 
anheimolla sekavaa pyörimistä kehässä, huitomista ilmaan — yhteiskunnallisen 
tiedon puuttuessa. On siis luvalla sanoen ylimalkaista niputtaa heitä yhteen ja 
iloita kaikista samoin! Eikä ole myöskään totta, että kypsyys määräisi kustan- 
tajain suuntautumisen kirjallisuuteen. Fascismin monet riiminikkarit, pikku- 
porvarillisen yhteiskuntaromaanin jatkuva epäkypsä sarja todistavat varsin 
toisista arvosteluperusteista. Suurkustantaja kustansi esim. Tammisen »Ta- 
kuun», mutta ilman nuorten uutta kustannusliikettä olisi Haanpää jatkuvasti 
unohduksissa. Tähän liittyen voisi vielä huomauttaa Viljasen esittämästä 
»sukkelasta» kaskusta, jonka mukaan fascismin runoilija (Kuusi) ja sosialismin 
runoilija (Kajava) jäivät vain porttipylväiksi, joiden välistä keskustan runoilija 
(Paloheimo; vai bohemismiksi siis on keskustan ideologia vajonnut?) astui 
voittajana. Nyt kieltämättä Viljanen ja monet muut ovat yrittäneet olla tämän 
voittoretken impressaarioita, mutta luulenpa, että silloin, kun tuon voittoisan 
laulajan ääni on jo kadonnut kuulumattomiin ja tuo musta porttipylväs 
murentunut maanmullaksi, silloin seisoo punainen pylväs jälellä, uuden tai- 
teen tärkeänä etappina kirjallisuudessamme. 

Viljasen asettelun salaisuuden paljastaa vihdoin täydellisesti se huolestunut 
sävy, jolla hän mietiskelee tämän uuden kirjallisuuden harrastusta valaluok- 
kaa» kohtaan, vettä se melkein pitkin linjaa kuvaa yhteiskunnan, nimen- 
omaan kaupunkiyhteiskunnan alinta kerrosta», että »kirjallista kulttuuria kan- 
nattavat nuoret voimat liikkuvat tällä hetkellä melkein yksinomaan yhteiskun- 
nan pohjilla» j.n.e. Tämä on muka tuonut kirjallisuuteemme slaavilaisvoittoi- 
sia piirteitä: tekisi mieli kysyä, eivätkö taisteleva työväenluokka ja sosialismi 

ole myös tänään eräillä tahoilla »slaavilaisvoittoisia», vai mikä lienee Viljasen 
nenään tuonut epäkansallisen ryssänhajun ... Ehkäpä tämä mielenkiinto työ- 
läistä kohtaan johtuu samasta syystä kuin keskellä feodalismin lahoamista 
kerran Beaumarchais'n mielenkiinto porvarilliseen Figarohon . .. Ehkäpä kir- 
jailijoilla on tieto tai vaisto siitä, mikä kulloinkin on kehityksen liikkeellepa- 
neva dynamo, tie eteenpäin, pelastus yhteiskunnalle ja kulttuurille... Ja 
lopuksi, ehkäpä Viljasen oma varovainen arvelu siitä, vettä jo lujittunutta 
suomalaista porvariskulttuuria edustavalla kansanosalla ei ole henkisessä kat- 
sannossa mitään vaalittavana eikä puolustettavana, koska sillä ei ole ollut 
varaa antaa henkiselle elämälle yhtään lahjakasta uutta kirjailijaa», on itse- 
asiassa peloittavan oikein vaistottu. 

Ei olekaan niin, että viime vuoden nousu kirjallisuudessa, ennenkaikkea tuo 
suoranainen murros syksyllä, olisi merkki porvarillisen kirjallisuuden uudesta 
kukoistuskaudesta (ajatuskin uudesta porvarillisesta kalevalarenessanssista on 
naurettava!): yhteiskunnallisella lainmukaisuudella sitä ei enää tule koskaan. 
Kysymys on uuden proletaarisen kirjallisuuden esiinmurtautumisesta, kirjalli- 
sen kulttuurin johdon siirtymisestä sen käsiin, kysymys on yhä uusien pikku- 
porvarillisten ja talonpoikaisten kirjailijain tulosta mukaan proletaarisen kir- 
jallisuuden johtamaan kulttuuritaisteluun, fascisminvastaiseen taisteluun, uut- 
ta yhteiskuntaa luovaan taisteluun, kysymys on kapitalismin fascistista dikta- 
tuuria puolustavien ja siitä elävien kirjailijain siirtymisestä epätoivoiseen ja 
hysteeriseen puolustussotaan samalle yhteiskunnallisen romaanin taisteluken- 
tälle. 

Eivätkä näinollen kirjallisuuden jatkuvan nousun perimmäisenä edellytyk- 
senä olekaan »jatkuvat demokraattisen rauhan vuodet» (eihän tämä vain 
tarkoita: jatkuvan parlamentaarisen fascistisoitumisen vuodet?), vaan fascis- 
minvastaisen kansanliikkeen jatkuva kasvu, työväenliikkeen jatkuva nousu, 
fascismin kukistuminen, luokattoman yhteiskunnan rakentaminen. 


Kirjallisuuslehti n:o 1/1936 

Artikkelissa suoritetaan marxilainen linjankäynti edellisenä syksynä tapah- 
tuneesta yhteiskunnallisen romaanin läpimurrosta ja sen johtavassa porvarilli- 
sessa lehdistössä (Uusi Suomi, Helsingin Sanomat) aiheuttamasta ns. kirjalli- 
suustaistelusta, jossa Mika Waltari syytti arvostelijoita (Kaarlo Marjanen, 
Lauri Viljanen) porvarillisen hengen syrjimisestä vasemmistolaisen rinnalla. 
(Laajenneena kirjallisuustaistelu jatkui talvella 1936, jolloin RP vielä suoritti 
sen yhteenvetoja Kirjallisuuslehden katsauksessa »Kirjallisuustaistelu» (n:o 
2/36) ja artikkelissa » Teesejä poliittisesta ja yhteiskunnallisesta» (n:o 3/36); 
jälkimmäinen sisältyy valikoimaan.) Lauri Viljanen on tässä polemiikissa 
jälleen joutunut keskustalaisen hengensuuntansa sijaiskärsijäksi: aikaisemmin 
näin oli tapahtunut Egon Friedellin » Uuden ajan kulttuurihistorian» ihastele- 
van arvioinnin yhteydessä 1934 (vrt. RP:n artikkeli » LV:n liberalismin haraki- 
ri», Tulenkantajat n:o 20/1934). Viljasen ideologiset asenteet vaihtelivat 30- 
luvun puolivälissä panegyyrisen Koskenniemi-monografian (1935) ja antifas- 
cistisen esseekokoelman »Taisteleva humanismi» (1936) välillä, vrt RP:n jäl- 
kimmäisestä julkaisema laaja arvostelu »Humanismi ja elämänpalvonta» 
(Kirjallisuuslehti n:o 1/1937). 


»Pohjoismainen vapaus» 
— fraasi ja todellisuus 


Viime aikoina on taistelu skandinaavisesta orientoitumisesta, puolesta ja 
vastaan, tuonut julkiseen keskusteluun tavallista näkyvämmin kysymyksen 
pohjoismaisesta vapaudesta, pohjoismaisesta demokratiasta. On selvää, että 
koottaessa voimia Saksasta uhkaavaa fascismia vastaan, tämän maan keskitys- 
leiridiktatuurin vastapainoksi kohotetaan näkyviin ne maat, joissa kansalaisva- 
paudet, ihmisoikeudet, kansanvaltaisuus ovat pitemmälle kehittyneet: Ranska, 
Englanti, Skandinavian maat. Mutta tällöin olisi ainakin sosialistiselta taholta 
vältettävä tämän parollin muuttamista fraasiksi, joka ei ainoastaan ole ylimal- 
kainen vaan tieteen ja tosiasiain vastainenkin. Näin käy kuitenkin silloin, kun 
Skandinavian maiden nykyiset olot kuvataan tavalla, joka kohottaa ne kuin 
luokkataistelun yläpuolelle. Unohdetaan että nämä kolme valtiota kuitenkin 
tänään ovat kapitalistisia maita, joiden demokratia on porvarillista demokra- 
tiaa siitäkin huolimatta, että työväenliike on niissä niin voimakas ja että 
niiden virallisen hallinnon johdossa ovat sosialidemokraattiset hallitukset. 
Tämä tosiasia on kieltämättä aivan selvä ja ilmeinen, mutta tuntuu siltä, että 
siitä nykyisin pitäisi huomauttaa. 

Yhtä tunnettua sensijaan ei ole toinen puoli skandinaavisen vapauden 
fraseologiassa: se varsin usein toistettu väite, että nämä maat muka kautta 
historiansa ovat olleet vapaita, demokraattisia maita. Mitään luokkayhteiskun- 
taa ei ilmeisesti koskaan ole näillä niemimailla kehittynytkään, vaan eri 
kansalaispiirit ovat sovussa ja etujen tasapainossa viljelleet kukin omaa sar- 
kaansa. Yleensä tämä käsitys keskitetään ja havainnollistutetaan väitteeksi 
»pohjoismaiden vapaasta talonpojasta» — mistä syystä, se kai on selvää, kun 
tiedämme, miten tärkeä tuki talonpoikaisväestö on kapitalismille ollut taiste- 
lussa nousevaa työväenliikettä vastaan ja miten tärkeätä on ollut lujittaa siinä 
uskoa, että kapitalismi on merkinnyt »talonpojan vapautta». On tyypillistä, 
että tämä ideologia on niin Ruotsissa kuin Suomessakin peräisin ajoilta, 
jolloin valtaanpäässyt kapitalismi alkoi lujittaa asemaansa. Eräs tämän fra- 
seologian sentimentaalisimpia edustajia on Suomessa ollut prof. M. G. 
Schybergson, jonka vanhentunutta ja osittain myös epätieteellistä »Suomen 
historiaa» jatkuvasti käytetään yliopistollisena kurssikirjana. Yhä uudelleen ja 
uudelleen tässä teoksessa puhjetaan vuodatuksiin pohjoismaisen vapauden 
ihanuudesta, pohjolan talonpojan vapaudesta, tehden vertailuita Euroopan 
muihin maihin, osoitellen, miten muka feodalismi (sen paremmin kuin arvat- 
tavasti sitten kapitalismikaan!) ei ole koskaan vallinnut Pohjolassa. 

Ja kuitenkin on saman professorin omilla faktoillaan todistettava kumoon 
jokainen ylistyslaulunsa vapaalle talonpojalle. Tunnettu asia on että Tanskas- 

sa on vallinnut maaorjuus, täydellinen feodalismi. Tunnettua on niinikään, 
että luokkataistelujen historia Norjassa sai muotoja, jotka varsin läheisesti 
heijastivat kehitystä manner-Euroopassa ja että talonpoikien vapaudesta siellä 
eräissä vaiheissa oli jäljellä mitättömän vähän. Ruotsi-Suomen historiasta 
näemme taas miten patriarkaalinen talonpoikaisyhteiskunta kehittyy alku- 
feodaaliseksi, miten talonpojista kohoaa erikoinen odaalitalonpoikain johtava 
luokka. Näistä edelleen eristyi »suurmiesten» ryhmä, josta valittiin jäsenet 
valtaneuvostoon. Orjuus lakkautettiin vasta 1335! 1200-luvun lopulla perus- 
tettiin maallinen ja hengellinen rälssi, mikä merkisti täysfeodalismin alkua 
Ruotsi-Suomessa. Tämä loi pohjan, jolle sitten eri säädöksillä vähinerin 
luodaan etuoikeutettu, mutta velvollisuuksista vapautettu perinnöllinen aate- 
listo, jolle eräinä aikoina melkein koko maa oli läänitettynä. Raskas verotus, 
sotamiesotto, työvelvollisuus — tuo kaikki oli talonpoikaiston harteilla. Ja jos 
talonpoikien asema oli hieman parempi keskiaikaisten Folkung-kuninkaiden 
tai sitten eräiden voimakkaiden Vaasa-suvun hallitsijoiden aikana, niin olivat 
he hyvin lähellä täydellistä maaorjuutta esim. unioonin aikana tai sitten esim. 
Sigismundin ja Klaus Flemingin aikana, eikä »talonpoikaiskuningaskaan», 
Kaarle IX, merkinnyt sanottavaa helpotusta. Kustaa Aadolfin ja Kristiinan 
aikana läänitysvalta saavuttaa huippunsa eikä reduktio 1600-luvun lopulla 
merkitse feodalismin loppua, vaikka se kukistaakin keskiaikaisen ylimystön 
lopullisesti, vaan ainoastaan feodalismin uutta, absolutistista (yksinvaltiuden) 
vaihetta. (Kun joku pakinoitsija »Homburgin prinssin» yhteydessä puhui 
»ruotsalais-suomalaisesta talonpoikaisarmeijasta» Fehrbellinin luona — vasta- 
kohtana feodaaliselle preussilaisarmeijalle, on tämä jotensakin naurettavaa 
puhetta, kun muistamme, että Ruotsi-Suomessa tällöin hallinneen holhoushal- 
lituksen aikana feodaalinen riisto oli saavuttanut erään huippukohdistaan! 
Sanokaamme suoraan, että vastakkain oli kaksi feodaalista armeijaa, kaksi 
feodaaliherrojen johtamaa armeijaa! Ja sanokaamme myös, että miehistö kum- 
massakin oli talonpoikaista — mitä muutakaan se olisi voinut olla!) Absolutis- 
mi Ruotsissa sortuu Kaarle XII:n mukana, mutta »vapaudenaika» merkitsee 
vapautta lähinnä hoviaatelille ja porvarisylimystölle, ei talonpojille. Tämän 
ajan tuote on 1734 vuoden laki, jonka tov. K. H. Wiik sen kaksisataavuotis- 
päivänä osoitti terävällä erittelyllään feodaaliseksi luokkalaiksi. Suomi joutuu 
seuraavan vuosisadan alussa Euroopan feodalismin johtomaan, Venäjän, alai- 
seksi. Ja huolimatta tällä vuosisadalla tapahtuneesta kapitalismin valtaanpää- 
systä sekä Ruotsissa että Suomessa pysyivät säätyvaltiopäivät, tyypillisesti 
feodaalinen edustuslaitos, pystyssä hyvin myöhään, Ruotsissa v:een 1866, 
Suomessa aina suurlakkoon asti 1905. 

Missä siis on pohja legendalle »pohjoismaisesta demokratiasta» ja »pohjolan 
vapaasta talonpojasta»? Arvattavasti siinä, että talonpoikaisto kautta pohjois- 
maiden historian on ollut suurilukuinen, voimakas, vapaudentahtoinen. Muis- 
sakin feodaalisissa maissa talonpoikaisto taisteli ihmisoikeuksiensa ja taloudel- 
lisen riippumattomuutensa puolesta, mutta pohjoismaissa tällaiset kansannou- 
sut olivat tavallista voimakkaampia ja joskus myös tuloksellisia. Muistetta- 
koon vain Engelbrektin kapinaa 1434, taalalaisten monia kapinoita Kustaa 
Vaasan aikana, nuijasotaa tai kapinaliikkeitä Kustaa Aadolfin veroriistoa ja 
sotaväenottoja vastaan Suomessa! Engelbrektin kapinasta lähtien Ruotsissa oli 
säätyeduskunta, jossa talonpojatkin olivat edustettuna, tosin vähäarvoisimpina 
ja merkityksettömimpinä säädyistä. Pitkin matkaa Ruotsin talonpoikaisto ja 


porvaristo olivat mukana taisteluissa kuningasvallan ja keskiaikaisen feodaali- 
aatelin välillä. Näillä taisteluillaan ne saattoivat voittaa itselleen eräitä kan- 
sanvaltaisia oikeuksia: niiden asemaa ei voi verrata etuoikeudettomien sääty- 
jen asemaan Euroopan feodaalisimmissa maissa. Mutta tämä ei silti ollut 
demokratiaa tai vapautta ylipäänsä, vaan ilmausta luokkien valtasuhteista 
feodaalisessa riistoyhteiskunnassa. Ja kun sitten uudenaikainen porvaristo 
asettui feodalisminvastaisen taistelun johtoon ja vei kehityksen kapitalismiin, 
oli tulos yhtävähän demokratia ja vapaus jossakin abstraktisessa mielessä, 
vaan porvarillisen demokratian muodon saanut kapitalistinen luokkayhteis- 
kunta. 

Nämä tosiasiat meidän on pidettävä mielessämme puhuessamme niistä 
suurista arvoista, joita feodalismin ja kapitalismin aikana saavutetut kansan- 
valtaiset oikeudet ovat pohjoismaisille kansoille merkinneet, ja merkitsevät 
erikoisesti tänään taistelussa fascismia ja sotaa vastaan. Me ihailemme poh- 
joismaisen talonpojan vapaudenrakkautta ja hänen sitkeyttään taistelussa 
feodalismia vastaan. Me ihailemme pohjoismaiden nousevan porvariston tais- 
telua rappeutuneen feodalismin luhistamiseksi. Me ihailemme uudenaikaisen 
työväenliikkeen voimakasta etenemistä näissä maissa. Me otamme kaikista 
näistä yhteiskunnallisista liikkeistä oppia: näemme miten vain kansan oma- 
aloitteisella toiminnalla voidaan saavuttaa kansalaisoikeuksia. Mutta välttääk- 
semme vulgaarisuutta, ollaksemme hyviä marxilaisia ja hyviä dialektikkoja, 
me emme unohda asiain oleellista sisältöä: järjestelmää, jossa nämä oikeudet 
taistellen saavutetaan ja voidaan saavuttaa vain määrätyin rajoituksin. Me 
emme puhu abstraktisesti vapaudesta ja demokratiasta, vaan demokraattisista 
oikeuksista feodalismin vallitessa, kapitalismin vallitessa, vain taistellen saa- 
vutetuista, taistellen säilytetyistä oikeuksista, vain taistellen täydelliseksi 
demokratiaksi laajennettavista. 


Soihtu n:o 1/1936 

Feodalismia pohjoismaissa valaiseva lehtikirjoitus, joka sekin sittemmin v. 
1942 sisältyi syyteaineistoon, jolla kirjoittajaa syytettiin valtiopetollisen toimin- 
nan edistämisestä. 

Matti Kuusen tilitys 


»Kirjallisuustaisteluun», joka vuoden ensimmäisinä viikkoina on antanut 
määräävästi leimaa Suomen kulttuurielämälle ja jonka viimeisimpiä ilmiöitä 
ovat olleet Lauri Viljasen mitäänsanomaton artikkeli Helsingin Sanomissa ja 
Vapaamielisen Ylioppilasyhdistyksen järjestämä suuri kirjallisuusväittely 6. 
I., on fascistiselta taholta älyllisesti ja kulttuurisesti merkittävällä tavalla 
osallistunut vain AKS:läinen runoilija Matti Kuusi, »Raudan ja runon kirjan» 
nuori tekijä. Suomen Heimon 1. numerossa julkaisemansa kirjoituksen hän 
kohdistaa pääasiassa kulttuuriradikaaliselle Nykypäivä-lehdelle tuomiten kult- 
tuuriliberalismin vanhentuneena kuolemaan. Seuraavassa emme kuitenkaan 
käsittele kirjoitusta siltä osalta, koska oletamme Nykypäivän vastaavan itse 
puolestaan. Matti Kuusen kannanotossa on kieltämättä varsin kärjistyneessä 
muodossa sitä, mitä me tällä puolella olemme tottuneet nimittämään »vulgaa- 
risuudeksi», s.o. luokkien taistelun ylimalkaista kaavoittamista kahteen vas- 
takkaiseen sotajoukkoon unohtaen suurten horjuvien väliainesten merkityksen 
luokkataistelun dialektiikassa. Kuitenkin paljastuu Kuusen artikkelissa siksi 
kunnioitettava pyrkimys rehellisyyteen ja fascistisella puolella siksi poikkeuk- 
sellinen älyllinen intohimo, että on täysi syy käsitellä sitä merkittävänä 
ajankohtaisena todistuskappaleena ennenkaikkea Matti Kuusen omasta kehi- 
tyksestä. Älyn suhteesta fascismiin. Taiteen suhteesta fascismiin. 


II 


» Tällä hetkellä on Suomessa vain yksi ohjelmastaan selkeytynyt 'kulttuuri- 
radikaalinen' ryhmä: Soihdun, Tulenkantajain ja Kirjallisuuslehden edusta- 
ma. Se on valinnut kahdesta mahdollisuudesta valmiimman: Neuvosto- Ven 
jän tien. Vain täysin vanhoillisuuteensa kalkkiutunut tarkkailija voi kielt 
tältä ratkaisulta kaiken suuripiirteisyyden ja rohkeuden — Neuvosto- 
Venäjän määrätietoinen irroittautuminen Länsi-Euroopan ylikulttuurista on 
ollut mittasuhteiltaan maailmanhistoriallinen teko. Miljoonain ihmishenkien 
menetys ei vähennä sen kammottavuudessaankin nerollista suuruutta ja tar- 
koituksenmukaisuutta. Moskovassa on 'huomispäivää' enemmän kuin kenties 
yhdessäkään Euroopan nykyisessä keskuksessa. Tästä näkökulmasta suoma- 
laisten vasemmistoradikaalien kulttuuriohjelma ansaitsee verrattomasti suu- 


remman huomion kuin liberalistis-konservatiivisen nykypäivän -——» 

Fascistirunoilija Matti Kuusen kirjoittamina näiltä sanoilta ei voi kieltää 
eräänlaista suuripiirteisyyttä ja rohkeutta. Ihmeellistä on ennenkaikkea kohda- 
ta se AKS:n äänenkannattajan Suomen Heimon sivulla. Ilmeistä on, että 
paitsi pyrkimystä rehellisyyteen Matti Kuusella on myös historiallista silmää; 
Tämän vuoksi on aiheellista valaista muutamia virheitä ja vääriä perspektiive- 
jä hänen näkemyksissään. 

Tämän päivän yhteiskunnallisen kehityksen suuret vastakohdat ovat kapita- 
lismi ja sosialismi. Rappeutuvaa, sisäisten ristiriitojensa kouristamaa, kurjuut- 
ta, kärsimystä ja maailmansotaa aiheuttavaa kapitalismia vastaan kohoaa 
koko maailman käsittävä sosialistinen työväenliike, uutta yhteiskuntaa, uutta 
kulttuuria, uutta ihmistä luova. Se hallitsee tänään 1/6 osaa maapallosta. Se 
horjuttaa vanhaa yhteiskuntaa muussa 5/6-osassa. Fascismi on kapitalismin 
viimeinen yritys tukea romahtavaa valtaansa: taantumus, terrori, barbaria, 
joukkoteurastus. Kapitalismin herruus, porvariston herruus, muuttuu finanssi- 
kapitaalin ja raskaan teollisuuden palkkasoturipäällikköjen hirmuvallaksi. 
Yhä uudet ja uudet kansankerrokset syöstään samaan oikeudettomuuteen kuin 
taisteleva työväenluokka. Yhä uudet kansankerrokset, intelligenssi, pikkupor- 
varisto, työtätekevä talonpoikaisto, ovat pakoitetut siirtymään samaan taiste- 
lurintamaan työväenluokan kanssa. 

Myös Matti Kuusi näkee suuren vastakohdan, tai oikeastaan kaksi. Ensiksi- 
kin vanhan» ja »uuden» välisen: vanhan, joka edustaa rappeutumista, 
ylikulttuuria, ja uuden, joka luo pohjan uuden kansallisen, yhteiskunnallisen 
ja kulttuurisen ohjelman toteuttamiselle. Vanhaa edustaa kapitalistinen, por- 
varillinen yhteiskunta. Uuteen on Kuusen mukaan kaksi tietä: marxilaisen 
sosialismin (»Moskovan tie») ja fascismin. Tässä on hänen suuri virheensä. 

Fascismin häikäilemätön silmänkääntötemppu on juuri se, että se väittää 
olevansa jotakin uutta: ei kapitalismi, ei sosialismi, vaan »se kolmas». Ja 
kuitenkin, mitä me näemme: wilhelminisen Saksan kaikki yököt kummittele- 
vat tämänpäivän Saksassa, junkkerit, kenraalit, salaneuvokset, feodaaliruhti- 
naat. Keisarilliset kenraalit valmistelevat sen hyökkäyssuunnitelmia. Suurfi- 
nanssin edustajat määräävät sen talouspolitiikasta. Taantumuksellisen tieteen 
kummitukset ovat tulleet holvistaan johtamaan sen sivistyselämää. Sen yhteis- 
kunnallinen organisaatio palauttaa vanhat keskiaikaiset laitokset. Sen ideolo- 
gian muodostavat mystilliset ainekset maailmanhistorian taantumuksellisim- 
milta aikakausilta. Ja muutenhan ei voi ollakaan: finanssipääoman ja raskaan 
teollisuuden, suurmaanomistajain ja kenraalien herruus ei voikaan olla muuta 
kuin kapitalismin herruus kärjistettynä korkeimpaan potenssiin. Vastakkain 
on uusi ja vanha. Uusi on sosialismi. Vanha on kapitalismi ja fascismi, joka 
on vain eräs kapitalismin vaihe, kaiken kapitalistisen taantumuksen, kaiken 
maailmanhistoriallisen taantumuksen tiivistymä, kuten jokaisen luokkaherruu- 
den viimeinen vaihe on ollut. 

Jos Matti Kuusella on historiallista silmää, rehellisyyttä ja tällä hetkellä 
hyvin paljon rohkeutta, hän tunnustaa tämän. 

Hänelle ehkä valaisee vielä kysymystä viittaus erääseen toiseen luokkataiste- 
lujen historian ratkaisevaan vaiheeseen, aikakauteen, jolloin feodalismin keski- 
aikainen, läänitysvaltainen muoto vaipui hautaan ja »uusiaika» alkoi. Nojau- 
tuen virka-aateliin, kirkkoon ja kaupunkien uuteen porvarisylimystöön kunin- 
gasvalta silloin kukisti keskiajan »vapaan kilpailun», lääniherrojen itsenäisyy- 

den, ja perusti ruhtinasabsolutismin. Mutta ei kai kukaan halua väittää, että 
absolutismi olisi merkinnyt oleellisesti uutta yhteiskunnallisen kehityksen 
historiassa, joka tällöin merkitsi liikettä feodalismista kapitalismiin, valtatais- 
telua aateliston ja porvariston välillä. Porvaristo luokkana oli vailla oikeuksia 
ja vanhojen taloudellisten muotojen kahlehtima, talonpoikaisto pysyi sorretus- 
sa asemassaan, maaorjuudessa, vero-orjuudessa. Aateliston vapaudet ja etu- 
oikeudet sensijaan turvattiin, säilytettiin. Feodaalinen riisto oli kehitetty huip- 
puunsa. Absolutismi oli ainoa keino säilyttää feodalismi nousevaa porvaristoa 
vastaan ja feodalismi säilyi, kunnes porvariston vallankumous sen musersi. 

Oliko absolutismi siis »jokin kolmas»? Ei, se oli vanhan, keskiaikaisen 
yhteiskunnan viimeinen vaihe, sisäisen lahoamisen, taistelevan säilyttämisen 
vaihe, kärjistetyn sorron ja riiston vaihe. Aivan kuten fascismi suhteessa 
kapitalismiin tänään. Yhteiskunnan kehityslakien nojalla vain fascismia pal- 
jon pitempi ja paljon — inhimillisempi. 


M 


On siis vain yksi uusi, työväenluokan tie, marxilaisen sosialismin tie, tie 
anarkisesta taloudesta järjenmukaiseen, tie sortoa ja sotaa synnyttävästä 
yhteiskunnasta inhimilliseen, tie rappeutuneesta ylikulttuurista väkevään, ter- 
veeseen kulttuuriin. Se, mikä maailmassa tänään on elinvoimaista, edistyksel- 
listä, hedelmällistä, on mukana taistelussa sosialismin puolesta: työtätekevät 
kädet, ajattelevat aivot, runoilevat sydämet. Sitä vastassa on mystiikka, järjet- 
tömyys, kulttuurin tuhoaminen, terrori: rotuoppi ja Alfred Rosenbergin filoso- 
fia, rajoitukset kansansivistystyössä, kirjaroviot, tehtaiden sulkeminen, viljan 
polttaminen, kahvin upottaminen mereen, keskitysleirit, imperialistiset sodat. 
Millaisen pohjan tämä voi luoda onnelliselle yhteiskunnalle? Millaisen lisän se 
voi antaa maailmankulttuurille? Mitä älyä se voi esittää? Mitä »kuningasaja- 
tuksia» — Matti Kuusen sana — se voi tarjota sankarille ja uneksijalle? 

Matti Kuusen, tämän voimakkaan fantastin ja älyllisen etsijän, täytyy olla 
hyvin yksinäisen keskellä sitä luokkansa sukupolvea, joka tänään marssii 
suomalaisen fascismin riveissä: keskellä raakuutta, fyysillisen voiman älytöntä 
ihailua ja epäkulttuuria. Hänen täytyy olla hyvin vieras runoilijatovereilleen, 
sairaalloisen raaoille, mielikuvituksettomille »hovirunoilijoille» ja riiminikka- 
reille. Hänen voimakas runoilijataipumuksensa mystillisiin aiheisiin tekee 
hänet kieltämättä vastaanottavaiseksi fascismin kansalliselle rotumystiikalle, 
mutta hänen älyllinen intohimonsa kovertaa joka hetki sisältäpäin tätä ideolo- 
giaa. Mikä järkyttävä todistuskappale tästä dualismista olikaan hänen runoko- 
koelmansa, todistuskappale fascistisen mystiikan ja länsimaisen älyn ristirii- 
dasta! » Vuorten huuto» oli mahtavan suggestiivinen runo (sen runoilija voisi 
kirjoittaa myös jotakin sellaista kuin Blokin Skyytat!), mutta emmehän pääse 
siitä, että sen ugrilainen imperialismi oli lapsellista fantasteriaa ilman min- 
käänlaista kosketuskohtaa todellisuudessa, ja »Lyijykammioiden» tuska oli 
osoituksena siitä, millä hinnalla Matti Kuusi oli suuren taistelu-unensa osta- 
nut. Hänen artikkelinsa on nyt todistus tämän ristiriidan kärjistymisestä 


huippuun: niin äärimmilleen pingoitettua dynamiikkaa luokkataistelunäke- 
myksessä voi syntyä vain intohimoisen etsijän suuressa murroksessa. Sosialis- 
mi on Kuuselle jo toinen tie kahdesta uuteen vievästä, valmiimpi tie, jonka 
suuripiirteisyyden hän tunnustaa. Luonnehtiessaan fascismin tien hän jää 
merkilliseen ulkokohtaisuuteen, epäselvyyteen, epävarmuuteen. Kaikki usko 
puuttuu hänen vakuuttelustaan, että AKS vielä voisi tuoda esiin kulttuuri- 
siakin arvoja, että tämän liikkeen riveistä nousisi uusi sukupolvi, 40-luvun 
suomalaisen kulttuurin luojat. Nämä toiveet ovat vain sirpaleita murentuvasta 
haaveesta, tässä yhteydessä melkeinpä järkyttäviä. 

Se ristiriita, jonka näemme ilmenevän Matti Kuusessa, on kaiken fascistisen 
älyn ristiriita ja se ristiriita tulee yhä kärjistymään. Se tulee kasvamaan 
järkyttäväksi kysymykseksi itse runoilijakutsumuksesta, taistelijakutsumukses- 
ta, ja se tulee saamaan ratkaisunsa joko murtumisessa tai rohkeassa tienraivaa- 
misessa siihen, mikä todella merkitsee uutta, luo uutta: työväen maailmanliik- 
keeseen. Ja sellaisen tienraivauksen tieltä on kaatuva myös harhaluulo, että 
sosialismi merkitsisi kansallisen olemassaolon hävittämistä, samalla kun selve- 
nee sen merkitys kansallisuuksien välisen järjettömän taistelun lopettajana, 
kansallisen erikoissävyn kehittäjänä kansojen keskisessä yhteistyössä. Porvaril- 
linen kansallisuusaatehan on imperialismin kaudella muodostunut omaksi 
vastakohdakseen, aseeksi oman kansan taloudellisten ja sivistyksellisten pyrki- 
mysten vastustamisessa, oman kansan ja muitten kansojen orjuuttamisessa. 
Siitä on tullut se kansallinen taantumus, josta Eino Leino jo varoitti. 

Ei voi olla suurempaa päämäärää kulttuurityön tekijälle kuin sosialismi, ei 
tyydyttävämpää ratkaisua älylliselle etsijälle kuin tämä ratkaisu, jonka välttä- 
mättömyydestä koko maailmanhistoria on ennakkotodistuksena. Eikä ole suu- 
remmoisempaa tehtävää taistelijalle kuin taistelu tämän päämäärän puolesta 
koko maapallon käsittävässä työväen luokka-armeijassa. Ja tämä on myös, 
käyttääkseni Matti Kuusen sanontaa, kaikkien kuningasajatusten kuningasaja- 
tus. 


Kirjallisuuslehti n:o 2/1936 

Matti Kuusen ennustettua kerettiläiskehitystä valaisee myöhempi, valikoi- 
maan sisältyvä kirjoitus » AKS:n tie fascismiin» (Soihtu n:o 14/1937). Kriisi- 
vuonna 1939 MK tavattiin Jarno Pennasen rinnalla »pohjoismaisen vapau- 
den» propagandistina. 

Teesejä 
poliittisesta ja yhteiskunnallisesta 


Talven kirjallisuustaistelussa on moneen kertaan uudistettu syytös vasem- 
mistolaisen kirjallisuuden epätaiteellisesta propagandaluonteesta. Tämä syytös 
on joko tyhmä tai valheellinen. On myös laajoissa piireissä tunnustauduttu 
yhteiskunnallisen kirjallisuuden ja yhteiskunnallisen kritiikin kannattajiksi tai 
ymmärtäjiksi, mutta erotettu marxilainen arvostelu tästä pyhäin yhteydestä ja 
julistettu se poliittiseksi. Toinen tyhmä tai valheellinen syytös. 


Kaikki kirjallisuus on yhteiskunnallista kirjallisuutta siinä mielessä, että se 
on heijastusta määrätyistä yhteiskunnallisista oloista, määrätystä luokkadialek- 
tiikasta, määrätystä historiallisesta kehitysvaiheesta. Myös siksi, että se, kuten 
kaikki taide, jo sosiaalisen ilmaisuolemuksensa mukaisesti pyrkii yhteiskun- 
taan vaikuttamaan, on »tendenssiä», on »propagandaa». 


Mutta yhteiskunnallinen kirjallisuus suppeammassa mielessä, yhteiskunnal- 
linen lyriikka, yhteiskunnallinen probleemi- tai kehitysromaani j.n.e., on 
taidetta, jossa tietoisesti otetaan esille yhteiskunnallisia kysymyksiä, tietoisesti 
asennoidutaan yhteiskunnallisesti. Tähän tarvitaan sekä rohkeutta että tietoa 
yhteiskunnan rakenteesta ja sen kehityksen laeista. Ei mikä tahansa sekavan 
poroporvarin sekava sepustus, jonka suurkustantaja päästää julkisuuteen toi- 
vossa, että se sumuttaisi muitakin epäselviä poroporvareita, ole yhteiskunnal- 
linen romaani: puuttuu tietoa kehityksen laeista, yhteiskunnan rakenteesta, 
sokea taluttaa sokeita kehässä. (Murros, Voipio, Merenmaa, Rauanheimo.) Ei 
liioin reportaasiromaani, jossa näennäisellä tasapuolisuudella esitellään kaik- 
kia ajan valta-aatteita, mutta jätetään ottamatta mitään omakohtaista kantaa, 
ole yhteiskunnallinen romaani tässä mielessä: puuttuu voimakas omakohtai- 
nen sosiaalinen eläytyminen. (Waltari.) Tänäpäivänä voi yhteiskunnallisen 
romaanin sen täydessä mielessä luoda vain kirjailija, joka tajuaa dialektis- 
materialistisesti ajan liikunnan ja elää koko olemuksellaan mukana kehityksen 
edistämisessä, uusien kehitysmuotojen luomisessa. 


Kaikki kirjallisuus on taidetta vain niille, joihin se siirtää kuvina tunteensa, 
ideologiansa. Muut sanovat: hyi, tendenssiä, politiikkaa. Näin on valitettavasti 
luokkayhteiskunnassa. Ja tämä koskee erikoisesti poliittista runoa, romaania, 


näytelmää, maalausta. Taidetta, jossa jokin suppeasti yhteiskunnallinen: ajan- 
kohtaisesti poliittinen (valtiollinen) kysymys on taideilmauksen sisältönä. 


Politisoituneena aikana on kaikella arvostelulla vaara saada poliittista väriä: 
niin S.-K.K:n, L. V:n kuin K. M:nkin arvostelulla. Poliittista arvostelua on 
kuitenkin koetettava välttää. Poliittinen kysymys voi olla kyllin suuri antaak- 
seen elämää ja sosiaalista kantavuutta taiteelle, joka ensisijassa on tunneil- 
mausta. Mutta arvostelulle, joka ensisijassa on älyllinen asia ja pyrkii koko- 
naiskäsitykseen taiteellisista ilmiöistä, on poliittinen näkökulma liian suppea, 
liian pinnallinen. Meille marxilaisille, jotka näemme valtion, politiikan vain 
yhteiskunnallisen talouden erään määrätyn vaiheen ilmauksena ja aina seu- 
rausilmiönä, tämä on kaikkein selvintä. Taiteen sisältö ja muoto eivät tule 
valaistuksi poliittisilla tekijöillä. Niitten syyt ovat paljon syvemmällä: kehityk- 
sen syvässä pohjavirrassa, yhteiskunnallisten voimien monimuotoisessa dialek- 
tiikassa, luokkien vitaliteetissa. Tuotantosuhteet määräävät yhteiskunnalliset 
suhteet, luokkien taistelun. Niistä kohoaa koko tunteiden, ajatusten, ideolo- 
giain alati liikkuva maailma. Taide: heijastusten heijastumaa! 


Näitten heijastumain lakien selittäminen: sekö olisi politiikkaa! Sitäkö voi- 
taisiin selittää politiikalla! Eikä sitä myöskään voida selittää sellaisella »yhteis- 
kunnallisuudella», jota eräät tuomitsijamme itse edustavat: ylimalkaisilla viit- 
tauksilla ja satunnaisilla yhtymäkohdilla, — ehkäpä täynnä tyylillistä ja runo- 
kuvallista 3armia kuten heidän arvostelunsakin, — mutta vailla kaikkea lain- 
mukaisuutta, todellista syy-yhteyttä: tieteellisyyttä. 


Taiteen syntyyn ja kehityslakeihin voi tunkeutua vain erittely, joka tuntee 
yhteiskunnan syntymisen ja kehittymisen lait, joka tuntee yhteyden taiteen ja 
yhteiskunnan välillä. Tieteellinen sosialismi, marxilainen taidetutkimus, sellai- 
sena kuin sitä edustavat Mehring, Hausenstein, Buharin tai Ickowicz. 


Kirjallisuuslehti n:o 3/1936 


Artikkelissa esiintyvät kriitikkojen nimilyhenteet tarkoittavat Sylvi-Kyllikki 
Kilpeä (SS), Lauri Viljasta (HS) ja Kaarlo Marjasta (US). 

Hausenstein, marxilainen tyylintutkija 


I 


Fascismin ja kansanrintaman aikakaudella on myös kysymys työväenliik- 
keen kulttuuripolitiikasta, sen suunnasta ja tehtävistä, proletaarisesta tieteestä 
ja taiteesta tullut uudelleen päivän polttavaksi: onhan kysymyksessä samalla 
kertaa proletaarisen kulttuurin määrätietoinen edelleenrakentaminen, jatkuva 
taistelu porvarillistuvaa virallista sivistystoimintaa vastaan — sekä välttämättö- 
myys suurelta osalta juuri kulttuuririntamalla joutua läheiseen kosketukseen 
edistyksellisen porvariston kanssa, liittoutua sen kanssa kulttuurivihollista 
fascismia vastaan. 

Tämä kaksinainen tilanne on aiheuttanut erimielisyyttä kulttuuririntamal- 
lamme. Uuden ajanjakson tuomiin uusiin edellytyksiin ja tehtäviin soveltautu- 
misessa on ilmennyt sekä kankeutta ja haluttomuutta luopua vanhoista koetel- 
luista tunnuksista että myös muutosten yliarvioimista ja heittäytymistä näin 
toiseen äärimmäisyyteen. Ensinmainitussa tapauksessa on siten ilmennyt mää- 
rätynlaista vanhoillisuutta, kyvyttömyyttä soveltaa marxilaisuutta dialektisesti, 
kunkin tilanteen mukaisesti, alati kehittyvänä, mekaanisuutta, vanhojen tun- 
nusten kuluttamista fraaseiksi — vulgaarimarxismia, kuten vastapuoli on 
todennut. Mutta tämä puolestaan on itse ampunut yli maalin, osoittanut 
ymmärtämättömyyttä ja kyvyttömyyttä juuri dialektisesti eritellä taistelumme 
varempien kausien kulttuuripolitiikkaa, saattanut ajankohtaisia tehtäviä hah- 
moitellessaan jopa unohtaa työmme toisen puolen toisen vuoksi, sosialistisen 
rakentamisen fascisminvastaisen taistelun vuoksi, oman itsenäisen proletaari- 
sen, marxilaisen panoksen kansanrintamatunnusten vuoksi. 

Kumpikin »liukuma» on ymmärrettävissä, ovatpa luultavasti väittämättö- 
miä pahoja taktiikan muuttuessa aikakaudesta toiseen, jonkinlaisia kansanrin- 
tamataktiikan penikkatauteja. Kumpikin on kuitenkin ennenpitkää voitetta- 
vissa, onpa tästä jo selviä merkkejä huomattavissa. Ja tuntuu uskottavalta, että 
heiluri tällöin pysähtyy suunnilleen seuraavien tunnusten kohdalle: 

Työväen aikaisempaa sivistystoimintaa on katsottava välttämättömänä 
dialektisena kehityssarjana. Siten työväenliikkeen ensimmäisen nousukauden, 
työväen herättämisen ja järjestämisen, melkein kokonaan taloudellisen ja 
poliittisen kauden aikana, oli sivistystoiminta pakosta syrjäytettävä tärkeäm- 
pien tehtävien vuoksi, jätettävä sivistystehtävät, sivistysainesten varastoimi- 
nen, kansanvalistusliikkeen, vapaamielisen porvarillisen kansansivistystoimin- 
nan käsiin. Mutta toisena jaksona, työväenliikkeen monipuolistuessa ja porva- 
rillisen sivistystoiminnan muuttuessa massatuotannoksi taantumuksellisin pää- 
määrin, kävi yhä selvemmäksi tämän kulttuurityön vaara ja samalla välttä- 
mättömyys kehittää sitä vastaan oma proletaarinen kulttuuritoiminta, massa- 
valistustyö, tiede, taide. Tarkoitus oli levittää työväen laajoihin, porvarilliselle 
sivistystyölle alttiisiin joukkoihin marxilaisen kulttuuripolitiikan aakkoset. Oli 
siis selvää että monimutkaisia erittelyjä oli kartettava ja selvitettävä eri 
esimerkeillä oleellinen: että kaikki kulttuuritoiminta on luokkakulttuuria ja 


se luokkataistelussa luokka luokkaa vastaan. Tämä oli välttämätön antiteesi 
ensimmäisen kauden sivistyksellistä epäitsenäisyyttä vastaan. Mutta yhtä vält- 
tämättömänä tulee kolmas vaihe, synteesi, kapitalismin viimeisellä kaudella, 
Jäscismin kaudella. Työväki on oppinut marxilaisen kulttuuripolitiikan aak- 
koset, nyt voidaan käydä monipuolisempaan erittelyyn, väli-ilmiöihin, eri 
vaikutusten eroittelemiseen, korostamaan ilmiöiden dialektista olemusta. Ja 
tähän on ulkonainenkin pakko, sillä fascismin uhka ajaa edistykselliseen 
kulttuuritaisteluun myös vapaamielisen porvariston, jolle tämän luokan suur- 
ten nousukausien kulttuuri on vielä kallis ja joka edustaa porvarillisen tieteen 
metodillista huippua. Emme voi päästä sen kanssa välttämättömään lähenty- 
miseen, jos jatkamme jyrkkää luokka luokkaa vastaan -politiikkaamme ja 
kielteistä suhtautumista porvarilliseen kulttuuriin kokonaisuudessaan. Myös 
varempi porvarillinen kulttuuri, porvariston suurten nousukausien kulttuuri 
on näin ollen otettava positiivisen erittelyn kohteeksi, osoitettava, että työ- 
väenluokka, kaiken edistyksellisen kulttuurin perijä, on tähän perintöön kyp- 
synyt ja sen tulevaisuuden voimakkain suojelija. Meidän on otettava marxilai- 
sen erittelyn alaiseksi myös nykyisen kulttuurielämän kaikki eri puolet ja 
osoitettava vapaamielisille liittolaisillemme, ettei marxilaisuus suinkaan ole 
menetelmä kulttuurin terrorisoimiseksi vaan menetelmä sen pelastamiseksi: 
uusi elämä kulttuurille, uudet valtavat mahdollisuudet tieteelle. Meidän on 
näinollen siis pyrittävä määrätietoisesti kohottamaan kulttuuritutkimuksemme 
laatua: täydennettävä luokka-asettelua erikoisesti dialektisella erittelyllä, sisäl- 
tötutkimusta muoto- ja tyylisosiologialla. 


II 


Fascismin aikakauden ja kansanrintaman kulttuuripoliittisten tehtävien kan- 
nalta on Wilhelm Hausensteinin nimi tänään erikoisen ajankohtainen. Pyr- 
kiessämme kohottamaan kulttuuritutkimuksemme laatua, pyrkiessämme erit- 
telemään sivistyselämän kaikkia eri ilmiöitä dialektisesti, historiallisen mate- 
rialismin koko rikkaudella ja monipuolisuudella, pyrkiessämme yhä enemmän 
ottamaan tutkimuksemme alueeksi myöskin kulttuurin muotokysymykset ja 
erittelemään ne marxilaisesti — silloin ovat eräs työmme tärkeimpiä peruskiviä 
ja suunnanviittoja Wilhelm Hausensteinin tyylisosiologiset taidetutkimukset, 
hänen teoksensa barokista ja rokokoosta, hänen tutkimuksensa yhteiskuntata- 
louden vaikutuksesta ihmisruumiin esitystyyliin kuvaamataiteissa. 

Wilhelm Hausensteinista on vaikeata saada tietoja. Luulen löytäneeni hänet 
ensi kerran Buharinin »Materialistisesta historiankäsityksestä» (ruotsalainen 
laitos v:lta 1923), jonka taidehistoriallisessa osassa liikutaan suurin piirtein 
Hausensteinin teosten pohjalla. Suurella työllä sain Ruotsin kirjastoista käsiini 
hänen pari huomattavinta teostaan, »Die Kunst und die Gesellschaft» (Taide 
ja yhteiskunta, München 1916) sekä »Vom Geist der Barock» (Barokin 
hengestä, München 1920); mistään Suomen kirjastosta ei hänen teoksiaan 
kuulemma ollut saatavissa. Maan tieteellinen kirjallisuus ei tiedä hänestä 
mitään ja erikieliset tietosanakirjat ovat yhtä vaiteliaita. Iso Tietosanakirja: ei 
mitään. Nordiska Familjebok: ei mitään. Brockhaus: seuraavat lakooniset 
rivit: 

Hausenstein, Wilhelm, taidekirjailija, synt. 17 kesäk. 1882, kirj: »Der 
Bauernbreugel» (1910, 2. p. 1923) »Die bildende Kunst der Gegenwart» (1914, 
2. p. 1923) »Uber Expressionismus in der Malerei» (1919), » Vom Geist des 
Barock» (1920, 2. p. 1924), » Barbaren und Klassiker» (1923), »Giotto» (1923), 
» Fra Angelico» (1 223), » Vittore Carpaccio» (1925) ja » Rembrandt» (1926). 


Mielenkiintoista on havaita, ettei tähän luetteloon sisälly useita niistä teok- 
sista, jotka ovat tehneet Hausensteinin niin merkittäväksi marxilaiselle taide- 
tutkimukselle ja joita esimerkiksi Buharin teoksessaan selostaa. Helsingin 
suurimmista kirjakaupoista on ainakin varemmin ollut saatavissa satunnaisesti 
muutamia niistä, ja uusista kirjaluetteloista näemme Hausensteinin jatkaneen 
tuotantoaan, joka kuitenkin näyttää kääntyneen enemmän matka- ja kulttuu- 
rikuvausten alalle. Mikä osuus Saksan poliittisella kehityksellä on tähän, voi 
vain arvailla. Omasta puolestani olen varemmin sekä Tulenkantajissa että 
Kirjallisuuslehdessä koettanut tehdä Hausensteinin tutkimuksia tunnetuiksi. 
Hieman sekavin tuntein olen sittemmin huomannut, että runoilija Arvi Kivi- 
maa jo vuonna 1930 Tulenkantajissa — tosin vain sisällysluettelon perusteella 
— lausui ylistäviä sanoja erään Hausensteinin teoksen johdosta. Jaan siis 
kunnian Hausensteinin Suomeen tuomisesta hänen kanssaan. (Uskon tämän 
vuorostaan hänessä herättävän sekavia tunteita.)! 

Yhä välttämättömämmäksi on kuitenkin tullut tarkempi selostus ainakin 
Hausensteinin pääteoksesta »Taide ja yhteiskunta». 

Hausensteinin lähtökohtana on ilmeisesti syvästi tunnettu vakaumus kult- 
tuuri-ilmiöiden yhteiskunnallisuudesta ja yhteiskunnallisen tutkimisen välttä- 
mättömyydestä. Heti teoksen alussa hän lyö esiin seuraavat rohkeat ja kauno- 
puheiset teesit: 


Aiemmat sukupolvet etsivät kaikessa historiallisessa aina yksilöllisen liik- 
keitä. Me etsimme yhteisöllisen. Onko meillä siihen oikeus? Jokainen epäilys 
olisi naurettava. Meidän pyrkimyksemme yhteisölliseen ei ole valinnallinen. 
Se ei ole henkistä urheilua. Se on meidän purkautuvan elämäntunteemme 
välttämättömyys; voisimme yhtä hyvin tehdä itsemurhan kuin väistää sitä. 
Sosiaalinen on aikamme mittapuu ja väistämättömän tulevaisuuden rytmi. Ja 
se määrää meidän ajattelumme niin vastustamattomasti kuin ilmestyksen 
aate on koskaan määrännyt uskonnollisen ihmisen ajattelun. Meidän täytyy. 
Elinvoimamme laki pakoittaa meidät siihen. Ja elinvoimamme? Sen juuret 
ovat proletaarisen olemassaolonvaiston järjestyneessä voimassa, se kohoaa 
uuden luokan vastustamattoman nousun mukana, uuden luokan, joka muut- 
taa maan kasvot. Ja jollei se tyylisosiologia, jonka haluamme kohottaa esiin, 
olekaan kaikiksi ajoiksi estetiikan viimeinen muoto, niin on se sitä kuitenkin 
tänään ja huomenna. Se on se taideteoreettinen ylärakennus, joka tänään ja 
huomenna vastaa ehdotonta tietoa. Se on jotain suhteellista, joka vastaa meitä 
niin täydellisesti, että meillä on oikeus pitää sitä ehdottomana. Ajalle ominai- 
sin — on ehdotonta.» (S. 1-2.) 

» Yksilö ei voi luoda mitään taidetta. Kaikki taide on heijastumaa ja siksi se 
on syntymisensä juuria myöten sidottu yhteisön pyrkimyksiin.» (S. 118.) 


' Vielä on kuitenkin mainittava eräs artikkeli » Taide ja yhteiskunta», Työn kalente- 
rissa vuodelta 1925, jossa minulle tuntematon nimimerkki aivan ilmeisesti selostaa juuri 
nyt kyseessä olevan Hausensteinin teoksen historiallista osaa, kuitenkin kertaakaan 
Hausensteinin nimeä mainitsematta. Selostus on ylimalkainen, mutta lukuunottamatta 
eräitä helpostihavaittavia virheellisyyksiä ja epäsäännöllisyyksiä oikea. 


Nykyaikaisessa tieteellisessä kirjallisuudessa kohtaamme usein yhteiskunnal- 
lisuuden ja kollektiivisuuden vaatimuksen. Saatamme kohdata sen hämäräm- 
min tai johdonmukaisemmin määriteltynä, henkisiin tai aineellisiin tekijöihin 
perustuvana. Mutta harvoin kohtaamme sitä niin voimakkaasti tunnettuna ja 
sellaisena kategorisena imperatiivina kuin Hausensteinilla. Ja sovellutuksissa 
tämä näkemys saa kumoamattoman todistuksen oikeutuksestaan. Mutta niin- 
pä saakin näkemys tässä perustelijakseen harvinaisen terävän älyllisen kysy- 
myksenasettelun ja sovellutuksen. Jo teoksensa motosta — Marxin kuuluisasta 
lauseesta »Poliittisen talouden arvostelun» johdannosta — ja itse teoksen 
ensimmäisistä sanoista lähtien omaksuu Hausenstein yhteiskunnallisuuden 
periaatteen johtopäätökseksi historiallisen materialismin periaatteen. Hausens- 
teinin teoksen ensimmäiset sanat kuuluvat: 


» Taide on maailmanhistorian ilmaus. Tämän kirjan suunnitelmana on 
tarkastella taidehistoriaa maailmanhistorian osailmauksena. Kulttuuritapahtu- 
misen liikkeelle paneva perussyy on yhteiskuntataloudellinen materia.» (S. 1) 


Ja teoksensa sivulla 10 Hausenstein nimenomaan kiinteästi asettuu Marxin 
oman määritelmän kannalle: »Aineellisen elämän tuotantotavat määräävät 
yhteiskunnallisen, valtiollisen ja henkisen elämänkehityksen ylipäänsä. Ei 
ihmisten tietoisuus määrää heidän olemassaoloaan, vaan päinvastoin heidän 
yhteiskunnallinen olemisensa määrää heidän tietoisuutensa.» Hänen tutkimus- 
tapansa ylivoimaisuus käy erikoisen selvästi ilmi hänen polemisoidessaan 
sellaisia porvarillisia. tutkijoita vastaan, jotka tosin ovat kollektivisteja, mutta 
pohjalla hahmoittelemaan »primitiivistä», »goottilaista» tai »renessanssi- 
ihmistä» — niin esim. Max Verworn teoksessaan »Zur Psychologie der primiti- 
ven Kunst» tai Wilhelm Worringer teoksessa »Formprobleme der Gotik». 
Hausenstein osoittaa miten nämä tutkijat, huolimatta monista aivan oikeista 
huomioistaan jäävät puolitiehen, paljaisiin abstraktioihin, ja miten aineellisen 
perustelun puuttuessa virheellisyydet ja väärät arvioinnit ovat mahdollisia. 
Hän käsittelee teoksensa taidehistoriallisessa osassa kuvaamataiteen kehitystä 
primitiivisestä taiteesta omaan aikaamme asti ja osoittaa tällöin, miten talous- 
muodot ja yhteiskuntajärjestelmä määräävät taiteen luonteen: miten primitii- 
kaksi eri jaksoa, realistinen ja symbolistinen, johtuvat siirtymises- 
jasteelta maanviljelyasteeseen, miten Egyptin, Babylonin, Assy- 
rian, Intian, vanhimman Kreikan tai Euroopan keskiajan taide on feodaalista, 
miten kapitalismi ja porvarillisuus ilmenee Kreikan suuruudenajan tai re- 
nessanssin taiteessa, miten taide uudella-ajalla kehittyy barokkina, rokokoona 
ja klassisismina feodaalisuudesta täyteen porvarillisuuteen, miten 1800-luvulla 
proletariaatin kohoaminen jo lyö leimansa monien suurten taiteilijain tuotan- 
toon, samalla kun varsinainen porvarillinen taide yhä enemmän etääntyy 
elämästä ja muuttuu ateljeeri- ja salonkitaiteeksi. 


TII 


Mutta Hausenstein on kuitenkin ennenkaikkea tyylisosiologi ja on sellaisena 
antanut eniten marxilaiselle taidetutkimukselle. Hän ei siis pyri vain erittele- 

mään taideteosten sisältöä, niitä tekij jotka siinä ilmenevät ja ovat siihen 
vaikuttaneet: hän ei pidä sitä edes tärkeimpänä. Kun on kysymys jostakin 
yhteiskuntakuvauksesta tai poliittisesta julistustaiteesta, on sisältö tietysti 
jotain hyvin oleellista ja hedelmällistä tutkittavaksi sen yhteydessä taideteok- 
sen muotoon. Mutta kun on kysymyksessä maisema tai asetelma tai ihmishah- 
mo, voidaan sisältöerittelyllä vain politisoida taide etsimällä aatteellista sisäl- 
töä sieltä, missä sitä varmasti ei ole. Ja silloin on muotoerittely ainoa 
mahdollinen: tyylisosiologia, joka osoittaa miten taiteen muoto on heijastuma 
taloudesta ja yhteiskunnasta, heijastuma yhteiskuntien ja luokkien elinvoi- 
masta. Onkin tyypillistä, että kirjoittaja itse valitsee tutkimuksensa aiheeksi 
ihmisruumiin taiteellisen esittämistavan eri aikoina. Mutta sillä hän luokin 
marxilaiselle tyylitutkimukselle lujan pohjan. 

Ei edes marxilaisten teoreetikkojen kesken ole oltu täysin yksimielisiä tyylin 
yhteiskunnallisuudesta ja tyylitutkimuksen merkityksestä. Niinpä Buharin 
teoksessaan polemisoi LunatSarskia vastaan, kun tämä pitää tyyliä riippuvana 
vain psykologisista tekijöistä väittäen, että tyylin komplisoituminen johtuu 
itsenäisistä psykologisista laeista, siis että sielullisten vaatimusten kehittyessä 
monipuolisemmiksi monipuolistuvat myös tyylikeinot vastaavasti. Ei ole ole- 
massa mitään itsenäisiä, yhteiskunnasta erillisiä psykofysiologisia tekijöitä, 
sanoo vastaan Buharin, nämä tekijät puolestaan ovat jälleen heijastusta talou- 
desta ja yhteiskunnasta: muodon komplisoituminen johtuu elämän komplisoi- 
tumisesta, sillä tämä muuttaa ihmisten psykofysiologisen luonteen. Tyylin 
historiassa ilmenee elämänjärjestelmien historia. — Aivan ilmeistä on, että 
tässä väittelyssä Buharin on oikeassa. Olisihan epäjohdonmukaista pitää kult- 
tuuri-ilmiöiden sisältöä yhteiskunnallisesta kehityksestä riippuvana, mutta 
sensijaan jättää muoto siitä riippumattomaksi. Se olisi osittaista idealismia. 
Onhan selvää, että Marx puhuessaan kulttuurisen ylärakennuksen muuttumi- 
sesta taloudellisen alarakennuksen mukana, tarkoitti kaikkia ylärakennuksen 
osia, muotoa yhtähyvin kuin ideologiaa. 

Teoksessaan Hausenstein puolestaan asettuu jyrkästi tyylisosiologian kan- 
nalle. Hän huomauttaa ettei meillä voi enää olla mitään tekemistä sellaisen 
vulgaarisen sisältöestetiikan kanssa kuin mitä Diderot, Proudhon, Emil Reich 
tai Tolstoi edustivat; sensijaan ovat esim. Ruskin, Morris, Wilde, Guyau tai 
Coulin paremmin vaistonneet tyylitutkimuksen yhteiskunnallisen arvon. Tie- 
teelliselle tutkimukselle on se välttämätön: 


» Tyylin yhteiskunnallinen tutkimus ei voi mitenkään olla taiteen aiheen, 
maalauksen, kuvanveistoksen, grafiikan aiheen tutkimusta, mikäli se ottaa 
itsensä vakavasti. Tyylisosiologian tehtävänä on tutkia yhteiskunnan vaiku- 
tuksia ei aiheisiin vaan muotoon.» (S. 5.) 

»Sosiaaliesteetikon peli on suhteellisen vaivaton, kun hän historiallisen 
materialismin menetelmiä käyttäen pohtii poliittis-esteettisten ilmiöiden kuten 
Brueghelin tai Hogarthin, Rembrandtin tai Halsin, Daumier'n tai Gavarnin, 
de Groux'n tai Löon Frederic'in tai Meunier'n alkuperää. Eikä lopultakaan 
ole mikään aikaansaannos tutkia Delacroix'n vuoden 1830 kunniaksi maa- 
laaman vallankumouskuvan tai Manet'n Pariisin Kommuunin taistelijoille 
omistaman maineikkaan kivipiirroksen sosiaalista sisältöä. On jo vaikeam- 
paa, jos etsitään poliittisissa kuvissa ilmenevää yhteiskunnallisen merkitystä 
vain muodon ja värin hurmiosta. —— Kysymys kuuluu yksinkertaisesti: vaikut- 
tavatko taloudellisen, yhteiskunnallisen, poliittisen elämän muodot ihmismuo- 
tojen esittämiseen? Paljastaako alastoman ihmisen — täysin Stilleben- (hiljais- 


elon)luontoisesti käsitellyn — esitystyyli riippuvaisuuden sosiaalisesta kulttuu- 
Vista? Vastaako Polykleitoksen, Jan van Eyckin, Michelangelon, Cranachin, 
Behamin, Grecon, Rembrandtin, Fragonardin, Rodin'in, Munchin, Maillolin 
vartalomuoto jollakin tavoin yhteiskunnan inhimillisen olemassaolon muo- 
loa% (S. 11-13.) 


Hausenstein vastaa ehdottoman myönteisesti ja koko hänen teoksensa on 
tämän kannanoton voittoisaa todistamista. Esim. linjassa Tenean Apollo- 
patsaan feodaalisen jäykästä ja kaavamaisesta asennosta ja liikkumattomuu- 
desta Polykleitoksen Keihäänkantajan sulavan liikunnan ja porvarillisuuden 
kautta Lysippoksen Kaapijaan, solakkaan, ylimykselliseen keikariin, paljastuu 
koko yhteiskunnallisenkin kehityksen linja antiikin Kreikassa. Tai Venetsian 
renessanssitaiteen valohämyisessä prameudessa, epäselviss iviivoissa, ais- 
tillisessa mystiikassa ja Firenzen saman ajan taiteen kiihkeässä materialismis- 
sa, anatomisen selvissä viivoissa kuvastuu renesanssin kaksi eri yhteiskunta- 
tyyppiä Italiassa: kaupparuhtinaiden puolifeodaalinen Venetsia ja pankkiirien 
ja ammattikuntien täysporvarillinen Firenze, mainitakseni pari erinomaista 
esimerkkiä. Ymmärrettävää on, miten hedelmällinen tämä tyylisosiologia on 
erikoisesti 1800-luvun monimuotoisten taidevirtausten erittelyssä. 

Onkin aivan ilmeistä, ettei marxilaisesta taidetutkimuksesta tänään voida 
enää täysin tieteellisin vaatimuksin puhua, jollei siinä perustuta sille tyyliso- 
siologiselle tutkimukselle, jota Hausenstein teoksessaan on vaatinut. Tutki- 
mus, joka perustuu vain sisältöerittelyyn, on palautumista Diderot'hon ja 
Proudhon'iin, merkitsee taiteen politisoimista, vulgaarisuutta. 


IV 


On selvää, että Hausenstein on myös hyvä dialektikko. Hän tarkastelee eri 


saakka. »Man muss differentieren», »meidän on eroteltava eri tekijät», ovat 
sanoja, jotka toistuvat usein hänen teoksessaan. Tiede on systematisointia, 


teet ovat välttämättömiä tieteelliselle ajattelulle ylipäänsä, eivät ne saa 
toisaalta meitä kaavamaisuuteen. Välimuodot, eri vaikutusvoimat on määri 
tävä. Edellä on jo mainittu analyysistä, jonka Hausenstein suorittaa primitiivi- 
sen taiteen kahdesta vaiheesta, ja sitten Kreikan tai renessanssin taiteesta. 
Tähän voisi lisätä esim. huomiot metsästäjäprimitiivisen tekijän säilymisestä 
osassa Kreikan feodaalisesta taiteesta ja ilmenemisestä siinä erikoisena välittö- 
myytenä ja elävyytenä. Valaiseva on myös seurata sitä erittelyä, jolla hän 
osoittaa porvarillisuuden hitaan etenemisen barokin ja rokokoon taiteessa tai 
sitten proletaarisuuden kasvun 1800-luvun porvarillisen taiteen historiassa. 

Hausensteinin mukaan vaihtelee historiassa orgaaninen ja kriitillinen, eli- 
mellinen sekä arvosteleva, hajanainen kausi. Tässä hän perustuu Saint Simo- 
nin termeihin, mutta, kuten hän itse tunnustaa, käytännöllisesti Marxiin. 
» Historia on teesin ja antiteesin lakkaamatonta vaihtelua.» 

»Orgaaniset ja kriitilliset aikakaudet vaihtelevat historiassa ja jokainen 
aikakausi keskittää taiteensa tyyliin yhteiskuntansa tyylin. Siten tulee taide- 
tyylistä ajan koko vitaliteetin korkein ilmaus — ei vain psyykillisen, vaan myös 
M animaalisen vitaliteetin, joka on kaiken ihmistoiminnan pohjana.» 
S: 32, 

»Positiivinen tyyli vastasi historiassa aina positiivisen yhteiskuntajärjestel- 
män aikoja; tyylin hajoaminen vastasi organisoidun yhteiskuntamuodon ha- 
joamisen vaiheita.» (S. 24.) 


Niinpä Kreikan klassismi merkitsi orgaanista yhteiskuntaa ja taidetta, helle- 
nismi kriitillistä. Tämän päivän porvarillinen taide on hajoamisen taidetta sen 
viimeisessä asteessa ja huippuun kohotettuna. 

Tyyli on heijastusta sosiaalisesta vitaliteetista, sanoo Hausenstein. Se on 
dialektinen ilmiö keskellä talous- ja yhteiskuntamuotojen, orgaanisten ja krii- 
tillisten kausien vaihtelua ja keskinäistä taistelua. Voidaankin lopulta tehdä 
sellainen, aluksi yllättävä väite kuin se, minkä Hausenstein tekee: ettei lopulta 
olekaan olemassa mitään ehdottoman puhdasta luokkataidetta. Älköön tätä 
käsitettäkö väärin. Sillä ei suinkaan yhdytä porvarillisiin lart pour lart 


mansa luokkataistelusta. 


V 


Hausenstein ei moralisoi. Hän ei syytä Bouheria tai Fragonardia pornogra- 
fiasta, vaikka nämä kuvaavatkin kurtisaaneja kylvyssä tai sänkykamarisalai- 
suuksia. Hän ei kiitä Daumier'ta siitä että hän pilkkasi porvareita tai Dela- 
croix'ta siitä että hän maalasi barrikaaditaulunsa. Hän ei julista feodaalista tai 
porvarillista taidetta arvottomaksi siksi, että se on riistojärjestelmän taidetta, 
vaikka sekin käy ilmi. Hänen ainoa arvosteluperusteensa on se, edustaako 
taide orgaanista vai kriitillistä vaihetta, vitaalisuutta vai lahoamista, julkisuut- 
ta vai yhteiskunnasta eristymistä. 


» Etsiessämme yleisimpiä yhdensuuntaisuuksia sosiaalihistoriassa voimme 
todeta, että harrastelijamaisuudesta vapaa taide, taide, joka siis todella ansait- 
see tyylin nimen, saavutettiin kaikkialla, missä taide oli hyvinorganisoidun 
yhteisön tuotetta: ja on yleisimmässä muodollisessa mielessä yhdentekevää, 
oliko tällä yhteisöllä sosialistisen kansanvallan, läänityslaitosjärjestelmän vai 
lujan ruhtinasyksinvallan luonne. Esimerkiksi: on suhteellisen yhdentekevä 
onko taiteilija nimeltään Meunier, Fragonard tai Rafael. Muodollisesti ratka 


seva on aina kysymys, palveleeko taiteilija yhteisöä vai onko hän vain yksilöl- 
linen nautiskelun väline ——» (S. 21—22.) 

»Kun jokainen muototyyli on heijastus yhteiskunnan elinvoimasta, on jo- 
kainen muototyyli arvokas. —— Silloin ei ole myöskään mitään taiteen ehdo- 
tonta kaavaa -—» (S. 32.). 


Pyramiidi tai faaraopatsas, romaaninen katedraali tai pyhimysmaalaus: ne 
edustavat epäilemättä feodaalista etuoikeusyhteiskuntaa, ne propagoivat sitä. 
Mutta ne edustavat myös valtavaa vitaalisuutta, valtavaa julkisuutta: ne pro- 
pagoivat loistavasti. Eivät ne ole mitään rajoitetun nautiskelijaryhmän yksi- 
tyistaidetta, vaan massojen taidetta, feodalismin julistusta massoille. Renes- 
sanssia kantoi kauppaporvariston suuri nousu: se antoi sille elinvoiman ja 
julkisuuden. Tämä julkisuus sensijaan puuttuu modernilta porvarilliselta tai- 
teelta, joka yhä enemmän on muuttunut vain esteettisten nautiskelijain yksin- 
oikeudeksi, taiteeksi taiteen vuoksi. Tämä on johtunut itse kapitalismin luon- 
teesta, ja sen vaikutus taiteilijan itsetuntoon ja tietoisuuteen on ollut romah- 
duttava. Hänen työnsä on vailla tarkoitusta: puhua joukoille. Tämän julkisuu- 
den on sosialismi taiteelle jälleen antava, vieläpä laajuudessa, joka on ennen- 
tuntematon. 


» Taiteilijasta tulee ateljeeri-ihminen. Hänen elämänsä — ja aivan erikoisesti 
hänen taiteellinen vartalotyylinsä — muodostuu tosiasiassa jonkinlaiseksi 
esteettiseksi robinsonaadiksi (erakkoelämäksi). Hän ei ole mikään tekijä 
julkisuudessa enää, hän ei voi sitä olla, koska ei ole enää mitään julkisuutta.» 
(S. 163). 

v uudenaikaiselta taiteelta puuttuu organisoitu yhteiskunnallinen pohja. 
Se on erittelevää, yksilöllistä, se hajoittaa kokonaisuuden spesialistitöihin. 
Synteesistä puuttuu tältä taiteelta ollakseen vaikuttavaa, ratkaiseva: siltä puut- 
tuu koko julkisuuden käsite: Sosialismi haluaisi sen tuoda -—» (S. 182.) 


Neuvostoliiton taiteen kehitys samoinkuin niiden proletaaritaiteilijain tuo- 
tanto, jotka kapitalistisissa maissa — kuten Masereel tai Rivera — ovat taitees- 
saan vedonneet kansan suuriin joukkoihin, osoittaa Hausensteinin eritelleen 
tässäkin kohdin oikein. 


VI 


Hausenstein ei ole mikään agitaattori. Hän ei ole myöskään mikään »Puh- 
taan Tieteen» edustaja. Hän on marxilainen tyylisosiologi eikä sitä peittele. 
On kuitenkin ilmeistä, että hän samalla on tiedemies, joka edustaa kaiken 
edistyksellisen tieteen parhaita perinteitä: kylmää erittelyä, johdonmukaista 
systemaattisuutta, nerokkaita, rohkeita johtopäätöksiä; yhteiskunnallista, hyö- 
dyllistä tiedettä. Sanon »hyödyllistä», ja uskon ettei Hausenstein sanoisi 
minun sillä profanoivan hänen työtään. Hän ei teorioi teorioinnin vuoksi, 
hänen työnsä ei ole ajatusvoimistelua. Sillä on tarkoitusperä, jonka hän itse 
teoksensa alussa jo tunnustaa. Hän haluaa käyttää menneiden aikojen proble- 
matiikkaa nykyajan kysymysten valaisemiseen. Hän haluaa kohottaa oman 
aikansa nousevan luokan, uuden, orgaanisen yhteiskunnan rakentajan, taiste- 
lurohkeutta osoittamalla, miten se kantaa kaikkien edistyksellisten kulttuuri- 
kausien perinteitä. Ja hän haluaa myös menneen kehityksestä aavistaa tulevan 
kehityksen: 


»-- tänään jo ennakoivat porvariston parhaat pojat monumentaalista maa- 
laustyyliä, joka näyttää viittaavan tulevaisuuden julkisuuteen, ja monet heistä 

kuuluvat jo kuolleisiin: Puvis, van Gogh, Cézanne, Renoir, Feuerbach, Marees 
ja monet muut ovat näiden rivistöjen johtajia. Ja enemmän: jo kaksi sukupol- 
vea sitten taistelivat suuret ranskalaiset monumentaalityylin puolesta, poliitti- 
sen ja taiteellisen julkisuuden suuren ajatuksen puolesta: Delacroix, -— 
Ingres, Barye, —— Daumier, Decamps ——.» (S. 183). 


Kaikkien orgaanisten yhteiskuntien taide on ollut monumentaalista, dekora- 
tiivista ja uskonnollista, väittää Hausenstein edelleen tutkimustensa perusteel- 
la. »Sellaiseksi se on jälleen tuleva»: 


»Niin varmasti kuin työväenliikkeen luoma uusi yhteiskunta on oleva 
kollektivistinen, niin varmasti se on myös oleva uskonnollinen. Ei uskonnolli- 
nen historiallisen tai tulevan dogmatiikan mielessä. Me emme voi palautua 
ohi Darwinin ja Marxin. Mutta voimme mennä eteenpäin. Voimme täydentää 
järjellistä maailmantietoisuuttamme uudella maailmantunteella. Tästä nousee 
uusi taiteellinen uskonnollisuus. Se ei anna metafyysillisten muotojen sitoa 
itseään. Sen alue on tämä maailma: värien ja muotojen maailma.» (S. 192). 


Voidaan moittia Hausensteinia »jumalan tekemisestä» tai ainakin epäselvis- 
tä käsitteistä. On kuitenkin muistettava, mitä hän tässä »uskonnollisuudella» 
tarkoittaa. Se voi olla vain »sosiaalista erotiikkaa», voimakas solidariteetti ja 
yhteisyydentunne yhteiskunnassa, jossa ei ole riistoa eikä osattomuutta. Vain 
yksilöllinen edustaa realismia sen koulumerkityksessä, yhteisöllinen sensijaan 
kohoaa sosiaalisesta paatoksesta, joka vie sen m. ttyyn julistavaan tyylitte- 
lyyn. 

Katsokaamme Neuvostoliiton taidetta tai katsokaamme Masereelia tai Rive- 
raa, sosialistisen rakennustyön innoittamaa proletaaritaidetta kapitalistisissa 
maissa: onko se realismia valokuvaamisen mielessä? Ei sinne päinkään. 
Näemme voimakasta tyylittelyä, koristeellisuutta, paatosta, jota voisi sanoa 
sosiaaliseksi uskonnollisuudeksi. Silti se ei ole järjenvastaista tai mystillistä; se 
on sosialistista realismia, sanokaamme. Ja onko tämä taide voinut puhua 
työläissydämille ja työläisaivoille? Varmasti, yli koko maailman. 


Kirjallisuuslehti n:o 5-7/1936 


Wilhelm Hausensteinilla (1882—1957) oli näkyvä asema kiilalaisten taide- 
teorian muotoutumisessa 30-luvun puolivälissä, ja hänen marxilainen tyyliso- 
siologiansa näytteli tiettyä roolia vielä RP:n proletaarikirjallisuuden käsitettä 
selvittelevässä tohtorinväitöskirjassa 1965. (Lisättäköön, että H. toimi 1934-43 
— siis Hitlerin valtakauden! — Frankfurter Zeitungin kirjallisen liitteen toimit- 
tajana ja 1950-55 liittotasavallan diplomaattiedustajana Pariisissa. Alkukau- 
den marxilaista tuotantoa ei Brockhausin myöh. painosten elämäkertatiedois- 
sa enää mainita.) RP:n omien taidekäsitysten avartuminen, siirtyminen vuo- 
sien 1934-35 äärimmilleen kärjistetystä luokkanäkemyksestä vivahteikkaam- 
paan tarkastelutapaan, saa tämän esittelyn alkujaksossa ohjelmallisen 
ilmauksen. — Hausenstein-sitaattien suomennos on tässä tarkistettu. Esittelyyn 
liittynyt runsas kuvitus on jätetty pois. 


J. W. Snellman 
sananvapauden puolustajana 


Me seisomme täällä tänään kunnioittamassa Suomen ensimmäistä suuren 
tyylin sanomalehtimiestä ja hänen sankarikautensa taistelua ihmisoikeuksien 
ja painovapauden puolesta. Meidän kunnioituksenosoituksemme on samalla 
myös vastalause. Vastalause oman aikamme taantumuksen ja virkavallan 
sensuuripyrkimyksiä ja poikkeuslakeja, kansanvaltaisten sanomalehtien vainoa 
vastaan. Vastalause sitä vuodesta vuoteen jatkuvaa ja kasvavaa väärennystä 
vastaan, jolla tämän päivän taantumuksellinen porvaristo käyttää hyväkseen 
Snellmanin edistyksellistä aatemaailmaa. 

Tänä päivänä, jolloin Akateeminen Karjalaseura koettaa tehdä Snellmanista 
kansallisuussorron, uraalisen rotumystiikan ja Suur-Suomi-sotakiihoituksen, 
fascistisen kokonaisvaltion profeetan, tänä päivänä on syytä muistuttaa siitä, 
mitä Snellman historiallisesti tosiasiassa oli: Suomen nousevan kapitalismin ja 
Suomen nousevan keskiluokan aatteellinen johtaja. Silloiset kieliolosuhteet, 
se, että nouseva keskiluokka silloin taisteli feodaalista yläluokkaa vastaan ja 
että edellinen oli pääasiassa suomenkielinen, jälkimmäinen ruotsinkielinen — 
ratkaisevasti nämä seikat aiheuttivat sen, että Snellmanin julistus samalla oli 
kansallista. Ei siinä mielessä kansallista, kuten koetetaan uskotella fascistisella 
taholla, että se olisi kääntynyt Suomen ruotsalaista kansallisuutta vastaan 
ylipäänsä, suomalaiskansalliskiihkon toteuttamiseksi, vaan kansallista siinä 
mielessä, että vaati toiminta-alaa Suomen nousevalle kapitalismille, taloudelli- 
sia, poliittisia ja sivistyksellisiä myönnytyksiä maan laajoille keskiluokkaker- 
roksille. Tänään tämä ajatustapa ei vaatisi kansalaisoikeuksien riistoa työläi- 
siltä, vähemmistökansallisuuden hävittämistä, demokraattisten vapauksien 
korvaamista fascistisella diktatuurilla, sivistystyön korvaamista raa'alla milita- 
rismilla ja sotakiihoituksella, vaan yhä laajempia kansalaisoikeuksia, yhä 
laajempaa demokratiaa, yhä laajempia mahdollisuuksia sivistykseen, määrätie- 
toista rauhanpolitiikkaa. Fascistien Snellman-legenda on törkeä väärennys. 

Tänä päivänä, jolloin taantumuksellinen porvaristo fascistien johtamana 
vaatii poikkeuslakia poikkeuslain jälkeen, kansalaisoikeuden vähennystä kan- 
salaisoikeuden vähennyksen jälkeen — tänä päivänä on erikoisesti syytä muis- 
tuttaa Suomen porvariston aatteista, silloin kun tämä porvaristo oli nuori. On 
syytä muistuttaa, mikä osuus sellaisilla suomalaisilla valtiomiehillä kuin 
Anders Chydenius ja Peter Forskäl oli Ruotsi-Suomen ensimmäiseen painova- 
pauslakiin v. 1767. On syytä muistaa Arvidssonin kansanvaltainen taistelu 
1820-luvulla, taistelu, joka johti karkoitukseen. On syytä erikoisesti muistut- 
taa siitä miehestä, joka on ollut porvariston profeetta enemmän kuin kukaan 
toinen: J. W. Snellmanista. Miehestä, jonka nimi oli nousevan porvariston 
huulilla ja jonka ajatuksia se myös toteutti. Miehestä, joka on tämän päivän 
taantumuksellisen porvariston huulilla — mutta jonka ajatuksia se päivästä 
päivään väärentää ja tuhoaa hänen elämäntyötään. 

Tänään, jolloin poikkeuslait yhä supistavat sanomalehdistön vapautta ja 
painokanteet ja lakkautusvaatimukset satavat, tänään on rohkaisevaa muistella 
sitä taistelua, jonka Snellman kävi painovapauden puolesta, erikoisesti Sai- 
massa, mutta myöskin Litteraturbladetissa. 


103 


104 


Saima, joka ilmestyi vuodesta 1844 vuoteen 1846, oli maamme ensimmäi- 
nen uudenaikainen sanomalehti, sanomalehti, joka rohkeni arvostella oloja ja 
vaatia uudistuksia ja joka, kiitos journalistisen valppautensa ja taitonsa, ennät- 
ti kohota erääksi maan levinneimmistä lehdistä. Sen koko olemassaolo oli 
taistelua kiristyvää sensuuria vastaan. Se sai muistutuksen toisensa jälkeen. 
Sen toimittajaa nimitettiin rabulistiksi, kansanvillitsijäksi, Catilinaksi ja kom- 
munistiksi, eivätkä byrokraatit saaneet rauhaa, ennenkuin olivat saaneet 
tämän vaarallisen lehden lakkautetuksi. Ja on kuvaavaa, että ratkaisevan 
sysäyksen lakkauttamiselle antoi lehden artikkeli, jossa puolustettiin Itä- 
Suomen talonpoikia suurmaanomistajain kiristyvää sortoa vastaan. Vertailu- 
kohdat nykyisiin tapauksiin ovat selvät: tapauksiin sellaisiin kuin Tulenkanta- 
jain, Arbetarbladetin, Rauhaa kohti -lehden oikeusjutut ja erikoisesti näistä 
Tulenkantajain viimeisin, erään oikeustaistelun selostamisesta saatu painokan- 
ne. 

Mutta Saiman ohjelmana olikin uudistaa koko yhteiskunta, eli kuten Snell- 
man 1845 kirjoitti: 


»Nämä olot tarjoavat maan sanomalehdistölle riittävän laajan toiminta- 
alan... Mutta sitä varten taas täytyy sanomalehdistön saada vapaasti lausua, 
mikä kotimaisen sivistyksen edistykselle on tarpeellista. Ja kun sivistys ei 
yksistään riipu kirjallisuudesta, vaan kaikista niistä laitoksista, joita valtio 
sivistyksen edistämiseksi ylläpitää, niin täytyy aina olla sallittua lausua toivo- 
muksia niiden asianmukaisen järjestämisen ja hoidon suhteen, todistuksia 
niiden mahdollisista puutteellisuuksista, ehdotuksia uudistuksista, sanalla 
sanoen julkisesti keskustella, kuinka parhaiten on hoidettava ja edistettävä 
kansallista sivistystä kaikilla aloilla. Niiden, joiden on valvottava sanomaleh- 
distön toimia, tulee tarkoin käsittää sen nykyinen tarkoitusperä, eikä väärin 
seliti mitä se sen saavuttamiseksi koettaa vaikuttaa. Ilman vapaamielisyyt- 
tä tässä suhteessa maan kaikki sanomalehtikirjallisuus vaipuu kurjuuteen.» 


Saimankaan lakattua ei Snellman luopunut taistelusta. Hän perusti uuden 
lehden, jolle taantumuksellisten olosuhteiden vuoksi täytyi antaa nimi Littera- 
turbladet (Kirjallisuuslehti) ja jonka samasta syystä täytyi ensisijassa olla 
sisällöltäänkin kirjallinen. Tämän suojamuurin takaa Snellman kuitenkin 
ampui jatkuvasti täysosumia feodalismin ja virkavallan muureihin. On tahdot- 
tu väittää, että Snellman vuodesta 1856 lähtien, hallitsijamuutoksesta ja sen 
aiheuttamasta tilanteen helpottumisesta lähtien, luopui oppisitiosta ja siirtyi 
hallituksen puolelle. Tämä on kyllä puolittain totta. Oppisitiomiehen muuttu- 
minen hallintomieheksi oli tietysti sitä selvempää, kun prof. Snellmanista tuli 
senaattori Snellman. Voidaan sanoa, että hän tässä kompromississa seurasi 
luokkansa laajaa pyrkimystä sovitteluun, vähemmistön sitä ankarasti arvostel- 
lessa. Mutta olipa kuinka tahansa, tällä politiikalla Snellman saattoi mm. 
ratkaisevasti vaikuttaa seunsuuriasetuksen kumoamiseen ja ensimmäiseen 
vapaamieliseen painolakiin. Eikä hän lopettanut taisteluaan sanomalehdistös- 
säkään. V. 1859 hän kirjoitti Litteraturbladetissa: 


»Jokaisen peikkoja pelkäävän hallituksen oikeudenmukainen rangaistus 
on, että sitä pian pidetään väkivaltaisempana kuin se onkaan, eikä mikään 
saata sitä pikemmin semmoiseen huonoon huutoon kuin kahlehdittu sanoma- 
lehdistö.» 


Ennen säätyeduskunnan vaaleja hän kirjoitti 1862: 


»Ja aivan varmaa on, ettei mitään perustuslaillista vapautta ylipäänsä voi 
olla, jos puuttuu sananvalta... ja että tämä on nykyaikaisessa eurooppalai- 
sessa valtiossa mahdotonta, jollei ole sananvapautta.» 


Ja samana vuonna: 


»Nyt kun Suomen kansaa kutsutaan antamaan äänensä tarpeellisista 
uudistuksista on painovapaus välttämätön ehto. Sen puuttuessa ei näet voi 
muodostua mitään niitä koskevaa yleistä mielipidettä. Sen puuttuessa —-- ei 
nykyisenä aikana voi olla perustuslaillista yhteiskuntajärjestystä.» 


Niinpä onkin Snellmanin elämäkerran vanhoillisen kirjoittajan Thiodolf 
Reinin pakko tunnustaa, että »vasta Snellmanin taistelu sensuuria vastaan 
julkisen arvosteluoikeuden puolesta ja hänen senvuoksi kärsimänsä vaino 
saattoi meidän yleisömme käsittämään mainitun laitoksen todellisen luonteen, 
sekä painovapauden tarpeellisuuden. Vasta Snellman on tehnyt ennakkosen- 
suurin meillä vastenmieliseksi ja sen kautta taittanut siltä kärjen.» 

Olkoon hänen taistelunsa muisto ja velvoitus myös tänään taittamassa 
kärkeä fascistiselta sensuuripyrkimykseltä. Rein sanoo, että Snellman asetti 
Suomen kieliharrastukset yhteyteen suuren eurooppalaisen kansallisuusliik- 
keen kanssa. Reaaliselle kielelle käännettynä tämä merkitsee: asetti Suomen 
kapitalismin nousun yhteyteen eurooppalaisen kapitalismin nousun kanssa. 
Tästä elämäntyöstä: taistelusta uuden yhteiskuntamuodon, kansalaisoikeuk- 
sien, suurten joukkojen sivistystarpeiden puolesta, kansallisen nousun yhdistä- 
misestä kansainväliseen liikkeeseen, vie linja työväenliikkeeseen ja sen taiste- 
luun tänä päivänä. 

Pannessamme tänään vastalauseen Snellmanin aatteiden kansalliskiihkoista 
väärennystä ja hänen nimessään vaadittua vähemmistökansallisuuden sortoa 
vastaan, hänen oleellisen elämäntyönsä fascistista hävittämistä vastaan, 
sanomme: Eläköön muisto Snellmanin taistelusta kansalaisoikeuksien ja pai- 
novapauden puolesta! Eläköön tämän päivän taistelu kansalaisoikeuksien ja 
painovapauden puolesta! 


Tulenkantajat n:o 20/1936 

Kysymyksessä on puhe, jonka RP piti Snellmanin patsaalla 12/5 ASS:n 
järjestämässä kunniakäynti-tilaisuudessa, jolla ensi kerran rikottiin AKS:n 
monopolirooli ko. juhlapäivänä. Tulenkantajien selostuksen mukaan n. 200- 
henkinen kulkue eteni painovapaus-tunnusten alla klo 18 Siltasaarelta Uni- 
onin- ja Kirkkokatua Snellmanin patsaalle järjestyen puoliympyrään patsaan 
taakse, huomattavasti suuremman yleisöjoukon keräytyessä aukean muille 
laidoille. Puheen jälkeen RP ja Elvi Sinervo laskivat patsaalle punakukkaisen 
ja -nauhaisen seppeleen, joka kulkueen poistuttua jäi poliisien vartioimaksi, 
mutta oli seuraavaan aamuun mennessä kadonnut. — Poikkeuksellista pat- 
saalla käyntiä ovat kuvanneet R. Palomeri »30-luvun kuvissa» (1953) ja 
Sylvi-Kyllikki Kilpi muistelmissaan (»Sörnäisten tyttö politiikan pyörteissä» 
1966). RP:n henkilöhistoriassa Snellman-puhetta oli edeltänyt hänen Kirjalli- 
suuslehdessä n:o 18—24/1935 julkaisemansa laaja tutkielma »Kansallisen nou- 
sun legenda», jota voidaan pitää myös v. 1948 ilmestyneen esseekokoelman 
» Suuri linja» alkuhahmotelmana. 

Kansanrintama barrikaadeilla 


Kansalaissota riehuu Espanjassa. Jo kaksi ja puoli kuukautta, yli natsiolym- 
pialaisten sirkusleikkien, on sen jylinä kaikunut yli Euroopan. N 

Vielä kerran on Espanjan taantumus, feodaaligrandien, jesuiittain, suurkapi- 
talistien ja upseerijunttain rosvoliiga noussut kapinalla puolustamaan vuosi- 
sataisia vääryyksiä. Espanjan kansanrintama saa tuta lujuutensa ja kypsyyten- 
sä kansalaissodan barrikaadeilla. n 

Kerran oli Espanja suuri, voimakas valtakunta, »Jossa aurinko ei koskaan 
laskenut», jonka satamien kautta suurten löytöretkien kulta ja hopea valui 
Eurooppaan, joka määräsi Euroopan rajoista, sodista ja muodeista, jonka 
kulttuuri johti koko maanosan kulttuurikehitystä. N 

Kolme, neljä vuosisataa on kulunut, kolme neljä Espanjan köyhyyden, 
voimattomuuden ja kulttuuritappion vuosisataa. Keskiaikainen feodalismi oli 
elänyt aikansa, mutta uudenaikaista kapitalismia ei ollut siellä syntynyt, kiitos 
suurtilanomistajien häikäilemättömyyden, kiitos hallitussuvun heikkouden 
näiden käsissä. Yhä enemmän käyttämätöntä maata feodaaliruhtinaille, yhä 
suurempi ryysyköyhälistö! Yhä ahtaammat olot, yhä suurempia veroja kau- 
punkien porvaristolle, yhä kauheampi uskonnollinen terrori ja inkvisitio por- 
varilliselle sivistyneistölle! Yhä suurempia valtiolainoja kansainväliseltä suur- 
pääomalta, yhä suurempi riippuvaisuus, yhä suurempia toimilupia: lopulta 
ostaa saksalainen pankkiiri Fugger koko vararikkoisen Espanjan! 

Vuosisatoja takapajuisuutta, luonnotonta paikallapysymistä, köyhyyttä, raa- 
kuutta. Idiootteja valtaistuimella, pöyhkeitä grandeja rosvolinnoissa, jesuiittain 
mustia kaapuja ja hurskaan luihuja kasvoja, kansainvälisen pääoman asiamie- 
hiä, ja sitten — köyhälistöä, köyhälistöä, köyhälistöä! Suunnattomat viljelys- 
alueet metsästyspuistoina, suunnattomat luonnonrikkaudet käyttämättä maan 
ja kansan hyväksi, suunnaton proletariaatti vailla työtä. Mutta samaan aikaan 
alituinen rahavirta paaville Roomaan ja suurkapitalisteille Lontooseen, Parii- 
siin, Wieniin. Maa on täynnä kirkkoja, maa kuhisee pappeja, munkkeja, 
kerjäläisiä ja pyhäpäiviä. Hupsut don Ouijoten jälkeläiset tekevät jokavuotisia 
sotilaskapinoita, jotka eivät muuta mitään. Tästä maaperästä nousee väkevänä 
anarkismi. 

Sanotaan kaiken tuon kuuluvan »espanjalaiseen kansanluonteeseen». 

Eivät kaikki sitä uskoneet. Ei uskonut nouseva järjestynyt työväenliike. 
Eivät uskoneet Espanjan sivistyneistön parhaat edustajat. Ei uskonut porvaris- 
tokaan, takapajuisuudestaan huolimatta. Espanjan porvarillisessa vallanku- 
mouksessa vuonna 1931 ne yhtyneinä kukistivat Espanjan lahon valtaistuimen 
ja julistivat porvarillisen tasavallan. Mutta tuskin muuta. Tarvittiin vielä 
fascistinen Lerroux-Robles-taantumus, tarvittiin Asturian työläiskapinan pe- 
tomainen kukistaminen afrikkalaisilla alkuasukasjoukoilla, ennenkuin porva- 
rillinen sivistyneistö ja pikkuporvaristo tajusivat, että vain koko feodalismin 
poislakaiseminen, suurtilojen paloitteleminen pientalonpojille, teollisuuden ja 
vuorityön kansallistuttaminen, katolisen kirkon mahtiaseman hävittäminen, 
armeijan puhdistaminen, työväen aseman määrätietoinen parantaminen voi 
luoda terveen, elinvoimaisen, onnellisen ja kansanvaltaisen Espanjan. Syntyi 
kansanrintama, joka valtavana kansanliikkeenä lakaisi vaalitaistelulla taantu- 


mushallituksen kumoon. Petturin häpäisemälle presidentinistuimelle kohotet- 
tiin porvarillinen humanisti ja taistelija Manuel Azana, kansanrintaman johta- 
ja, ja hallituksen muodostivat porvarilliset vapaamieliset tiedemiehet. Heillä 
on heikosta, kehittymättömästä porvaristosta vain vähän tukea, mutta heidän 
takanaan ovat työläisten suuret joukot, sosialistit, kommunistit, syndikalistit. 
Ja yhä suuremmin joukoin myös heräävät talonpojat. Kansanvaltaista, vapaa- 
ta Espanjaa rakennetaan fascistimaiden vastapainoksi. 

Mutta se ei saa tapahtua. 

Ketkä olivatkaan hyötyneet Espanjan kehittymättömyydestä, heikkoudesta, 
köyhyydestä ja taikauskosta? Grandit, kenraakit ja papit. Kansainvälinen pää- 
oma, joka ryösti Espanjan luonnonrikkauksia ja työtä. Kansainvälinen katoli- 
nen kirkko, joka imi sen sielua ja rosvosi sen rahat. Kansainvälinen fascismi, 
joka tarvitsi sen miljoonien ihmisten verta vuodatettavaksi uudessa maailman- 
sodassa. John Juan March, joka haluaa ostaa Espanjan kuten kerran Fug- 
ger... 

Nämä yhtyvät. Seikkailevat kenraalit, fascistiset palkkajoukot, afrikkalaiset 
muukalaislegioonalaiset usutetaan Espanjan tasavallan kimppuun, varustettui- 
na kansainvälisellä pääomalla ja uudenaikaisilla murhavälineillä. Kapitalismin 
kätyrit, fascistiset seikkailijat; rojalistit, karlistit, kaikkien enemmän tai 
vähemmän idioottisten kruununtavoittelijain agentit parveilevat rosvokenraa- 
lien sotaleireissä, papit ja munkit kiihoittavat valhelegendoillaan maalaisväes- 
tön taikauskoisinta ainesta hallitusta, omaa hyväntekijäänsä ja vapauttajaansa 
vastaan, joukkoteurastukset seuraavat näiden murhaliigojen jälkiä. Ja niiden 
toimintaa tukevat Natsi-Saksan ja Italian sotalaivat! Päämääränähän on fascis- 
tinen Espanja, jossa kansainvälinen suurpääoma, espanjalainen maaylimystö 
ja katolinen kirkko saavat imeä kansan viimeisenkin veren, sotaleiri ja linnoi- 
tus demokraattista Ranskaa vastaan, askel kohti fascistista maailmanvaltaa, 
askel kohti maailmansotaa! 

Tätä he kutsuvat »kansalliseksi ristiretkeksi»! 

Tämä ei ole vain Espanjan asia. Tämä on kaikkien demokraattien asia, 
Euroopan asia, koko maailman asia. Maailmansota on jo käynnissä. Fascisti- 
nen militarismi on hyökännyt erääseen kansanvallan ja samalla maailmanrau- 
han esivarustukseen. Jos se sen valloittaa, ovat kaikki portit sodanjumalalle 
auki. Jos se siellä lyödään, on paljon voitettu. Siksi kääntyvätkin koko 
demokraattisen maailman katseet tuskaisen odottavina Espanjaan, noihin 
vapaamielisiin humanisteihin, noihin sankarillisiin työläisjoukkoihin. Kestää- 
kö kansanrintama barrikaadeilla? Muodostuuko tästä köyhälistön valtavasta 
taistelusta ensimmäinen aseellinen voitto sitten Venäjän interventiosotien? 
Turvataanko demokratia tässä linnoituksessa, turvataanko rauha? 

Mielenosoitukset marssivat Pariisissa ja Moskovassa. Skandinavia osoittaa 
solidaarisuutensa avustuksilla. Kaikkialla demokraattinen sanomalehdistö ja 
demokraattinen mielipide asettuu Espanjan kansanvallan ja laillisen hallituk- 
sen puolelle fascistien salahankkeet ja valhepropagandan paljastaen. Mutta se 
ei riitä! Fascismikin kokoaa voimiaan. Kaikkialla se näyttää mahtinsa juonit- 
telijana, painostajana ja mielipidemuokkaajana. Keltainen lehdistö, kuten 
Hearstin ja Erkon, on sen käytettävissä. Ei riitä, että taistelevat työläisjoukot, 
että valistuneet talonpojat, että älymystö tietää totuuden Espanjasta. Kansan 
suuret takapajuiset, »epäpoliittiset» ainekset on vedettävä keltaisen lehdistön 
knickerbocker-oopiumin höyrystä totuuden salamanvaloon! Kysymys on 

vapaudesta ja orjuudesta, rauhasta ja sodasta koko Euroopalle, koko maail- 
malle. Se koskee jokaista. 

Kansalaissota riehuu Espanjassa. Kansanrintama on barrikaadeilla. Paluuko 
alennuksen vuosisatojen pimeyteen vai uusi, onnellinen Espanja? Uusi Espan- 
ja — mahtava, rikas, loistavaa kulttuuria luova kuten keskiajan lopulla, mutta 
ei enää luokkayhteiskunta ja riistoyhteiskunta, vaan vapaan ihmistyön rik- 
kaus, vapaan ihmiskukinnan kulttuuri, rengas kansojen veljeydessä. 

Me tervehdimme Espanjan kansanrintamaa, uuden Espanjan luojaa. 


Kirjallisuuslehti n:o 12-13/1936 


Jarno Pennasen Pariisin-matkan aikana RP toimi lehden vt päätoimittaja- 
na kirjoittaen mm. tämän signeeraamattoman pääkirjoituksen. Jos kansan- 
rintaman voitto Ranskassa ja Espanjassa koettiin meidänkin vasemmistomme 
piirissä uuden toivon heräämisenä Hitlerin valtaannousun jälkeen, niin sitä- 
kin kuohuttavammaksi kokemukseksi muodostui Franco-fascistien nousu 
aseelliseen kapinaan Espanjan kansanrintamahallitusta vastaan, ensin 
marokkolaiseen muukalaislegioonaan tukeutuen, sitten Saksan ja Italian 
avoimesti tukemana. 


Kansanrintaman koetinhetki 


Parin viimeisen viikon ajan ovat koko maailman katseet olleet kohdistunei- 
na Moskovaan. Levottomina, vapauttavaa sanaa odottavina. Tai masentunei- 
na ja tuomitsevina. Tai myös ilkkuvina, sensaatiota etsivinä, valhelegendoja 
suunnittelevina. Kansainvälinen työväenluokka, vapaamielinen sivistyneistö ja 
pikkuporvaristo, suurkapitalistit ja heidän fascistiset kätyrinsä ovat kukin 
katsoneet Moskovaan omalla tavallaan. Espanjan jatkuva kansalaissota, sosia- 
lidemokraatti Caballeron astuminen kansanrintamahallituksen johtoon, fascis- 
tien manööverit Espanjan ympärillä näyttävät hetkeksi jääneen toiselle sijalle. 

Mitä on Moskovassa näiden viikkojen aikana tapahtunut? Tunnemme kaik- 
ki nuo tiedot, huhut ja legendat: trotskilainen salaliitto Stalinia vastaan, 
pyrkimys hänen väkivaltaisen syrjäyttämisensä kautta saada aikaan sekasorto, 
jonka avulla Trotski kannattajineen pääsisi valtaan; Saksan Gestapon (salaisen 
valtiollisen poliisin) terrorisuunnitelmat sekaantuneina trotskilaisten valtapyr- 
kimyksiin, tarkoituksenaan luoda Saksalle sopiva tilaisuus aloittaa maailman- 
sota; oikeusnäytelmä täynnä dramaattisia yksityiskohtia, Sinovjevin ja Kame- 
nevin itserienaukset, Tomskin itsemurha, huhut Radekin, Buharinin, Krups- 
kajan pidätyksistä, nopean oikeuskäsittelyn jälkeen joukko kuolemantuomioi- 
ta; jatkuvaa puhdistustyötä järjestöissä, virastoissa ja armeijassa, huhut talon- 
poikaislevottomuuksista . . . 

Ja näitten tapahtumien ja huhujen takana? 

Ensiksikin: Natsi-Saksa valmistautuu kuumeisesti sotaan. Sodan nopea syt- 
tyminen on sille elinehto. Koko sen kansantalous, koko sen valtiotaito, koko 
sen propagandakoneisto on muovailtu sotaa varten. Rauhan säilyminen mer- 
kitsee tämän luonnottoman sotilasvallan luhistumista: taloudellisesti, poliitti- 
sesti, aatteellisesti. Sen on saatava aikaan sota hinnalla millä hyvänsä. 

Toiseksi: Maailman rauhanrintamaa johtavat Ranska ja Neuvostoliitto. 
Kansainliitto on sen ulkopoliittinen elin, kansanrintama sen sisäpoliittinen 
voima. Tämä rauhanrintama haluaa hinnalla millä hyvänsä säilyttää rauhan. 
Se on antanut perään kaukaisessa idässä, Abessiniassa, Reinillä, se on asettu- 
nut puolueettomuuskannalle Espanjan kansalaissodassa. Tämä politiikka on 
myös Stalinin politiikkaa: eristää Natsi-Saksa, torjua sen provokaatiot, luoda 
rauhanrintaman rengas sen ympärille, luhistaa se rauhan säilyttämisellä, vah- 
vistaa tämän vuoksi kansanrintamaa kaikissa maissa. Juuri Espanjan kansa- 
laissodan yhteydessä on tämä politiikka edennyt tavalla, joka on ollut kuole- 
manuhkaava Natsi-Saksalle. Ulkopoliittinen rauhanrintama on lujittunut, työ- 
väenluokan yhtenäistyminen, kaikkien demokraattien lähentyminen on ollut 


110 


luonnollinen seuraus Espanjan taistelujen herättämästä solidaarisuudesta fas- 
cistisen raakalaisuuden edessä, fascismi on seissyt rosvonkasvot paljastettuina. 
Häikäilemätön isku rauhanrintaman ja rauhanpolitiikan ytimeen on näyttänyt 
fascisteista ainoalta pelastukselta: Stalinin murha, sekasorto Neuvostoliitossa. 

Kolmanneksi: Kun stalinilainen politiikka on sisäpoliittisesti merkinnyt 
joustavuutta talonpoikaiskysymyksessä, ulkopoliittisesti rauhanpolitiikkaa ja 
kansanrintaman kannattamista, on trotskilainen oppositio säilyttänyt vanhan 
jyrkän linjansa niin edellisessä kuin jälkimmäisessäkin. Trotskin valtaanpääsy 
olisi merkinnyt talonpoikaiskapinoita sisäpoliittisesti, kansanrintaman loppua, 
maailmanvallankumousjulistusta ja maailmansotaa tienä siihen ulkopoliitti- 
sesti. Juuri tätä halusi Natsi-Saksa: trotskilaisten valtaanpääsy olisi ollut 
eduksi sen sotapolitiikalle, kuten fascistien terrorisuunnitelmat trotskilaisten 
valtaanpääsylle. Enemmästä yhteistyöstä on vaikea puhua. 

Näin ollen — mistä oli oikeusjutussa kysymys? Natsi-Saksan terrorisuunni- 
telmien ja trotskilaisten valtasuunnitelmien tyhjäksitekemisestä, se on: rauhan- 
politiikan ja kansanrintamapolitiikan pelastamisesta, se on: ainoan politiikan 
ylläpitämisestä, jolla fascismi voidaan torjua ja murskata. Sillä päivänselvää 
on tänään, että rauhanpolitiikka ja kansanrintama ovat ainoa pelastus maail- 
manfascismista. 

Siksi täytyi iskun olla nopean. Kummassakaan suhteessa, yhtävähän ulko- 
kuin sisäpoliittisesti voitiin tilannetta ja edellytyksiä vaarantaa: Espanjassa 
riehuu kansalaissota, Ranskassa on tilanne vakava, Saksa, Italia ja Japani 
varustautuvat sotaan ja aloittavat sen milloin hyvänsä. Näissä oloissa merkitsi 
Stalinin voitto rauhan voittoa sodasta, kansanrintaman voittoa työläisten 
hajoittamisesta ja vapaamielisten eristämistä, Neuvostoliiton voittoa, kansain- 
välisen proletariaatin voittoa. Kyllin voimakkaasti ei sensijaan voi tuomita 
trotskilaisten seikkailupolitiikkaa näissä olosuhteissa. »Joka tällaisena hetkenä 
nousee Neuvostoliittoa vastaan salamurhaajana, tekee majesteettirikoksen ei 
ainoastaan Neuvostoliittoa ja sen kommunistista puoluetta, vaan koko maail- 
man proletariaattia kohtaan», kirjoittaa asiasta sosialidemokraatti Otto Bauer, 
ja nämä sanat ovat todet. 

Kansanrintama ja rauhanrintama vaativat siis nopeaa, päättävää salaliiton 
torjumista. Mutta juuri ne olisivat myös vaatineet joustavuutta ja äärimmäisen 
kylmää harkintaa itse puhdistuksen toimeenpanossa. Luulemme voivamme 
erottaa totuuden fascististen ja puolifascististen lehtien valhelegendoista, mutta 
summa on se, että Moskovan oikeusnäytelmä yleispoliittisesti katsoen on 
näytelmä, jonka vaikutus ei ollut joka kohdassa tarkoituksenmukainen. Se 
saattoi herättää tarpeellista pelkoa fascistisissa terroristeissa ja trotskilaisissa 
vehkeilijöissä, mutta se aukaisi myös sulut valtavalle fascistiselle valheristiret- 
kelle Neuvostoliittoa vastaan, ristiretkelle, joka on temmannut mukaansa 
melkein koko porvarillisen lehdistön ja vähän enemmänkin. Hetkellä, jolloin 
pikkuporvaristo ja intelligenssi koko maailmassa yhä suuremmalla toivolla 
ovat alkaneet katsoa Neuvostoliiton rakennustyötä, sen perustuslakiehdotusta, 
sen kulttuurista nousua pelastuksena vanhan maailman luhistumisessa, ja 
jolloin on puhuttu jo siirtymisestä proletariaatin diktatuurista sosialistiseen 
demokratiaan, on nyt tullut tämä tapaus, joka on järkyttänyt näiden yhteis- 
kuntaryhmien oikeudentuntoa, kansanvaltaista ajattelutapaa ja kulttuuriopti- 
mismia. Esim. sellaiset porvarillisen vapaamielisyyden ja kansanrintamapoli- 
tiikan äänenkannattajat kuin Manchester Guardian tai Göteborgs Handelstid- 


ning, joitten asenne Neuvostoliittoon on ollut varsin myönteinen, ovat nyt 
arvostelevia, jopa tuomitsevia. Ja toisaalta, hetkellä, jolloin työväenluokan 
yhtenäistyminen, varsinkin Espanjan taistelujen aikana, valtavasti edistyi ja 
sen vastustajat työväenliikkeessä olivat aseettomia tämän vastustamattoman 
vyöryn edessä, tämä oikeusnäytelmä horjutti monien luottamusta ja innostus- 
ta, antoi aseet tietoisten vastustajain käsiin, ja näitä aseita on käytetty häikäi- 
lemättömällä tavalla. 

Kaikki nämä tekijät merkitsevät paljon, kielteisesti paljon tämän hetken 
suurpolitiikassa. Rauhanrintamassa on hämmennystä, kansanrintama rakoilee 
ja jos sota syttyy, ei innostus ole laajoissa työläis- ja pikkuporvarijoukoissa 
sama kuin ennen näitä tapauksia. Näemme siis, että toimenpide, jonka piti 
olla pelastus maailmanrauhalle ja kansanrintamalle, ja joka myös oli sitä, 
samalla, johtuen sen toimeenpanon muodosta, itse vaaransi kansanrintamaa 
ja antoi aseita fascicmin käsiin. Voi olla, ja tekee mieli uskoa, että tämä 
julma askel oli kiertämätön välttämättömyys Neuvostoliiton sisäpolitiikassa 
hetkellä, jolloin oli kysymys' maailmanrauhasta ja Neuvostoliiton olemassa- 
olosta. Mutta kansainvälisesti se teki hallaa rauhan ja kansanvaltaisuuden 
pyrkimyksille, synnyttäen valhepropagandaa, epäröintiä ja hajaannusta, joista 
ei rauhan ja kansanrintaman nimessä voi vaieta. 

Nämä tapaukset ovat kuitenkin nyt peruuttamattomasti takana, ja tämä 
hetki ei anna kansanvallan ja rauhan taistelijoille varaa katsella pitkälti 
menneisyyteen. Neuvostoliitto on kuitenkin pelastettu vaaralliselta fascistiselta 
provokaatiolta, olkoonpa, että se on tapahtunut hinnalla, jonka välttämättö- 
myydestä ei voi olla vakuutettu. Tilanne on tällä hetkellä jatkuvasti ja yhä 
kärjistyen: Maailmansodan uhka, jonka vain rauhantahtoisten valtioiden 
yhteistoiminta voi ehkäistä; tässä rintamassa on Neuvostoliitto välttämätön 
rengas. Tilanne on jatkuvasti ja yhä kärjistyen: fascismin uhka, jonka vain 
kansanrintama kaikissa maissa voi torjua; tämän rintaman voimakkain tekijä 
on maailman proletariaatti ja sen voimakkain ase Neuvostoliitto. Neuvostolii- 
ton puolustaminen fascistista sotaprovokaatiota ja hyökkäystä vastaan on 
rauhanpolitiikan ydin, jota ilman tänään ei mitään käytännöllistä rauhanpoli- 
tiikkaa voi olla. Kansanrintaman uudelleen lujittaminen rakentavan kritiikin 
ja yhteisten tehtävien määrittelyn kautta on toinen välttämättömyys, ainoa 
pelastus fascismilta. Ja voimme olla varmat, että näin tapahtuu, sillä se on 
historian kiertämätön laki. Turha on fascistien pilkka, turha heidän toiveensa 
kansanrintaman ja rauhanrintaman hajoamisesta! 


Kirjallisuuslehti n:o 14/1936 

Toinen saman syyskesän signeeraamaton pääkirjoitus, aiheena nyt Stalinin 
ensimmäinen poliittinen suurpuhdistus, joka selvästikin on ollut kirjoittajalle 
ideologisen kriisin aihe. Merkille voidaan panna, että vaikka artikkelissa 
yleisin piirtein myötäillään Neuvostoliiton virallista selitystä tapahtumista, 
kirjoittaja kuitenkin ensimmäistä kertaa esittää myös kriittisiä varauksia 
Stalinin politiikasta. 


Sosiaalisen sympatian runoilija 
eli unanimismin umpikuja 


I 


Mika Waltarin tämänjouluinen kirja käsittää 314 sivua sekä lisäksi kirjaili- 
jan lyhyen elämäkerran ja luettelon hänen varemmasta tuotannostaan. »Surun 
ja ilon kaupunki» on kooltaan ja esteettisiltä vaatimuksiltaan välityö, tai 
paremminkin, se on kirjailijan edellisinä vuosina julkaiseman laajan romaani- 
trilogian keskitetty jälkisato. Lauri Viljanen on Helsingin Sanomissa todennut 
Waltarin erikoisesti tässä novellistisessa sarjassa esiintyvän unanimismin edus- 
tajana Suomessa: tuon ennenkaikkea ranskalaisen Jules Romains'in edusta- 
man kirjallisen suunnan, joka haluaa yksilöpsykologian sijaan asettaa kollek- 
tiivipsykologian, joukkojen, talojen ja kaupunkien runouden. Huomautuksella 
on määrätty oikeutuksensa: tässä kirjassa, kuten useimmissa aikaisemmissakin, 
Waltari ilmeisesti pyrkii elävöittämään kollektiivia, joka hänelle ennenkaikkea 
on nouseva, kasvava, suurkaupungiksi kehittyvä Helsinki. Sen kadut, talorivit, 
reklaamivalot, näyteikkunat, sen liikenne, sen ihmisten virta. Tietoisesti tai 
tiedottomasti hän nyt ilmestyneessä kirjassaan pyrkii Sillanpään maalaissinfo- 
nian »Ihmiset suviyössä» helsinkiläiseen vastineeseen. Tämän kirjan muodos- 
taa sarja novellikatkelmia, joissa toisilleen enemmän tai vähemmän kaukais- 
ten henkilöiden elämäntiet pannaan leikkaamaan toisiaan; niitä ympäröi 
miljöönä Helsingin elämän pintavalojen välke ja ne kytkee kehyskertomukse- 
na toisiinsa välähdykset pienen menestyskirjailijan perheriidoista, luomistyös- 
tä, pkosketuksesta Jumalaan». On melkein tarpeetonta sanoa, ettei Sillanpään 
sinfoniaa tässä saavuteta. Sillanpään feodaaliseen maalaisidylliin soinnutettu 
sinfonia ei tässä saa tasavertaisena rinnalleen kapitalistisen suurkaupungin 
elämää, kilpailun ja luokkataistelun dynaamista sinfoniaa, siinä on saavutettu 
vain kaupunkikollektiivin pinta, vain taistelun ulkokuvien värileikki. Se ei ole 
sinfonia, vaan kamarimusiikkia »modernissa» töölöläisessä porvariskodissa. 

Unanimismihan kirjallisena suuntana on kuitenkin ilmeinen heijastuma 
aikansa yhteiskunnasta, industrialismin ja teknillisen rationalismin keskittä- 
mästä kollektiivisesta elämästä ja työstä, ajan kärjistyneen luokkataistelun 
dynamiikasta. Siinä on heijastus proletaarisesta kollektiivisesta maailmankat- 
somuksesta, tieteestä ja taiteesta. Mutta porvarillisella puolella tämä kollekti- 
vismi saa ilmaisun, joka historiallisesta välttämättömyydestä on vääristetty, 
epäoleellisesti paisutettu, syvämielisen pintapuolinen, sekasortoinen. Siinä voi 
olla paljon intohimoista pyrkimystä päästä taiteellisella näkemyksellä olevai- 
sen ja sen muutoksen perusolemukseen käsiksi, paljon aitoa ihmisrakkautta ja 
tahtoa korkeampaan ihmisyyteen. Mutta älyllisen tiedon ja erittelyn korvaa 
siinä intuitiivinen tunne. Tiedon siitä, että luokkataistelu on ratkaisevassa 
vaiheessa, että uuden luokan vapaustaistelussa on myös korkeamman, kollek- 
tiivisen ihmisyyden tae, tunne siitä, että historia on käännekohdassa, että 
yhteiskunnallisen taistelun puristuksesta on syntyvä jotain uutta, korkeampaa, 
epäitsekkäämpää, yhteisöllisempää. Porvarillinen kollektivismi ei näe tämän 
muutoksen perussyytä tuotantovoimien dialektiikassa, se ei kykene selittä- 


mään muuta kuin pintasyillä sitä, että muutos tapahtuu juuri meidän aika- 
namme. Porvarillinen kollektivismi ei näe tämän muutoksen takana olevia 
taistelevia voimia, dialektisia vastakohtia, luokkia, joiden taistelun heijastuma- 
na on koko heidän vhenkien taistelunsa», taistelu individualismin ja kollekti- 
vismin välillä seurauksena taistelusta porvariston ja proletariaatin välillä. Siksi 
se saattaa — kuten nyt Waltarin tapauksessa — nähdä tien uuteen yhtä hyvin 
kommunismissa, liberalismissa ja fascismissa. Kasarmien, keskitysleirien ja 
työkolonnain kollektivismihan on myös eräänlaista »kollektivismia», keino 
kollektiivisen ihmiskunnan räjäyttämiseksi! 

Tämä porvarillinen kollektivismi on ilmiö luokkien taistelun murroskoh- 
dassa, heijastuma uudesta ja vanhasta, sekava ja keinotekoinen, pako yhteis- 
kunnallisesta realismista yhteiskunnalliseen romantiikkaan, tie yhä keksitym- 
pään rakenteeseen, juoneen ja sanontaan, kaoottiseen mielikuvitteluun ja 
ideologiseen umpikujaan. Yhä selvemmäksi tulee yhteiskunnassa luokkien 
taistelu, yhä enemmän lisää unanimisti vertauskuviensa röykkiöitä; yhä ilmei- 
semmäksi tulee yhteiskunnan muutoksen suunta, yhä kaoottisemmaksi ja 
hämärämmäksi sen tekee unanimismi. Se on parhaassa tapauksessa talojen, 
kaupunkien, tehtaiden, massojen vaikuttavaa symbolirunoutta — mutta eikö- 
hän Zola ole jatkuvasti tämän runouden korkein saavutus? 


II 


Waltari on tietoisesti myös aatetaistelun runoilija. Teos teokselta hän enem- 
män kuin kukaan toinen Suomen tämän hetken porvarillinen kirjailija osoit- 
taa tilitystarvetta ajan suuriin yhteiskunnallisiin ilmiöihin, suuriin poliittisiin 
tapauksiin. Hän näkee ympärillään ihmisten, joukkojen, aatteiden taistelun: 
vanhan liberaalisen konservatismin, kommunismin, fascismin. Väkivaltaiset, 
erimieliset voimat raastavat hänen suurta, surullista Suomenmaataan». Mikä 
on tarkoitus, missä on totuus? Kirjailija tuo esiin eri luokkien, eri aatteiden 
edustajat, tahtoo osoittaa kaikkien pyrkivän yhteishyvään, kaikkien taistelevan 
vilpittömästi. Waltari on sosiaalisen sympatian, yhteiskunnallisen myötätun- 
non, runoilija tänäpäivänä. Suurporvari ja työläinen, laillisuusmies ja lapua- 
laispappi, nuori sinimusta ja kommunistinuorukainen: kaikissa jotain hämärää 
pyrkimystä uuteen, kaikissa jokin hämärä aines uuteen. Waltari sen on 
vaistoavinaan: 


»Sinun on nähtävä kaikki valot, sinun on tunnettava kaikkien tuska, sinun 
on ymmärrettävä ja annettava anteeksi, sinun on julistettava ja kirottava — — 
Et saa salata mitään. Et saa lieventää mitään. Sinun on rakastettava jokaista 
heistä, vaikka he mielestäsi näkisivät maailman väärässä valossa. Sinun on 
suotu nähdä kauemmaksi kuin heidän. Sinä tajuat kokonaisuuden ja näet 
tulevaisuuden ...» 


Tämähän on sen ohjelman uudistamista, jonka ranskalainen esteetikko 
Guyau esitti puoli vuosisataa sitten: tunteiden yhdistäminen on taiteen tehtä- 
vä, sosiaalisen sympatian ja solidaarisuuden luominen eri yksilöiden välille. 
Ohjelman, jonka yhteys unanimismiin on aivan ilmeinen. Mutta voidaanko 
sosiaalista sympatiaa luoda niin kauan, kuin tuotantovälineiden yksityisomis- 

tus, luokkayhteiskunta, riisto ja luokkataistelu vallitsevat? Ne ovat toinen 
toistensa seurausilmiöitä, eikä jälkimmä voida poistaa ilman ensimmäisen 
poistamista, eikä ensimmäistä ilman viimeistä. Voidaanko sosiaalisten tuntei- 
den ylärakennus muuttaa ilman yhteiskunnallisten realiteettien alarakennuk- 
sen muuttamista? Waltari asettaa sen tehtäväkseen. Onnistuuko hän? 

Joukko eri luokkien ja ajatussuuntien symboleja asetetaan vastakkain. Siellä 
on koulunrehtori, laillisuusmies, jonka konservatiiviset periaatteet esitetään 
harmaapäisellä arvokkuudella, mutta jolla samalla on »sydän» ymmärtämään 
sinimustien väärään suuntaan kääntyneen taistelun sankaruuden» ja joka on 
valmis painamaan tunnustetun rikkomuksen villaisella. Siellä on uskonnon- 
lehtori, sinimustan toverikunnan kuraattori, joka taistelee pappiskutsumuk- 
sensa ja sinimustan poliittisen kutsumuksensa välillä. Siellä on nuori sinimus- 
ta sankari Veli Sunnila, suurkapitalistin poika, joka etsii ulospääsyä yhteis- 
kuntaluokkansa henkisestä umpikujasta ja ymmärrettävästi luulee löytävänsä 
sen fascismin kvasivallankumouksellisuudesta: 


»Eikä opettaja tiedä, miten pirullinen minun kotini voi olla. Ja minun 
tunteeni ja järkeni sanoo, että järjestelmä on mätä, jos se kasvattaa ihmisiä 
hämmästyneesti kysymään, mikä on hätänä, mikä poikaa vaivaa, kun joku 
etsii jotakin suurta, jotakin enemmän ja mitä rakastaa — eikä vain luokalta- 
pääsemisen ehdoitta eikä vain elokuvia eikä vain rakastelua eikä vain 
itsekästä tulevaisuutta.» 

»Elää miesten elämää, elää ihanteen vuoksi, elämän arvoisen isänmaan ja 
suuren Suomen tähden, joka nyt on pieni, riitainen, juoruileva maa, itsekkyy- 
den ja pelkuruuden ja epäoikeudenmukaisuuden maa. Hänen, juuri hänen ja 
hänenkaltaisiensa on luotava se uudestaan...» 

»Nyt te raivaatte urheilukentän ja panette pystyyn elokuvateatterin, näytän- 
töjä kahdesti viikossa, ja sitten eläkevakuutus, jonka te pinnaatte puoleksi 
työmiesten pannessa puolet. Sitten ehkä pieniä palkkioita syntyväisyyden 
edistämiseksi ja oma palokunta ja jonkin puolueettoman lehden pakkotilaus 
ja kirkkomatkat tehtaan bussissa ja joku reservivänrikki opettamaan ampu- 
mista... Toisin sanoen, teidän tarkoituksenne on tehdä ammattityöväestänne 
luotettavia, puolisivistyneitä, vaarattomia, pieniä porvareita, jotka hekin oppi- 
sivat ajattelemaan vain itseään ja unohtaisivat, että verrattomasti suurin osa 
Suomen kansaa elää aivan sattumanvaraisesti työnantajain ja pankkien ja 
konjunktuurien mielivaltaisesti heiteltävänä. Ja kunta saa ostaa lapsille ken- 
gät koulunkäyntiä varten ja kutsuntatarkastuksessa voidaan jossakin hylätä 
toistaiseksi puoletkin tarkastettavista aliravitsemuksen vuoksi ja teollisuus- 
osakkeet nousevat ja pankkiosakkeet voivat olla kaksinkertaiset ja kolminker- 
taiset nimellisarvostaan.» 

» Mitään ei voi voittaa, ellei mitään uskalleta panna vaaranalaiseksi. 
Mitään ei voi syntyä, ellei mitään muserreta. Yksilön velvollisuudet ovat 


suuremmat kuin hänen oikeutensa. Te tunnustitte sen mielellänne, niin kauan. 


kuin luulitte sen tarkoittavan vain sitä, että kaikkien on tyynesti alistuttava 
tekemään työtä teidän osinkojenne kartuttamiseksi ja konjunktuurienne pa- 
rantamiseksi. Nyt te pelkäätte ja peräännytte, kun teiltä vaaditaan jotakin. 
Nyt me olemme jo yhtä vaarallisia kuin kommunistit... 


Näin kapinoi nuori yläluokan sinimusta kotiaan, luokkaansa ja isäänsä 
vastaan. Tämä isä on maan johtavia rahamiehiä, »kokoomuksen vanhoja 
jarruja», nuoruudessaan taiteiden harrastelija ja kevytmielinen libertiini, omal- 


latunnollaan jopa itsemurhaan johtanut viettely, nyt toisissa naimisissa, harki- 
ten nauttiva, tyynesti etenevä, kiihkottomasti luokkasuhteet arvioiva: 


»Sillä itsenäisyyden aikana tämä maa oli käynyt lävitse valtavan ulkonai- 
sen kehityksen. Taajaväkiset yhdyskunnat, komeat kunnalliset rakennukset, 
mahtavat tehtaat, sivistystason nousu olivat muutamia sen merkkejä. Se oli 
hoitanut loistavasti asiansa moniin muihin maihin verraten. Se oli siirtymässä 
velattomuutta kohden, sen ammattityöväestö oli tyytyväistä ja sen elintaso 
tasaisesti kohoava. Joka taholla maa kohisi yritteliäisyyttä ja pääomien hedel- 
möittävä vaikutus ilmeni yhä uusilla aloilla. Ja radikaaliset ainekset pidettiin 
kurissa ja kommunismi oli suurin piirtein tukahdutettu — —» 

vÄlä koskaan hyväksy tai usko mitään, mitä et voi todistaa itsellesi selkein, 
järjellisin perustein tai vielä mieluummin numeroin. Ymmärrän hyvin, että 
sinussa on takana jotain epäselvää, kaunista ja pyhääkin intoa, mutta taivas 
varjelkoon meidän maatamme maailmanparantajista ja tuuleen huutajista .... 
Te puhutte liian paljon ja roskaa ja vetoatte liiaksi tunteeseen. Tietysti on 
peijakkaan lystiä istua kolpakon ääressä ja hoilata lauluja ja puhua läpiä 
päähänsä, mutta minä pitäisin sitä lähinnä eräänlaisena huvittelumuotona 
enkä suinkaan maata mullistavana, uutena ajatussuuntana. Te unohdatte, 
että miehet, jotka todella tekevät jotakin tämän maan rakentamiseksi ja 
luovat sitä hitaasti uuteen aikaan, pysyttelevät yleensä näkymättömissä, eivät- 
kä ainakaan kilju kokouksissa ...» 


Tämä hiljainen isänmaanrakentaja on nuoruudenkevytmielisyydestä ja van- 
huudenitsekkyydestä huolimatta kuitenkin avarakatseinen ja ymmärtävä; 
hänellä on myöskin hellä isänsydän, kun hänen tyttärensä on vaarassa joutua 
samanlaisen kohtalon alaiseksi kuin isän vuoksi kerran eräs itävaltalainen 
kotiopettajatar . . . 

Tätä tytärtä rakastaa toivottomasti ja suunnattomalla alemmuudentunteella 
Aarne, proletaaripoika, itseopiskeleva, työtön kommunisti, jonka Waltari ker- 
too salaa kirjoittavan runoja tummalle ja valkoiselle ja hyasinttituoksuiselle 
tytölle ... 


»Miksi helvetissä ihmisen piti olla köyhä? Miksi piti aina olla riippuvainen 
muista. Ne, joilla oli, niille annettiin. Ne joilla ei ollut, niiltä rosvottiin se 
vähäinenkin. Köyhä maksoi kaiken. Köyhä maksoi veron palkastaan, että 
valtio saisi aseita ja kaupunki raivaisi puistoja rikkaille ja istuttaisi kukkia 
patsaiden ympärille. Köyhä maksoi veron leivästään, jotta maanviljelijä voisi 
tehdä herroja lapsistaan... Köyhä maksoi palkan poliisille, jotta tämä i. 
häntä patukalla päähän, jos hän lauantai-iltana horjahti juomaan päänsä 
täyteen viinaa, josta valtio peri veronsa. -—— Hän puri hammasta niin että 
ohimosuonet pullistuivat. Isä — vuonna kahdeksantoista hän oli ollut vankilei- 
rissä ja siitä pelästynyt. Isä kuului ammattijärjestöön. Hän oli maalarien 
luottamusmiehiä. Hän neuvotteli rauhallisesti ja asiallisesti työnantajiensa 
kanssa. Mestari iski silmää hänelle liikkeessä. Isä kirosi kommunisteja, jotka 
hänen mielestään olivat syynä poikkeuslakeihin. Isä oli oikea esimerkki siitä, 
mitä huijausta vanhanaikainen sosialidemokratia oli. Tosin hän piti päänsä 
pystyssä herrojen edessä, mutta silti hän antoi vetää itseään huulesta. Hänet 
voitti aina hyvällä puheella ja numeroilla. Tosiasiassa juuri hän ja hänen 
kaltaisensa järjestynyt työväki oli kapitalistisen yhteiskunnan paras tuki. Se 
tosin pienensi herrojen voitto-osinkoja, mutta sijaan se toi turvallisuuden ja 
varmuuden. Numerot pöytään vain, niin asioista sovitaan. Välitysmiehet ja 

sovintotuomio. Ja herrat voivat aina sivumennen haudata nurkkiinsa sopivia 
pieniä luita, miljoonia vararahastoihin ja ylimääräisiin osakkeisiin ja laajen- 
nuksiin ja koneisiin ja rakennuksiin... Sellainen oli mallisosialisti. Koira, 
jolta oli pentuna potkaistu sisu kaulaan ja joka nyt urheasti haukkua räkytti 
herransa portin turvana.» 

»Alkukantaisen heimon nuoret miehet lähetettiin kuukaudeksi viidakkoon 
ilman evästä ennen sukukypsyyden juhlaa. Sitten heidät päästettiin miesten 
majaan ja he saivat ottaa osaa noitamenoihin. Mitä hiton tekemistä tällä 
kaikella oli poliisien ja sotaväen ja pääoman ja työväen ikuisen taistelun 
kanssa. Se oli sosiologiaa. Miksi yhteiskuntaa ei tutkittu tässä kaupungissa? 
Tai jos se tutkittiin, laskettiin montako prosenttia työläiskaupunginosan asuk- 
kaista oli alkuaan muuttanut Pohjanmaalta, Hämeestä ja Savosta.» 

»Itsekkyyden ja vihan hallitsemassa maailmassa, epäoikeudenmukaisessa 
yhteiskunnassa on naurettavaa olla rehellinen. Itseään ja oman luokkansa 
näkymättömiä taistelijoita kohtaan hän tahtoo olla rehellinen, leppymättömän 
rehellinen, rehellinen vereen ja kuolemaan asti, mutta muuta rehellisyyttä hän 
sylkee -— Mikä autuus olisi seistä barrikaadin takana kivääri kädessä, mikä 
hekuma kerätä syliinsä ja upottaa rintaansa välkkyvät pistimet avatakseen 
muille tien.» 


TII 


He ovat siis vastakkain, eri suuntien edustajat. Eri ideologiat kohoavat 
toisiaan vastaan. Kaikki oikeutettuina, osoittaa kirjailija, kaikki ihanteellisin 
päämäärin, kaikki pyrkien parempaan, inhimillisempään. Mutta minkä kautta 
he voivat päämäräänsä saavuttaa? Taistelun kautta. »Mitään ei voi syntyä 
ellei mitään muserreta.» Fascismia ei voida toteuttaa ilman kansalaisoikeuk- 
sien hävittämistä ja työväenluokan orjuutusta. Sosialismia ei voida toteuttaa 
ilman kapitalismin kumoamista ja luokkien likvidoimista. Toteuttaakseen 
fordilaiset ihanteensa on suurkapitalisti Sunnilan riistettävä proletaari Aarnel- 
ta mahdollisuudet poliittiseen ja taloudelliseen omatoimisuuteen. Turvatak- 
seen työn vapautensa on Aarnen liityttävä tovereihinsa ja yhteiskunnallistetta- 
va suurkapitalisti Sunnilan liikeyritykset. Luodakseen suuren Suomen» on 
Veli Sunnilan — hän oppii sitä ennen paljon selvemmin fascismin ja kapitalis- 
min syysuhteen — heitettävä Aarne, kapinoiva kommunisti, Heinäsaarten 
keskitysleirille. 

Turhaa jatkaa. Sosiaalisen sympatian runo on täydessä umpikujassa. Se on 
kaunis, valheellinen uni. Yhteiskunta on julma todellisuus. Tämä kirjailija ei 
pakene sitä, hän upottaa sen romantiikan, idealismin ja sentimentaalisuuden 
usvaan. Eli kuten hän kirjassaan kertoo: 


»Hän on tehnyt ihmeen: lasipalat eivät ole sitä, miltä ne näyttävät, mikään 
ei ole sitä, miltä se näyttää, kaikki säännötön ja rumakin on lumottua ja 
puhkeaa hehkumaan taivaan ikkunana, jos sitä vain osaa katsella oikein.» 


Tähän tarvitaan sellaista pientä sielujen insinööritaidetta, pieniä, viattomia 
tyylittelyitä, pieniä viattomia vääristelyitä. Vastakkain ovat viimekädessä 
kommunisti Aarne ja fascisti Veli Sunnila. Kun jälkimmäinen on kuvattu 
puolueettomaksi sankariksi, oikeaksi suomalaiseksi Horst Wesseliksi, on kom- 


munistinuorukainen likainen (mistä torakat?), raaka (miksi sakilaiskieli?), toi- 
mintakyvyttömyyteen asti epätoivoinen, täynnä kurjaa alemmuudentunnetta 
ja voimatonta vihaa; hän lyö rakastamaansa naista, hän varastaa kotoaan. En 
kiellä, eivätkö he kumpikin voi olla olemassa. Mutta kumpikaan heistä ei ole 
tyypillinen. Kumpikin heistä on poikkeustapaus. Ja kuitenkin on tyypillinen 
se kriteerio, joka on asetettava yhteiskuntaromaanin henkilöille. 

Unanimismin umpikuja, sosiaalisen sympatian umpikuja. Ehkäpä kirjailija 
itsekin tuntee tehtävänsä mahdottomuuden, kykyjensä rajat? Masennuksen 
hetkellä hän tunnustaa: 


»Ihminen voi vain ihanaa kipua tuntien lähestyä absoluuttista, mutta ihmi- 
sen on kuoltava jos hän näkee Jumalan. Absoluuttista ei ihminen kestä, se on 
tulta joka polttaa hänet. Hän itse on vain osa jättiläiskuviosta eikä koskaan 
voi tajuta kokonaisuutta.» 


Tämä mystillinen abdakadabra merkinnee ihmiskielelle käännettynä: yksilö 
on osa yhteiskuntaa, luokkansa jäsen, jonka tietoisuuden hänen yhteiskunnal- 
linen ympäristönsä sanelee. Hänen tietonsa yhteiskunnasta on siksi suhteellis- 
ta, hän ei voi päästä absoluuttiseen tietoon, vaan korkeintaan pyrkiä siihen. 

Tietysti myös marxilainen maailmankatsomus, dialektinen materialismi, on 
ätyn yhteiskuntamuodon, määrätyn luokkataisteluvaiheen tuote, sidottu 
määrättyyn luokkaan. Mutta se on sen luokan ideologia, joka merkitsee 
edistystä, joka avaa tien inhimillisen rikkauden korkeammalle kehitykselle, 
joka muuttaa maan kasvot. Se on sidottu luokkaan, siksi se on jotain 
suhteellista, mutta nousevaan, voittavaan, totuutensa toteuttavaan luokkaan, 
siksi se on, käyttääkseni Hausensteinin sanoja, se ideologia, »joka tänään ja 
huomenna vastaa ehdotonta tietoa. Se on jotain suhteellista, joka vastaa meitä 
niin täydellisesti, että meillä on oikeus pitää sitä ehdottomana. Ajalle ominai- 
sin on — ehdotonta.» 

Se tieto on olemassa, herra Waltari, suhteellinen ja ehdoton samalla kertaa: 
marxilaisuuden tieto, materialistinen dialektiikka. Vain se luo pohjan kollek- 
tiiviselle taiteelle, vain se luo pohjan todelliselle unanimismille, vasta se antaa 
pohjan sosiaalisen sympatian toteuttamiselle. 

Mutta Waltari sanookin: »Absoluuttista ei ihminen kestä, se on tulta, joka 
polttaa hänet» »Ihmisen on kuoltava, jos hän näkee Jumalan.» Se on: 
dialektista materialismia ei porvari kestä, se syöksee hänet asemastaan ja 
luokastaan, se vie hänet etsivän keskuspoliisin kirjoihin ja ehkäpä Heinäsaaril- 
le. Menestyskirjailijan on kuoltava, jos hän uskaltaa nähdä yhteiskunnallisen 
totuuden. 


Kirjallisuuslehti n:o 20-21/1936 

Arvostelu Mika Waltarin romaanista » Surun ja ilon kaupunki» (WS 1936) 
ja samalla marxilainen rajankäynti unanimismiin käsin. Waltarista RP näyt- 
tää 30- ja 40-luvuilla kirjoittaneen enemmän kuin kenestäkään toisesta 
yksittäisestä kirjailijasta: kysymyksessä oli ilmeisesti vahvasti ambivalentti 
suhde, kiinnostus W:n aiheita, ärtymys hänen käsittelytapaansa ja katsomuk- 
siaan kohtaan. Vrt. aikaisemmat W-arvostelut Kirjallisuuslehti n:o 1/1935 
sekä n:o 18—24/1935, joiden kohteena olivat Helsinki-trilogian romaanit » Sie- 
lu ja liekki» sekä » Palava nuoruus». 


1937 


Akateemisia sosialisteja 

(ylioppilaslakeissa) vappuna 

1936 Mäntymäellä työläistovereiden kanssa: 
vasemmalta Raoul Palmgren, Irja Laurikainen, 
Tapsa Tapiovaara, Outi Leino, Elvi Sinervo. 


Proletaarilaulaja 


Uuden proletaarilyriikkamme toinen kärkimies on vihdoinkin voinut astua 
esiin omalla kokoelmalla. Odotusaika on olosuhteiden pakosta ollut sietämät- 
tömän pitkä. Mutta niinpä onkin edessämme sikermä runoja, joka on pitkän 
valmistelu-, kypsytys-, hionta- ja järjestelytyön tulos, yhtenäinen niin muodol- 
lisesti kuin aatteellisestikin. 

Kiilan runoilijafalangissa Turtiainen ennen muita edustaa kaupunkilaispro- 
letaaria, ja niinpä hän onkin voinut runoissaan alkuperäisimmin ja aidoimmin 
ilmentää tämän työväenluokan johtavan osan elämää, kärsimystä, taistelua ja 
voitontahtoa. Ei tarvitse muuta kuin lukea näitä runoja, mutta lisäksi on 
voinut seurata kerta kerran jälkeen työläisyleisön kasvoja ja kuunnella sen 
suosionosoituksia Turtiaisen esittäessä runojaan — jotta voisi varmistua siitä, 
että tässä todella on runoilija, jonka hehkuva julistus, jonka toverilliset, 
koristelemattomat sanat, jonka laulun taisteleva poljento ja esityksen miehek- 
kään kaunis, väräjävä intohimo täydellisesti on koskenut työläisten sydämiin. 

Mitä eniten kiittäisin näistä proletaarirunoista, jotka muodostavat »Muutok- 
sen» viimeisen, laajimman osaston? Uljaspoljentoistako »Proletaarilaulua» 
vaiko herkkää »Äiti»-runoa, tunnettua ja ihailtua »Äiti maalle»-runoa, jossa 
luonnon kaikkiviisaan täydellisyyden vastakohdaksi on asetettu kurjuutta luo- 
van, viljaa polttavan yhteiskunnan mielettömyys, vai runoa »Isänmaa», jossa 
koruttomin sanoin ilmaistaan proletaarin syvä, luonnollinen kuuluminen isän- 
maahan, mutta saman proletaarin vihalla tuomitaan isänmaallisuuden siionin- 
vartijain omahyväinen sankarimystiikka, tai ehkäpä sellaisia työläisen arkipäi- 
vänkuvia kuin »Lopputili» ja »Hätäaputyöt», joitten nimet jo puhuvat puoles- 
taan? Voinko ylipäänsä niiden kohdalla puhua kritiikistä, nyt vielä, kun 
ensimmäinen tehtävä on todeta, mikä kehitysaskel tässä on täytetty Suomen 
proletaarilyriikan historiassa, miten huimaavan kaukana ollaan jonkun Walta- 
rin tai Kivimaan »työrunojen» ontosta koristeellisuudesta! 

Paljon laajempi on kuitenkin runoilijan asteikko. Tässä kokoelmassa on 
osasto luonnonlyriikkaa, jossa väkevään ja kypsään luonnonnäkemykseen 
liittyy tietoinen materialismi vailla kaikkea mystifiointia, saa tämä sitten 
ajatuksellisen ilmaisunsa tai ei. Upea ja hallittu on näkemys »Heräävässä 
maassa», »Villikuun» haahkanpoikueita saalistavat rosvohaukat ovat myös 
kapitalismin suuria ja pieniä haukkoja, »Työttömän kesään» sisältyy pieni, 
hauska yhteiskuntafilosofia. Terveessä proletaarin luonnonriemussaan huutaa 
runoilija eräässä toisessa tämän sikermän runossa: 


»irvistä viattomin hohtavin hampain 

mustalle liinalle, virsikirjalle ja pölypilvelle, 

jotka maantiellä vaeltavat ristikattoisen huoneen varjoon, 
naura, ruskea liha, pyhyydelle 

kieltäymyksen kireässä riemussab» 


Tätä voisi kutsua elämänpalvonnaksi, mutta se ei Turtiaisella koskaan 
muodostu poliittista linjaa hämärtäväksi asenteellisuudeksi tai itsetarkoituk- 
seksi. Turtiainen, kuten nuoren runoilijafalangimme jäsenet muutenkin, on 
liian selvillä yhteiskunnallisesta todellisuudesta, jotta hän voisi abstraktisesti 
laulaa elämän tai tekniikan ihanuutta sinänsä, muistamatta niitä mahteja, 
jotka ahdistavat ja tuhoavat tätä elämää ja väärinkäyttävät tätä tekniikkaa. Ja 
toisaalta: he tietävät hyvin, että materialistinen ja väkevästi maanläheinen 
luonnonruno sinänsä on myös poliittinen asennoituminen idealismia ja aske- 
tismia vastaan. — Näiden luonnonrunojen joukkoon on runoilija muuten 
sijoittanut myös syystä ihaillun runomaalauksensa (»Kevätkaipuu») jätkästä, 
joka kevään ja viinan innoittamana hoilaa nimetöntä kaipaustaan: aistimus- 
tensa elävyydessä ja keinuvassa rytmissään pieni mestarityö, jonka henki on 
ihmeen lähellä Haanpään varhaisia novelleja. 

Läheisesti luonnonlyriikkaan liittyy kokoelman pieni rakkausrunojen siker- 
mä, vakava ja ajatusrikas. Mutta ehkäpä kaikkein ominaisimpia Turtiaisen 
runoilijalaadulle ovat hänen 'kokoelmansa III ja IV sikermän runot, hänen 
satiirinsa, »ballaadinsa» ja »legendansa». Rikkiviisas ja runon hengelle vieras 
akateemikkoarvostelija saa hänen ivastaan osansa, mutta ennenkaikkea kapita- 
listi, jonka maailma on kauppa, jolle on »sivistys, kulttuuri, henki — roskaa»: 


» Kulttuuri — roskaa, minulla on kiire: 
tuhat itsetoimivaa vispilää, i 
miljoona hygieenisiä housunkannattimia» 


= hänellä on kuitenkin vaimo, »kaunis, loistava, sanalla sanoen valmis»: tämä 
huolehtii kodissa kulttuurista: musiikki, taulu »sankarin hauta», hän myös 
syöttää pöydässään nälkäistä runoilijaa — »Huvittavaa — nähdä runoilijan 
syövän ...» Näin runossa »Valtiaat». Toisessa, nimeltä » Nauru», saa osansa 
rotary-humpuuki: 


»Rotary. 

Joka parhaiten palvelee, 

hän eniten hyötyy. 

Kansojen veljeys, 

rakkaus ja yhteistoiminta, 

ja iloinen aamiainen joka tiistai.» 


Samaan ryhmään kuuluvat muut »Poroporvarit» tai »Saalistajien ratas», 
jossa kapitalistiluokka saa miltei kummitusmaiset piirteet. 

Osansa saa myös pelastusarmeija — monesti esitetty riemastuttava »Pelastus- 
kokous» — ja muut jumalaansa leipovat maallikkosaarnaajat, osansa myös 
kansanvallan ja kansansivistyksen latteuttajat ja fraseologit, työn siunauksen 
poppamiehet: 

»Laulunne, runoilijat, Työn Ilosta — 

eivätkö ne ole silkkaa pötyä, 

puheenne, (opettajat, papit, demokraatit, 
nuorisoseuratyöntekijät, kansanpuhujat ja muut hölmöt) 
työn siunauksellisesta hedelmällisyydestä 

— eikö niissä ole paljon pöyhkeilyä 


Suoraan sanoen: mitä pirun siunausta 
on heille heidän työnteostaan ollut?» 


Saattaa tuntua paradoksaaliselta, mutta huolimatta satiireistaan lahkolais- 
saarnaajista Turtiaisella on itsellään karussa sanonnassaan, innostuksessaan, 
joka panee koruttomatkin sanat runollisina hehkumaan, vihassaan yhteiskun- 
nallista vääryyttä, henkistä huijausta ja puolinaisuutta vastaan, niin julistuk- 
sensa poljennossakin joskus jotain suuren kansansaarnaajan profeetallisuudes- 
ta: runossa »Kadun profeetta» hän tunnustaakin totisen Messiaan julistajan 
veljekseen: 


»Hänen Messiaansa — kuka se on? 
Pyhä Henki vai Kansan Henki, 
Kristus vaiko Vallankumous?» 


Turtiaisella on myös kyllin suuri vakavuus, kyllin läheinen suhde luokkansa 
nousuun ja taisteluun, kylliksi luovaa kuvakykyä tullakseen uuden proletaari- 
sen ballaadin ja legendan luojaksi meillä. Sikermä alkaa runolla »Mullan 
suku»: kaikessa suppeudessaan monumentaalinen saavutus, keskitetty, hallit- 
tu. Proletariaatin raskas olemassaolontaistelu sukupolvesta sukupolveen on 
runossa »Laho risti» saanut kauniin, kunnioittavan ilmaisun, ja iso-isälle 
omistetussa runossa »Rakentaja» saa monumenttinsa hän, joka kohotti kirkot 
ja rahakkaiden asunnot, mutta itse eli ja kuoli omaa kotia vailla. Mutta 
elävimmin soivat legendat suursodan ja kansalaissodan vuosilta: takapihan 
Kristuksesta, joka rauhanjulistuksellaan lunasti sotaaleikkivät, pilkkaavat pro- 
letaaripojat, tai Suutari-Nikestä, joka oli rauhan mies, mutta tiesi tarttua 
kivääriin silloin, kun työväenluokan hetki oli koittanut. 

Turtiainen on hyvin tietoinen runoilija. Selvin kuvin hän osoittaa rajan 
itsensä ja niiden runoilijoiden välillä, joitten tehtävänä on kaunistella olevaa. 
Vastakohtana näiden todellisuuspaolle hän julistaa: »Elämä, en pelkää sinua!» 
Hän kysyy ivalla ja suuttumuksella niitä syviä kokemuksia, jotka ovat pohjana 
kilttien ja turmeltuneiden porvarisrunoilijain »syvämielisille» tunnepurkauk- 
sille. Vastakohtana heille hän tahtoo astua »pimeän syyn portille asti» ja 
laulaa veljilleen »kokemuksen laulun». Miten vihlovasti hän runossa »Suku- 
polven valhe» paljastaakaan porvarillisen urheilukulttuurin onttouden! Ja 
» Kahdessa laulussa ajasta» hän aivan tietoisesti asettaa vastakohdan Waltari- 
Paavolaisen koristeellisen kone- ja työlyriikan ja aidon proletaarilaulun välil- 
lä: 


»Teräslintujen aurinkoleikki: Sota. 
Antennimastojen siniset keihäät: 

Nälän viesti. 

Terässillat virtojen yli: Tappava työ. 
Tehdassalin vihlova laulu: 

Tappava työ. 

Masuunin hohtaya pätsi: Kirous.» 


Kuten Turtiainen vanhan proletaarilyriikan varoittavat esimerkit edessään 
haluaa olla vapaa sen sentimentaalisesta fraseologiasta ja sen sisältöä ahdista- 
vasta epäitsenäisestä muodosta, niin hän myös porvarilliset esimerkit edessään 
haluaa karttaa sen yksilöllisiä labyrinttejä, sen tekosyvämielisyyttä, sen koris- 
teellisuutta. Tietoisesti hän haluaa luoda selvää, yksinkertaista runokieltä 
luokkansa yhteisten tunteiden ilmaisemiseksi kuvien poljennossa: 


» Yksinkertaisin sanoin 

— tunnet ne sinä ja minä, 

olen laulava ruskean kiven, mullan ja 
taisteluidemme yhteisen laulun.» 


Tässä pyrkimyksessään on Turtiaisen ollut helpompi onnistua kuin on 
esim. Kajavalla, jolla on takanaan uljaat mutta vaaralliset porvarilliset odys- 
seiansa. Proletaarinen runokuva on Turtiaisen vallassa vakuuttavammin kuin 
kenenkään hänen runoilijatovereistaan. Ja siihen liittyy rytmi, poljento, jonka 
kohdalla keskustelu vapaasta- ja suljetusta mitasta on naurettava, poljento, 
joka on selväpiirteisen sanottavan selväpiirteinen ja oikuton ilmentäjä, peh- 
meä ja terävä, melankolinen ja riemuitseva, pilkkaava ja profeetallinen. Ehkä- 
pä Turtiaisen heikoin kohta toistaiseksi on hänen toisinaan horjahtavassa 
tyylivaistossaan: puoli, joka Kajavalla ei petä koskaan. Voisi näet väittää, että 
hänen satiirinsa joskus voisivat olla kireämpiä ja että hänen pilakuvansa 
porvarista on joskus liian ulkokohtainen ja yli maalin ampuva. Ehkäpä voi 
jossain toisessa runossa (vieläpä jossain ihaillun »Proletaarilaulun» säkeistös- 
sä!) puhua kuluneesta ilmaisusta. Mutta näitten syrjäseikkojen luetteloa on 
turha jatkaa. Kokonaisuutena tämä kokoelma on vakuuttava voitto. Siis 
kiitollisena: » Ystävä sun laulus’ koski sydämeen.» 


Kirjallisuuslehti n:o 1/1937 


Arvostelu Arvo Turtiaisen esikoiskokoelmasta » Muutos» (Kirj. kust. liike 
1936). 

Ratkaisun aattona 


Elämme ratkaisun aattoa. Muutaman päivän kuluttua, tämän kuun 15. 
päivänä kokoontuvat 300 valitsijamiestä valitsemaan Suomen tasavallalle pre- 
sidentin. Olemme suuren ratkaisun edessä. Niiden erikoisten olosuhteiden 
vuoksi joissa elämme, fascististen vehkeilyiden, kaappausten ja interventioi- 
den, yhä kiristyvän maailmansodanuhan vuoksi, tämä ratkaisu muodostuu 
historialliseksi kohtalonhetkeksi, johon voidaan verrata vain sellaisia kuin 
syksyn 1917 tapahtumat, presidentinvaali 1919 tai lapuanliike 1930. Kysymys 
on fascismin etenemisen suojaamisesta tai sen vehkeilyiden päättävästä lopet- 
tamisesta. Kysymys on joutumisesta yhä vaarallisempien sotaseikkailuiden 
pelinappulaksi, välikappaleeksi fascistiselle imperialismille, tai täydet turvalli- 
suustakeet antavasta vääjäämättömästä rauhanpolitiikasta. Ja vielä: kysymys 
on työväenluokan oikeuksien jatkuvasta kaventamisesta, sen riistämisen jatku- 
vasta kiristämisestä, tai demokratian palauttamisesta, suurpääoman yksinval- 
lan sitomisesta. 

Sen pahempi: tilanne itse vaalin kannalta on kaikkea muuta kuin selvä. 
Ilmeistä on se, että suurpääoma keinolla millä hyvänsä yrittää viedä lävitse 
oman ehdokkaansa Svinhufvudin: kuluneiden viikkojen sanomalehtitaistelu on 
siitä eräänä osoituksena. Mutta selvää on myös, että oikeistolla, suurpääomal- 
la, pääehdokkaansa lisäksi on varaehdokkaita kansanvaltaisen rintaman 
hajoittamiseksi, ennenkuin se vielä on todella syntynytkään. Näitä ehdokkaita 
on erikoisesti Suomen Pankin pääjohtaja Risto Ryti, ent. edistysmielinen 
poliitikko, armahduspolitiikan vastustaja 1919, jääkylmän raha-ajattelun mies, 
eräs kivimäenlinjan henkisiä isiä ja sen taloudellinen pääauktoriteetti, joka 
pulan pahiten riehuessa yhä uudelleen esitti kyynillisiä lausuntojaan siitä, 
kuinka pulakausi todellisuudessa muka onkin ollut maan talouden loistokaut- 
ta. Niinpä hän työläisten ja talonpoikain kärsimysvuodesta 1934 todisti erääs- 
sä lausunnossaan kaksi vuotta sitten: 


» Vaikka yleisesti puhuttiin jatkuvasta pulakaudesta ja sen aiheuttamista 
vaikeuksista ja kärsimyksistä, oli viime vuosi todellisuudessa yksi parhaita 
vuosia, mitä meillä koskaan on ollut, ja pelkäänpä, että kun me jonkun 
vuoden kuluttua teemme katsauksia taaksepäin, huomaamme vuoden 1934 
talouselämässämme olleen todellisen huippuvuoden, jota parempaa lähim- 
mässä tulevaisuudessa tuskin tulee olemaan.» 


Ja hra Rydin rinnalla on suurpääomalla toinen varaehdokas, salonkikelpoi- 
sempi, kulttuurisempi, hymyilevämpi: koulupäällikkö Oskari Mantere, ent. 
kulttuuriliberaali, joka Kivimäen hallituksen sivistysministerinä lopullisesti 


* selvää, 


uhrasi uusille jumalille vanhat vapaamieliset asenteensa. Tämä mies on kou- 
luhallituksen päämiehenä ennen muita syypää koululaitoksemme fascistisoitu- 
miseen, vuodesta toiseen hän ministerinä myös esti TUL:ää saamasta valtion- 
apuaan. Hän ei ole yhtä sydämettömän kylmä kuin Risto Ryti, mutta hän on 
pehmeämpi, mukautuvampi. Hänestä saisi suurpääoma sopuisan työtoverin. 

Kaikki nämä ehdokkaat, suurpääoman ehdokkaat, merkitsevät samaa: 
Kivimäen linjan uudestisyntymistä. Kivimäenlinja: juuri se on suurpääoman 
menettelytapa tällä hetkellä, fascismin toteuttamisen tapa nykyisissä olosuh- 
teissa. 

Kansanvaltaisten puolueiden ja valitsijamiesten kanta näihin ehdokkaihin 
voi olla vain jyrkän kielteinen. 

Hieman eri asemassa on maalaisliiton presidenttiehdokas Kyösti Kallio. Hän 
on vanha puoluepoliitikko ja parlamentaarikko, tottunut parlamentaarisiin 
muotoihin ja niille senvuoksi osittain uskollinen. Mutta hänen poliittinen 
uransa osoittaa varoittavan selvästi hänen heikkoutensa taantumuksen painos- 
tuksen edessä: vuodet 1923 ja 1929 puhuvat työväelle selvää kieltään. Myös 
pankinjohtaja Kallio on eräs puhuva esimerkki demokraattisen maalaisliiton 
aatteellisesta rappeutumisesta. Hän on enemmän tai vähemmän sidottu raha- 
maailmaan. Fascistien interventioiden ja fascistisen maailmansodanvalmiste- 
lun aikana ei hän ole mies, johon Suomen kansa ja Suomen kansanvalta 
voisivat turvata. Hänen nykyinen hallituskautensa ei suinkaan ole lisännyt 
luottamustamme häneen. Hänen eestiläinen haastattelunsa joku viikko sitten 
oli jälleen varoitus. 

Hänen presidenttikautensa saattaisi kyllä alkaa yhteistyöllä sosialidemok- 
raattien kanssa, ehkäpä sosialidemokraattisella hallituksella. Hän ei merkitse 
kivimäenlinjaa. Mutta kuka takaa, miten kauan tämä suuntaus jatkuisi? V. 
1927 hallitsi presidentti Relander sosialidemokraattisen hallituksen avulla. V. 
1930 hän hallitsi Svinhufvudin hallituksen avulla ja otti Suurtorilla vastaan 
fascistimarssin. Kyösti Kallio ei merkitse kivimäenlinjaa, mutta joissakin 
olosuhteissa hän saattaa merkitä — Relanderin linjaa. Hänen valitsemisensa 
saattaisi tulla kysymykseen vain immäisessä tapauksessa, »epävarmana 
pahana» varmaa pahaa vastaan». Suurpääomalle hänen valitsemisensa kyl- 
läkin näyttää tällä hetkellä vastenmieliseltä, koska kivimäenlinja on sille 
mieluisin. 

Kansanvaltaisten puolueiden ainoa varsinainen ehdokas voi olla K. J. 
Stählberg. Hänen läpimenonsa on epävarma. Häntä vastaan on kohdistettu 
suurpääoman kaikki patteristot. Hänen valitsemistaan uhkaillaan kapinalla. 
Maalaisliitto koetetaan terrorisoida häntä vastaan. Sosialidemokraatteja koete- 
taan peloitella ja saattaa toivottomiksi hänen läpimenomahdollisuuksistaan. Ja 
kuitenkin on selvää, että hän paremmin kuin kukaan toinen todella kansan- 
valtainen ehdokas — paremmin kuin esim. toinen vapaamielinen poliitikko A. 
K. Cajander — voi kerätä kansanvaltaisen rintaman taakseen. Edelleen on 
i, että samoinkuin hän ensimmäisen presidenttikautensa aikana — työ- 
väenliikkeen ja porvarillisten demokraattien tukemana — kykeni suistamaan 
upseerikamarillan tasavallanvastaiset vehkeilyt, painamaan alas oikeiston 
verenhimoiset kostonvaatimukset, estämään yhtymisen JudenitSin interventio- 
seikkailuun, samoin hän hallitsi tilanteen nyt. 

Kansanvaltaisen rintaman on näinollen oltava välittämättä oikeiston uhkai- 
luista ja kauhupropagandasta samoinkuin vapauduttava omissa riveissä kyte- 

västä toivottomuudesta. Maalaisliiton kansanvaltainen siipi ei kokonaisuudes- 
saan voi pettää äänestäjiään kuten kuusi vuotta sitten. Ruotsalaisten valitsijain 
on toisaalla saatava selvästi tietää, että heidän ensimmäisestä äänestyksestä 
lähtien on äänestettävä Stählbergia (samoin kuin kaiken varalta sosialide- 
mokraattienkin), muuten, jos tämän kansanvallan ehdokkaan läpimeno osoit- 
tautuu mahdottomaksi, sosialidemokraatit todennäköisesti joutuvat ratkaise- 
maan Kallion hyväksi. Ruotsalaisten kannalta — esim. vain yliopistokysymyk- 
sen ratkaisua silmällä pitäen — ei silloin pitäisi olla kuin yksi ratkaisu: 
Stählbergin puolesta. 

Ei voi näissä kriitillisissä olosuhteissa olla mainitsematta siitä, että puo- 
lueemme piirissä on niitä, jotka jatkuvasti koettavat ajaa »sovitteluratkaisua» 
ja sen nimessä Rydin, suurpääoman ja kivimäenlinjan miehen ehdokkuutta. 
Ymmärretäänkö, että tässä leikitään puolueen pyhimmillä periaatteilla, työ- 
väenliikkeen yhtenäisyydellä, niin, käydään kauppaa itse kansanvallasta? 

On jo aika, että tästä vaarallisesta kauppasaksapolitiikasta siirrytään horju- 
mattomaan periaatepolitiikkaan: kaikkien voimien keräämiseen kansanvallan 
pääehdokkaan ympärille, pelottomaan taisteluun hänen puolestaan viimeiseen 
asti, 


Soihtu n:o 3/1937 

Vuosi 1937 merkitsi RP:n journalistiikassa käännettä sikäli, että hän — 
oltuaan syksystä 1933 lähtien Soihdun toimituksen jäsen — joutui vuoden 1937 
toimimaan tämän lehden päätoimittajana Mauri Ryömän jälkeen, kun tämä 
kansanedustaja-asemastaan huolimatta määrättiin suorittamaan asevelvolli- 
suuttaan. Tämä merkitsi poliittisten aiheiden nousemista kulttuurikysymysten 
sijasta RP:n lehtikirjoittelun pääalueeksi; hän kirjoitti mm. Soihdun (yhtä 
lukuunottamatta) kaikki pääkirjoitukset mainittuna vuonna. Alkuvuonna ne 
järjestään käsittelivät tasavallan presidentin vaalia, jossa oli kysymys P. E. 
Svinhufvudin taantumuksellisen presidenttivallan jatkumisesta tai päättymi- 
sestä. Kannatettuaan ensin (pääkirj. 12/1) puoluelojaalisti Väinö Tannerin 
ehdokkuutta lehti valitsijamiesvaalissa tapahtuneen oikeistovyöryn (Svinhufvud 
106 valitsijamiestä) jälkeen kohotti (pääkirj. 25/1) kansanvaltaisen rintaman 
pääehdokkaaksi K. J. Stählbergin, ja vihdoin lopullisen vaalitoimituksen aat- 
tona, kulissien takaisen »mustan hevosen» Risto Rytin torjumiseksi, viitoitti 
(oheinen pääkirj. 10/2) äänestysstrategian Ståhlberg — Kyösti Kallio, jota 
SDP:n valitsijamiesryhmä sitten noudattikin. 


Kehityksen rajapyykillä 


Tasavallalle on valittu presidentti. 

Tämä vaali ei ratkennut tavalla, joka olisi ollut työväenluokan toiveiden 
mukainen, Tasavallan presidentin istuimelle ei kohotettu työväen omaa presi- 
denttiehdokasta eikä myöskään sitä porvarillista ehdokasta, joka oli työväkeä 
lähinnä ja jonka kansanvaltaiseen lujuuteen oli opittu luottamaan. Tasavallan 
presidentin istuimelle kohotettiin mies, jonka nimi on symbolisoinut maan 
talonpoikaispuolueen oikeistolaista vaihetta Alkion johtaman demokraattisen 
aikakauden jälkeen, mies, jonka nimi on ollut näkyvä eräinä työväenluokan 
raskaina koettelemuksen hetkinä, mutta jonka yhteiskunnallisen ja poliittisen 
kehityksen logiikka näinä vuosina on vienyt määrättyyn ristiriitaan vanhojen 
oikeistoliittolaistensa kanssa ja tuonut lähemmäksi sosialidemokraattista puo- 
luetta. Samoinkuin tapahtumain logiikka nyt vaaleissa pakotti sosialidemok- 
raatit antamaan äänensä hänelle. 

Tätä menettelyä vastaan on häikäilemättömästi juonitelleen, mutta siitä 
huolimatta tappiolle joutuneen oikeiston taholta kohotettu oikea tekopyhyy- 
den ja raivon huuto. Alkaen taantumuksen pää-äänenkannattajasta Uudesta 
Suomesta, jossa viekas prelaatti Virkkunen historiaa vääristellen vertaa Svin- 
hufvudin »syrjäyttämistä» Snellmanin kohtaloon 1860-luvulla, jatkuen lehden 
iltapainoksessa Ajan Suunnassa, jossa toinen vanhurskas, prelaatti K. R. 
Kares repäisee vaatteensa ylhäältä alas tämän »kansanvallan turmeluksen» 
tähden ja huutaa avuksi Jumalaa, kun firmojen miljoonat eivät riittäneet. 
Heijastuen tämä huuto viimein moninkertaisena pääkaupungin ja maaseudun 
suomenkielisessä ja ruotsinkielisessä taantumuslehdistössä. Pääväitteenä se, 
että muka sosialidemokraatit pelasivat periaatteettoman pelin. 

Ja kuitenkaan ei meillä koskaan presidentinvaaleissa ole pelattu selvempää 
peliä. Pääkysymys vaaleissa oli ratkaisu fascistisen taantumuksen ja kansan- 
vallan välillä: joko fascismin ja oikeiston ehdokas Svinhufvud tai joku kansan- 
valtaisten puolueiden ehdokkaista. Raskas erehdys oli se, ettei jo kansanvaalis- 
sa saatu aikaan yhteistoimintaa kansanvaltaisten puolueiden välillä, peruutta- 
maton erehdys, josta vastuu on myös meidän puoluejohdollamme. Mutta kun 
kansanvaalin tulos tuli tunnetuksi, oli jäljellä vain yksi tie. Ja huolimatta 
eräiden yksityisten oikeistolaisten puoluejäsentemme aikaisemmasta horjumi- 
sesta saattoi valitsijamiehistömme itse lopullisessa vaalitilaisuudessa esiintyä 
johdonmukaisesti ja yhtenäisesti, mistä on annettava täysi tunnustus. Koska 
oli käynyt selväksi, ettei puolueen omalla ehdokkaalla missään tapauksessa 
olisi valituksitulemismahdollisuuksia, vieläpä, että hänen äänestämisensä 
ensimmäisessä äänestyksessä vaarantaisi koko vaalin tuloksen, ilmoitettiin 


etukäteen eri kansanvaltaisille ryhmille noudatettavaksi menettelytapaa, jonka 
erikoisesti Soihtu ennen vaalia esitti: ensimmäisessä äänestyksessä annetaan 
kannatus Stählbergille, jolloin kaikkien niiden, jotka haluavat saada hänet 
valituksi (erikoisesti ruotsalaisten), on äänestettävä häntä, mutta jollei hän 
tällöin tule valituksi, eivät sosialidemokraatit enää voi vaarantaa tilannetta 
pysymällä Stählbergissa ja viemällä hänet Svinhufvudia vastaan kolmanteen 
äänestykseen, jolloin todennäköisesti v:n 1931 onnettomuus uudistuisi, vaan 
siirtyvät Kallion taakse, joka on seuraava kansanvallan ehdokas ja jonka 
läpimeno silloin on varma. Ja tätä linjaa noudatettiin. Mikään muu menette- 
lytapa ei ollut mahdollinen. Ja tämä menettelytapa myös toi toivotun tulok- 
sen: fascismin ehdokas syrjäytettiin. Ja tämä nyt raivostuttaa niitä, jotka 
turhaan uhrasivat miljoonansa. 

Myös maalaisliiton menettely vaalissa oli periaatteellisesti kestävä. Juuri 
siihen kohdistuivat oikeistolaisten setelihierojain tarmokkaimmat yritykset. 
Heti ensimmäisessä äänestyksessä se koetettiin viekotella pois oman ehdok- 
kaansa takaa, oikeiston ehdokkaan puolelle, mutta kerrotaan, että oikeiston 
neuvottelijat, jotka vielä viime hetkellä tällaista yrittivät, saivat maalaisliitolta 
nopean lähdön. Ja edistyspuolueesta, jonka keskuudessa pelättiin hajaannusta 
jonkun »kolmannen ehdokkaan» hyväksi, voitiin myös nähdä, että sen kan- 
sanvaltaisuus kesti ja että erkkolaisten juonittelut olivat olleet turhia. 

Mutta mikä puolue vaalissa kärsi täydellisen periaatteellisen vararikon, oli 
ruotsalainen kansanpuolue. Sillä oli tilaisuus valita Stählbergin ja Kallion 
välillä. Kansallisuustunne sanoi: Stählberg ennenkuin Kallio. Luokkatunne 
sanoi: pidettävä kiinni Svinhufvudista, vaikkapa tuloksena olisi Kallion valit- 
seminen. Ja miljoonasäätiön rahat huusivat maasta: ehkä vielä Svinhufvud, 
vaikkapa kuinka alhaisella juonittelulla. 

okraattien kanssa ei ruotsalaisten taholta selvästi 

Stählbergin valitsemiseen ensimmäisessä äänes- 

tyksessä. Tosiasiallisesti annettiin yksi ääni liian vähän. Stählberg sai 150. Nyt 
vakuutettiin sosialidemokraateille, että seuraavassa äänestyksessä puuttuvat 
äänet tulevat. Näin meneteltiin, vaikka selvästi tiedettiin etukäteen sosialide- 
mokraattien selvä ja järkkymätön toimintasuunnitelma. Svinhufvudin kannat- 
tajain optimismi viimeiseen saakka osoitti, että tämän menettelyn päämäärä- 
nä ei ollutkaan Stählbergin valitseminen, vaan Kallion pudottaminen pois 
toisessa äänestyksessä ja Svinhufvudin valitseminen kolmannessa. Ruotsalai- 
set johtajat pelasivat valheellisen pelin ja oli heille parahiksi, että tässä pelissä 
menettivät Svinhufvudin, menettivät Stählbergin, menettivät lopuksi kaksin- 
kertaisesti kunniansa. Ja syy oli puolueen suurkapitalistien: vuorineuvosten, 
suurmaanomistajain ja keltaisen sanomalehtikuninkaan. Nämä miehet juonit- 
telivat viimeiseen asti ehdokkaan puolesta, johon ruotsalainenkin suurpääoma 
oli kiinnittänyt osakkeitaan. He koettivat kylmästi pettää demokraatteja, mut- 
ta onnistuivat pettämään vain ruotsalaisen vähemmistön elinkysymykset. 
Kansalliskiihkoisen fascismin edessä on vähemmistökansallisuuden tuki kan- 
sanvallassa ja työväenliikkeessä. Kuinka kauan annetaan vuorineuvosten 
tuhota ruotsalaista kansanpuoluetta ja eristää sitä kansanvaltaisesta rinta- 
masta? Kuinka kauan siedetään puolueessa henkilöitä, jotka suurpääoman 
yhteisten etujen alttarille yhä uudelleen uhraavat ruotsalaisuuden edut? Vii- 
meinen tapaus oli vakava tappio ruotsalaisuudelle ja se olisi voinut olla 
katastrofaalinen, sillä Svinhufvudin aikana jos koskaan ruotsalaisuus on ollut 


uhattuna ja hänen uudelleenvalitsemisensa olisi tietänyt yhä suurempaa 
uhkaa kaikille kansanvaltaisille oikeuksille, vähemmistökansalliset niihin 
luettuina. Mutta tämä tapaus näyttää nyt selventäneen tilannetta myös ruotsa- 
laisella taholla, suurpääoman ikeestä vapaammat puoluelehdet kirjoittavat 
kiihtyneessä äänensävyssä vaatien puhdistusta ja näyttääpä puolueen keskus- 
hallituskin tehneen päätöksiä. Aika osoittaa, voiko puolue vapautua suoma- 
laisruotsalaisen pääoman ikeestä ja asettua kansanvaltaiseen rintamaan. Vii- 
meisen petoksen jälkeen sillä on kansanvallalta paljon anteeksipyydettävää. 

Tasavallalle on valittu presidentti. 

Vaalin takana olivat maalaisliitto, sosialidemokraatit, edistyspuolueen kan- 
sanvaltainen siipi, pienviljelijät, yhteensä 177 ääntä. 

Tämä vaali tapahtui oikeiston ehdokasta vastaan, jonka takana olivat 
fascistipuolue, kokoomus ja ruotsalainen oikeisto. Se oli ratkaisu oikeistosuun- 
taa vastaan, fascismia vastaan, lapuan ja kivimäenlinjan vuosia vastaan. Tämä 
ratkaisu oli rajapyykki Suomen historiassa, lapuanvuosien päättymisen raja- 
paalu. Vaali vaalilta on kansanvaltainen rintama edennyt ja työntänyt taakse- 
päin muilutusvuoden voittajia. Fascismin varustusten päätorni on nyt vallattu, 
uusi aikakausi voi lakaa. 

Tämä rajapyykki olisi tosin saanut olla lujempaa ainesta, esimerkiksi teräs- 
tä, mutta kivipyykkikin on pyykki. Ennenkaikkea: tämä pyykki ei sinänsä 
kestä kansanvallan vihollisten uusia hyökkäyksiä, se kestää ne vain kansan- 
vallan rintaman oman lujuuden, oman jatkuvan liikekannallepanon, oman 
vääjäämättömän taistelun avulla. Nyt on kaikki mahdollisuudet saada aikaan 
laaja demokraattinen hallituskokoomus, jossa ovat mukana maalaisliitto, edis- 
tyspuolue ja sosialidemokraattinen puolue, ja johon myös ruotsalainen kan- 
sanpuolue, mikäli se puhdistautuu kansanvallalle vihamielisistä aineksista, voi 
liittyä. Tämän hallituksen tehtävänä olisi ennenkaikkea tehdä lopputili fascis- 
tisen kiihotuksen kanssa, joka nyt vaalien edellä SM-liikkeen uudesti herättä- 
misenä (sekä »IKL-nuorison» että »Kansallisen partioliiton» nimellä) ja Hols- 
tin Moskovan-matkan aikana räikein, suorastaan maanpetoksellisin muodoin 
jälleen uhkaa maamme sisäistä ja ulkonaista rauhaa. Sen tehtävänä olisi myös 
jatkaa ja antaa todellinen sisältö skandinaaviselle suuntautumiselle ja rauhal- 
listen suhteiden kehittäminen itäisen naapurimaamme kanssa, koko maailmaa 
vakuuttava irrottautuminen kansainvälisen fascismin otteesta. Sen olisi luota- 
va pohja yhteiskunnalliselle yhteistyölle työväestön ja talonpoikain välillä, 
mutta varoa toisaalta sulkemasta tästä demokraattisesta liitosta pois suoma- 
laista demokraattista porvaristoa ja ruotsalaista vähemmistökansallisuutta. 

Työväenliike, sosialidemokraattinen puolue, on nyt asemassa, jossa vastuu 
on mitä suurin. Enemmän kuin koskaan täytyy puolueen päämääränä olla 
työväenluokan kokoaminen yhteisten lippujen alle, järjestöjen täyttäminen 
elävällä verellä, pyrkimys johdonmukaiseen ja yhtenäiseen sosialistiseen poli- 
tiikkaan, marxilaisen valitustyön tehostamiseen, puolueohjelmalle vieraiden 
pyrkimysten torjumiseen. Puolueen voima on puoluedemokratiassa. Arvostelu 
on sallittava, milloin se lähtee työväen luokkatarpeiden ja marxilaisen luokka- 
taisteluteorian pohjalta. Juuri presidentinvaalissa viimeksi tämä arvostelu on 
osoittanut oikeutuksensa ja voimansa. Mutta tinkimättömästi on puoluejoh- 
don estettävä hajoittava kiihoitus puolueen sisällä, milloin se, kuten viime 
aikoina, lähtee puolueelle vieraista pyrkimyksistä, esim. taktillisista juonitte- 
luista ammatillisten- tai nuorisojärjestön vuosikokousten valmisteluissa, ja 

kohdistuu tällöin puolueen sisällä toimiviin rakentaviin ja puoluetoimintaa 
elvyttäviin voimiin. Puoluesihteerin yksityiset valittelut eivät tässä riitä. Ehdo- 
ton vaatimuksemme on, että puolueen marxilainen luokkataistelulinja säilyte- 
tään. Ehdoton vaatimuksemme on, että puoluedemokratia säilytetään. Mutta 
ehdoton vaatimuksemme on samalla, että puolueen yhtenäisyys säilytetään ja 
provokatooriset hajoituspyrkimykset jyrkästi estetään. 

Pyykki lapuanvuosille on pantu. Eteenpäin, työväenluokka yhtenäisenä, 
kansanvaltainen rintama laajana, jotta pyykki myös pysyy. 


Soihtu n:o 4/1937 

25/2 päiv. signeeraamattomassa pääkirjoituksessa suoritetaan presidentin- 
vaalin jälkiarviointi ja tehdään siitä johtopäätökset. Suomenruotsalaisten 
keltainen sanomalehtikuningas» on Hufvudstadsbladetin silloinen omistaja 
Amos Anderson. SM-liike tarkoittaa fascistisen IKL:n nuorisojärjestöä Sini- 
mustia. 


Haamu lahden takaa 


Voi sanoa tilanteen muodostuneen vähintäinkin arvoitukselliseksi. Samaan 
aikaan, jolloin »Ukko Pekka» palaa Luumäelle, neuvottelut »laajan kansan- 
valtaisen hallituskokoomuksen» muodostamiseksi ovat täydessä käynnissä, 
suhteet paranevat itään ja länteen ja poloinen IKL yrittää »suuren fascistineu- 
vostonsa» avulla viimeisiä toivottomia kulissivaikutuksia — samaan aikaan 
sosialidemokraattisessa puolueessa, joka on kansanvaltaista taistelua johtanut, 
»kiristetään puoluekuria», rajoitetaan sananvapautta, supistetaan puoluede- 
mokratiaa. Puolueneuvoston kokous, joka päättää hallitukseenmenosta, 
hyväksyy myös päätöslauselman, jolla vapaasta mielipidevaihdosta puolueessa 
tosiasiallisesti tehdään loppu. 

Onko tällaiseen ollut tarvetta? Onko puolue joutunut tilanteeseen, jossa 
taantumuksen uhatessa sen olemassaolosta on kysymys ja puolustustaistelu siis 
vaatii johdon jyrkkää keskitystä? Ei voi sanoa niin olevan. Ne ajat, jolloin 
Lapuan gangsterijoukkiot terrorisoivat maata ja oikeisto aina »demokraattista» 
Paasikiveä myöten vaati puolueemme lakkauttamista, ovat nyt takana. Nyt 
sensijaan pitäisi olla edessä uuden, demokraattisemman aikakauden, uusien 
tehtävien, kaikkien voimien hyväksikäytön, kansanvaltaisemman olotilan 
yhteiskunnassa ja puolueessa. 

Entä onko tilanne itse puolueessa jotenkin ollut äärimmäisen kärjistynyt? 
Onko tapahtunut poikkeamisia puolueohjelman marxilaiselta linjalta, onko 
solutettu työväenliikkeeseen sen hengelle vieraita porvarillisia käsityksiä, 
pyritty porvariston hyväksi himmentämään luokkavastakohtia, tuettu työväen- 
liikkeen vahingoksi taantumuksellisia hallituksia, pyritty puolueessa terrorisoi- 
maan toisinajattelevien mielipiteitä? Mihinkään tällaiseen ei puolueneuvoston 
päätöslauselmassa viitata. Puolueessa on kautta Kivimäen hallituksen vuosien 
kyllä esiintynyt oppositiota, joka on vaatinut puoluejohdolta selvempää kan- 
taa tätä demokratiaa järjestelmällisesti kaventanutta hallitussuuntaa vastaan, 
puolueohjelman hengen johdonmukaista noudattamista, puolueen tekemistä 
radikaaleilla uudistusvaatimuksilla työläisten joukkopuolueeksi, määrätietoista 
marxilaista valistustyötä. Tätä oppositiota on esiintynyt niin puolueen työläis- 
aineksen keskuudessa kuin myös keski- ja nuoren polven akateemikoissa. 
Soihtu on marxilaisena sosialidemokraattisena aikakauslehtenä ollut sen tulk- 
ki. Se on luovan teoreettisen työnsä lisäksi pelkäämättä lausunut arvostelunsa 
julki silloin, kun puolueohjelmaa tai sen henkeä on rikottu. Se on lausunut 
julki kantansa asioista ja niitä ajavista henkilöistä, mutta milloinkaan sen 
pyrkimyksenä ei ole ollut muu kuin puolueen luokkatietoinen voima ja 
yhtenäisyys, järjestöjen vahvistaminen, työväenluokan kokoaminen puolueen 
lipun alla. 


Sille oltiin penseitä niin kauan kuin se oli »vain teoreettinen» valistuslehti. 
Sen merkitystä ei tunnustettu, kun se julkaisi klassillista ja nykyaikaista 
marxilaista teoriaa, niin, käänsi kokonaisia Marxin kirjasiakin. Se sai kiihkeitä 
ja vaikutusvaltaisia vihamiehiä käydessään soveltamaan teorioja käytäntöön: 
vaatimaan selvää luokkapolitiikkaa, fascismin marxilaista erittelyä, kansainvä- 
lisyysperiaatteen horjumatonta noudattamista, marxilaista sivistystyötä. Sitä 
vastaan ei ole suinkaan valittu kaikkein toverillisinta kieltä, eipä ole persoo- 
nallisia solvauksiakaan vältetty. 

Onko siis tilanne jotenkin muuttunut tänä talvena? Eivätkö juuri vaaleissa, 
ensin valtiollisissa, sitten kunnallisissa ja vihdoin presidentinvaaleissa, puo- 
lueen eri »sivustat» käytännössä joutuneet toteuttamaan yhtenäisyysperiaatet- 
ta? Eikö juuri oppositio eduskuntavaaleissa pannut liikkeelle työläisjoukkoja 
ja lisännyt puolueen äänimäärää? Eikö oppositio presidentinvaalissa lojaalisti 
alistunut puolueneuvoston päätökseen huolimatta siitä, että piti päätöstä 
poliittisesti epäviisaana, kuten sitten käytäntö osoittikin? Eikö se kaikesta 
huolimatta jännittänyt kaikkia voimiaan taistelussa puolueen ehdokkaan puo- 
lesta ja vaikuttanut siihen, ettei tappio tullut vieläkin suuremmaksi? 

Mutta lehtihän on hyökännyt johtavia puolueenjäseniä vastaan! Harjoitta- 
nut »matalamielistä, törkeää journalismia»! Heikentänyt vastuunalaisten joh- 
tajien arvovaltaa! . 

Soihtu on todella ollut kiukkuinen kaikelle tekopyhyydelle. Puolueen jäse- 
netkin ovat vain ihmisiä ja milloin he ovat saarnanneet aatteita, joita eivät 
käytännössä edusta, olemme tämän osoittaneet. Mutta sen olemme tehneet 
ennenkin. Se on lisäksi yleinen inhimillinen velvollisuus. 

Ja mikäli kysymys on tästä talvesta, siitä polemiikkisodasta, jota on kulu- 
neiden kuukausien aikana käyty, silloin on lähdettävä siitä tosiasiasta, että 
ainoatakaan polemiikkiä me emme ole alkaneet. Kesken presidentinvaalitais- 
telua se alkoi eri suunnilla kuin ainakin järjestelmällinen sotaliike, Palkkatyö- 
läisessä, Työläisnuorisossa, S. Sosialidemokraatissa ja Kansan Lehdessä. Soih- 
tu on tehty kaiken pahan juureksi, kun se on puolustautunut, leimattu 
hajoittajaksi, kun se on vaatinut yhtenäisyyttä ja yhteisrintaman toteuttamista 
puolueen lippujen alla. Historiassa puhutaan joukkoilmiöistä. Järjestetyt ovat 
kuitenkin eroitettava spontaanisista. 

Miksi siis nyt tämä hyökkäys? Mikä tarve on tähän nyt? Miksi sitä on 
lykätty, vaikka tilanne joskus on ollut kireämpikin? Katsotaanko, ettei työ- 
väenjoukkojen tunteista tarvitse välittää nyt, kun vaalit ovat ohitse, eikä 
joukkoja tarvitse mobilisoida yhtenäisyyden ja luokkapolitiikan tunnuksilla? 
Katsotaanko, että taloudellisen tilanteen parannuttua ja pikkureformien välk- 
kyessä edessä työläiset ovat kadottaneet mielenkiintonsa marxilaiseen teoriaan 
ja sen tehostajiin? Katsotaanko, että hallitushalun alttarille on uhrattava 
luokkapolitiikka, marxilaisuus, periaate; että porvarillisen lehdistön ja ilmei- 
sesti tulevien hallitustoverien yhä uudelleen esittämän puhdistusvaatimuksen 
edessä puoluedemokratia on vähempiarvoinen? Katsotaanko, että tuleva halli- 
tuspolitiikka on oleva sisällöltään niin opportunistista, että se ei siedä min- 
kään opposition tarkastelua puolueen sisällä? Että hallituspolitiikkaa ei saa 
seurata tilinteko puolueessa kuten 1927, jolloin joukkojen kritiikki osoitti 
voimansa? 

Levottomin ajatuksin odottaa sellaista hallituspolitiikkaa, jonka tehtävänä 
sanotaan olevan kansanvallan palauttaminen, mutta joka ensi hintanaan vaatii 


työväenpuolueen sisäisen vapauden kuristamista. Monenlaiset voimat ovat 
liikkeellä. Kokoomus kivimäkiläisine lisäkkeineen kehrää juonittelujen vyyh- 
teä, maalaisliiton oikeistolaiset konjunktuuripoliitikot käyvät kyynillisesti 
kauppaa työväenpuolueen periaatteista. Onko hallitukseen pääsy pääasia? 
Ovatko ehdot sivuasia? Työväenpuolueen johtomiehille pitäisi olla selvää, että 
vain proletariaatin jatkuvan herättämisen, kokoamisen, järjestämisen, sen 
jatkuvan luokkavoiman mobilisoimisen kautta työväenpuolue voi hallituksessa 
toteuttaa liikkeen pyrkimyksiä ja periaatteita. Milloin vaikkapa demokratian 
puolustuksen» nimessä vaaditaan tämän joukkoliikkeen rajoittamista, kuris- 
tamista, tukahduttamista, ja näihin vaatimuksiin suostutaan, silloin alkaa tie, 
jonka päätöksenä on hallituksessa olevien puoluejäsenten irtautuminen i 
keestä, joutuminen sitä vastaan, jääminen porvariston panttivangeiksi. Tiet 
ovat erilaisia, mutta tällä hetkellä, josta piti tulla työväenliikkeen uuden 
nousun, taistelevan kansanvallan alku, tällä hetkellä kohoaa näkyviimme 
haamu lahden takaa, pätsiläisen Eestin työväenluokan kohtalo. 


Soihtu n:o 5/1937 


13/3 päiv. signeeraamaton pääkirjoitus, jossa tarkastellaan presidentinvaih- 
doksen jälkeistä yllättävää tilannetta SDP:ssä, suukapuloinnin kohdistamista 
niihin, jotka olivat aktiivisimmin myötävaikuttaneet puolueen hallitusdiskri- 
minoinnin lopettamiseen ja ovien avautumiseen vpunamultahallitukseen». 
Viittaus Eestiin (otsikossa ja viimeisessä lauseessa) tarkoittaa talonpoikaisjoh- 
taja Konstantin Pätsin ja kenraali Laidonerin v. 1934 suorittamaa diktatuuri- 
kaappausta, jota oli perusteltu fascismin vaaran torjumisella, mutta joka 
käytännössä kahlehti myös maan sosialidemokraattista puoluetta. 

Marxilaisen estetiikan 
peruskysymyksiä 


Marxilainen estetiikka ja taidetutkimus on proletaarisen tieteen myöhäisim- 
piä haarautumia: tosin hahmoitteli Marx »Poliittisen talouden arvostelun» 
kuuluisassa alkulauseessa myös tulevan proletaarisen taidetutkimuksen peri- 
aatteet, tosin hän monissa kirjoituksissaan ja kirjeissään lausui käsityksensä 
myös erilaisista taideilmiöistä, mutta on täysin yhteiskunnallisten kehitysla- 
kien mukaista, että vaikuttavaksi tekijäksi proletariaatin elämässä ja luokka- 
taistelussa taide voi tulla vasta silloin, kun on sivuutettu sen nousun ensim- 
mäinen suuri jakso: työväenluokan herättämisen, kokoamisen ja järjestämisen 
kausi; kun on saavutettu määrätyt taloudelliset ja niille rakentuen sivistykselli- 
set edellytykset: edes jonkinlainen vapaa-aika, jonkinlainen mahdollisuus 
päästä taiteeseen tutustumaan, yleistyvä lukutaito, herännyt mielenkiinto ja 
harrastus taidetta ja kirjallisuutta kohtaan. Työväenjärjestöt, taloudelliset, 
poliittiset, sivistykselliset, työväen sanomalehdistö on tässä tehnyt valtavan 
kulttuurityön. 

Samalla kun taide näin tulee ajankohtaiseksi työväelle, samalla tulee välttä- 
mättömäksi myös taideteoria, proletaarinen taideteoria. Vuosisatojen ja 
-tuhansien kulttuuri ympäröi sivistysjanoon heräävää jättiläistä. Mihin tutus- 
tua, mitä valita, mistä ottaa vaikutteita? Marxin teesit kulttuurin yläkerrokses- 
ta tulevat ajankohtaisiksi: taidekin on heijastuma taloudesta ja yhteiskunnasta, 
muuttuva niiden mukana, taidekin on heijastuma luokkien taistelusta, ase 
ideologiain taistelussa. Valtavat kulttuurikerrostumat olivat nyt avautuneet 
työväenluokalle ja hallitseva porvaristo koetti työntää sen silmille oman 
luokkanäkemyksensä silmälaseja kulttuuri-ilmiöiden »oikein ymmärtämisek- 
si». Joka hetki tuottivat lisäksi porvariston omat taiteilijat ja kirjailijat uutta 
taidetta kapitalistisen yhteiskunnan tukemiseksi ja porvarillisten tunteiden 
propagoimiseksi. Oli myös pikkuporvarillinen naturalismi, joka mekaanisine 
kurjuudenkuvauksineen oli läheisin työväelle, mutta joka kyvyttömyydellään 
selviytyä pessimisminsä umpikujasta oli vaarana vetää työläisjoukkojakin 
saman toivottomuuden kurimukseen. Tämä kaikki oli nyt näytettävä proleta- 
riaatille marxilaisuuden paljastavassa salamanvalossa, osoitettava taiteen 
yhteiskunnalliset lait, sen pyrkimykset, sen vaikutus. Ja riippuen proletariaa- 
tin silloisesta kehitystasosta oli asettelun oltava yksinkertainen ja selvä, oleelli- 
sen paljastava. Oli osoitettava luokkataistelu kulttuurissakin: luokka luokkaa 
vastaan, kulttuuri kulttuuria vastaan. Oli mobilisoitava esiin proletariaatin 
omaa taistelevaa kulttuuria. 

Monet tämän kauden taideteoreetikoista ovat tämän vuoksi kieltämättömän 


kaavamaisia, yleistäviä, '»vulgaareja». Sellaisesta ei kuitenkaan voi syyttää 


saksalaista Franz Mehringiä, joka on tämän kauden marxilaisen taidetutki- 
muksen suurin nimi. Ratkaiseva on hänen arviointinsa naturalismista, ratkai- 
seva myös hänen erittelynsä porvarillisesta klassismista, jo eteenkinpäin viit- 
taava hänen kohottaessaan siinä arvoon porvariston parhaimman kulttuurin ja 
pyrkiessään sen proletaariseen uudelleenarviointiin, Huomattavaa on, että hän 
silloisissa oloissa — vuosisadan vaihteessa — ei oleta suurta sosialistista taidetta 
voivan syntyä tulevalla kärjistyneiden luokkataistelujen aikakaudella, vaan 
vasta sosialistisessa yhteiskunnassa. 

Tänään suuri maa, maapallon kuudenneksen käsittävä, on proletariaatin 
johtama ja sosialismiin siirtyvä: nyt jo se on tuottanut suurta, väkevää taidetta 
ja osoittanut luomisvoimaa, joka ilmenee vain historian suurimmissa yhteis- 
kunnallisissa nousuissa. Ja lisäksi: tänään on myös kapitalistisissa maissa, 
niiden proletariaatin taistelun tuloksena, kehittynyt sosialistista taidetta, joka 
ei vain ole taistelevaa, vaan myös esteettisesti suurta: Amerikassa, Saksassa, 
Japanissa, pohjois-Euroopassa. Kirjallisuutta, teatteria, maalaustaidetta, mu- 
siikkia. Marxilainen taidetutkimuskin on laajentunut ja erikoistunut kaikille 
taiteenaloille. On eritelty taiteen olemusta ja syntyä, sen osuutta historian 
kulussa. On tutkittu taiteen tehtävää vallankumouksessa ja sosialistisessa 
rakennustyössä. On myös entistä määrätietoisemmin otettu tutkimuksen alai- 
seksi koko mennyt kulttuuri, pyritty vapauttamaan se virallisesta porvarillises- 
ta päällyskerroksestaan, omaksumaan se proletaarisen tai suorastaan luokatto- 
man yhteiskunnan katsomuksen mukaisesti. 

LunatSarski, Buharin, Gorki ovat tämän kauden taidetutkimuksen huomat- 
tavimpia nimiä Neuvostoliitossa, Hausenstein Saksassa, Fröville Ranskassa, 
Granville Hicks Amerikassa. Kirjallisuudella, kuvaamataiteella, teatterilla, fil- 
millä ovat omat erikoisnimensä. 

Seuraavassa pyrimme lyhyesti valaisemaan eräitä marxilaisen estetiikan ja 
taidetutkimuksen oleellisia kysymyksiä. 


Taiteen olemus 


»Mitä on taide?» on erään Tolstoin teoksen nimi ja se on oikeastaan 
samalla yleisotsikko kaikelle paremmalle taidetutkimukselle, kysymys, jota 
pyrittiin valaisemaan uskonnon, moraalin, filosofian ja luonnontieteen totuuk- 
silla, mutta yksimielisyyteen pääsemättä. Marcilaiselle taidetutkimukselle, 
joka on tarkastellut taidetta ja taidekäsityksiä ennen kaikkea suhteessa yhteis- 
kuntaan, sen ilmauksina, siihen vaikuttavina, ei tämä kysymys ole lainkaan 
ollut niin ensisijainen. Käytännössä on kuitenkin jouduttu vetämään rajoja 
esim. kirjallisuudessa tiedettä tai journalistiikkaa vastaan, samalla kuitenkin 
karttaen sellaisia ahtaita määritelmiä, kuten taiteen »pyyteettömyys» ja »kon- 
templatiivisuus» (kiihkottoman tarkastelun luonne), joitten on nähty liittyvän 
vain määrättyihin historiallisiin oloihin ja luokkakäsityksiin. Niinpä Buharin 
määrittelee: taide on tunteiden systematisointia hahmoihin näiden tunteiden 
sosialisoimiseksi. Sillä tahdotaan sanoa, että taide on ennen kaikkea — vaikkei- 
kaan niin yksipuolisesti kuin monet porvarilliset teoreetikot väittävät — teke- 
misissä tunteiden kanssa, lähtöisin tunteista, tunteisiin vaikuttavaa; että sille 
on oleellista systematisoimispyrkimys hahmoihin, so. se järjestää käyttämänsä 

tunnearvot niiden oleellisen merkityksen mukaan ja ilmaisee ne kuvina, 
hahmoina; että taide oleellisesti on yhteiskunnallinen ilmiö, jonka pohjana on 
yhteiskunnallinen ilmaisuvietti, so. pyrkimys levittää taiteilijan tunteet kuvina 
mahdollisimman suuriin joukkoihin, pyrkimys »sosialisoida» ne. 


Taiteen alkuperä 


Toinen kysymys, johon porvarillinen estetiikka on erikoisesti kiinnittänyt 
huomionsa, mutta marxilainen estetiikka vain vähemmän, on kysymys taiteen 
alkuperästä. On kuitenkin itsestään selvää, miten läheisessä yhteydessä se on 
edelliseen kysymykseen ja miten suuresti sen valaisu voi edellisen ratkaisua 
selvittää. Huomio tähän kysymykseen on kääntynyt erikoisesti siksi, että on 
oivallettu se valtava todistusarvo, mikä uusimman porvarillisen, ns. sosiologi- 
sen taidetutkimuksen tuloksilla on ollut marxilaisen taidekäsityksen puolesta. 
Onhan tämä suunta tutkimalla primitiivisten kansojen taidetuotteita ja taideil- 
mauksia todennut, miten taide koko synnyltään on mitä läheisimmässä yhtey- 
dessä yhteiskuntaan ja sen käytännöllisiin tarpeisiin: työhön, sotaan, erotiik- 
kaan (lajin säilyttämiseen), uskontoon (magiaan). Tuossa alkuperäisen taiteen 
yksinkertaisimmassa muodossa on nähty määrätty leikkiluonne, mutta mikä 
on sen syysuhde tuotantoon, siinä ovat tiet eronneet porvarillisen ja marxilai- 
sen tutkimuksen välillä. Kun esim. Kar/ Biicherin mukaan taide.on vanhem- 
paa kuin työ, on Plehanovin mielestä taide, vleikki», työn seurausta: primitii- 
vinen taide juurtui yhteiskunnallisen työn prosessissa ja sen harjoituksesta 
aiheutui määrätty hyöty työn tulokselliselle toteuttamiselle. vIhminen suhtau- 
tuu esineihin ja ilmiöihin ensiksi hyötynäkökannalta ja vasta myöhemmin 
omaksuu esteettisen asenteen niitä kohtaan». Tästä jää kaikkeen luonnolliseen 
taidekäsitykseen tietoisesti tai tiedottomasti tunne siitä, että kauneus nousee 
hyödyllisyyden pohjalta. Taiteen kauneus on sen sosiaalisessa vaikuiuksessa. 
Tutkielmassaan musiikin alkuperästä osoittaa Tsemodanov Plehanovin väit- 
teiden paikkansapitävyyden primitiivisten työlaulujen rytmin ja melodian 
suhteen. 

Ilmeinen puute porvarillisessa sosiologisessa taidetutkimuksessa on ollut se, 
että se ei ole valaissut taiteen osaa luokkien synnyssä, luokkavallan luomisessa 
ja säilyttämisessä, välineenä yhteiskunnallisessa suggestiotekniikassa. Siinäkin 
aukeaa marxilaisille tutkijoille merkityksellisiä tehtäviä. 


Heijastuma yhteiskunnasta 


»Tuotantosuhteet yhdessä muodostavat yhteiskunnan taloudellisen pohjara- 
kenteen... jota vastaavat määrätyt yhteiskunnalliset tietoisuusmuodot.» 
Tämä taloudellinen struktuuri »määrää sosiaalisen, poliittisen ja henkisen 
elämän kehityksen ylipäänsä». »Ei ihmisen tietoisuus määrää hänen olemassa- 
oloaan, vaan päinvastoin hänen yhteiskunnallinen olemassaolonsa määrää 
hänen tietoisuutensa.» 

Nämä Marxin teesit »Poliittisen talouden arvostelun» esipuheessa, tulokset 
yli vuosikymmenen valtavaulotteisesta tutkimustyöstä kaikilla tieteenaloilla, 


ovat myös marxilaisen taiteentutkimuksen ja taiteenhistorian lähtökohtana. 
Ensisijainen on talous, tuotantosuhteet, eli kuten Hausenstein sen taidehisto- 
riassaan määrittelee: »kulttuurikehityksen liikkeellepaneva perussyy on yhteis- 
kuntataloudellinen materia». Tämä taloudellinen pohjaliikunta on yhteiskun- 
nallisen kehityksen säätäjä, eri kulttuurien ja taidesuuntien nousun ja laskun 
perussyy; se säätää myös yhteiskunnan luokkien olemassaolon ja niiden pyrki- 
mykset, luokkataistelun ja sen muodot. Taiteilija elää tässä yhteiskunnassa, 
keskellä tätä luokkataistelua, hän ei voi jäädä sen ulkopuolelle. Taide on 
tunteen ilmausta, mutta ei viimekädessä taiteilijan oman tunteen, vaan hänen 
yhteiskunnallisen ympäristönsä, hänen luokkansa tunteen. »Ei mikään ole 
erheellisempää kuin otaksua, että jonkin maan ja jonkin ajan taiteen erikoi- 
suus on vain tässä ympäristössä vaikuttaneiden taiteilijoiden tuotetta. He itse 
ovat yhteiskunnallisen ympäristönsä tuotteita.» (Kautsky). Vieläpä Hausen- 
stein väittää, että yksilö ei voi luoda mitään taidetta. Kaikki taide on 
heijastumaa, ja sen vuoksi aina syntymisensä juuria myöten sidottu yhteisön 
pyrkimyksiin.» Ja mikä ihmisyhteisö voi parhaiten huolehtia pyrkimyksis- 
tään? Eikö se luokka, jonka käsissä ovat tuotantovoimat, jonka käsissä on 
hallitusvalta? »Kulloinkin taiteessa vallitseva suunta on hallitsevien luokkien 
silloinen taidesuunta», sanookin Kautsky. 

Taide on siis tulos yhteiskuntatalouden liikunnasta, muuttuva sen mukana. 
Taide on heijastuma luokkien taistelusta, kuvasteleva niiden vastakkaisia 
ideologioita. Tällä emme kuitenkaan suinkaan tarkoita, että taide olisi välitön 
seurausilmiö taloudesta: päinvastoin ovat välillä lukemattomat ylä- ja alara- 
kennuksen muodot, kehitys ylhäällä voi olla hitaampi tai nopeampi kuin 
alhaalla, lisäksi vaikuttaa yläkerros puolestaan takaisin alakerrokseen, talou- 
teen. Eikä toisaalta taide koskaan ole »sataprosenttista» luokkataidetta vaan 
syntyy eri luokkien ja ideologiain vaikutuksen alaisena saaden niistä ristiriitai- 
sia vaikutuksia. Se on dialektisen kehityksen dialektinen tuote. Feodaalista 
taidetta, ritari- ja hovitaidetta vastaan suuntautui porvarillinen ammattikunta- 
ja kauppiastaide, mutta feodaalisessa taiteessa itsessäänkin lisääntyi samaan 
aikaan porvarillinen aines. Samoin tänään porvarillista taidetta vastassa on 
proletaarinen taide, mutta kuinka usein näemmekään jo porvarillisessakin 
taiteessa proletaarisen aatemaailman tai elinvoiman ilmauksia! 

Elinvoima, vitaliteetti, on tärkeä tekijä marxilaisessa taidetutkimuksessa, 
tekijä, jota erikoisesti Hausenstein on korostanut. Taiteessa ei ole vain sisältö, 
aatemaailma, vaan myös muoto, tyyli. Sisällössä me näemme heijastuman 
yhteiskuntataloudesta ja luokkataistelun dialektiikasta, olisiko muoto siitä 
erilainen ja tutkimuksemme ulkopuolelle jäävä? Syystä kyllä Buharin polemi- 
soi tässä kysymyksessä LunatSarskia vastaan, ja Hausensteinin kuuluisa tai- 
teenhistoria on kokonaisuudessaan vastalause tällaista yksipuolisuutta vastaan: 
hän siinä tutkii yhteiskuntatalouden vaikutusta ihmisruumiin esittämisen tyy- 
liin eri aikoina. »Yhteiskunnalliselle esteetikolle on verrattain helppoa sovel- 
taa historiallismaterialistista tutkimustapaa alunperin poliittisesteettisiin il- 
miöihin . .. Mutta vaikeampaa on etsiä yhteiskunnallinen merkitys poliittisis- 
sa kuvissa vain muodon ja värien hurmiona», hän kirjoittaa, »tyylisosiologian 
tehtävänä on tutkia yhteiskunnan vaikutuksia ei aiheisiin vaan muotoon.» 
Meidän on etsittävä maisemamaalauksen, kuvapatsaan, tunnelmarunon tai 
sävellyksen muodosta se elinvoiman määrä ja luonne, joka liittää sen yhteis- 
kuntansa ja luokkansa elinvoimaan. Hovimaalauksen ja porvarillisen valistus- 

taiteen elinvoima on erilainen, porvarillinen »taide taiteen vuoksi» on elinvoi- 
maltaan toista kuin sosialistinen taistelurunous. »Orgaaniset ja kriitilliset 
aikakaudet vaihtelevat historiassa ja jokainen aikakausi keskittää taiteensa 
tyyliin yhteiskuntansa tyylin. Siten tulee taidetyylistä ajan koko vitaliteetin 
korkein ilmaus, ei vain psyykillisen, vaan myös aineellisen, animaalisen 
vitaliteetin, joka on kaiken ihmistoiminnan pohjana», määrittelee Hausen- 
stein. 

Näin olemme koonneet marxilaisen taidetutkimuksen oleelliset piirteet 
yhteen; eräs tutkija (Thalheimer) käyttää tästä kokonaisuudesta nimitystä 
yhteiskuntataloudellinen miljööteoria. Tämä nimitys on valaiseva ja osoittaa 
erikoisesti marxilaisen taidetutkimuksen metodin elimellisen liittymisen por- 
varillisen tutkimuksen parhaisiin saavutuksiin. Jo valistuksesta lähtien kiinnit- 
tivät porvarilliset esteetikot yhä kiinteämpää huomiota taiteen yhteiskunnalli- 
sen taustan valaisemiseen ja syy-yhteyslain toteamiseen näiden välillä. Kor- 
keimpaan tieteelliseen pätevyyteen tämän miljöö-teorian kohotti kapitalismin 
kukoistusajalla, darwinismiin nojautuen, ranskalainen tiedemies Hippolyte 
Taine. Hän määritteli kuuluisan rodun, luonnon, ajan ja yhteiskunnan ympä- 
ristönsä. Mutta hänen virheensä oli soveltaa yhteiskunnallisen ihmisen tekoi- 
hin ja luomuksiin kasvi- ja eläinkunnan lakeja. Hän näin liioitteli miljöönsä 


miljöö sensijaan jäi pintapuoliseksi ja siksi sattumanvaraiseksi. Hän ei mene 
yhteiskunnallisen kehityksen perustekijään, talouteen, asti. Hän ei näe yhteis- 
kunnan taistelevia luokkia ja taidetta niiden taistelun tulkkina. Marxilaisen 
taidetutkimuksen tuoma suuri edistysaskel ilmenee siinä, että se Tainen 
miljööteoriasta on erottanut pois biologisen liioittelun ja tuonut sijalle sen 


yhteiskuntataloudellisen perustelun, luokkaerittelyn. 

Dialektiselta ainekseltaan marxilainen estetiikka taas liittyy Hegeliin ja 
tämän koulun johtavaan esteetikkoon Vischeriin. Mutta kun dialektiikka 
näillä on aatteitten ja abstraktioiden kamppailua, kääntää marxilainen este- 
tiikka dialektiikan jaloilleen, valaisemaan tuotantomuotojen, yhteiskuntajär- 
jestelmien, ihmisluokkien — ja niiden heijastumana ja tulkkina myös taide- 
suuntien — keskinäistä kamppailua ja sen tuloksia. 

Näin marxilainen estetiikka yhdistää klassillisen saksalaisen estetiikan ja 
länsimaisen sosiologisen estetiikan positiiviset ainekset ajan taidetutkimuksen 
metodiseksi huipuksi. Tietoisesti julistaakin Hausenstein: »Ja jollei edusta- 
mamme tyylisosiologia olekaan kaikiksi ajoiksi estetiikan viimeinen muoto, 
niin on se sitä kuitenkin tänään ja huomenna. Se on se taideteoreettinen 
ylärakennus, joka tänään vastaa ehdotonta tietoa.» 


Yhteiskunnallinen voima 


Henkiset ilmiöt ovat heijastumia yhteiskuntatalouden dialektiikasta. Mutta 
ne puolestaan säteilevät jälleen yhteiskunnalliseen pohjarakennelmaan kiih- 
dyttäen tai lamaten sen kehitystä. Myös taide. Marxilainen taidetutkimus 
katsookin taidetta aina ei vain tuloksena yhteiskunnasta vaan myös siihen 
vaikuttavana. Marxilaisen kritiikin tehtävänä on eritellä tämä vaikutus ja syyt 
siihen, sen sosiaaliset ja esteettiset tekijät. Taidehan on oleellisesti tunteenil- 


mausta, tunteen — ja sen kautta ajatuksen, aatteen, pyrkimyksen — ilmausta, 
tunteen propagandaa. Ja kun nämä tunteet luokkayhteiskunnassa ovat luokka- 
tunteita, on taidekin oleellisesti luokkapropagandaa, ase luokkien taistelussa. 
Sen merkitys on arvioitava. 

Taiteen yhteiskunnallinen merkitys on tietysti eri aikoina eri suuri. Määrät- 
tyinä rappiokausina, kivettyneen luokkavallan aikakausina se voi olla melkein 
kokonaan yhteiskunnallisesta todellisuudesta eristettyä; silloinkin se kuitenkin 
palvelee yläluokan pyrkimystä kääntää katseet pois todellisuuden toivotto- 
muudesta. Niinä aikoina taas, jolloin uusi luokka on vallankumouksellisessa 
nousussa, saa taidekin valtavan yhteiskunnallisen voiman ja kantavuuden: 
ajatelkaamme renessanssia, valistusta ja klassisismia, porvarillisen taiteen suu- 
ria nousukausia, tai ajatelkaamme meidän aikamme taistelevaa sosialistista 
taidetta. 

Käsittäessämme kaiken taiteen olevan luokkapropagandaa ja siis »tendens- 
siä», putoaa pohja pois tuolta useasti toistetulta tuhmalta syyttelyltä, että tuo 
tai tuo taideteos ei olekaan taidetta, kun sensijaan toinen sitä on. »Puhdas 
taide», puolueeton taide» tai taide taiteen vuoksi» ovat vain valheellisia 
iskusanoja. Kaikki taide on »tendenssiäv. Ja kaikki »tendenssi» taas on 
taidetta sille yksilölle ja sille luokalle, johon se siirtää tekijänsä hahmoiksi 
systematisoidut tunteet. 

Yhtä hedelmätön kuin väittely tendenssistä on porvarillisella pohjalla, yhtä 
hedelmätön on ollut nykyään suorastaan hallitsevassa asemassa oleva väittely 
taiteen ja moraalin suhteesta. Koska tunnustetaan taiteen suuri yhteiskunnal- 
linen merkitys, silloin on myös lähellä kysymys taiteen siveellisestä velvolli- 
suudesta ja vastuusta. Mutta pyrittäessä porvarillisen tekopyhästi määrittele- 
mään taiteen »yleisinhimillistä»n päämäärää, on jouduttu täydelliseen umpiku- 
jaan, josta pelastuminen epätieteellisin fraasein on ollut vain luuloteltua. 
Taide, sanotaan, on moraalin alainen, sen on palveltava ihmisy 
mikä on tämä moraali, mikä on tämä yleisinhimillinen päämt 
toteaakin, että jonkin taideteoksen moraalinen arviointi on yhtä moninainen 
kuin sitä arvostelevien ihmisten maailmankatsomus. Mutta mitä on näiden 
maailmankatsomusten takana? Yhteiskunnallinen olemassaolo, kuuluminen 
johonkin yhteiskuntaluokkaan. 

Materialistisen historiankäsityksen mukaan ei luokkayhteiskunnassa ole 
mitään yleisinhimillisiä päämääriä, vaan ainoastaan luokkapäämääriä, ei 
mitään yleisinhimillistä moraalista arvosteluperustetta, vaan ainoastaan luok- 
kapoliittisia. Tämän vuoksi on taiteenkin päämäärä luokkapoliittinen ja sen 
arvosteluperuste luokkamoraalinen. » Yleisinhimillinen» on hallitsevan luokan 
luokkavalhe. Kun hallitsevan luokan taidefilosofit puhuvat taiteen moraalista, 
tarkoittavat he hallitsevan luokan »hyveiden» kunniassa pitämistä ja »yhteis- 
kuntaa hajoittavien» aatteiden vastustamista. Heidän on tieteellisesti mahdo- 
tonta puhua mistään ehdottomasta moraalista, kun moraali itsekin on heijas- 
tuma yhteiskunnasta, kehityksen ja muutosten alainen. Ainoa positiivinen ja 
tieteellinen tapa eritellä taiteen ja moraalin suhdetta on tutkia niitä kumpaa- 
kin historiallisena ja yhteiskunnallisena ilmiönä, suhteessa toisiinsa, aseina 
luokkataistelussa. 

Työväenluokan kannalta on moraalista taide, joka edistää ihmisenarvoisen, 
luokattoman yhteiskunnan syntyä ja raivaa esteitä — taikauskon, valheen, 
ennakkoluulon, vääryyden — sen tieltä. Ja millainen taide tähän tänä päivänä 


parhaiten kykenee? Taide, joka lahjomattomalla rehellisyydellä kuvaa yhteis- 
kunnallista todellisuutta sen oleellisissa ilmaisumuodoissa; kuvaa sitä, ei liik- 
kumattomana, vaan muuttuvana, kehittyvänä, dialektisena: sosialistinen rea- 
lismi. 


Modifikaatiot (muunnokset) 


Porvarillisessa ja yleensä vanhemmassa estetiikassa näyttelee oppi esteetti- 
sistä modifikaatioista, pääluokista, muunnoksista, suurta osaa. Vaikka se 
tuskin vielä on ajankohtainen marxilaiselle estetiikalle, on ehkä syytä lyhyesti 
huomauttaa modifikaatioiden yhteiskunnallisesta luonteesta. Muunnokset — 
kaunis, suloinen, arvokas, ylevä, traagillinen, koomillinen jne. — esiintyvät 
tietysti taiteessa harvoin puhtaina, mutta sensijaan voidaan aina sanoa jonkin 
niistä olevan vallitsevana. Porvarillinen estetiikka on esittänyt lukuisia teorio- 
ja syistä, miksi mikin niistä vaikuttaa tunteisiimme omalla määrätyllä taval- 
laan. Meidän kannaltamme on nyt mielenkiintoista havaita, miten näissäkin 
selityksissä silloin tällöin esiintyy sosiaalista perustelua: siten esim. sulo ja 
ylevä saatetaan monopolisoida yläluokalle tai koomillisesta tehdä vanhoillinen 
yhteiskunnallinen voima. Kuitenkin näemme, miten taideteosten vaikutus 
ajan mittaan voi siirtyä muunnoksesta toiseen: jokin vanha murhenäytelmä 
esim. voi tänään olla vahvasti koomillinen vaikutukseltaan, jonkin hovinäytel- 
män ylevät sankarit ovat vain naurettavia nukkeja jne. Ja samanaikaisesti voi 
jokin taideteos puhua eri luokille eri esteettisen modifikaation kieltä: hallitse- 
van luokan mielestä Homburgin prinssi on ylevä, työväenluokan mielestä — 
Francesco Villa. 

Ylipäänsä voidaan kuitenkin sanoa, että esteettisistä modifikaatioista kor- 
kein, kaunis, vaatii kaikessa sopusointuisessa tasapainossaan vitaalista yhteis- 
kunnallista pohjaa, ja että voimakkaasti vaikuttavan tragedian oleellisena 
edellytyksenä ovat jyrkät luokkajännitykset itse yhteiskunnassa. Koomillisuu- 
den vanhoillisuudesta voidaan olla eri mieltä: ehkäpä se sittenkin kohoaa 
voimakkaimpana uuden luokan vallankumouksellisesta elinvoimasta: joku 
Cervantes, joku Rabelais, joku Voltaire, joku Hašek. Ja mielenkiintoista on 
kuulla erään neuvostovenäläisen kirjailijan (KoltSovin Pariisin, kirjailijakon- 
gressissa 1935) selittävän, miten satiiri siirryttäessä luokattomaan yhteiskunta- 
muotoon menettää tunnusomaisen katkeran kärkensä ja lähenee huumoria. 


Taidearvostelun perusteet 


Kysymyksessä taidearvostelun perusteista on marxilainen estetiikka synteesi 
feodaalisen ja porvarillisen taidekäsityksen dialektiikasta. 

Kun yksinvallan estetiikka (Boileau) luuli voivansa objektiivisesti määritellä 
ne taideteoksen ulkonaiset ominaisuudet, jotka tekevät sen taiteeksi kaikille ja 
kaikissa oloissa ja joiden onnistuneesta toteuttamisesta taideteoksen arvo riip- 


140 — puu, oli tämä pyrkimys vain heijastuma feodaalisyksinvaltaisen yhteiskunnan 


yleisestä olemuksesta ja hengestä, sen yleisestä auktoriteettiuskosta, joka Boi- 
leaulla sai vantiikin esikuvien» nimen; tosiasiassa hän tässä puhui vain hovi- 
aatelin makutuomarina. 

Porvarillisen estetiikan normaalimestari on Kant, jonka taidekäsitys on 
kokonaan psykologinen ja subjektiivinen: hän kääntää huomion taideteoksesta 
sen tarkastelijaan ja omaksujaan, siihen vaikutukseen, minkä taideteos tähän 
tekee, koska se on ainoa, mitä todella voidaan havainnoida ja mikä eri 
henkilöillä voi olla erilainen. Runo tai maalaus, joka toisen mielestä on 
taidetta, ei sitä toisen mielestä ehkä ole: ne eivät vaikuta häneen esteettisesti. 
Tämä oli tietysti välttämätön vastavaikutus vanhan estetiikan auktoriteettius- 
kolle, mutta käytännössä se on vienyt tieteelliseen itsemurhaan. Sillä kun 
taide muuttuu vain persoonalliseksi makukysymykseksi, vajoaa pohja tieteelli- 
sen kritiikin ja taidehistorian alta ja tilalle tulevat runolliset tunnestautumis- 
yritykset, kuten todella onkin käynyt: voidaan puhua ammattikaunosielujen 
makudiktatuurista, jota pidetään yllä subjektiivisten arvostelmien varjolla. 

Marxilainen taidekäsitys ei suinkaan palaa Boileaun estetiikkaan: se näkee 
Kantin psykologisessa estetiikassa huomattavan edistysaskeleen. Se kieltää 
objektiivisten makutuomioiden olemassaolon luokkayhteiskunnassa, mutta 
näkee toisaalta yksilöllisten makutuomioiden ryhmäluonteen. Aikakausi, ikä- 
kausi, sivistystaso vaikuttavat, mutta ratkaisevasti ihmisen yhteiskunnallinen 
olemassaolo. Näemme luokkataiteen ja luokkamaun realiteetin. Näemme, 
ettei arvostelu ole objektiivista Boileaun mielessä, ei myöskään subjektiivista 
porvarillisessa mielessä, vaan luokkaobjektiivista. Subjektiiviset tekijät, jotka 
siihen sisältyvät, ovat toisarvoisia. 

Kun vallitseva arvostelu on suurelta osalta arvostelua älymystön pientä 
piiriä varten, asettaa marxilainen taidetutkimus itselleen paljon laajemmat 
tehtävät: tutkia kaikkea taiteellisesti vaikuttavaa toimintaa ja tuotantoa sen 
»tasosta» riippumatta, salapoliisiromaaneja ja tosikertomuksia myöten, tutkia 
sen syntymisen ja esiintymisen riippumista ajan yhteiskuntataloudellisesta 
dialektiikasta, sen vtendenssiä», sen vaikutusalaa ja merkitystä luokkataiste- 
lussa, sen esteettisiä vaikutuskeinoja. Tällainen kritiikki vaatii tosin yhteis- 
kunnan rakenteen ja kehityslakien tuntemusta, mutta vasta se on kritiikkiä 
täydellisessä tieteellisessä mielessä. 


Marxilaisuus. ASS 1937 


ASS:n opintokerhotoiminnan tuloksena ilmestyi huhtikuussa 1937 kokoo- 
mateos » Marxilaisuus. Dialektisen materialismin sovellutuskokeita», lajissaan 
ensimmäinen marxilaisuuden yleisesitys kotimaisin kirjoittajavoimin. Toimi- 
tuskunnan puheenjohtajana oli toiminut RP, joka myös kirjoitti julkaisuun 
kaksi tutkielmaa, marxilaisesta estetiikasta (oheisena) ja marxilaisesta histo- 
riankirjoituksesta; muut kirjoittajat olivat Cay Sundström (talous), Maija 
Savutie (sosiologia), Reino Oittinen (valtio), Mauri Ryömä (taktiikka), Olavi 
Selin (= Engvist) (luonnontiede), Helmer Adler (psykoanalyysi) ja Jarno Pen- 
nanen (dialektiikka). Tässä julkaistua RP:n tutkielmaa voidaan pitää hänen 
marxilaisen estetiikkansa kehitysetappina v:een 1937 mennessä, v. 1935 prof. 
Y. Hirnille kirjoitetun pro gradu -tutkielman » Taide ja yhteiskunta» tarkis- 
tuksena ja tiivistelmänä. — Tähän kuten kaikkiin » Marxilaisuuden» tutkiel- 
miin liittyi lähdeluettelo, jota ei tässä ole otettu mukaan. 

Yli kaksi kuukautta vaiettuaan voi Soihtu jälleen jatkaa ilmestymistään. 

Tämä lakkautustila ei tosin ollut Soihdun ensimmäinen tämänluontoinen 
kokemus, sillä v. 1935, Kivimäen hallituksen aikaan, Soihtu oli jopa 4 kk 
lakkautettuna. Silloin se johtui kapitalistisen yhteiskunnan oikeuslaitoksen 
päätöksestä, lopullisena tuomiona eräistä lehden saamista painokanteista. Se 
oli oikeastaan verrattain normaali ilmiö luokkayhteiskunnassa. Nyt sensijaan 
johtui lakkautustila syistä, joita ei voi pitää normaaleina. Sosialidemokraatti- 
sen puolueen johto, ensin puolueneuvosto, sitten sen päätöstä tulkiten puolue- 
toimikunta, kielsi erästä puoluejärjestöä julkaisemasta sosialidemokraattista 
aikakauslehteä, joka on ainoa teoreettissosialistinen lehti meidän maassamme, 
jonka avustajiin kuuluu joukko puolueen tunnetuimpia jäseniä, joka tunnus- 
tähtenään on pitänyt marxilaista sosialismia, puolueohjelman järkkymätöntä 
"noudattamista, työväenluokan sosialidemokraattista yhteisrintamaa. Ja kuten 
tunnettua, ratkesi kysymys pitkäksi venyneiden käsittelyiden jälkeen touko- 
kuun 10. p:nä siten, että Soihdun ohella julistettiin pannaan täysin puolueen 
ulkopuolella toimivat lehdet Kirjallisuuslehti ja Tulenkantajat, että Akateemi- 
nen Sosialistiseura erotettiin puolueesta kokonaisuudessaan ja puolueen eräät 
jäsenet mm. Soihdun aikaisempi ja nykyinen päätoimittaja erikseen, minkä 
lisäksi annettiin joukko varoituksia. Puoluekuri kaikkein ankarimmassa muo- 
dossa kohdistettiin siihen puolueen siipeen, joka ennen muita oli tehostanut 
marxilaisuutta ja puolueohjelmaa ja jonka lähimpänä päämääränä oli se 
kivimäkeläisen hallitussuunnan lopettaminen ja laajan kansanvaltaisen halli- 
tuskokoomuksen aikaansaaminen, joka puoluejohdon myötävaikutuksella sit- 
ten onkin tullut todellisuudeksi. 

Tapahtuneet ilmiöt ovat epänormaaleja, mutta eivät mahdottomia selittää. 

Jokaisessa aatteellisessa liikkeessä tapahtuu ajanmittaan kangistumista. Vas- 
takohta joukkojen ja johdon välillä syntyy ja terävöityy. Ei siksi, että joukot 
menettäisivät aatteellisen innostuksensa ja jättäisivät käytännöllisen asianhoi- 
don kaikkiuhrautuvan johdon käsiin. Vaan siksi, että johdolla luonnostaan on 
taipumus tehdä asemansa pysyväksi, tehdä aatteesta elinkeino. Liike byrokra- 
tisoituu. Syntyy eriasteisten virkailijoiden pyramiidi, jossa riippuvaisuus ylös- 
päin ja pelko alaspäin ovat luovina voimina. Jokaista joukkojen liikehtimistä, 
jokaista joukkojen kasvua vastaan luodaan uusi välttämätön byrokratian ker- 
rostuma. Riippuu liikkeen ja aatteen yhteiskunnallisesta elinvoimasta, voiko 
joukkojen elävä voima sulattaa itseensä jälleen sitä ahdistavat ja jäykistävät 
byrokratian siteet vai tukahduttavatko ne hitaasti liikkeen elimistöstä kaiken 
verenkierron ja jäljelle jää vain kuollut kivettymä. 

Erikoisen vaaralliseksi muuttuu tilanne, milloin johdon luonnollisten valta- 


edellytysten lisäksi myös taloudelliset tekijät joutuvat liikkeen kehitykseen 
vaikuttamaan. Jokaisessa porvarillisessa liikkeessä tämä on luonnollinen 
ilmiö. Suomen nouseva porvaristo joutui olosuhteiden pakosta alunperin 
teollisuuskapitalistien johdettavaksi ja tämän johdon ote on sittemmin talou- 
dellisen keskittymisen ja valtiokoneiston avulla yhä lujittunut. Kun keskiluok- 
kamme nuorsuomalaisen liikkeen nimellä vuosisadan lopulla yritti tästä 
otteesta vapautua, oli vain muutaman vuosikymmenen asia, että tämänkin 
liikkeen aatteelliset arvot olivat jotensakin tarkkaan muutetut taloudellisiksi 
afääriarvoiksi. Se oli tuo kehityslinja, joka kulki Suomettaresta Uuteen Suo- 
meen, Päivälehdestä Helsingin Sanomiin. 

Työväenliike on olemukseltaan omistamattomien liike omistavia vastaan, 
riistettyjen liike taloudellisen sorron ja pakkovallan poistamiseksi, sellaisen 
yhteiskuntamuodon luomiseksi, jossa taloudelliset seikat eivät määrää vaiku- 
tusvaltaa ja pakkomuovaa mielipiteitä. Kuitenkin tietää kansainvälisen työ- 
väenliikkeen historia kertoa ilmiöistä, joissa puoluejohto on, vastakohdan 
byrokratian ja joukkojen välillä kasvaessa, yhä enemmän joutunut turvautu- 
maan taloudellisiin mahtikeinoihin. Osuuskauppaliike on niin meillä kuin 
useassa tapauksessa muuallakin tällaisessa tilanteessa muodostunut vallansäi- 
lyttämisen puolesta taistelevan puoluejohdon ja puoluebyrokratian tärkeim- 
mäksi tueksi, samalla kun se ideologisella alalla on kehittänyt revisionismia 
sen poroporvarillisimpaan muotoon. Kaukana siitä, että unohtaisimme osuus- 
toimintaliikkeen historialliset ansiot, kaukana siitä, että väittäisimme sen 
sittemminkään semmoisenaan muodostuneen kehityksen jarruksi. Mutta mei- 
dän on pakko todeta se käytännöllinen osa, jota osuustoiminta yhteiskunnalli- 
sen kehityksen eräässä vaiheessa joutuu edustamaan. Puoluejohdon vaikutus- 
valtaiset jäsenet ovat samalla osuuskauppaliikkeen johtomiehiä. Puoluebyro- 
kratian muodostaa sama aines, joka osuuskauppaliikkeessä hoitaa käytännöl- 
listä ja aatteellista koneistoa. Maaseudun puolue-elämässä usein osuuskaupan 
virkailijat ovat johtavassa asemassa itse puolueosastoissakin. Suuri määrä 
puolueen rivimiehistöä on toimessa osuuskauppaliikkeessä. Näin on olemassa 
kaksi byrokratian ja jäsenistön pyramiidia, jotka käytännössä lankeavat 
sisäkkäin. Samat nuorat, jotka nykivät osuuskaupallisessa liikkeessä, nykivät 
myös puolueessa. Samat kädet nykivät niitä, samat välikädet pitävät niitä 
järjestyksessä. Uusi byrokratian kerrostuma osuuskauppaliikkeessä merkitsee 
uutta byrokratian kerrostumaa myös puolueessa. Niin esim. perustetaan Elan- 
non työläisten eläkelaitos Tuki. Niin ahdetaan pääkaupungin vilkas puolue- 
elämä kunnallisen edustajiston lasikuvun alle, jossa byrokraattiset nuorat 
toimivat selvästi ja moitteettomasti. 

Onko sitten pidettävä työväenliikettä, kerran kuohuvaa, nuorta ja voimakas- 
ta, nyt byrokratian kangistamaa, hitaaseen tyrehtymiseen tuomittuna? Yhteis- 
kunnallisten kehityslakien mukaan se on mahdotonta. Nykyisen tilanteen 
täytyy olla poikkeuksellinen ja yleisistä olosuhteista riippuva. Me emme 
vieläkään Lapuan diktatuurivuosien jälkeen elä täysin vapaissa oloissa. Työ- 
väenliikkeen aikaisemman rikkinäisyyden haavat tosin alkavat kasvaa kiinni, 
vaalit ovat osoittaneet työtätekevien sosialidemokraattisen yhteisrintaman ole- 
van syntymässä. Mutta puoluejohto ja puoluebyrokratia, jotka kernaimmin 
ovat etsineet joukkopohjaa maaseutuköyhälistöstä ja pikkuporvaristosta, ovat 
kavahtaneet ajatusta, että kaupunkien ja tehdasseutujen palkkatyöväki, prole- 

tariaatin kehittynein ja valveutunein osa, liittyisi suuressa määrin puoluee- 
seen. On tultu merkilliseen tilanteeseen, että puolueen jäsenmäärän lisäänty- 
minen on tullut puolueen päälinjan pelkäämäksi vaaraksi, jota vastaan luo- 
daan yhä uusia byrokratian muotoja, käytetään vihjaisuja valtiolliselle poliisil- 
le tai suorastaan erottamisia. 

Tätä taustaa vastaan on katsottava myös tämän kevään joukkoerottamista. 
Oppositio, joka taisteli puolueohjelman kansainvälisyyden ja proletaarisen 
luokkaluonteen puolesta; oppositio, joka vaati puolueen tekemistä jälleen 
joukkopuolueeksi työväen yhtenäisyyden toteuttamisella sen lipun alla; opposi- 
tio, joka vaati laajaa fascisminvastaista taistelurintamaa kansanvaltaisen por- 
variston ja talonpoikaiston kanssa puolueen oikeistoainesten kivimäkeläisten 
sympatiojen sijaan, alkoi tulla vaaraksi uusien jäsenjoukkojen virratessa puo- 
lueeseen. Byrokratian rakennelma uhkasi murtua tämän paineen vaikutuk- 
sesta. Oli iskettävä häikäilemättä, oli katkaistava opposition kärki. Olivathan 
vaalit ja puoluekokous kaukana, puoluejoukkojen ja työväenluokan joukko- 
mielipiteen tuomio ei pääsisi näyttämään voimaansa. Erottaminen tapahtui, 
puoluetta hajoitettiin, työväen yhtenäisyydelle annettiin vaikea isku. Syystä 
iloitsi kivimäkeläinen lehdistö, vain vapaamielisten lehtien ihmetellessä täl- 
laista kansanvaltaisuutta. Joku kirjoittaja totesi aivan oikein, että puhdistuk- 
sen on katsottava alkaneeksi siitä, kun viime puoluekokouksessa puoluesih- 
teeri Wiik erosi ja toimittaja Aaltonen valittiin hänen sijalleen. Lyhyessä 
ajassa on ilmennyt, miten paljon henkilökohtainen auktoriteetti tällä paikalla 
merkitsee, Wiikin, Suomen kansainvälisesti tunnetuimman sosialidemokraatin 
ja marxilaisen teoreetikon sijalle tuli henkilö, jonka näköpiiri supistuu ahtaasti 
kansallisiin rajoihin ja jonka ura ei viime vaaleissa vienyt edes eduskunnan 
jäsenyyteen, henkilö, jonka teoreettiset tiedot ovat tälle paikalle täysin riittä- 
mättömät. Kun puoluesihteeri Wiik kaikissa olosuhteissa tehosti puolueen 
yhtenäisyyttä ja puoluejäsenten demokraattisia oikeuksia puolueohjelman 
periaatteiden mukaisesti, tuli uudesta puoluesihteeristä altis ase puolueen 
oikeiston valtapyrkimyksille, rajoitettujen ryhmäpyrkimysten palvelukseen. 
Etsivän keskuspoliisin tutkijana häneltä puuttui sekä henkilökohtainen lujuus 
että hyvä tahto eduskunnan antaman tehtävän suorittamiseen. Tosiasiallisena 
tuloksena tästä tutkimustyöstä olikin, ei EK:n puhdistaminen, vaan oman 
puolueen »puhdistus» EK:n muistioiden henkeen, oman puolueen supistami- 
nen ja heikentäminen. Mutta kivimäkeläisessä lehdistössä puoluesihteeri Aal- 
tosesta lyhyessä ajassa on tullut Tannerin jälkeen »kansanomaisin» sosialide- 
mokraatti. 

Tällä tavoin on tilannetta kehitetty. 

Ja kuitenkin olisi tannerilainen oikeisto voinut käyttää tilannetta hyväkseen 
aivan toisella tavalla, positiivisesti omaltakin oikeistokannaltaan. Lapuan ja 
Kivimäen vuosien kuluessa ja jälkeen on meillä kasvanut suoranainen kansan- 
liike fascismia vastaan. Se on näkynyt maalaisliiton suunnanmuutoksessa, 
jonka takana on ollut jäsenjoukkojen tiukentuva painostus. Se on näkynyt 
ruotsalaisen kansanpuolueen kriisissä, jonka seurauksena tämä puolue äskei- 
sessä puoluekokouksessaan sanoutui irti »vuorineuvossivustastaan» ja hyväk- 
syi maltillisvapaamielisen ohjelman. Se on näkynyt edistyspuolueessa, jonka 
puoluekokouksessa käytiin ankara tilinteko vapaamielisyyden ja kivimäkeläi- 
syyden välillä, ja jossa, vaikkeikaan selvää pesäeroa syntynyt, kuitenkin pää- 
ministeri Cajanderin johtama vasen sivusta miehitti puoluejohdon useimmat 

paikat. Ja ennen kaikkea se on näkynyt työväenliikkeessä, ammatillisen liik- 
keen jäsenmäärän mahtavassa kasvussa, voittoisasti taistelluissa palkkataiste- 
luissa, vaalivoitoissa, ennenkaikkea valtiollisissa vaaleissa viime kesänä, jol- 
loin työväenpuolueen äänimäärä kohosi korkeammalle kuin se on koskaan 
vuoden 1917 jälkeen ollut, puolueen jäsenmäärän kasvussa ja järjestöelämän 
vilkastumisessa, vielä sellaisissa suurissa voimanosoituksissa kuin kuoleman- 
rangaistuksen ja sodanvastaiset adressikamppailut. Monella tavoin joutuivat 
näissä taisteluissa eri kansanvaltaiset voimat keskenään liittolaissuhteeseen. 
Monella tavoin kohosi työväenliikkeen herättämä arvonanto ja luottamus — ei 
sen vuoksi, että se olisi ollut pikkuporvarillinen tai sopuisa tai epämarxilai- 
nen, vaan siksi, että se oli voimakas. Koko tätä liikettä olisi puoluejohto voinut 
käyttää hyväksi. Oikeistosuunnan erehdyksiä ei tosin olisi unohdettu. Mutta 
määrätyissä historiallisissa olosuhteissa, suuren fascisminvastaisen kansanrin- 
taman hahmoittuessa ja kansanvaltaisen yhteishallituksen johtaessa sen 
demokraattista taistelua ja rakennustyötä, oppositio olisi tosiasiassa kaikkine 
varavoimineen joutunut tukemaan hallituksen kautta myös puoluejohtoa ja 
sen demokraattista politiikkaa. Tarpeellinen joukkovoima olisi säilynyt ja 
vahvistunut hallituksen takana, jotta se voi panna ohjelmansa täytäntöön: 
fascismin poisjuurruttamisen, armeijan demokratisoimisen, sosiaaliset uudis- 
tukset. Mutta tähän yleisdemokraattiseen ja yleisproletaariseen politiikkaan oli 
tannerilaisten näköpiiri liian ahdas ja ryhmäkuntainen. Se ei halua ratsastaa 
joukkoaallon harteilla, siitä pienten järjestölaineiden liplatus on paljon turval- 
lisempi. Henkilökohtaisten loukkausten kostaminen oli tärkeämpää kuin teho- 
kas taistelu ja liike. 

Tilanne voi nyt jälleen kehittyä epäsuopeaksi. Samojen henkilöiden porva- 
rilliset siteet ja puuttuva marxilainen tietoisuus, jotka aikaisemmin Kivimäen 
hallitusta kannattamalla vaaransivat työväenliikkeen olemassaolon, vaaranta- 
vat samoista syistä jälleen kansanvaltaisen rintaman säilymisen ja lujittumisen, 
kansanvaltaisen hallituksen lujuuden. Tässä hallituksessa on puutteita ja sen 
kokoonpano herätti eräissä suhteissa pettymystä. Se ei ole kansanrintamahalli- 
tus siinä mielessä kuin Ranskan hallitus: siinä eivät ole edustettuina kaikki 
demokraattiset kansankerrokset, työväenluokka, talonpoikaisto, pikkuporva- 
risto ja sivistyneistö, kokonaisuudessaan ja elimellisessä yhteistyössä. Sosiali- 
demokraattinen edustus on varsin ahtaasti oikeistosuuntainen ja oikeusminis- 
teriksi tuli kokoomuslainen Ahmavaara, mikä käytännössä on merkinnyt 
IKL:n lehdistölle rajattomia kiihoitusmahdollisuuksia. Valitettavaa on niin- 
ikään, että ruotsalainen vähemmistökansallisuus jäi tässä hallituksessa vaille 
edustusta: on totta, että ruotsalaisen puolueen menettely presidentinvaaleissa 
ei ollut myötämielisyyttä herättävää, mutta on otettava huomioon, että puolue 
paraikaa silloin oli vaikeassa kriisissä ja että juuri presidentinvaalit nostivat 
puolueessa ankaran fascisminvastaisen liikehtimisen. Jos ruotsalainen puolue 
olisi ollut hallituksessa mukana, olisi myöskin ehkä yliopistolaki saanut 
muodon, joka olisi paremmin toteuttanut vähemmistökansallisuuden perustus- 
lailliset oikeudet, eikä kuten nyt tapahtui, ajanut tätä puoluetta oppositioon 
IKL:n ja kokoomuspuolueen kanssa ja vahingoittanut sitä kansanvaltaista 
selvenemisprosessia, joka on ollut puolueessa käynnissä. Vielä voitaisiin 
sanoa, että työväki ei kaikesta myötätunnostaan huolimatta voinut vappuna 
täysin ymmärtää sitä, että sille ei vielä palautettu sen punaisia lippuja ja 
oikeutta laulaa kansainvälistä hymniään. Se näki tässä heikkouden osoituksen, 


jota ei vastannut lujuus IKL:ään päin: Sinimustamarssi ja Horst Wessel eivät 
ole kiellettyjä, hallituksen ja puolueen jäseniä saa mielinmäärin solvata, ja 
valtiopetoksellinen sinimustaliike jatkuu vapaasti Kansallisen partioliiton — 
onko edes rekisteröity? — muodossa. Suoranaiset väkivallanteotkin ovat alka- 
neet jälleen yltyä, kuten tapaukset Helsingissä, Viipurissa ja Jyväskylässä ovat 
osoittaneet, ja AKS mobilisoi lakkaamatta voimia hallituksen rakennustyötä 
vastaan. 

Kuitenkin on tämä hallitus Suomen kansan toiveiden hallitus. Mikään 
hallitusohjelma ei meillä ole kerännyt taakseen sellaista enemmistöä eduskun- 
nassa ja koko maassa. Ja kuitenkaan on tuskin yhdelläkään hallituksella ollut 
vaikeampaa tehtävää suoritettavanaan. Fascismin poisraivaaminen vaatii 
taakseen organisoitua joukkoliikettä, sillä tämä herransa kapitalismin palve- 
luksesta epäajanmukaisena potkun saanut liike on pahasti syöpynyt niin 
armeijaan kuin virkamieskuntaankin eikä viimeisenä mahdollisuutena häikäi- 
lisi yrittämästä kapinaa Francon malliin. Vaaranalainen kansainvälinen tilan- 
ne vaatii yhä johdonmukaisempaa lähentymistä niin Neuvostoliittoon kuin 
Skandinaviaankin, kaiken luonnollisen kanssakäymisen, ennenkaikkea sivis- 
tyksellisen ja taloudellisen, aikaansaamista, mutta tätä vastaan harjoittaa IKL 
mitä edesvastuuttominta kiihoitusta, ja »lojaalin» kokoomuspuolueen pää- 
äänenkannattajakin huutaa Etsivää keskuspoliisia avukseen, kun Suomen 
Vientiyhdistyksen puheenjohtaja Jaakko Kahma maan taloudellisten etujen 
vuoksi tällaista ehdotti. Hallituksen laaja sosiaalinen ja taloudellinen ohjelma 
vaatii sekin joukkojen aktiivista tukea tullakseen läpiviedyksi. Juuri tällä 
alalla on käytännössä pyrittävä tasoittamaan niitä vastakohtia, joita onneton 
kivimäenlinja nosti työväenluokan ja työtätekevän talonpoikaiston välille. 
Maalaisliiton on tunnustettava työväen ammatillisen liikkeen merkitys ja 
tuettava työväen palkkataisteluja, sosialidemokraattien on käytännöllisellä 
maatalouspolitiikalla päästävä maatalousvihamielisestä maineestaan. Ruotsa- 
laisen puolueen kansanvaltaistumista on edistettävä ja tehtävä tälle puolueelle 
mahdolliseksi aktiivisesti liittyä hallitusrintamaan. 

Kaikkeen tähän tarvitaan voimakasta hallituspolitiikkaa, voimakasta kan- 
sanvaltaista joukkoliikettä, voimakasta työväenpuoluetta. Kaikkia niitä hei- 
kensi ja vaaransi puoluetoimikunnan tannerilaisen enemmistön päätös. 
Samanaikaisesti kohdistaa IKL hurjan kiihoituksen maalaisliiton jäsenjoukkoi- 
hin, kokoomuksen puolestaan lähetellessä liikkeelle hurskaita unelmia porva- 
rillisesta hallitusrintamasta, uudestisyntyneestä kivimäenlinjasta. Onkin il- 
meistä, että maalaisliiton lehdistöön on tullut levoton sävy. Kansanvaltainen 
rintama on kriisissä. Tie voi kulkea vain kahteen suuntaan: kivimäenlinjaan 
tai todelliseen kansanrintamaan. Jälkimmäinen merkitsee tehtyjen erehdysten 
korjaamista todellisen joukkoliikkeen luomisella, työväenliikkeen uudelleen 
eheyttämistä siten, että puolueen sisäinen demokratia palautetaan ja puolue 
tehdään jälleen avoimeksi kaikille niille, jotka haluavat taistella työväenluo- 
kan elinehtojen, kansanvallan ja sosialismin puolesta. Puolueen jäsenjoukko- 
jen tehtävä puolueen ja työväenluokan yhtenäisyyden nimessä on pakottaa 
puoluejohto viimeistään puoluekokouksessa 1939 tämän tekemään. 

Akateeminen Sosialistiseura, joka nyt on puolueesta erotettu, ei silti katso 
toimintaansa hyödyttömäksi. Jo muutamien vuosien ajan on puolueen marxi 
lainen valistustyö ja julkaisutoiminta ollut tämän seuran harteilla. Se pitää 
tätä tehtävää nyt entistäkin välttämättömämpänä. Entistä enemmän se tulee 

nyt kohdistamaan huomionsa ylioppilaspolitiikkaan, mihin osakuntapakon 
poistaminen antaa paremmat mahdollisuudet. Se tulee niinikään etsimään 
kosketusta jo yliopiston jättäneeseen sosialistisesti suuntautuvaan älymystöön, 
joka tähän asti on puoluepolitiikan vuoksi pysynyt seuran ulkopuolella. Se 
muistaa velvoituksensa ruotsalaista vähemmistökansallisuutta kohtaan, jonka 
oikeuksien puolesta se kaikissa olosuhteissa on taistellut. Ennenkaikkea se 
muistaa elimellisen yhteytensä Suomen työväenluokkaan ja sen vapaustaiste- 
luun, yhteyden, jota mitkään viralliset erottamiset eivät voi katkaista. Marxi- 
laista valistustyötään, ulko- ja sisäpolitiikan sosialistista esittelyä varten se 
jatkuvasti julkaisee myös Soihtua, toivoen tässä työväen uhrautuvaista tukea. 
Seura tekee tämän niistä vaikeuksista huolimatta, joihin puoluetoimikunnan 
erottamispäätös sen saattoi, sillä sen jäsenet uskovat, että heidän uhrauksensa 
ja työnsä eivät ole turhat, että Suomen työväenluokan elävä voima ajanmit- 
taan osoittautuu sittenkin voimakkaammaksi kuin moninkertaisimmankin 
byrokratian mahti. 


Soihtu n:o 6-8/1937 N 

31/5 päiv. signeeraamaton pääkirjoitus SDP:n puoluejohdon ASS:aan ja 
muuhun vasemmisto-oppositioon kohdistaman erottamispäätöksen jälkeen. 
Tekstissä mainittu uusi puoluesihteeri Aleksi Aaltonen (1892-1956) oli puo- 
luesihteerinä v:een 1944 sekä ministerinä 1943—44 ja 1948-50 edustaen puo- 
lueen äärioikeistolaisia pyrkimyksiä; kokoomukselainen oikeusministeri oli 
Arvi Ahmavaara (1886-1957). 


Valtalaista 20 vuotta 


Kuluva vuosi, Svinhufvudin Luumäelle paluun ja Cajanderin kansanvaltai- 
sen yhteishallituksen vuosi, on myös suurten 20-vuotismuistojen sarjaa. Maa- 
liskuun puolivälissä 1917 Venäjän porvarillinen vallankumous, Seynin ja 
kumppanien katoaminen Helsingistä, Venäjän väliaikaisen hallituksen julis- 
tuskirja, jolla tsarismin laittomuudet peruutettiin ja Suomen itsehallinto vah- 
vistettiin, huhtikuun alussa Tokoin johtama kokoomussenaatti, jossa kuuden 
sosialidemokraatin — Tokoi, Vuolijoki, Ailio, Tanner, Paasivuori, Voionmaa — 
vastapainona oli kuusi porvaria — Setälä, Serlachius, Tulenheimo, Ehrnroth, 
Holsti, Kallio. Kevätkesän neuvotteluiden tuloksena heinäkuun puolivälissä, 
18. p:nä, eduskunnan päätös vallan keskittämisestä sen omiin käsiin, ns. 
valtalaki. 

20 vuotta on siitä lähtien julistettu porvariston isänmaallisuutta ja työväen- 
luokan isänmaattomuutta. Ja kuitenkaan ei tuon ajan rehellinen tutkimus voi 
muuta todeta kuin aina saman: isänmaallisuuden nousun, itsenäisyyden ja 
vapauden toteutumisen tosiasiallisen pohjan loi kokonaan Suomen työtäteke- 
vien luokkien suuri nousu keskeltä maailmansodan jyminää ja nälänhädän 
kärsimystä. Suomen työväenliikkeen vapauden intohimo hehkutti myös Suo- 
men itsenäistymisen liikkeen. Ensimmäisenä julisti Oskari Tokoi eduskunnan 
puhujalavalta vaatimuksen itsenäisestä Suomesta. Ja puoluekokouksessaan 
kesäkuun puolivälissä hyväksyi sosialidemokraattinen puolue samansisältöisen 
päätöslauselman: 


»Suomen sosialidemokratia siis asettaa Venäjän porvariston holhousvallan 
vaatimusta vastaan Suomen kansan valtiollisen itsenäisyyden vaatimuksen. 
Sillä muuten kuin vapaan Suomen valtion puitteissa ei Suomen työväenluok- 
ka voi häiritsemättä käydä luokkataisteluaan, järkähtämättä puolustaa voitta- 
miaan saavutuksia ja menestyksellisesti täyttää paikkansa proletariaatin kan- 
sainvälisessä vapaustaistelussa. Itsenäisenä tasavaltana, vapaana vapaan 
Venäjän rinnalla on Suomella todellinen paikkansa.» 


Mitä teki porvaristo silloin? Yläluokka oli monin sitein yhdistetty tsarismiin 
ja sen etuihin, ja kun tsarismi kaatui, oli sittenkin Venäjän imperialistisen 
porvariston johtama väliaikainen hallitus sitä läheisempi kuin oman maan 
sorrosta nouseva proletariaatti, joka nyt oli enemmistönä eduskunnassa. Ja 
monet keskiluokankin ainekset, joille tsarismi oli ollut vastenmielinen ja 
vihattava, joko etsivät vapautta Saksan militarismista tai pitivät venäläistä 
porvaristoa turvana yhteiskunnallista vallankumousta vastaan. Porvariston 
pyrkimyksenä ylipäänsä oli yhteyden säilyttäminen porvarilliseen, imperialis- 

tiseen Venäjään, kotimaisen vallankäytön keskittäminen kenraalikuvernöörille 
ja senaatille, työväenluokan vaatimusten kurissapitäminen Venäjän porvaris- 
toon nojautuen. Niin oli porvarillinen itsenäisyyspyrkimys ammentanut itsen- 
sä tyhjiin, niin pitkälle muuttunut omaksi dialektiseksi vastakohdakseen. 
Kansallisen itsenäisyystaistelun hegemonian vaippa oli historiallisella lainmu- 
kaisuudella laskeutunut sen luokan harteille, joka edusti myös yhteiskunnallis- 
ta itsenäisyystaistelua. 

Miten selvästi tämä ilmenikään pyrittäessä parlamentaarista tietä määritte- 
lemään Suomen uusi valtiollinen asema! Hallituksen esitys eduskunnalle edus- 
ti tyypillisesti maan porvariston pyrkimyksiä: siinä tahdottiin ne oikeudet, 
jotka aikaisemmin olivat kuuluneet keisarille ja suuriruhtinaalle, siirtää ken- 
raalikuvernöörille ja senaatille; tämän esityksen oli myös Venäjän porvariston 
johtama väliaikainen hallitus hyväksynyt. Sensijaan nojautui eduskunnan so- 
sialidemokraattisen ryhmän kanta siihen päätöslauselmaan, joka oli hyväksyt- 
ty menševikkien ja sosialivallankumouksellisten johtamassa työläisten ja soti- 
lasten yleisvenäläisessä edustajakokouksessa Pietarissa, ja joka sisälsi Suomelle 
autonomian, sisäisen itsehallinnon, paitsi ulkopolitiikkaa ja sotilasasioita, 
mutta tämän vallan luovuttamisen eduskunnan käsiin. (Tässä yhteydessä on 
syytä huomauttaa, että mainitun kokouksen bol$evistisen vähemmistön pää- 
töslauselmaehdotuksessa vaadittiin kansallisen itsemääräämisoikeuden »viipy- 
mätöntä toteuttamista, jopa Suomeen nähden aina eroamiseen saakka»). Niin- 
pä muuttuikin lakiesitys suuressa valiokunnassa sosialidemokraattien ehdotta- 
maan muotoon, jollaisena se sitten myös tuli hyväksytyksi porvarillisten 
edustajain vastaehdotuksista huolimatta. Tämä laki — valtalaki» — kuului 
näin: 


S. Suomen eduskunta yksin päättää, vahvistaa ja voimaanpantaviksi 
määrää kaikki Suomen lait, myöskin valtiotaloutta, verotusta ja tulliasioita 
koskevat. Eduskunta lopullisesti päättää myös kaikkien muiden Suomen 
asiain ratkaisun, jotka keisari ja suuriruhtinas tätä ennen voimassa olleiden 
säännösten mukaan on ratkaissut. 

Mitä tässä laissa säädetään, ei koske ulkopolitiikan asioita, ei myöskään 
sotilaslainsäädäntöä ja sotilashallintoa. 

2 §. Eduskunta kokoontuu varsinaisille valtiopäiville ilman erityistä kutsu- 
musta ja päättää milloin valtiopäivät ovat lopetettavat. Kunnes Suomen uusi 
hallitusmuoto on säädetty, käyttää eduskunta oikeutta valtiopäiväjärjestyksen 
18 §:n mukaisesti määrätä uusien vaalien toimittamisesta ja eduskunnan 
hajaantumisesta. 

3 §. Eduskunta määrää Suomen toimeenpanevan vallan. 

Ylintä toimeenpanovaltaa käyttäköön toistaiseksi Suomen senaatin talous- 
osasto, jonka jäsenet eduskunta asettaa ja erottaa. 


Eduskunta käsitteli esitystä useissa istunnoissaan heinäkuun alkupuoliskolla, 
niin että ensimmäinen käsittely oli 2:na, toinen 10:nä, kolmas 17-18:na 
päivänä. Ne olivat lujia otteluita taustanaan maailmansodan etäinen jyminä, 
Venäjän etenevä vallankumous, Suomen köyhälistön nälän, tyytymättömyy- 
den ja itsetunnon jokahetkinen kasvu, »puukenkäarmeijan kolkutus etuoi- 
keuksien portille», kuten Eetu Salin Työmiehessä kirjoitti. Siellä esiintyivät 
ajan vaatimusten tulkkeina sosialistiset johtomiehet, siellä asettuivat heidän 
rinnalleen ajan vaatimukset vaistoten eräät maalaisliittolaiset ja vapaamieliset 


poliitikot. Mutta siellä nousivat myös yhä uudelleen puhumaan suomettarelai- 
set taantumukselliset, ruotsalaisen yläluokan luokkatietoiset edustajat ja »pe- 
rustuslailliset» juristit heittäen kuivien lakitekstiensä punnukset taantumuksen 
vaakakuppiin. Syystä sanoikin Yrjö Mäkelin, suuren valiokunnan puheenjoh- 
taja, suuressa puheessaan heinäkuun 10. pnä: 


»Isänmaallinen porvari seisoo kallella päin ja hartaan näköisenä kun här 


lukee hallitsijavakuutuksia. Mutta kun hän lukee paperia, joka sisältää Venä- 
jän demokratian edustajain käsityksen Suomelle kuuluvista oikeuksista, nyr- 
pistää hän ylimielisesti nenäänsä.» 


Ja ratkaisun päivänä, 18:nä, naulasi Edvard Valpas-Hänninen puolestaan 
häpeäpaaluun »perustuslailliset» juristit: 


»He arvelivat, että jos se eduskunta, missä on sosialidemokraattinen enem- 
mistö, tosiaan tulee saamaan niin laajat valtuudet... tulee eduskunta kaiketi 
tekemään suuren romahduksen, suuren sosialistisen vallankumouksen... 
Porvarisluokan edustajat rupesivat suoraan sanoen pelkäämään kukkaroaan. 
Kukkaroedut tulivat silloin määräämään politiikan, kukkaroedut tulivat 
myöskin määräämään sen lainselityksen, mikä tultiin antamaan... Yli- 
opiston niitä professoreja, jotka antautuivat tulkitsemaan lakeja suurkapitalis- 
tien etujen mukaan, nostettiin pinnalle. Ja he nousevat puhujalavalle melkein 
joka kerta, kun tämä asia on esillä... todistamaan, että Suomen hallitsijan 
oikeudet eivät siirtyneetkään Suomen kansalle vaan menivät Venäjälle. Näi 
herroille on rakkaampaa tunnustaa niiden siirtyneen ensimmäiselle Venäjän 
väliaikaiselle hallitukselle, koska siihen kuului anastajaluokkien edustajia, 
niinkuin nämä edustajat itsekin ovat anastajaluokkien edustajia.» 


Työväenluokan edustajilla oli selvänä yläluokan ja sen edustajain vihamieli- 
syys itsenäisyyttä vastaan, milloin sitä joutuu tulkitsemaan kansanvallan elin, 
eduskunta, ja se ei muodostu avoimeksi aseeksi työväen vapaustaistelua vas- 
taan. Mutta työväki myös löysi liittolaisensa: Suomen kansanvaltaisen talon- 
poikaiston edustajat. Mainitussa suuressa puheessaan kääntyi Yrjö Mäkelin 
koko kaunopuheisuutensa voimalla maalaisliiton puoleen: 


» Tiedän, että olen tässä esittänyt ja lausunut julki Suomen itsetietoisen 
työväen ajatuksen. Muiden kansamme ainesten puolesta minulla ei ole 
oikeutta puhua. Mutta kuitenkin pyydän ystävällisesti kysyä, pyydän kansa- 
laisena kysyä kansalaisilta, kysyä teiltä tämän maan talonpoikaisväestön 
edustajat: Eivätkö nämä ajatukset, ajatukset kansamme oikeuksista ja sen 
historiallisesti oikeutetuista pyrkimyksistä ole yhtäpitäviä useitten teidänkin ja 
teidän edustamanne luokan ajatusten kanssa? (Ovat!) Meidän täytyy keske- 
nämme alituisesti taistella eduista, se on taloudellinen välttämättömyys. Mutta 
jos tunnen teitä oikein, niin yhteistä teille ja meille, talonpojille ja työväelle on 
se, että kumpikin väestöryhmä vihaa sortoa eikä siedä holhousta. Kansalaiset! 
En houkuttele teitä siirappimaiseen sovintoon, kuten tekevät juhlapuheissaan 
herrasluokan edustajat. Meidän täytyy keskenämme kamppailla, otella lujasti, 
se on historiallinen velvollisuutemme. Mutta tässä asiassa, tässä vainajaimme 
Ilkan ja Poutun asiassa, tässä runoilijamme Kramsun ylistämässä asiassa, 
Suomen todellisen kansan asiassa, sanokaamme: Se eläköön, se pysyköön, 
si se on Suomen työväen ja Suomen talonpoikain enemmistön tinkimätön 
tahto.» 

Ja maalaisliiton taholta ojennettiin käsi vastaan. Monet maalaisliittolaiset 
kansanmiehet osoittivat paljon selvänäköisemmin käsittävän historianvaiheen 
vaatimukset kuin pykäliinsä kompastelevat porvarilliset tiedemiehet. Santeri 

| Alkio sanoi puheenvuorossaan 17. päivänä: 


»Eikö järki sano, että silloin kun Venäjällä vallankumous on korkeimpana 

lakina, tätä oikeutta on myös Suomessa käytettävä, loukkaamatta silti n 

etuja, jotka tuovat Venäjän varsinaiselle kansalle — minä en puhu Venäjän 

suurvallasta — Venäjän kansalle etuja ... Me olemme astuneet vallankumouk- 

sen tielle jo silloin kun olemme hyväksyneet Venäjän väliaikaisen hallituksen 

| toimenpiteet Suomen suhteen. Tämä uusi askel ei ole mikään poikkeus 

| tähänastisesta vallankumouksellisesta suhtautumisesta Venäjään. (Vasemmal- 
ta: Oikein!) 


Emmekä me saa unohtaa, että myös nuorsuomalaisen puolueen piirissä oli 
niitä, jotka käsittivät keskiluokkalaisten valitsijainsa tahdon velvoituksen. 
Tuskin porvarilliselta puolelta pidettiin noina päivinä rohkeampaa puhetta 
kuin se, jonka Lucina Hagman, naisliikkeen suurimpia esitaistelijoita meillä, 
piti heinäkuun 17. p:nä täysi-istunnossa: 


»Olen monessa suhteessa suuresti ihmetellyt niitä lausuntoja, joita täällä 
tänä iltana on annettu vaatimuksella, että tämä lakiehdotus hylättäisiin. 
Täällä eräs edellinen puhuja mainitsi siitä, mitä 40-vuotiaat ajattelevat tässä 
asiassa. Ehkä minä saan mainita, mitä 60-vuotias ajattelee tässä asiassa. 
Kauan ennen kuin tämä 40-vuotias ja muut hänen ikäkumppaninsa olivat 
astuneet kansalliselle taistelukentälle, olivat tässä maassa monet tuhannet 
ihmiset koettaneet taistella tämän maan ja tämän kansan vapauden puolesta. 
Minä muistan hyvin aivan varhaisimmasta nuoruudestani, mitenkä silloin 
ikäihmiset kaikki huokailivat sitä aikaa, jolloin Suomen kansalle avautuisi 
tilaisuus vapaasti lausua mielipiteensä omasta kohtalostaan. Se aika on nyt 
tullut. Olen, niinkuin jo äsken sanoin, sen vuoksi suuresti ihmetellyt, mitenkä 
nyt voidaan astua taaksepäin ja asettua sille kannalle, että meillä olisi vielä 
aikaa odottaa. En voi selittää tätä taantumuksellista ajatustapaa sivistyneiden 
ja oppineiden herrojen puolelta muulla tavalla kuin siten, että nämä arvoisat 
"herrat kansalaiset ovat suurista puheistaan huolimatta kuitenkin tottuneet 
orjailemaan (Vasemmalta: Hyvä!)... Emme voi sivuuttaa sitä asiaa, että 
meidän kansamme, uskallan sanoa, nuoret ja vanhat, ylhäiset ja alhaiset 
odottavat tällä hetkellä, mitä eduskunta sanoo. Kansa, sen syvät rivit, ne 
tietävät, mitä ne tahtovat... Katson velvollisuudekseni lyhyesti mainita, että 
suurella ilolla ja mielihyvällä tulen äänestämään tämän lakiehdotuksen kii- 
reelliseksi julistamisen ja myöskin sen hyväksymisen puolesta (Hyvä!) tulkoon 
sitten mitä tulee, tässä seison enkä muuta voi (Vasemmalta hyvä-huutoja ja 
voimakkaita suosionosoituksia). 


Ja niinpä päättää eduskunta 165:llä äänellä 27:ää vastaan julistaa asian 
kiireelliseksi, minkä jälkeen se 136:lla 55:ttä vastaan hyväksyttiin; Venäjän 
väliaikaiselle hallitukselle se päätettiin jättää vain tunnustettavaksi. Edustaja 
Hagmanin ehdotuksesta kehoitti puhemies Kullervo Manner eduskuntaa ko- 

Historiallinen päätös oli tehty. Syystä kirjoitti Työmies paria päivää myö- 
hemmin: 


» Vaikkapa tämä uusi, väliaikainen perustuslaki ei sisälläkään enempää 
kuin Suomen autonomian, sisäisen itsehallinnon, on sen hyväksyminen joka 
tapauksessa suurin päätös, mitä Suomen eduskunta vielä milloinkaan on 
tehnyt. Siinä on lausuttuna Suomen kansan suuren enemmistön tahto, se 
sisältää lain muodossa nykyhetken valtiollisen minimiohjelman.» 


Mutta oli myös niitä taantumuksellisia piirejä, joille ajatus vallan keskittä- 
misestä eduskunnan käsiin oli sietämätön. Nämä piirit juonittelivat eduskun- 
nan selän takana venäläisten imperialististen piirien kanssa eduskunnan 
hajoittamiseksi. Ja tilanteen hermostuttamat menseviikkipiirit puolestaan 
koettivat lähetystön avulla saada suomalaiset sosialidemokraatit peräytymään, 
siinä sentään onnistumatta! Vielä vaikutti tilanteeseen bol$evikkikapinan 
kukistuminen ja kerenskiläisen taantumuksen vahvistuminen Venäjällä. Hei- 
näkuun viimeisenä päivänä annetaan laiton eduskunnan hajoitusmääräys, 
jonka kenraalikuvernöörin läsnäolollaan porvarillisenemmistöiseksi muuttama 
senaatti suostuu julkaisemaan. Eduskunta esiintyy heikosti, ilman selvää toi- 
mintasuunnitelmaa. Asian suhteen ei oteta kantaa, lähdetään lomalle, ja kun 
melkein kuukautta myöhemmin koetetaan edes sosialidemokraattisena tynkä- 
eduskuntana kokoontua, estää kenraalikuvernöörin sotaväki sen. Samalla kun 
sitten julistetaan hajoittaminen laittomaksi, myönnetään se käytännössä lailli- 
seksi osallistumalla lokakuun alussa uusiin vaaleihin. On aivan ilmeistä, että 
eduskunnan hajoittaminen ja siihen alistuminen muodosti Suomen vallanku- 
mouksen parlamentaarisen jakson kohtalonhetken, sen kriisin alun, joka sitten 
lakkaamatta kärjisti luokkavastakohtia ja vei vihdoin kansalaissotaan. Väliai- 
kainen senaatti, josta sosialidemokraatit olivat jääneet pois, ja eduskunta, joka 
ensin väistyi laittoman hajoituksen tieltä ja joka sitten porvarillisenemmistöi- 
senä alkoi »kolmen kuninkaan komedian» ja lopullisesti hylkäsi valtalain, 
eivät enää voineet säilyttää kansanjoukkojen luottamusta. 

Muistettakoon valtalain historian opetukset tänään. Muistettakoon sen aat- 
teellinen merkitys tänään, jolloin meillä suomettarelaisten joukossa on vuosi 
vuodelta etsitty keinoja eduskunnan nykyisenkin rajoitetun mahdin edelleen 
rajoittamiseksi ja jolloin meillä saa toimia mustasotnialaishenkinen puolue, 
joka päivästä päivään pitää tehtävänään eduskuntalaitoksen häpäisemistä. 
Sosialistiselta taholta on selvästi lausuttu julki ne rajoitukset, jotka eduskunta- 
toiminnalla laajimmissakin porvarillisessa kansanvallassa on, mutta se ei ole 
kertaakaan estänyt meitä toteamasta eduskunnan positiivista merkitystä taiste- 
levan kansanvallan elimenä. Me olemme saaneet nähdä tämän eduskunnan 
nöyrtymisen fascistisen lapuanliikkeen edessä, me olemme nähneet, miten 
tämä eduskunta on joutunut varjoon presidentinhallitusten rinnalla ja miten 
pääoma on koettanut tehdä siitä vain kuuliaisen nukketeatterin. Mutta me 
olemme myös saaneet nähdä, miten tämä eduskunta on lausunut julki periaat- 
teensa kansanvaltaisesta ulkopolitiikasta ja pakoittanut seikkailupolitiikan 
edustajat väistymään, miten se on asettanut tilille taantumuslakeja tyrkyttävän 
ja tsaarinaikaista poliisivaltiota edistäneen hallituksen ja kukistanut sen 
armotta. Me olemme nähneet pitkällisen voimanmittelyn päättyvän hallituk- 
sen muodostamiseen, jossa eri kansanvaltaiset puolueet ovat edustettuina. 

Ja kun nyt 20 vuotta on huudettu työväenluokan epäisänmaallisuutta ja 
kansanvallanvastaisuutta, voimme me nyt nostaa korkealle noiden valtalain 
päivien muiston: 20 vuotta sitten kulki punainen lippu isänmaallisuuden 
johdossa, 20 vuotta sitten toteutti Suomen proletariaatti porvarillisen kansan- 
vallan, teki sen vastoin porvariston omaa tahtoa. Tätä porvarillista kansanval- 
taa puolustaa työväenluokka edelleen, vaikkapa vastoin porvariston tahtoakin. 
Ja se kulkee myös eteenpäin, sillä se edustaa tulevaisuutta. Yhteiskunnallinen 
edistys ja isänmaallisuuden vaatimus yhtyvät jälleen punaisen lipun alla. 


Soihtu n:o 10/1937 
Keskellä ajankohdan juhlapropagandaa 20 vuoden takaisten murrostapah- 
tumain valkoisen valheen» merkissä kirjoittaja tässä kesän 1917 valtalain 
käsittelyä valottavassa artikkelissa pyrki hahmottamaan työväenliikkeen itse- 
näisyyspolitiikan linjaa ja panosta. 


Ulkomaat: Neuvostoliitto 


Vuoden ajan ovat nyt »puhdistukset» jatkuneet Neuvostoliitossa saavuttaen 
korkeimman huippunsa Sinovjev-Kamenev-, Radek-Pjatakov- ja TuhatSevski- 
prosesseissa, mutta jatkuen kaiken aikaa tavattoman laajakantoisina tuon 
jättiläismaan kaikilla kulmilla ja sen yhteiskunnallisen elämän kaikissa haa- 
roissa. Äärimmäisvasemmistolaisia teoreetikkoja, vanhoja bolsevikkeja, ovat 
saaneet seurata oikeistohenkiset upseeripiirit; talouselämän johtavia huippuja 
ovat seuranneet heidän äskeiset tuomitsijansa, oikeuslaitoksen huiput; kulttuu- 
rielämän johtavia nimiä, tunnettuja kirjailijoita, joita eilen kohotettiin esiin 
koko vapaamielisen maailman edessä, on nyt syösty samaan kurimukseen. 
Stalinin myllyt ovat jauhaneet armottomasti ja perinpohjaisesti. 

Syytökset ovat vaihdelleet määrätyissä ahtaissa rajoissa: taloudellinen sabo- 
taasi, keinottelu, valtion- tai maanpetos, vakoilu, terrori- ja vallankaappaus- 
suunnitelmat. Keskellä fascistisen kauhupropagandan ja stereotyyppisen, mut- 
ta samalla sensationellin virallisen syytösainehiston ristiaallokkoa on luotetta- 
van kuvan saaminen ollut äärimmäisen vaikeata. Helpompaa on ollut todeta 
tapausten valitettava vaikutus ulkomailla, joissa Neuvostoliiton kulttuurinen 
ja demokraattinen maine oli vuosi sitten, Espanjan sodan alkaessa, niin 
korkealla, mutta joissa nyt, Neuvostoliiton uudesta demokraattisesta perustus- 
ja vaalilaista huolimatta, ei enää sama luottamus vallitse, ja joissa siten on 
avautunut uusia mahdollisuuksia eristää sivistyneistöä taistelevasta työväen- 
luokasta ja kärjistää hajaannusta myös työväenluokan omissa riveissä. Vaikeu- 
det alkavat eriteltäessä syitä tähän tapaussarjaan, sisäisiä ja ulkonaisia. Että 
Saksan ja Japanin sormet ovat pelissä, on ilmeistä ja vastaansanomatonta, että 
toisaalta sisäpoliittiset oppositioryhmät ovat toiminnassa, on tunnustettu tosi- 
asia sekin. Mutta missä laajuudessa, mistä syistä, millaisin keinoin, tästä 
esitetään jo monenlaisia ja ristiriitaisia käsityksiä. On kuitenkin ilmeistä, että 
yhtä pintapuolisen individualistista kuin on viittaaminen vain Stalinin vallan- 
himoon, yhtä pintapuolisen kaavamaista on yhä toistuva selitys vain muuta- 
mien henkilöiden juonittelusta, petoksesta ja terrorista. Jokaisen ilmiön takana 
ovat tietysti — puolin ja toisin — yksilölliset syyt kuten kateus, vallanhimo 
j.n.e., mutta jokaisen niiden takana ovat myös yleiset, yhteiskunnalliset syyn- 
sä. Tutkiessamme esim. Ranskan suurta vallankumousta kohtaamme yhä 
uudelleen persoonallisten pyyteiden, henkilökohtaisen valtataistelun vyyhden, 
mutta vain pintapuolisin historiantutkimus pysähtyy siihen. Menemme eteen- 
päin ja erittelemme noiden ilmiöiden yhteiskunnallisen lainmukaisuuden, eri 
henkilöiden ja suuntien sosiaaliset perusteet. Ne ilmiöt, jotka esiintyvät Neu- 
vostoliiton uusimmassa historiassa, ovat kuitenkin liian monimutkaiset, liian 
tuoreet voidaksemme niitä vielä perinpohjin valaista, sen on tuleva historian- 
tutkimus tekevä. Mutta se ei estä meitä nyt jo mahdollisuuksien mukaan 
fraseologian ristiaallokosta etsimästä eräitä suuria linjoja oikean kuvan hah- 
moittelemiseksi. 

Osittain hyvin arvokkaassa artikkelissa, jonka liberaalisen The New Repub- 
licin Moskovan-kirjeenvaihtaja Walter Duranty on kirjoittanut ja joka on 
julkaistu m.m. meillä Folkviljan-lehdessä, on varsin mielenkiintoisesti hah- 
moiteltu sitä kehitystä, joka Leninin kuolemasta 1923 lähtien on Neuvostolii- 

ton valtasuhteissa tapahtunut, Stalinin ja Trotskin välistä valtataistelua tausta- 
naan ajan taloudellinen ja ulkopoliittinen kehitys, taistelua, joka 1928 päättyi 
Trotskin kukistamiseen ja karkoitukseen. Seurasi eräitä rauhallisempia vuosia, 
Trotskin vaikutuksen luultiin kadonneen kuin aikaisemmin Kerenskin, Mar- 
tovin tai Danin, mutta päästyään jälleen toimintaan Euroopassa alkaa Trotski 
uudelleen valtataistelun organisoimalla uuden, »neljännen» internationalen. 
VI Vuoden 1934 aikaan hänen vaikutuksensa alkaa tuntua selvemmin ja samaan 
i aikaan alkaa fascistivaltojen kiihkeä ristiretkijulistus Neuvostoliittoa vastaan, 
salainen terrori, jonka uhrina 1934 Kirov kaatui. On vaikeata todeta, missä 
määrin on perää väitteissä trotskilaisten ja Gestapon yhteisestä vakoilu- ja 
terroritoiminnasta, mutta ilmeistä on niiden osittainen samansuuntaisuus tois- 
ten pyrkiessä kaaoksen kautta valtaan, toisten kaaoksen kautta tuhoamiseen. 
Mutta oppositio ei pysähdy vain varsinaisiin trotskilaisiin, sillä on lukuisia 
| syitä. Duranty kirjoittaa: 


» Tyytymättömät ainekset esiintyivät sen pienen ryhmän sivulla, jonka muo- 
dostivat Trotskin uskolliset kannattajat, ennenkaikkea vanhempien — puolue- 
jäseninä vanhempien — bolsevikkiryhmien joukossa. Oli niitä, jotka olivat 
tyytymättömiä kasvavaan tendenssiin pitää Stalinia yli-ihmisenä, minkä he 

| katsoivat turmelevan entisten aikojen puoluedemokratian. Toiset, ammattival- 
lankumoukselliset tai repivät kyvyt, eivät voineet soveltautua rakentajan ja 
virkamiehen osaan ja olivat sitten kateellisia » yhdennentoista tunnin miehil- 
le», jotka asetettiin heidän edelleen. Toiset taas vastustivat Stalinin teoriaa 
»parempi palkka paremmasta työstä», uutta patriotismia sekä sitä, että 
Neuvostoliitto maailmanmahtina on yhteistoiminnassa muiden valtojen kans- 
sa, samanarvoisena ja ystävällismielisenä kansakuntana, sensijaan että se 
olisi repivä voima, permanentin vallankumouksen voimanlähde. Tyytymättö- 
mien lukumäärä kasvoi yhtä paljon persoonallisten eroavaisuuksien ja petty- 
mysten kautta kuin ideologisista syistä. Kaikkea tätä pitivät trotskilaiset 
tarvitsemanaan lihavana maaperänä ...» 


Erikoisesti ulkonaiset olosuhteet, sisä- ja ulkopoliittiset, edistivät tämän 
opposition joutumista vaarallisiin kehitysuomiin. TuhatSevski-prosessia käsit- 
televässä laajassa artikkelissaan Neue Weltbiihnen — puolueettoman kansan- 
rintamalehden — 25. n:rossa kirjoittaa tri Budzislawski mm: 


» On tietysti valitettavaa, ettei ole onnistuttu legalisoimaan oppositiota. Vai- 
keus ei vähiten ollut siinä, että voitettu luokka alunperin ryhtyi käyttämään 
troialaisen puuhevosen taktiikkaa liittyen jokaiseen oppositioon, joka siten 
näytti vallanpitäjistä proletaariselle vallankumoukselle vaaralliselta. Vihdoin 
näytti nyt sivuutetun tämä uhka, demokratisointi päätettiin. Mutta sillävälin 
oli eräs osa oppositiosta tottunut epädemokraattisiin toimintatapoihin, ja se oli 
lisäksi hallituksen vastaisessa kannassaan kovettunut ja fanatisoitunut. Osit- 
tain se piti myös sitä mahtiasemaa uhattuna, jonka se oli saavuttanut ylem- 
mässä byrokratiassa. Ilman mahdollisuuksia voittaa puolelleen kansanjouk- 
koja koetti tämä oppositio väärinkäyttää kaappauskokeiluihin saavuttamiaan 
asemia hallinnossa ja armeijassa.» 


Voidaan sanoa, että vuosi sitten, puhdistusten alkaessa, neuvostopolitiikassa 
esiintyi kolme suuntaa: trotskilaisesti väritetty vasemmisto, keskusta, joka 
156 — edusti stalinilaista päälinjaa, ja oikeistolaiset sotilaspiirit. Ilmeisesti juuri soti- 


laspiirien painostuksesta aloitettiin hyökkäys vasemmistoa vastaan. Mutta 
vasemman sivustan tuhoaminen vei toisaalta oikeistopiirien arvovallan suh- 
teettomaan kasvuun ja tältä suunnalta esitettiin uusia vaatimuksia, huippuna 
lähentyminen Saksaan. 

Mitä erikoisesti tähän sotilaspiirien oppositioon tulee, oli se epäilemättä 
kukistettua vasemmisto-oppositiota paljon vaarallisempi. Syksyllä tuhoutunei- 
den Sinovjevin ja Kamenevin ollessa jo kukistuneita suuruuksia, olivat talvella 
vuoroon tulleet Radek, Buharin y.m. senti jatkuvasti vaikutusvaltaisissa 
asemissa, mutta samalla oli jokaiselle selvää että he tosin voisivat nykyisten 
vallanpitäjien asemaa horjuttaa, mutta tuskin itse asettua sijalle. Nyt sensijaan 
oli kysymyksessä joukko maan johtavia sotilaita, pätevyydeltään ja maineel- 
taan neuvostovallan ensimäisiä, johtajanaan marsalkka TuhatSevski, jota por- 
varillinen lehdistö jo kymmenen vuoden ajan on ennustanut Venäjän Napo- 
leoniksi. Jos tämä ryhmä katsoi Stalinin olevan pyrkimystensä tiellä ja oli 
valmistautunut hänen syrjäyttämiseensä, oli tilanne Kremlissä todella vakava. 

Mistä oli nimenomaan tässä tapauksessa kysymys? Verrattuna aikaisempiin, 
viikkoja kestäneihin prosesseihin suoritettiin tämä oikeudenkäynti tavattoman 
kiireesti, tilanteen ollessa ilmeisesti äärimmäisen kriitillinen. Syytöksissä, 
kuten marsalkka Voroshilovin päiväkäskyssäkin, leimattiin tuomitut tavallisin 
kääntein maanpettureiksi ja fascistisen imperialismin agenteiksi, vakoilijoiksi 
ja Ukrainan-myyjiksi. Mutta siinä memorandumissa, jonka Stalinin itsensä 
sanotaan antaneen, on kuva epäilemättä uskottavampi. News Cronicle, englan- 
tilainen vapaamielinen lehti, selostaa tätä asiakirjaa seuraavasti: 


» Stalinin memorandumin mukaan ei TuhatSevskiä ja hänen tovereitaan 
syytetty maanpetoksesta sanan vulgaarissa mielessä. He eivät kavaltaneet 
salaisuuksia mahdollisille vihollisille rahaa vastaan eivätkä nähtävästi ollen- 
kaan kavaltaneet sotilaallisia salaisuuksia sanan varsinaisessa mielessä. Mut- 
ta hän alleviivaa, että he olivat jatkuvassa kosketuksessa Saksan asiamiesten 
ja upseerien kanssa ja olivat kärkkäitä ei vain keskustelemaan heidän kans- 
saan Venäjän oloista, vaan myöskin kritisoimaan neuvostohallituksen politiik- 
kaa. Noita kenraaleja syytettiin halusta särkeä Venäjän liittosuhteet porvaril- 
listen valtojen kanssa ja vihamielisyydestä sitä suuntaa kohtaan, joka sai 
ilmauksensa Venäjän liittymisessä kansainliittoon. He tahtoivat sotkea Sak- 
san sotaan toisten kapitalistimaiden kanssa ja pitää Venäjää ulkopuolella 
konfliktin. Vasta sitten, kun kapitalistit olivat sellaisen sodan uuvuttamat ja 
työläiset kaikkialla kapinassa, oli puna-armeija marssiva ja pystyttävä kom- 
munistisen yhteiskunnan. Stalinin mielestä sellaiset poliittiset tuumailut vain 
olisivat johtaneet Neuvostoliiton tuhoon...» 


Läheisesti tähän kantaan liittyy Wickham Steed, arvovaltainen englantilai- 
nen sanomalehtimies, jonka eräs myös viimeistä suurta Moskova-prosessia 
käsittelevä artikkeli on ollut julkaistuna mm. Helsingin Sanomissa. Steed 


' On arvoitus, miten mainittu artikkeli on hitleriläiseen Hels. Sanomiin päässyt. 
Tässä 5/7 julkaistussa Euroopan tilannetta selostavassa artikkelissa on tosi vapaamieli- 
sesti todettu fascistimaiden talouskurjuus ja rikolliset sotapyyteet; niiden »bolsevismia 
vastaan suunnatun hyökkäyksen takana piilee viha demokraattista järjestelmää ja 
vapaamielistä katsantokantaa vastaan». — Kiitos kansanvaltaisen hallituksen HS tällä 
kertaa säästyi anteeksipyynnöltä! 

toteaa, että venäläisen ja saksalaisen armeijan yhteistoiminta on peräisin aina 
Rapallon sopimuksesta 1922, jolloin suuret määrät saksalaisia upseereja tuli- 
vat organisoimaan puna-armeijaa, kuten saksalaiset insinöörit olivat mukana 
kohottamassa venäläistä teollisuutta jaloilleen. Siitä lähtien — kuten eräs 
sveitsiläinen lehti sanoo — oli Ludendorff osalle punaisia upseereja »vuosisa- 
dan strategi». Tilanne tietysti muuttui täydellisesti demokratian Saksassa 
romahdettua, mutta sotilaspiireissä tämä ei ollut niin tuntuva, kun ylipäänsä 
vanhat suuruudet jäivät Saksan armeijan johtoon. Kanssakäymistä jatkui ja 
puhtaasti ammatillisiin harrastuksiin liittyi vähitellen muita. Ensiksikin näyt- 
tää siltä kuin olisi osa punaisesta upseeristosta pelolla seurannut fascismin 
mahdin kasvua, epäilyllä katsellut suuntautumista läntisiin demokratioihin, 
joihin ei näyttänyt voivan läheskään täydellisesti luottaa, suuntausta, joka vei 
työskentelytapoihin ja asenteihin, joita oli opittu halveksimaan. Sotilaspiirien 
keskeisissä ajatustenvaihdoissa oli totuttu toisenlaisiin tulevaisuudenkuviin ja 
keskusteltaessa vuuden Saksan» imperialististen upseerien kanssa saatettiin 
suunnitella jopa vallanjakoa Euroopassa Saksan saadessa vapaat kädet keski- 
Euroopassa ja länsi-Balkanilla, Venäjän Baltiassa, Puolassa, Romaniassa, Bul- 
pariassa. Ja kun Saksa valmisteli fascistista interventiota Espanjaan, muodos- 
tuivat neuvottelut venäläisten sotilaspiirien kanssa entistäkin aktuaalisemmik- 
si: oli saatava selkäpuoli turvatuksi, vapaat kädet lännessä. Steed kirjoittaa: 


»Saksan politiikan oli varmistettava Venäjän hyväntahtoinen puolueetto- 
muus niin Saksan keskieurooppalaisia ja balkanilaisia laajentumispyrkimyk- 
siä kuin myös mahdollisia konflikteja Englannin tai Ranskan kanssa lännes- 
sä silmälläpitäen. Tällä suunnalla saavutetut edistysaskeleet olivat niin rau- 
hoittavia, että korkein sotilaspäällystö jätti Hitlerille ja hänen kannattajilleen 
vapaat kädet sisäpolitiikassa ja myös diplomatiassa. He laskivat siihen, että 
kansallissosialistit saisivat molemmilla aloilla vain sekaannusta aikaan ja että 
sotilasdiktatuurin saavuttamisen jälkeen Reichswehrilla kuitenkin olisi Hitler 
käsissään. Tämä on ilmeisesti ollut syynä siihen, että Reichswehr suhtautui 
sekaantumiseen Espanjassa ilman innostusta mutta myös ilman aktiivista 
vastustusta...» 


Siis saksalaiset sotilaspiirit levottomina natsien romahdusmaisesta talouspo- 
litiikasta pelasivat osittain Hitlerin selän takana, mahdollisesti valmistellen 
hänen syrjäyttämistään, sotilasdiktatuurin pystyttämistä, avointa wilhemiinistä 
imperialismia ilman valesosialistisia kulisseja. Ja tämän piti tapahtua yhteis- 
toiminnassa Venäjän sotilaspiirien kanssa näiden puolestaan pelattua Stalinin 
selän takana ja mahdollisesti valmistellessa hänen syrjäyttämistään ja uutta 
suurvenäläistä imperialismia. Punaisten kenraalien joukossahan oli entisiä 
ihmisiä», vallankumouksen »mukanajuoksijoita», joille bolsevistiset muodot 
olivat vastenmielisiä ja jotka halusivat käyttää vallankumousta vain astinlau- 
tana valtaan. Myös Ranskan vallankumouksella oli ollut vallanhimoiset ken- 
raalinsa: oli ollut Pichegru, kerran loistava vallankumouskenraali, Hollannin 
valloittaja, sitten thermidorin aikana valtiopetturi, joka karkoitettiin Cayennen 
rangaistussiirtolaan, 1804 vihdoin vain kurja salamurhaaja ja Bourbonien 
agentti, joka teki itsemurhan vankilassa. Mutta oli myös Napoleon Bonaparte, 
vallankumouksen pelastaja vastavallankumouksellisen maailmansodan uhates- 
sa, vallankumouksen lippujen viejä yli Euroopan mantereen, vallankumouk- 
sen saavutusten vakiinnuttaja. Tuhatsevski ehkä arveli tulevansa Bonaparteksi 


voittaessaan. Hän joutui tappiolle ja hänestä tuli Pichegru. 

Jos hän olisi voittanut? Tuntuu epäpsykologiselta olettaa sotilasvallan puo- 
lelta maanluovutuksia, kuten on väitetty. Mutta kommunismista olisi luovut- 
tu, köyhälistön diktatuurin tilalle olisi tullut » Venäjän tasavalta» muodoin, 
jotka arvattavasti olisivat olleet yhdistelmä nykyisistä ja porvarillis-sotilaalli- 
sista, olotila, joka tuskin olisi ollut muuta kuin välitila tiellä johonkin toiseen. 
Mutta olisiko ollut luultavaa, että tämä sotilaskaappaus olisi voinut tapahtua 
vastarinnatta? Täysin varmuudella olisi seurannut kansalaissota ja kaaos, jota 
Saksa ja Japani eivät olisi voineet olla käyttämättä hyväkseen. Maailmanrauha 
olisi horjunut, maailmanfascismi olisi uhannut. Tämä suunnaton uhkapeli 
olisi ehkä onnistunutkin, ellei Stalin olisi katkaissut suunnitelman venäläistä 
haaraa mestauttamalla kahdeksan venäläistä kenraalia ...», kirjoittaa Steed 
artikkelissaan Hels. Sanomissa. 

On ymmärrettävää, että tällaisen uhkapelin paljastuminen järkytti mielipi- 
dettä erikoisesti niiden maiden vastuunalaisissa piireissä, joitten kanssa Neu- 
vostoliitto vasta lyhyen aikaa oli ollut sotilasliitossa: Ranskan ja TSekkoslova- 
kian. Niinpä kirjoitti oikeusjutun aikoihin L'Oeuvre, Ranskan suuren porva- 
rillisen kansanrintamapuolueen, sosialiradikaalisen puolueen, pää-äänenkan- 
nattaja: 


»Moskovan täytyy käsittää, että nämä viime tapaukset ovat aiheuttaneet 
suuren säikähdyksen Ranskan sotilaspiireissä. Kenraali Uborevit$ johti syys- 
kuussa 1936 suuria manööverejä Valko-Venäjällä ja kenraali Jakir manööve- 
rejä Ukrainassa. Näissä manöövereissa olivat läsnä ranskalaiset kenraalit 
Schweissgut ja Vuillemin, jotka silloin vielä eivät voineet otaksua, että he 
puristivat kavaltajien käsiä...» 


Kuten jo alussa mainitsimme, on mieliala ylipäänsäkin maailman kansan- 
valtaisissa piireissä ollut järkyttynyt, eikä vain Tuhatsevski-prosessin, vaan 
koko »puhdistusten» sarjan johdosta. Helposti on näissä olosuhteissa jäänyt 
taka-alalle Neuvostoliiton jatkuva sosiaalinen ja taloudellinen edistyminen, 
kolmas viisivuotissuunnitelma, uusi perustus- ja vaalilaki, jotka kuitenkin ovat 
tärkeitä tuntea keskusteltaessa historian tulevasta suunnasta. Ja ennenkaikkea 
meidän on muistettava niistä pettymyksistä huolimatta, joita Neuvostoliiton 
sisäpolitiikka on voinut meille sosialidemokraateille tuottaa, että tämä maa 
tällä hetkellä, fascistisen sotaprovokaation liekkien hulmutessa Espanjassa ja 
kaukaisessa idässä, enemmän kuin koskaan on maailmanrauhan voimakkain 
tuki. — Tulemme lähinumeroissamme julkaisemaan sarjan artikkeleita, jotka 
käsittelevät kaikkia näitä kysymyksiä. 


Soihtu n:o 11-12/1937 

Signeeraamaton ulkomaankatsaus elokuulta 1937. Siinä RP jatkaa Kirjalli- 
suuslehdessä vuosi aikaisemmin (n:o 14/1936) aloittamaansa Stalinin poliittis- 
ten puhdistusten kriittistä analyysia. 


159 


160 


Oikeus ja kansan tahto 


Yksi loistavimmista muistomerkeistä, mitä Lassalle jätti jälkeensä, on hänen 
kuuluisa puheensa perustuslakien todellisesta olemuksesta, jonka hän piti 
1862 Berliinissä. Kuin läpitunkeva valonheittäjä paljasti se taantumuksellisen 
Saksan mystifioidun oikeusfilosofian todelliset luokkaluonteiset — piirteet. 
Kuningas, kanuunat, hovijunkkerit, suurtehtailijat, pankkiirit - kaikki ne ovat 
kappale perustuslakia. Ja niin onkin viimekädessä perustuslaki — »jossakin 
maassa olevat todelliset valtasuhteet». 57 MÄ N . 

Perustuslaki ja lait! Seuratkaamme ihmiskunnan historiaa vuosisata vuosisa- 
dalta tuotantosuhteiden historiaa, luokkayhteiskuntain historiaa, luokkataiste- 
lujen historiaa: me näemme oikeuslaitoksen ja oikeussäännösten muodon 
muuttuvan, mutta niiden luokkaoikeudellisen perusluonteen säilyvän. Patriar- 
kaalisesta oikeudesta kasvaa feodaalinen oikeus, feodaalisen oikeuden rau- 
nioista nousee kapitalistinen oikeus. Aina on oikeuden jumalattarella side 
silmillään, aina häntä ympäröivät oikeuden pyhät uhripapit messuineen: hän 
on puolueeton, hänen tuomionsa on jumalan tahto! Kunnes tulee Lee Master- 
sin runon punalakkinen mies ja tempaa siteen jumalattaren silmiltä, paljas- 
taen kansalle totuuden. Niin teki porvarijakobiini 1789. Niin on tehnyt uuden 
ajan proletaari tuhannen kertaa. i EEN 

Mutta Lassalle sanoi puheessaan vielä jotakin: määrätyissä rajoissa on 
yleinen mielipidekin, yleinen sivistyskin, »tekin kaikki», kappale perustusla- 
kia. Ja tästä avautuu näköala uudenaikaisiin, porvarillisiin demokratioihin, 
joissa niissäkin tosin vallitsee luokkaoikeus, mutta joissa jo Lassallen puheen 
aikoihin olivat paljon vapaammat oikeudellisetkin olosuhteet kuin militaristis- 
feodaalisessa Saksassa. Uudenaikaisen työväenliikkeen paineen alla, yleisen 
äänioikeuden tullessa yhä voimakkaammaksi aseeksi vanhoja etuoikeuksia ja 
vääryyksiä vastaan, aseeksi uuden, luokattoman yhteiskunnan puolesta, on 
aste asteelta »yleisen mielipiteen», kansan tahdon punnus tullut painavaksi 
myös oikeuden vaa’assa. Sitä mukaa kuin kansan vaikutus valtioon kasvaa, 
sitä mukaa kuin demokratia laajenee, sitä mukaa laajenee myös oikeudellinen 
kansanvalta. Sillä oikeus on — maassa vallitsevat todelliset valtasuhteet. La 

Mutta saako tämä oikeudellinen kehitys rauhassa tapahtua? Yhtä vähän 
kuin demokratia saa rauhassa kasvaa täydellisemmäksi! Kapitalistiluokka ei 
halua tunnustaa kansan tahdon, vaan omien etuoikeuksiensa pyhää lakia. Se 
taistelee oikeusmurhiin ja kansalaissotiin asti lisä-arvon privilegion puolesta. 
Jo Marx ja Lassalle ovat saaneet tuntea luokkaoikeuden iskut, ja niin on 
saanut tuntea työväenliike sitten kaikissa maissa. Mutta kaikkien maailman 
dreyfus-väärentäjien, anarkistienmurhaajain, ku-klux-klanien ja mustasotniain 
perinnön on maailmansodan jälkeen omistanut ja kartuttanut fascismi, tämä 
synnynnäinen väärentäjä, joka heiteltyään ensin vääriä punnuksia oikeuden 
vaakaan vihdoin pukee oikeudennaamarinkin inhoittaville piirteilleen. N 

Koko maailmassa käy tänään taistelu kansantahdon, kansanoikeustajun 
sekä fascismin mestausoikeuden välillä: se on kappale suuresta kamppailusta 
demokratian ja fascistisen kastivallan välillä. Se on kappale ihmiskunnan 

taistelua edistyksestään. Sitä käydään maailman älymystön johdolla fascisti- 
maiden mestauslavoja ja keskitysleirihelvettejä vastaan. Sitä käydään jokaises- 
sa maassa niitä yrityksiä vastaan, joita fascismi tekee oikeuslaitoksen valtaami- 
seksi valtaanpääsynsä välineeksi, joita suurpääoma tekee edistyksen jarrutta- 
miseksi. Kaikkien mielenkiinto on viime vuosien aikana ollut kohdistuneena 
siihen taisteluun, jota on käyty presidentti Rooseveltin, kansan tahdon ja 
edistyksen edustajan, ja Yhdysvaltain korkeimman oikeuden välillä, joka 
kerran toisensa jälkeen on estänyt uudistukset, jotka olisivat tietäneet kansan- 
joukkojen aseman parantamista, suurpääoman mahdin rajoittamista. 

Suomenkin historiassa on ollut lukunsa kansan ja etuoikeutettujen taistelus- 
ta oikeuslaitoksessa. Muistamme, miten oikeuslaitoksemmekin pakoitettiin 
palvelemaan Bobrikovin diktatuuria, joka samalla oli kotimaisen taantumuk- 
semme diktatuuria. Muistamme myös, miten kansan tahto pakoitti väärät 
tuomarit eroamaan, kun vapauden vuodet taas koittivat. Kuten vuosisadan- 
vaihteen routavuosien, niin myös viime vuosikymmenenvaihteen routavuosien 
aikana eräänlainen vallankumous» lujitti taantumuksen valtaa oikeuslaitok- 
sessa. Poikkeuslaeilla annettiin uusia aseita taantumuksellisten juristien käsiin, 
Nämä lait saattoivat käytännössä viedä niin pitkälle, että oikeuslaitos joutui 
suojelemaan fascismin kansainvälisten johtajain mainetta Suomessa, samalla 
kun kovin hellävaroin kohdeltiin maan fascistisia väkivallantekijöitä ja kapi- 
noitsijoita. Siksi onkin uuden, demokraattisemman ajan tehtävänä taantumuk- 
sen surullisen perinnön likvidoimisessa keskittää huomionsa myös oikeuslai- 
toksen puhdistamiseen epädemokraattisista aineksista. 

Sillä oikeuslaitoksen tehtävänä ei pitäisi olla sotaalietsovan, maanpetokselli- 
sen fascismin, kansanvallan tuhoksi järjestetyn salaliiton, suojeleminen 
demokraattisen lehdistön, kansantribuunien arvostelulta, vaan kansan ja sen 
tulkkien suojeleminen fascismin myrkyltä ja häväistyksiltä. Siksi onkin kan- 
sanvallan kannalta sietämätöntä, että kansan tuomitseman ja jo kumotun lain 
perusteella vielä tuomitaan vankeusrangaistukseen sanomalehtimies, joka 
ennen muuta on pitänyt tehtävänään puolustaa kansan tahdon ilmituomista 
oikeuslaitoksessa, fascististen oireiden paljastamista siinä. Tämä oikeustapaus 
ei olekaan vain kiusallinen anakronismi, se on myös kappale kansanvallan 
taistelua fascismia vastaan. Se on isku taistelevan kansanvallan kasvoihin. Se 
on häpeä kansanvaltaiselle hallituksellemme. Ei voi muuta kuin olettaa, että 
tasavallan presidentti käyttää tässä asiassa armahdusoikeuttaan, sitäkin suu- 
remmalla syyllä, kun joukko tunnettuja kansalaisia on sitä häneltä anonut. 

Ja asialla on toinen puoli: kuinka kauan saa fascismin maanpetoksellinen 
kiihoitus meillä rankaisematta jatkua? Annetaanko heidän vielä päivälehden 
voimalla — millä rahoilla? — upottaa tätä kansaa valheensa ja vihansa myrk- 
kyyn? Kansa on lausunut heistä tuomionsa, ja kansan tahto on oikeus. 


Soihtu n:o 14/1937 


25/9 päiv. signeeraamaton pääkirjoitus, jossa hahmotellaan marxilaista 
näkemystä oikeuslaitoksesta. Artikkelin viimeistä edellisessä kappaleessa 
mainittu vankeusrangaistuksen saanut lehtimies oli Tulenkantajain päätoi- 
mittaja Erkki Vala, joka sittemmin 20/10 vapautui tuomion kärsittyään, ei 
presidentin armahtamana. 


11 Palmgren 

AKS:n tie fascismiin 


AKS:n TIE N STOP 

— »myös painettu numeroituna erikoispainoksena 200 
kappaletta, W 

joista 20 on sidottu nahkakansiin, 

ollen kappaleen hinta 1000 mk...» 


Viime talvena samaan aikaan kun Akateeminen Sosialistiseura kehitteli 
marxilaisen maailmankatsomuksensa ja taistelunsa manifestia, »Marxilai- 
suus»-kirjaa, julkaisi Akateeminen Karjala-Seura kirjan nimeltä »AKS:n tie», 
jonka tehtävä täydellisemmin kuin seuran aikaisempien samanlaisten yritysten 
on olla suomalaisfascistisen ideologian manifesti. Ero on kuitenkin huomatta- 
va jo näiden kahden kirjan yleisillä ominaisuuksilla. Kun » Marxilaisuus» on 
yritys tieteellisesti soveltaa meidän aikamme pätevintä sosiologista tutkimus- 
metodia ja käytännöllistä yhteiskunnallista toimintaperiaatetta, kun sen johta- 
vana ominaisuutena on älyllinen pyrkimys yhtenäisen ideologian luomiseen, 
on »AKS:n tie» vailla johtavaa älyllistä pyrkimystä ja periaatetta, sen kirjoit- 
tajia ohjaa yksiin uomiin pääasiassa vain yhteinen kansalliskiihkoinen tunne- 
hämmennys. Ja kun toisaalta »Marxilaisuuden» ulkoasu on kokonaan toimit- 
tajiensa ponnistelujen ja kekseliäisyyden ansiota, käytettävissä olevan pää- 
oman supistuessa pienimpään mahdolliseen, on »AKS:n tie» toimitettu rahak- 
kaiden tähtien alla ja sen ehkä silmiinpistävin ominaisuus onkin puhtaasti 
ulkonaista laatua: kallis paperi, loistokuvitus, suuri ilmoittajamäärä. Ilmankos 
sitten levennelläänkin kirjan alussa noista 1000 mk:n loistokappaleista! Kapi- 
talistiset suojelupyhimykset saavat maksaa... a. 

»AKS:n tien» kirjoittajista ja heidän käsittelyaloistaan jokin sana. Ylioppi- 
lasfascismin varsinaista aatemaailmaa selvittelevät Reino Ala-Kulju ja Elias 
Simojoki; Vilho Helasen teeseissä hahmoitellaan kielikysymyksen »ratkaisu», 
mutta niin ylimalkaisesti että se venyy tarpeen mukaan loputtomiin. Eero 
Hietakari selvittelee osittain melko hauskasti »vanhan ja nuoren polven» 
vastakohtaa: onkin ilmeistä, että meidän »terveesti vanhoillisen», »vapaamieli- 
sen» jopa joskus »sosialidemokraattisenkin» vanhemman polven tätimäinen 
suhtautuminen ylioppilasnuorisoon on ollut omiaan antamaan AKS:lle aivan 
ansiotonta kapinallisuuden sankarikehää. — Jussi Saukkonen tarkastelee kou- 
lukysymystä hyljäten vanhat liberaaliset (?), suurkoulujen rationalisoituun 
tehdastyöhön vieneet opetusperiaatteet, hahmoitellen tilalle uusia 0), joitten 
joukossa maanpuolustusopetus sekä aatteellisena että käytännöllisenä oppiai- 


neena on keskeisessä asemassa. Ulkopolitiikkaa käsittelevät R. G. Kallia ja 
Niilo Elo, edellinen pääasiassa suomalaisfascismin metafyysillistä ryssänvihaa, 
jälkimmäinen Suomen asemaa maailmanpolitiikassa hahmoitellen pienten 
valtojen liittoketjua Skandinaviasta Puolaan ja Romaniaan, tukinaan osin 
Saksa, osin Englanti; tällä tiellä ovat Ahvenanmaan linnoittamattomuuden 
kumoaminen ja Skandinavian maiden saaminen vastakohta-asenteeseen Neu- 
vostoliittoa vastaan tärkeitä etappeja. Tämä on hyvä tietää lähdettäessä tutki- 
maan eri puolueittemme »skandinaavista suuntausta» ja sen varsin vaihtelevaa 
olemusta. Oikeistolle se on vain osa yhteisestä Neuvostoliiton vastaisesta 
politiikasta. — U. Peltoniemi kirjoittaa AKS:n toiminnasta itäisellä rajaseudul- 
la, jonka antibolSevistisoimisessa ei näy vähempi riittävän kuin suoranaiset 
väestösiirrot! Reino Caströn ja Eino Leskinen käsittelevät Itä-Karjalan kansal- 
lisuus- ja kielioloja, Keijo Leimu Neuvostoliiton kansallisuuskysymystä. Kir- 
jan omaperäisimmät kirjoittajat ovat Erkki Virta, seuran puheenjohtaja ennen 
lapuanliikkeen purkautumista, jonka rauhalliset kansansivistysihanteet tuntu- 
vat jokseenkin vierailta keskellä AKS:n nykyistä sataprosenttista fascistisuutta 
ja jonka kirjoituksessa myös ilmenee selvää arvostelua myöhemmästä kehityk- 
sestä, ja toisekseen Matti Kuusi, AKS:n ainoa intellektuelli sanan psykologi- 
sessa mielessä, joka nyt on ottanut tehtäväkseen luoda loogillisen järjestelmän 
suomalaisfascismin lohduttomasta rotumystillisestä kaaoksesta, mutta on jo 
etukäteen tuomittu jäämään puolitien hämärään itsekin. Kirjoituksessa on 
kuitenkin paljon mielenkiintoista: esim. teesiä kahden vastakkaisvoiman dyna- 
miikasta kaiken kehityksen alkusyynä voisi pitää pelkkänä marxilaisen dialek- 
tiikan kiertämisenä. Ja Matti Kuusen suuri haave historian »pohjoisesta 
tendenssistä» ei enää näykään merkitsevän pelkkää »Suomen heimon» 
romanttista haudastakaivamista, vaan Suomen ja Venäjän kansojen yhteistä 
suuruuden aikakautta juuri tuon dialektisuuden pohjalla — mistä oikeastaan 
onkin vain jäänyt tekemättä konsekventti johtopäätös käytännöllisen edelly- 
tyksen luomisesta tälle yhteydelle: sosialistisen Suomen luomisesta... 


AKS:n TIE - tie fascicmiin 


Kirjaan kuuluu myös Lauri Hyvämäen kirjoittama laajahko historiikki 
AKS:n synnystä ja vaiheista: edustava kappale yliopistofascismin ja yleensä 
suomalaisfascismin historiaa. Lyödyt valkokaartilaisjoukot palaavat Punaisesta 
Karjalasta, pää vielä täynnä sotamystiikkaa, mieli kansalaissodan raaistamana, 
sydän kirvellen tappiosta ja retken nolosta romahtamisesta, kykenemättöminä 
sovittautumaan uusiin olosuhteisiin. Maassa luodaan paraikaa pohjaa stähl- 
bergilaiselle sovittelulle, yliopistossa ilmenee sodan vastavaikutus väsymykse- 
nä ja nautinnonhaluna, jazz ja virolainen pirtu tulevat Suomeen. Karjalan 
vanhatestamentilliset sankarit» seisovat henkisesti kiivastuneina keskellä tätä 
Sodomaa, ja tyytymätön on myös suurpääoma, joka tosin mielellään näkee 
ylioppilasnuorison pysyvän erillään yhteiskunnallisten kysymysten pohtimises- 
ta, mutta pelolla näkee vapaussodan hengenkin» hälvenemistään hälvenevän. 
Alunperin on olemassa intressiyhteys pääoman ja yliopistofascismin välillä. 

Tuli polttavaksi kysymykseksi seuran perustaminen, joka ensiksikin vaalisi 
Karjalan intervention muistoja näiden sotamystikkojen kesken ja huolehtisi 

Karjalan valkoisten pakolaisten tarkoituksenmukaisesta sijoittamisesta ja 
poliittisesta kouluutuksesta, ja joka toiseksikin aloittaisi kansalliskristillisen 
ristiretken yliopiston vsodomaa» vastaan. Talvella 1922 syntyikin AKS ensi- 
mäisinä jäseninään mm. Elias Simelius (nyk. Simojoki), Erkki Räikkönen, Y. 
V. Puhakka (Kivimäen hallituksen sisäministeri), Paavo Talvela, Kaarlo Hal- 
lakorpi ym. oikeistopolitiikassa sittemmin tunnetut henkilöt. Prof. 1. Leiviskä 
on alunperin sitä lähellä. Toiminta oli alusta lähtien salaista ja vaikkakin tästä 
sittemmin periaatteena luovuttiin, puhuu historioitsija myöhemminkin »salai- 
sista kiertokirjeistä». 

Lakkaamatta laajenee siitä lähtien AKS:n toiminta, eikä tässä riitä selvityk- 
seksi vain sen eräiden toimihenkilöiden tavaton työkyky, sillä alunperin 
näyttää seuran käytettävissä olevan huomattavat ja yhä karttuvat rahavarat. Ja 
mitä varten? Maan nuoriso on oikeistolaisesti aktivoitava. AKS tunkeutuu 
kouluihin, nuorisoseuroihin, suojeluskuntiin, se muodostaa yliopistoon myös 
naispuolisen linjan, se ryhtyy kiertueeseen ja hyökkäysretkeen toisensa jäl- 
keen, Se perustaa aktivistisen aikakauslehden ja julkaisee kirjasia ja lentolehti- 
siä suurin painoksin. Ja sen »ohjelma» laajenee tarpeen mukaan. Puolustusky- 
symyksestä aktiivisena yryssävihana» ja kielikysymyksestä aktiivisena ruotsa- 
laisvihana tulevat sen keskeisimmät kohdat. AKS:n suuren nousun aika 
20-luvulla tapahtuu E. E. Kailan johdon alaisena, joka ilmeisesti on ollut 
suomalaisfascismin kaikkein huomattavimpia ideologeja ja myös praktikkoja. 
Kuitenkaan ei vielä 20-luvulla voi puhua yhtenäisestä fascistisesta aatemaail- 
masta, päinvastoin taistelevat vielä AKS:n sisällä monet virtaukset vastakkain. 
Mutta ulkonaisesti tapahtumat vievät yhtenäistymistä eteenpäin: niinpä v. 
1924 eroaa seurasta sen ruotsalaisvastaisuuden vuoksi ryhmä, jonka huomat- 
tavin nimi oli Räikkönen, ja perusti Itsenäisyyden Liiton yleisoikeistolaisin 
tunnuksin. Mäntsälän kapinan jälkeen taas erosi toinen ryhmä, nyt lapuanliik- 
keen aiheuttaman kielisovinnon ja AKS:n lapualaisuuden vuoksi, perustaen 
»suomalaiskansanvaltaisen» Kärki-seuran (tunnetuin johtaja Martti Haavio). 
Se väitti edustavansa todellista», »vanhaa» aks-läisyyttä, jota muka Niilo 
Kärki oli aikoinaan esittänyt. On kuitenkin turhaa luulotella, että tämän 
ideologia olisi ollut vähemmän nationalistista ja neuvostoliitonvastaista, mutta 
mitä ei voi kieltää on; että hän mielellään puhui kulttuurista, josta nykyinen 
aks-läinen ei puhu kuin hammasta purren ja varmistaen taskuaseensa. Kärki 
puhui myös yhteiskunnallisen kuilun täyttämisestä — ei keskitysleireillä, vaan 
— sosiaalisilla uudistuksilla ja kansallisen veljeshengen luomisella; juuri yliop- 
pilasnuoriso, joka muka on yläpuolella luokkataistelun, voisi sen ennen muita 
tehdä. Näemme tässä jonkinlaisen, tosin monen linssin läpi kulkeneen, heijas- 
tuman K. J. Stählbergin ja Heikki Ritavuoren humaanisesta haaveesta. Voi- 
daan puhua myös ruutulaisista virtauksista vanhan AKS:n piirissä, siis jonkin- 
laisesta valtio- tai kateederisosialismista prae-marxilaiseen henkeen, kuten 
pikkuporvarillisen sivistyneistön piirissä usein on ollut tavallista: profeetta itse 
oli tähän aikaan AKS:ää lähellä, jollei suorastaan jäsenkin. 

AKS:n organisaatioon pantiin kaiken aikaa paljon huomiota, sen johdon 
keskitettyyn johtajaperiaatteeseen, sen maaseututoiminnan piirijakoon. Ajan 
mittaan tuli upseeriston ja virkamiehistön valtaaminen tärkeäksi päämääräksi: 
nykyisin ilmoitetaan puolet jäsenistä olevan virka-asemissa, mikä ei kansan- 
vallalle ole niinkään lohdullinen tulevaisuuskuva. (Näihin virkapaikkoihin 
ilmeisesti luetaan myös virat ja luottamustehtävät valtiollisessa poliisissa, jossa 


aks-läiset ovat venälaisten mustasotnialaisten malliin suorittaneet yhteiskun- 
nallisen kouluutuksensa ja kuulemma moni pieni teologinalku praktisoitunut 
opintojensa lomassa tulevia sielunpaimenentehtäviään varten.) 

Puolivälissä 20-lukua voi sanoa AKS:n hegemonian ylioppilaspolitiikassa 
alkavan, ja sittemmin on sitä ylläpidetty loistavalla organisaatiolla, sotilaalli- 
sella sisäisellä kurilla, pääoman turvin ylläpidetyllä laajalla julkaisutoiminnal- 
la ja ennenkaikkea lakkaamattomalla kielipoliittisella mobilisoimisella, jolta ei 
ole annettu ylioppilaille hetkeäkään ajattelunaikaa. Kokoukset, mielenosoituk- 
set, adressit ja vihdoin myös luento- ja opintolakot kuuluvat tähän toimintaan 
osina. Ja vähinerin hahmoittuvat myös valtiolliset päämäärät: eduskuntavaa- 
leihin osallistutaan suomalaissovinismin merkeissä, suoritetaan mielenosoituk- 
sellisia tekoja Neuvostoliittoa vastaan, taistellaan työnantajien aatteellisina ja 
käytännöllisinä rikkurivärväreinä »työmaaterroria» ja kommunismin myr- 
kynkylvöä» vastaan. Ja kun 20-luvun lopulla pula alkaa järkyttää kapitalis- 
mia, on AKS aktiivinen voima sen häikäilemättöiä itsepuolustuspyrkimyksiä 
toteuttamassa. Rumputuli kohdistetaan »marxilaisuuteen», »parlamentaris- 
miin» ja »demokratiaan». Tapaa nykyään aks-läisiä, jotka itsetietoisesti väittä- 
vät järjestöään sekä lapuanliikkeen että ikl:n suojaksi ja organisaattoriksi. Ja 
vaikkakin tästä kopeilusta on välttämätöntä antaa keisarille, so. kapitalismille, 
mikä sen on, jää kieltämättä AKS:n osuudeksi suurisuuntainen agitatorinen 
valmistelu ja suomalaisfascistisen ideologian kehittäminen. Monet IKL:n 
tämänpäivän johtavista miehistä ovat AKS:n kasvatteja. 

Vasta 30-luku onkin AKS:n suurpoliittista aikaa. Mielenosoitukset saavat 
selvää vastavallankumouksellista sävyä. Ei ole sitä fascistista liikehtimistä, 
jossa eivät AKS:n sormet olisi mukana. Ylioppilaspolitiikassa pannaan voi- 
maan todellinen diktatuuri. Osakunnista tulee vain AKS:n taloudellisia reser- 
vejä ja »valistus»laitoksia. Ylioppilaskunnan äänenkannattaja muutetaan alas- 
toman fascistiseksi ja yhdensuuntaistetaan. Muilutuksissa, fascistimarssissa, 
Mäntsälän kapinassa, kielipoliittisissa liikehtimisissä, Eestin vapsien verilöy- 
lynvalmisteluissa AKS:n sormet ovat mukana, ja vihdoin 1936 eduskuntavaa- 
leissa se luineen nahkoineen heittäytyy IKL:n vaalikiihoituksen välikappaleek- 
si. Rengas on kasvanut umpeen. AKS:n tie on vienyt täysfascismiin. 


AKS:n TIE - johtajat ja ideologian ainekset 


»AKS:n tiessä» esiintyvät joko kirjoittajina tai kirjoittamisen aiheina useim- 
mat AKS:n huomattavimmista johtajista ja ideologeista. Valitsemme eräitä 
luonteenomaisia. Ensimmäisenä on aina mainittava E. E. Kaila, koska hän 
ennen muita on AKS:n ideologian luoja ja sen johtaja melkein vuosikymme- 
nen ajan. Ilman epäilystä hän oli huomattava johtajatyyppi, tarmokas, työk: 
kyinen, päämäärätietoinen henki. Vanhana aktivistina hän osasi yhdistää 
AKS:n isänmaallisen »suoran toiminnan» vanhoihin traditioihin. Jo kesk 
ikäisenä miehenä hän ilman muuta oli oppimestari nuoremmille. Mutta tähän 
tuli lisäksi tuo määrätty henkinen ylemmyys, joka on todelliselle johtajalle 
ominainen. Kaila oli pitkä, laiha hahmo, aatteellinen monomaani, sotilaalli- 
nen askeetti. Sairalloiseen ryssävihaan ja sotamystiikkaan hänessä yhtyi kristil- 

linen tai paremminkin vanhatestamentillinen henkinen kuri. Juuri noiden 
kahden elementin yhdistämisessä, tulen ja veden, militarismin ja uskonnolli- 
suuden, ryssävihan ja veljesrakkauden, oli Kailan oikeistopoliittinen nerok- 
kuus, oli embryona koko myöhempi suomalaisfascismi, IKL-ismi. 

Äsken mainittiin jo myös Niilo Kärjen nimi, Kailan humaanisen vastapoo- 
lin jossakin mielessä: hänestä ei sen enempää, koska ennenkaikkea hänen 
hengellään ei nykyisessä AKS:ssa ole mitään vaikuttavaa sijaa. Sensijaan on 
edustava nimi Elias Simelius-Simojoki, jossa seuran uskonnollinen moosekse- 
laisuus ilmenee puistattavimpana vastakohtaisuutena. En tiedä, onko minun 
kansallisella ylpeydellä todettava, että meillä hänessä on fascistipappi kansain- 
välistä luokkaa, henkilö, joka tuo mieleen isä Gaponin ja ranskalaiset boulan- 
ger-papit, espanjalaiset jesuiitat ja Yhdysvaltain Ku-Klux-Klanin suuret isän- 
maalliset lynkkaussaarnaajat. Hän on AKS:n ylipappi ja valasaarnaaja, joka 
loistavalla taituruudella panee Jumalan ratkaisemaan poliittisia kysymyksiä 
IKL:n ohjelman mukaisesti ja kohottaa korkealle suomalaisen heimon iki- 
oman jumalan taistelussa Venäjän kansan belsebubia vastaan. Hän oli muka- 
na lapuanliikkeen töissä, hänet tavattiin rysän päältä kun juonittelut eestiläis- 
ten verilöylyjen järjestämiseksi tulivat ilmi, hän puistatti kansalaisia raakuuk- 
sillaan rujosta oikeusministeristä ja linnunkakkaisilla keskitysleirifantasioil- 
laan, mutta otettakoon huomioon, että jo 1923 tämä suuri sadistinen tyyli- 
niekka Suomen Heimossa puhui onnesta puristaa kivääriä poskea vastaan». 
Sellaiset ihmiset, joitten paikka olisi valtion lepokodissa — huomattakoon 
hienotunteinen sanontani — saavat meillä olla nuorisojohtajia, pappeja ja jopa 
istua eduskunnassa! 

Mainitsen vielä kolmannen edustavan tyypin: Erkki Räikkösen. Seuran 
afäärien hoitajana hänellä sanotaan olleen erikoiset ansiot. »xTarmokas, päättä- 
väinen, hyvinkin rohkea rahoituskeinoja keksiessään», sanotaan kirjassa 
hänestä. Enemmän kuin uskottavaa, että AKS:n toiminnan rahoittamisessa on 
tarvittu päättäväisyyttä ja huomattavaa rohkeutta! Räikkönen puolestaan on 
teiden AKS:stä erottua osoittanut Itsenäisyyden Liiton lippuafääreiden hoita- 
jana ja sittemmin isänmaallisten muistoteosten tukkuvalmistajana jatkuvasti 
samoja ominaisuuksia. Hän on ehkä meidän oloissamme isänmaallisuuden 
myntiksilyömisen loistavin esimerkki. 

Olemme jo nähneet miten huomattava osa johtajilla, erikoisesti parilla 
äskenmainitulla on AKS:n aatemaailman kehitykseen. Kootkaamme nyt vielä 
yhteen tämän ideologian perustavat ainekset. Niitä on ennenkaikkea sairaal- 
loinen ryssänviha: 


»Musta on vihamme sitä kansaa kohtaan, jonka nimen mainitseminen 
älköön häiritkö hartautemme hetkeä. Meidän vihamme on musta kuin tämä 
lippu, mutta vihallamme on oikeus voittoon, sillä sitä hallitsevat rakkautemme 
sinivalkoiset värit...» (Simelius-Simojoki 1923.) 


»Onhan luonnollista, että aivan kuten puolustuslaitoksen on pohjauduttava 
puolustustahtoon, on puolustustahdon pohjauduttava johonkin... Olisi ollut. 
rakennettava sille isiltäperitylle, kansan sielun itsetietoiselle ja loogiselle tun- 
teelle, joka aivan uskonkappaleen luontoisena on asettanut Suomen ja Venä- 
jän, suomalaisuuden ja venäläisyyden toistensa vastakohdiksi ja ikuisiksi 
vihollisiksi, kahden vastakkaisen maailmankatsomuksen edustajaksi...» (E. 
E. Kaila v. 1925.) i 


»Koko olemassaolonsa ajan on eräs tärkeimmistä AKS:n seuraamista tun- 
nustähdistä ollut tietoisuus Suomen ja ryssien välisestä koskaan poistumatto- 
masta vastakohtaisuudesta ..... se on totuus siten ymmärrettynä, että itäinen 
naapurimme on vihollisemme, joka aina ja joka paikassa pyrkii meitä vahin- 
n 0 meidän pa ja odottaa tilaisuutta työntää meidät 

ai toisella syrjään as i idä. 
jan yrji ettuakseen itse meidän maahamme.» (R. G. 


»Hehkuva ryssäviha oli seuran ja jäsenten mielessä tunne, jonka olemassa- 
olo vasta pystyi takaamaan lujan puolustustahdon ja oikean kansallisuustun- 
non! Isänmaan rakkaus ja ryssäviha ovat saman mitalin kaksi eri puolta! 
Tätä vihaa oli tietoisesti pidettävä yllä ja uusia jäseniä siihen kasvatettava 
sen seuraukset oli uloitettava kaikkeen julkisessa elämässä ilmenevään ryssä- 
läisyyteen.» (Seuran historiikistä.) 


Tämän mukaisesti puhutaan sitten aks-läisen terveestä sotahulluudesta» ja 
muistaakseni Kallia kirjoituksessaan asettaa päämääräksi oikein »japanilaisen 
sankarimielen»! AKS:llä on kyllä olevinaan myös sosiaalinen, jopa työväenoh- 
jelmansa; mitä se on, ratkaistuu helposti edellisen perusteella, kun työväenlii- 
ke ja sosialismi kuuluvat ennen muita tuohon »julkisessa elämässä tavattavaan 
ryssäläisyyteen». » Ryssäläisyys» — siinä AKS:n manaus nro 1. 

Manaus nro 2 on »isien usko». Se oli alunperin jonkinlainen »sesam 
aukea!» suursuomalaisen rotumystiikan ahdingoissa, mutta se on samalla 
käyttökelpoinen myös taistelussa uskonvapautta, tiedettä ja taidetta vastaan. 


»Niinpä pyydänkin Jumalalta joka päivä, että hän herättäisi AKS:läiset 
tajuamaan velvollisuutensa tämän kansan herättämisessä ... ja että Jumala 
tekisi tämän Suomen kansan valituksi kansaksi ja aseekseen. Ja minä uskon 
että Hänellä onkin ne ajatukset mielessään, sillä ei tämä kansa olisi muuten 
kestänyt niitä myrskyjä, joissa se on jo tähän mennessä ollut» (E. E. Kaila 
Kotimaan haastattelijalle.) 


»Jumala, joka on viitoittanut meille maallisista päämääristä tärkeimmäksi 
Suur-Suomen, Hän tahtoo teidän omaantuntoonne painaa tällä hetkellä tuon 
kovan totuuden: "Pehmeät suomalaiset eivät koskaan peri Suuren Suomen 
valtakuntaa, eivätkä sen suurta tulevaisuutta”. AKS:n täytyi, ollakseen kutsu- 
mukselleen uskollinen kerran koveta itselleen ja sanoutua irti niistä jäsenistä, 
jotka olivat seuraan salakuljettaneet pehmeän suvaitsevaisuutensa marxil i 
suutta, tuota Karjalan ja Inkerin kuristajaa ja itsenäisen Suomen mädättä 
kohtaan. Tulkoon teistä kovia, kestäviä jäseniä taistelurintamaamme.» (Pappi 
Kurki-Suonion valapuheesta v. 1933.) 


»Me tahdomme, että Suomen itsenäisyys säilyy kaikissa vaiheissa, pahim- 
missakin, niin että kansojen Jumala kerran voi antaa heimolaistemmekin 


vapautua tuskan yöstä, johon heidät on painettu...» (R. G. Kallia » AKS:n 
tiessä») 


Sellainen asiantuntemus Jumalan suunnitelmista, sellainen tuttavallisuus 
hänestä puhuttaessa! Voisi melkein otaksua hänen kannattavana jäsenenä 
kuuluvan AKS:ään! Mutta tosiasiassa tässä pelaa sama oikeuspoliittinen jesui- 
tismi, joka kerran mobilisoi Jumalan taisteluun Dreyfusia vastaan, kerran taas 
Hitlerin puolesta ja joka kerran meillä teki eräästä talonpojasta, heikosta 

ihmisestä, »Jumalan valitseman kansanjohtajan». Äärimmäinen oikeistolai- 
suus onkin kroonillista jumalanpilkkaa. 


Rotuviha ja uskonnollinen fanatismi: siinä AKS-fascismin liikkeellepanevat 
voimat. Sen uskontunnustuksen maagilliset sanat. Sen agitaation kulmakivet. 
Niistä kasvaa kaikki muu: sotakiihko, kansallisuuskiihko, kansanvallan- ja 
työläisviha. Eilen näitä voimia ohjasi ja käytti hyväkseen kansallinen pääoma, 
tänään niitä liikuttaa jo kansainvälinen pääoma, kansainvälinen fascismi. 
Eilen ne häiritsivät maan sisäistä rauhaa ja maan kansainvälisiä suhteita. 
Tänään ne ovat vaara itsenäisyydelle. Kehityksen dialektisella välttämättö- 
myydellä näistä kiihkokansallisista on tullut kansallispettureita. Aina on 
AKS'n toiminnassa ollut salainen piirteensä, tänään sen salaperäisyydessä 
sikiää valtiopetos. Kansanvalta valvokoon! 


AKS:n TIE - arvostelu sisältäpäin 


Olisimme huonoja dialektikkoja, jollemme näkisi vastavoimia AKS:nkin 
raudanlujissa riveissä, vastavoimia, joita eivät »puhdistukset» eikä ikl-läinen 
yhdensuuntaistaminenkaan ole voineet tyysten nyhtää pois. On ensiksikin 
vanhaa »Kärjen henkeä», jokin vähäinen määrä. »AKS:n tiessä» sitä edustaa 
jo mainittu Erkki Virran artikkeli »vAKS ja maaseutu». Virta oli, kuten 
sanottu, Lapuanliikkeen aattona seuran johdossa, Kailaa kohdanneen tapatur- 
man jälkeen, mutta kirjoittaa nyt esim. seuraavasti: 


Enemmän henkilökohtaista kanssakäymistä, enemmän persoonallisia 
siteitä, vähemmän ohjelmia ja päätöslauselmia. On aivan varmaa että AKS:n 
viime vuosien työ olisi ollut eheämpää ja menestyksellisempää, jos se olisi 
voinut tapahtua tietoisena siitä, että koko kansan nuoriso on sen rinnalla... 
Turhat ennakkoluulot ja niihin taitavasti nojautuva puoluejohtajain hajoitus- 
työ ovat tehneet AKS:n aseman liiankin eristetyksi.» 

» Tekijä sinänsä on maalaiskansan terve epäluulo heille tarjottavia ohjelmia 
kohtaan varsinkin silloin, kun niissä suurin lupauksin puhutaan heidän 
eduistaan, mutta esityksen sävystä ja muodosta käy ilmi, että heidän ystävyy- 
teensä pyrkijä onkin kaukana heidän tavastaan tuntea ja ajatella. Kädet ovat 
Eesaun kädet, mutta ääni on Jaakobin ääni!» 


Nämä terävävaistoiset arvostelun sanat lähtevät kuitenkin oppositiosta, jolla 


nähdäkseni AKS:n piirissä ei ole tulevaisuutta, ne ovat sanoja takaapäin, 


»terveen vanhoillisuuden» tai »maltillisen vapaamielisyyden» ääni. Mutta on 
myös toisenlaista oppositiota, nuorimpien taholta, 30-luvun ylioppilaspolven, 
joka on kulkenut AKS:n fascistisoitumisen pohjaan asti kiihkeästi etsien 
ilmausta omalle yhteiskunnalliselle kapinallisuudelleen. Joka on saavuttanut 


pohjan ja alkaa nähdä ristiriidan, joka alkaa umpikujaan joutuvana etsiä 


todellista ilmausta kapinallisuudelleen: työväenliikettä, sosialismia. 

On vielä vaikeata arvioida tämän murroksen suuruutta. Että se on tapahtu- 
massa, siitä tuskin on epäilystä. Eräs tämän väärään suuntaan johdetun. 
vallankumouksellisuuden tulkkeja on Matti Kuusi, josta jo edellä mainitsin. 
Kun hän on niin pitkällä, ettei enää näe eroa Neuvostoliiton ja Natsi-Saksan 


välillä, silloin on ilmeistä, ettei hän enää fascismissa tunnusta muuta kuin 
köyhälistön diktatuurin kanssa yhdenmukaiset ulkonaiset piirteet. Hänen 
»pohjoisen tendenssinsä» taakse kätkeytyy mielenkiintoinen yhteiskunnallinen 


estymä. Ja hän alkaa jo nähdä kansainvälisen fascismin kansallisen huijauk- 
sen: 


» Mutta kritiikkiäkin arvokkaampi on itsekritiikki. 
Kun Italian diktaattori sitkeän vastarinnan jälkeen saa murretuksi Abessi- 
nian keisarikunnan vastustuksen, silloin arvellaan yhtäällä kansallisen aja- 
tuksen’ saavan huomattavan voiton. 
Ja kun Tanska, TSekkoslovakia ja Sveitsi osoittautuvat kylmäkiskoisiksi 
kansallissosialistista maailmanvaltaa kohtaan, silloin kuullaan eräitten nimit- 
tävän niitä 'epäkansallisiksi”.» 


Asia on siten, että tässä kirjoittaja — ja monet fascisti-idealistit hänen 
takanaan - ihmettelevät omiensa tekoja, kun nämä omat vähemmän idealisti- 
sesti ovat vieraan imperialismin apureita omaa »epäkansallista» maataan 
vastaan. Ja nyt lainatkaamme vihdoin nykyisen päällikön Vilho Helasen, 
pankkipääomamiehen ja moninkertaisen »vironkävijän», sanat vuodelta 1925 
jotka tänään sattuvat kuin vasaran iskut ruumisarkkuun: i 


»Jos me jatkamme isäimme tietä ja hakien turvaa vieraalta kansalaisuudel- 
ta suhtaudumme korskeasti ylhäältä alas omaan suomalaiseen kansaamme, 
on ratkaisu etukäteen selvä: yhtenäistä Suomen kansaa ei synny, vankkaa 
Suomen valtiota ei luoda, suurta Suomen maata eivät meidän, eivätkä 
jälkeemme tulevien silmät näe.» j 


Niin on käynyt. Heidän isäinsä, suomettarelaisten jälkeen, jotka matelivat 
tsaarin valtaistuimen juuressa, ovat tulleet fascistiset pojat, jotka nuolevat 
preussilaisen junkkerin saappaita. Jotka kopeilevat omaa kansaansa vastaan 
kuin isänsä ennen ja mahtaillen julistavat »mitä ylioppilaat tänään, sitä kansa 
huomenna». Jotka kaupittelevat maataan kuin isänsä ennen ja kulkevat isän- 
maalliset korulauseet huulillaan. Heistä on jo aika päästä. 


Soihtu n:o 14/1937 

Nimimerkillä Civis Ruber (= Punainen ylioppilas) julkaistu erittely AKS:n 
synty- ja kehitysprosessista sen omaan julkaisuun sisältyvän aineiston pohjal- 
la. Matti Kuusen suhteen ks. » Matti Kuusen tilitys» (Kirj. lehti n:o 2/1936). 

Ääriviivoja jä 
kaukokaipuun sosialismiin 


Maan- ja kansatieteellisen kirjallisuuden rinnalla on matkakirjallisuus valit- 
tu tämänsyksyisen kirjallisuusviikon teemaksi. Kirjallisuusviikkotoimikunnan 
julkilausumassa sen merkitystä esitellään seuraavin hieman naiivin opettavai- 
sin sanoin: 


veri maita ja kansoja kuvailevat kirjat, niin tietokirjat kuin kertomuksetkin, 
antavat runsaasti tietoja maapallomme maista ja sen kansojen elämästä sekä 
avartavat lukijainsa näköaloja. Niiden lukemiseen sisältyy usein uuden ja 
oudon viehätystä, joka tekee ne mielenkiintoisiksi, jopa jännittäviksikin lukea. 
Tämän alan kirjallisuus tekee helpoksi siirtymisen mielikuvituksen avulla pois 
kaukaisiinkiin maihin saamaan herätteitä ja virkistystä.» 


Tässä aukeaa kirjallisuuden ystävälle kuitenkin eräs kaikkein mielenkiintoi- 
simpia näköaloja, perspektiivejä, jotka eivät ainoastaan aseta ja ratkaise esteet- 
tisiä ja psykologisia, vaan myös sosiologisia probleemeja. Mikä valtava määrä 
historian kuluessa onkaan kirjoitettu kuvauksia, runona ja proosana, matkasta 
ja matkan-ikävästä! Mikä joukko ihmisiä kaikkina aikoina on lähtenyt, vaki- 
naiset olosuhteet jättäen, matkustamaan maasta toiseen, mereltä merelle, 
seikkailunhalun, tiedonnälän, taloudellisten etujen tai yksinkertaisesti tuon 
salaperäisen kaukokaipuun ajamana, joka on aineksena niissä kaikissa ja 
johon merkillisellä tavalla on liittynyt haave »kadotetusta paratiisista.» 

Prof. Yrjö Hirn on eräissä kirjallisuushistoriallisissa teoksissaan kiehtovalla 
tavalla käsitellyt matkustuksen ja matkakirjallisuuden historiaa, psykologiaa ja 
estetiikkaa. Tarkoitan »Erakoita ja vaeltajia», jossa hän kuvaa luostariroman- 
tiikkaa ja luostarielämään liittyvää matkan ikävää, » Vanhoja postivaunuja», 
joissa eräät tyypilliset 1700- ja 1800-luvun kulkurit ja matkan runoilijat, 
kuten Rousseau ja Eichendorf, saavat voimakkaasti myötäeletyn kuvauksen, 
sekä vihdoin »Valtameren saarta», lumoavaa historiikkia meritarinoista, 
robinsonadeista ja saariutopioista, joka päättyy kaiken meriromantiikan vii- 
meisen suuren inkarnaation, Tahitin, kuvaukseen. 

Marxilainen tutkija puolestaan tähyilee jännittyneenä näiden perspektiivien 
takaa häämöttäviä sosiologisia syy-yhteyksiä. Voidaanko määritellä historial- 
listen, psykologisten ja esteettisten tekijäin tosiasiallinen yhteys yhteiskunnalli- 
siin perussyihin? Voidaanko puhua erikoisista »matkustuksen aikakausista»? 
Voidaanko osoittaa ne yhteiskunnalliset syyt, jotka ovat aiheuttaneet seikkai- 
lunhalua, tiedonnälkää, saaliinhimoa, kaukokaipuuta, ja mitä nuo kaikki 
matkustamisen aiheet kulloinkin ovatkin? Voidaanko puhua määrätystä so- 
siaalisesta syy-yhteydestä olevien olojen ja niistä nousseiden utooppisten 
kuvitteluiden välillä? 


Siinä on sarja probleemeja, jotka sinänsä ovat älyllistä matkustushalua 
kiihdyttäviä, aavistuksia tieteen »kaukaisesta saaresta», joka on pakko valloit- 
taa. Mutta edessä on samalla matka, jota ei voiteta vain muutamalla kevyellä 
journalistisella purjehtijalla, vaan joka vaatii tieteen raskasta, hyvin varustet- 
tua laivastoa! Kuitenkin — siihen mennessä kuin sellainen voidaan varustaa, 
eikä se ole tämänpäivän eikä huomisen asia! — tyytykäämme muutamaan 
kevyeen purjehtijaan, tiedustelijaan uusilla vesillä. 


Matkustuksen aikakaudet 


Koko matkan runous ja matkan tiede liittyy oleellisesti matkustamisen 
todellisuuteen. On haaveksittu utopioja valtameren kadonneesta ja uudestilöy- 
detystä Atlantiksesta näkemättä merta, on runoiltu robinsonadeja koskaan itse 
kokematta haaksirikkoa, mutta näiden kuvitelmien takana on sukupolvien 
tietoisuus; ja yhä täydellisimmin ja monipuolisemmin tiedostettu todellisuus, 
uudet kokemukset ja kehittyvät matkustuksen mahdollisuudet ovat lakkaa- 
matta uudistaneet ihmisten käsitystä merestä ja mantereesta, purjehtimisesta ja 
tiestä. 

Antiikin purjehduskansoja olivat foinikialaiset, kreikkalaiset ja kartagolaiset: 
heidän retkensä ovat historiallisessa yhteydessä heidän yhteiskuntiensa kaupal- 
lisen perusluonteen kanssa. Ja kun »maan piiri» antiikin jälkivuosisatoina 
uudelleen laajenee, tapahtuu se taloudellisten välttämättömyyksien vuoksi, 
pakosta löytää uusia kauppateitä ja uusia markkinoita. Mutta se synnyttää 
samalla matkakertomukset ennen tuntemattomista seuduista: Intiasta, Afrikas- 
ta ja Euroopan hämärästä pohjoisosasta. 

Kansainvaellus on liikunnan uusi historiallinen ryöppy, joka tuo tapahtu- 
main keskipisteeseen uusia kansoja ja uusia maita, joka synnyttää kokonaisen 
sarjan matkakuvauksia ja matkan runoa. Että taloudelliset välttämättömyydet 
räjäyttivät padot tämän tulvan alta, on nykyään tunnustettu tieteellinen 
totuus. Taloudellinen välttämättömyys ajoi liikkeelle pohjoismaiset viikingit- 
kin ja oli perusloimena tuossa romantisoidussa »pohjoismaisessa levottomuu- 
dessa». Ja keskiajan toinen suuri matkustusperiodi, ristiretkien vuosisata, kätki 
kuten tunnettua, hurskaan uskoninnon alle seuraukset kokonaisen uuden 
talousmuodon synnytystuskista ja ainekset sen kasvamiseen: eurooppalainen 
kauppakapitaali lähtee siinä liikkeelle olemassaolonsa puolesta ja palaa takai- 
sin olemassaolo turvattuna; uuden talousmuodon valtatie on avattuna. Mutta 
monet hurskaat munkit kuvaavat noita retkiä kronikoissaan ja lauluissaan, ja 
Joinville kirjoittaa matkakuvauksen Konstantinopolin valloituksesta. 

Mikä sankaritarinain ja matkanrunouden piiri sitten kasvaakaan suurista 
matkoista uuden ajan aamunkoitossa, löytöretkistä! Marco Polon matkaku- 
vaukset tiestä Aasian halki Kiinaan, tarujen »taivaan valtakuntaan», saa 
täydennyksekseen Kolumbuksen muistiinpanot historialliselta purjehduksel- 
taan Länsi-Intiaan. Vasco da Gaman purjehdus Hyväntoivonniemen ympäri 
Intiaan, ensimmäinen maailmanhistoriassa, sai sankarilaulajansa portugalilai- 
sessa Camoens'issa, jonka »Lusiaadit» on ensimmäinen uudenaikainen meri- 
runoelma. Suurista kaappareista ja konkvistadoreista tulee aikakauden ro- 

manttisia sankareita. On tarpeetonta muistuttaa, missä yhteydessä löytöretket 
ja siirtomaasodat olivat paisuvaan kauppakapitalismiin, syntyvään merkanti- 
lismiin ja sen pohjalla tapahtuvaan suurvaltain keskinäiseen esi-imperialisti- 
seen kilpailuun. On erikoisen mielenkiintoista havaita, miten tällä siirtomaa- 
sotien ja säännöllisen maailmanliikenteen ensimmäisellä aikakaudella vasta 
varsinaisesti syntyy uudenaikainen matkakuvaus, itsenäinen matkakirjallisuus 
siinä mielessä kuin me sen käsitämme. Ei selosteta kokemuksia uusista oloista 
vain aatteen tai hyödyn, vaan myös puhtaan esteettisen elämyksen näkökul- 
masta. Tämän matkakuvauksen esteettisen puolen kohottaa romantiikka itse- 
tarkoitukseksi: pääasiana siinä on eksoottisen aistimus- ja tunnehekuman 
synnyttäminen. Romantiikan matkakirjallisuudesta taas vie helposti löydettä- 
vä linja vuosisadanlopun uusromantiikkaan. Mutta ero on kuitenkin sama 
kuin vuosisadan alun ihmisen ja vuosisadan lopun ihmisen välillä, uuden 
yhteiskunnan ja vanhan yhteiskunnan välillä. Edellinen tervehtii voimakkaa- 
na, aistit huumautuneena uutta, vasta valloitettua maailmaa, jälkimmäinen on 
kääntymässä siitä väsyneenä pois, nauttien vielä sen sairaasti hehkuvasta 
jälkikajastuksesta. Se on ero Chateaubriandin »Atalan» ja Lotin »Aziyad&'n» 
välillä. 

Maailmansodasta syntyvät sitten nuo porvarillisella taholla niin paljon 
puhutut »nykyaika» ja »uusi ihminen»: valtamertenvälisten pikajunien, auto- 
jen ja lentokonelinjojen aikakausi, tulos tekniikan jättiläismäisestä kehitykses- 
tä, trustien ja konsernien ajan kapitalistisessa maailmassa. Matkakirjallisuu- 
dessa syntyy vuosisadan lopun raukean nautiskelun sijaan uusi aktiivinen 
kiihko: kiihko voittaa välimatkat ja aikarajoitukset, kiihko nähdä »kaikki 
kaupungit ja maat». Vanhaan romantiikkaan liittyvät osittain vielä Richard 
Halliburtonin ruhtinaalliset retket» tai Alain Gerbault'n matka »yksin purje- 
veneessä maapallon ympäri», mutta tekniikan romantiikkaa luovat matkakir- 
joissaan joku Morand, joku Mac Orlan. Ja 20-luvun lopussa liittyy suomalai- 
nenkin kirjallisuus tähän uuteen kosmopoliittisen virtaukseen, Olavi Paavolai- 
sen etsiessä nykyaikaa» Pariisista ja Rivieralta ja osoittaessa tässä älyllistä 
intohimoaan pintailmiöihin, Mika Waltarin puolestaan yhdistäessä »yksinäi- 
sen miehen junassa» uutta tekniikkaa vuosisadan lopun melankoliseen itse- 
erittelyyn ja tunnelmointiin. Häkan Mörne, suomalainen Etelä-Afrikan ja 
Taka-Intian kuvaaja, taas liittyy lähemmin Halliburtonin edustamaan perin- 
teeseen. 

Mitkä erilaiset tekijät risteilevätkään matkakirjallisuudessa kautta vuosisato- 
jen, mitkä erilaiset tendenssit! Se on primitiivisessä alkumuodossaan naiivi 
oman löytäjäkunnian kohottaja, se on myöhemmässä kehityksessään kenties jo 
kansallisen itsetunnon tulkki. Se voi olla rajun yksilöllisen kaukokaipuun 
sanelema tai siitä puhuu väsynyt ajantappaja ja uusien elämysten yhä uudel- 
leen kyllästyvä takaa-ajaja. Siitä puhuu kiihkeä yritys paeta oman elämänpii- 
rin ahtautta, tukahduttavuutta ja sortoa — tai ehkäpä pyrkimys romantisoidul- 
la elämänkuvalla hämärtää todellisuuden piirteet muiltakin. Matkakirjallisuus 
— sekin on osaltaan peili, johon luokkayhteiskunta kuvastuu. 

Tämä maapallolle ei ole vielä tyhjiin ammennettu sillä, että sen pintailmiöt 
on lueteltu rikkaiden maailmankiertäjien matkakirjoissa: Morandin pelko on 
turha! Tämän maapallon todellisuus vasta uudelleen löydetään ja kartoitetaan. 
Ketkä sen tekevät? Reed, Kisch, Spivak, Ehrenburg, Koltšov, nimiä loppumat- 
tomiin. Uusi sosialistinen reportaasi, joka kuvauksen rinnalle on tuonut 


paljastuksen, porvarillisen matkakirjallisuuden valokuvauskoneen sijalle — 
röntgenkoneen. 


Valtameren saari 


Yhteiskunnasta paon mielenkiintoinen ilmaus kautta aikojen on ollut kuvi- 
telma asumattomasta valtameren saaresta ja haaksirikon (tai muun syyn) 
kautta sinne joutuneesta yksinäisestä ihmisestä. Vallitsevan yhteiskunnan luo- 
man vääryyden, sorron ja turmeluksen vastakohtana on ihmiskunnan ja 
kulttuurin kehitys näin voitu kuvitella uudelleen viattomasta alusta; on koe- 
tettu älyperäisesti hahmoitella tämän kehityksen välttämättömät linjat, jos sen 
mieli tuottaa onnellinen tulos. Tällaisia kokeilijoita on maurilainen Ibn Top- 
hail 1100-luvulla, jonka saarikuvitelmassa on ilmeinen yhteiskunnanvastainen 
sävy, tai Balthasar Gracian 1600-luvun puolivälissä, jolla tämä sävy on 
ehkäpä vieläkin selvempi. »Onnellinen olet sinä, jolla ei ole ollut muuta 
seuraa kuin villit eläimet. Minä olen onnettomuudekseni kasvanut ihmisten 
parissa, sillä jokainen heistä on saaliinhimoinen susi, eikä kaikista ajateltavista 
olomuodoista ole huonompaa kuin syntyä ihmiseksi», huudahtaa tämä Scho- 
penhauerin pessimismin edeltäjä. Samoihin aikoihin kirjoittaa Grimmelshau- 
sen kolmekymmenisen sodan kauhujen keskeltä »Simplicissimuksensa», jonka 
päähenkilön hän laajan veijarikertomuksen puitteissa antaa joutua myös asu- 
mattomalle valtameren saarelle, todelliseen laiskureitten maahan, jossa yltä- 
kylläinen luonto tarjoaa mahdollisuuden sekä kulttuurin uudestiluomiselle 
että jumaluusopillisille mietelmille. Millaisille mielikuvituseksperimenteille 
valtameren saari-kuvitelma antaa siihen, siitä olkoon vielä esimerkkinä eräs 
samanaikainen ranskalainen kertomus, jossa aviorikoksesta syytetty nainen 
jätetään yksinäiselle saarelle, jolla tämä sitten vuosia elää suhteessa isoon 
apinaan! 

Kaikista valtameren saari-kuvitelmista kuuluisin on Daniel Defoen »Robin- 
son Crusoe», joka kylläkin perustuu tositapaukseen, Selkirk-nimisen merimie- 
hen oleskeluun Juan Fernandez-saarella 1700-luvun alussa. »Robinson on 
eräänlaista filosofian historiaa», sanoo Hettner, ja tähän voi lisätä täydellä 
syyllä: myös yhteiskunnan, kulttuurin historia. Vaikeissa olosuhteissa luo 
Robinson vähinerin itselleen vaarattoman elämisen mahdollisuudet ja vihdoin 
hän näkee itsensä uuden pienoisyhteiskunnan patriarkkana. Kaikesta kristilli- 
sestä hurskastelustaan ja taikauskostaan huolimatta nousi Robinson uuden 
porvariston ihanteista, ja vain siten voidaan ymmärtää se voittokulku, joka 
kirjalle valmistettiin valistuksen ajan Euroopassa, jossa se nopeasti käännettiin 
kaikille sivistyskielille. Eikä vain käännetty: sitä mukailtiin, siitä muovattiin 
kansallisia laitoksia ja erikoisia laitoksia lapsia varten. Kokonainen sarja 
pedagogisia robinsonadeja syntyy — Rousseaun »Emile'kin» oikeastaan kuuluu 
niihin. Kaikista jäljittelyistä mielenkiintoisimpia on englantilaisen Ovarll'in 
romaani »Erakko» (1727), jossa uuteen, jo romanttiseen luonnontunteeseen 
yhtyy terävä yhteiskuntakritiikki. Ranskalaisen Beaurieun »vLuonnonlapsessa» 
(1763) uusiintuu vielä kerran vanha kuvitelma kokonaan eristetystä yksilöke- 
hityksestä autiolla saarella. s 

On mielenkiintoista todeta, miten juuri merkantilismin vuosisata, aikakausi, 

jona vanhan yhteiskunnan kahleet vielä puristivat uuden sydäntä ja aivoja, 

~ jolloin uusi ihmisen, porvari, uneksi enemmän kuin kykeni todellisuudessa 
saavuttamaan, on matkakirjojen, utopioiden ja robinsonadien luvattua aikaa. 
Kuvaamataiteissa tähän yhteiskuntapakoon liittyvät nuo tuona aikana niin 
lukuisat ja pakanallisen kiihkeästi uneksitut arkaadiset (paimen-) ja herooiset 
(sankari-) maisemat: niiden sosiologisen estetiikan luominen on kiehtova teh- 
tävä sinänsä. Mutta tuona aikana löydetään myös se saari, josta sitten vuosisa- 
doiksi tulee kaiken saariromantiikan ja kaukokaipuun ruumiillistuma: Tahiti. 
1700-luvun loppupuoliskolla käyvät siellä Wallis, Cook ja Bougainville ja 
kertovat sitten Euroopalle uudestilöydetystä paratiisista, jossa kauniit, onnelli- 
set ihmiset asuvat ilman kärsimystä, ilman synnin- ja kuolemanpelkoa. Omis- 
tusvietti on heille vieras kuten mustasukkaisuuskin, heidän täydellistä amoraa- 
lisuuttaan kuvataan kiehtovin detaljein. Nämä romantisoidut kaukokuvat aja- 
vat sitten puolentoista vuosisadan ajan ihmisiä tähän satumaahan, ensin 
feodalismin, sitten kapitalismin karkoittamia, kirjailijoita ja taiteilijoita kuten 
Loti, Gauguin, Melville, Stevenson, Somerset Maugham tai London. Tahitista 
he ennenkaikkea etsivät ympäristöä taiteelleen, jonka luomisen ilon yhteis- 
kunta oli heiltä turmellut, mahdollisuutta täydelliseen esteettiseen kontem- 
plaatioon. »Koittakoon kerran se päivä ja koittakoon se pian», oli Gauguin 
kirjoittanut, »jolloin saan hautautua Etelämeren saaren metsiin ja elää siellä 
hurmiossa, levossa ja taiteessa! Perheen ympäröimänä kaukana tästä euroop- 
palaisten kullan taistelusta. Siellä, Tahitissa, olen ihanien troopillisten öiden 
hiljaisuudessa kuunteleva äänetöntä soittelua sydämessäni, joka sykkii hellässä 
sopusoinnussa minua ympäröivien salaperäisten olentojen kanssa. Vihdoinkin 
vapaana, vailla rahahuolia, saatan rakastaa, laulaa ja kuolla.» Hän pääsee 
Tahitille, maalaa ihmeelliset taulunsa ja kirjoittaa »Noa-Noan». Loti runoilee 
»Rarahunsa». Mutta kaikki nuo pyhiinvaeltajat kokevat myös todellisuuden 
tuoman pettymyksen. Tahitilaisen »päiväluonteessa» on myös »yöpuolensa», 
pelokas ja taikauskoinen. Eurooppalaisuus tunkeutuu paratiisiin lähetyssaar- 
naajien ja synnintunnon, kaupan ja viinan, sukupuolitautien ja tuberkuloosin 
voimalla. Mutta haave on yhä elinvoimainen: vielä 1930 lähestyy Alain 
Gerbault tätä saarta samojen romanttisten mielikuvien vallassa. Ja miten 
voimakas tekijä Tahiti on yleensä ollut runoudessa, siitä on turhaa huomaut- 
taakaan. Kiven »Lintukoto» on sen heijastuma ja kansalaissodan raateleman 
20-luvun kirjallisuudessamme liittyy kokonainen lyyrillinen virtaus Tahiti- 
romantiikkaan: tulenkantajat. 


Utopiat 


Robinsonadien ja utopioiden rajaa on käytännössä vaikea vetää, onhan 
olemassa kokonainen sukukunta saarikuvitelmia, joissa kahden tai useamman 
ihmisen kohtalossa tuodaan esiin kirjoittajan eroottiset ja seksuaaliset ihanteet 
vastakohtana olevan yhteiskunnan turmellulle rakkaudelle ja vääristetylle 
sukupuolimoraalille. Näin eroottiset utopiat ovat ilmeistä jatkoa antiikista 
saakka kirjallisuudessa kummitelleille unelmille rajoittamattomasta elämän- 
nautinnosta Kytherassa, Kirken luona, Armindan lehdoissa tai keijukaismaas- 
sa. Mutta kaiken matkarunouden ja kaukokaipuun selvimpänä yhteiskunnalli- 


sena ilmauksena on se sarja valtiollisia kuvitelmia, joita varsinaisesti nimitäm- 
me utopioiksi. Kaikkina aikoina on ihmisten mieliä kiehtonut kuva kadotetus- 
ta paratiisista, viattomasta onnentilasta ilman sortoa ja kärsimystä. Mutta 
kaikkina aikoina on tämä kadotettu paratiisi myös pyrkinyt saamaan kon- 
kreettiset valtiollis-yhteiskunnalliset muodot. Jo Platonin Atlantis-valtiossa on 
meille säilynyt esimerkki utopiasta, ja uuden ajan koittaessa, yhteiskuntajärjes- 
telmien törmätessä vastakkain, uudenaikaisen proletariaatin alkaessa muodos- 
tua ja ihanneyhteiskunnan välähtäessä yhä uudelleen esiin ajan uskonnollis- 
yhteiskunnallisessa agitaatiossa, esiintyy kokonainen sarja utooppisia kirjaili- 
joita, jotka täsmällisesti pyrkivät määrittelemään ihanneyhteiskunnan muo- 
don. 1500-luvun alussa kirjoittaa Thomas More »Utopiansa», sata vuotta 
myöhemmin Campanella »Aurinkovaltionsa» ja Bacon »Uuden Atlantiksen». 
Kokonainen parvi mukaelmia seuraa näitä 1700-luvulla ja vielä 1800-luvulla 
kirjoittaa eräs suurista utooppisista sosialisteista, Cabet, yhteiskunnallisen 
ohjelmansa utopian muotoon (»Matka Ikariaan»). Uudenaikainen työväenliike 
ja Marxin tieteellinen sosialismi asettavat sitten käytännöllisen lopun koko 
tälle kirjallisuuden haaralle ohjelmallisena ilmiönä. Mitä tämän jälkeen tällä 
linjalla luodaan, on pikemmin kirjailijan yksilöllistä älyllistä leikittelyä kuin 
vakavaa sosiaalista julistusta. Mutta yhteiskunnallisen satiirin muotona esiin- 
tyy saarivaltion kuvitelma yhä uudestaan, Swifiin »Gulliverin retkistä» aina 
Strindbergin »Onnellisten saareen» saakka. 


Jälleenvalloitettava paratiisi 


Olemme saaneet käsityksen siitä, miten moninaisin muodoin kaukokaipuu 
ja matkustushalu kirjallisuudessa esiintyvät, ja miten moninaisin ja monimut- 
kaisin sitein tämä kirjallisuus liittyy vuosisatojen yhteiskunnalliseen liikuntaan 
ja luokkien taisteluun. Ihmiset ovat paenneet todellisuutta, etsineet seikkailua 
merellä ja maantiellä. Ihmiset ovat uneksineet haaveen ihmisen alkuperäisestä 
viattomuudesta ja projisoineet tämän haaveen valtameren yksinäiseen saareen. 
He ovat kenties tässä saaressa eläneet haaveensa suuresta, kahleettomasta 
rakkaudesta. He ovat saareen tai erämaan keitaaseen pystyttäneet irvikuvan 
omasta luokkayhteiskunnastaan tai kohottaneet esiin unelmiensa kuvan ihmis- 
kunnan ammoisesta, menetetystä ihanneyhteiskunnasta ilman luokkia, ilman 
riistoa. 

Kautta runouden ja maalaustaiteen kulkee tämän kuvitelman kudos. Ihan- 
nemaisemassa, ihanneyhteisössä on nähty eräs ideaalisen taiteen perusaihe ja 
alkutekijä, jossa pyyteetön, kontemplatiivinen esteettinen nautinto täydellisim- 
min voi syntyä. Se on salaperäinen voima taiteen historiassa, tuo ihannekuva 
— kuten Keats sanoo — hiljaisesta lehdosta, joka tarjoaa suloisten unelmien ja 
levollisen hengittämisen unta». Ja se perustuu viimekädessä siihen katoamat- 
tomaan haaveeseen ammoisesta yhteiskunnasta, joka — riippumatta siitä, 
miten ihanteellinen se oli — kuitenkin oli vailla kaikkien myöhempien yhteis- 
kuntien kirousta: luokkavastakohtia ja riistoa, luokkataisteluja ja sortoa. Tämä 
kuvitelma, tämä kansanuskomus on pukeutunut milloin uskonnolliseen, mil- 
loin poliittiseen, milloin esteettiseen muotoon, mutta vuosisadasta vuosisataan 
se on elänyt ihmisten mielissä, keskellä kärsimyksiä ja orjuutusta kuin yhteis- 

kunnallisena omanatuntona. Runoilijat ja taiteilijat ovat kohottaneet sen esiin 
pelastuksena omasta kärsimyksestä ja ahdingosta, uskon ja toivon valona. 
Taantumukselliset ovat selittäneet sen vain vanhan kulttuurin sentimentaali. 
seksi nuoruudenmuistoksi. Taistelijat ovat leimanneet sen palvomisen paoksi 
ja heikkoudeksi. Ja kuitenkin — esiproletaarisella ajalla se oli ainoa säde 
luokattomasta yhteiskunnasta. Läpi vuosisatojen se on jatkuvasti ollut myös 
velvoittava voima. | 

Sillä kaikki unelmat ammoisesta kultakaudesta, kaikki utopiat uudesti luo= 
dusta ihanneyhteiskunnasta, kaikki robinsonadit läpi vuosisatojen eivät todista 
vain menneestä vain myös välttämättömästi tulevasta. Eikä vain ne: jokainen 
rannaton, tyynenä aaltoileva ulappa, jokainen auringossa hohtava maantie, 
jokainen majesteetillisena kohoava vuori, jokainen tekniikan kimalteleva ihme ` 
— jokainen täydellisen kaunis maisema on sinänsä syytös luokkayhteiskuntaa, 
tätä vorjuuden maailmaa» vastaan, on symboli ihanneyhteiskunnasta, uudesta - J 
kultakaudesta, »vapauden valtakunnasta», jota ei ole lupa valloittaa vain 
utopioissa, vaan joka on valloitettava todellisuudessa, kaikkien sorrettujen ja 
ahdistettujen historiallisella taistelulla. 


Kirjallisuuslehti n:o 16-17/1937 


Kysymyksessä on paljolti Yrjö Hirnin tuotannon varjossa syntyneestä 
aiheen marxilaisesta sovellutuksesta, joka alkuhahmotelmana edeltää kirjoit- 
tajan vuosikymmeniä myöhempää » Toivon ja pelon utopiat»-teosta (1963). 

London kaukonäkijä 


Muistatteko, toverit; vielä kirjaa nimeltä »Rautakorko»? Se ilmestyi suo- 
meksi 1924, Otavan kustantamana. Amerikassa se — »The Iron Heel» — 
alunperin ilmestyi 1910. Kirjoittaja oli Jack London, sosialistinen julistaja ja 
paljastaja, romanttinen seikkailukirjailija, ihailtu muotikirjailija. Kuinka 
monesti hänet onkaan sitten todettu aatteelliseksi utopistiksi, kuinka monesti 
onkaan lausuttu tuomio hänen taiteellisesta huolimattomuudestaan, kuinka 
monesti on arvosteltu hänen psykologiansa pintapuoliseksi! Ja todella! On 
marssinut esiin falangi sosialistisia kirjailijoita, jotka ottavat työnsä taiteilijana 
vakavammin, jotka pyrkivät havainnoimaan ja havainnollistamaan proleta- 
riaatin sielunliikettä niiden syvimpiä yhteiskunnallisia syy-yhteyksiä myöten, 
sanalla sanoen: joille tyyli ja sosiaalipsykologia ovat keskeisimmät työproblee- 
mat. 

Ja sittenkin! Ottakaamme uudelleen esille Londonin romaani »Rautakor- 
ko». Tyyli on kieltämättä vailla viimeistä hiontaa, vailla laskettua taiteelli- 
suutta, henkilöt jäävät useinkin pelkiksi varjoiksi ja vertauskuviksi, välillä 
muuttuu yhteiskuntaromaani kuin välttämättömyyden pakosta pelkäksi seik- 
kailuromantiikaksi (piilomajakatkelma) — ja kuitenkin: tässä romaanissa vuo- 
delta 1910 ennustetaan fascismi. Nähdään se. Kuvataan sen ilmestyminen ja 
olemus yksityispiirteitä myöten. Emme voi muuta kuin mykistyä tämän 
profeetallisen kaukonäkemyksen edessä. Se on jotain aivan yksinäistä koko 
tuon ajan kaunokirjallisuudessa. Voidaan sanoa, että Marx jo 1848 »Kommu- 
nistisessa Manifestissa» osoitti yhteiskunnallisen taistelun välttämättömän 
väkivaltaisen ratkaisun, että hän 1852 »Louis Bonapartessaan» ennusti fascis- 
mia vastaavan kehityssarjan. Mutta hän olikin vuosisatainen tiedemies, jonka 
tietämyksessä kuvastui koko maailmanhistoria lainmukaisessa selvyydessään. 
Tai voidaan sanoa, että Lenin vuosisadan alusta lähtien osoitti kapitalismin 
välttämättömän mädäntymisen ja väkivaltaisen kuolinkouristuksen sen viimei- 
sessä, imperialistisessa vaiheessa. Mutta samaan aikaan uskoi sosialistijohta- 
jain suuri enemmistö vaalilipun mahtiin, kansojen rauhalliseen marssiin yli 
kapitalismin itsestään romahtaneiden raunioiden. Runoilijat ja kirjailijat kir- 
joittivat ehkä taistelusta, mutta aavistiko kukaan, millaisen muodon se voisi 
saada? 

London aavisti. Näki. Kuvasi. 

Kuvaus alkaa 1912:n vaiheilta. Kertoja, Avis Cunningham, kuvaa tutustu- 
mistaan kuuluisaan työväenjohtajaan Ernest Everhardiin, josta ennenpitkää 
tulee hänen miehensä. Ei ainoastaan nuori vaimo seuraa miestään yli barri- 
kaadin, vaan tämä aiheuttaa täydellisen mullistuksen myös vaimon porvarilli- 
sessä ympäristössä. Hänen isänsä, nimekäs fysiikantutkija ja yliopistonprofes- 

sori, joka lisäksi omistaa joukon tuottavia osakkeita, innostuu ennakkoluulot- 
tomana tiedemiehenä tutkimaan yhteiskunnallisia prosesseja fysikaalisten 
sijasta. Rehellinen, ihanteellinen piispa Morehouse koettaa Everhardille osoit- 
taa, että hän asemastaan huolimatta voi sanoa totuuden yhteiskunnallisesta 
vääryydestä. Mutta tiedemies saa kokea, miten ahtaisiin rajoihin kapitalismi 
tieteen vapauden asettaa: hänet erotetaan ja vaietaan kuoliaaksi, kun hänet on 
ensin turhaan koetettu lahjoa. Ja piispa suljetaan lopuksi hullujenhuoneeseen, 
koska hän koettaa elämässään toteuttaa kirstinuskon periaatteita. Ylipäänsä 
kuva, jonka London esittää sivistyneistön kriisistä ja joutumisesta ristiriitaan 
kapitalismin kanssa, on yllättävän aktuaalinen ja aiheuttaa mielessä vähän 
väliä vertailuja Sinclair Lewisin mainioon romaaniin »Meillä sitä ei voi 
tapahtua». Voittamattoman irvokkaassa luvussa antaa London sosialistijohta- 
jansa singota totuuksiensa pommit keskelle »philomathien» ylhäisöklubia ja 
saada nuo juhla-asuiset ja hyvinsyötetyt alkupedot karjumaan raivosta pää- 
omiensa puolesta. 

Monista näytti siltä — kertoo kirja — kuin marssisi sosialismi helppoon 
voittoon, kuin romahtaisi kapitalismi aivan käsiin. Monissa Euroopan maissa 
voittaa sosialismi, ja sodan uhatessa Amerikan ja Saksan välillä pakoittaa 
molempien maiden työläisten valtava suurlakko sodanlietsojat peräytymään. 
Mutta tappioistaan | viisastuneena valmistautuu kapitalismi vastaiskuun. 
Toteutuu se, mitä suuri Lincoln oli aikanaan jo aavistellut: »Minä näen 
tulevaisuudessa tätä maata uhkaavan vaaran, jota ajatellessani minua peloit- 
taa... Yhtiöt ovat päässeet valtaan ja siitä seuraa korkeiden viranomaisten 
rappeutuminen, ja rahavalta koettaa kaikin voimin pitkittää hallituskauttaan 
käyttäen hyväkseen kansan ennakkoluuloja, kunnes rikkaudet ovat keräänty- 
neet muutamien harvojen käsiin ja tasavalta on hävitetty...» Joku määritte- 
lee kyynillisen keskitetysti: » Konekiväärit, se on Amerikan kapitalismin vas- 
taus työväenliikkeelle.» Ja selvänäköinen Ernest Everhard alkaa ajanmerkeistä 


paraikaa oli syntymässä tuo salaperäinen »Rautakorko», oligarkian, rahahui- 
puston hirmuvalta: »perusjuuriaan myöten mätä kapitalismi työnsi ilmoille 
tuon kamalan vesan, oligarkian.» 

Kaikilla yhteiskunnallisen elämän haaroilla se etenee. Sanomalehdistö kor- 
ruptoidaan — »Jokapäiväinen sanomalehdistö? se on jokapäiväinen tukahdut- 
taja!» » Yhdysvaltain sanomalehdistö? Se on loiskasvi, joka lihoo kapitalisti- 
luokan maaperässä!» — tai lakkautetaan. Oppositio tukahdutetaan »laillisuu- 
della» tai käyttämällä misänmaallisten ainesten» provokaatiota ja terroria. 
Amerikassa syntyy mustasotnialaisuus, jota käytetään niin radikaaleja san- 
omalehtiä kuin lakkoilevia työläisiäkin vastaan. Mutta yhä uskovat monet 
työväenjohtajat rauhalliseen kehitykseen eivätkä näe terrorin takana kapitaalin 
sormia. Ja ennenkaikkea askartelee keskiluokka vanhentuneiden ja itsekkäiden 
ihanteittensa parissa näkemättä lähentyvää vaaraa. Everhard tekee kaikkensa 
heidän todellisen asemansa paljastamiseksi: 


»Kuka vallitsee hallitusta tänä päivänä? Proletariaattiko, jonka 20 miljoo- 
naa jäsentä puuhailee hyödyllisissä töissä? Teitä naurattaa jo sellainen kysy- 
myskin. Entä keskiluokka kahdeksine miljoonine jäsenineen? Ei enempää 
kuin proletariaattikaan. Kuka sitten vallitsee hallitusta? Rahaylimystö, johon 
ei kuulu enempää kuin neljännesmiljoona toimivia jäseniä. Mutta rahayli- 


mystö kokonaisuudessaan sitä ei tee. Hallitusta todellisuudessa vallitsee pluto- 
kratian äly...» 


Kuitenkin: 


»On olemassa valta, vielä mahtavampi kuin varallisuus, ja se on mahta- 
vampi sen tähden, että sitä ei voida ottaa pois. Meidän voimamme, proleta- 
riaatin voima, on meidän lihaksissamme, meidän käsissämme, joilla me 
ojennamme vaalilippumme, meidän sormissamme, joilla voi liikuttaa liipasin- 
ta... Ja te lakkaatte olemasta keskiluokka. Te laskeudutte meidän tasollem- 
me. Teistä tulee proletaareja. Ja merkillisintä kaikesta tulee olemaan, että te 
lisäätte meidän voimaamme. Me toivotamme teidät tervetulleiksi veljet, ja 
taistelemme rinnatusten ihmisyyden asian puolesta.» 


Kuitenkin työntyy fascismi työväenluokkaankin. Suurpääoma ostaa myön- 
nytyksillä avainteollisuuksien suuret ammattiliitot, vastustus nujerretaan pro- 
vokaatioilla, lakot kukistetaan aseellisesti. Vähitellen tullaan siihen, että lak- 
kojen sijasta esiintyy vain hajanaisia ja epätoivoisia orjakapinoita. Työläisaris- 
tokratiasta on tullut kapitalismin diktatuurin pretoriaanikaarteja. Yhteiskunta 
saa omituisen feodaalisen kastilaitoksen leiman. 

Aseeton työväki on voimaton väkivallan edessä, mutta sensijaan on keski- 
luokka ja farmarien maalaisliitto aseistettu niiden kuuluessa kansalliskaartiin. 
Valtaansa varmentava oligarkia ei voi olla turvallinen, ennenkuin on saanut 
nämä kansankerrokset täydellisesti nujerretuiksi. Työväenjohtajain varoituk- 
sista huolimatta antavat kansalliskaartit provosoida itsensä kapinaan, ja sään- 
nöllinen sotaväki tuhoaa ne verivirtoihin. Keskiluokka painetaan proletariaat- 
tiin, farmareista tulee maaorjia. Ja kun oppositio kaikesta huolimatta saavut- 
taa eduskuntavaaleissa voittoja, räjäytetään vihdoin ilmaan parlamentti, tämä 
demokratian viimeinen jäte: kesken Everhardin suurta syytöspuhetta heittää 
fascistiprovokaattori pomminsa: se on kuin Berliinin valtiopäivätalon tuhopol- 
ton esinäytös. 

Tämä tapahtuu 1913. Seuraa merkillisiä aikoja: oligarkia hallitsee sotaväen 
ja työläisylimystön avulla. Suoritetaan jättiläismäisiä rakennustöitä, taiteilija- 
parasiitit elävät ihania ä. Mutta tässä kastiyhteiskunnassa alimmaisena 
viruu näivettyen, nälkää nähden ja mädäten rahvas, väestön suuri enemmis- 
tö», »kadotuksen kansa». Oppositio saa merkillisiä muotoja: syntyy rajuja 
uskonnollisia liikkeitä kuin keskiajalla. Mutta toisaalta järjestyy työväen sosia- 
listinen liike maanalaisuudessa uudelleen. Säälimätöntä ja armotonta taistelua 
käydään pimeässä vieläkin säälimättömämmän vastustajan kanssa. »Meidän 
asiamiehemme tunkeutuivat Rautakoron kaikkiin järjestöihin, samalla kun 
Rautakoron salaiset asiamiehet tunkeutuivat meidän järjestöihimme. Se oli 
taistelua pimeässä, täynnä juonitteluja ja salaliittoja, vehkeitä ja vastavehkeitä. 
Ja kaiken taustana aina vaaniva kuolema.» 

V. 1915 pääsevät Everhardit pakenemaan vankilasta ja Kaliforniassa, salai- 
sesta kalliokätköstään käsin, he sitten organisoivat illegaalista taistelua. Kirja 
loppuu kuvaukseen »Chicagon kommuunista», kammottavaan ja suurenmoi- 
seen kuvitelmaan luokkasodasta nykyaikaisessa jättiläiskaupungissa, jossa sata- 
tuhantiset kansanjoukot ryntäävät katuja pitkin, kunnes sotajoukkojen koneki- 
vääri- ja tykkituli niittää ne maahan, voittajain samassa taas joutuessa pom- 
mien ja miinojen uhreiksi ja pilvenpiirtäjäin sortuessa kumealla ryskeellä. 

Koko oligarkian inferno keskittyy tuohon toivottomaan taisteluun, johon 
»kadotuksen kansa» oli provosoitu, ennenkuin työläisten järjestetty vallanku- 
mous oli ennättänyt lähteä marssille; kurjaliston joukot ryntäävät kammotta- 
vina kuin jossain keskiaikaisessa kuolemantanssissa: 


» — Miehiä, naisia ja lapsia ryysyissä ja riekaleissa, järjellään himmenneitä 
olentoja, joiden kasvoilta kaikki inhimillinen oli kadonnut ja tilalle painunut 
kaikki pirullisuus: apinoita ja tiikerejä, verettömiä keuhkotautisia ja karvaisia 
juhtia, näivettyneitä naamoja, joista verenimijäin yhteiskunta oli imenyt elä- 
mänmehun, pöhöityneitä vartaloita, raakuuden ja saastaisuuden turvottamia, 
vanhoja raihnaisia vaimoja, mätäneviä nuorukaisia ja mätäneviä vanhuksia, 
paholaisen naamoja, kyyryselkäisiä, vääräsäärisiä, muodottomia hirviöitä tau- 
tien ja puutteen runtelemia — elämän hylkytavaraa, vaahtoava, raivoava, 
kiljuva, ulvova pahojenhenkien lauma ... Kadotuksen kansalla ei ollut mitään 
menetettävänä, paitsi elämän viheliäisyys ja tuska. Entä voitettavana? — ei 
mitään muuta kuin lopullinen kamala koston riemujuhla.» 


Vielä kerran saavuttaa Rautakorko verisen voiton miljoonakaupungin Chi- 
cagon savuavilla, vertahöyryävillä raunioilla. Maanalainen taistelu jatkuu, 
1932 joutuu Ernest Everhard vangiksi ja mestataan. Hänen vaimonsa käsikir- 
joitus päättyy kesken tätä kammottavaa, permanenttia kansalaissotaa, mutta 
julkaisijan alaviitoista saamme tietää, että kerran täyttyy Rautakoronkin aika, 
sosialismin ja ihmisyyden aikakausi alkaa. 

Tartut uudelleen tähän kirjaan, toveri. Tänään ehkä paremmin kuin 1924 
ymmärrät sen kirjoittajan näkijäsuuruuden. 1910, kolmetoista vuotta ennen 
Mussolinin Roomanmarssia ja kaksikymmentäneljä vuotta ennen Göringin 
valtiopäivätalon tuhopolttoa, London näki Rautakoron kammottavan varjon 
lankeavan ihmiskunnan ylle ja sinkosi SOS:nsä. Hän erehtyi ajasta, mutta ei 
muodosta. Tänään tiedämme, miten peloittava kaukonäkijä hän on ollut. 


Kirjallisuuslehti n:o 16-17/1937 

Otsikon »Kirjoja jotka puhuvat» alla, nimimerkillä Spectator julkaistu 
esittely Jack Londonin » Rautakorko»-romaanista, jonka kirjoittaja myöhem- 
min » Toivon ja pelon utopioissaan» (1963) sijoittaa (mm. H.G. Wellsin 
teosten ohella) vutopian siirtymälinjaan». 


Feodaalien kohtaus 


»Ja niin he valtasivat linnan muitta mutkitta ja varustivat ja vahvistivat sitä 
vähitellen, ennenkuin lähtivät retkille tai tekivät seutukunnalle mitään vahin- 
koa. Ja kun he näkivät, että linna oli kyllin vahva kestämään piiritystä ja 
hyökkäyksiä ja että koko seurue oli varustettu hevosilla ja aseilla, he alkoivat 
retkeillä seudulla, ottaa vankeja ja vaatia lunnaita ja tuoda linnaansa lihaa, 
viiniä ja suolaa, rautaa ja terästä ja kaikkea, mitä saattoivat tarvita, eikä ollut 
mitään, jota he eivät olisi saavuttaneet, mikäli se ei ollut liian korkealla tai 
liian syvällä. Ympäristö ja nuo kunnon ihmiset, jotka luulivat elävänsä 
rauhassa ja levossa, kun kerran kuninkaat ja kuningaskunnat olivat solmineet 
aselevon, alkoivat kovin hämmästyä, sillä nuo rosvot ja varkaat sieppasivat 
heidät kotoa ja kaikkialta, mistä vain löysivät, kentiltä ja pelloilta. Ja heitä 
nimitettiin Seikkailijoiksi.» 


Froissart: Ote kronikasta. 


Feodaalit ovat kohdanneet. 

Heidän vartaloitaan eivät tosin ole verhonneet kimaltelevat haarniskat, 
mutta sitä varmemmin heidän turvallisuuttaan ovat varjelleet 20. vuosisadan 
panssarijunat. Heidän ympärillään eivät ole korskuneet paladiinien ratsut ja 
välkähdelleet kirjavat ritariviitat, mutta heidän alipäällikköjensä ja kunnia- 
kaartiensa aseet ja kunniamerkit ovat häikäisseet silmiä. Heidän maljapuheen- 
sa eivät tosin ole julistaneet ristiretkeä pyhän haudan suojelemiseksi, mutta 
kylläkin hakaristiretkeä kommunismia ja demokratiaa vastaan. Heidän mah- 
tailunsa ei kylläkään koskenut kuninkaankartanon tuloja ja ryöstösaaliita, 
vasallien turnajaisvoittoja ja sotamainetta, mutta se puhui sitäkin selvemmin 
20. vuosisadan sotatekniikan voimasta tankeilla, tykistöllä ja lentokone- 
eskaadereilla. Ja jolleivät he lahjoittaneetkaan toisilleen orjahekatombeja ja 
nimittäneet toisiaan kristikunnan suojelijoiksi, lahjoitti isäntämaa toki vieraal- 
leen yhdeksän kaakattavaa hanhea ja duce Benito nimitti ruhtinas Adolfin 
kerrassaan kunniakorpraaliksi! 

Keskellä 20. vuosisataa olemme nähneet feodalismin nousevan keskiaikai- 
sesta haudastaan. Se, mikä vuosia sitten, valtiopäivätalon roihutessa, saattoi 
tuntua vain hermostuneelta ylisanalta tai runolliselta liioittelulta, on päivä 
päivältä yhä selvempi todellisuus. Keskiaikaa eivät julista vain mestausoikeus 
ja juutalaisvainot, ei vain mystiikka ja taikausko, ei vain yhteiskunnan kastija- 
ko ja johtajan lääniherrakultti. Yhä selvemmin näkyy, miten fascistien talou- 
dellinen ja yhteiskunnallinen taantumus, heidän ideologinen raivonsa kaikkea 
sitä kohtaan, joka uudella ajalla on vienyt historiallista kehitystä eteenpäin: 


renessanssia ja valistusta, porvarillista vallankumousta ja ajatuksenvapautta, 
työväenliikettä ja sosialismia vastaan, on tyrmistyttävänä, mutta kuitenkin 
lopulta välttämättömänä johtopäätöksenä vienyt keskiajan maastakaivami- 
seen. Korporatiivisen järjestelmän, kastiyhteiskunnan ja johtajaperiaatteen 
pohjalta kasvaa vähitellen näkyviimme läänitysyhteiskunta vasalleineen ja 
ritaristoineen, siitä edelleen koko feodaalinen ideologia. Toteuttaessaan maail- 
manhistorian suurinta taantumusta keskittää fascismi itseensä kaiken historial- 
lisen taantumuksen summan. 

Tämä uusfeodalismi on asettanut maailman uudelleen kroonilliseen sotati- 
laan, jota kunnon ihmiset turhaan koettavat lieventää säännöksillä »jumalan 
rauhasta». Jälleen tukevat feodaaliruhtinaat aateveljiensä kapinoita laillisia 
hallituksia vastaan, jälleen he korvaukseksi alistavat uudet feodaaliherttuat 
vasalleikseen. Jälleen virtaavat verot ja lahjat feodaalihoveihin, jälleen suunni- 
tellaan rosvoretkiä sankarillisten ja hurskaitten tunnusten alla. Saksan kansa 
lähinnä saa kärsimyksillään maksaa tämän uudenaikaisen ritarinäytelmän, 
mutta päivä päivältä se on myös yhä enemmän koko maailman asia. Kuten 
keskiajan feodaalit vihasivat ja ahdistivat aikansa vapaita kaupunkivaltioita, 
niin vihaavat meidän aikamme feodaalit porvarillista Ranskaa, porvarillista 
Englantia, porvarillista Tsekkoslovakiaa, mutta yli kaiken työläisten tasavaltaa 
idässä. 

Feodaalit ovat kohdanneet. Etelän majordomus on saapunut paladiineineen 
ja rajakreiveineen, ja Keski-Euroopan feodaalijohtaja on ottanut hänet vastaan 
barbaarisen pöyhkeällä loistolla. Miten täydellisesti koko kohtauksen sävy 
eroaakaan tavallisten ministeri- ja hallitsijavierailuiden sanokaamme »porva- 
rillisesta» asiallisuudesta! Nyt kohtaa kansojen herra toisen itsevaltiaan ja 
keskiajanihmisen naiivilla itserakkaudella ylpeilee kaikella omaisuudellaan. 
Tahdotaan häikäistä, osoittaa ylivoimaisuus. Englantilainen lehti tosin kertoo 
duce Beniton katselleen »vastaanottoseremoniaa ja -paraatia halveksivan krii- 
tillisesti, nenä kopeasti ilmassa», mutta toisaalta kerrotaan hänen siinä määrin 
tunteneen Adolf-ruhtinaan turnajaisloiston voittamattomuuden, että suunnit- 
telee vastavierailun yllätykset aivan toiselta ajalta: antiikkisia kulissinäytelmiä 
Forum Romanumilla! 

Kysymys ei kuitenkaan ole vain näytelmistä. Kysymys on myös neuvotte- 
lusta ja maailmanpoliittisesta esiintymisestä. Nyonin kokouksessa kärsivät 
feodaalivallat tappion. Gen&vessä kokoontuvat paraikaa maailman rauhallis- 
ten valtojen edustajat pohtimaan sodanvaaraa ja lausumaan julki kantansa 
sekä feodaalisen Japanin rosvosodasta kaukaisessa idässä ja että läntisten 
feodaalivaltojen rosvosodasta Pyreneitten niemimaalla. On lavastettava masso- 
ja ja sotaturnajaisia niin, ettei kärsitty tappio näy. On ärjyttävä niin, että nuo 
Genèven porvarit pelästyvät. On suunniteltava uusia vasallisotia eri puolilla, 
on suunniteltava uusia toimenpiteitä suurvasalli Francon auttamiseksi. Kuten 
vanha Froissart sanoi: » Aloittakaamme sota uudelleen ja ajatelkaamme jotain 
hyvää Avergne'in tai Limogesin linnaa, jonka valtaamme ja varustamme!» 

Ihmiskunnan keskeisin probleemi on näiden rosvoritarien jatkuvan vallatto- 
muuden lopettaminen. Keskiajanlopun rosvoritaritkin olivat kieltämättä 
romanttisia ilmestyksiä, mutta kun he yhä häikäilemättömämmin rosvosivat 
kunnon porvareita, tappoivat talonpoikia, estivät maailmaa tulemasta työtäte- 
keville siedettäväksi, hävittivät kulttuuria ja jarruttivat kehitystä, rauhantah- 
toiset kansanluokat ja valtiot tekivät kertakaikkisen lopun heidän mellastelus- 


taan. Meidän aikamme feodaalien saalistuskenttänä on koko maailma. Sitäkin 
suurempi syy on koko maailman rauhantahtoisten valtojen ja kansanluokkien 
panna sulku fascistisen feodalismin tihuteoille, pelastaa rauha, vapaus ja 
kulttuuri. 


Vanhasta Froissartista sanotaan, että hän huolimatta porvarillisesta syntype- 
rästään oli tunteeton kansaa kohtaan, mutta sitäkin häikäistymmin kuvasi 
kronikoissaan keskiajan rappeutuneen feodalismin pintaloistoa. Meidänkin 
ajallamme on Froissartinsa, jotka häikäistyneinä ovat kuvanneet feodaaliruhti- 
naiden kohtauksen ulkonaista barbaarista loistoa, kysymättä mihin tuo koh- 
taus tähtää ja mitä se voi tuoda tullessaan. Sokea, rikollinen sanomalehdistö! 


Soihtu n:o 15/1937 


, Nimimerkillä Historicus julkaistu artikkeli, jonka Froissart-rinnastuksen on 
inspiroinut Hitlerin ja Mussolinin kohuttu kohtaaminen Miinchenissä Syys- 
kuun lopulla 1937. Tätä kohtaamista ja artikkelissa mainittuja Nyonin ja 
Genèven konferenssejä käsitellään myös lehden edellisen numeron (14) artik- 
kelissa »Nyon ja Genève». — Jean Froissart (n. 1337 — n. 1410) ransk. 
pappi, runoilija ja kronikoitsija, jonka kulttuurihistoriallisesti antoisa kronik- 
ka kattaa Ranskan ja Englannin välisen 100-vuotisen sodan levottoman ajan. 

Päivät, jotka järkyttivät maailmaa 


20 vuotta on kuluvan marraskuun alkuviikkoina tullut kuluneeksi niistä 
historiallisista tapahtumista, jotka Venäjällä musersivat maahan vanhan järjes- 
telmän viimeisen, porvarillisen muodon ja olivat merkkinä maailmanhistorian 
ensimmäisen proletaarisen suurvallan luomiselle. 

Nuo päivät merkitsivät valtavaa murrosta Venäjän kansan historiassa, 
mullistusta, jolle eivät sen suurimmatkaan aikaisemmat käännekohdat — ei 
varjagien tulo ja valtiolaitoksen syntyminen; ei tataarivalta; ei kauppapää- 
oman nousu Moskovan nousun mukana; ei Pietari Suuren reformit; ei Napo- 
leonin sodat ja teollisuuspääoman synty; ei Aleksanteri II:n reformit 60- 
luvulla; ei Japanin sota ja vallankumousliike 1905-06; ei porvarillinen vallan- 
kumous keväällä 1917 — voi vetää vertoja. Feodalismi, joka liittyneenä kaup- 
pakapitaaliin oli ollut yksinvaltaisen monarkian runkona, saattoi yhä uudel- 
leen muuttaa muotoa, Stolypinin järjestelmässä se saattoi tehdä liiton jopa 
teollisuuskapitalisminkin kanssa; oleellista oli, että riisto luokkaherruuden 
jokaisen muodonmuutoksen jälkeen yhä kasvoi, tuli tehokkaammaksi, painoi 
yhä raskaammin venäläistä työläistä ja talonpoikaa. Feodalismin puristuksessa 
ei Venäjän porvaristo koskaan ollut päässyt kasvamaan täyteen mittaansa; 
samalla se kuitenkin jo myös oli yli-ikäinen, sen vallankumouksellinen voima 
oli murrettu. Vuoden 1905 kumouksessa käyttövoimana jo olivat proletariaat- 
ti ja talonpoikaisto. Maaliskuun vallankumouksen 1917 tekivät työläiset, 
talonpojat ja sotilaat; vain historiallisen kehityksen lainmukaisuus vei sen 
tulokset, vallan, porvariston käsiin. Eikä porvaristo ollut enää kykenevä 
Venäjän kansaa vapauttamaan. 

Tämä porvaristo — osa siitä, kadettipuolue — ei edes ajatellut monarkian 
poistamista. Tämä porvaristo — kokonaan, myös sosialivallankumoukselliset — 
ei hetkeäkään ajatellut suurpääoman riiston lopettamista feodaalisen riiston 
mukaan: talonpoikain vapauttamisessa se viivytteli. Ja ennen kaikkea: porva- 
risto oli imperialistista: juuri porvariston taloudellisten etujen tyydyttämiseksi 
olivat Venäjän armeijat yhä uudelleen rynnänneet Konstantinopolia kohti ja 
idässä tunkeutuneet Tyynelle valtamerelle asti. Hetkeäkään ei porvaristo 
ajatellut maailmansodan jättiläismielettömyyden lopettamista, vakavissaan ei 
porvaristo ajatellut tsarismin sortamain pienten kansain vapauttamista. Ja 
tähän politiikkaan oli valitettavasti sitonut itsensä myös työväenliikkeen refor- 
mistinen siipi, joka epäili Venäjän proletariaatin omaa vallankumouksellista 
kypsyyttä, joka pelkäsi yhteiskunnallisen vallankumouksen tuomaa kaaosta, ja 
joka siksi oli tapuvainen tyytymään valtiolliseen vallankumoukseen, porvaril- 
liseen vallankumoukseen, ja oli valmis luovuttamaan miehiään Kerenskin 


hallitukseen. Vain sosialidemokraattisen puolueen bol$evistinen siipi oli kypsä 
tietoisesti viemään vallankumousta eteenpäin kuten Marx ja Engels jo 1840- 
luvulla olivat hahmotelleet, tekemään porvarillisesta vallankumouksesta pro- 
letaarisen vallankumouksen. Valmis lopettamaan sodan, valmis vapauttamaan 
talonpojat, valmis toteuttamaan sosialistisen kansallisuuspolitiikan periaatteet. 
Se yritti kesällä ja epäonnistui. Se yritti syksyllä ja onnistui. Uusi luku alkoi 
Venäjän kansan historiassa. Uusi osa. 

Mutta nämä päivät eivät järkyttäneet vain Venäjää, ne järkyttivät koko 
maailmaa. Lopettaessaan sodan Venäjän osalta ei bolsevikkipuolue vain 
sanoutunut irti tsaristisesta valtapolitiikasta ja porvarillisesta imperialismista, 
vaan myös vaikutti maailmansodan yleiseen päättymiseen. Ei ole epäilystä- 
kään siitä, etteikö bolsevikkien 1917 julistama sota imperialistiselle sodalle 
valtavasti vaikuttanut Saksan kansaan, vaikuttanut siihen, että se 1918 vuo- 
rostaan nousi monarkiaa, sotaa ja kapitalismia vastaan. 

Proletaarinen vallankumous Venäjällä vaikutti toisaalta hillitsevästi voittoi- 
siin ympärysvaltoihin. Voidaan vain kuvitella, miten Versaillesin pakkorauhaa 
vielä paljon julmempi pakkorauha olisi lyöty keskusvaltojen eteen, jos saaliin- 
jakajana olisi muiden ohella ollut myös porvarillinen, imperialistinen Venäjä, 
joka ei vain olisi halunnut säilyttää ikeensä alla Suomen, Baltian ja Puolan, 
vaan myös tunkeutua syvälle Itä-Preussiinkin. Oli onneksi koko tulevalle 
kansainväliselle kehitykselle, että porvarillisen, imperialistisen Venäjän sijalla 
tällöin oli proletaarinen, Saksan vallankumoukselle myötämielinen Venäjä. 

Neuvostotasavalta oli vihdoin merkkinä koko maailman proletariaatille, 
kaikille suursodan näännyttämille kansoille. Kun marsalkka Foch, ententear- 
meijain generalissimus, 1918 vaati kapitalistimaitten yhtyneitten sotavoimien 
marssittamista Venäjälle, eivät vastuunalaiset valtiomiehet uskaltaneet tähän, 
kylläkin houkuttelevaan, interventioon ryhtyä: seuraisi vallankumous myös 
lännessä. Ja ilman tätä sotaakin — se korvataan tukemalla epävirallisesti 
valkoisten kenraalien sotaretkiä neuvostovaltaa vastaan — kuohuu lännessä 
valtavasti. Kansalaissodat Unkarissa, Saksassa, Suomessa, valtavat lakkoliik- 
keet Englannissa, Ranskassa, Italiassa! Muutaman vuoden ajan tuntui maa 
huojuvan kansainvälisen kapitalismin alla, suurporvaristo näki silmiensä edes- 
sä »maailmanvallankumouksen» kammottavan haamun. Mutta sitten laskee 
vallankumousaalto, eräissä maissa se lyödään fascistisella ankaruudella alas, 
toisissa kääntävät demokraattiset myönnytykset ja taloudellinen nousukausi 
työväenliikkeen reformistisiin uomiin. Neuvostoliiton on toistaiseksi kiinnitet- 
tävä päähuomio omaan sosialistiseen rakennustyöhönsä keskellä kapitalismin 
raunioita. Tuosta työstä tulee valtava voimannäyte. Maa sähköistetään, viisi- 
vuotissuunnitelmien suurenmoisella toteuttamisella kohotetaan taloudellinen 
tuotantokyky paljon yli tsarismin loistoaikojen, kokonaisia kaupunkeja ko- 
hoaa maasta, rautateitä, kanavia, voimalaitoksia rakennetaan. Teollisuuskau- 
pungeissa ja maatalouskollektiiveilla kehittyy uusi kiihkeä elämä, kansan 
vapautetut pohjakerrokset kohoavat esiin koko kuluttamattomassa, uutta maa- 
ilmaa luovassa vitaalisuudessaan, asukasluku nousee huimaa vauhtia. Sellai- 
selle jättiläismäiselle ekspansiolle tarjoaa vertauskohdan vain Amerikan nuo- 
ren kapitalismin nousu. Mutta se ei tähtää maailman tehokkaimpaan riistoon, 
vaan kaiken riiston tyhjäksitekemiseen. Määrätietoisesti on 20 vuoden aikana 
supistettu talouden kapitalistista sektoria, sosialistiselle yhteiskunnalle on las- 
kettu perusta. Vähin erin katoaa näyttämöltä vanha porvaristo luokkana, 

katoaa työtäriistävä kulakkitalonpoikaisto. Jäljellä on työväenluokka, työtäte- 
kevä talonpoikaisto ja sivistyneistö. Köyhälistön diktatuuria voidaan aste 
asteelta helpottaa; sen ilmauksena ovat uusi perustus- ja vaalilaki. Sosialisti- 
nen yhteiskunta aletaan saavuttaa. 


Miksi tämä maailmanhistoriallinen edistysaskel ei ole herättänyt kaikkien 
kapitalismin riistämien kansojen ja kansanluokkien tunnustusta ja solidaari- 
suutta? Kuinka se melkein kaikissa maissa on voinut muodostua taantumuk- 
sen agitatoriseksi päävaltiksi työväenliikettä, sosialismia, kansanvaltaa vas- 
taan? Kuinka se on voinut muodostua tekijäksi, joka sensijaan, että olisi 
koonnut koko maailman proletariaatin hajonneet rivit, on vain kärjistänyt 
kahtiajakoa yhä syvemmäksi? 

Terrori! vastaavat yhteiskunnalliset idealistit kaikissa maissa. Diktatuuri! 
vastaavat ne, jotka porvarillisessa kansanvallassa ovat tottuneet näkemään 
kansanvallan ainoan, muuttumattoman muodon. Plebeijisyys! huudahtavat 
nenää nyrpistäen länsimaitten intellektuellit. 

Voidaan väittää, että nämä ovat ennakkoluuloja, tulosta suurpääoman pro- 
pagandasta. Mutta voidaan myös väittää — ja esittää tosiasioita sen tueksi — 
että Venäjän proletaarisessa vallankumouksessa todella on piirteitä, jotka ovat 
olleet omiaan vieroittamaan siitä muiden maiden rehellisiä demokraatteja. 
Venäjä oli takapajuinen maa; sen industrialismi syntyi vaikeissa olosuhteissa, 
keskiaikaisten jätteiden puristuksessa, suuressa määrin ulkomaisen pääoman 
voimalla. Länsimainen marxilainen teoria ei kuvitellut sosialismin ensiksi 
voittavan takapajuisimmassa vaan etummaisimmassa kapitalismin päämaassa. 
»Mutta venäläinen työmies ja sotilastakkinen talonpoika olivat surullisen 
tietämättömiä vallankumouksen teoriasta. Ja sitten kävikin niin hullusti, että 
he verellään vetivät paksun viivan yli teoriojen», kirjoitti K.H. Wiik v. 1917. 
Tämä vallankumous ällistytti monia teoreettisia päitä, se loukkasi monien 
profeetallista auktoriteettia. Mutta Lenin osoitti, miten imperialismin kaudel- 
la kapitalismin ketju katkeaa juuri heikoimman renkaan kohdalta... W 

Voidaan nyt kysyä, oliko onneksi, että juuri Venäjä tuli täksi edelläkävijä- 
maaksi, takapajuinen Venäjä. Että Venäjän kansa vihittiin koko ihmiskunnan 
lunastajaksi, Venäjän lukukyvyttömät kymmenet miljoonat. Onhan selviö, 
että uuden yhteiskunnan rakennustyö tapahtuu ratkaisevasti vanhojen edelly- 
tysten pohjalla. Se ei tapahdu vain keskellä vihamielisiä, vehkeileviä kapitalis- 
tivaltoja, vaan myös Venäjän omassa muokkaamattomassa maaperässä. Prole- 
tariaatin teoreettisesti kypsää ja taisteluissa karaistunutta etujoukkoa seurasi- 
vat maalaisköyhälistön analfabeettiset miljoonat. Onko ihmeteltävää, että köy- 
hälistön diktatuuri näissä olosuhteissa sai erikoisen terävän sävyn, että se 
monessa suhteessa sai patriarkaalisen yksilödiktatuurin ulkonaisen luonteen? 
Se johtajakultti, joka kohdistettiin jo Leniniin, mutta varsinkin sittemmin 
Staliniin, on jokaiselle vapaalle hengelle, jokaiselle demokraattisen järjestö- 
kouluutuksen saaneelle työläiselle vastenmielinen. Tähän tulevat muut elä- 
mäntyylin oudoksuttavat piirteet: tietokirjallisuuden ja sanomalehdistön 
monesti kaavamainen kieli, arkkitehtuurin paisutellut mahtivaikutukset, nyt- 
temmin myös kansallinen itsetehostus, jopa ylimielisyys. Itse asiassa on kysy- 
mys eräiden feodaali-kollektiivisten piirteiden palautumisesta proletaarikollek- 
tiivisessa yhteiskunnassa: mielenkiintoinen, mutta samalla erinomaisen moni- 
mutkainen tieteellinen probleema. 


Voidaan sanoa, että kaikki nämä ilmiöt ovat enemmän tai vähemmän vain 
»ideologiseen ylärakennukseen» kuuluvia. Konkreettisempia tosiasioita ovat 
byrokratismin ja militarismin uusi kasvu. Kummallakin on Venäjällä histo- 
rialliset juurensa, ja olojen takapajuisuus edisti vallankumouksen jälkeenkin 
byrokratian muodostumista. Militarismi taas on ulkopoliittisten tosiasiain 
välttämätön seuraus, mutta ilmeisesti sekin on ollut omiaan luomaan epäde- 
mokraattista kerrostumista ja toisaalta synnyttämään epätervettä nationalis- 
mia. 

Näihin negatiivisiin ilmiöihin on vielä luettava se, että köyhälistön dikta- 
tuurin saadessa yksilö- ja ryhmäluonteen jäivät toisaalta erilaiset »päälinjasta» 
poikkeavat marxilaisetkin ajatussuunnat vaille luonnollista esiintymismahdol- 
lisuutta. Näin ne joutuivat turvautumaan toiminnassaan yhä epäterveempiin 
menettelytapoihin, mikä taas »päälinjan» taholta, jonka käsissä valtioaparaatti 
on, sai vastaukseksi yhä uusiintuvia »tuholaisprosesseja», jollainen par'aikaa- 
kin on käynnissä, ja jotka myös tekevät uuden perustuslain käytännössä 
hieman problemaattiseksi. 

Edellä on mainittu eräitä arvostelua herättäviä piirteitä. Että niiden perus- 
syy on Venäjän historiallisessa kehitystasossa, tuntuu varmalta. Historiaa ei 
luonnollisesti voida mestaroida, mutta se ei estä tekemästä teoreettista kysy- 
mystä: entä jos sosialistinen vallankumous ensin olisi tapahtunut lännessä, 
Saksassa, Ranskassa tai Englannissa? Maissa, jotka edustavat etummaisinta 
kapitalismia, joiden kansansivistys on korkea, joiden työväenliike on vanha? 
Eikö olisi voitu välttää joukko Venäjän vallankumouksen negatiivisia puolia, 
eikö uuden yhteiskunnan rakentaminen olisi voinut tapahtua kivuttomam- 
min? Tämä tuntuu uskottavalta. Mutta olisiko samalla tämän »kokeilun» 
vaikutus ulkomaailmaan ollut ehjempi? Olisiko työväenluokka voinut jaka- 
mattomana antaa sille kannatuksensa, olisiko sivistyneistö nähnyt siinä 
humaanisten ihanteidensa toteutumisen, olisiko suurpääoma ollut vailla pro- 
paganda-aseita? Myönnettäköön, että suurpääoman kauhupropaganda olisi 
toiminut silloinkin — kuten se on toiminut Pariisin Kommuunia vastaan, 
Ranskan kansanrintamaa vastaan, Espanjan vallankumousta vastaan — mutta 
varmasti vähemmällä menestyksellä. Paljon olisi voinut olla toisin. Fascismin 
»antibolsevistisen ristiretken» edellytykset olisivat olleet pienemmät. 

Tämä on kuitenkin hypoteesi, jonka todistaminen on tulevaisuuden asia. 
Venäjän vallankumous on fakta, Neuvostoliitto on fakta. Todetkaamme siinä 
ilmenevät epäterveet, vastanmieliset piirteet, pyrkikäämme erittelemään niiden 
syitä — mutta älköön ihminen, joka omaa historiallista tajua, hetkeäkään 
epäilkö tämän vallankumouksen maailmanhistoriallista merkitystä! Me »län- 
sieurooppalaiset» vapaamieliset ja sosialistit olemme nykyisin monessa suh- 
teessa samassa asemassa kuin Saksan valtioiden edistyksellinen porvaristo oli 
Ranskan suuren vallankumouksen edessä. Silloinkin soivat takana taantumuk- 
sen propagandatorvet, silloinkin innostuttiin, epäiltiin, horjuttiin. Kaikki oli- 
vat mukana 1789. Tietoisemmat ymmärsivät aina jakobiinien diktatuuriin 
asti, silloin kääntyi Schiller murtuneena pois. Vain ani harva käsitti vallanku- 
mouksen kaikkien asteiden historiallisen välttämättömyyden uuden yhteiskun- 
nan luomisessa, niin, vielä Napoleonin yksinvallankin! 

Vielä suurempi käännekohta kuin oli maailmanhistoriassa Ranskan suuri 
vallankumous on varmasti Venäjän suuri vallankumous. Edellinen vei feoda- 
lismista kapitalismiin, vanhasta riistomuodosta uuteen riistomuotoon. Jälkim- 


mäinen tahtoo lopettaa riiston kertakaikkiaan, luoda sosialismin. Tämä val- 
lankumous järkytti 20 vuotta sitten kapitalistista maailmaa keskellä sen syn- 
nyttämää imperialistista sotaa; teki rauhan välttämättömäksi, antoi vapauden 
monille pienille kansoille. Ja se on sen jälkeen 20 vuoden ajan loistanut 
edistyksen majakkana keskellä vanhaa, ristiriidoissansa kouristelevaa kapitalis- 
tista maailmaa. Se ei ole vain peloittanut vilpittömiä demokraatteja, vaan 
myös — ja ennen kaikkea — ollut porvarillisen demokratian selkänojana 
fascistista taantumusta vastaan. Se ei ole vain ollut riitakapulana kahtiaja- 
kaantuneelle työväenliikkeelle kaikissa maissa, vaan myös — ja ennen kaikkea 
— ollut koko maailman työväenliikkeen voimakkain osa, sen suoja fascistista 
barbariaa vastaan. Se ei ole vain luonut mahtavaa puolustusasetta, jättiläisar- 
meijaa itselleen, vaan myös — ja ennen kaikkea — tullut tämän armeijan avulla 
ja maailman proletariaatin tukemana maailmanrauhan voimakkaimmaksi 
takeeksi fascistisia sodansytyttäjiä vastaan. Ilman Neuvostoliittoa olisi Espan- 
ja jo sortunut Italian ja Saksan hyökkäysarmeijoiden alle, ja vuorossa olisi 
Keski-Eurooppa ja Baltian maat. Ilman Neuvostoliittoa olisi Japani mielin- 
määrin edennyt kaukaisessa idässä ja meillä olisi edessämme ehkä yhtyneen 
fascistisen Aasian »keltainen vaara». Ilman Neuvostoliittoa — lopuksi — ei 
Suomen itsenäisyyttä olisi ehkä lainkaan syntynyt; porvarillinen, imperialisti- 
nen Venäjä olisi pitänyt maastamme kynsin hampain kiinni. Ja jos me 
olisimmekin Venäjän ja Saksan heikkouden avulla 1918 voineet irroittautua, 
olisi meidät sittemmin hotkaissut joko imperialistinen Venäjä tai fascistinen 
Saksa. 

Rauha, vapaus ja edistys seisovat tai kaatuvat Neuvostoliiton mukana. Se 
on tiedettävä ennen muita meidän suomalaisten, koska Venäjän vallankumous 
on meidänkin vapautemme äiti. 


Soihtu n:o 17-18/1937 

Signeeramaton, 18/11 päiv. pääkirjoitus, jossa kirjoittaja Venäjän bolševik- 
kivallankumouksen 20-vuotismuiston merkeissä tilittää vasemmistososialide- 
mokraattien suhdetta tästä vallankumouksesta syntyneeseen Neuvostoliittoon. 
Artikkeliin sisältyvä tunnustus on ehdoton, mutta samalla kriittinen. Oli ajan 
oloille kuvaavaa, että tämän artikkelin (ja lehden juhlanumeron muun sisäl- 
lön) johdosta Cajanderin hallituksen kokoomukselainen oikeusministeri 
Ahmavaara nostatti lehden päätoimittajaa vastaan painokanteen »valtiopetok- 
seen tähtäävästä toiminnasta» ja Suomen yhteiskuntajärjestyksen halventami- 
sesta (RL 11. ja 16. luvut); OM:n prosessivirheen vuoksi — väärässä oikeusas- 
teessa nostettuna — juttu kuitenkin kevääseen 1938 mennessä raukesi ennät- 
täen kuitenkin pysäyttää kirjoittajan sotilaskarrieerin res. sotamiehen arvoon. 

Aleksanteri Ahola-Valo: Pois menneisyydestä. Tulenkantajat, 1938. 


Suomen itsenäisyyden 
20-vuotispäivänä 


Vaarallisessa maailmantilanteessa juhlii Suomen kansa 20-vuotista itsenäi- 
syyttään. Yhä raskaammin painaa ja uhkaa ihmiskuntaa fascistisen kolmilii- 
ton sotainen imperialismi. Asetehtaat syytävät varustuksia, armeijain mieslu- 
vut kasvavat lakkaamatta ja fascistidiktaattorien kieli on joka päivä yhä 
sotaisempi. Valtava taistelu on heidän tahdostaan jo käynnissä. Abessiniassa 
taistelevat italialaiset osastot kansallisia sissijoukkoja vastaan. Espanjan kansa 
saa varustautua toisen hirvittävän sotatalven varalle puolustaessaan riippu- 
mattomuuttaan ja vapauttaan fascistista interventiota vastaan. Kiinan valtavil- 
la maa-alueilla etenevät koneellistetut japanilaiset hyökkäysarmeijat hävittäen 
kokonaisia kaupunkeja maan tasalle. Ja toisaalla valmistellaan kansalaissotaa. 
Etelä-Amerikassa suoritetaan laajakantoista fascistista myyräntyötä, jonka 
avulla jo maanosan suurimmassa valtiossa korporatiivien järjestelmä pannaan 
kaappauksen kautta voimaan. Pohjois-Afrikassa kiihoittavat italialaiset agentit 
alkuasukkaita Ranskan ylivaltaa vastaan. Etu-Aasiassa miinoittavat fascistit 
Englannin maailmanvallan perustuksia. Neuvostoliitossa koettaa Gestapo 
organisoida kapina- ja sabotaaSitekoja, ja kaikki Saksan naapurimaat ovat 
käytännöllisesti katsoen puolittain piiritystilassa. Juuri viime päivinä on maa- 
ilma saanut kuulla ihmeellisiä paljastuksia fascistien kumoussuunnitelmista 
Ranskassakin, jossa suurpääoman »200 perhettä» on saksalaisilla aseilla ja 
marokkolaisilla palkkajoukoilla suunnitellut kansanvallan ja tasavallan ku- 
moamista. 

Vaikea on tällaisessa maailmassa pienen pohjoisen kansan olemassaolo, 
maan, jota saksalainen imperialismi jo oli tottunut pitämään varmana vasalli- 
naan sodan syttyessä, maan, jonka puolustusvoimiin, oikeuslaitokseen ja vir- 
kakoneistoon on pesiytynyt peloittavan paljon epädemokraattisia aineksia ja 
jossa myyräntyötään suorittaa suurin rahavaroin tuettu fascistipuolue. N 

Tällaisissa oloissa on pienen kansan ainoa pelastus sen rakentavien voimien 
kokoamisessa, sen horjumattomassa demokraattisessa yhteistunnossa. Työmie- 
hen ja talonpojan yhteisrintama on taottava murtumattomaksi varustukseksi 
fascismin salajuonitteluita ja ulkomaisia sekaantumisia vastaan, ja tähän rinta- 
maan on entistä määrätietoisemmin saatava mukaan myös "demokraattiset 
porvarilliset keskiluokkalaiskerrokset. Mutta tämä on mahdollinen vain lujan 
ja määrätietoisen hallituspolitiikan kautta, joka suorittaa demokratian palau- 
tuksen ja lujittamisen maassa ja tekee lopun fascistisesta salaliittoilusta, posi- 
tiivisen hallituspolitiikan kautta, jolla kansan aineelliset elinkysymykset saavat 
edistyksellisen ratkaisun, hallituspolitiikan kautta, jonka taakse mobilisoidaan 
kansan suuret joukot. 2 

Kansanvaltaisen rintaman käytännössä lujittuessa on samalla käytävä uudel- 
leenarvioimaan tämän maan historiaa, paljastettava totuus sen valheverkon 
alta, johon taantumuksellisesti kirjoittajat vuosikymmenien ajan ovat kieto- 
neet Suomen kansan itsenäisyys- ja vapaustaistelun vaiheet. Eräs kansamme 
eheytymisen tärkeimpiä ehtoja on se, että porvarilliset ja talonpoikaiset 
demokraatit tunnustavat Suomen työväenliikkeen valtavan yhteiskunnallisen 


ja kulttuurityön sen herättäessä tietoisuuteen kansan syvät pohjakerrokset. 
Että tunnustetaan sosialidemokraattisen puolueen 1917 tosiasiassa olleen kan- 
sallisen vapausliikkeen kärjessä ja lujalla kansanvaltaisella pohjalla. Että ker- 
rankin selvitetään tieteellisellä objektiivisuudella, yhteiskunnallisesti eritellen, 
syyt vuoden 1918 kansalaissotaan. Tämä merkitsee myös sitä, että työväenlii- 
ke on tunnustettava »kappaleeksi perustuslakia» Suomessa, että sille palaute- 
taan sen luonnolliset demokraattiset oikeudet, oikeudet lippuun, lauluun ja 
vapaaseen järjestäytymiseen. 

Mutta sisäisen yksimielisyyden lisäksi tarvitaan muutakin. Maailmansodan 
ja fascistisen imperialismin uhatessa on työväenluokan keskeiseksi problee- 
maksi kaikissa demokraattisissa maissa tullut puolustuskysymys. Maassa toi- 
sensa jälkeen on todettu sodanjälkeisen pasifismin romahdus, aseistariisunnan 
mahdottomuus fascistisen kolmiliiton valmistaessa kansalaissotaa ja kansain- 
välistä sotaa, kaikkien demokratiain tuhoa. Työväellä, jolla ei ole menetettä- 
vänä muuta kuin kahleensa, ei ole isänmaata. Mutta työväellä, jolla on 
menetettävänä porvarillinenkin demokratia, vuosikymmenien yhteiskunnalli- 
sen ja taloudellisen taistelun saavutukset, on myös isänmaa. Mitä enemmän 
sillä on kansanvaltaa, sitä enemmän sillä on isänmaata. Kun fascistisen 
diktatuurin maissa työväenluokka on muuttava hyökkäyssodan kansalaisso- 
daksi, tulee työväenluokka demokraattisissa maissa viimeiseen veripisaraan 
puolustamaan maansa vapautta ja riippumattomuutta fascistisia hyökkääjiä 
vastaan. Ja vaikka suurten demokratiain, Ranskan, Englannin, Yhdysvaltain, 
Kiinan, Neuvostoliiton sotilaallinen valmeus on ratkaiseva tekijä fascismin 
hyökkäyksen torjumisessa, fascismin luhistamisessa, ei tämä tee tyhjäksi sitä, 
että myös pienten demokratiain on varustauduttava riippumattomuuttaan 
suojatakseen, estääkseen maataan joutumasta fascistisen hyökkäyksen tukikoh- 
daksi tai läpikulkutieksi. 

20-vuotista itsenäisyyttään puolustaakseen on Suomenkin työväenluokan, 
imperialistisen suursodan jo kaukaa jymistessä, otettava tämä ratkaiseva askel. 
Mutta samalla on huolehdittava siitä, että armeija on todella kansanvallan 
käskettävissä. Siinä mielessä on huolehdittava siitä, että rinnakkaisesti varus- 
tautumisen kiihdyttämisen kanssa fascistiset ainekset puolustusvoimista erote- 
taan, että puolustusvoimien henki kansanvaltaistetaan, että niiden johdon 
keskittämistä, jossa suhteessa nyt on otettu ensimmäinen askel, jatketaan. 
Suojeluskuntain muuttaminen armeijan reserviksi on tässä ympäripääsemätön 
välttämättömyys. Erilaiset yksityisten kansalaispiirien ylläpitämät järjestöt, 
kuten kaasusuojeluliitto, on saatava koko kansan järjestöiksi muuttamalla ne 
virallisiksi, kunnallisiksi laitoksiksi ja alistamalla ne puolustuslaitoksen alai- 
suuteen. Ja vihdoin on puolustusvalmistelut ja -suunnitelmat rakennettava 
reaaliselle pohjalle. Kaiken puolustuksen keskittäminen itärajalle silloin kun 
vaara yhä selvemmin voi uhata vain etelästä on sekä hyödytöntä rahojenkäyt- 
töä että ulkopoliittisesti maamme asemalle turmiollista. Sillä Suomen riippu- 
mattomuuden turva on sen liittymisessä niihin valtioihin, jotka Kansainliiton 
puitteissa ajavat aktiivista sodanehkäisypolitiikkaa. Skandinavian maihin, jot- 
ka ovat saman uhkan alaisina kuin mekin, Neuvostoliittoon, jonka keskeisiä 
etuja on itsenäisen, kansanvaltaisen Suomen olemassaolo ja joka on levoton 
vain siitä, että Saksa ohi virallisten piirien voi saada täällä jalansijaa. Aivan 
kestämätön on tällaisessa tilanteessa se ehdotus, jonka edustaja Swentorzetski 
eduskunnan viimeisessä ulkopoliittisessa keskustelussa teki: ehdotus, että Suo- 


mi hankkisi kansainvälisen (siis myös Saksan) takuun puolueettomuudelleen, 
Belgia esimerkkinä. Olemme jo aiemmin maininneet Belgian ulkopoliittisen 
käännöksen todellisesta luonteesta: miten tämä pieni maa, joka on saanut 
kiittää läntisiä demokratioita olemassaoloaan, nyt Saksan painostuksesta näis- 
tä tuistaan luopuu ja puolueettomuuden» hinnalla ostaa Saksalta lupauksen 
olla hyökkäämättä. Puhumatta nyt siitä, miten ihanteellinen tällainen armo- 
asemassa oleminen tosiasiassa on, täytyy ennen kaikkea muistaa, että fascisti- 
valtojen taktiikkaan kuuluu pienten maiden eristäminen ja saattaminen siten 
hyökkääjän armoille, ja että nämä fascistivallat eivät kunnioita sopimuksiaan 
ja lupauksiaan hivenen vertaa. Miten onneton ja lyhytnäköinen Swentorzets- 
kin ehdotus oli, näkyy siitä, että saksalaismielinen Ilta-Sanomat käyttää sitä 
aseena hyökkäyksessä ulkoministeri Holstia ja Kansainliittoa vastaan. Syystä 
sanoutuikin edustaja Sundström, joka yhä selvemmin esiintyy sosialidemo- 
kraattien selvänäköisimpänä ulkopoliittisena asiantuntijana, ryhmätoverinsa 
taantumuksellisesta kannasta irti. 

Imperialismin kaudella, fascismin kaudella ei pienille kansoille ole olemassa 
mitään »puolueettomuuden» turvaa. Kansat, jotka jo kerran ovat saaneet 
taistella riippumattomuutensa puolesta vierasta imperialismia vastaan, saavat 
vielä kerran, fascistisen maailmanpalon ja orjuutuksen uhatessa, lunastaa 
taistelulla vapautensa. Abessinian kansa, Espanjan kansa, Kiinan kansa 
tänään, ehkä huomenna jo TöSekkoslovakiakin, Itävallan, Tanskan, Suo- 
men ... Rajaton on fascistidiktaattorien maan, mahdin ja orjien nälkä. Kaik- 
kialla kulkevat fascistisen myyräntyön maanalaiset linjat. Kaikissa demokra- 
tioissa valmistelevat fascistiset »munkkikaavut» kaappauksiaan ja verilöyly- 
jään, On vain yksi tie: 

Kansan rakentavat voimat koottava rautaiseen rintamaan kansanvallan 
turvaksi. . 

Maa on uudistuksilla ja demokraattisilla oikeuksilla tehtävä köyhälistönkin 
isänmaaksi. 

Puolustusvoimat on suoranaisesti saatava kansanvallan määräysvaltaan ja 
vastaamaan puolustuksen todellista suuntaa, varustautumista on voimakkaas- 
ti tehostettava. 


Soihtu n:o 19/1937 

6/12 päiv. signeeraamaton pääkirjoitus, josta lehden päätoimittaja ei saanut 
painokannetta, vaikka siinä tuotiinkin kaikella painokkuudella esiin työväen- 
liikkeen panos Suomen itsenäistymisessä, so. loukattiin vallitsevaa »valkoista 
valhetta». Tekstissä nimeltä mainituista Reinhold Swentorzetski 
(myöh. Svento, 1881-1973) oli S. Sosialidemokraatin pitkäaikainen ulkopoliit- 
tinen kolumnisti, jatkosodan aikana rauhanopposition jäsen, sodan jälkeen 2. 
ulkoministeri 1946-48; Cay Sundström (1902-59) ASS:n perustajia ja 
keskeisiä hahmoja, kansanedustaja v:sta 1936, välirauhanajan »kuutosia» 
(vankilatuomio), sodanjälk. SKDL:n johtohenkilöitä, v:sta 1945 suurlähettiläs 
Moskovassa ja Pekingissä. 

Yrjö Hirnin erotessa 


Kun Yrjö Hirn kuluvan joulukuun 4. p:nä piti viimeisen esteettisen harjoi- 
tustuntinsa, kun hän nyt eroaa professorin paikalta, joka on ollut hänen 
hallussaan vuodesta 1910 saakka, ei tämä ole ollut vain henkilökohtainen 
tapaus, vaan tapaus, jolla on kulttuurihistoriallinen, jopa yhteiskunnallinen 
kantavuutensa. On vertauskuvallista, että Yrjö Hirnin, brandesilaisen euroop- 
palaisuuden ja vapaamielisyyden loistavan edustajan jälkeen hänen viittansa 
kantajaksi on tarjolla kolme tiedemiestä, joitten konservatiivisuudessa ja kan- 
sallisessa rajoittuneisuudessa on korkeintaan vain aste-eroja. Yrjö Hirnin 
kohdalla me saamme jälleen todeta, miten suuressa kiitollisuudenvelassa Suo- 
men kulttuuri ja edistys ovat ruotsalaiselle kansallisuudellemme. 

Eroavan Yrjö Hirnin takana on valtavaulotteinen tieteellinen työskentely. 
Opiskelijapolvelle opiskelijapolven jälkeen on hän tyynellä objektiivisuudel- 
laan ja avaralla humaanisuudellaan avannut ovet Kauniin ja Ylevän ja Koo- 
millisen valtakuntaan. Hän on niinikään se Suomen esteetikoista, jonka nimi 
tiedemiehenä yli muiden ja melkein ainoana on kantautunut suureen maail- 
maan. Se työskentely teoreettisen estetiikan alalla, jonka ensimmäisenä suure- 
na kiteytymänä oli vuosisadan vaihteessa englanniksi julkaistu »The Origins 
of Art» (Taiteen alkuperä), joka 1913 tiivistettiin »Esteettisessä elämässä» ja 
joka kuluvana syksynä vielä kerran manifestoitiin kirjana (»Taide ja esteetti- 
nen suhtautuminen»), on ollut koulukuntaa muodostava. Porvarillisen tieteen 
taantuessa, sen joko paetessa yhteiskunnallista todellisuutta spekulaatioon tai 
ottaessa tieteelle vieraita moralisoivia asenteita, kääntää tämä sosiologis- 
etnologinen suunta estetiikan huomion alkukantaisten kansojen taideilmaisui- 
hin, pyrkien niiden yksinkertaisista muodoista löytämään taiteen synnyn ja 
olemuksen selityksen. Tätä voidaan tätäkin kutsua paoksi omasta ajasta ja 
omasta ympäristöstä, mutta tämä pako on kuitenkin tuottanut muuta kuin 
kaunosieluisia spekulaatioita tai moraalisia iskulauseita, se on merkinnyt 
esteettisen teorian rakentamista konkreettisille tosiasioille ja se on merkinnyt 
myös kiistämätöntä todistusta sen katsomustavan puolesta, että taide olemuk- 
sensa juuria myöten on kytketty yhteiskunnalliseen todellisuuteen ja siinä 
ilmeneviin pyrkimyksiin. Hedelmällinen pako! 

Mutta Yrjö Hirn ei ole suinkaan työskennellyt vain esteettisen teorian 
parissa, vaikka tämä työ ennen muuta on kantanut hänen nimeään Euroop- 
paan. Maailmansodasta lähtien ilmestyy häneltä sarja kirjallisuus- ja taidehis- 
toriallisia sovellutuksia, jotka liikkuvat mitä erilaisimmilla aloilla. Joukossa 
on varsinaisia kirjailijaelämäkertoja kuten »Diderot» (1917), »Swift» (1918), 
»Tri Johnson ja James Boswell» (1922) ja »Beaumarchais» (1931). Tunnus- 
merkkinä on suvereeni aiheen hallinta, ennakkoluuloton ja rajattoman utelias 
käsittelytapa, ironia, joka ei kuitenkaan ole yläpuoleltakatsojan ylimielisyyttä 
vaan mukanaeläjän läheisyyttä, melkeinpä itseironiaa. Mutta ehkäpä kirjalli- 
suushistorioitsija Hirn sittenkin on suurin niissä teoksissa, joissa hän suorittaa 
suuria yhteenvetoja. V. 1909 hän teoksessa »Pyhä lipas» suorittaa yhteenve- 
don katolisen kirkon tunnuskuvien ja menojen esteettisistä arvoista. V. 1916 
hän tutkimuksessaan »Leikkiä ja taidetta» eläytyy vakavalla harrastuksella 
lasten leikkien ja leikkikalujen estetiikkaan. V. 1924 hän julkaisee kirjan 

»Erakoita ja vaeltajia», jossa hän täydellisesti elää erakkotunnelmat ja vaelta- 
vien munkkien kaukokaipuun, mutta selvittää tässä ohessa, mitä luovia esteet- 
tisiä arvoja näihin keskiaikaisiin ilmiöihin on liittynyt. V. 1927 ilmestyy 
hänen ehkä viehättävin teoksensa » Vanhat postivaunut», jossa tekijä toteuttaa 
vanhan haaveensa kuvata matkustuksen estetiikkaa, tosin vain muutaman 
suuren englantilaisen, ranskalaisen ja saksalaisen matkan runoilijan hahmossa. 
Tähän teokseen liittyy kuin täydennyksenä 1928 ilmestynyt »Valtameren 
saari», jossa meriromantiikka, saariutopiat ja robinsonadit saavat samalla 
kertaa sekä systemaattisen tieteellisen että lumoavan runollisen esityksen. 
Erikoisesti näissä viimemainituissa teoksissa paljastuu, mikä ennakkoluuloton 
ja luova tutkija Hirn on. On todellakin ihmeellistä, miten tämä esteettinen 
ylimys, joka löytää läheisimmät taideihanteensa sieltä, missä pyyteettömyys, 
rauhallinen kontemplaatio ja äärimmilleen hiottu, hienostunut muotokulttuuri 
yhtyvät, samalla kertaa on tutkija, jonka älylliselle uteliaisuudelle mitkään 
esteettiset ennakkoluulot eivät aseta rajoja, joka samalla hartaudella tutkii 
lapsellisinta merimiesjuttua kuin mestarillisinta merikuvausta. Siinä hän vasta 
täydellisesti toteuttaakin sosiologisen taidetutkimuksen periaatteet: hän valikoi 
tutkimusesineet, ei hallitsevan esteettisen teorian, vaan ajankohtaisen yhteis- 
kunnallisen merkityksen mukaan. Laivurijutulla ja tunteellisella robinsonadil- 
la on oma estetiikkansa ja oma yhteiskunnallinen piirinsä! Siitä aukeaa tie 
dialektis-materialistiseen estetiikkaan. 

Vanhasta, hienostuneesta kulttuurista, ylimyksen riippumattomuudesta, val- 
tavasta lukeneisuudesta kasvavat tämän työn ja tämän objektiivisuuden edelly- 
tykset, kasvaa se tutkijahahmo, joka ajan taantumuksen taustaa vastaan on 
näkynyt sitä ihmeellisemmässä ainutlaatuisuudessaan, tuo marmorihahmo, 


josta Johan Bojer kirjoitti tervehdyksessään Yrjö Hirnin 60-vuotispäiväksi: 


»Kun Jumala loi Yrjö Hirnin, oli hän suunnitellut hänet marmorin muo- 
toon. Siitä tuli kuitenkin lihaa ja verta, mutta hän salli hänen pitää marmorin 
häiritsemättömän rauhan. Hän oli kiinnostuva kaikesta — rauhallisesti. Hän 
on tarkastellut historian murroksia ja sankareita samalla mielen tasapainolla 
kuin maisemamaalari katselee kankaitaan, hän kuvaa keisareita ja lasten 
leikkikaluja samalla arvonannolla, ja se, keimaileeko naaraslintu paritteluai- 
kana koiraan edessä vai ei, on hänelle yhtä tärkeä puoli maailmankulttuuris- 
sa kuin suurten runoilijain teokset. Hän kirjoittaa erakoista ja kirkoista, ja 
voisi luulla hänen itsensä olevan munkki. Hän käsittelee tieteellisesti tanssia 
ja luostarilikööriä, ja ymmärrämme hänen arvostavan kumpaakin matkan 
päästä. Kun hän itse tietää kaiken, panee hän vain vähän painoa omalle 
mielipiteelleen, mutta kuuntelee kiinnostuneella levollisuudella toisten mielipi- 
teitä, ehkäpä niiden meluavan tietämättömyyden vuoksi, joka hänelle on 
kiehtova muoto tietämistä. Mitä hän rakastaa tai vihaa, on hänen yksityinen 
salaisuutensa, tyyli ei osoita mitään, ja jos se tuntuu lämpiävän, muuttuu se 
silmänräpäyksessä jälleen viileäsävyiseksi ja etsiytyy takaisin marmorin puh- 
taaseen, veistokselliseen levollisuuteen.» 


Mutta on niin, että tuo puolueettomista puolueettominkin joutuu toisinaan 
paljastamaan itsensä. Minkä hän voi ehkä salata kirjoissaan, sitä hän ei voi 
salata luennoissaan. Ihminen puhuu sympatioin ja antipatioin, kiihkein tai 
viilein intressein. Ja silloin hän lopultakin on mielenkiintoisin. Hänen iro- 
niansa räiskyy ilotulituksena Beaumarchais'n, veijarin, hovimiehen ja vallan- 
kumouksellisen ympärillä, luennot Figaron tekijästä ovat pienistä ilkeyksistä 


huolimatta ylistyslaulu häikäilemättömälle ja pelottomalla älylle. Hirn ei 
ainoastaan pöyhi joskus niin juorukellomaisella uteliaisuudellaan Rousseaun 
rakkaussuhteita, vaan hän luo myös tämän sosiaalisten kirjoitusten kohdalla 
kuvan menetetystä kulta-ajasta, kuvan, joka on sekä illusorisen lumoava että 
sosiaalisesti vetoava: se on hänen uskontunnustuksensa, jonka hän esittää 
suorastaan taiteellisella innoituksella. Eikä hän Victor Hugon elämänvaiheissa 
ainoastaan iloittele tämän mahtiponnella, teatraalisuudella ja poliittisella huo- 
nomuistisuudella, vaan kuvaa myös taistelijan ja kansantribuunin. Suuttumus 
värittää hänen ääntään, kun hän kertoo Louis Bonaparten rikollisesta vallan- 
kaappauksesta, ja se tuomio, jonka hän lukee tämän vallananastajan ja 
kansanvallanmurhaajan ylitse, lankee samalla myös yli oman aikamme fascis- 
tikaappaajain. 

Ja vaikka Yrjö Hirn ei koskaan ole ollut taistelija — hänen tyyni, skeptilli- 
nen laatunsa on jotain sille syvästi vastakkaista — on hän silti nähnyt todelli- 
suuden ja nähnyt asemansa: nähnyt taantumuksen ja nähnyt sen yhteiskun- 
nankin, josta tämä taantumus kasvaa, nähnyt itsensä keskellä luokkataistelun 
dialektiikkaa - ylimyksen, jolla aina on avoin ovi. Kauniin norsunluutornin 
jonka kauneuskäsitykset ja esteettinen teoria oleelliselta olemukseltaan ovat 
etuoikeutettujen pienen piirin omaisuutta; mutta samalla tiedemiehen, joka 
koskaan ei ole antanut lahjoa itseään, joka ei ole suostunut antamaan työtään 
aseeksi taantumuksen käsin, vaan luonut aseita tulevaisuuden tutkimustyölle; 
kulttuuri-ihmisen, jonka myötätunto voimakkaasti on nousevien luokkien 
puolella, mutta joka on liian skeptillinen astuakseen yli rajan, luopuakseen 
yhteiskunnallisesta riippumattomuudestaan; hän on koko elämänsä tutkinut 
ihmistä ja hän uskoo ihmiseen sangen vähän! Mutta toisaalta on saatu nähdä 
miten Yrjö Hirnin nimi on esiintynyt julkisuudessa silloin, kun on vaadittu 
ihmisoikeuksien ja kulttuurivapauden kunnioittamista ja toteuttamista. Hän 
on uskonut ihmiseen ja uskaltanut hänen puolestaan. 

Työväenliikkeen tiet kulkevat kaukana Yrjö Hirnin ylimyksellisestä erakko- 
tornista, mutta proletariaatti rakastaa liiaksi kulttuuria ja kunnioittaa sitä 
liiaksi ollakseen syvästi kunnioittamatta ja rakastamatta miestä, joka kohoaa 
niin paljon yli luokkansa ja näkee niin paljon yli luokkansa kuin Yrjö Hirn. 
Se tekee kunniaa tutkijalle, jonka totuuden intohimo on esimerkki jokaiselle 
työläisopiskelijalle, se tekee kunniaa kulttuuriliberaalille, joka on työväelle 
ollut välittäjä porvarillisen kulttuurin parhaisiin perinteihin. 


Kirjallisuuslehti n:o 21—24/1937 


RP:n ihailu ja kiitollisuus yliopistollista pääopettajaansa kohtaan — poik- 
keuksena hänen yleisestä akateemisten epäkunnioittavuudestaan — saa tässä 
suorastaan panegyyrisen ilmauksen (mitä vielä tehosti Hirnin suurikokoinen 
kuva lehden kannessa), kuten myös R. Palomeren ajantilitys-romaanissa 
»30-luvun kuvat» (1953). Lisättäköön, että H:n viran hakijoina esiintyivät 
prof. V.A. Koskenniemi sekä dosentit Rafael Koskimies ja Eino Railo. 

Uuden realismin signaali 


Kuluvan syksyn voimakkaasti kuohuvan kirjallisen elämän positiivisimpia 
ilmiöitä on ollut se, että eräät porvarilliset kustantajamme ovat vihdoinkin 
uskaltaneet murtaa lapuanvuosien poliittisen pannan varsinaisten vasemmisto- 
kirjailijain ympäriltä. Haanpään »paluu» kahden niteen voimalla on tämän 
käänteen voimakkain tulkki. Ei paljon vähempi ole se, että nyt Gummerus 
julkaisee Elvi Sinervon novellit, joista suuri osa on nähnyt päivänvalon 
Kirjallisuuslehdessä tai Tulenkantajissa. N 

Tämän novellikirjan luoma vaikutelma on hyvin ehyt ja voimakkaasti 
myönteinen. Ei voi olla huomaamatta sitä, että kirjailijan kuvaama alue on 
tosin rajoitettu, mutta että hän hallitsee sen sitä suvereenimmin. Hänen 
novelliensa aiheena on se, minkä kirjan nimi vertauskuvallisesti ilmaisee, 
Söörnäinen, köyhälistö. Hän ei ole ensimmäinen tällä alueella, mutta sittenkin 
hänen asemansa on ainoalaatuinen. Näissä novelleissa ei ensinkään ole hituis- 
takaan siitä kirjallisesta sävystä, siitä keinotekoisuudesta ja onttoudesta, jolla 
muutamat kirjailijat, jotka joskus elämässään ovat hipaisseet köyhälistön 
elämää, luulevat olevansa päteviä olemaan sen kuvaajia. Niissä ei toiseksikaan 


mitään sen kurjuudenkuvauksesta kurjuudenkuvauksen vuoksi, sen vatvovasta 
rumuudella nautiskelemisesta tai sen tunteilusta, sen ulospääsyttömästä pikku- 
porvarillisuudesta. Ja vielä kolmanneksi: nämä novellit liikkuvat aivan toisella 
yhteiskunnallisella, psykologisella ja esteettisellä tasolla kuin se poliittinen 
köyhälistökuvaus, joka esiintyi viime vuosikymmenellä, ja joka tosin tietoises- 
ti halusi voittaa vanhentuneen pikkuporvarillisen kurjuudenkuvauksen, mutta 
kykeni tilalle asettamaan vain taistelevan työväenkuvauksen politisoidun run- 
gon. Jotain uutta on saavutettu Elvi Sinervon novelleissa: pikkuporvarillinen, 
paikallaanpysyvä kurjuudenkuvaus on voitettu, ja vaikkakaan ei vielä ole 
saavutettu taistelevan työväenkuvauksen astetta sen täydessä, haaveksitussa 
mielessä, yhteiskuntakuvausta sen koko dialektisessa ja dynaamisessa rikkau- 
dessa, on näillä pienillä novelleilla paalutettu varma ja oikea tie. 

Näissä novelleissa tuntee köyhälistö itsensä. Näissä novelleissa elävät elä- 


määnsä pikkuvanhat ja uteliaat köyhälistölapset, tytöt ja neitoset kaikkine: 


vaikeuksineen sopeutuessaan vieraaseen ja vihamieliseen yhteiskuntaan, van- 
hemmat jotka kamppailevat lapsiensa puolesta ja saavat kokea heidän kaik- 
kien menettämisen, miehet ja naiset, jotka saavat kärsimyksistään kylliksi ja 
astuvat mukaan luokkataistelun rintamaan. 

Kokoelman ensimmäisellä novellilla, jolla on sama nimi kuin kirjalla — 


»Runo Söörnäisistä» — luo kirjailija elävän, kauniin ja vivahdusrikkaan pie- 
noissinfonian siitä maailmasta jota kutsumme Söörnäisiksi. Siinä tosin tuntuu 
määrätty teoreettinen pyrkimys unanimismin soveltamiseen, mutta tulos on 
joka tapauksessa luonteva. » Haju», » Veera», »Hiiliä», »Kyllä siitä selvitään», 
» Laiturilla» ja Sunnuntai» — kuvia työläiselämästä, keskitettyjä, psykologises- 
ti varmoja. Kertojan ääni on asiallinen, tyyli on asiallinen. Se on luonnollista 
ihmisen kieltä, ilman pyrkimystä keinotekoiseen ja rakenneltuun tyylittelyyn, 
kuitenkin se on kireätä, laskettua siinä mielessä, että siinä ei ole sanaakaan 
liikaa tai liian vähän. Omaperäinen on novelli »Me teemme matkavaatteet», 
jossa kuvataan ruumisarkkuliikkeen kummallista elämänpiiriä. Mielenkiintoi- 
nen psykologinen — ja pedagoginen — tutkielma on suoritettu kertomuksessa 
»Voileipäpaketti». »August-eno» ja »Lentolehtiset» taas muodostavat oman 
sikermänsä: ne ovat tämän kokoelman poliittisimmat. August-eno on työväen- 
liikkeen veteraani, joka opettaa nuoria ymmärtämään liikuntaa maailmassa ja 
sen lakeja. »Lentolehtisissä» kypsyttää hätä suoraa taistelutahtoa, ja kun 
lentolehtisten levittäjä joutuu poliisien pidättämäksi, tulee hänen avukseen 
tuuli, joka sinkoaa kielletyt lehtiset yli kaiken kansan. Kuva on elävä ja 
tajuntaan syöpyvä, mutta sen takana jo on huolellinen psykologinen peruste- 
lu. 

Kokoelman painavimmat saavutukset ovat sen viimeiset novellit. vJumalan 
lapsia» on käsitykseni mukaan Elvi Sinervon kypsin ja täydellisin saavutus. 
Lahkolaisuuden elämänpiirin ja tunnelmiin on eläydytty ihmeellisellä tavalla, 
vanhan saarnaajan Artur Hallan psykologia on loistavasti eritelty. Mutta ei 
vain sielullisella tasolla. Tässä ilmenee nyt vasta terävin tässä novellissa: Artur 
Hallan psykologia on kuvattu muuttuvana, yhteydessä hänen yhteiskunnalli- 
seen olemiseensa. Tämä näkyy hänen koko uskonnollisen peruskäsityksensä, 
hänen Jumala-käsityksensä, muuttumisessa hänen yhteiskunnallisen olemassa- 
olonsa muuttuessa: laihan, köyhän, eteenpäinpyrkivän saarnaajan Jumala on 
ankara ja oikeudenkiihkoinen, vanhan, hyvin toimeentulevan, mutta sairaal- 
loisen miehen Jumala on — varsinkin kun tähän tulee mukaan henkilökohtai- 
sia järkytyksiä, vanhan synninteon paljastuminen, — lempeä, vain anteeksian- 
toa. Monet pienet detaljit tukevat tätä kuvauksen päämotiivia. 

» Elämäntarina» ei ole yhtä täydellinen: luultavasti olisi kovin pitkittyvän 
lopun sijaan ollut eduksi lyhyempi finaali, mikäli mahdollista ilman »minän» 
mukaan vetämistä. Mutta joka tapauksessa on tähän koruttomaan elämänhis- 
toriaan saatu tiivistettyä kerrassaan syövyttävä tuska ja tragiikka. Se on 
yhteiskunnallisestikin todistuskelpoinen: työläispariskunta siinä erkanee liik- 
keestä, päämääräksi tulee lasten porvarillinen tulevaisuus, molemmat nämä 
kuitenkin sortuvat liikarasitukseen ja kuolevat keuhkotautiin. Äiti yksinäisessä 
tragiikassaan on järkyttävä, kun hän vihdoin haluaa maksaa takaisin luokal- 
leen, mitä on siltä yrittänyt ryöstää. Siinä on antiikin tragedian himmeä 
peruskaava sovellutettuna moderniin yhteiskuntaan. 

Työläisten on syytä hankkia tämä kirja, sillä tuskin ainoakaan proosateos 
moniin vuosiin on niin läheisesti ja pätevästi kuvannut kaupunkien köyhää 
kansaa. Ja kaikkien kirjallisuudenystävien ylipäänsä on syytä tehdä samoin, 
sillä tuskinpa on uhkarohkeata ennustaa tälle novellikokoelmalle kirjallisuus- 
historiallista asemaa uuden kuvausalan, kuvaustavan, kuvaustyylin toteuttaja- 
na. Siinä on nyt sitä uusasiallista ja liikuntaa kuvaavaa realismia, sosialistista 
realismia, josta meilläkin paljon on väitelty. Se on signaali, merkkisoitto. Ja se 


on pohja, jolle kirjailija itse voi rakentaa ja jolle moderni työväenkuvaus 


ylipäänsä voi rakentaa. 
Kun katselee tätä nidettä, toteaa kiitollisena, millainen onni vasemmistokir- 


jailijalle on hänen vaivalloinen pääsynsä julkisuuteen. Hän astuu julkisuuteen 
kypsänä. 


Kirjallisuuslehti n:o 21-24/1937 
Aikaisemmin esiteltyjen Viljo Kajavan ja Arvo Turtiaisen esikoiskokoelmien 
jälkeen tässä on esittelyvuorossa Kiilan kolmannen keskeisen kirjailijahah- 


mon Elvi Sinervon esikoisnovellien kokoelma »Runo Söörnäisistä» (KJG 
198 — 1937). | Heitinmies Raoul Palmgren 1938 Hyrylän kasarmin ikkunalla. 


»Suuren linjan» löytöretkeilijä 


»Pako pimeyteen» -trilogia, jossa nyt ilmoitettava teos muodostaa toisen 
kirjan jälkimmäisen osan, on koko tähänastisessa laajuudessaan meidän olois- 
samme ainutlaatuisen sosiaalisen paniikin ilmaus. Koko vanha porvarillinen 
maailmankuva tuntuu sortuneen sen kirjoittajan alta; myöskin se »nykyaika», 
jota hän 20-luvun vaipuessa suureen kriisiin niin haltioitunein sanoin julisti, 
paljastuu nyt pelkäksi harhakuvaksi: kohtalokkaan vuoden 1938 ennustaessa 
yhteiskuntajärjestelmäin ja ideologiain ratkaisevaa maailmankamppailua etsii 
hän kuin kuolemanhädässä ulospääsyä sekasorrosta, »suurta linjaa», joka 
antaisi elämälle ja kuolemalle tarkoituksen. Vaikkei tämä etsijä kiinnostaisi- 
kaan meitä yksilönä — ja hän kyllä kiinnostaa! — on hän mielenkiintoinen 
siksi, että hänen painiskeluunsa on projisioitu kokonaisen luokan levotto- 
muus, etsintä ja hätä. 

V. 1936 oli Paavolainen »kolmannen valtakunnan vieraana» ja esitti tämän- 
nimisessä trilogian ensi niteessä matkansa kokemukset. Vaikka ei voi olla 
havaitsematta hitleriläisen sankarioopperan mahtavaa vaikutusta tähän katso- 
jaan, on hän lopputuloksissaan kuitenkin vielä epäröivä. Seuraa sitten »Lähtö 
ja loitsu», kirja matkasta nuoreen ja vitaaliseen Etelä-Amerikkaan, löytöretki, 
jolla tahdotaan vaimentaa eurooppalaisen todellisuuden korvia huumaava 
pyörremyrsky, mutta samalla etsitään elämän salaisuutta sen primitiivisiltä ja 
myytillisiltä alkulähteiltä. » . .. pakenen vihollista, apokalyptistä ilmestystä — 
niin suurta, että sen hahmo täyttää koko horisontin, ja niin musertavaa, että 
koko ympäröivä maailma näyttää sortuvan sen kosketuksesta... Kaaos on 
ympärilläni ja kaaos sisälläni. Siksi en edes voi nähdä, taistelenko vihollista 
vai ystävää vastaan.» 

Tämä merkillinen tunnustus on pidettävä mielessä tarkasteltaessa Paavolai- 
sen koko nykyistä asennetta. Kun olemme »Lähdön ja loitsun» loppusivuilla, 
emme ole vielä lähempänä selvyyttä. Ilmeistä on, että Paavolaiselle ei ole 
oleellista tuo pintapuolisesti ja juhlapuheissa viljelty ero »demokratian» ja 
»diktatuurin», »vapauden» ja »orjuuden» välillä. Hän näkee jonkin paljon 
syvemmän muutoksen olevan tapahtumassa, muutoksen, joka työväenluokalle 
ilmenee kapitalismin ja sosialismin loppukamppailun, kokonaisen talousjärjes- 
telmän, kokonaisen yhteiskuntamuodon häviämisen ja muuttumisen toiseksi — 
muutoksin, joita seuraa mullistus ihmisen koko tietoisuudessa. Hänelle se 
ratkaisevasti näkyy sosiaalisessa ylärakenteessa, ideologisessa kerrostumassa, 
elämänkatsomuksessa, moraalissa, uskonnossa. Hän näkee vanhan moraalin 
murentumisen, hän näkee vuosituhantisen uskonnon kuoleman. Hänelle tämä 
tietoisuuden muutos on tärkeintä. »Lähdön ja loitsun» loppusivuilla hän 
julistaa kristinuskon kuolemaa, »Blut und Bodenin», veren ja maaperän, 
mustan jumalan nousua tilalle. Mutta samalla aukealla kohtaamme tämän 
kanssa ristiriitaisen väitteen: sovittamattomat veriviholliset ovatkin kristinusko 
ja kommunismi! Tämä sekaannus kummittelee myös läpi hänen uusimman 
kirjansa. 

» Lähtö ja loitsu» oli oleelliselta osaltaan matkakirja, ei kylläkään sellaiseen 
esteettis-romanttiseen tyyliin kuin esim. Häkan Mörnen kirja Etelä-Amerikas- 
ta, vaan joka askeleella pohtiva ja väittelevä. »Risti ja hakaristi» on enää vain 


ulkokohtaisesti matkakirja. Se on alkuosaltaan runollisen lennokas kuvaus 
inkain vanhasta valtakunnasta, jonka espanjalaiset löytöretkeilijät niin edes- 
vastuuttomasti hävittivät: Paavolainen haluaa tästä alkukommunistisesta dik- 
tatuurivaltiosta vetää paralleeleja meidän aikaamme. Se on jälkiosaltaan esitys 
meidän päiviemme kristinuskonvastaisesta taistelusta, erikoisesti Italiassa ja 
Saksassa: emme voi olla ihmettelemättä mikä teologinen verenperintö on 
äkkiä puhjennut »Nykyajan» kirjoittajassa ja saanut hänet niin tunnollisesti 
syventymään jopa katolisen kirkon sisäisiin probleemeihin! 

»Ristin ja hakaristin» alussa lähtee kirjoittaja taaskin täydellisestä epävar- 
muudesta: »Mikä on pääasema? Kuka kuulee johtosävelen? Missä on SUURI 
LINJA?» Hän etsii vastausta inkain vanhasta kulttuurista, joka samalla kertaa 
oli lähellä elämän vitaalisia, mystillisiä lähteitä ja kuitenkin hienostunut ja 
loistavasti organisoitu. Ja sentään: löydämmekö vastausta tästä vertailukohdas- 
ta? Eikö jo itse inkayhteiskunta ole kysymys, joka on liian kiistanalainen 
tuodakseen vakuuttavaa valaistusta johonkin, mikä on käsissämme? Juuri 
ilmestyneessä teoksessaan inkakulttuurista (»Inkariket och dess kultur i det 
forna Peru», Söderström & Co) on prof. Rafael Karsten laajasti valaissut 
inkain arvoitusta ja esittänyt siinä käsityksiä, jotka suuresti poikkeavat viime 
vuosisadan utooppisten sosialistien ihannekuvista tai esim. siitä, mitä H. 
Cunow esittää teoksessaan »Die soziale Verfassung des Inkareichs» (1896). 
Näyttää siltä, että erimielisyydet osalta johtuisivat siitäkin, että eri tutkijat 
ovat kiinnittäneet huomiota eri kehitysvaiheeseen inkain niin hämärässä histo- 
riassa. Tuo kulttuurihan edusti viime vaiheessaan pappisfeodalismia, jossa 
vielä oli alkukommunismin jäänteitä. Kiinnittäessämme huomion inkain var- 
haisimpaan historiaan kohtaamme piirteitä, jotka lähemmin tuntuvat viittaa- 
van tuohon haaveksittuun ihanneyhteiskuntaan, jota utopistit ovat etsineet. 
Jos taas kiinnitämme huomiota inkain historian viimeiseen, tunnetuimpaan 
osaan, antaa sille byrokratia ja kastilaitos vallitsevan leiman. Paljon tietysti 
vaikuttaa loppujen lopuksi se, mitä haluamme nähdä, ja luulen että erikoisesti 
Paavolaisen kohdalla tämä on merkinnyt paljon. Hän on etsinyt totuutta ja 
hän on luonut myytin. Hänen inkavaltionsa enemmän lumoaa kuin vakuut- 
taa. 

Mutta on olemassa painavampi muistutus kuin ylläesitetty. Se muistutus, 
että inkavaltio ei historiallisesti lainkaan sovi vertailukohdaksi meidän aikam- 
me probleemeille. Eristetty, itsensä loppuun ammentanut, fossilisoitunut inka- 
kulttuuri, jossa alkukommunismi oli patriarkalismin kautta jäykistynyt feoda- 
lismiin, sisällyttäen itseensä piirteitä näistä kaikista, mutta jossa ei ollut 
edellytyksiä kapitalistiselle kehitykselle — ei lopultakaan selitä yhtään piirrettä 
modernista kapitalismista sen viimeisessä vaiheessa, sen taantumuksellisessa 
diktatuurimuodossa, niistä feodaalisistakaan piirteistä huolimatta, joita siinä 
kohtaamme — vieläkin vähemmän se valaisee maata, joka kapitalismin kukis- 
tamisen jälkeen rakentaa sosialismia sähkön ja tekniikan aikakaudella. Paavo- 
lainen, jolla — muistamme — oli niin tarkka silmä nykyaikaisen elämämme 
pintailmiöiden historioitsijana, osoittautuu olevan täysin vailla historiallista 
silmää, kun kysymyksessä ovat yhteiskunnallisen elämämme perusteet ja 
niiden kehittyminen. Hän ajattelee tasossa, kun hänen pitäisi ajatella syvyys- 
perspektiivissä. Hän näkee ympyrän, kun hänen pitäisi nähdä spiraali. Ja tulos 
on senmukainen: Kolmannessa valtakunnassa hän löytää uuden inkavaltion 
kuten hän jesuiittain Paraguayssa — »lempeyden diktatuurissa» — löytää vasti- 


neen Neuvostoliitolle ... 

Sillä nyt on hänen näkemyksensä kommunismista kristinuskon periviholli- 
sena vaihtunut. Hän päinvastoin näkee kristinuskon ja länsimaisen kulttuurin 
liittoutuvan Moskovan kanssa uhkaavaa fascismia vastaan! Hän pitää marxi- 
laisuuden ateismia voitettuna, vanhentuneena kantana, joka kuuluu viime 
vuosisataan, hän vetää kehityslinjan kristinuskosta renessanssin, valistuksen ja 
liberalismin kautta kommunismiin. Tässähän on se totuus, että sosialismi 


kirjailijakongressissa viitattiin. Mutta siinä on myös se valhe, jonka fascismi 
on luonut: valhe, jossa marxilaisuus rinnastetaan kapitalismiin ja katolisuu- 
teen ja leimataan niiden kanssa voitetuksi kannaksi, viime vuosisadan taantu- 
mukseksi. Sehän oli Mussolinin tunnus, sehän oli Hitlerin tunnus. Nyt se on 
huumannut myös Paavolaisen! 

Mutta Paavolainen etsiikin nyt ennen kaikkea uutta vitaalista uskontoa. 
Hän on menettänyt uskonsa länsimaiden rappeutuneeseen ja hedelmättömään 
yliälyllisyyteen, hän on siitä tehnyt virhepäätelmän ja luopunut älystä yli- 
päänsä. Hänelle ei kelpaa vuosisatojen ajan käyty ja voitolliseen päätökseen 
saatava taistelu kaikkea taikauskoa vastaan, ihmiskunnan suurimpien henkien 
käymä taistelu valon, järjellisyyden ja maanpäällisen onnen puolesta: hän 
haluaa uutta demiurgia, uutta epäjumalaa, uutta taikauskoa, uusia uhrivalkei- 
ta. Rosenbergin lippujen alta hän löytää SUUREN LINJAN! »Vastakkain 
seisoo kaksi rintamaa. Toinen on diktatorinen, kollektiivinen, biologis- 
pakanallinen ja nationalistinen — toinen demokraattinen, yksilöllinen, kristil- 
lishumanistinen ja kansainvälinen» Hänen totuutensa tulee todella sisään 
kuin piru savupiipusta: mustana ja nokisena! 

Löytöretkeilijän pursi on taas saavuttanut etapin, sataman, rannan, mutta 
yhtä usvaisen ja hämyisen kuin aina ennen. Odotan uteliaana, minkä lipun 
alla hän purjehtii keväällä 1939, purrella jonka nimeksi on ilmoitettu »Luolan 
salaisuus». Sillä Paavolainen on »Ristissä ja hakaristissä» verrannut itseään 
pajunvitsaan, joka taipuu salatun vesisuonen puoleen: samoin hän taipuu 
siihen ideologiaan, joka näyttää voimakkaimmalta. Mutta löytääkö hänen 
löytöretkeilijäpurtensa selville vesille ennen kuin hän kertakaikkiaan heittää 
yli laidan tuon pintapuolisen, sekavan ja petollisen luotsin, jonka nimi on 
IDEOLOGIA, ennen kuin hän kutsuu laivaansa luotsin, vähemmän romantti- 
sen, jonka nimi on vaikkapa SOSIAALIEKONOMIA ...? 


Tulenkantajat n:o 1/1939 


Vaiettuaan lehtikirjoittajana v:n 1938, jonka vietti asevelvollisena Hyrylän 
varuskunnassa, RP palasi julkisuuteen Tulenkantajien palstoilla, jälleen ensi 
sijassa kulttuuriteoreetikkona ja -kriitikkona. Paavolaisen »Risti ja hakaristi» 
-teoksen (KJG 1938) arvostelussa hän tilitti suhdettaan tämän trilogiaan, 
jonka edellisiä (1936 ja 1938 ilmestyneitä) osia ei ollut julkisuudessa käsitellyt. 
Luvatun »Luolan salaisuuden» syntymisen esti 2. maailmansodan puhkeami- 
nen. 


Loistava Vaaskivi 


Parin vuoden sisällä on T. Vaaskivi noussut meidän tuotteliaimmaksi 
kulttuuriteoreetikoksemme. Suomalaisella maaperällä hänestä on tullut Freu- 
din apostoli par preference: hän on soveltanut psykoanalyysiä kirjallisuusar- 
vosteluun (Suomalaisessa Suomessa) ja kirjallisuushistoriaan (Sillanpää-elämä- 
kerta 1937), hän on parissa vahvassa pisteessä (Vaistojen kapina 1937, Huo- 
mispäivän varjo 1938) suomalaiselle yleisölle ensi kerran suuremmassa laajuu- 
dessa välittänyt myös itse Freudin elämäntyötä ja psykoanalyysin koko moni- 
tahoista oppirakennelmaa. Tähän on liittynyt suuripiirteinen kulttuuriarvioin- 
ti, jossa koko moderni länsimainen kulttuuri on asetettu psykoanalyytikon 
koeputkeen ja määritelty tämän kulttuurikauden tuhoutumisen prognoosi. 
Näissä teoksissa on epäilemättä arvokkainta itse niiden keskeinen tehtävä: olla 
esitys Freudista ja psykoanalyysista. Se tuo nämä tekijät suomalaiseen kulttuu- 
rikeskusteluun, tekee ne siinä keskeisiksi, haluamme tai ei. Vaaskivi osoittaa 
näissä teoksissaan myös syvästi vaistoavansa ajan suuren murroksen, vaikka- 
kaan hän ei tajuaisi tämän muutoksen todellista muotoa ja sisältöä. Mutta 
näillä teoksilla on myös suuret heikkoutensa. Tätä ylen tuotteliasta ja aina ja 
aina loistavatyylistä kirjailijaa voi syyttää luvattoman suuresta epäitsenäisyy- 
destä. Kun hän kohottaa esiin muinaisen pakanallisen Kreikan tai hahmotte- 
lee kulttuuriperspektiivejä vuosisadan lopulta maailmansotaan, näkyy hänen 
takanaan himmeänä Friedell'in hahmo; kun hän antaa »nykyajan» pintailmi- 
öiden panoraaman kulkea silmiemme editse, tunnemme, että se useinkin on 
uudelleenlämmitettyä Paavolaista vuodelta 29, ja kun hän kuvaa maailmanso- 
dan jälkeistä suurpolitiikkaa, tuntuu hän täydellisesti nojaavan norjalaiseen 
Christenseniin. Toisinaan on hänen yhteiskunnallinen ja poliittinen ajanku- 
vauksensa niin summittaista ja avutonta, että ei tiedä itkeäkö vai nauraa sitä 
lukiessaan! Ja voidaan myös sanoa, että Vaaskiveltä suuressa määrin puuttuu 
aiheensa keskittämisen kyky: hän koettaa itse taittaa tässä suhteessa arvoste- 
lulta kärjen tunnustamalla, ettei keskitetty, johdonmukainen esitys ole hänen 
tarkoituksensakaan, mutta tuloksena on yhtä kaikki se, että kohdatessamme 
samat asiat yhä uusissa yhteyksissä, esitys kaikesta tyyliloistosta huolimatta 
alkaa meitä väsyttää. 

Nyt on Vaaskivi kokeillut myös romaanikirjailijana: edessämme on puolen- 
tuhatta sivua käsittävä »Loistava Armfelt»; uumoilemme sitä avatessamme, 
mikä on johtanut kirjailijan, joka niin kokonaan tuntuu pureutuneen nykyhet- 
keen ja sen polttaviin probleemeihin, mikä on johtanut hänet rokokoon 
näennäisesti niin kaukaiseen ja vieraaseen elämänympäristöön. Anakronismia? 
Jonkin salaisen toteuttamattoman sielunalueen purkautuminen yllättävään 


suuntaan? Luemme teoksen, ja huomaamme, että näin ei ole laita. 

Vaaskiven lähimpänä esikuvana on luonnollisesti ollut Stefan Zweig, psyko- 
analyyttisen historiallisen romaanin kuuluisin edustaja, mutta Loistava Arm- 
felt» tuo toisaalta mieleen myös Feuchtwangerin » Vallan». Tämä yhteneväi- 
syys ilmenee juonen kehittelyssä, tuossa tavassa, joka valmistelee syvyyspsyko- 
logialla tapahtumisen solmukohdat, mutta tavallisesti karttaa itse näitä solmu- 
kohtia; se ilmenee myös kuvauksen ujostelemattomassa ja moraalisesti puo- 
lueettomassa täyteläisyydessä. Mutta missä suuri juutalainen ylhäältä päin, 
syövyttävällä ivalla kuvaa saksalaisen rokokoohovin viheliäisyyttä ja rappiota, 
siellä unohtaa Vaaskivi pian hienostuneen ironiansa ja hukkuu itse rokokoon 
välkehtivään naamiaishuviin. Kirjan päättyessä on aluksi himmeänä väikky- 
nyt aavistelu muuttunut vakaumukseksi: kirjailija tässä ei suinkaan pakene 
tämän päivän probleemejaan johonkin vieraaseen, oleellisesti toiseen elämä- 
nympäristöön; niin oudolta kuin väite ensin voi tuntuakin, hän toteuttaa 
rokokoo-ympäristössä syvintä itseään, kohtaa siellä omat tämänhetkiset prob- 
leemansa. 

Hän kohottaa sankarikseen suomalaisen Kustaa Mauri Armfeltin, loistavan 
kustaviaanin, henkevän hovimiehen, taitavan diplomaatin, opportunistisen 
valtiomiehen ja huonon sotilaan. Kehitysrata kulkee 1770-luvun loistavista 
rokokoopäivistä aina 1810-luvun jylhiin, koko maanosaa tärisyttäviin tapah- 
tumiin. Mitä tänä aikana ennättää tapahtua eurooppalaisessa yhteiskunnassa? 
Vanhan feodaaliabsolutismin tuhoutuminen ja vaipuminen suuren vallanku- 
mouksen liekehtivään kuiluun, kapitalismin ja sitä edustavien uusien luokkien 
nousu eurooppalaisen talouden ja kulttuurin johtoon Napoleonin voittoisien 
kotkien alla, vihdoin taantumuksen voitto vuosina 1812-1815... Ja miten 
tämä kuohuva maanosa kuvastuu Vaaskiven historiallisessa romaanissa? Suu- 
ren kumouksen kumea, maanalainen jyminä kuuluu kuin lähestyvä maanjäris- 
tys keskellä kirjan alkuosan rokokoopalatsien karnevaali-iloa, mutta vallanku- 
mousta ei nähdä sisältä päin, sitä ei kuvata vaiheena lainmukaisessa historial- 
lisessa edistymisessä — sitä tuijotetaan rokokoopalatsien siroista ikkunoista, se 
nähdään peloittavana onnettomuutena, joka olisi voitu välttääkin. Ranskan 
vallankumouksessa ei nähdä hituistakaan sen suurenmoisuudesta, sen sanka- 
ruudesta: Carlylen silmin nähdään vain sen julmuus, barbaarisuus ja inhoitta- 
vuus. Oikeassa elementissään on loistava Armfelt silloin, kun hän Ruotsin 
kuninkaan kavaljeerina, nuorena, vastustamattomana hurmaajana matkustaa 
läpi mannermaan suurten keskusten paistattaen itseään mahtavien suosiossa, 
uteliaana toteuttaen jokaisen eroottisen mielihalunsa. Hän tuntee syvästi kuu- 
luvansa ancien regimen vanhaan järjestelmään, hän on tuon sammuvan ja 
sammuessaan niin kiehtovasti väikkyvän aikakauden tyypillinen edustaja, 
sukukunnan, joka vallankumouksen jyminän lähestyessä hukutti levottomuu- 
tensa loistaviin juhliin, mielettömään tuhlaukseen ja rajattomaan eroottiseen 
kokeiluun: après nous le déluge! Meidän jälkeemme vedenpaisumus! Mutta 
tämän tahallisen sokeuden rinnalla ilmenee myös avutonta haparointia kohti 
menetettyä luontoa. Tämän rokokoomaailman profeettoja on myös Jean- 
Jacques Rousseau, sen tunnuksia hänen tunnuksensa »takaisin luontoon!» 
Tässä tulee elävänä mieleen vertailu, jonka nuori ruotsalainen tiedemies tri 
Per Meurling on tehnyt rokokoon primitivismin ja meidän aikamme primiti- 
vismin välillä: kumpikin on aikakauden ancien régimen epätoivoista kurotta- 
mista kohti luontoa, luonnollisuutta, vitaalista elämää, kansaa. Onko Vaaskivi 


tuntenut tämän saman yhteneväisyyden? Vai onko hän - tässä suhteessa olisi 
suuren Alfred Adlerin individuaali-psykologialla ehkä jotain sanomista! — vain 
vaistomaisesti pukenut ylleen loistavan Armfeltin hoviasun? Tuon Armfeltin, 


josta hän sanoo (s. 450): 


»Hän itse takertui kouristuksenomaisesti viimeisiin muotoihin, mitä hänen 
aikakaudestaan vielä oli jäänyt jäljelle. Hän eli ja työskenteli noiden muotojen 
hyväksi, sovitti elämästä heltiävän sielunsa niihin, tahtoi koteloitua mien 
sisään, suojata itsensä. Ja kuitenkin hän näki valojen himmenevän kai issa 
palatseissa, tunsi omassa veressään viluisen puistatuksen, joka valtaa ihmisen 
vain haudoilla ...» 


Armfelt kuuluu vanhaan järjestelmään, hän näkee Bonapartessa, nousevan 
porvariston voittoisassa edustajassa, vain vihattavan vastustajan, kylmän, ilot- 
toman, värittömän maailman luojan, ja juonittelee häntä vastaan. Ja kirjailija, 
joka on lihaa hänen lihastaan, menettää samaan aikaan kummallisesti otteen 
kuvaukseensa. Kaikessa teoreettisuudessaankin on »Loistavan E Armfeltin» 
alkuosassa taiteellista lentoa ja inspiratiota, sen värikäs, välkehtivä elämänku- 
va vilisee ohitsemme rikkaana ja kiehtovana. Loppuosa, joka kuvaa uusia 
olosuhteita, on harmaata, lennotonta: se on ollut alue, joka on ollut kirjailijal- 
le syvästi vieras, joka on jäänyt hänelle ulkokohtaiseksi. Persoonallisen eläyty- 
misen sijalla on monesti aivan epäitsenäinen turvautuminen lähteisiin, aivan 
luettelomainen esitystapa: eräät sivut Armfeltin toiminnasta Venäjän palve- 
luksessa voisivat olla vaikkapa vanhan kunnon Schybergsonin kirjoittamia ... 

Ei, »Loistava Armfelt» ei ole mikään anakronismi, ei mikään psykoanalyyt- 
tinen varaventtiili. Se on toiseen aikakauteen projisioitua oman ajan kuvausta, 
aikakauteen, joka on omalle ajallemme niin omituisen läheinen. Se on toiseen 
ihmiseen, sukulaissieluun, projisioitua omaelämäkertaa, oman elämänkatso- 
muksen ohjelmajulistusta. Kummassakin suhteessa on kirja erinomaisen mie- 
lenkiintoinen. Se valoittaa paljastavasti sekä aikakautta että ihmistä. 


Tulenkantajat n:o 1/1939 N 

T. Vaaskiven (1912-42) ensimmäisen julkaistun romaanin (KJG. 1938) 
esittelyssään RP on tuonut esiin tulkinnan (itse-naamiointi, historiaprojektio), 
joka on saanut Holger Lybäckin Vaaskivi-väitöskirjassaan (WS 1950) totea- 
maan, että tämä »ainoana koko kriitikkojen joukosta» on pannut »sormensa 
ydinhermolle» (s. 263 seur.). Vaaskiven kriitikko- ja tutkijatoimintaa RP oli 
aikaisemmin käsitellyt laajassa tutkielmassaan »Railo - Vaaskivi» (Kirjalli- 
suuslehti n:o 21—24/1937). 


Uuden tieteen pioneereja 


Siitä lähtien kun Tulenkantajat toisen tulemisensa» aamuhämyssä julisti 
periaatteensa yhteiskunnallisesta taiteesta ja yhteiskunnallisesta taidekritiikistä 
ovat olosuhteet meillä syvästi muuttuneet. Silloin — raskaan ja taloudellisen 
kriisin ja hädän vuosina — meidän kirjallisuutemme eli häpeänsä syvintä 
alennusta, se oli taiteellisesti yhtä arvotonta kuin se yhteiskunnallisesti oli 
valheellista ja todellisuuspakoista. Samoin oli kirjallisuusarvostelukin vailla 
johtavia periaatteita ja vailla yhteyttä elämään: se pakeni yhtä paljon todelli- 
suutta kuin tämä todellisuus, yleisö halveksi sitä ja jätti sen vaille huomiota. 
Niissä oloissa oli Tulenkantajain merkkisoitto — niin epävarma ja hapuileva 
kuin se olikin — ääni ajan tajunnasta. Se ei ollut mikään »keksintö». Se hautui 
ajassa. Se olisi tullut esiin joka tapauksessa. 

Miten suuresti onkaan kulttuurimme maisema muuttunut sitten noitten 
päivien! Meillä on kirjallisuus, joka yhteiskunnallisesti ja psykologisesti on 
aivan toisella tasolla kuin pulavuosien kirjallisuus. Yhteiskunnallinen todelli- 
suus, yhteiskunnallinen liikunta on tullut läheiseksi, välttämättömäksi, mieltä- 
kiinnittäväksi oltuaan kaukainen, tuntematon ja peloittava. Arvostelussa 
vasemmistosta Suomalaiseen Suomeen asti ei ole mitään epäilystä enää siitä, 
etteikö kirjallisuuden voima ja arvosteluperuste olisi sen sosiaalisessa aitoudes- 
sa ja rohkeudessa. Mutta kirjallisuudentutkimukseen ei uusi henki vielä ole 
ehtinyt vaikuttaa. Meidän kansalliskirjallisuutemme lepää jatkuvasti vanhan, 
sovinnaisesti kaavoittuneen rajankäynnin varassa, eikä ole uskottavaa, että 
vanhempi tutkijapolvi itse enää rupeaa rajamerkkejään siirtelemään. Pikem- 
min käy siten kuin tapauksessa Kivi, jossa yksilöromantikko Koskenniemi 
vain mystifioi aikaisempaa, Tarkiaisen luomaa edes varovaisesti yhteiskunnal- 
lista kuvaa. Mutta nuoreen tutkijapolveen on toiveet kiinnitettävä. Mahtavat 
alueet ovat kartoittamatta kuten melkein koko vanhempi työväenkirjallisuus, 
aikoja sitten raivatut rajalinjat toisaalla ovat täydellisesti vanhentuneet ja 
kasvaneet umpeen. Meidän polvemme tehtävänä on tulkita omalle ajalle 
elinvoimainen vanhassa kirjallisuudessamme, saada se yhteiskunnallisessa 
sisällössään uudesti hehkumaan, tehdä se eläväksi ja läheiseksi suurille jou- 
koille. Pelastaa klassillinen kirjallisuutemme unohdukselta, sillä kirjallisuus ei 
elä kirjastojen hyllyillä ja tutkijakammioissa vaan ihmisten tietoisuudessa ja 
sydämessä. 


Kysymys metodista ei ole yhtä selvä — eikä voikaan olla - kuin itse 
tutkimuksen yhteiskunnallinen periaate. Kaikki tunnustavat sen, että ajan 
yhteiskunnallinen miljöö voimakkaasti vaikuttaa kirjallisuuteen, että kirjalli- 
suus, jossa keskustellaan probleemeista ja joissa suuret ajankysymykset ja 
muutokset saavat ilmaisunsa, ennen muuta on elävää taidetta. Mutta onko 
näiden välillä jotain kiinteää syysuhdetta, vallitseeko jokin laki? Vai jääkö 
kaikki sattumain varaan, jollaisia on henkevää poimia esille? Onko pääpaino 
sittenkin itsenäisellä sielullisella tapahtumisella vai määräävätkö yhteiskunnal- 
liset tekijät tämän sielullisen tapahtumisen sisällön? Siinä on jo kysymyksiä, ja 
edettäessä kohtaamme yhä uusia: yhteiskunta ja talous, yhteiskunta ja luokka- 
taistelu, muodon suhde sisältöön, muodon suhde yhteiskuntaan. Ne ovat 


kysymyksiä, jotka luovat linjoja ja ryhmityksiä. E 
Odottaessamme sosiaalista kirjallisuudentutkimusta Suomessa on valaisevaa 
huomioida vastaavia saavutuksia Ruotsissa, jossa kulttuurikehitys on meitä 
yhtä paljon edellä kuin sen yhteiskunnallinen kehitys on edellä meikäläistä. 
Edessäni on pari suppeata tutkielmaa, jotka ovat ilmestyneet jo muutama 
vuosi sitten, mutta eivät luonnollisesti silti ole kadottaneet mitään tieteellises- 
tä ajanmukaisuudestaan eivätkä ennen kaikkea mielenkiinnostaan ja valaisu- 
voimastaan itse tutkimusmetodiin nähden. Toinen on Axel Strindbergin vAr- 
betare och radikaler i 1700-talets Sverige», toinen Stellan Arvidsonin »Selma 
Lagerlöf». Edellinen on Tidens Förlagin kustantama, jälkimmäinen Bonnie- 


nn. 


Strindbergin teos herätti erikoista huomiota siksi, että Fredrik Böök, Ruot- 
sin johtava vanhoillinen kirjallisuusarvostelija, sen ilmestyessä kirjoitti tä 
innostuneesti ja tervehti siinä tulevan sosiaalisen tutkimustavan edelläkävijää. 
Siinä osoitetaan »hedelmällinen tie kirjallisuushistorialle . . . tie, jolle kirjalli- 
suushistorian ja yleensä aatehistorian on astuttava.». Tämä »sosiologinen kir- 
jallisuushistoria . .. meidän on otettava esille ja toteutettava, tahdomme sitä 
tai emme. Se on jotakin muuta kuin se eriskummallisuuksien kokoelma, miksi 
historia määrättynä bysanttilaisena kautena on ollut vajoamaisillaan. Siinä ei 
pelata tyhjästä, sillä tehtävänä on ymmärtää voidakseen toimia ja vaikuttaa; se 
ei enää ole lasten leikkiä piparkakuilla.» 

Böök sanoo: sosiologinen metodi. Hän olisi voinut täsmällistää sanottavan- 
sa: dialektismaterialistinen metodi. Strindberg on marxilainen tiedemies, jonka 
koulutus ilmeisesti hyvin vahvasti on juurrettu taloustieteeseen ja sosiologiaan. 
Hänen tutkimuksensa Ruotsin esisosialistisesta kirjallisuudesta on valtaosalta 
tuon ajan — 1700-luvun viimeisten vuosikymmenien — taloudellisten, yhteis- 
kunnallisten ja poliittisten olojen kuvausta. Hän on työssään saanut apua 
joukolta tunnettuja ruotsalaisia akateemikkoja aina prof. Heckscheristä läh- 
tien. Tuntuu siltä, kuin olisi hänen tutkimuksessaan pääpaino — ja voimak- 
kain mielenkiinto — langennut siihen osaan työtä, minkä kuitenkin pitäisi olla 
vain pohja, vain perusta, vain maaperä. Kirjan koossapitäväksi aiheeksi on 
ilmoitettu P.U. Enbomin näytelmä »Fabriksflickan» (Tehtaantyttö, v. 1796), 
mutta tekijä itsekin tunnustaa jossakin kohdin, että saattaa tuntua siltä kuin 
olisi kirjoittajalta itse tämä keskusaihe unohtunut. Kirja jakaantuu kolmeen 
laajaan lukuun. Ensimmäisessä tarkastetaan Ruotsin taloudellisia ja sosiaalisia 
oloja 1700-luvun jälkipuoliskolla, toisessa tuon ajan poliittista ja yhteiskun- 
nallista kirjallisuutta ja sanomalehdistöä, kolmannessa Enbomin näytelmän 
mahdollisia ulkomaisia esikuvia. Mutta itse tuo näytelmä nousee esiin anihar- 
voin. 

Tämä on luonnollisesti metodivirhe. Joka on lukenut Marxin tai Engelsin 
lausuntoja kirjallisuuden alalta, on varmaan kiinnittänyt huomionsa siihen, 
ettei niissä esiinny sitä kaiken kytkemistä välittömästi talouteen ja politiik- 
kaan; josta näiden tutkijain arvostelijat niin mielellään puhuvat. Ei esiinny 
myöskään sitä vulgääriä ja helppohintaista kaavoittelua, johon henkilöt, joille 
Marxin Pääoma» voi olla hyvin tunnettu, mutta taide hyvin tuntematon asia, 
tekevät itsensä syypäiksi. Tuota »tutkimustapaa», joka huolella kuvaa maape- 
rän, kasvinvarren ja lehdetkin ehkä, mutta joka päättää kuvauksensa, kun sen 
pitäisi tulla pääasiaan: kukkaan... 

Strindberg luonnollisesti liikkuu aivan toisella tieteellisellä tasolla, mutta se 
ei estä meitä huomaamasta määrättyä yhdenmukaisuutta käsittelytavassa. 
Luonnollisesti tässä merkitsee paljon se, että — kuten Strindberg itse monesti 
toteaa — »Fabriksflickan» taiteellisesti on sangen vähäarvoinen tuote: sen 
esteettinen mielenkiinto on vähäinen ja virallinen kirjallisuushistoria onkin 
painanut sen tekijän unhoon. Enbomin näytelmä, jossa tutkija huomaa vaiku- 
tuksia ajan poliittisesta ja sentimentaalisesta draamasta — mainitaan nimet 
Mercier, Beaumarchais, Kotzebue — on tuollainen siinä vaiheessa tyypillinen 
pikkuporvarillinen »tosikertomus», liikuttava tarina köyhästä tytöstä, joka 
kovan kohtalon heittelemänä joutuu rikkaan tehtailijan houkutusten uhriksi ja 
vihdoin riistokohteeksi hänen manufaktuurissaan. Se on kyynelöivän senti- 
mentaalinen ja onton mahtipontinen kuten tuon näytelmälajin edustajat 
yleensä, mutta sen merkitys onkin sosiaalisella alalla. Se on todistuskappale 
aikansa ruotsalaisesta yhteiskunnasta, siinä nähdään selvemmin kuin silloin 
vielä yleensä tapahtui yhteiskunnan luokkajako ja uuden talousjärjestelmän 
riisto-olemus. Köyhä tukholmalaismaisteri Enbom, joka osoitti kaukonäköi- 
syyttä ja vapaamielisyyttä koulumiehenä ja joka hautoi myös suuria kirjallisia 
haaveita, tunkeutuu tällä näytelmällä syvälle ajan ytimeen ja piirtää nimensä 
ruotsalaisen esisosialistisen liikkeen historiaan. Hovirunoilija Leopold pilkkasi 
häntä taiteilijana, Strindberg pelastaa hänen maineensa valistusmiehenä ja 
kansanystävänä. 

Kirjailija Enbomista saa irti suhteellisen vähän. Sitä rikkaampi on se miljöö, 
jonka Strindberg elävöittää hänen ympärillään. Kustaviaanisen ajan alakerros, 
joka sellaiselle kulttuurihistorioitsijalle kuin Vaaskivelle jää aivan vieraaksi. 
Manufaktuurikapitalismin läpimurtovuodet Ruotsissa romahduksineen, puli- 
neen ja kurjuuksineen (Strindberg puhuu Kreuger-mentaliteetista). Tuo aika, 
jolloin kiertolaisista uusilla palkollissäännöillä tehtiin pakkotyöläisiä manu- 
faktuureihin, kun huomattiin, että kerjääminen onkin rikos kansakunnan 
rikkautta ja varallisuutta vastaan ... Liikuntavapauden rajoittaminen, maksi- 
miraja palkoille, yhdistysvapauden kielto: ne ovat piirteitä ajan sosialipolitii- 
kassa. Suurporvaristo syntyy. Sen taistelu vanhan aatelin etuoikeuksia vastaan 
muodostaa valistusliikkeen ensijakson. Mutta se sivuuttaa pian aatelin mah- 
dissa ja rikkaudessa, ja valistuskirjailijain iva alkaa yhä selvemmin kääntyä 
myös porvaristoon. Suurporvarillinen rationalismi alkaa vaihtua pikkuporva- 
rilliseksi sentimentaalisuudeksi. Niinpä ei — sanoo Strindberg — valistusliikettä 
voidakaan pitää puhtaasti porvarillisena, se kääntyy myös porvaristoa vastaan. 
Bellman, Stagnell, Bergenström, Lenngren, Kellgren, Dalin: kaikki he ovat 
kohdistaneet ivansa ja tuomionsa myös porvarilliseen ylellisyyteen ja parasiit- 
tielämään. Tuona aikana syntyy käsite »blodsugare» (verenimijä). Porvarilli- 
nen valistus takoo aseet sosialistista agitaatiota varten. Porvariston historialli- 
nen tragedia toistuu: tuskin se on saanut vallan, kun jo proletariaatti kolkuttaa 
porteilla. - 

Strindbergin teos on kiinni maassa, mutta enemmän yhteiskuntatiedettä 
kuin kirjallisuudenhistoriaa: siinä on sen voima ja heikkous. Stellan Arvidso- 
nin Lagerlöf-tulkinta on taas erinomaisen keskitetysti kirjallisuustutkielma. 
Myöskin Arvidson on sosialisti, mutta ainakin tässä työssään hän tietoisesti on 
typistänyt tehtävänsä. Esipuheessa hän jo rajoittaa kirjansa käsittelemään 
Lagerlöfin tuotantoa ideologisena ilmiönä, joka tähän saakka on arvioitu 
täysin väärin. Hän ei ryhdy suppean kirjansa puitteissa luomaan täydellistä 

sosiaalista tutkimusta Ruotsin kirjallisuuden suuresta vanhasta naisesta. Hän 
ei kiinnitä huomiotaan kirjailijan elämään, ympäristöön tai näiden ja hänen 
taiteensa vuorovaikutukseen. Hän ei aseta Lagerlöfin tuotannossa esiintyviä 
aatteita johdonmukaiseen yhteyteen ajan yhteiskunnalliseen todellisuuteen. 
Hän alunperin ilmoittaa kiinnittävänsä huomionsa Lagerlöfiin aaterunoilijana, 
hänen ideologiaansa. Ilman tätä varausta voisimme syyttää tutkijaa pysähty- 
misestä pintaan; nyt ymmärrämme, että se on hänen tarkoituksensakin. Hän 
tietää puutteen. Ja hän täyttää sosiologisen tutkimuksen objektiivisuuden 
sanoessaan, että hän tässä arvioi Lagerlöfin tuotantoa yleiseltä aatehistorialli- 
selta kannalta; hänen oma kannanottonsa ei kuulu siihen. 

Arvidson lähtee väitteestä, että koko se auktoriteettien sarja, joka on kiteyt- 
tänyt Lagerlöfin kirjailijamaineen, on aivan oleellisesti käsittänyt hänet väärin. 
Brandes, Levertin, Böök — kaikki he ovat Lagerlöfissä ennen muuta nähneet 
romantikon naturalismia vastaan, »90-luvun» »80-lukua» vastaan. »Gösta 
Berlingin tarussa» he näkevät esteettisen elämänilon puolustuksen harmaata, 
hyötynäkökohtiin kiintynyttä naturalismia vastaan. » Antikristuksen ihmetöis- 
sä» esitetty perusaate on Levertinin tulkinnassa muodostunut vain epäoleelli- 
seksi kehykseksi, »Löwensköld»-sarjassa on keskeiseksi henkilöksi tehty aivan 
toinen kuin mitä kirjailija itse on tarkoittanut, ja siten myös teoksen aatteelli- 
nen »punainen lanka» on kadotettu. 

Tutkimuksessaan, jonka Lagerlöf itse on esipuheen mukaan tarkastanut, 
esittää Arvidson oman monessa suhteessa mullistavan tulkintansa. »Gösta 
Berling» rinnastuu hänen mielessään Faustiin ja Ibsenin tuotantoon, myös- 
kään ei ankara moralisti Carlyle saa unohtua sen yhteydessä. Sillä kysymys ei 
ole irrallisista aisti-iloisista proosarunoelmista, taiteesta taiteen vuoksi, vaan 
kehitys- ja aateromaanista, jonka jokainen osa tarkoituksenmukaisesti liittyy 
toiseensa ja edelleen kokonaisuuteen. Kysymyksessä ei ole esteettisen nautin- 
toelämän puolustus, vaan sen tuomio, huolettoman, edesvastuuttoman ja 
hyödyttömän kavaljeerielämän, yläluokan parasiittielämän tuomio. Perus- 
probleemina on se, voiko samalla olla iloinen ja hyvä. Ja Berling löytää 
ratkaisun menemisessä kansan luo, työssä yhteisön hyväksi. 

» Antikristuksen ihmetyöt»: kirjailija jättää siinä kotimaan, taistelevan työ- 
väenliikkeen ja Brantingin Ruotsin, ja vie lukijansa Sisilian taivaan alle. 
Mutta ajan probleemat seuraavat häntä. Sisilian uskonnollisissa ja yhteiskun- 
nallisissa' vastakohdissa hän tilittää oman uskonsa. Hän kääntyy taikauskoa ja 
uskonnollista haaveksintaa vastaan: se ei luo mitään, jos rakkaus ihmisiin 
puuttuu. Työväenliike luo, sosialismi luo: ne ovat » Antikristuksen ihmetöitä», 
mutta ne ovat myös Kristuksen ihmetöitä, sillä kristillisyys tänä päivänä on 
juuri sosialismia. Tämä teos ei ole, kuten Hjalmar Branting kerran luuli, 
hyökkäys sosialismia vastaan, vaan sen kristillinen, humanitaarinen puolus- 
tus. 

Myöskin teoksessa »Jerusalem» kääntyy kirjailija hedelmätöntä uskonnollis- 
ta haaveilua vastaan, käytännöllisen maallisen yhteistoiminnan puolesta: yksi- 
mielisyys on hänen tunnuksensa. 20-luvulla ilmestyneessä »Löwensköld»- 
sarjassa edustaa Karl Artur Ekenstedt uskonnollista haaveellisuutta sen vii- 
meisissä johtopäätöksissä: hän on julma niitä kohtaan, jotka häntä rakastavat, 
oma itse on hänelle kaikki. Hän on hedelmätön ja tuottaa vain kärsimystä, 
mutta ne, joitten uskontona on ihmisrakkaus, luovat ympärilleen onnellisuut- 
ta. Ja maailmansodan aikana ilmestyneessä romaanissa »Kironalainen» sin- 


koaa kirjailija vihansa ja inhonsa sotaa, elämän suurinta hävittäjää vastaan. 
»Kironalainen» on mies, joka on ollut mukana napatutkimusretkellä, jolla on 
jouduttu syömään kuolleen toverin lihaa. Mutta kylän pappi ja asukkaat 
huomaavat Skagerrakin meritaistelun uhrien ajautuessa rannikolle, että on 
rikoksia, joitten rinnalla tuon katuvan miehen rikos on anteeksiannettava: 
sota, joka joukkomurhaa miljoonittain. 

Arvidson tulee tutkimuksensa perusteella tulokseen, että päinvastoin kuin 
on väitetty, ei Lagerlöf ole 80-luvun antiteesi, vaan jatkaja. Hänkin edustaa 
hyötyajattelua estetismiä vastaan, altruismia itsekkyyttä vastaan, kollektivis- 
mia yksilöpalvontaa vastaan, elämänmyönteisyyttä elämänkielteisyyttä vas- 
taan. Hänkin pohtii probleemeja, hänkin on aaterunoilija. Hänen keinonsa, 
hänen muotoprobleemansa vain ovat toiset. Hänen muotonsa on romanttinen. 
Hän käyttää sadun keinoja, hän sijoittaa aiheensa eksoottisiin ympäristöihin. 
Hän käyttää yllätystekniikkaa, jyrkkiä vastakohtia ja symboleja kuin jokin 
Victor Hugo. Mutta kuten tämä niin hänkin on edistyksellinen kirjailija. Ja 
nyt onkin syytä tyrmätä tuo vanha kaava, joka jäykästi pitää kiinni rintama- 
jaosta realismi-romantiikka, edistys-taantumus. Näemme miten jokainen 
aikakausi valitsee tyylimuotonsa yli ideologisten rajojen. Ideologia jossakin 
määrin lyö leiman muotoonkin: niitähän ei voi irroittaa, mutta viimekädessä 
sanelee muodon jokin syvempi tekijä aikakauden sosiaalipsyykessä, joka taas 
puolestaan saa muotonsa ajan sosiaaliekonomiikasta. Talous-sosiaalipsyyke- 
taidemuoto. Talous-ideologia-taiteen sisältö. Siinä on taiteen sisällön ja muo- 
don paljonpuhuttu yhteys ja eroavaisuus. Uusromantiikka vuosisadan lopulla 
ei ole vain taantumusta naturalismia vastaan, vaan uusi tuntemistapa, uusi 
elämäntyyli, uusi taiteenmuoto. Radikaali kirjailija — mikäli hän pysyi itsel- 
leen uskollisena — ilmaisi ajatuksensa ja tunteensa vain uudella tavalla, uusin 
tyylikeinoin. Tässä on näköala myös meidän aikamme tyyliprobleemeihin 
esim. lyriikassa, näytelmätaiteessa tai maalaustaiteessa. 

Palatakseni Arvidsoniin: hän sanoo ei haluavansa kirjoittaa mitään apolo- 
giaa Lagerlöfille. Mutta se ei muuta sitä, etteikö tämä Ruotsin kansalliskirjaili- 
ja tämän tulkinnan kautta tulisi paljon lähemmäksi kansan sosialistisen enem- 
mistön sydäntä. Pasifisti, humanisti, sosiaalisen yksimielisyyden ja oikeuden- 
mukaisuuden julistaja Selma Lagerlöf on tosiasiassa sosialidemokraattisen 
Ruotsin symboli paljon enemmän kuin yleensä tullaan ajatelleeksi. Hänellä on 
paikkansa myös kansainvälisessä kulttuuritaistelussa: kuten hän Rollandin 
rinnalla kerran sinkosi kirouksensa maailmansotaa vastaan, niin hänen nimen- 
sä esiintyy jälleen Romain Rollandin rinnalla Pariisin suuren kirjailijakongres- 
sin yhteydessä, kun fascismi uhkaa kulttuuria tuholla. Hänen toimintansa ja 
elämänsä on todistus hänen taiteensa puolesta. 


Tulenkantajat n:o 4/1939 

K. S. Laurilan pamfletti 


Armon vuonna 1938, jonka aikana Itävalta katosi maailmankartalta, itse- 
näinen TSekkoslovakia muuttui vasallivaltioksi ja fascismi pelastui vain erään 
vanhan herran ja hänen sateenvarjonsa lentomatkan avulla, käytiin Suomen 
tasavallassa jälleen yksi noista yhä ja yhä uusiintuvista sanomalehtitaisteluista 
taiteen ja siveellisyyden suhteesta. Uuden Suomen yleisönosasto nyt kuten 
aina osoittautui hedelmällisimmäksi rikkaruohon kasvattajaksi. Sekava, teko- 
pyhä moralisointi kierti tahmeana »Nuorena nukkuneen» ja »Niskavuorten 
naisten» filmatisointien ympärillä, ja Mika Waltarin » Vieras mies tuli taloon» 
ja sen »Jälkinäytös» saivat vanhojen tanttien ja tanttimaisten herrojen pahek- 
sunnan ja ymmärtämisen kohoilemaan ja laskemaan nousu- ja pakoveden 
tavoin. Eikä tähän kaikkeen vaikuttanut vähimmin se, että omalaatuisen 
kuuluisa tohtori Eino Railo on näinä vuosina istunut Uuden Suomen kriiti- 
konistuimella tuomitsemassa niin eläviä kuin kuolleita. Hedelmistä puu tun- 
netaan. 

Kun kerran kirjoitetaan tämän aikakauden kulttuurihistoriaa ja siinä kiinni- 
tetään huomio taistelevaan kirjalliseen konservatismiin, ei Eino Railon nimen 
rinnalla saa unohtaa K. S. Laurilaa, taidefilosofian professoria. Kuitenkin on 
heidän välillään syvä psykologinen ja teoreettinenkin ero. Railo sievistelee 
kuin rokokoomamselli ja moralisoi tekopyhästi kuin valistussaarnaaja. Laurila 
jatkaa erästä kehityslinjaa maamme kulttuurihistoriassa ja erikoisesti kirjalli- 
suusarvostelussa, linjaa, jonka voi sanoa alkaneen Aug. Ahlgvistista, jatkuneen 
sitten Aspelin- Haapkylässä ja saaneen lopuksi viimeisen monumenttinsa K. S. 
Laurilassa. Tuo linja edustaa suoraselkäistä, suorasanaista, häikäilemätöntä ja 
härkäpäistä suurtalonpoikaa suomalaisen kulttuurielämän piirissä. Siltä puut- 
tuu kokonaan hienojen vivahteiden taju taiteessa, mutta sillä on hyvin 
voimakkaasti reagoiva, jäykkä moraalikäsitys. Se on kangistuneesti vanhoilli- 
nen, se näkee aina uudessa taiteessa ja uudessa moraalikäsityksessä yhteiskun- 
nan vihollisen. Se ei ymmärrä uutta, se on uuden keskellä kömpelö kuin 
elefantti lasitalossa. Ja se ärsyttää sen itsetuntoa. Siitä tulee estetiikan diktaat- 
tori, joka ei kysele toisen mielipiteitä, ei sovittele, ei yhdistele. K. S. Laurila 
kohtelee kirjailijoita kuin oppipoikia, yleisöä kuin joukkoa vähäjärkisiä ja 
virkaveljiään estetiikan historiassa kuin loogillinen ja järjellinen taideteoria 
alkaisi vasta hänestä itsestään. Luennoissaan hän riepottelee heitä, hän kiihtyy 
heidän uskomattomasta typeryydestään, hän sättii heitä ja panee vihdoin 
nurkkaan seisomaan. Hänen esiintymisessään ei huomaa mitään siitä kulttuu- 
rin hienostumisesta, psykologisesta differentoitumisesta ja tyylin rikastuttami- 
sesta, mikä erottaa meidän aikakautemme kansallisen nousun vuosikymmenis- 
tä. Tuntuu luonnolliselta nähdä K. S. Laurila Saketissaan ja kukallisissa 
samettiliiveissään Aug. Ahlgvistin, Julius Krohnin tai Agathon Meurmanin 
rinnalla. Mutta ei hänessä toisaalta ole Railon sievistelyä ja hurskastelua. Hän 
on vanhatestamentillinen tyylissään, moraalissaan, ehdottomuudessaan. Hän 
ei suostuttele, hän lyö niin että korvissa soi. Hän on karkea kuin Ahlgvist; 
härkäpäinen kuin Aspelin-Haapkylä; ilmankos Eino Railo, joka sentään niin 
monessa suhteessa syö samasta kupista K. S. Laurilan kanssa, hurskaasti 
valittelee hänen viimeisen kirjansa epäesteettistä leimaa. 


Sillä K. S. Laurila, joka aina on kärsinyt toisten ihmisten uskomattomasta 
tieteellisestä sekavuudesta ja typeryydestä ja joka toisaalta on viime vuosien 
aikana liittynyt oxfordilaisuuteen, tunsi nyt ilmeisesti voittamatonta tarvetta 
lausua ratkaiseva sanansa ajan kulttuuritaisteluun. Tuloksena on kirjanen 
»Taistelu taiteesta ja siveellisyydestä». 

Suurin osa teosta on »Estetiikan peruskysymyksiä» uudelleen lämmitettynä. 
Jossakin määrin uutta ja ajankohtaista on se arvostelu, joka kohdistetaan 
psykoanalyyttiseen estetiikkaan sekä »uusetatismiin» kulttuuripolitiikassa, s.o. 
aikamme diktatuurivaltioitten pyrkimykseen alistaa taide ideologian palveluk- 
seen. Mutta historiallinen katsaus on jo kertaalleen tarjoiltua, auktoriteetit ja 
esimerkit iänikuiset. Ja mitä tulee itse pääasiaan kirjassa, taiteen määrittelyyn, 
siveellisyyden määrittelyyn ja näiden suhteen määrittelyyn, ei siinäkään ilme- 
ne mitään oleellisesti uutta. Laurilan taiteen määritelmähän on hyväksyttävis- 
sä, se on vain siksi väljä, että vasta soveltaminen ratkaisee sen sisällön. Myös 
hänen siveyden määritelmässään on määrättyä väljyyttä: hän asettuu nimen- 
omaan ajallisesti ja paikallisesti rajoitettua sovinnaismoraalia vastustamaan; 
halveksien hän puhuu ompeluseuratätien moraalista. Hän asettaa taiteelle 
korkeammat, yleisemmät periaatteet: käsitykset, jotka hänen nähdäkseen siir- 
tyvät aikakaudesta toiseen, ovat ikuisia totuuksia. Ja tämmöinen yleinen 
aatteellinen laki on hänen nähdäkseen yleinen onni, ihmiskunnan menestys, 
ihmiselämän ja sen rakentavien voimien terve kehitys. Aivan oikein, eikö 
totta! Tässä on todellakin ikuisia totuuksia, jotka korkea taide aina on ainakin 
tiedottomasti tunnustanut ohjenuorakseen. Mutta vika on siinä, että määritel- 
mä on niin laaja, se sisältää pelkkiä tyhjiä käsitteitä. Mikä on yleinen onni, 
ihmiskunnan menestys, ihmiselämän terve kehitys? Työväenliikkeen ohjelma 
vai Kansallisen Kokoomuspuolueen periaatteet? Kumpikin on ne kyllä määri- 
tellyt. Eri aikoina ne on määritelty eri tavoin. Laurila sisällyttää näihin 
periaatteisiin konservatisminsa: isien uskon, omaisuuden pyhyyden ja yksiavi- 
oisuuden loukkaamattomuuden. Ja silloin ollaan jo niin konkreettisissa kysy- 
myksissä, että voidaan sanoa, että hänen objektiivisen moraalinsa käsitteelli- 
sellä määritelmällä ei ole saavutettu yhtään mitään. Kysymys taiteen ja 
moraalin suhteesta tällä pohjalla vie metafysiikkaan, ei ole tieteellisesti rat- 
kaistavissa. Ratkaisu on vain sosiologisessa katsantotavassa, joka näkee moraa- 
likäsitteiden kehittymisen ja muuttumisen yhteiskunnallisen kehityksen muka- 
na: uskonnon, omaisuuskäsitysten, sukupuolimoraalin. Sosiologinen estetiikka 
tutkii positiivisesti kahden yhteiskuntatalouden tuotteen, taiteen ja moraalin, 
kulloistakin suhdetta. Mutta sekään ei tyydy vain toteamaan. Se määrittelee, 
mikä kunakin ajankohtana oli edistyksellistä, elinvoimaista moraalia ja taidet- 
ta, ja aikaisemman perusteella se pyrkii myös määrittelemään, mikä on 
edistyksellistä ja elinvoimaista tänään ja huomenna. 

Tällä tavoin voi estetiikkaa ymmärtää ja ohjata. Sen ei tarvitse, kuten 
Laurilan tapauksessa, huutaa avukseen poliisia, kustantajien boikottia ja kan- 
salaismielipidettä, sen ei tarvitse muodostua pamfletiksi koko ajalle leiman 
antavaa kulttuuria vastaan. Sillä Laurilan loogillisesti varsin oikeita määritte- 
lyjä soveltaa hänen ahdas, suvaitsematon, viimevuosisatainen psyykensä. Ne 
sosiaaliset ihanteet, jotka elävöittävät meidän aikakauttamme, jäävät hänelle 
yhtä vieraiksi ja käsittämättömiksi kuin tämän aikakauden uusi sukupuolimo- 
raalikin. Hän ei anna hituistakaan perää niistä käsityksistään, jotka hän 
omaksui edellisellä vuosisadalla, hänelle koko sosiaalisia epäkohtia ja vanhaa 

sukupuolimoraalia vastaan suunnattu kritiikki on ollut nonsens: sitä ei ole 
olemassakaan. Siksi on jokainen uusi, rohkea ajatus hänelle yhä uudelleen 
punainen vaate, ja hän on pukenut päälleen tradition sotisovan. Kun hän 
kirjansa lopussa asettaa kirjallisia ihanteita meidän ajallemme menneestä 
ajasta, voidaan sanoa, että joku K. S. Laurila tuona aikana arvattavasti 
samalla uskonvarmuudella tuomitsi samat esikuvat kelvottomiksi, ja etsi sijal- 
le vielä vanhempia. 

Jokin sana vielä Laurilan tyylistä, joka sai aateveli Railon niin haikean 
surun valtaan. Mainitsimme jo sen kyvyttömyydestä hienompiin vivahteisiin. 
Silti se ei ole köyhää. Vanha kansankieli voimakkaine ilmauksineen elää tässä 
kummallisessa kaunosielussa. Myös raakuuksineen ja mauttomuuksineen! Kun 
Laurila sättii, ei siinä juuri kohtaa ennakkoluuloja hienotunteisuudesta. Hän 
puhuu Hella Vuolijoen »pohjaltaan sangen terveestä luonnosta ja melkoisen 
terveestä, vieläpä parhaimpina hetkinä aikalailla kirkkaastakin järjestä» ja 
nimittää »Justiinan» sosiaalista julistusta holipomppeliksi! Haaska, lutka ja 
luuska ovat hänen mielisanastoaan! Mutta punainen vaate ennen muita on 
Laurilalle Iris Uurto ja hänen tuotantonsa. Voidaan keskustella Uurron 
romaanitekniikasta tai hänen psykologisesta tekniikastaan, mutta kauhean 
kangistuneen ja ahtaan luokkamoraalin sokaiseman täytyy olla sen, joka 
nimittää tätä nuoren polven kiihkeintä eetillistä probleemikirjailijaa — kuten 
häntä syystä on nimitetty — pornograafiksi. Mutta niin tekee prof. Laurila. 
Koko kansanomaisen haukkumasanojensa varaston hän mobilisoi tämän kir- 
jailijan tuotannon ja ihmistyyppien likaamiseksi. »Se on ällöttävän likainen ja 
tympeä kirja», »...tylsää, hengetöntä ja löperöä dadaistista lallatusta», 


»... yksitoikkoista tallustelua samassa likalätäkössä». »Maria on... aivan 


tavallinen haureellinen luuska . . . » »Saastaisuutensa lisäksi on teoksella joten- 
kin selvästi bol&evistinen henki ja tendenssi...» Oxfordilaisuus ei tunnu 
tehneen Laurilasta uutta ihmistä, joka pyrkisi ymmärtämään lähimmäisiään! 

Ei se ole tehnyt hänestä myöskään vaatimatonta, heikkoutensa tunnustavaa 
ihmistä. Päinvastoin toistuu yhä uudelleen jo »Estetiikan peruskysymyksissä» 
viljelty vakuuttelu siitä, että juuri taidehistorian professori Kaarle Sanfrid 
Laurila melkein yksinään on tervejärkinen ja tervevaistoinen ihminen Suo- 
menmaassa, tai ainakin tällaisia täysin valtuuksin edustaa. Prof. Laurila 
syyttää moraalista riippumattomuutta julistaneita l'art pour Vart-kirjailijoita 
vaatimuksista, jollaista tuskin sulttaanikaan on koskaan esittänyt, mutta hän 
itse julistautuu erehtymättömäksi kuin — keskiajan paavi. 


Tulenkantajat n:o 8/1939 

L:n pamfletti oli ilmestynyt 1938 (W S). Laurilaa kuten Hirniäkin — molem- 
mat hänen akateemisia estetiikan opettajiaan — RP (Palomeri) on luonnehti- 
nut »30-luvun kuvissa» (1953). 

TULENKANTAJAT 


Kirjallinen liite 11 


Rotupolitiikka 
ja ajatuksen vapaus 


Amerikkalaisten tiedemiesten 
julkilausuma 


Sciencen mukaan on 1284 ame- 
rikkalaista tiedemiestä, joista 64 on 
Amerikan tiedeakatemian jäsentä 
sekä 85 yliopiston rehtoreita 
julkaissut seuraavan julistukset 
»Eräässä = artikkelissa — nimeltä 
Pragmalismi ja dogmatismi fysii- 
kan alala’, joka on julkaistu Na- 
sa huhtikuun 30 päivänä 1938, 
kin toimituksen tekemin va 
rauksin, on virallinen natsilainen 
käsitys tieteestä ja tieteellisestä tut- 
kimuksesta saanut julkista kanna- 
tusta. Lyhyesti sanoen mainitussa 
kirjoituksessa hyökätään kaikkea 
ikkaa vastaan ja tie- 
vastaan yleensä. Kir- 
joituksessa. puolustetaan natsien vi 
rallista. rotuoppia, jonka mukaan 
fysiikantutkijat jaetaan hyviin, 
teoreettisiin ja 'arjalaisiin' 


el ja maallikot ovat puheessa 
rjoituksissa esittäneet niitä. Si 
täpaitsi tiede ja taide ovat, vaikka. 
ioonottamatta 


pistoista ja lutkimuslaitoksista on 
eroteltu yli 1600 opettajaa ja tiede 
miestä (lälä menettelyä on ruvel! 


hän voi turv: N 
han ja ajatuksenvapauden, joka on 


välttämätön hänelle ja koko ihmis: 
kunnan edistykselle.. 
Tästä syystä me julkisesti tuomit 


+ semme fascismin suhtautumisen tie- 


teeseen. Sen rotuopit on ker 
sa perästä osoitellu täysin 
Meidän tarvitsee vain huomauttaa 
jonka ovat suorittaneet sel- 
miehet kuin Heinrich Hertz 
fysiikan alalla, Fritz Haber ja Ric- 
alla, Lud- 
ja August 
Wasserman biologian ja lääketie- 
teen alalla, Kaikki nämä miehet oli- 
vat juutalaisia ja samalla empiirisiä 
tiedemiehiä. Väite, että tieteellinen 
teoria johtaa tutkimustyön lamau- 
tumiseen, on samaa kuin koko ny- 
kyaikaisen fysiikan historian kiellä. 
Aina Kopernikuksen ja Kep- 
lerin ajoista lähtien ovat kaikki län- 
simaisen tieteen suurmiehet pain 
kaasti, sanoin tai teoin, huomauta 
neet, miten turha on sellainen tutki- 
mustyö, joka koettaa erottautua teo- 
riasta. 


Uskomme mitä lujimmin, että 
in demokratia kykenee nykylsenä 
historiallisena. kautena turvaamaan. 
ajatuksen vapauden. Jokainen hyök. 
käys ajatuksenvapautta vastaan jol 
lakin alalla, vieläpä niin epäpolitti 
sella alalla kuin teoreettisen fysiikan 
siassa hyökkäys de 

vastaan, Kun sel- 


nin tai Thomas Man: 
in ei enää jatkaa työtään, 
pa siihen syynä joko rotu, uskonto 
tai maailmankatsomus, silloin koko 
ihmiskunnalle tuotetaan suuri va. 
hinko. Heidän oikeuttaan lausua 
tuus sellaisena kuin he sen käsi 
vät täytyy puolustaa, Jos me an 
rikkalaiset tiedemiehet haluamme 
välttää. samanlaisen. kohtalon. jos 


täytyy meidän nyt pann: 
kaikki voimamme tämän tarkoituk. 
sen hyväksi. 


Eräässä toisessa Sciencen nume- 


hdon- 


namuodoltaan huo- 
sanotaan m. 


K.S. LAURILAN PAMFLETTI 


Armon vuonna 1938, jonka aika. 
na Itävalta kafosi muailmankarta! 
ta, itsenäinen — Tshekkoslovakia 
muuttui vasallivaltioksi ja faseismi 
pelastui vain erään vanhan herran 
ja hänen sateenvarjonsa lentomat- 
kan avulla, käytiin Suomen lasaval- 
lassa jälleen yksi noista yhä. ja yhä 
vusiintuvista sanomalehlitaisteluis- 
ta taiteen ja sivoellisyyden suhtees- 
ta, Uuden Suomen yleisönosasto nyt 
kuten aina osoittautui hedelmälli- 
simmäksi rikkaruohon kasvata jak- 
si. Sekava, tekopyhä moralisointi 
kierti tahmeana Nuorena nukku- 
neen. ja Niskavuoren naisten» fil- 
matisointien "ympärillä, ja Mika 
Waltarin » Vieras mies (uli taloon» 
ja sen »Jälkinäytös saivat vanho- 

tanttimaisten. herro. 
jen paheksun märtämisen 
kohollemaan aan nousu. 
ja pakoveden Eikä tähän 
kaikkeen vaikuttanut vähimmin se, 
että omalaatuisen kuuluisa tohtori 
Eino Railo on näinä vuosina istunut 
Uuden Suomen kriitikonistuimella 
luomilsemassa eläviä kuin 
kuolleita. Hedelmistä puu tunne 
taan. 

Kun kerran kirjoitetaan tämän 
aikakauden kulttuurihistorian ja sii 
nä kiinnitetään huomio taistelevan 
kirjalliseen konservatismin, ei Eino 
Railon nimen rinnalla saa unohtaa 
K. S, Laurilaa, taidefilosofian pro. 
fossoria. Kuitenkin on heidän välil- 
lään syvä psykolooginen ja teoreel- 
linenkin 'ero. Railo sievistelee kui 
rokokoomamselli ja moralisoi teko: 
pyhästi kuin valistussaarnaaja. Lau 
rila jalkaa erästä kehityslinjaa 
maamme kulttuurihistoriassa ja e 
koisesti kirjallisuusarvustelu 
jaa, jonka voi sanoa alkaneen A 
Ahlguistista, jatkuneen sitten Aspe- 
lin-Haapkylässä ja saaneen lopuksi 

meisen monumentiinsa K. S. Lau 

Tuo linja edustaa suoraset 
. suorasunaista, = häikäilemä- 
töntä ja härkäpäistä suurtalonpoi. 
kaa suomalaisen = kulttuuriel 
piirissä. Siltä puuttuu kok 
hienojen vivahteiden taju taiteessa. 
mutta sillä on hyvin voimakkaasti 
reagoiva, jäykkä moraalikäsitys. Se 
istuneesti. vanhoillinen, sv 
a mudessa taiteessa 


ärsyttää sen 
osteli 


ijoita k: 
kuin joukkon vähäjärkisiä jn 
woriassa ku 
jellinen tui 


panee vihdoin nurkkaan seison 
Hänen esiintymisessään ci huomi 
mitään siitä kulttuurin hienostu 
sesta, psykoloogisesta differentoi 
misesta ja tyylin rikastuttamisesta, 
mikä erottaa mei akaulemme 
kansallisen nousun vuosikymmeni 
tä, Tuntuu luonnollisella nähdä 
S. Laurila shakelissaan ja kuka! 
sa samelliliiveissään Aug. 

n, Julius Krohnin tai Agathon 
Meurmanin rinnalla, Mutta ei 
nessä toisaalla ole Railon sieviste) 
ja hurskastelua. Hän on vanhalest 
mentillinen tyylissään. = moraalis- 
saan, ehdottomuudessaun. Hän ei 
suostultele, hän Ivö niin että kor- 
vissa sol, Hän on karkea kuin Ahl- 
quist, härkiipäinen kuin Aspelin- 
Haapkylä kos Eino Railo, jo- 

jän niin monessa suhteessa 


kanssa, hurskaasti valittelee hänen 
viimeisen kirjansa epäesteettistä lei- 


Sillä K. $, Laurila, joka aina on 
kärsinyt toisten ihmisten uskom; 
lomasta tieteellisestä sekavuude 


* ja typeryydestä, ja jok, toisaal 
E 


uosi 
fordilaisuuteen, tunsi nyt ilmeisesti 
voittamatonta tarvetta lausua rat 
kaiseva sanansa ajan kulttuuritais 
teluun. Tuloksena on kirjanen 
‘Taistelu taiteesta ja siveellisyy- 


siä uudelleen lämmi. 
luttynä, Jossakin määrin uutta ja 
ajankohtaista on se arvostelu, joka 
kohdistetaan psykoanalyyttiseen es- 
loliikkaan — sekä — vuuselatismiin- 
kulttuuripolitiikassa, so. aikamme 
klatuurivaltioitten pyrkimykseen 
a, taide ideologian palveluk- 
Mutta historiallinen katsaus on 
tarjoillua, auktoritee 
nikuiset, Ja mitä 
kirjassa, taiteen 
siveellisyyden määrit- 
telyyn ja näiden suht 


wratätien. mo- 
taiteelle kor- 


KNIN 
siirtyvät 
ikuisi 


Sosialismin »pyhiä kirjoja» suomeksi 


On surullista, että olosuhteiden kehityksen kaikilla aloilla huutaessa Marxin 
sanojen toteutumista ja samojen olosuhteiden yhtä äänekkäästi vaatiessa Mar- 
xin oppien antamia aseita, juuri näinä mullistavina ja kriittisinä vuosina 
marxilaisen teorian julkaiseminen ja tunnetuksi tekeminen on jäänyt pienen 
akateemisen ryhmän harteille — ja suurenmoista, että nyt suoranainen suurtyö, 
Marxin ja Engelsin valittujen teosten julkaiseminen, on pantu alulle tämän 


Voidaan sanoa, että uusi kustannusliike Tiede näin on aloittanut sivistykselli- 
sen suurtyön, jonka veroiseen ei Marxin »Pääoman» suomentamisen jälkeen — 
mikä sentään tapahtui Suomalaisen kirjallisuuden seuran tukemana — ole 
uskallettu ryhtyä. On vain hartaasti toivottava, että uuden kustannusliikkeen 
pohja saadaan laajennetuksi, että nekin, jotka alussa suhtautuivat epäilyin sen 
mahdollisuuksiin ja tarkoituksiin, toteavat sen työn suuriarvoisuuden; että 
suuret työväenjärjestöt asettuvat sen jatkuvaa työtä tukemaan. 

Nyt ilmestynyt Marx — Engelsin » Valittujen teosten» ensi osa sisältää laajan 
ja rikkaan ainehiston. Eri mittasuhteissa se sisältää oleellisen koko marxilai- 
sesta tieteestä. Sen ensimmäiset puolisataa sivua on omistettu tieteellisen 
sosialismin perustajain elämälle, tuolle ihmeelliselle elämälle, toveruudelle ja 
työlle, jolle ei löydy vertaa maailmanhistoriassa. Marx oli heistä nerona 
alkuperäisempi: hän ei ollut paljon yli kahdenkymmenen, kun Moses Hess 
saattoi kirjoittaa hänestä: »Ajattelehan Rousseauta, Voltairea, Holbachia, Les- 
singiä, Heinea, Hegeliä yhtyneinä yhdessä ainoassa henkilössä» Engels oli 
ehkä monipuolisempi, hän olisi ollut ensimmäinen, jollei Marx olisi ollut 
hänen aikalaisensa ja ystävänsä. Nyt hän joutui olemaan toinen, mutta miten 
suurenmoisesti hän ottikaan asemansa! Helmikuun vallankumousten aattona 
hän oli omalla tahollaan — teoksella »Työväenluokan asema Englannissa» — 
täysin itsenäisesti tullut tieteelliseen sosialismiin ja dialektiseen materialismiin, 
mutta tutustuttuaan Marxiin ja yhdistettyään vallankumousvuosina neronsa ja 
työtarmonsa Marxin neroon ja työtarmoon, hän vapaaehtoisesti luopuu vuosi- 
kymmeniksi itsenäisestä asemastaan ja tyytyy olemaan Marxin neuvotteleva 
avustaja. Häneltä ei ilmesty mitään suurempaa työtä ennenkuin 70-luvulla ja 
vasta Marxin kuoltua näyttää hänen työtarmonsa kohoavan huippuunsa. Hän 
nostaa maasta Marxin käsistä hervonneet aseet, hän täydentää Marxin työn, 
hän vie tieteellisen sosialismin perusteiden rakennustyön loppuun. Marxin 
kuoltua hän on kansainvälisen työväenliikkeen johtaja ja profeetta, ja hän 
ymmärtää asemansa velvoituksen ilman ylpeyden häivääkään. Kuten Lassal- 
len elämän produktiivisin kausi oli ollut nuoruus, Marxin keski-ikä, näyttää 


Engelsin henki nousseen korkeimpaan liekkiin patriarkaalisessa vanhuudessa. 

Kumpikin, sekä Marx että Engels, ovat stilisteinä suuria. Kuinka monen 
heidän aikalaisensa, filosofin, taloustieteilijän, poliitikon, teokset ovatkaan 
meidän käsissämme värittömiä kuin kuolleet korallit tai vain kokoelma eris- 
kummallisuuksia. Sosialismin suurten perustajain kieli hehkuu elävänä ja 
vivahdusrikkaana. He osaavat vertauskuvilla elävöittää pulmallisimmankin 
tieteellisen ongelman, heidän ivansa on nerojen ivaa vailla kaikkea alhaista 
katkeruutta; vaikka he joka hetki seisovat tukevasti ja järkkymättömästi 
todellisuuden maankamaralla, kohoavat heidän profeetanpäänsä pilviin; he 
näkevät historian olympolaisessa suuripiirteisyydessä, jossa ei pikkumaisella 
rajoittuneisuudella ole sijaa. Ja vaikka he työskentelivät kollektiivisesti, on 
heillä kummallakin voimakkaasti yksilöllinen tyylinsä. Mehring kuvaa heidän 
tyylejään seuraavasti: 


» Engels... piti kirjeissäänkin, puhumattakaan kirjoituksista, tyylinsä puh- 
taana kaikesta vieraskielisestä koreilusta, sortumatta silti myöskään raivosak- 
salaiseen kielenpuhdistajain hulluuteen. Hän kirjoitti kevyesti ja selvästi, niin 
läpikuultavasti ja kirkkaasti, että voi nähdä hänen kuohuvan puhevirtansa 
pohjaan. 

Marx puolestaan kirjoitti huolimattomammin ja raskaammin. Hänen nuo- 
ruudenkirjeissään voi samoinkuin Heinellä selvästi havaita taistelun kielen 
vaikeuksia vastaan. Kypsyysvuosiensa kirjeissä, erikoisesti Englannissa oles- 
kelunsa jälkeen, käytti hän kirjavana yhdistelmänä saksaa, englantia ja 
ranskaa. Hänen kirjoituksissaankin on enemmän vieraskielisiä sanoja kuin 
oikeastaan on tarpeellista, eikä puutu englannin- ja ranskankielen erikoi- 
suuksiakaan, mutta hän on sellainen saksankielen mestari, että häntä kään- 
nettäessä menetetään paljon. Hän oli ymmärtänyt Lessingin sanat, että täy- 
dellisessä esityksessä kuuluvat käsite ja kuva yhteen kuin mies ja vaimo...» 
(Karl Marx, Tukholma 1922) 


» Valittujen teosten» ensi niteessä valaisee Marxin ja Engelsin elämää joukko 
muistelmia, joitten kirjoittajina ovat Engels, Liebknecht, Lafargue. Kun En- 
gels tällöin rajoittuu vain suuriin piirteisiin, voi sanoa, ettei näissä muistelmis- 
sa porauduta niin syvälle neron olemukseen kuin esim. Mehring Marx- 
elämäkertansa eräissä luvuissa (vrt. Soihtu n:o 20/1937, 7—8/1938). Mutta 
tämä ei estä sitä, että Marxin ja Engelsin elämän pääpiirteiden lisäksi heidän 
olemuksensa arkinen puoli saa monien pikkupiirteiden kautta elävän ja mie- 
lenkiintoisen tulkinnan. Manifestien, syvällisten tutkimusten ja kansainvälis- 
ten työväenkokousten suurmiehet esiintyvät tässä elävinä yksityisihmisinä: 
herättää erikoisesti huomiota heidän vapaa, luonnollinen, iloinen elämäntyy- 
linsä keskellä suurimpiakin huolia ja vaikeuksia. Heissä ei ole mitään siitä 
elämällevieraasta askeettisuudesta ja suvaitsemattomuudesta, joka monesti on 
ollut yhdistyneenä työväenliikkeen johtaviin miehiin. 

Näiden elämänkerrallisten lukujen jälkeen seuraa kirjan varsinainen sisältö. 
Se alkaa täysin aiheellisesti Marxin ja Engelsin yhdessä kirjoittamalla »Kom- 
munistisella Manifestilla», helmikuun vallankumousten mahtavalla alkusoitol- 
la, joka samalla on alkusoitto Marxin ja Engelsin kuolemattomalle yhteistoi- 
minnalle vuosikymmenien aikana — ja alkusoitto uudenaikaiselle työväenliik- 
keelle koko maailmassa. »Kommunistisen Manifestin» yhteyteen on edelleen 
ryhmitetty joukko Marxin ja Engelsin pienempiä kirjoitelmia taloustieteen 


alalta — olisi voitu julkaista ne ehkä myöhemminkin, siinä osassa, jossa niiden 
koskettelemat suuret taloustieteelliset teokset — ennenkaikkea »Poliittisen 
taloustieteen arvostelu» — itse tulevat julkisuuteen, mutta toisaalta tekevät ne 
nyt julkaistuina muutenkin monipuolisen I osan sitäkin täydellisemmäksi, 
Niinikään on suomennettu sikermä Marxin ja Engelsin kirjeitä — toivottavasti 
suurempikin määrä! — sekä Soihdussa aikaisemmin osittain julkaistu Engelsin 
tutkielma »Historiallisesta materialismista». Vihdoin seuraavat Engelsin suuret 
teokset »Anti-Diihring» ja »Feuerbach». Niinkuin edellisestä huomataan, on 
» Valittujen teosten» ensi osa omistettu ennenkaikkea Engelsille. Tähän onkin 
aihetta. Ensiksikin on Engelsin työ jäänyt monesti valitettavassa määrin Mar- 
xin työn varjoon tai suorastaan tuntemattomaksi. Kuitenkin on muistettava, 
että ilman »Feuerbachin», »Anti-Diihringin» ja »Perheen alkuperän» tunte- 
mista ei marxilaisuuden tuntemisesta vielä voi olla puhetta. Kautsky sanookin 
varmasti syystä, että »lähinnä ”Pääomaa' on ?Anti-Dähring' tullut uudenaikai- 
sen sosialismin perustajaksi». Mutta on vielä toinenkin syy, miksi juuri 
» Valittujen teosten» ensi osa on julkaistu Engelsin merkeissä. Tähän osaan on 
keskitetty marxilaisuuden filosofinen aines. Ja siinä työnjaossa, joka syntyi 
Marxin ja Engelsin välillä, tuli jälkimmäisen osalle juuri filosofia ja siihen 
liittyvät uudenaikaiset luonnontieteet. 

Sanoimme edellä »Feuerbachia» suureksi: tämä on käsitettävä laadullisesti. 
Sillä kooltaan se on suppea, mutta sisällöltään silti perustava esitys siitä 
filosofisesta perinnöstä, jonka Marx ja Engels olivat Saksan klassilliselta filoso- 
fialta saaneet. Tämä teos ilmestyi tosin vasta Marxin kuoltua (nim. v. 1888), 
mutta sen alkujuuret ovat Marxin ja Engelsin yhteistyön ensi vuosissa. Jo 
1845 mainitaan heidän suunnitelleen tilintekoa klassillisen filosofian kanssa. 
Se jäi silloin konseptiasteelle, mutta tämän työn pohjalla voi Engels vuosi- 
kymmeniä myöhemmin suorittaa työnsä laajemmin perspektiivein. Semmoisi- 
naan on otettu mukaan Marxin kuuluisat teesit Feuerbachista, jotka paljon 
muun aineksen tuhoutuessa olivat vallankumousvuosina säilyneet. »Feuer- 
bachissa» Engels ennenkaikkea haluaa vetää kehityslinjan Hegel — Feuerbach 
— Marx, ja hän vetää sen loistavasti luoden sekasortoonkin selvyyttä. Mutta 
hän vetää samalla suuren linjan filosofian kehittymiselle ylipäänsä: hän näkee 
sen materialismin ja idealismin historiallisessa, dialektisessa kamppailussa. Ja 
niin on tämä dialektiikka kytketty suureen historialliseen liikuntaan, että yhtä 
oikeutettu ja hedelmällinen kuin ranskalainen luonnontieteellinen materialis- 
mi kaikessa mekaanisuudessaankin oli omassa vaiheessaan, yhtä oikeutettu ja 
uusia uria avaava oli vuorostaan Hegelin idealismi, joka löysi dialektiikan; 
yhtä välttämätön rengas ketjussa kuin oli Feuerbachin materialismi kuolinis- 
kuna Hegel-jäljittelijäin hedelmättömälle paikallaanpolkemiselle, yhtä välttä- 
mätön oli se synteesi, jonka Marx loi yhdistämällä materialismin ja hegeliläi- 
sen dialektiikan, löytämällä Feuerbachin uskontofilosofian perusteen, ihmisen 
takaa vielä syvemmän perusteen, yhteiskunnan, tuotantovoimat. Ja kääntäen: 
se mikä tunnustetaan edistykseksi 1700-luvulla, luonnontieteellinen, mekaani- 
nen materialismi, on karkeata taantumusta esiintyessään uudelleen 1800- 
luvun puolivälissä (ja vihdoin Dähringillä) kuten taantumusta on sekin, että 
Hegelin idealismi vielä kummittelee aikana, jolloin yhteiskunnalliset mullis- 
tukset, luonnontieteet ja sosiologia ovat antaneet uudet kumoukselliset aseet 
filosofiankin käsiin. Juuri tältä täydellisimmässä mielessä historialliselta, 
objektiiviselta ja tieteelliseltä kannalta voi Engels niin oikeamielisesti ja vas- 


taansanomattomasti määritellä sekä positiivisen että negatiivisen Feuerbachis- 
sa. Ja samalla hän esittää perustan marxilaiselle filosofialle, marxilaiselle 
maailmankatsomukselle. Tämä dialektinen materialismi on edistyksellisin tie- 
toteoreettinen metodi, se luo sisältöntä jokahetkisessä dialektissa prosessissa, 
todellisuuden havainnoimisessa, itsensä soveltamisessa ja virheittensä korjaa- 
misessa, se on peloton maailmankatsomus, joka ei petä itseään metafyysisillä 
kuvitteluilla. Se on jotain muuta kuin se, mitä poroporvari ymmärtää materia- 
lismilla: 


»Poroporvari ymmärtää materialismilla ylensyömistä, juomista, silmäin 
pyyntöä, lihan himoa ja elämän koreutta, rahanhimoa, saituutta, ahneutta, 
voiton tekoa ja pörssihuijausta, sanalla sanoen kaikkia niitä tahraisia paheita, 
joiden valtaan hän itse kaikessa hiljaisuudessa antautuu; ja idealismilla 
ymmärtää hän uskoa hyveeseen, yleistä ihmisrakkautta ja ylipäänsä 'parem- 
paa maailmaa”, joilla hän toisten edessä ylvästelee, mutta joihin hän itse 
uskoo korkeintaan niin kauan kuin hänen on kärsittävä krapulasta ja varari- 
kosta, jotka välttämättömästi seuraavat hänen tavanomaisia 'materialistisia? 
hurjastelujaan, ja laulaa samalla mielilauluaan: Mikä on ihminen — puoleksi 
eläin, puoleksi enkeli.» (Valitut teokset, s. 495.) 


Läheisesti »Feuerbachiin» liittyy »Anti-Dihring». Se käsittelee monessa 
suhteessa samoja kysymyksiä kuin »Feuerbach», mutta laajemmin, yksityis- 
kohtaisemmin. Onhan kysymyksessä teos, joka nyt »Valituissa teoksissa» 
käsittää kolmisensataa sivua, muodostaen sen pääosan. »Anti-Dihring» ilmes- 
tyi 1877 »Vorwärts»-lehdessä ja 1878 kirjana. Kuten edellä mainittiin, on se 


»Pääoman» rinnalla marxilaisuuden pääteos. Sen synnystä kertoo Kautsky: 


» Elettiin juuri sosialistilain aattoa. Osa Saksan sosialidemokratiaa eli mitä 
rohkeimmissa toiveissa: suurimmat vaikeudet näyttivät voitetuilta ja moni 
näki jo päivän koittavan, jolloin sosialidemokraattinen enemmistö Saksan 
valtiopäivillä oli ryhtyvä »sosialistista valtiota» toteuttamaan, ja halkoi pää- 
tään ajatuksilla, miten tätä mukavimmin ja tuskattomimmin oli ruvettava 
panemaan toimeen. Sosialidemokratia oli nouseva aurinko, eikä köyhälistö 
yksin kääntynyt sitä kohti, vaan myös joukko omistavien luokkien tyytymättö- 
miä aineksia, epäonnistuneita neroja, jotka toivoivat saavansa työväeltä sen 
tunnustuksen, jota porvaristo ei heille ollut antanut, rokotuksen vastustajia, 
luonnonlääkäreitä, kaikenlaatuisia kirjailijoita ja sen semmoisia. Oli vaikea 
erottaa tuollaisia aineksia niistä, jotka tulivat luoksemme todella harrastaen 
köyhälistön asiaa eivätkä vain siksi, että olivat porvaristoon suuttuneet. Osa 
tovereita, nuoret ja kokemattomat varsinkin, tervehti kaikkia näitä tulokkaita 
ilolla: tosiaankin, kun kerran jo professorit ja tohtorit kääntyivät sosialide- 
mokratiaan, niin ei voitto voinut olla kaukana.» 

» Mutta herroilla professoreilla ja tohtoreilla ei ollut aikomustakaan rikkoa 
välejään porvariston kanssa. He tahtoivat vain sosialidemokratian avulla 
näytellä jotain osaa, tahtoivat myös sen kautta saavuttaa porvaristonkin 
tunnustuksen. Heidän kaikkien täytyi siksi myös yrittää siistitä sosialidemok- 
ratiaa, tehdä sitä salonkikuntoiseksi, ottaa siltä sen proletaarinen luonne. — 
Tällöin oli sulku pantava näille porvarillis-ideologisille aineksille, jotka alkoi- 
vat tähän suuntaan vaikuttaa sosialidemokratiaan. Etevimpiä ja lahjakkaim- 
pia näiden salonkisosialistien kesken oli kieltämättä berliiniläinen yksityisdo- 
sentti Eugen Diihring. Hän alkoi saavuttaa Berliinissä vaikutusta varsinkin 


puolueen nuoremman aineksen kesken. Hän ei ollut mikään halveksittava 
vastustaja ja siksi vaativat vanhemmat toverit itseään Engelsiä nousemaan 
tätä miestä vastaan ja osoittamaan hänen filosofiansa onttouden sekä samalla 
vetämään liikkeelle tarkkoja rajaviivoja.» 


Ja Kautsky sanoo vielä: »Diihring oli ollut hyvin monipuolinen, hän 
kirjoitti matematiikasta ja mekaniikasta, filosofiasta ja taloustieteestä, lakitie- 
teestä ja historiasta. Kaikille näille aloille seurasi häntä Engels, joka oli yhtä 
monipuolinen kuin Dähring, mutta hieman toisella tavalla. Hänen monipuoli- 
suutensa yhtyi perusteellisuuteen.» Kuten Engels »Feuerbachissa» teilasi jälki- 
hegeliaanit ja jälkifeuerbachilaiset, koska nämä eivät enää vastanneet historial- 
lista ja tieteellistä kehitystä, samoin hän armottomasti teilasi dosentti Diihrin- 
gin, jonka mekaaninen materialismi olisi ollut edistyksellistä vuonna 1770, 
mutta oli taantumusta sata vuotta myöhemmin, ja jossa epäitsenäiseen eklek- 
tisismiin yhtyi sitä suuruudenhullumpi kuvittelu omasta asemastaan tieteen 
viimeisenä sanana. Engelsin geniaalinen iva viettää voittojuhlia poloisen 
Eugen Diihringin peittoamisessa; hänen aseensa ovat lukemattomat, hänen 
menestyksensä täydellinen. Minne ikinä Diihring oli uloittanut tieteelliset 
retkeilynsä, sinne seuraa häntä myös Engels paljastaen hänen pintapuolisuu- 
tensa, hänen ristiriitaisuutensa, hänen tieteelliset varkautensa. Yksityisdosentti 
Eugen Dühring oli kuvitellut olevansa viimeinen yleisnero, viimeinen polyhis- 
tori: hän sai nähdä, että hän itse oli vain harrastelija joutuessaan vastakkain 
historian ehkä todella viimeisen polyhistorin kanssa: yleisneron, jonka luomi- 
seksi tosin tarvittiin kahden miehen yhteinen elämänkestänyt ajatus- ja tutki- 
mustyö. Onhan tunnettua, että Marx on kirjoittanut sen esityksen taloustie- 
teestä, jolle »Anti-Diihringin» keskimmäinen osa rakentuu. Mutta mitä siinä 
onkaan lisäksi! Engels käsittelee luonnontiedettä, kosmogoniaa, fysiikkaa, 
kemiaa, integraalilaskentoa, hän erittelee marxilaisesti kysymykset moraalista 
ja totuudesta, hän esittää havainnollisesti dialektiikan lait; hän kuvaa sosialis- 
min kehitystä utopiasta tieteeksi ja valtion häviötä, mutta hän luo myös 
ihmeellistä selvyyttä ja johdonmukaisuutta sotataidon historiaan — tämä mies 
oli syvästi tutkinut myös sotahistoriaa ja sotatiedettä. 

Kävi niin, että Dähring luuloistaan huolimatta ei jäänyt suurena vuosisatai- 
sena tiedemiehenä historiaan, vaan yksinkertaisesti miehenä, jonka Engels 
teilasi. Jonka Engels teilasi niin, että hänen «Anti-Dihringinsä» tuli erääksi 
historian suurista pamfleteista. Ja kuitenkin: vaikka meidän ajallamme on 
omat Diihringinsä — se laji elää yhtä kauan kuin inhimillinen tyhmyys elää! — 
tuntuu Engelsin teoksen suurin mielenkiinto sittenkin kätkeytyvän sen positii- 
viseen puoleen, siihen, missä hän eri aloilla luo perustan marxilaiselle tieteel- 
le. On tietenkin mahdotonta tällaisen esityksen puitteissa yrittääkään selostaa 
Engelsin kirjan tätä puolta. Mahdotonta on edes toteuttaa sitä, mihin sormet 
eniten syhyvät: lainata niitä kohtia, joissa Engelsin ajattelu ja tyyli ovat 
luoneet monumentaalisimmat saavutuksensa. Tämä kirja on kunkin luettava 
itse ja luettava huolella ja hartaudella: siinä on kieltämättä paikkoja, joissa sen 
kirjoittajaa vähemmän monipuolinen lukija saa pinnistää ajatustaan. Mutta 
siitä saa myös tietämykselleen korvaamattomia aarteita. Se on rajattoman 
rikas. 

Mainitsen lopuksi jonkin sanan »Valittujen teosten» suomennostyöstä. Se 
on Akateemisen Sosialistiseuran jäsenten kollektiivista työtä ja sinänsä kun- 


nioitettavan harrastuksen ja uhrautuvaisuuden osoitus. Työn jaon ja työn 
kiireellisyyden vuoksi on käännös kuitenkin jossakin määrin epätasaista: mil- 
loin on tyylilliset seikat uhrattu sanatarkkuudelle, milloin taas autenttinen 
pätevyys sujuvalle kielelle. Seuraavien osien kohdalla on toivottavasti mahdol- 
lisuus järjestää käännöstyä siten, että eri teosten alaa vastaa mahdollisimman 
suuri asiantuntemus kääntäjäin puolella; kysymyshän on työstä, joka tehdään 
vuosikymmeniä varten, ja jonka on oltava sekä tieteellisesti tarkkaa että 
kielellisesti ajanmukaista. Myös alaviittoihin on kaikilla aloilla — kuten nyt 
esim. luonnontieteissä — saatava virheettömiä tietoja. Nyt esiintyi virheelli- 
syyksiä, jotka asiain mahdollisesta vähäpätöisyydestä huolimatta ovat harmil- 
lisia. Ei 1813-83 elänyt Richard Wagner ollut »saksalainen filosofi» (s. 199), 
eivät Königgrätz ja Sedan olleet »Napoleonin sotien aikaisia taisteluita» (s. 
211)... Muista samantapaisista Homeroksen torkahtamisista puhumatta. 

Älköön näitä pieniä kriitillisiä huomautuksia käsitettäkö yritykseksi vähek- 
syä teoksen julkaisijain ja kääntäjäin työtä — se on vaikeudet huomioon ottaen 
ollut ihailtavaa — tarkoitus on vain tuoda esiin se, että uuden kustannusliik- 
keen saatua organisaationsa valmiiksi on entistä tarpeellisempaa ja myös 
suuremmat mahdollisuudet kiinnittää huomio jatkuvan julkaisutyön täydelli- 
seen pätevyyteen; tarkoitus on myös kolkuttaa yleensä työväen sivistystoimin- 
nassa työskentelevien omaatuntoa tämän suurtyön suhteen, jonka pitäisi kuu- 
lua heillekin. Eri alojen edustajat pitäisi saada vedettyä julkaisutyöhön 
mukaan, onhan kysymyksessä sellaisten historiallisten teosten suomentaminen 
kuin »Luokkataistelut Ranskassa» ja »Saksan vallankumous ja vastavallanku- 
mous», sellaisten sosiologisten teosten kuin » Työväenluokan asema Englannis- 
sa» ja »Perheen alkuperä», ja tulevathan epäilemättä kysymykseen myös 
Marxin suuret taloudelliset teokset kuten »Poliittisen taloustieteen arvostelu» 
ja toivottavasti myös »Pääoman» II ja III osa. Edessä on työkenttä, joka 
tarvitsee työväenliikkeemme kaikkia koulittuja voimia. Mutta myös työkenttä, 
joka herättää suuria ajatuksia, ylpeitä toiveita. Suomen työväenluokka on 
tämän työn arvoinen. Ja se myös ymmärtää tämän työn arvon. Sillä marxilai- 
sen tieteen tehtävänä ei ole ainoastaan selittää maailmaa, vaan myös muuttaa 
se. 


Soihtu n:o 45/1939 

Esittely ASS:n piirissä suomennettujen Marxin ja Engelsin Valittujen teos- 
ten 1. sidoksesta, joka Cay Sundströmin esipuheella varustettuna ilmestyi Koy 
Tieteen kustantamana 1938. Myös 2. sidoksen sisältö (klassikkojen historialli- 
sia tutkimuksia) oli välirauhan aikana tullut ainakin pääosin suomennetuksi 
(mm. RP teoksen » Revolution und Kontrarevolution in Deutschland»), mutta 
käsikirjoitukset tuhoutuivat jatkosodan aikaisessa Helsingin pommituksessa. 

Uuden Venäjän luojia 


Vapaammat tuulet puhaltavat maamme kustannustoiminnassa. Käännöstoi- 
minta, jota Lapuan jälkivuosina ympäröi pelon ja varovaisuuden Kiinanmuu- 
ri, on parin viime vuoden aikana ilahduttavasti ottanut ajan merkeistä vaarin. 
Ruotsin modernista yhteiskunnallisesta kirjallisuudesta on käännetty monia 
mielenkiintoisia edustajia, Amerikan uusi mahtava kirjallisuus tulee tunnetuk- 
si eräiden näytteiden kautta, Martin du Gardin »Thibaultin suvun» kautta 
solmitaan katkenneet yhdyssiteet suureen ranskalaiseen romaaniperinteeseen. 
On luonnollista, että uusi venäläinen kirjallisuus tässä omaksumisessa on 
jäänyt viimeiseksi: ennakkoluulojen muurit ovat tässä olleet vahvinta kaikista 
rakennusaineista: sekä sosiaalista että kansallista tuhmuutta. Mutta mikään 
Kiinanmuuri ei kestä loppumattomasti. Kustannustoimintaa ei lopultakaan 
määrää vain kustantajain ideologia, vaan myös lukevan yleisön tarpeet ja 
vaatimukset. Ja mitä mieltä oltaneenkin Idän vallankumouksesta ja sen luo- 
masta uudesta yhteiskunnasta, halutaan toki lukea siitä pätevämpää kuin on 
meidän fascististen piiriemme tehdasmainen kauhupropaganda. Halutaan 
tutustua Venäjän omaan uuteen kirjallisuuteen, joka niin voimakkaasti elää 
suurten mullistusten mukana ja kuvastaa niitä. Ja luonnoton Kiinanmuuri 
alkaa täälläkin murtua. Ensin saamme kirjallisuutta, joka on syntynyt laidem- 
malla: muistissa on Veresajevin »Sisarukset», Nizovoin » Valtameri» ja eräät 
muut. Sitten suorittaa pieni Kirjailijain Kustannusliike rohkean teon julkaise- 
malla suomeksi erään neuvostovenäläisen kirjallisuuden keskeisimmistä teok- 
sista: Solohovin »Aron raivaajat». Esimerkki rohkaisee ja kantaa hedelmää: 
Koy Gummerus, joka muutenkin on viime aikoina herättänyt huomiota 
ennakkoluulottomuudellaan, on nyt julkaissut Aleksei Tolstoin »Tsaari Pietari 
I:n», joka lajissaan on yhtä edustava näyte neuvostovenäläisestä kirjallisuudes- 
ta kuin »Aron raivaajatv. Kustantajalle on lausuttava tästä teosta vilpitön 
kiitos. 

Aleksei Nikolajevits Tolstoi, suuren Leo Tolstoin pojanpoika, on syntynyt 
1882, ja esiintyi jo vanhan järjestelmän aikana Venäjän tilanomistajaluokan 
elämän kuvaajana. Vallankumouksen jälkeen hän muutti maasta sinne kuiten- 
kin jälleen palaten. Tällä hetkellä hän on Venäjän kirjallisuuden johtavia 
nimiä: Gorkin kuoltua hän näyttää perineen tämän edustavan aseman neuvos- 
totasavallan julkisuuden estradilla. Kirjailijana hän jatkaa suuren venäläisen 
romaanitaiteen perinteitä, jossa psykologinen herkkyys yhtyy leveään, rikkaa- 
seen realismiin ja eepillisyyteen. Hänen viime vuosina syntyneessä historialli- 
sessa romaanissaan »Tsaari Pietari I» uumoilee monessa suhteessa yhtymä- 
kohtia Venäjän yhteiskunnallisen ja poliittisen kehityksen kehityksen viime 


vaiheeseen. Se on ajan kuvastin, kuten kuluneiden vuosikymmenien muut 
suuret tilittäjät: jokin Serafimovitsin »Rautavyöry» kansalaissotien kaaoksen ja 
sankaruuden kuvaaja, jokin Gladkovin »Sementti» yhteiskunnan ja elämän 
vaikean uudestisyntymisen, jokin Solohovin »Aron raivaajat» viisivuotissuun- 
nitelmien valtavan ponnistuksen. Tässä sarjassa merkitsee Tolstoin »Tsaari 
Pietari» uutta mielenkiintoista vaihetta. 

Tuon vaiheen ulkonaiset syyt! Maailmanvallankumouksen taantuessa kiin- 
tyy huomio ratkaisevasti »sosialismiin yhdessä maassa». Työväenliikkeen 
koko maailmassa joutuessa puolustusasemiin muodostuu Neuvostoliitto yhä 
enemmän siksi etuvarustukseksi, jonka kestämisestä tai kaatumisesta riippuu 
edistys maapallolla. Ja fascismin hyökyaaltojen kohoillessa uhkaavina ja 
ahnaina tämän edistyksen kallion ympärillä kiihtyy myös kilpaa tämän etuva- 
rustuksen lujittaminen ja rakennustyö. Samalla kun ulkopoliittisiin tekijöihin 
nojautuva oppositio armottomasti tukahdutetaan, samalla pyritään määrätie- 
toisesti kohottamaan elintasoa ja yli byrokratian luomaan suoraa suhdetta 
kansan suurien massojen ja niiden johtajain välillä. Samalla kun punaista 
armeijaa kehitetään ja sen uskollisuus tahdotaan varmistaa, samaan aikaan 
ilmoittaa Molotov virallisesti, että sosialismi on saavutettu Neuvostoliitossa ja 
kurssi otetaan kohti kommunismia. Maailmanpoliittisen tilanteen näin kään- 
täessä Venäjän katseen yhä enemmän sisäänpäin, luodaan myös uudelleen 
patriotismin käsite. Työläisellä, jolla ei ole menetettävänä muuta kuin kah- 
leensa, ei ole mitään puolustettavanakaan: ei isänmaata. Mutta sosialistisen 
Venäjän työläisellä on isänmaa puolustettavanaan: hän on patriootti, täydelli- 
semmin kuin milloinkaan porvarilliset isänmaanystävät, joiden patriotismiin 
aina on sisältynyt määrätty sosiaalinen kaksinaisuus. Huomio kääntyy isän- 
maan historiaan. Kun ennen sosialismi nähtiin vain työväenliikkeen ja viime 
kädessä lokakuun vallankumouksen työnä, nähdään nyt yhä enemmän koko 
Venäjän historian kontinuiteetti, keskeytymätön jatkuvaisuus, omine edelly- 
tyksineen ja omine välttämättömyyksineen. Pokrovskin jyrkästi proletaarinen 
ja kansainvälinen historiankäsitys saa väistyä; menneisyyttä ei nähdä enää 
vain orjuuden historiana. Venäjän proletariaatti, Venäjän sosialismi näkee 
itsensä rikkaan sivistysperinnön turvaajana ja toteuttajana, vuosisataisten 
vapaus- ja edistyspyrkimysten perilleviejänä. Siellä kohoaa historian hämyssä 
mahtava hahmo, jossa monet tämänkin hetken probleemit tuntuvat keskitty- 
vän. Pietari Suuren arvoituksellinen hahmo! Kuten bolsevikit sortivat maahan 
vanhan tsaristisen järjestelmän, keskiaikaisuuden jätteet, niin teki tsaari Pietari 
lopun keskiaikaisesta feodaalisesta ja aasialaisesta Venäjästä. Kuten bolsevikit 
sähkön, voimalaitosten, suurteollisuuden ja marxilaisuuden avulla luovat 
eurooppalaisen Venäjän, samoin teki omassa ajankohdassaan tsaari Pietari 
kaupan, manufaktuurien, merkantilismin ja länsimaisen absolutismin avulla. 
Tsaari Pietari loi uutta orjuutusta, mutta tämän orjuutuksen saneli historialli- 
nen välttämättömyys, ja sille rakentuu seuraavan aikakauden taloudellinen 
edistys, joka taas luo aseet yhteiskunnalliselle edistykselle. Bolöevikit loivat 
köyhälistön diktatuurin, mutta missä orjuudessa olisikaan Venäjän kansa nyt 
ilman sitä! Tsaari Pietari loi voimakkaan armeijan ja turvasi Venäjän aseman; 
bolsevikit näkevät itsensä tässäkin hänen isänmaallisuutensa perijöinä. 

Tässä rinnakkaisuudessa näkisin Tolstoin lähtökohdan ja hänen romaaninsa 
suurimman mielenkiinnon. Samalla kun hän lähestyy kuvattavaansa taiteilija- 
na, tarttuu hän aiheeseensa myös sosiologina. Jos odotamme nyt tuloksena 


historiallista propagandaromaania ja teoreettista rakentelua, erehdymme; 
Tolstoi ei mestaroi historiallista todellisuutta. Hän ei peittele silloisen Venäjän 
kurjuutta, venäläisen kansan silloista viheliäisyyttä. Hän ei tee yritystäkääti 


luoda tsaari Pietarista jotakin ihannehahmoa, yhtä vähän kuin hän koettaa? 


salata hänen luomansa järjestelmän riistoluonnetta. Pietari on sairas, peloitta= 
va, mielivaltainen, eläimellinen, mutta hänen eläimellisyytensä on myös vita- 
liteettiä, joka uskaltaa ja voi uhmata niitä vuorenkorkuisia vastuksia, jotka! 
yhä uudelleen kasaantuvat hänen eteensä, onnettomuuksia, jotka tuntuvat 
pirstovan kaiken jo aikaansaadun. Hänen mielivaltaisuutensa on myös selvä" 
näköisyyttä ja vääjäämättömyyttä: » Minä en ole paha... Jokainen, joka elää 
Moskovassa, tulee raivohulluksi... Venäjällä täytyy särkeä kaikki, vasta 
sitten rakentaa uudelleen...» Tolstoin suuri ansio onkin se luonnollinen ja 
vakuuttava tapa, jolla hän esittää tsaari Pietarin kehityksen hallitsijana ja 
ihmisenä. Nuoruus lapsellisine leikkeineen ja mielettömine hurjasteluineen ei 


tunnu lupaavan mitään, mutta nuoressa hallitsijassa on muutakin kuin ruu- 
miillinen vitaalisuutensa, on hengen vitaalisuus, ja tarvitaan vain tutustumi= | 
nen Moskovan saksalaisiin, jotta tämä elinvoima saa myönteisen suunnan. On 


jotain liikuttavaa ja syvästi kunnioitettavaa siinä tarmossa ja peräänantamatto- 
muudessa, jolla Pietari kamppailee uusien probleemien kanssa. Maa on sisäi- 
sesti mätänemässä, hallitsija voimaton, kauppa ja porvaristo kahlehdittu; 
pajariluokka terrorisoi talonpoikia ja koko maata, kirkko vetää oppimatonta 
kansaa mielipuolisuuden yöhön; viholliset uhkaavat ulkoapäin — Pietari alkaa 
uudistustyönsä perusteista, hänen »täytyy särkeä kaikki, vasta sitten rakentaa 
uudelleen». Euroopan elinkeinoelämä ja tekniikka, yhteiskunnallinen järjestel- 
mä ja politiikka paljastuvat hänelle yhä uusina kiihoittavina ihmeinä, hän 
opiskelee lapsen innostuksella, hän omaksuu lapsen naiivisuudella, mutta hän 
toteuttaa ihanteensa miehen tarmolla ja vääjäämättömyydellä. Hän opiskelee 
laivanrakennusta, sotatekniikkaa, hän luo kauppoja, manufaktuureja, kaupun- 
keja. Tuossa kaikessa on suuruutta, joka nostaa Pietarin hallitsijana paljon 
yläpuolelle vaarallisen vastustajansa Kaarle XII:n. Omaa sivistymättömyyt- 
tään, omia heikkouksiaan, omaa sairauttaan vastaan kamppaillen hän kasvaa 
taistelijaksi, joka pystyy uhmaamaan myös ajan ja olojen mielettömyyttä, 
sivistymättömyyttä ja sairautta, pystyy pakoittamaan olot uusiin uomiin. 
Aika, olot: Tolstoi kuvaa niitä tunnollisuudella, joka tekee hänen romaa- 
ninsa historiallisuuden erinomaisen uskottavaksi. Tarvitsee vain selailla jotain 
tieteellistä historiaa Pietarista voidakseen todeta, miten uskollisena kirjailija 
on pysynyt faktoille. Mutta hän ei tyydy ulkonaisiin puitteisiin. Yhteiskunta 
kaikkine luokkineen elää elämää, joka on kuvattu havainnollisesti ja jäsennel- 


ty kirkkaasti. Vanhoilliset, uhmaavat ja nöyryytetyt pajarit, yritteliäät ja 


nousukasmaisen uteliaat porvarispiirit, uusien talousmuotojen kotiutuminen, 
Pietarin toteuttamat uudet eurooppalaiset pukeutumis- ja seurustelumuodot, 
partojen katkaiseminen, »jumalaton» tupakka, kahvi ja peruna... Kohtaam- 
me paljon kauhistuttavan rinnalla monia huvittavia laatukuvia: yhteistä 
molemmille on aito historiallinen tunnelma. Mutta historiallinen aitous ei 
vielä takaa taiteellista aitoutta! Ja onkin sanottava, että Tolstoin tavaton 
historiallinen tunnollisuus tuntuu monesti kahlitsevan hänen runoutensa 
esteetöntä elämää — pyrittäessä tunnontarkkaan kaikkien oleellisten ilmiöitten 


havainnollistuttamiseen tuntuu kokonaisuus kärsivän ja joskus luulemme" 


lukevamme vain historiallista lukukirjaa. Omasta puolestani olen ollut Tols- 


14. 


toin kirjaan taideteoksena jollakin tavoin pettynyt; nähtyäni aikaisemmin 
hänen romaaninsa perusteella luodun valtavan samannimisen elokuvan, joka 
epäilemättä on neuvostovenäläisen filmin klassillisia saavutuksia. 

Etsittäessä vertauskohtaa kirjallisuudesta, tulee lähinnä mieleen Mere3kovs- 
kin samaa aihetta kuvaava »Kristus ja Antikristus». On vaikeata vertailla 
taiteilijoina mystikkoa ja sosiologia, vanhan järjestelmän dekadenttia ja uuden 
yhteiskunnan edustajaa. Mutta kun Mereskovski näkee vain »henkien taiste- 
lun», Pietarin taistelun keskiaikaista taikauskoa vastaan, näkee Tolstoikin 
tämän taistelun, mutta myös paljon enemmän. Hän näkee luokkayhteiskun- 
nan ja luokkataistelun, luokkien dialektisen liikunnan, aineen ja hengen 
salaperäisen vuorovaikutuksen. MereSkovskin puutteet ovat tässä korjaamatto- 
mat, Tolstoin puutteiden voittamisessa elää kirjallisuuden kehittyminen ja 
tulevaisuus. 


Tulenkantajat n:o 13/1939 


Arvosteltu teos Aleksei Tolstoin » Tsaari Pietari I» (I-II) ilmestynyt KJG:n 
kustantamana 1939. Maininta AT:stä Leo Tolstoin pojanpoikana on erheelli- 
nen; kuului saman suvun eri haaraan. 

Erotiikan sosiologi 


Yhä uudistuneiden vaatimusten jälkeen on nyt siis myös Dreiseriä saatu 
suomenkielelle. Otava on julkaissut tämän uuden maailman johtavan romaa- 
nikirjailijan ensimmäisenä (1911) ilmestyneen teoksen »Jennie Gerhardt» - 
varsinainen esikoisteos »Sister Carrie» (1900) estettiin aikanaan »epäsiveellise- 
nä» tulemasta julkisuuteen. Otavan valinnassa esiintyy ilmiö, joka näyttää 
olevan varsin oireellinen suurten kustantajaimme nykyisessä käännöstoimin- 
nassa — tällä kulttuuripolitiikalla on vastineensa sosiaalipolitiikassa! — tuo 
piirre, että kun yhä uudistuneiden vaatimusten ja yhä jatkuneen viivyttelyn 
jälkeen vihdoin annetaan yleiselle mielipiteelle myöten, se tapahtuu eräänlai- 
sen »pienemmän pahan» muodossa: ei suomenneta niitä teoksia, jotka ennen- 
kaikkea ovat levittäneet tekijänsä mainetta yli sivistyneen maailman, valitaan 
syrjemmältä, jotain varhaisemmasta tuotannosta, jotain epäoleellista, jotain 
vaarattomampaa. André Gide on tässä suhteessa ehkä huomattavin esimerkki. 
Kun häntä vihdoin (1936) käännetään, emme saa jotakin suuren ranskalaisen 
pääteoksista, jotakin »Immoralistia» ja » Vääränrahantekijöitä», vaan »Ahtaan 
portin», joka kyllä lajissaan on jotain täydellistä, mutta sittenkin Gidelle 
epäoleellinen, laidalta» valittu. Samantapainen ilmiö on nyt myös Dreiserin 
»Jennie Gerhardt», Luulevatko kustantajat tällä tavoin, eräänlaisin korvik- 
kein, voivansa tyydyttää lukijakunnan vaatimukset? Yrittävätkö he näin pestä 
kätensä suomalaisen kulttuurielämän edessä ja todeta itsetyytyväisesti, että 
ovat tehneet tehtävänsä ja voitavansa? Tehköön tällaisen yrityksen tyhjäksi 
yleisen mielipiteen painostus: hyvä on, me olemme saaneet alun, mutta me 
tahdomme myös lisää. Me tahdomme lukea aikamme johtavien kirjailijain 
pääteoksia omalla kielellämme. A 

Lauri Viljanen kirjoitti »Jennie Gerhardtista», että se on meidän ajallemme 
etäinen. Ja todellakin: emme kohtaa tässä sitä Dreiseriä, joka esiintyy romaa- 
nissa »Rahamies» (1912) ja ennenkaikkea kuulussa »Amerikkalaisessa murhe- 
näytelmässä» (1925) — sitä Dreiseriä, joka Dostojevskin psykologiaan yhdistää 
Zolan sosiologian ja Freudin psykoanalyysin, sitä Dreiseriä, joka lahjomatto- 
malla todellisuudenkuvauksellaan ja säälimättömällä paljastamisellaan ennen 
muita luo amerikkalaisen industrialismin epiikan, mutta samalla myös uudis- 
taa naturalistisen yhteiskuntaromaanin muodon. »Jennie Gerhardt» on tähän 
vaiheeseen verrattuna pehmeämpää ainesta: sen yhteydessä ovat arvostelijat 
voineet puhua jopa saksalaisesta tunteellisuudesta. Eikä vain sen sävy tunnu 
ajallemme ja aikamme Dreiserille vieraalta: myöskin romaanin elämänpiiri on 
jollakin tavoin kaukainen, ei vain puhtaasti ajallisesti, vaan myös elämäntun- 
noiltaan. Katselemme monesti kuin vanhaa teatteria, jonka jo peittää ajan 
patina. LT 

Ja kuitenkin: tämä on vain yksi puoli ilmiössä. Emme saa hetkeksikään 
erehtyä luulemaan, että Jennie Gerhardt» olisi vailla mielenkiintoa, että se 
olisi meissäkin herättämättä voimakasta taiteellista illusiota. Se on vanha 
näytelmä, mutta hyvä vanha näytelmä. Se on kappale amerikkalaisen yhteis- 
kunnan historiaa, se on kappale Amerikan taistelevaa kulttuuria. Tässä var- 
haisessa romaanissaan Dreiser tietoisesti asettuu siihen vapaamieliseen rinta- 
maan, joka kautta vuosikymmenien suoritti — ja yhä suorittaa — taistelua 


vanhoillista puritanismia ja pikkukaupunkimentaliteettia vastaan. Tuolla tais- 
telulla on pitkät perinteet ja voittamattomilta näyttävät vaikeudet, sillä on 
vastassaan Yhdysvaltain virallinen bostonilainen» kulttuurimielipide, kaikki 
se, millä tuossa maassa on mahtia ja arvovaltaa. Uskonnollinen ahdasmieli- 
syys, kaavamainen luokka-ajattelu, pikkukaupunkilainen rajoittuneisuus, su- 
kupuolinen tekopyhyys ovat vallassaolevan suunnan rintavarustuksia, joita 
vastaan nuori polvi toisensa jälkeen koettaa voimiaan ja edistysuskoaan Eräs 
n.s. Chicago-ryhmän varhainen tulkki on Dreiserin »Jennie Gerhardt», jonka 
osuus on sukupuolimoraalisella rintamaosalla. Se oli aikanaan isku amerikka- 
laisen puritanismin elinjuuriin. 

Jennie Gerhardt on keski-Lännen pikkukaupungin proletaarityttö, saksalais- 
amerikkalaisen työläisperheen lapsi, jossa ruumiillinen täydellisyys yhtyy 
rajattomaan sydämenhyvyyteen, raskaan työn todellisuus pikkuporvarillisiin 
kuvitteluihin onnesta ja huolettomasta elämästä, luontainen hengenjalous 
yhteiskunnalliseen epävarmuuteen ja passiivisuuteen. Tapaukset alkavat 1880, 
18-vuotias Jennie tulee silloin äitinsä kanssa siivoustyönhakuun kaupungin 
suurimpaan hotelliin. Kysymyksessä on siis aikakausi, joka edeltää amerikka- 
laisen industrialismin suurta ekspansiota: elämässä on vielä kumman rauhalli- 
nen, neitseellinen sävy. Kohtaamme työläisperheen, jonka päämies on täysi 
pikkuporvari, täynnä sosiaalisia, uskonnollisia ja siveellisiä ennakkoluuloja; 
hänen vaimonsa on passiivinen, kärsivä tyyppi, jolla on »taipumus murehti- 
miseen»; lapsilla, lukuunottamatta Jennie'ä, on päähuolena vapautuminen 
oman luokan kärsimyksistä, kiipeäminen omaa luokkaa korkeammalle; toinen 
toisensa jälkeen he jättävät vanhempansa. Vaimonsa kuoltua yksikseen teh- 
taanloukossa elävä Gerhardt on viiltävä symboli tuon työläispolven pikkupor- 
varillisen individualismin umpikujasta: hänen elämänkuvansa on raunioina, 
jäljellä on vain sairaalloisen kiihkeä uskonnollisuus. 

Suuren ekspansion edellisen kauden luonne ilmenee myös kertomuksen 
sosiaalisessa vastapuolessa. Jennie on hyvyydellään ja kauneudellaan herättä- 
nyt parin rikkaan miehen huomion, ensin kuuluisan, jo iäkkään senaattori 
Branderin, sitten keski-ikäisen liikemiehen Lester Kanen. Senaattori Brander 
jää oikeastaan pelkäksi varjokuvaksi, Kanesta sensijaan saamme varsin elävän 
luonnekuvan. Mutta kummankin sijoitamme joltisellakin varmuudella edelli- 
sen vuosisadan neitseellisiin vuosikymmeniin, koko heidän elämäntyylissään 
on jotakin ns. amerikanismille vierasta. Jennyn vie nyt kohtalo näiden kum- 
mankin miehen rakastajattareksi: molemmissa tapauksissa vaikuttavat hänen 
hyväsydämisen antautuvaisuutensa (hän on nainen, jolla on taipumus suku- 
puolisuuteen, määrittelee kirjailija) ja tahdottoman passiivisuutensa ohella 
kuvitelmat onnesta ja mahdollisuudesta auttaa omaisiaan. Vanha senaattori 
aikoo naida hänet, mutta kuolee ennättämättä mitenkään selvittää tilannetta. 
Ahdasmielinen isä ajaa Jennien katunaisena pois kotoaan; tämä synnyttää 
lapsen, joka näyttää tuhoavan kerrassaan hänen mahdollisuutensa jälleen 
yhteiskunnallisesti nousta. Mutta uudessa palveluspaikassaan hän kohtaa Les- 
ter Kanen, tarmokkaan ja määrätietoisen liikemiehen, ja heikkotahtoinen 
Jennie antautuu jälleen rakkaussuhteeseen, joka antaa hänelle vauraan toi- 
meentulon, mutta ei mitään varmuutta, sillä perheensä painostamana Kane ei 
uskalla mennä naimisiin rakastajattarensa kanssa. Jennie puolestaan salaa 
lapsensa olemassaolon. Hänen on vaikeata sopeutua uuteen luokkaympäris- 
töönsä. Hän kokee nöyryytyksiä, hänen asemaansa viitataan. Samaan aikaan 


kasvaa Kanen perheen painostus vapaamielisen pojan moitittavia elintapoja 
vastaan. Se, että Jennie Gerhardt on mieleltään jalo ja ruumiiltaan täydelli- 
nen, ei merkitse mitään sitä vastaan, että hän on alaluokan lapsi. Se, että hän 
vain toteuttaa luonnon perusolemusta, tahtoa rakkauteen ja lapseen, ei mer- 
kitse mitään sitä vastaan, että hänen suhteensa on laillistamaton, hän on 
syntinen nainen. Se että hän avioliitossa voisi olla hyvä vaimo ja hyvä äiti, 
mutta että tämän suhteen purkaminen merkitsisi hänen syöksemistään epätoi- 
voon ja yksinäisyyteen, ei merkitse mitään sitä vastaan, että tämä avioliitto 
loukkaisi sovinnaista moraalikäsitystä, seuraelämän hyviä tapoja ja liikemaail- 
man etuja. Tämä kysymyksen asettelu Dreiserin romaanissa nostaa jyrkästi 
vastakkain luonnollisen, »synnillisen» elämän rajattoman hyvyyden ja itsensä- 
uhrautuvaisuuden ja hallitsevan kapitalistisen ja puritaanisen maailman tosi- 
asiallisen julman vääryyden. Se on edellisen puolustus, syytös jälkimäistä 
vastaan. 

Mutta kirjailija ei vain aseta kysymystä, puolusta ja syytä. Hän myös 
suorittaa eksperimentin, kokeen, ei tiedemiehen kylmin, tunteettomin aivoin, 
vaan mukanaan lämmin, ihmisten kärsimyksille herkkä sydän. Hän on tässä — 
ja se on kirjan oleellisin puoli — rakkauselämän sosiologi, joka asettaa vastak- 
kain kahden luokan edustajat määrätyissä yhteiskunnallisissa olosuhteissa. 
Mistään musta-valko-tekniikasta ei ole kysymys. Jennie Gerhardt on enkeli- 
mäinen hyvyydessään, mutta hän ei suinkaan ole modernin taistelevan työ- 
väenluokan tytär. Hän on altis ja passiivinen kuin aikansa proletariaatti. Eivät 
toisaalta senaattori Brander tai Lester Kane ole mitään kaavamaisia näytelmä- 
tyyppejä aiheesta »rikas mies viettelee köyhän tytön». Eivät he myöskään ole 
amerikkalaisen suurkapitalismin tyypillisiä häikäilemättömiä edustajia. Kirjai- 


lija erittelee ymmärtämyksellä kummankin olemusta ja löytää erikoisesti 
Lester Kanesta ristiriitaisia, vastakkaisia piirteitä. Tämä on liikeylimystön 
lapsi, kasvatettu uskossa amerikkalaiseen kapitalismiin ja katoliseen jumalaan, 
mutta menettänyt uskonvarmuutensa kummassakin suhteessa. Suhde Jennieen 
on yhtä paljon kiintymyksen seuraus kuin ilmaus kapinasta suvun ja ympäris- 
tön ahtaita käsityksiä vastaan. Näin siis toinen etsii luonnollisuutta alhaalta 
päin, toinen etsii onnea ylhäältä. Mutta voivatko he olla onnellisia? 


» Tässä maailmassa tuntuu elollisten olioiden elämä rajoittuvan tietylle 
tasolle tai määrättyyn piiriin, ikäänkuin se olisi jo syntymästä asti välttämä- 
töntä olennoille, jotka asuvat aurinkoa kiertävällä taivaankappaleella. Kala ei 
esimerkiksi voi lähteä vesistään kohtaamaita tuhoa. Lintu ei voi tunkeutua 
kalojen valtakuntaan, saamatta maksaa siitä kalliisti. Kukkien loisista viidak- 
kojen ja syvän meren hirviöihin saakka näemme niiden kiertoliikkeeseen 
määrätyn luonnon aivan selvästi — tajuamme, kuinka päättäväisesti luonto 
pitää huolta siitä, että kaikkien elollisten elämä rajoittuu omaan piiriinsä. Ja 
huomaamme iloksemme, miten naurettavia ja aina kohtalokkaita seurauksia 
on siitä, että ne yrittävät jollakin tavoin irtautua oikeasta ympäristöstään. 

Ihmisestä puhuttaessa tämän rajoitusten teoriain voimassaoloa ei ole huo- 
mattu vielä yhtä selvästi. Emme tajua niin täsmälleen yhteiskuntamme lakeja, 
että voisimme tehdä ehdottomia yleistyksiä. Mutta toisten ihmisten mielipiteet, 
vaatimukset ja ennakkoluulot muodostavat rajoja, jotka ovat varmasti olemas- 
sa, vaikkei niihin voikaan koskea käsin. Kun miehet ja naiset hairahtuvat — se 
on: siirtyvät toiseen piiriin, kuin missä he ovat tottuneet liikkumaan, — ei se 
ole aivan samaa, kuin jos lintu olisi tunkeutunut veteen tai villipeto ihmisten 


asuinsijoille. Tuho ei seuraa heti. On mahdollista, etteivät ihmiset tee sen 
enempää, kuin kohottavat hämmästyneinä kulmiaan, nauravat ivallisesti, 
nostavat kätensä vastalauseeseen. Mutta ihmisten keskeiset piirit ovat kuiten- 
kin niin selvästi rajoitettuja, ettei kukaan voi lähteä omastaan tulematta 
tuomituksi. Johonkin ympäristöön syntynyt ja kasvatettu yksilö ei pysty tule- 
maan toimeen toisessa. Hän on kuin tiettyyn ilmatiheyteen tottunut lintu, joka 
ei voi elää mukavasti korkeammalla eikä matalammalla.» 


Dreiserillä on taipumusta — liekö saksalaista rotuperintöä — tällaiseen biolo- 
gisina kuvina etenevään elämänfilosofiaan. Se ei suinkaan aina vakuuta meitä. 
Ei edellä esitetty kuuluisa sitaattikaan tunnu omaavan mitään yleispätevyyttä, 
ei yhteiskunnassa yleensä — se ajatushan on sidottu luokkayhteiskuntaan — 
eikä edes amerikkalaisen nousevan kapitalismin yhteiskunnassa, jolle sentään 
aivan erikoisesti oli ominaista voimakas säätykierto. Mutta siitä erotiikan 
yhteiskunnallisesta eksperimentista, jonka Dreiser »Jennie Gerhardtissa» suo- 
rittaa, tämä sitaatti on jonkinlaisena yhteenvetona. Se tahtoo sanoa, että 
erotiikalla luokkayhteiskunnassa on rajat, joita ei voi rankaisematta ylittä 
rikkauden ja köyhyyden raja, sivistyksen ja sivistymättömyyden raja, keinote- 
koisten muotojen ja luonnollisuuden raja, tottumuksen ja rakkauselämän 
»ekonomisuuden» raja. Miten kirpeästi tämä tuleekaan esiin siinä tavassa, 
millä Dreiser kuvaa Kanen ja Jennien suhdetta: tuossa itsetietoisuudessa ja 
armollisuudessa, jolla mies kohtelee naista kuin olisi tämän hyväntekijä, ja 
siinä nöyrässä kiitollisuudessa, alistuvassa palvonnassa, jolla nainen tähän 
vastaa. Tässä on jo heidän suhteensa korjautumaton repeämä, jota ulkoiset 
tapaukset vielä laajentavat: heidän suhteensa joutuu imeläksi tosikertomuksek- 
si tyyliteltynä bulevardilehden palstoille, Kanen suvun painostus menee niin 
pitkälle, että Lesterin on valittava Jennien ja taloudellisen asemansa välillä; 
tätä valintaa vielä tehostaa nuoruudenystävättären tapaaminen, tyhjänpäiväi- 
sen, mutta vaivattoman olennon, jonka taso ja harrastukset ovat samat ja joka 
tarjoaa rauhaa kaikkien ristiriitojen jälkeen. Jennie jää toisen kerran yksin, ja 
hänen yksinäisyytensä muodostuu järkyttäväksi vertauskuvaksi, kun hän vielä 
menettää jumaloimansa tyttärenkin. Hänen edessään on yksinäinen elämä, 
yksinäinen vanhuus, »loppumaton rivi päiviä». 

Sellainen on Dreiserin tarina nuoresta naisesta, joka vuosisadan lopun 
Amerikassa luuli voivansa luopua luokastaan ja löytää onnen toisesta luokas- 
ta. Tarina, joka on kerrottu rauhallisesti, luonnollisesti, ilman totunnaisen 
romaanirakentelun häivääkään, kuin semmoisenaan elämästä leikattu katkel- 
ma sen koko kauneudessa ja surullisuudessa. Mutta tämä katkelma on nähty 
nerokkaan kirjailijan sydämen ja älyn tutkimuslasin lävitse, siitä on tullut 
eksperimentti, todistuskappale, syytös. 


Tulenkantajat n:o 17/1939 
4 Arvostelu Th. Dreiserin teoksesta »Jennie Gerhardt», jonka suomennos 
ilmestyi 1939 Otavan kustantamana. Dreiseriä koskevia esittelyjä ja käännös- 
näytteitä oli julkaistu Tulenkantajissa ja Kirjallisuuslehdessä. 

Porvariston suuri vallankumous 
— 150 vuotta 


» Koko historiallinen liike on siten keskittynyt porvariston käsiin: jokainen 
voitto, joka näin saavutetaan, on porvariston voitto.» 
KOMMUNISTINEN MANIFESTI. 

Toukokuun 5 pistä 1789 lasketaan sen valtavan tapaussarjan alku, jonka 
150-vuotismuistoa ihmiskunta nyt viettää olosuhteissa, jotka eivät ole vähem- 
män uhkaavat, vähemmän ratkaisevat, vähemmän maailmanhistorialliset. 
Mitkä yhtäläisyydet! Silloin nousi edistyksellisen porvariston johdolla Euroo- 
pan johtavan maan koko sorrettu »kolmas sääty», murskasi alleen vanhan 
feodaalis-absolutistisen yksinvallan kuin hauraan korttitalon, kohotti. sen rau- 
nioille »veljeyden, vapauden, tasa-arvon» trikolorin, heitti. tämän lipun alla 
eurooppalaisen taantumuksen yli isänmaan rajojen ja vihdoin levitti voittoisin 
armeijoin vallankumouksen aatteet yli maanosan. Meidänkin aikanamme on 
nähty samanlaista: proletariaatin suuri vallankumous pirstoi niinikään vanhan 
järjestelmän, feodaalisen, tsaristisen, kapitalistisen, siinä maassa, jota oli mel- 
kein vuosisadan ajan kutsuttu »Euroopan santarmiksi», heitti interventioar- 
meijat yli rajojensa järkyttäen jonkun aikaa koko maailmaa, eikä hetkeksi sen 
jälkeenkään sen olemassaolo ole lakannut häiritsemästä poroporvarin yöunta; 
kahdellekymmenelle maailmansodan jälkeiselle kriisivuodelle on sosialistisen 
Neuvostoliiton olemassaolo ennen muita antanut leiman. 

Mutta myös: mitkä erilaisuudet! Se yhteiskunta, joka nousi Ranskan vallan- 
kumouksen ahjosta, on kulkenut läpi välttämättömät muodonmuutoksensa, 
kunnes meillä nyt on ympärillämme sen pelkkä irvikuva kuolinkouristusten 
vääntelemin, ruhjotuin piirtein. Järjestelmä, joka on suorittanut valtavan työn 
ihmiskunnan historiassa, luonut maailmankaupan ja tekniikan, avannut valta- 
vat edellytykset kehitykselle, mutta joka myös on ammentanut voimansa 
tyhjiin, muuttanut kehityksen kahleeksi. Ja ihminen, olosuhteiden tuote, olo- 
suhteiden muuttaja! Suurporvari, joka 1789 antoi merkin vallankumoukselle, 
oli paria vuotta myöhemmin jo halukas säilyttämään »status quon», liittoutu- 
maan »vanhan järjestelmän» kanssa uutta vastaan: emme ihmettele, että hän 
150 vuotta myöhemmin auttaa valtaan fascismin, ihmiskunnan ruoskan ja 
orjuuttajan, keskiajan ja absolutismin ihanteiden kohottajan suuren vallanku- 
mouksen perinteitä vastaan; emme ihmettele, että hän sitten fascismin hyväksi 
uhraa pienten kansojen itsenäisyyden ja luovuttaa suurten kansalliset edut: 


hän, joka jo valtaanpäästyään paljasti petturinkasvonsa, ei ole voinut patriotis- 
minsa naamarilla muuttaa petollista sisintäänsä. Entä pikkuporvari, hän, joka 
kerran seurasi suurporvaria vallassa, hän, joka jakobiinisella diktatuurilla 
murskasi vastavallankumouksen omassa maassa, hän, joka organisoi uuden 
vallankumousarmeijan puolustamaan vallankumouksen rajoja, hän, joka vei 
vallankumouksen pohjaan asti turvatakseen sen oleellisen sisällön? Eikö hän, 
huutaen »keskiluokan sosialismia», ole ollut muodostamassa fascismin myrs- 
kypataljoonia, upottamassa kansoja terroriin ja pystyttämässä suurkapitalis- 
min diktatuuria, harvempivaltaista, ahneempaa ja verenhimoisempaa kuin 
mikään aikaisempi? Hän, joka 150 vuotta sitten, kykenemättä pitämään valtaa 
omissa käsissään, toteutti vallankumouksen edistyksellisen kapitalismin 
hyväksi, hän 150 vuotta myöhemmin, jälleen kykenemättömänä luomaan 
omaa »keskiluokan sosialismiaan», toteuttaa vastavallankumouksen taantu- 
muksellisen kapitalismin hyväksi. 

Historian dialektiikan katkeraa pilaa! 

Mutta tällä dialektiikalla on optimistinen puolensakin. Proletariaatti, joka 
150 vuotta sitten uhrasi verensä uusien riistäjiensä hyväksi, proletariaatti, joka 
Roux'n ja Babeufin liikkeissä kohotti esiin tulevaisuuden sosialistiset ihanteet, 
ennen kuin niille oli olemassa mitään taloudellisia ja yhteiskunnallisia toteut- 
tamisedellytyksiä, ja sai nähdä johtajansa nousevan mestauslavalle — proleta- 
riaatti on tänään, 150 vuotta myöhemmin, suuren vallankumouksen koko 
yleisedistyksellisen ja yleisinhimillisen sisällön kannattaja ja toteuttaja. Se ei 
ole enää toisen luokan välikappale, vieraiden luokkaetujen esitaistelija, vaan 
koko yhteiskunnallisen edistyksen hegemoni. Johtajan vaippa on pudonnut 
porvarin harteilta, proletaari on sen kiistaton perijä. Kuten edistyksellinen 
kulttuuri 1700-luvulla oli liittoutunut nousevan porvariston kanssa, niin on 
19. ja 20. vuosisadan edistyksellinen kulttuuri kohottanut lipukseen sosialis- 
min. Kuten talonpoikaisto näki 1700-luvulla etunsa liittyvän porvarilliseen 
vallankumoukseen, saavansa siitä vapautuksen feodaalisesta orjuudesta, 
samoin näkee talonpoikaisto tänään etujensa yhteyden proletariaatin kanssa, 
yhteisen vapautuksen kapitalismin orjuutuksesta. Ja kuten etuoikeutettujen 
joukossa anno 89 oli radikaali siipensä, joka nähden pitemmälle ja selvemmin 
kuin luokkansa, irtautui siitä ja liittyi kolmannen säädyn riveihin, samoin on 
meidän aikanamme porvariston edistyksellinen aines liittynyt työväen ja 
talonpoikain rinnalle puolustamaan suuren vallankumouksen demokraattisia 
perinteitä ja auraamaan tietä uudelle yhteiskunnalle. 

Kun porvariston suuren vallankumouksen 150-vuotismuistoa tänä vuonna 
on vietetty, on epäilemättä ollut mielenkiintoista vertailla eri tahoilta tullei- 
den muistosanojen sisältöä. Sillä kuten Kautsky sattuvasti huomauttaa, nyky- 
ään on tuskin olemassa puoluetta, joka ei olisi sukua jollekin’ Ranskan 
vallankumouksen aatesuunnalle. Eräät näkevät Mirabeaussa, tuossa vallanku- 
mouksen suurkapitalistisen vaiheen johtajassa, sen ainoan reaalipoliitikon: 
hänen jälkeensä oli kaikki vain rikosta ja onnettomuutta. Toiset elävät giron- 
distien riveissä, tuossa nuoren teollisuusporvariston entusiastisessa ja korup- 


uheisessa etujoukossa, ja.nousevat hengessään giljotiinille heidän mukanaan. 
Mitä yleiskansanvaltaisia ja yleisinhimillisiä fraaseja he laahaavatkaan viitta- 


naan! Mutta eivät ole parempia historiantutkijoita nekään, jotka kaavamaises- 


sa luokkakiihkossaan asettavat vastakkain vain kaksi kuilun erottamaa yhteis- 
kunnallista massaa, »vanhan järjestelmän» ja vallankumouksen. Vallanku- 
mouksen syitten ja liikunnan dialektiikka jää heille yhtä käsittämättömäksi 
kuin »yleishumanistien» metafysiikalle. 

Sanotaan, että Ranskan vallankumouksessa »kolmas sääty» nousi kahta 
etuoikeutettua säätyä, aatelia ja papistoa vastaan. 

Mutta mikä oli tämän säätyjaon tosiasiallinen yhteiskunnallinen luokkasi- 
sältö? Jo aatelissääty ei suinkaan ollut mikään yhtenäinen »taantumuksellinen 
massa». Absolutismi oli aiheuttanut siinä perinpohjaisen differentoitumisen. 
Sen mahtavimman osan muodosti hoviaateli, rikas parasiittiluokka, joka pais- 
tatteli itseään yksinvallan auringossa, eli sen lahjoista ja oli siihen mitä 
lähimmin liittynyt. Tämän aatelin hallussa olivat paitsi korkeita hovivirkoja 
myös korkeat upseerinpaikat armeijassa. Mutta tämän aatelisen keskustan 
molemmilla sivustoilla oli toisia elementtejä. Oikealla siivellä oli maalaisaate- 
li, köyhtynyt, sääty-ylpeä ja taantumuksellinen, joka yhä eli keskiajan feodaa- 
lisessa maailmassa eikä hyväksynyt absolutismia. Vasemmalla siivellä oli taas 
se osa aatelia, joka sopeutumattomana hovin parasiittielämään, köyhtyneenä, 
älyllistä tietä vapautuneena luokkansa ennakkoluuloista oli liittynyt porvaris- 
toon. Aatelissääty ei siis muodostanut yhtenäistä luokkaa. 

Papisto oli jakautuneena kahteen luokkaan. Korkea papisto, arkkipiispat, 
piispat, abotit, kuului aateliin, nauttien samoja feodaalisia ja absolutistisia 
etuja kuin se, oli syntyperältään aatelista lähtöisin. Alempi papisto, joka 
muodosti säädyn valtavan enemmistön, vajosi yhä enemmän asemassaan ja 
liittyi yhä lähemmin porvariston ja talonpoikain yhteiskunnalliseen ajatteluta- 
paan. 

Entä kolmas sääty, jota mielellään nimitetään vain »kansaksi»? Se oli 
todellakin melkein samaa kuin koko kansa, sillä Ranskan silloisesta asukaslu- 
vusta, joka oli 25 miljoonaa, käsittivät etuoikeutetut säädyt vain kymmenen- 
nen osan. Mutta se ei ollut mikään »yhtenäinen vallankumouksellinen massa» 
sekään. Siihen kuului ensiksikin porvaristo, joka jo itsessään oli voimakkaasti 
kerrostunut. Siinä oli vanha rahaporvaristo, pankkiirit ja urakoitsijat, absolu- 
tismin finansieerit, jotka rahasijoitustensa kautta kuninkaalle ja suuraatelille 
olivat näihin yhtä sidotut kuin verisiteinkin. Feodaaliabsolutismiin liittyi 
läheisesti myös porvarillista syntyperää oleva virkaylimystö, jonka tukikohta- 
na olivat parlamentit (tällöin oikeuslaitoksia). Porvariston kumouksellisen 
osan sensijaan muodostivat kauppa- ja teollisuusporvaristo ja porvarillinen 
intelligenssi. Niilläkin tosin oli sormensa absolutismin osingonjaossa. Kauppa- 
porvariston asema oli ollut taloudellisesti turvattu keskiajan lopun luokkatais- 
teluista saakka; koko uudenajan ajan se oli tullut yhä tärkeämmäksi tekijäksi 
yhteiskunnassa; absolutismin syntyessä se oli menettänyt poliittisen mahtinsa, 
mutta samalla siitä oli tullut tämän järjestelmän taloudellinen tukipylväs. 
Merkantilismi oli ollut talouspolitiikkaa myös sen hyväksi. Teollisuusporva- 
risto oli nuorempi osakas absolutistisessa systeemissä. Järjestelmä edisti manu- 
faktuurien luomista, mutta asetti esteet teollisuuden edelleenkehittymiselle. 
Ammattikuntarajoitukset, valtion säännöstely ja monopolit ehkäisivät uuden- 
aikaisen industrialismin syntyä, kuten myös tullirajat ja kansan ostokyvyttö- 


myys, joka oli rajoittamassa teollisuutta pelkäksi ylellisyysteollisuudeksi. Täs- 
sä olisi yhtymäkohta porvarilliseen intelligenssiin, joka jo kauan oli ollut 
maan kulttuurielämän ylläpitäjänä, mutta myös kauan vailla laajempaa kan- 
nattajapiiriä; sen henkinen tuotanto oli siten tavallaan sekin ylellisyysteolli- 
suutta yläluokkia varten. 

Mutta samalla kun absolutismi lahoaa 1700-luvulla, kun epäonnistuneet 
sodat, onneton finanssipolitiikka ja kärjistyvät luokkavastakohdat jouduttavat 
käymistä sen sisällä, samalla muuttuu järjestelmä yhä enemmän esteeksi 
uudenaikaisen kapitalismin tiellä, kauppias ja tehtailija näkevät etujensa vaati- 
van vallankumousta, pankkiirikin näkee rahojensa hukkuvan valtion lähesty- 
vässä vararikossa. Kansan syvien rivien herääminen antaa porvarillisen äly- 
mystön sanoille uutta kantavuutta ja se muuttuukin yhä enemmän kansan 
herättäjäksi. Näin suurporvaristo ja siihen läheisesti liittyvä älymystö asettuvat 
yhteiskunnallisen kumouksen kärkeen. Taloudellisen, yhteiskunnallisen ja 
ideologisen avainasemansa puolesta se on itseoikeutettu tähän tehtävään. 

Mutta porvaristokin muodostaa vain vähemmistön »kolmannesta säädystä». 
Sen takana on laaja pikkuporvariston luokka ja sen takana vielä siihen 
läheisesti liittyvät työväenluokka: kaksi vallankumouksellista elementtiä, jotka 
haluavat feodaaliabsolutismin kumoamista, mutta myös suojaa kapitalistista 
riistoa vastaan. Ja eñnen kaikkea: talonpoikaisluokka, feodalismin perusta. 
Ranska on vielä maatalousmaa: 9/10 asujamistosta asuu maaseudulla. Talon- 
poikaisto muodostaa näiden maaseutulaisten valtavan enemmistön. »Talon- 
poikaisväestö, joka viljelee maata, muodostaa kolmannen säädyn neljännen 
ryhmän, joka vaikka lukumäärältään muita suurempi, kuitenkin antaa vähän 
mainitsemisen arvoista. Voimme vain huomauttaa siitä, että talonpojilta kerä- 
tään verot ja että he viljelevät maata kaupunkilaisten elatukseksin — nämä 
Ranskan silloisen hovi- ja aateliskalenterin naiivinnerokkaat sanat melkein 
riittävätkin kuvaamaan olojen mielettömyyttä! Pirstottuna 4 miljoonaan liian 
pieneen talonpoikaistilaan, joita rasittavat verot, jotka veivät 50-70 prosenttia 
niiden tuloista, ja tämän ohella päivätyöt ja muut tilanherran feodaaliset 
etuoikeudet, oli »vanhan järjestelmän» Ranska kulkemassa tuhoaan kohti: 
maatalous taantui samaan aikaan kuin feodaaliset kahleet estivät teollisuutta 
edistymästä. 

Tarvittiin elintarvikepula kiihdyttämään joukkoja, tarvittiin epäedullinen 
kauppasopimus Englannin kanssa katkeroittamaan porvaristoa, tarvittiin val- 
tion finanssikriisi herättämään epäluottamusta kaikissa, ja vallankumous oli 
kypsä puhkeamaan. Melkein 200 vuoden hajallaolon jälkeen kutsutaan säädyt 
kokoon 1789; kolmas sääty, joka muodostaa kokouksesta puolet, julistautuu 
kansalliskokoukseksi, ja Mirabeau jyrähtää kuningasvallalle: me poistumme 
täältä vain pistinten voimalla. 

Friedell, jonka vEuroopan kulttuurihistoria» muuten on pamfletti Ranskan 
vallankumousta vastaan, ei kuitenkaan voi kieltää tämän vallankumouksen 
ainutlaatuisen kiehtovaa dramaattisuutta. Suuri vallankumous on hänelle näy- 
telmä täynnä jyrkkiä murroksia ja pateettisia vuorosanoja. Marx pitää tätä 


näytelmämäisyyttä erikoisesti porvarilliselle vallankumoukselle ominaisena. 
Ne »ryntäävät nopeammin voitosta voittoon, niiden dramaattinen teho lyö 
omat saavutuksensa kerta toisensa jälkeen, ihmiset ja tapahtumat erottuvat 
taustastaan kuin tulenpalavat timantit, haltioituminen on jokaisen arkipäivän- 
kin hetkenä. Mutta ne ovat lyhytikäisiä, ovat pian tavoittaneet huippukohtan- 
sa, ja yhteiskuntaa vaivaa pitkäaikainen kohmelo, ennenkuin se kykenee 
selvin päin ottamaan omikseen myrsky- ja kiihkokautensa saavutukset.» 

Enemmän kuin Ranskan vallankumouksen loistavat detaljit ja roolisuori- 
tukset, enemmän kuin pateettiset sanat, jotka sitten ovat eläneet yli vuosisa- 
dan ihmisten suussa, enemmän on ihailtava tuon vallankumouksen tapahtu- 
mai ja etenemisen logiikkaa. Ranskan vallankumous liikkuu nousevaa linjaa 
pitkin. Ryhmä seuraa toista vallassa, kullakin on vuorostaan takanaan kansan 
edistyksellisin aines; ryhmä toisensa jälkeen lakaistaan pois, kun se on näytel- 
lyt osansa ja tullut tarpeettomaksi. Valta joutuu ensin »perustuslaillisen puo- 
lueen» käsiin. Tämä edistyksellisen aatelin ja suurpääoman puolue johtaa 
vallankumouksen ensi vaihetta, jonka tuloksena ovat perustuslaki, parlamen- 
tarismi, etuoikeuksista luopuminen, ihmisoikeuksien julistus; sisäiset tullirajat 
poistetaan, maa jaetaan departementteihin, ammattikunnat ja teollisuuden 
säännöstely lakkautetaan, oikeuslaitos ja verojärjestelmä uudistetaan, kirkon 
maat julistetaan kansallisomaisuudeksi. Nämä ovat laajakantoisia uudistuksia, 
mutta tilanne on yhä vallankumouksellinen, joukot ryntäävät eteenpäin, työn- 
tävät edellään kansalliskokousta ja suojelevat sitä samalla vastavallankumous- 
ta vastaan. Maaseudulla tapahtuu agraarivallankumous: kun feodaalit elokuun 
4. p:n vastaisena yönä 1789 pateettisesti luopuvat etuoikeuksistaan, luopuvat 
he tällöin vain siitä, minkä jo olivat talonpoikien omatoimisuuden kautta 
menettäneet. 

»Perustuslaillisten» ohjelma on toteutettu: he haluavat nyt pysäyttää vallan- 
kumouksen. He yrittävät kukistaa talonpoikaisliikkeen, he suojelevat kunin- 
gasvaltaa, he asettuvat jyrkästi työväen järjestäytymistä vastaan. Vastavallan- 
kumous saa tuulta purjeisiin, kuninkaan epäonnistunut pakoyritys ja vihdoin 
Mars-kentän mellakat, joissa porvarillinen kansalliskaarti ampuu köyhälistöä, 
kärjistävät vastakohtia. Syksyllä 1791 kokoontunut lakiasäätävä kokous on 
valittu uuden porvarillisen perustuslain mukaan, jossa vain veroamaksavat 
kansalaiset ovat äänioikeutettuja: johtavaksi puolueeksi tulevat girondistit, 
teollisuuspääoman puolue, porvarillisen intelligenssin puolue, joka koettaa 
ratkaista vaikeudet kiinnittämällä huomion ulospäin, kansalliseen vallanku- 
moussotaan. Mutta armeija on kelvoton, upseerit petollisia, vallankumous on 
vaarassa. Nyt astuu pikkuporvarillinen jakobiinipuolue etualalle. Pariisi mobi- 
lisoidaan lakiasäätävää kokousta painostamaan, elokuussa 1792 kansanjoukot 
valtaavat Tuilerien, perustuslaillinen kuningasvalta kukistetaan, Ranska julis- 
tetaan tasavallaksi. Valmyn voitto muodostuu käännekohdaksi sodankäynnis- 
sä. Demokraattisesti valitussa konventissa on nyt girondistipuolue oikeistona, 
jakobiinipuolue vasemmistona — girondistit hallituspuolueena haluten päättää 
vallankumouksen porvarillisen tasavallan puitteisiin, jakobiinipuolue opposi- 
tiona haluten viedä sitä eteenpäin. Objektiiviset olosuhteet osoittavat jälleen, 
että vallankumous on pelastettavissa vain viemällä sitä eteenpäin: kesällä 1792 
kato, seuraavana talvena nälänhätä; Englannin yhtyminen sotaan, Ranskan 
satamain saarto, uudet tappiot sodassa, Vendéen vauraamman talonpoikais- 
kerroksen kapinaannousu. Helpottaakseen kansajoukkojen taloudellista hätää 


vaativat jakobiinit rajahintoja, mutta liberaaliset girondistit ajavat läpi vilja- 
kaupan täyden vapauden. Touko-kesäkuussa 1793 saavuttaa vallankumous 
seuraavan murroskohtansa: girondistit kukistuvat ja mestataan samana syksy- 
nä. Alkaa radikaalisen demokratian vaihe, jakobiinien diktatuuri, joka epätoi- 
voisissa olosuhteissa organisoi uudelleen Ranskan puolustuksen ja heittää 
viholliset yli rajojen, käy kansalaissotaa Vendöessä, Lyonissa, koko etelä- 
Ranskassa, organisoi puolueverkoston yli maan, lähettää komissaareja paikas- 
ta paikkaan — ja vuotta myöhemmin tilanne on pelastettu. Eikä taistelun 
yhteydessä unohdeta rakentamista: talonpoikain feodaaliset rasitukset lakkau- 
tetaan nyt kokonaan ja korvauksitta, rajahinnat ja rajapalkat määrätään, 
luodaan uusi demokraattinen perustuslaki (1793). 

Tämä on vallankumouksellisen käyrän huippu, siitä alkaa kehitys »takai- 
sinpäin». Pikkuporvaristo ei ole luokka, joka voisi poliittisen mahtinsa tueksi 
asettaa taloudellisen tai sosiaalisen. Työväenluokka, johon se nojaa, ei ole 
kypsä viemään vallankumousta eteenpäin, talonpoikaisto on saanut osansa. 
Armeijan ja porvariston mahti alkaa nousta. Pikkuporvaristo tuhlaa samaan 
aikaan voimansa keskinäisiin valtataisteluihin. Jakobiinisen keskustan johtaja 
Robespierre kukistaa oikeiston (Danton) avulla vasemmiston (Hebert), joka 
haluaa yksityisomaisuuden rajoittamista; sitten seuraa porvaristoon nojautu- 
neen Dantonin vuoro (1794). Mutta jo samana kesänä saa Robespierre itse 
nousta mestauslavalle; suurporvaristo astuu thermidorpuolueena johtoon, koh- 
distaa jakobiineihin valkoisen terrorinsa ja kukistaa työväenkapinat. Uusi 
perustuslaki (1795) luo direktoriojärjestelmän, jossa varallisuusasteikko turvaa 
vallan porvaristolle ja talonpoikaiston varakkaalle kerrokselle. Mikään ei 
oleellisesti muutu, kun kenraali Bonaparte 1799 pelastaa isänmaan» kukista- 
en direktorit ja keskittäen vallan omiin käsiinsä. Hän ilmoittaa »lopettavansa 
vallankumouksen», mutta hän ei tee sitä sen enemmän kuin sen tähänastiset- 
kaan johtajat viedessään sitä uusiin vaiheisiin tilanteen yleisten vaatimusten 
mukaisesti. Vallankumouksen alkaminen nosti valtaan suurporvariston, pik- 
kuporvaristo turvasi sen edut vastoin sen omaa tahtoa silloin, kun sisäiset ja 
ulkonaiset vastoinkäymiset uhkasivat hukuttaa vallankumouksen, suurporva- 
risto palasi valtaan, kun vallankumous oli vakiinnutettu, ja antoi sille omien 
luokkaetujensa hengen. Bonaparte pelasti porvarillisen Ranskan toisen kerran, 
heitti vastavallankumouksellisen Euroopan pois sen rajoilta, johti voittoisien 
armeijainsa mukana vallankumouksen yli Euroopan, toteutti Code Civilillä 
sen periaatteet, puolusti mannermaansululla Ranskan uuden industrialismin 
etuja; Napoleon ennen muita on Ranskan suurteollisuuden ja suurtalonpoi- 
kaiston luoja. Hän sortui, kun hän jo alkoi vieraantua vallankumouksen 
maaperästä lähestyen keisarina Ranskan vanhaa aatelia ja Euroopan feodaale- 
ja, hän sortui, kun oli tullut tarpeettomaksi, epäajanmukaisena kuin kerran 
jakobiinit, mutta mikään ei enää voinut pyyhkäistä pois vallankumouksen 
perussaavutuksia: feodalismin tilalle oli tullut kapitalismi. 

On toivotonta ja harhaanjohtavaa lähteä aatteitten varassa arvioimaan suur- 
ta vallankumousta. Tuloksena on joukko tyhjiä fraaseja tai viheliäinen moraa- 


linen krapula. Jos otetaan lähtökohdaksi vallankumouksen parollit »vapaus, 
veljeys, tasa-arvo» ja etsitään niiden toteuttamista, on tuloksena epätoivo ja 
ehkäpä hurskas toteamus: niin käy aina, kehitys kulkee kehässä! Tulos on 
sama, pidetään sitten todellisen vapauden edustajina ihanteellisia girondisteja, 
jotka hirmuvallan peto nielaisi, tai todellisen tasa-arvon edustajina jakobiine- 
jä, jotka thermidorin taantumus murskasi. Eikä tulos muutu siitäkään, jos 
katsotaan vallankumous menetetyksi, koska työväenluokka ei astunut peräsi- 
men ääreen, koska Babeufin ei onnistunut kääntää kurssia sosialismia kohti. 
Jokainen sosiologisesti ja taloudellisesti koulittu tutkija toteaa, että kävi aivan 
kuten täytyikin käydä, muu ei niissä oloissa ollut mahdollista. » Vapautta, 
veljeyttä, tasa-arvoa» ei toteutettu, vaan porvarillinen »vapaus, veljeys, tasa- 
arvo», Ihmistä ei vapautettu, vaan kapitaali. Mutta se ei vähennä suuren 
vallankumouksen merkitystä. Tämä vallankumouksen käyrä muodostaa näen- 
näisen paraabelin, jossa lähtökohtana on feodaalinen absolutismi, huippuna 
jakobiinien demokraattinen diktatuuri, päätekohtana keisarillinen absolutismi 
— mutta tosiasiassa on tämä käyrä kappale historiallisen kehityksen spiraalia, 
vaihe, jossa nousun kaltevuus on valtavan jyrkkä, vaihe, joka on merkinnyt 
kehityksessä enemmän kuin toisina aikoina vuosisadat. Se on maailmanhisto- 
riallinen etappi, jossa aikakausi loppuu ja toinen alkaa, yhtä valtava kuin 
kansainvaellus tai renessanssi. Se on koko meidän yhteiskunnallisen olemassa- 
olomme ja tietoisuutemme perusta. 


Soihtu n:o 9/1939 

Historiallinen merkkipäiväkirjoitus, jota seuraa koko joukko muita Rans- 
kan vallankumousta käsitteleviä lehtikirjoituksia 1939-40 (S. Sosialidemok- 
raatissa, Tulenkantajissa, Soihdussa, Vapaassa Sanassa). Ajallisesti toisen, 
» Elokuun neljännen päivän yö», S. Sosialidemokraatin toimitus suostui jul- 
kaisemaan nimikirjaimin signeerattuna — ja varovaisuussyistä muutti niitäkin 
(R.R.)! — Lisättäköön, että kirjoittaja kevätlukukaudella -39 Tyttönormaalily- 
seossa auskultoidessaan sovelsi »nousevaa ja laskevaa käyrää» myös Rans- 
"kan vallankumousta käsitelleellä harjoitustunnillaan, mikä herätti hämmen- 
nystä niin luokassa kuin seuranneessa auskultantti-istunnossakin. 


Thorild, kapinoitsija 


»Kommen är DAGEN: 

Tyrannens Wäld slär larm. 

Hvad är dä Lagen? 

Wärt Wett, värt Mod, vär Arm. 

Helig är vär Frihet och rättvis är Wär Harm.» 


(Päivä on tullut: tyrannin väkivalta lyö hälyytystä. Mikä on silloin 
laki? Meidän älymme, meidän rohkeutemme, meidän käsivartemme. 
Pyhä on vapautemme, oikeutettu suuttumuksemme.) ; 


(Thorild: Götamannasänger) 

Selostin talvella tässä lehdessä tri Arvidsonin aikaisempaa suppeata Lager- 
löf-tutkimusta. Sama ruotsalainen kirjallisuudentutkija on sittemmin — viime 
vuonna — julkaissut laajemman tieteellisen työn: tutkimuksen Thomas Thoril- 
din suhteesta Ranskan vallankumoukseen ja yleensä hänen kirjailijatoimintan- 
sa yhteiskunnallisesta luonteesta. Teos sisältää tärkeimmän osan Thorildin 
kirjailijatoiminnasta ollen jatkoa saman tekijän 1931 julkaisemaan tutkimuk- 
seen Thorildin nuoruudenkehityksestä (Thorild. En studie i hans ungdomsut- 
veckling), samoin kuin tekijä myöhemmin lupaa kuvata kirjailijan viimeisiä 
vuosia (Thorild i landsflykt). Sanottakoon heti, että tämä suhteellisen laaja ja 
perinpohjainen Thorild-tutkimus on vapaa niistä puutteista, joista huomautet- 
tiin Lagerlöf-esseen yhteydessä. Thorild on vankasti kytketty aikansa taustaan, 
niin taloudelliseen; yhteiskunnalliseen kuin poliittiseen ja kulttuuriseenkin. 
Monessa suhteessa tuokin Arvidsonin uusi teos mieleen Axel Strindbergin 
suurta huomiota herättäneen teoksen »Arbetare och radikaler i 1700-talets 
Sverige». Uusi sosiaalinen tutkimusmetodi ei kuitenkaan ole tässäkään täysin 
tyydyttävästi kyennyt elävöittämään ainesta, ja meillä onkin siten todella 
elävien ja ytimekkäiden yhteenvetojen vastapainona monia kuolleita, lähde- 
erittelyllä kuormitettuja sivuja. 

Arvidsonin teos on monella tavoin ajankohtainen. 150 vuotta on kulunut 
siitä vallankumouksesta, jonka heijastumia kaukaisessa Pohjolassa se niin 
mielenkiintoisella ja uudella tavalla valaisee. Meidän sekasortoinen aikamme, 
diktatuurien, sorron ja mielipidevainojen aikakausi, tekee aivan uudella taval- 
la eläviksi ne aatteet, jotka porvariston suuri eurooppalainen vallankumouslii- 
ke oli kohottanut tunnuksikseen, ja joiden suuri, taisteleva edustaja pohjois- 
maissa Thomas Thorild ennen muita oli. Meidän aikamme ideologiain taiste- 
lu, jossa monet henkevät päät luulevat näkevänsä historiallisen liikunnan 
substanssin, taistelut taiteesta ja kirjallisuudesta, väittelyt taiteen tyylistä, 
saavat valaisua niistä esteettisistä väittelyistä, joita Thorild joutui käymään 
virallisen :makusuunnan edustajia, ensin Kellgreniä, sitten Leopoldia vastaan. 


237 


Sanoisin vielä, että pohjoismainen demokraattinen ajatus tänään kipeästi 
tarvitsee voimakasta, tervettä verta historiansa edistyksellisistä taisteluista ja 
aatesuunnista. Thorild on pohjoismaiden suurin porvarillinen vallankumous- 
ideologi. 

Thomas Thorild (alunperin: Thorén), jonka elämäntaival lankeaa vuosiin 
1759-1808, oli lähtöisin köyhistä oloista, orpona vieraiden kouluuttama, 
lainopin tutkinnostaan huolimatta melkein kaiken ikänsä vapaa kirjailija, 
»boheemi», joka halveksi rahaa ja kärsi melkein aina sen puutetta. Hän löysi 
nuoruudessaan kirjalliset ihanteensa Shakespearesta, Ossianista ja Klopstockis- 
ta, samoin kuin Spinoza, Leibniz ja Rousseau tulivat hänen filosofiansa 
kantaisiksi. Näitten ainesten tuominen Ruotsin maaperälle merkitsi kumousta 
maan silloisessa kirjallisuudessa ja filosofiassa, jotka kiinteästi liittyivät rans- 
kalaiseen klassismiin ja aikaisempaan valistusfilosofiaan. Thorild sai tämän 
kokea tavoitellessaan 1781 Utile dulci -seuran kirjallista palkintoa runoelmal- 
laan Passionerna, jonka vapaa muoto ja loppusoinnuttomuus toisaalta, väkevä 
luonnollinen ja intohimoinen kieli toisaalta saivat aikaan ensimmäiset suuren 
kirjallisuustaistelun Thorildin ja virallisen makusuunnan edustajain ennen 
kaikkea Kellgrenin, välillä. Yksinkertaisuus ja voima asetettiin tässä hoviru- 
nouden koukeroista ilmaisua, sievistelyä ja rajoittuneisuutta vastaan. Nya 
Granskaren -lehdessään esitti Thorild filosofisen ja yhteiskunnallisen ajatte- 
unsa linjoja: kansansuvereniteetti oli hänen parollinsa, Englanti hänen esiku- 
vansa, maailmantasavalta hänen haaveksittu päämääränsä. Itsenäisellä tavalla 
hän sulatti yhteen aatteellisen perintönsä ja hehkutti sen omalla tulisella 
vapaudenrakkaudellaan. Pettyneenä taantumukselliseen kehitykseen Ruotsissa 
hän 1788 matkusti Englantiin uskoen sieltä käsin paremmin voivansa vaikut- 
aa ihmiskunnan kehitykseen kohti vapautta: hänen itsetietoisuutensa kerta 
kaikkiaan oli vailla rajoja. 

Arvidsonin nyt käsitelty teos alkaa Thorildin paluusta kahta vuotta myö- 
hemmin. Hänen paluunsa ei ole mikään triumfi. Hän on istunut velkavankeu- 
dessa, hän on synkästi pettynyt Englannin suhteen: Englanti ei olekaan se 
vapauden maa, josta hän oli uneksinut; halveksien hän puhuu englantilaisesta 
parlamentarismista, »ostetusta enemmistöstä». Ja Ruotsissa on tällä välin 
tapahtunut Kustaa III:n toinen vallankaappaus, joka on pystyttänyt yksinval- 
tiuden uudelleen. Mutta uusi toivo antaa voimaa Thorildille: Ranskan vallan- 
kumous, joka nyt on täydessä hulmussa ja jonka säteet tuntuvat valaisevan ja 

ävän myös etäistä Pohjolaa. On kuvaavaa Thorildin idealismille, että 
hän näissä oloissa kääntyy kirjelmällä kuninkaan puoleen, koettaen saada 
hänet vakuutetuksi Ranskan vallankumouksen oikeutuksesta, uudistusten ja 
vapauksien välttämättömyydestä myös Ruotsissa suurten onnettomuuksien 
välttämiseksi. Mutta kuningas ei halua häntä kuulla. Ranskan vallankumous 
on hänelle pelon ja vihan, ei ihailun aihe. 

Huomattuaan mahdottomuuden vaikuttaa poliittista tietä siirtyy Thorild 
jälleen estetiikkaan. 1791 ilmestyy hänen kuuluisa kirjasensa Kritik öfver 
kritiker (Arvostelua arvostelijoista), josta sanotaan, että se alkaa uuden aika- 
kauden ruotsalaisen estetiikan ja kirjallisuudenarvostelun historiassa. Se on 
jyrkästi tähdätty vallitsevan hovisuunnan taiteellista makua ja arvosteluperi- 
aatteita vastaan. Klassismin ja valistuksen ahtaita kaavoja vastaan se asettaa 
neron omaperäisyyden ja määrittelee sen sisältäpäin tapahtuvan ymmärtämi- 
sen ja valaisemisen arvostelun tehtäväksi. Kaikkia kirjailijalaatuja on lähestyt- 


tävä niiden omalla maaperällä, arvosteltava niiden omien vaatimusten 
mukaan. »Tyyli ei voi olla muuta kuin keino tehdä asia teille eläväksi.» Hän 
puolustaa omaa suuntaansa, »Sturm und Drangin» suuntaa, joka ei tunnusta 
mitään esteettisiä tabuja, joka naturalismissaan tähtää häikäilemättömään 
rehellisyyteen, romantiikassaan ihmissielun tulkitsemiseen sen koko syvyydes- 
sä ja korkeudessa. Väittely, jota ensin käytiin Thorildin ja Kellgrenin välillä, 
kohoaa uuteen liekkiin Thorildin julkaistua kirjoituksensa Om efierhärmning 
(Jäljittelystä); Kellgrenin väistyttyä syrjään tulee Leopold Thorildin päävastus- 
tajaksi. Hovirunouden ahdasta perinteellisyyttä ja esikuvien orjallista jäljitte- 
lyä vastaan esittää Thorild neron omaperäisyyden ja tyylin tarkoitusperäisen 
käytön: sisältö määrää muodon. Molemmat hovirunoilijat käyvät väittelyä 
hillitysti, hienostuneina ja ironisina. Heitä vastassa on Thorildin hillittömyys, 
muodottomuus, sivistymättömyys». Mutta täydellä syyllä korostaa Thorild . 
sitä, että kun hänen siveellisen suuttumuksensa ja siitä johtuneiden yli maalin 
ampumisten takana on intohimoinen pyrkimys totuuteen, hänen vastustajain- 
sa hillityn kohteliaisuuden takana on valheellisuus, virallisesti pönkitetyt 
julkiset totuudet. Onkin suuri eetillinen vastakohta Thorildin, kansantribuu- 
nin ja profeetan, sekä toisaalta näiden kahden hovirunoilijan välillä, jotka 
kyllä käsittävät asemansa valheellisuuden, mutta sitä vain ironisoivat. (Vrt. 
Kellgren: » ... olen ryöminyt valtaistuimen alle, missä istun ja muutan kaikki 
armollisen herrani ajatukset runoiksi ...», sekä Leopold: »Inhimilliselle jär- 
jestykselle ... korkean houkkion edessä kumarra pääsi, mutta syvään, poikani, 
niin syvään, ettei hän näe sinun hymyäsi.») 

Kuninkaanmurha 1792 tuntui avaavan uudet mahdollisuudet Thorildin 
aatteiden toteuttamiselle. Hän oli Gävlen valtiopäivien yhteydessä esiintynyt 
porvarillisten piirien taloudellisten näkökohtien esiintuojana; hänellä oli jon- 
kinlainen nimi opposition keskuudessa. Uusi suunta, jota sijaishallitsija ja 
Reuterholm edustivat, herätti paljon toiveita ruotsalaisessa radikalismissa. 
Painovapauslaki tuntui olevan uuden vapaamielisen kauden alkaja; kirjelmäs- 

jaishallitsijalle Thorild tosin arvosteli lain rajoituksia ja ennen kaikkea 
sen määräysten epämääräisyyttä, mutta yleensä häntä pidettiin uuden hallitus- 
suunnan puhemiehenä ja Reuterholmin erikoisena suosikkina. Kauniit toiveet 
päättyivät kuitenkin perinpohjaiseen pettymykseen. Painovapauslain antami- 
sen jälkeen oli maassa syntynyt laaja radikaalinen lehdistö, sanotaanpa Tuk- 
holmassa olleen useita »jakobiiniklubejakin». Tämä kehitys hermostutti sijais- 
hallitsijaa, ja hänen pelkoaan lietsottiin määrätietoisesti taantumukselliselta 
taholta. Alkoi esiintyä painokannejuttuja, ja Thorildin vedotessa niiden joh- 
dosta kirjoituksella Ärligheten (Rehellisyys) sijaishallitsijaan ja vaatiessa siinä 
kansalaisvapauksien täydellistä toteuttamista, ennen kuin ne otetaan »verellä 
ja väkivallalla», kääntyi painovapauslaki myös häntä itseään vastaan. Vuoden 
1792 lopulla hän vangittuna seisoi oikeuden edessä vastaamassa vallanku- 
mouksellisesta kiihoituksesta. Tapaus herätti huomiota; Tukholman kadut, 
joita pitkin syytettyä kuljetettiin, olivat täynnä kiihtynyttä yleisöä. Thorild sai 
tuntea olevansa kansantribuuni: eläköön-huudot Thorildille yhtyivät eläköön- 
huutoihin vapaudelle. Ulkomaihin saakka kantautui kuohunta Ruotsin pää- 
kaupungissa. Vanhoillinen saksalainen sanomalehti Altonaischer Merkurius 
puhui selostuksessaan Thorildin triumfista. Ranskalainen Gazette Nationale 
kertoi kansanjoukkojen Uppsalassa laulaneen vallankumouslaulua »Ca ira», ja 
arvioi Ruotsin olevan kumouksen partaalla. Huhut olivat kuitenkin liioiteltu- 


ja, ja Thorild tuomittiin: vankeuden jälkeen odotti häntä nyt 4:n vuoden 
maastakarkoitus. Ja näytti siltä, että kirjailija olisi ollut tulokseen melkeinpä 
tyytyväinen, saatuaan jo totuttautua kuolemanrangaistuksenkin ajatukseen! 
Helmikuuhun mennessä oli tuomio kulkenut läpi asianomaiset oikeusasteet ja 
maaliskuussa poistui Thorild maasta. Vielä alkuvuodesta 1793 oli Tukhol- 
massa esiintynyt mellakoita, jotka olivat selvässä yhteydessä Thorild-proses- 
siin ja pohjautuivat laajaan porvarilliseen tyytymättömyyteen: nämä mellakat, 
joiden luonne oli varsin vakava, selitettiin taantumustaholta roskaväen esiinty- 
miseksi ja viitattiin sen yhteydessä Venäjän rahoihin (sic!), mutta oikeuden- 
käyntipaperit osoittavat, että rauhattomuuksien johtajat olivat tyypillisiä por- 
variston edustajia, joita ei minkään rahantarpeen pitänyt vaivata . 

Lyhyen ajan oli Thorild näytellyt näkyvintä osaa Ruotsin poliittisessa 
elämässä. Eurooppa oli nähnyt hänessä ruotsalaisen vallankumouksen johta- 
jan. Siinä kuitenkin erehdyttiin. Thorild ei ollut johtaja, hän oli vain ideologi, 
vain kapinoitsija. Hän kirjoitti vankila-aikanaan voimakkaat vapauslaulunsa, 
Götamannasänger, joissa suuri talonpoikaispäällikkö Engelbrekt on hänen 
radikalisminsa puhetorvena. Niitä ei hänen eläessään painettu, mutta ne 
levisivät jäljennettyinä laajoihin piireihin, kansantribuunin testamenttina kan- 
salleen. Thorildin älyllistä valppautta ja ennakkoluulottomuutta kuvaa myös 
hänen kirjoituksensa Naissukupuolen luonnollisesta arvosta, jossa hän esittää 
niissä oloissa kumouksellisen kannanoton naisen vapauttamisen ja oman 
yhteiskunnallisen tehtävän puolesta. Mutta muuten olivat nämä maanpako- 
laisvuodet Greifswaldissa raskaita miehelle, jonka luonnollinen paikka oli 
siellä, missä henkien taistelun aallot kävivät korkeimpina. Eikä tilanne oleelli- 
sesti muuttunut, vaikka hän Reuterholmin avulla sai maanpakolaisuutensa 
ennen määräaikaa päättymään ja Greifswaldissa paikan, ensin kirjastonhoita- 
jana, sitten ylimääräisenä professorina. Hänen vastustuksensa murtuu, Rans- 
kan vallankumouksen veriset otteet tuottavat hänelle pettymyksiä. Hän, joka 
aina oli epäluulolla suhtautunut kansanvaltaan välittömänä päämääränä, 
korostaa viimeisessä vaiheessaan entistä enemmän uskoaan nerojen hallituk- 
seen kansan kasvattajana todelliseen tasavaltaan. Ja ilmeistähän on, että mitä 
enemmän tätä ajatusta korostetaan, sitä enemmän lähestytään Thorildin aikai- 
semmin niin tuimasti tuomitsemaa »valistunutta yksinvaltaa». Thorild siirtyy 
Greifswald-kaudellaan taistelukentältä tutkijankammioon. V. 1808 päättyy 
hänen elämänsä liian suureen oopiumannokseen. 

Voitaisiin nyt kysyä, mikä on tri Arvidsonin omakohtainen panos Thorild- 
tutkimukseen. 

Se, että Thorild esiintyy uuden taidekäsityksen pioneerina, on ennestään 
hyväksytty tosiasia, samoinkuin se, että hän filosofina ja poliittisena ideologi- 
na kohottaa Ranskan vallankumouksen ihanteet vanhan järjestelmän aatemaa- 
ilmaa vastaan. Mutta nämä toteamukset ovat monessa suhteessa puutteellisia. 
On varsin yleinen ilmiö, että tutkimus jakaa tämän kirjailijan kuin kahdeksi 
olennoksi, esteetikoksi ja poliitikoksi, ja jättää näin selvittämättä yhteyden, 
joka on oletettava luonnolliseksi. Vaikeasti selitettäväksi probleemiksi jää 

niinikään Thorildin ja Kellgrenin antagonismi: onhan muistettava, että myös 
Kellgren oli valistusaatteiden edustaja, edistyksellinen tekijä Ruotsin henkises- 
sä elämässä, että myöskin hän — itkien ilosta, kuten itse kertoo — tervehti 
ihmisyyden voittona Ranskan vallankumousta. Meidän on mentävä syvempiin 
syihin. 

Tämän tekee Arvidson. 

Hän hahmottelee ensiksikin — Kautskyyn ja Johan Vogtiin nojautuen — 
absolutismin ja valistuksen luokkadialektiikan. Absolutismi on ratkaisu yhteis- 
kunnassa, jossa keskiaikainen feodaaliluokka ei enää kykene pitämään valtaa 
käsissään, uudenaikainen porvaristo ei vielä kykene sitä ottamaan. Se merkit- 
see kompromissia, luokkien tasapainoa. Se syntyi Ranskassa 1600-luvun ku- 
luessa, Ruotsissa saman vuosisadan lopulla; tässä maassa saadaan sata vuotta 
myöhemmin nähdä samasta teemasta uusintaesitys (Kustaa III:n absolutismi). 
Huolimatta siitä, että myös porvarillinen patrisiaatti on osallisena absolutisti- 
sessa järjestelmässä, kytee tässä luokassa tyytymättömyys, joka kasvaa ja saa 
yhä tietoisempia muotoja sitä mukaa kuin porvariston eteneminen tapahtuu 
taloudellisella alalla. Valistusliike on tämän porvarillisen tyytymättömyyden 
ilmaus. Mutta se ei ole yhtämittainen, yhtenäinen ilmiö, vaan täynnä aste- 
eroja ja vastakohtia kuten sitä kannattava porvaristokin. Valistuksen ensim- 
mäinen hyökyaalto kantaa huipullaan Locken, Voltairen, Montesguieu'n 
nimiä. Se liittyy vielä klassisismin ihanteisiin taiteessa, sen valtiollisena tun- 
nussanana on valistunut yksinvaltius. Se on porvarillisen kauppaylimystön 
ideologiaa, sen napanuora »vanhaan järjestelmään» on vielä varsin luja. 
Tämän valistuksen ensi vaiheen loistavin nimi Ruotsissa on Kellgren. Mutta 
aikanaan seuraa valistuksen toinen hyökyaalto, se, joka Ranskassa kantaa 
harjallaan suuria materialisteja ja Rousseau'ta, Ruotsissa Thorildia. Uusi 
teollisuuskapitalismi on sen liikkeelle panevana voimana, sen aatteellisten 
johtajain takana näemme laajan porvarillisen keskiluokan, jopa pikkuporvaris- 
tonkin rivit. Kysymyksessä ei enää ole kompromissi, vaan »kaikkien arvojen 
uudelleen arviointi». Ja mitä uhkaavampana vallankumous näin kohoaa, sen 
nöyrempänä lähestyy kauppaporvaristo, valistuksen ensi vaiheen miehet, 
»vanhaa järjestelmää». Syntyy sellainen merkillinen tilanne — joka mutatis 
mutandis on esiintynyt myös meidän aikanamme — että »vanha järjestelmä» 
saa tarmokkaimmat ja näkyvimmät puolustajansa nousevan luokan luopioista. 
Thorild sinkosi salamansa vanhaa järjestelmää, sen sivistystä, sen makua, sen 
tyyliä vastaan, ja kävi niin, että toinen porvariston edustaja, Kellgren, oli se, 
johon nämä salamat osuivat, ja joka otti harteilleen etuoikeuksien linnoituk- 
sen puolustamisen. Ja vaikkapa tämä henkien taistelu suoritettiinkin pääasias- 
sa esteettisin ammuksin, oli kummallekin puolelle täysin selvillä: taistelun 
syvempi, sosiaalinen luonne. Thorild näki vallitsevassa taidekäsityksessä vallit- 
sevan etuoikeusyhteiskunnan vaipan; Kellgren näki hänen intohimoisissa 
hyökkäyksissään uhkan kaikkia niitä ihanteita vastaan, joille sivistynyt yhteis- 
kunta perustuu ja joiden mukana se kaatuu. Selvästi kävi tässä taistelussa ilmi, 
että taiteen muoto ei ole vain esteettinen fakkikysymys, vaan kappale sosiaa- 
lista elämää, ja että tyyli ei ole vain taiteen tyyliä, vaan myös ihmisen ja 
yhteiskunnan. Luulisi oman aikamme kirjallisuus- ja taidekiistojen saavan 
valaisua tästä taistelusta, kysymysten sellaisten kuin suljettu ja vapaa mitta, 
romantiikka ja realismi, taiteen rajat ja taidearvostelun perusteet. 

Mutta kysytään nyt, miksi täytyi Thorildin ja Kellgrenin, Thorildin ja 

Leopoldin taisteluiden suurelta osalta tapahtua estetiikan rajoitetulla alalla. 
Arvidson viittaa tässä aiheellisesti Mehringiin ja hänen perustavaan teokseensa 
Lessing-legenda. Kuten klassillinen kirjallisuus Saksassa oli porvariston eks- 
pansion ilmaus oloissa, joissa tuskin mikään poliittinen toiminta oli mahdolli- 
nen, samoin on Ruotsin kustavilaisen ajan kirjallisuuskahakoita katsottava 
ajan poliittista sortoa ja epävapautta vastaan. » Vapauden ajalla» — joka oli 
ollut yritys pitää yllä luokkatasapainoa ilman ohjaavaa absolutismia — oli 
poliittinen keskustelu ollut vapaata, Kustaa III:n kaappausten jälkeen vallitsi 
poliittisella alalla suhteellinen hiljaisuus. Vain varovainen reformismi oli 
mahdollista. Ajattelu, joka filosofisessa perspektiivissään tähtäsi koko absolu- 
tismin kukistamiseen ja maailmantasavallan luomiseen, oli tuomittu etsimään 
kaikkein huomaamattominta ja vaarattominta rintamaosaa. Ja se on estetiik- 
ka. Mutta tämä alue ei ole vain huomaamattomin, se on myös väljin. Thorild 
uskoi, että kun hän puhuu tyylistä, hänen ymmärretään tarkoittavan yhteis- 
kuntaa. Ja häntä ymmärrettiin. 

Näemme siis Thorildin aseman: 

Hänen lähtökohtanaan on neron vapaus, ja siitä hän tulee taiteilijan vapau- 
teen ja ihmisen vapauteen. Hänen filosofiassaan, jossa Spinozan panteismi ja 
Leibnizin harmonia praestabilita ovat alkuaineksina, on monia ristiriitaisia 
aineksia kuten hänen luonteessaankin, joka heittelehti tunteellisen ihmisrak- 
kauden ja minätietoisen neronpalvonnan välillä. Hän palaa yhä uudelleen 
kansansuvereniteettiin, mutta tuntuu siltä, kuin hän näkisi kansanvallan vasta 
kaukana edessäpäin. Kansa on kypsymätön valtaa käyttämään, se on siihen 
kasvatettava. Mutta valistunut yksinvaltius ei ole oikea kasvatusmuoto, se 
ylläpitää väärälle perustalle rakennettua aristokratiaa. Hyljätessään perinnölli- 
sen aatelin asettaa Thorild tilalle ä/yn aristokratian. Hän puhuu nerojen 
hallituksesta niinkuin nykyään voidaan puhua intelligenssin diktatuurista. Ja 
vaikka Thorildin yhteiskuntafilosofialla — jolla painovapauden vuonna 1792 
oli suuremmat mahdollisuudet tulla vapaasti manifestoiduksi — onkin niin 
selvät persoonalliset piirteet, on myöskin todettava samalla, miten tyypillinen 
porvarillinen vallankumousmies hän on. Taideteoreetikkona, filosofina, yh- 
teiskunta- ja taloustieteilijänä hän edustaa edistyksellistä porvarillista ideolo- 
giaa sen tyypillisessä muodossa anno 1789, ruotsalaisena muunnelmana 
eurooppalaisesta teemasta. Hän on porvarillinen vallankumousmies niin joh- 
donmukaisesti, että hän milloinkaan, puhuessaan yksinvallan julmuuksista, 
aatelin luonnottomista etuoikeuksista, papiston mädännäisyydestä, ei mainitse 
sanallakaan uuden kapitalismin epäinhimillisistä aikaansaannoksista: uudesta 
riistosta, joka ylittää kaikki aikaisemmat. Siinä kohdasssa menee Axel Strind- 
bergin kuvaama P.U. Enbom mestarinsa ohitse. 


Tulenkantajat n:ot 38 ja 39/1939 
Esittely Stellan Arvidsonin tutkimuksesta » Thorild och den franska revolu- 
tionen» (Wahlström & Widstrand Sthlm 1938). 


Georg Brandesin silmälasit 


Siitä yhteiskuntatieteellisestä harrastuksesta, joka on viime vuosina leiman- 
nut henkistä elämää Skandinaviassa — ehkä yhtä suuressa määrin kuin yhteis- 
kunnallisesti suuntautunut kirjallisuuskin, ja ilmeisesti sen rinnakkaisilmiönä 
— pitäisin esimerkkinä myös sellaista kirjallisuustutkimusta kuin lundilaisen 
Gunnar Ahlströmin tohtorinväitöskirja »Georg Brandes’ Hovedstromninger», 
jossa Brandesin suuren pääteoksen ohella tämän tutkijan ja taistelijan aate- 
maailma yleensä, vieläpä koko pohjoismaisen »läpimurto-kirjallisuuden» ideo- 
logia asetetaan aatehistoriallisen erittelyn alaiseksi. Tri Ahlström tuntuu itse 
olevan liberaali, mutta samalla siksi ennakkoluuloton, että uskaltaa asettaa 
oman aaterakennelmansa historialliseen perspektiiviin ja historiallisen arvioin- 
nin kohteeksi. Hänen tutkimuksensa nojautuu eräissä kohdin tanskalaisen 
Paul V. Rubowin jokin vuosi sitten ilmestyneeseen teokseen »Georg Brandes’ 
Brille» (G.B:n silmälasit), johon sitten marxisti Allan Hagsten Ateneum- 
aikakauskirjassa kohdisti varsin raskaan kritiikin luonnehtien Rubowin omia, 
porvarillisvanhoillisia »silmälaseja». Myös Ahlström tutkii »silmälaseja», 
Brandesin ideologian silmälaseja, mutta sanoutuu useassa suhteessa irti Rubo- 
win aikaisemmista käsityksistä, erikoisesti kysymyksissä Brandesin ideologian 
lähteistä. Päinvastoin kuin Rubow hän pitää Tainen ja Kierkegaardin vaiku- 
tusta vähempiarvoisina; päälähteet ovat toisaalla. Juuri tästä lähde-erittelystä 
saa lukija käsittääkseni paljon uutta valaistusta ei vain Brandesin aatteellisiin 
esikuviin, vaan myös ainehistoa koko hänen kriitikontyönsä lopulliseen ar- 
viointiin. Varsinainen sosiaalinen aines on tässä tutkimuksessa heikompi. 
Brandesin silmälasit näyttävät meistä selväpiirteisiltä, mutta maaperä, jolla 
hän seisoo, hahmoitellaan vain muutamalla epävarmalla viivalla. 

Ahlströmin tutkimus jakautuu viiteen pääosaan: Teos ja sen rakenne. 
Vapaus. Luonto. Ihminen. Kirjallisuus. Näiden eri otsikoiden alta suuntaa 
tutkija valonheittäjänsä tutkimuksensa kohteeseen. Valoittamatonta kohtaa 
tuskin jää 

Ensimmäisessä osassa kuvataan itse Brandesin pääteoksen, »Valtavirtaus- 
ten» syntyä ja rakennetta. Tämä teoshan on kokoonpantu luennoista, jotka 
Brandes piti varsin pitkän ajan kuluessa, vv. 1871-87, ja niinpä ei tarvitse- 
kaan ihmetellä, että luennoitsijan mielipiteet ennättävät huomattavastikin 
muuttua, että teoksen suunnitelma, joka oli tehty radikaalisessa vaiheessa, 
ranskalais-saksalaisen sodan ja ulkomaanmatkan vaikutusten alaisena, ei 
läheskään päde enää 80-luvun lopulla, jolloin kääntyminen sisäänpäin, per- 
soonallisuuteen, yli-ihmiseen jo on tapahtumassa. [--] Juuri sisäisen muuttu- 
misensa takia on Brandesin pääteos erikoisen kiitollinen kohde aatehistorialli- 


selle erittelylle: siinä kuvastuu Brandesin oma ideologinen kehitys, mutta 
myös koko sen pohjoismaisen murrosliikkeen kehitys, jonka tulkki ja kiistä- 
mätön johtaja hän on. j 

Jo »Valtavirtausten» ohjelman selostus antaa aavistuksen sen teoreettisesta 
linjasta: kirjallisuutta ei nyt enää ole arvioitava pelkkien esteettisten tekijäin 
perusteella; se on otettava elämänilmauksena, todistuskappaleena, taistelevana 
elementtinä. On nähtävä se osana yleistä historiallista liikuntaa kohti suurem- 
paa oikeudenmukaisuutta ja vapautta, suurempaa totuudellisuutta ja luonnol- 
lisuutta. Ja kirjallisuus on arvioitava sen mukaan, edistääkö se tätä liikuntaa 
vai onko sen esteenä. 

Ahlström väittää nyt, että se dogmiksi kangistunut yleinen käsitys että 
Brandes olisi kirjallisuudentutkijana ja -arvostelijana suuren Hippolyte Tainen 
opetuslapsi ja hänen profeettansa pohjoismaissa, onkin, jollei suorastaan vää- 
rä, niin ainakin puolinainen ja harhaanjohtava. Sillä niin paljon vaikutuksia 
kuin Brandes saikin ranskalaisen tutkijan darwinilaisesta luonnontieteellisyy- 
destä, kylmästä objektiivisuudesta, hänen miljööteoriastaan ja naturalismis- 
taan, on heidän välillään kuitenkin olemassa aivan perustavia eroavaisuuksia. 
Taine on kylmän objektiivinen, pyrkii ainakin sitä olemaan — Brandes taas on 
subjektiivinen, aatteiden nimessä kirjallisuuden diktaattori. Taine toteaa, 
Brandes antaa tunnuksia. Taine ankkuroi miljööteoriansa luonnontieteelliseen 
materialismiin, Brandes uskoo aatteisiin, on idealisti. Tosiasiassa hänen aate- 
maailmansa oli jo hahmoittunut sitä ennen, kun hän ulkomaanmatkallaan 
tustui Tainen tutkimusmetodiin. Sen pohjana — väittää Ahlström — on hegelis- 
mi, täsmällisesti sanoen hegeliläisen vasemmiston radikalismi. Mutta tämän 
vasemmiston piirissä eivät hänen esikuviaan ole ne miehet, jotka yksin — 
kuten Ahlström tunnustaa — pysyivät yhteiskunnallisen todellisuuden pohjalla: 
Marx ja Engels, vaan Feuerbach, Strauss ja ennen kaikkea Ruge. Ruge: 
muistamme pilakuvan vuodelta 1848: »Myöskin eräs maailmankatsomus» — 
mies kurkistamassa haarojensa välistä, pää alaspäin... Kun Marx ja Engels 
olivat asettaneet tehtäväkseen kääntää Hegelin järjestelmän jaloilleen, oli tässä 
eräs ideologi, joka teki parhaansa pannakseen filosofian jälleen päälaelleen. 
Sillä Ruge oli tyypillinen idealisti. Myös Ahlströmin erittelystä käy erinomai- 
sesti selville tämän idealistisen radikalismin olemus. Rugen lähtökohta on 
Pyhän allianssin oppositioliike. Kun kaikki käytännöllinen poliittinen toimin- 
ta tehdään mahdottomaksi, jää jäljelle filosofia. Ruge siis toimittaa filosofisia 
vuosikirjojaan. Mutta sensijaan, että hän käsittäisi tämän ideologisen taistelun 
todellisen luonteen ja sen rajoitukset, kehittyy hänen aivoissaan — kuten niin 
monen osatoverinkin aivoissa — välttämättömästä pahasta ehdoton hyve. Ideo- 
logia onkin ensisijainen, käytäntö seuraa vasta perässä! Ensin teoria, sitten 
praksis! »Alles liegt an der Reform des Bewusstseins...» (Kaikki riippuu 
tietoisuuden muuttumisesta.) Ja koska siis käytännöllinen toiminta on jotain 
sekundaarista, seurausilmiö, voimme olla suvaitsevaisia sen kohdalla. Mutta 
ihanteet, aatteet ovat ratkaisevia: niiden suhteen meidän on oltava heltymättö- 
miä. »Ole suvaitsevainen rajoittuneita byrokraatteja kohtaan, mutta häikäile- 
mätön heidän aatteitaan kohtaan.» »Anna taantumuksellisten ammattipoliitik- 
kojen kulkea rauhassa, mutta iske kuoliaaksi heidän teoriansa.» Nämä ovat 
peruskohtia siinä liberalistisessa taktiikassa, jota Arnold Ruge käytti 1848 ja 
joka syöksi hänet suin päin allikkoon. Syystä toteaa Ahlström: 


» Tarkasteltuna käytännöllisenä yhteiskunnallisena taisteluteoriana on tällä 
ideologialla alunperin määrätyt silmiinpistävät heikkoutensa, jotka selittävät 
miksi sen perustajan oli niin pian pakko siitä luopua. Virhe on itse.taktiikas- 
sa, sen keskeisessä kohdassa.» (S. 90) 


Ruge oli filosofi, porvarilliseen vasemmistoon 1848 kuului myös eräs kirjal- 
lisuudentutkija: Gervinus. Tämän teos »Einleitung in die Geschichte des 
neunzehnten Jahrhunderts» (1853) hankki kirjoittajalleen syytteen maanpetok- 
sesta, mutta se on aatehistoriallisena ohjelmana ja liberalistisena kehitysseli- 
tyksenä jonkinlainen pohjakaava koko Brandesin kirjallisuuskäsitykselle ja 
ennen kaikkea hänen »Valtavirtaustensa» suunnittelulle. Gervinukselta saa 
Brandes ennen kaikkea kielteisen käsityksensä romantiikasta. 

Brandes siis perii vasemmistohegelismin idealismin ja soveltaa sitä. Hän 
haluaa syrjäyttää Tanskassa tuohon aikaan vallinneen romanttisen kirjallisuu- 
den. Hän haluaa luoda maahan vapaammat valtiolliset ja yhteiskunnalliset 
olot. Hän luo » Valtavirtauksensa», mahtavan ideologisen taistelukoneen. Mitä 
hän saavuttaa? Eivätkö todellakin hänen sanansa näytä luhistavan kotimaisen 
kirjallisuuden romantiikan? Ja enemmänkin: eivätkö hänen sanansa muodostu 
ohjelmaksi ja lipuksi koko pohjoismaiselle naturalismille, koko »läpimurtokir- 
jallisuudelle»? Mutta saavuttaako hän jotain ratkaisevaa poliittisesti, sosiaali- 
sesti? Eikö sama yhteiskunnallinen todellisuus, joka oli tehnyt mahdollisiksi 
Brandesin aatetaistelun menestykset, myös aseta aikanaan sille ylipääsemättö- 
miä rajoja? Eikö reaktio liberalismia vastaan nouse melkein sen ensi voitosta 
alkaen? Ja henkisessä elämässä: eikö naturalismi pian saa vastaansa uusro- 
mantiikkaa, todellisuudenkuvaus todellisuuspakoa? Brandes saa nähdä ideolo- 
gisen taistelun mahdollisuuksien rajat. Tämä huomio on eräs niistä tekijöistä, 
jotka vievät hänet yli-ihmiseen. 

Brandesin radikalismissa on vielä toinenkin heikko kohtansa, idealismin 
ohella. Se on hänen kaksimielinen suhteensa massoihin. Brandes puhuu 
mielellään massojen nimessä, mutta eivät hänen nähdäkseen massat kanna 
harteillaan suuria aatteita ja tee todellisuudeksi, vaan suuret yksilöt. Brandes 
on tässä uskossaan ja rajoituksessaan tyypillinen porvarillinen intellekti. 
Kuten aikainen aateveljensä Thorild — jota tässä lehdessä hiljattain esittelin — 
tuntee Brandeskin suurta levottomuutta ja pelkoa massojen edessä. Tocguevil- 
len esityksestä Amerikan demokratiasta hän oli löytänyt perustelut pelolleen 
»enemmistön tyranniasta», suuren, sivistymättömän, keskinkertaisen yleisön 
kaikkivallasta suurten yksilöiden ylitse. Kansa, joukko, massa on hänelle 
tämän vuoksi vain aatteen objekti, ei subjekti. Se on kohde suuren hengen 
ihmisystävälliselle ajattelulle ja toiminnalle; ei suuren historiallisen muutok- 
sen suorittaja. Ja niinpä Brandes, joka Lassalle-elämäkerrassaan selvimmin 
kärjistää tämän johtajan ja massan vastakohdan, menee suuren yksilön ihai- 
lussa niin pitkälle, että tunnustaa niin Bismarckin »kansallisen yhteyden» 
kuin Disraelin imperialisminkin, ja vihdoin importoi Skandinaviaan Nietz- 
schen korkeakapitalistisen yli-ihmisen! [--] Edellä on selostettu Gunnar Ahl- 
strömin tutkimusta Brandesin ideologisista silmälaseista. Selostus on puutteel- 
linen: meidän olisi vielä käsiteltävä Brandesin antiklerikalismia, hänen pan- 
teistisesti väritettyä ateismiaan — perityt hegeliläiseltä vasemmistolta, mutta 
samalla yleisesti taistelevaan kulttuuriliberalismiin liittyviä aineksia. Ei saa 
myöskään unohtaa sitä merkitystä, mikä estetismillä sellaisenaan on hänen 


aatemaailmassaan ja kriitikontoiminnassaan, eikä sitä terävyyttä, millä hän 
määrittelee luonnon taiteessa. Mutta ehkäpä nämäkin puolet saavat valais- 
tusta asettaessamme yleistä aatteellista taustaa vastaan kysymyksen, miten on 
arvioitava Brandesia kirjallisuudentutkijana ja -arvostelijana (näin tietoisesti 
rajoittaen kysymyksen Brandesista taistelevana ideologina). 

Konservatiiviselta taholta — siis Brandesin jälkeisen porvarillisen kirjalli- 
suustutkimuksen taholta ylipäänsä — asetetaan varsin kyseenalaiseksi Brande- 
sin koko tieteellinen kyky (vrt. esim. uudempia suomalaisia arviointeja: Maa- 
ilmankirjallisuuden kultainen kirja, Railon Yleisen kirjallisuuden historia). 
Todetaan, että Brandes on ideologi, joka politisoi kirjallisuuden, ahdas fanaa- 
tikko, ei kylmä tutkija. Porvaristo jotenkin häpeää hänessä omaa penikkatau- 
tista nuoruuttaan. Yhdymmekö ehkä tähän konservatiivien tuomioon? 

Sellainen ei voi tulla kysymykseen. Me lähdemme aivan eri pohjalta, kun 
arvostelemme Brandesin elämäntyötä. Emme tuomitse sitä, että hän vaati 
kirjallisuudelta aatteellisuutta ja pätevää elämänkuvaa, että hän vaati kirjalli- 
suutta, joka asettaa probleemeita väittelynalaisiksi, joka uskaltaa taistella 
vapauden ja inhimillisyyden puolesta. Tuomitsemme vain sen, että hän tässä 
jäi puolitiehen. Hänen poliittisuutensa ei syventynyt sosiaalisuudeksi, hänen 
radikalisminsa oli yksilöllistä, ei kollektiivista, hän oli ja pysyi idealistina. 
Juuri nämä ideologiset rajoitukset ovat kirjallisuustutkimuksessa myös tieteel- 
lisiä rajoituksia. » Valtavirtausten» poliittinen tarkoituksellisuus, yksilöpalvon- 
ta ja sosialiekonomiasta irralliset aateketjut ovat varoittavana muistutuksena 
siitä, että ideologian ja metodin puolinaisuutta eivät lumoavinkaan persoonal- 
lisuus ja taiturimaisinkaan tyyli voi korvata. Teoreetikkona Brandes on 
paljon jäljessä jostain Tainesta, yhtä kaukana kuin Euroopan pohjoiset raja- 
maat ovat sen keskuksesta. 

Mutta hänessä on myös jotain enemmän. Taine edustaa kypsää, vanhoillista 
kapitalismia Euroopan etummaisissa maissa. Samanaikainen Brandes edustaa 
jälkeenjäänyttä Euroopan kolkkaa, jossa kapitalismi vasta on suorittamassa 
läpimurtoaan. Kun näinollen Taine vain toteaa, Brandes vielä taistelee. Niin 
paljon metafyysillistä painolastia kuin Brandes periikin saksalaisilta radikaa- 
leilta, hän perii myös aineksen, joka tekee hänet taistelijana Tainea suurem- 
maksi: hegeliläisen dialektiikan. Se tekee hänet itsensä elävämmäksi, se luo 
hänen työhönsä vastakohtien taistelun ja jännityksen. Se tekee hänestä aatteel- 
lisen sotapäällikön ja strategin, jolle kirjallisuus ei ole vain kuolleita kerrostu- 
mia tutkijankammiossa, vaan osa elämää, lakkaamatta muotoaanmuuttava, 
lakkaamatta vaikutuksia saava ja vaikuttava. Tässä on Brandes paljon lähem- 
pänä marxilaista kirjallisuuskäsitystä kuin Taine kaikessa viileässä tieteellisyy- 
dessään. 


1 Tämä luonnonkäsitys on naturalistinen ja antiromanttinen. Edistyksellinen kirjailija 
esittää luonnon sellaisenaan: vei mitään mytologiaa, ei mitään vertauskuvallisuutta, ei 
mitään fantastista tai yliluonnollista vaan . ., puhdas luonto». Mikäli tällä ei ymmärretä 
puhdasta — valokuvaa, se yleisesti ottaen on sama käsitys, jonka nykyaikainen sosiaali- 
nen taidekäsitys on omaksunut. (Vrt. Ahlström, ss. 162-163). 


2 Tältä pohjalta voidaan ilmeisesti myös selittää se lyhytnäköinen tunnustus, jota 
Brandes jakoi toisen keisarikunnan sentimentaalisille muotikirjailijoille, kun hän taas 
verraten myöhään tunnustaa Zolan suuruuden. (Vrt. Ahlström, s. 221 jne.) 


Kun toteamme Brandesin rajoitukset, toteamme samalla, että ne olivat 
hänen luokkansa rajoituksia, luokka-ajattelun muureja, joita Brandesin kaltai- 
nen nerokaan ei voinut puhkaista. Eikä hänen työnsä tule tyhjäksi, vaikka sen 
teoreettiset ja tieteelliset rajoitukset todetaankin. Jäljellä on vielä hänen nero- 
kas persoonallisuutensa, taiteilija hänessä. Syystä huomauttaakin Ahlström, 
että »Valtavirtaukset» oleellisesti on myös esteettinen, taiteellinen konstruktio, 
jossa tieteelliset tarkoitukset joskus saivat mukautua taiteelliseen tarkoituksen- 
mukaisuuteen. Aineisto, mihin tämä taiteilijankäsi kosketti, sai elämää ja 
liikuntaa. Brandes on varmaankin pienempi tiedemies kuin hänen oma aikan- 
sa kuvitteli, mutta hän oli epäilemättä suuri myyttiä luova henki. Liberalis- 
min myytin luojia. 

Tämän myytin hän levitti Pohjolaan silloin kun kapitalismin todellisuus 
sinne tunkeutui. Onko ihme, että tämä myytti, joka sitten hedelmöitti koko 
»läpimurtokirjallisuutta» Ibsenistä Canthiin saakka, viime kädessä perustui, 
»ei Stuart Millin hiljaiseen, asialliseen viisauteen, ei Tainen väsyneeseen 
tieteenuskoon» vaan hegeliläisen vasemmiston radikalismiin? Millainen histo- 
ria, sellainen ideologia! Millainen kapitalismi, sellainen liberalismi! Kapitalis- 
min kehitys pohjoismaissa oli lähinnä »preussilaista» kaavaa. Pohjoismainen 
radikalismikin tislautui läpi saksalaisten professorinaivojen. Tri Ahlströmin 
aatehistoriallinen analyysi tuntuu siis varsin uskottavalta. 


Tulenkantajat n:o 44/1939 


Esittely Gunnar Ahlströmin tutkimuksesta » Georg Brandes Hovedstromnin- 
ger. En ideologisk undersökning» (Lund 1937). Arvostelusta on poistettu 
(merkinnöin [--]) kaksi pitkää Ahlström-sitaattia, joiden puutteellinen kään- 
nös ei ole ollut tarkistettavissa. 


Lännessä hämärtyy 


Se kehitys, joka länsimaissa alkoi kansanrintaman historiallisesta luhistumi- 
sesta, kehitys kohti fascismia, jatkuu yhä synkemmin muodoin. Saksan- 
vastainen sota, jonka luonteen saattoi vielä sen alkaessa määritellä kaksinai- 
seksi — se näytti samalla kertaa olevan imperialistista sotaa ja demokraattista 
sotaa — on yhä enemmän muodostunut puhtaaksi imperialistiseksi sodaksi. Ja 
sodan imperialistisoitumisen kanssa käsikädessä käy demokratian sisäinen 
syrjäyttäminen, fascismin toteuttaminen. Taivaanranta lännessä pimenee. 

Mitkä puolueet Ranskassa ja Englannissa olivat edustaneet radikaaleinta 
demokratiaa? Kommunistiset puolueet. Mitkä puolueet länsimaissa olivat 
kiihkeimmin vaatineet fascisminvastaista taistelua, fascismin asemien hävittä- 
mistä Ranskassa ja Englannissa, saksalais-italialaisen etenemisen pysäyttämis- 
tä, pienten valtojen kaupittelijoiden kukistamista? Kommunistiset puolueet. 
Nyt näitä puolueita ei enää laillisesti ole lännessä olemassa. Ranskan kommu- 
nistinen puolue on lakkautettu, samaan aikaan kuin cagoulardit, fascistien 
avoimet agentit, on hyväksytty patriotismin pyhään rintamaan, joka ulottuu 
fascistipuolueista sosialisti Blumiin saakka. Kehitys, joka alkoi antifascististen 
yhteisjärjestöjen hajoittamisella, mikä tapahtui sosialistipuolueen päämajan 
käskystä, on tultu työläisvainoihin ja sotaoikeuksiin: mikään ei enää oleellises- 
ti erota tätä maata Saksasta valtiopäivätalon tuhopolton ajalta. Sosialistipuo- 
lueen johdon menettely tänä aikana — Daladier'n hallituksen uskollinen tuke- 
minen ja kommunisminvastaisen taistelun aatteellinen johtaminen — on herät- 
tänyt häpeää jokaisen sosialistin mielessä, joka tänä shovinismin luvattuna 
aikana vielä on säilyttänyt päänsä kylmänä. 

Tällaisissa oloissa on Andre Marty'n, Ranskan kommunistipuolueen johto- 
miehen ja Espanjan kansainvälisen prikaatin perustajan, avoin kirje Leon 
Blumille ainakin mielenkiintoinen dokumentti. Kun Blum on ilmoittanut 
Daladier'lle puolueensa ja sen parlamenttiryhmän jatkuvastikin tarjoavan 
kaikkea tukeaan »toimenpiteille, jotka ovat välttämättömiä "kansakunnan 
pelastamiseksi», tahtoo Marty osoittaa, että kysymyksessä on vain kapitalis- 
min, »200 perheen» vallan pelastaminen: 


»Kuten 25 vuotta sitten salaavat kaikki hallitukset tarkoitusperänsä syös- 
täkseen kansansa sotaan. Kun Hitler hyökkäsi Puolaan, väitti hän taistelevan- 
sa Danzigin vapauttamiseksi ja Saksan puolustamiseksi saartoa vastaan. 
Tsekkoslovakian ja Itävallan kohtalot osoittavat natsismin todelliset päämää. 
rät. Mutta Daladier ja Chamberlain, jotka murhasivat Espanjan ja pettivät 
TSekkoslovakian, valehtelevat puolestaan yhtä häpeämättömästi, kun he selit- 
tävät puolustavansa Puolaa ja väittävät sen olevan antifascistista sotaa. Syvin 


syy tähän sotaan on seuraava: 

Kolme imperialistista valtiota — Englanti, Ranska ja Yhdysvallat — jotka 
ovat rikkaita tärkeistä raaka-aineista ja omaavat suunnattomia taloudellisia, 
rahallisia ja inhimillisiä voimavaroja, jotka saavutettiin sodalla, työläisjoukko- 
jen riistolla ja köyhdyttämisellä, hallitsevat enemmän kuin puolta maailmaa 
käsissään. 

Mutta kolme muuta imperialistista valtiota — Saksa, Italia ja Japani — jotka 
ovat köyhiä näistä rikkauksista, haluaa ryöstää edelliseltä ryhmältä sen 
markkinoita, vaikutuspiirejä ja siirtomaita, joita ne ensimmäisessä imperialis- 
tisessa sodassa saavuttivat suuressa ärin juuri tämän toisen ryhmän kus- 
tannuksella. Ja koska kumpikaan näistä ryhmistä ei tavallisin keinoin voinut 
päđstā pitemmälle, jatkoivat ne politiikkaansa toisin keinoin: tykeillä. Siinä 

aikki» 


Mutta tämä imperialistinen sota eroaa edellisestä siinä, että keskellä kapita- 
listista kaaosta kohoaa nyt horjumattomana sosialistinen Neuvostoliitto. Mar- 
ty kuvaa sen määrätietoista rauhanpolitiikkaa, sen eri esityksiä aseistariisumi- 
seksi ja vihdoin sen ehdotusta rauhanrintamaksi status quon säilyttämiseksi. 
Mutta hän siirtyy myös puolustuksesta hyökkäykseen: 


»Miksi neuvotteluita venytettiin neljän pitkän kuukauden ajan? Miksi ne 
ajettiin umpikujaan? Miksi ei Neuvostoliiton ehdottama sotilasneuvottelu joh- 
tanut Moskovassa mihinkään tulokseen? 

Koko ajan jatketun sabotaašin takia. Eivätkö Chamberlain ja Daladier 
valmistaneet viidenvallansopimusta — Hitlerin, Mussolinin ja Beckin kanssa? 
Tiedätte varsin hyvin, että niin on asianlaita. Tätä valmisteltiin mitä suurim- 
massa salaisuudessa — työläisiltä, mutta ei Teiltä, herra salainen hallitusneu- 
vos. Tätä salaliittoa vastaan Teillä ei ole mitään sanottavaa, koska se on 
tähdätty työtätekevien joukkojen maata, sosialismin maata vastaan. 

Chamberlain ja Daladier, ranskalaiset ja englantilaiset imperialistit halusi- 
vat aivan yksinkertaisesti kääntää kilpailijansa, saksalaisen imperialismin, 
Neuvostoliittoa vastaan. Tämän suunnitelman teki tyhjäksi saksalais-venäläi- 
nen pakti» 


Kun Chamberlain ja Daladier ovat kirjoittaneet »demokratian» sotalippuun 
tunnuksen »Puolan palauttaminen», toteaa Marty tämän ei vain reaalipoliitti- 
seksi mahdottomuudeksi vaan myös aatteelliseksi mielettömyydeksi: 


» Tiedätte aivan hyvin, Blum, että tämän taantumuksellisen Puolan loivat 
1918 ranskalaiset ja englantilaiset imperialistit, keinotekoisesti liittämällä 
yhteen mitä erilaisimpia maita ja kansoja. Tästä ranskalaisen ja englantilai- 
sen pääoman hallitsemasta valtiosta tehtiin vain suojavalli ja linnoitettu hyök- 
käysalue Venäjän voitokasta työläisvallankumousta vastaan. Eikö sota neu- 
vostotasavaltoja vastaan 1920 ollutkin tämän riippumattoman» valtion 
ensimmäinen toiminta, sota, jota käytiin ranskalais-englantilaisten imperialis- 
tien lisäarvoiniressien tähden, ranskalaisen kenraali Weygandin johdolla? 
Tämän sodan seurauksena riistettiin länsi- Ukraina ja länsi- Valkovenäjä neu- 
vostotasavalloilta. 

Tasan vuosi sitten tämä sama imperialistinen Puola auttoi Hitleriä Liettuan 
ja oman liittolaisensa Tsekkoslovakian paloittelussa.» 


Tämän imperialistisen Puolan — »kansojen vankilan, kuten tsaristinen 


Venäjä» — puolesta Ranskan kansa nyt heitetään sotaan. Mutta mitä tehtiin 
silloin, kun oli demokraattisen Espanjan kohtalosta kysymys? 


» Puolan riippumattomuus, Ranskan kunnia — sanotte Te. Mutta Espanja, 
hra Blum? Miltä olette Te, hra Blum, tehnyt Espanjalle, tuon maan suurelle ja 
jalolle kansalle? 

Toinen toistaan seuranneet eri hallitukset Espanjassa olivat sosialidemok- 
raattien johtamia. Ja kuitenkin Te noudatitte tätä Espanjaa kohtaan tuota 
kuuluisaa politiikkaa, jota Te teeskennellen nimititte »puuttumattomuudeksi». 
Vaikka Te tunsitte hyvin ase- ja joukkokuljetukset Saksasta ja Italiasta, 
ryhdyitte Te saartoon tasavaltalaista Espanjaa vastaan. Te, Blum, jopa revitte 
rikki sen espanjalais-ranskalaisen kauppasopimuksen vuodelta 1935, jossa oli 
kirjoitettuna: » Espanja pitää velvollisuutenaan ostaa yksinomaan Ranskasta 
kaiken tarvitsemansa sotamateriaalin.» Ensi päivästä alkaen koetitte Te 
kuristaa Espanjan vallankumouksen ja lopuksi murhasitte Te sen yhdessä 
Daladier'n kanssa.» 

»Ja nyt vaaditte Te Ranskan kansan hyväksymistä sodalle ei Puolan 
pelastamiseksi, vaan Puolaan — öljy- ja tekstiiliteollisuuteen, kuljetuslaitokseen 
jne. — kiinnitetyn ranskalaisen ja englantilaisen kapitaalin puolesta. No niin, 
hra Blum, ranskalaiset työläiset ja talonpojat, koko Ranskan kansa ei halua 
tietää mitään tällaisesta sodasta.» 


Mitä meidän on tämän perusteella ajateltava tilanteesta Ranskan työväen- 
liikkeessä? Hämmästyttävällä tavalla vahvistaa Martyn syytöksiä ruotsalaisen 
Sven Backlundin haastattelu, jonka S. Sosialidemokraatti julkaisi 26 pnä 
lokakuuta. Siinä tämä m.m. selittää: 


»Leon Jouhaux antoi äskettäin lausunnon, jossa hän kaikkien hämmästyk- 
seksi ei ainoastaan tuominnut kommunisteja, vaan samalla selitti, että Euroo- 
pan tilanne on sellainen, että se vaatii läheistä keskinäistä yhteistyötä työnan- 
tajien ja työläisten välillä — ei ainoastaan sodassa, vaan myös tulevaisuudessa. 
Jouhaux vieläpä meni niin pitkälle, että hän selitti luokkataistelun kokonaan 
käyttökelvottomaksi. 

Suurin piirtein ovat Ranskan sosialidemokraatit tervehtineet tyydytyksellä 
hallituksen toimenpiteitä kommunisteja vastaan. Mutta Ranskan yhteiskunta 
kokonaisuudessaan, jolle ovat luonteenomaisia vapaamieliset ihanteet, on 
tietysti selvillä siitä, että näiden toimenpiteiden täydennykseksi on hallituksen 
luotava täysin luottamuksellinen yhteistyö työväenluokan kanssa. Ja täytyykin 
sanoa, ettei Ranskassa nykyisin olekaan jälkeäkään jäljellä sosiaalisesta 
taantumuksesta. (!?) Toimenpiteitä kommunisteja vastaan on perusteltu sillä, 
että ei voida sallia sellaisen puolueen toimintaa, joka on suhteissa viholliseen. 


(1)» 


Ei kaipaa kommentaareja. 

Kuin valonheittäjä tunkeutuu läntiseen hämärään myös Lloyd Georgen, 
vanhan liberaalijohtajan, puhe 21. päivänä lokakuuta Caernarvonissa. Hän 
nimitti historian tragediaksi sitä, että Neuvostoliitto tuli sysätyksi syrjään ja 
että täten oli menetetty mahdollisuus estää Saksan hyökkäys ilman verenvuo- 
datusta. Brittiläisiä neuvotteluita Moskovassa kävi »viidennen luokan byro- 
kraatti ulkoasiainministeriöstä ja epäpätevä sotilasdelegaatio ilman määrättyjä 
ohjeita». Hän kysyi, eikö olisi aika tarttua Neuvostoliiton ehdotukseen kan- 
sainvälisestä konferenssista. 


Lloyd Georgen puhe osoittaa osaltaan, että rauhanrintamaa ja fascismin 
pysäyttämistä sen avulla ei lännessä haluttukaan. Päämäärät ovat näet toiset. 

Mutta yhä uudelleen vakuuttavat Englannin työväenpuolueen ja ammatilli- 
sen liikkeen johtajat solidaarisuuttaan Chamberlainille. 

Sanomalehdet, niin porvarilliset kuin työväenlehdetkin, kertovat Saksan 
fascismin sisäisestä hajoamisesta. Kapinoita Böömissä, nälkämellakoita Berlii- 
nissä, sotilaskapina Miinchenissä, taloudellisen aseman jokahetkinen kärjisty- 
minen, massojen uhmaava käymisprosessi. Itäpaktia tervehditään riemulla, 
jonka täytyy vallanpitäjille nostaa kurkkuun kuristavan tunteen: siinä nähdään 
Neuvostotasavallan kädenojennus ei fascistiselle diktatuurille vaan Saksan 
kansalle. Kuuluisa ranskalainen Mme Tabouis kertoo fascistijohtajain epätoi- 
voisesta yrityksestä pysyä joukkojen radikalisoitumisen mukana siirtymällä 
vallankumoukselliseen fraseologiaan. Mutta voiko heitä mikään pelastaa? 

On olemassa myös Saksan sosialidemokraattinen puolue, emigranttiryhmä, 
joka julkaisee Neuer Vorwärtsia. Mutta näyttää siltä, ettei se ole mitään 
oppinut eikä mitään unohtanut. Sellainen mies kuin Friedrich Stampfer, joka 
Saksan sosialidemokratian romahdettua kyllä oli valmis synnintunnustuksiin, 
näyttää nyt saaneen takaisin koko »weimarilaisen» itsetuntonsa. Lokakuun 15. 
päivän Neuer Vorwärtsissa hän kirjoittaa: 


» Muut syyt mielipide-eroavaisuuksiin on Hitler-Stalin-pakti tehnyt tyhjiksi. 
N.s. »sosialistisen isänmaan» todellisesta luonteesta ei ole enää mit 
erimielisyyttä, suhtautumisesta kommunismiin ei myöskään. Saksan bol3evis- 
tisoitumisvaarasta puhutaan myöhemmin enemmän, nyt riittää todeta, että 
varmasti ei tule saamaan pohjaa sosialidemokraattien myötätunnosta » ystäviä 


kohtaan vasemmalla». Bolsevistisoitumisen estäminen (Entbolsewisierung) 
Saksassa, ja niin perusteellisesti kuin mahdollista, on oleva sosialidemokraat- 
tinen tunnus. Rajalinjojen himmentäminen teoreettisilla sotkemisilla, kokeilut 
kuten Miinchenin neuvostotasavalta tai Zeigner-hallitus Saksissa, eivät tule 
uudistumaan ...» 


Mikä sitten tulee uudistumaan? Yritys Weimarin systeemin jälleenpystyttä- 
miseksi? Kapitalisteineen, junkkereineen, yksityisarmeijoineen, Noskeineen, 
Kappeineen, Ludendorfeineen ja Hitlereineen? Että Englannin ja Ranskan 
imperialistien tarkoituksena ei ole Saksan neuvostotasavalta on selvää, mutta 
ettei se ole mikään muukaan vallankumouksellinen, sosialistinen Saksa, on 
varmasti yhtä selvää. Weimarin uusintaesitys on se ihanne, joka näyttää 
liikkuvan läntisten imperialistien ihannekuvana kuten Versaillesinkin uusin- 
taesitys. Tähänkö huijaukseen sitoutuvat myös saksalaiset sosialidemokraatit? 

On vielä jäljellä Skandinavia, tuo runollisesti ihannoitu »Euroopan rauhalli- 
nen kolkka». Mitä näemme? Maanosan ylitse puhaltava hirmumyrsky tuiver- 
taa äkkiä myös Tanskan hymyileviä tasankoja, Ruotsin kukoistavia jokilaak- 
soja, Norjan järkkymättömiä tuntureita. Tämä rauhan ja puolueettomuuden 
kolkka on joutunut imperialistisen sodan sivupyörteisiin, tämä demokratian ja 
yhteiskuntasovinnon luvattu maa on tärähtänyt kapitalismin planetaarisesta 
kehästä. Skandinaviassakin hämärtyy. Skandinaviassakin nousee fascismin 
haamu. 

Näemme kansallisvihan ja sotakiihkon aallon kulkevan yli Skandinavian. 
Samanaikaisesti Tanskassa ja Ruotsissa alkaa sanomalehtikampanja Neuvosto- 
liittoa vastaan. Kaarle XII:n ruostunut miekka on kaivettu maasta ja tuntien 


selässä länsimaisen imperialismin rohkaisevan lyönnin kalistellaan uhkaavasti 
itään. Se, että Neuvostoliitto viisaalla politiikallaan on yhtäkkiä ja kertakaik- 
kiaan katkaissut saksalaisen imperialismin ekspansion pohjoiseen ja siten 
vapauttanut pohjoismaat vuosia kestäneestä painajaisesta, on herättänyt näin 
omalaatuista kiitollisuutta. Se, että sama maa tämän politiikan toteuttamiseksi 
on rauhallisesti neuvotellut läntisten naapurimaittensa kanssa ja saanut käytet- 
täväkseen eräitä välttämättömiä tukikohtia, on aiheuttanut pohjoismaiselle 
kapitalismille sarjan hysteerisiä puuskia. Ennenkaikkea Suomen — Neuvosto- 
liiton neuvotteluista on löydetty aihe suunnattoman sotakiihkon lietsomiseksi 
koko Skandinaviassa. Siellä on ilmeisesti piirejä, jotka hartaasti haluavat 
sotaa Neuvostoliiton kanssa ja kyynillisesti heittäisivät Suomen peliin pyyteit- 
tensä puolesta. Ja entä vielä? Eikö ole mahtavampia voimia takana, voimia, 
joille Neuvostoliiton sotaan joutuminen olisi korkein toivomus? Eivätkö Sak- 
san fascistien ja Englannin imperialistien toiveet tässä polttopisteessä yhdy? 

Sotakiihkon levittämiseltä on ensin tungettava esteet syrjään. 

Niinpa Skandinaviassa, aivan kuin Ranskassa, on alkanut taistelu kommu- 
nistisen toiminnan lakkauttamiseksi (vastaten lapuanliikettä meillä). Ja kuten 
Ranskassa niin Skandinaviassakin nähdään sosialidemokraattiset puolueet 
tämän valmistelevan propagandataistelun kärjessä. Sosialidemokraattisen puo- 
luejohdon mahtikäskyllä on esim. Ruotsissa tehty hajoitusyrityksiä kaikkia 
niitä antifascistisia yhteistyöjärjestöjä vastaan, joita viime vuosina on syntynyt; 
hämäräperäiset anarkistiset ja trotskilaiset ryhmät ovat tässä näytelleet innok- 
kaan avustajan osaa. Niinpä on saatukin hajalle muutama vuosi sitten laajalle 
pohjalle perustettu Antifascistisk Samling -järjestö ja sen puheenjohtaja, tun- 
nettu lääkäri dosentti Si/fverskiöld pakotettiin eroamaan, kun kieltäytyi hajoi- 
tustyötä hyväksymästä. Samoin on tehty yritys hajoittaa valtavaa avustustyötä 
suorittanut Espanjan apu -järjestö, jonka päätehtävänä myöhemmin on ollut 
ruotsalaisten Espanjan-taistelijoiden invalidi- ja työttömyyshuolto. Myös Clar- 
tén vuoro on tullut, tuon puolueettoman sosialistisen ylioppilasjärjestön, joka 
samannimisen aikakauslehtensä ja muun julkaisutoimintansa kautta, kuten 
myös kokouksillaan ja luentotilaisuuksillaan, on tehnyt tavattoman hedelmäl- 
listä työtä sivistyneistön voittamiseksi sosialismille ja työväen sisäiseksi yhdis- 
tämiseksi. Clarten kommunistiset jäsenet on komennetut heitettäviksi yli 
laidan tai sosialidemokraattiset jäsenet eroamaan. Kumpaakaan ei ole tapah- 
tunut. Clarté on torjunut hajoituksen ja ilmoittaa jatkavansa toimintaansa 
puoluevastakohtiin tarttumatta. 

Näiden hajoituspyrkimysten rinnalla on käynyt silmitön propagandataistelu 
kommunistisen puolueen lakkauttamiseksi. Oikeistolehtien vaatimuksiin ovat 
sosialidemokraattiset lehdet yhtyneet kiihkolla, joka on herättänyt porvarilli- 
sella taholla huonosti salattua tyytyväisyyttä, mutta myös ironisia huomautuk- 
sia siitä, että sosialidemokraatit nyt ovat tulleet oikeiston linjoille ja ovat 
kiihkeämpiä kuin porvaristo itse. Synkkiä aavistuksia herättää erikoisesti se 
uusi sävy, mikä on ilmaantunut työväenliikkeen lehdistöön. Kun vanha 
radikaali Z. Höglund Social Demokratenissa päivästä päivään kiihoittaa Neu- 
vostoliittoa ja kommunismia vastaan, kun ennen tasapuoliseksi tunnettu Arbe- 
tet, Allan Vougtin lehti, puhuu »ali-ihmisistä», jotka »on lakaistava pois», kun 
kolmas sosialidemokraattinen puoluelehti Östgöten kysyy, eikö »maassa ole 
kylliksi äänieristettyjä sellejä tällaisia yksilöitä varten», ollaan kammottavan 
pitkällä fascistisessa ideologiassa. Ja tähän yhtyy eriskummallinen pohjoismai- 


nen rotumystiikka ja kohtaloyhteysajatus sekä se ihmeellinen vakaumus, että 
Chamberlain, Daladier ja Beck tänään ovat fascisminvastaisen taistelun kärjes- 
sä! Tilanne on sellainen, että suuri tanskalainen työläiskirjailija Martin Ander- 
sen-Nexö sanookin julkaisemassaan avoimessa kirjeessä, että »demokratiassa 
vallitsee pogromitunnelma». 

Onko länsimainen sosialidemokratia sitonut kohtalonsa länsimaiseen impe- 
rialismiin? Aikooko se seistä ja kaatua Chamberlainin ja Daladier'n kanssa? 
Tahtooko se olla ase länsimaisen imperialismin kädessä, ase Neuvostoliittoa ja 
työväenliikettä vastaan? 

Tämän kehityksen suhteen meidän on Suomessa pidettävä silmämme auki. 
Suomen kohtaloa emme saa kytkeä länsimaisen imperialismin kohtaloon. 
Suomen sosialidemokratian kohtaloa emme saa kytkeä länsimaisen sosialide- 
mokratian kohtaloon. Meidän on itse, muitten meitä häiritsemättä, saatava 
käydä neuvottelumme itäisen naapurimme kanssa, ja sopimukseen varmasti 
päästään. Suurin vaara on nyt siinä, että läntinen imperialismi pyrkii käyttä- 
mään meitä suurpoliittisena välikappaleenaan. Baltian esimerkki osoittaa, että 
Neuvostoliitto ei halua muuta kuin turvallisuutta. Tsekkoslovakian ja Puolan 
esimerkit osoittavat, että länsivallat kyynillisesti heittävät kansoja tuhoutumi- 
seen ja sotaan ajattelemattakaan niitä auttaa. Jumala varjelkoon meitä ystä- 
vistämmel» Yksin me kyllä selviämme. 


Soihtu n:o 17—18/1939 


Mielenkiintoinen seikka: viimeiset kirjoituksensa ennen talvisotaa RP jul- 
kaisi Soihdussa, jonka 1938 (Arvo Tuomisen vaikutuksesta?) omaksumaa, 
Tanneria contra Wiik tukevaa linjaa hän ei ollut voinut hyväksyä; ja lisäksi 
hän tässä lehdessä (sen 7/11 päiv. numerossa) julkaisi ainoan 1939 kirjoitta- 
mansa poliittisen artikkelin. Miksi? Kirjallisuuslehti oli lakannut ilmestymästä 
v:n 1938 lopussa, ja R. Palomeren »30-luvun kuvista» (viimeinen luku) käy 
ilmi, että romaanin päähenkilöä oli alkanut tympäistä myös Tulenkantajien 
syksyllä -39 omaksuma länsivaltalinja ja että hän talvisodan aaton painajais- 
maisessa ilmapiirissä tunsi pakottavan tarpeen ilmaista oma näkemyksensä 
tilanteesta. Monestakin syystä artikkeli oli signeeraamaton, ja »30-luvun 
kuvista» ilmenee myös kirjoittajan kokema hilpeys siitä, että kirjoitusta oli 
eräissä kommunistipiireissä luultu itsensä O. V. Kuusisen kirjoittamaksi. 

Vallankumouksesta vallankumoukseen 


Tri Per Meurling, ruotsalainen marxisti, teosten »Marxism och humanism» 
ja »Den blodiga arenan» loistava kirjoittaja, on julkaissut uuden kirjan. 
Sarjassa esseitä hän liikkuu kolmen vuosisadan historiassa kantaen ihastutta- 
valla keveydellä tietomäärää, joka tuntuu rajattomalta, suorittaen yhteenvetoja 
ja avaten perspektiivejä, jotka valaisevat hämärää kuin valonheittäjät. E 

Esseessä » Voltaire kirjastossaan» hän tietoisesti tai tietämättään antaa avai- 
men oman tutkijaolemuksensa ymmärtämiseen. Tämä essee pohjautuu Neu- 
vostoliitossa olevan Voltairen kirjaston tutkimuksiin, joissa on käynyt ilmi se 
tavattoman persoonallinen tapa, millä suuri valistusfilosofi kohteli laajaa 
kirjastoaan. Kirjastossa on 7.000 nidettä, ja niistä yli puolet kantaa merkkejä 
omistajansa intohimoisesta tavasta lukea: viivauksia, sivuhuomautuksia, ihas- 
tuksen ja harmin ryöppyjä. Tämä mies, joka luki hirvittävän määrän, ei 
tehnyt lukemistaan hengettömäksi tietojen kasaamiseksi, vaan todella henki- 
sesti omisti lukemisensa, teki sen persoonallisella tavalla henkiseksi omaisuu- 
deksi. Hän luki »kumouksen hengessä», voimakkain sympatioin ja antipatioin, 
kannanotoin edistyksen puolesta ja taantumusta vastaan. Tätä elävää ihmistä 
vastaan asettaa Meurling nykyaikaisen objektiivisen» tiedemiehen, kamariop- 
pineen, elämästä eristetyn ammattimaisen urakkalukijan, joka »tyynestin» ja 
»puolueettomasti» kerää aineistoa, referoi, mutta ei elä ja taistele. Persoonat- 
tomasti luetusta syntyy persoonatonta tiedettä. Elottomasti omaksutusta syn- 
tyy sivuja ilman elämää. Kamaritutkimuksista syntyy kamaritietoa. 

Ja niinpä ei kuolevan kapitalismin tiede olekaan edistyksellisen ja kumouk- 
sellisen valistustieteen oikea perillinen, niin porvarillisia kuin molemmat 
ovatkin. Oikea perillinen on marxilaisuus. Marxilainen sosiologi elää keskellä 
kuohuvaa elämää, keskellä historiallista liikuntoa, ja ammentaa joka hetki 
siitä. Marxilainen sosiologi ei referoi, vaan polemisoi. Hän käsittelee ainehis- 
toaan kuin poliitikko yhteiskunnallista todellisuutta: puolesta ja vastaan. Hän 
omistaa persoonallisesti lukemansa ja sinkoaa sen persoonällisesti esiin. Mar- 
xin ja Engelsin tieteellistä suuruutta ei kukaan nyt enää voi kieltää. He olivat 
kuitenkin suuria poleemikkoja, koko heidän tieteellinen työnsä on kuin jätti- 
läispolemiikki. Polemiikki kapitalismia vastaan. T 

Myös Meurling on suuren tyylin poleemikko. Marxin ja Engelsin jälkeen on 
työväenliikkeessä toki ollut monia suuria poleemikkoja, mutta vielä enemmän 
kuolleita jäljittelijöitä, jotka ovat ottaneet tehtäväkseen mestarien ajatusten 
järjestämisen ja selittämisen avaamatta itse ainoatakaan uutta näköalaa. Suu- 
ret edelläkävijät liikkuivat suvereenisti elämän kaikilla aloilla, inhimillisen 


tietämyksen kaikilla haaroilla, pienemmät jäljittelijät rajoittuivat enemmän tai 
vähemmän pelkkään taloustieteeseen; onko ihme, että eräät »oppilaan oppi- 
laat» jo puhuivatkin pelkästä »taloudellisesta historiankäsityksestä»! On rie- 
mastuttavaa kohdata silloin sellainen marxilainen poleemikko kuin Meurling, 
jolle taistelu on elämää ja joka suvereenina liikkuu historiallisen tapahtumisen 
kaikissa kerroksissa, oppilas mestarien lihaa ja verta. Hänen marxilainen 
esseistiikkansa on tietomäärässään, tyylillisessä hienostuneisuudessaan ja 
näköalojensa loistossa korkean sosialistisen kulttuurin tulos. 

On melkein toivotonta ruveta selostamaan Meurlingin uutta kirjaa: sen 
pariin sataan sivuun sisältyy tietoaines, jonka ilmaisemiseen joku toinen 
tarvitsisi tuhannen sivua. Se jakaantuu kahteen osaan, joita kumpaakin seuraa 
20 teesiä. Edellinen käsittelee rinnakkain porvarillista ja marxilaista kulttuuri- 
liikettä: eteemme kohoavat nousevan porvariston suuret kulttuuriteoreetikot 
ominaisissa ympäristöissään: Voltaire, Rousseau, Kant, Geijer... Ja heitä 
vastaan kohotetaan, perillisinä ja kuitenkin voittajina, toisella, korkeammalla 
tasolla materialistisen dialektiikan suuret mestarit: Marx, Engels. Millä dialek- 
tisella terävyydellä asetetaankaan vastakkain kahden erilaisen yhteiskunnalli- 
sen ympäristön ilment: Diderot ja Kant! Millä hienoudella suoritetaan 
yllättäviä ja samassa hetkessä jo vakuuttavia rinnastuksia ja yhteenvetoja! 
Mutta jos tämä kulttuuria kosketteleva ensi osa kirjasta on mielenkiintoinen, 
on toinen osa, yhteiskunnallinen ja poliittinen sitäkin kiinnostavampi. Tämä 
osa alkaa luvulla Bastiljin valtauksesta, ja siinä esitetään eri yhteyksissä ja 
mitä erilaisimmilta puolilta sitä, mikä Ranskan suuressa porvarillisessa vallan- 
kumouksessa on oleellista: sen luokkadialektiikka ja luokkadynamiikka, sen 
nousevan ja laskevan vaiheen kehityskäyrää, ihmisoikeuksia, hirmuvaltaa, 
taistelua vastavallankumousta vastaan. Monista varoittavista esimerkeistä huo- 
limatta ei Meurling pelkää ryhtyä rinnastuksiin oman aikamme proletaarisen 
vallankumouksen kanssa. Mutta hän suorittaa ne voittoisasti. Hän tietää, ettei 
kysymyksessä ole mekaaninen toistuminen vaan dialektinen. Eikä hänellä 
näiden ihmiskunnan historian kahden suuren etapin välille jää tyhjiöitä. 
Hämmästyttävällä selvänäköisyydellä hän on kyennyt tuomaan esiin ja valai- 
semaan useimmat niistä historiallisista prosesseista, jotka näiden kahden suu- 
ren etapin välillä ovat oleellisimpia: vallankumouksen jälkeinen reaktio, val- 
lankumousliikkeet 1830 ja 1848, bonapartismi ja toinen keisarikunta, kom- 
muuni. Sitten saamme muutamia loistavasti kirjoitettuja esityksiä Saksan 
uudemmasta historiasta: junkkerien ja suurkapitalistien liitosta 1878, jota 
Meurling pitää saksalaisen imperialismin alkuna ja samalla imperialistisen 
sodan todellisena alkamisvuonna; siitä lähtien tuo sota tosiasiassa on raivon- 
nut lakkaamatta, vain vaihtuvin muodoin. Erikoisesti on ansiokas se analyysi, 
jonka Meurling suorittaa Bismarckin ajan ja wilhelmiinisen kauden luokka- 
luonteesta: siinä on vakuuttava ja detaljoitu perustelu sille kaavalle, jonka 
meillä Raoul Palmgren kirjassaan » Vallankumous ja vastavallankumous Sak- 
sassa» on esittänyt vain epilogin yhteenvedossa. Ja Meurling jatkaa: hän 
esittää Saksan vallankumouksen 1918 ja sitä seuranneen vastavallankumouk- 
sen yhtenäisenä prosessina, joka on esimerkkinä siitä, että pelkkä poliittinen 
vallankumous historiallisella välttämättömyydellä vie vastavallankumoukseen. 
Spartakistikapinan kukistaminen on fascismin ensi voitto, linja Noskesta Hit- 
leriin on yhtenäinen. Vihdoin eritellään raskaasti tilastoilla ja numeroilla 
lastatussa tutkielmassa »kolmannen valtakunnan» todellista luokkaolemusta: 


se on vanha bismarckilainen junkkerin ja suurkapitalistin liitto uudella pohjal- 
la. 

Kuten Saksa on esimerkki vastavallankumouksesta, siten on Venäjä esi- 
merkki vallankumouksesta. Parissa sitä koskevassa luvussa kirjoittajan ääni on 
haltioitunut, mutta hänen kynänsä välittää meille yhtäkaikki tietoainehiston, 
joka osoittaa, ettei tämä entusiasmi leijaile ilmassa, vaan on kytketty faktojen 
maaperään ja selväpiirteisen historiallisen näkemyksen kannattama. Ranskan 
vallankumous, Saksan vallankumous, Venäjän vallankumous: Meurling on 
oikeassa elementissään, keskellä risteileviä perspektiivejä ja välähtäviä vertai- 
lukohtia. Ylipäänsä häneltä etsii turhaan akateemisen jäsenneltyä ja kiinteästi 
otsikkoon liittyvää esitystä: tästä pursuavasta tietomäärästä ja välähtelevästä 
esitystavasta nousevat deltajit esiin ikäänkuin tarkoituksettomasti, vaistomai- 
sesta pakosta, ei siksi että rakennelma ja tiivis ajatuskehittely sitä vaativat, 
vaan siksi, että tuossa yhteydessä se näkökohta »juolahtaa mieleen»: siinä 
ilmenee Voltairen kumouksellinen tapa lukea ja kirjoittaa. 

Meurling käsittelee myös eräässä esseessä kansanrintamaa nähden ulkopo- 
liittisissa tekijöissä syyn sen puolueiden johtavien ainesten rappeutumiseen ja 
luhistumiseen. Olisi toivonut detaljoidumpaa erittelyä myös kansanrintaman 
sisäpoliittisesta dynamiikasta. Aikoinaan tuhlattiin jonkunverran paperia sen 
eron valaisemiseksi, mikä tosiasiassa on kansanrintaman ja vanhan, marxilai- 
selta taholta tuhannesti tuomitun porvarillisen kokoomuspolitiikan välillä: 
kun jälkimmäisessä puolueiden huipusto liittoutuu, niin edellisessä liittoutu- 
vat myöskin joukot, kun jälkimmäisessä sosialistiset johtajat joukoistaan eris- 
tettyinä ovat »porvariston vankeja», antaa edellisessä joukkotuki heidän 
sanoilleen aivan toisen painon, joukkojen kontrolli antaa suunnan, asettaa 
rajat. Kun jälkimmäinen tapahtuu porvarillisen hegemonian pohjalla, on 
edellisen pohjana luokkien periaatteellinen tasa-arvo, tai jopa proletariaatin 
hegemonia tarmokkaimpana ja edistyksellisimpänä luokkana, vallankumousta 
lähenevänä luokkana. Kun jälkimmäinen liitto on poliittinen, on edellinen 
sosiaalinen. Mutta kuinka kävi? Luulen, että Marxin »Brumaire» (suomal. 
laitos siv. 47) sisältää valaisevaa ainehistoa kansanrintaman »laskevan linjan» 
ymmärtämiseksi: miten objektiivisten olosuhteiden pakosta kukin puolue 
omaksui oikealla olevan naapuripuolueen parollit, ja tämä toistui yhä uudel- 
leen, kunnes lopulta tosiasiassa — Ranskassa — oltiin vanhassa tuomitussa 
porvarillisessa kartellipolitiikassa. Oikealla ajalla ei kyetty irroittumaan kehi- 
tyksestä, jonka suunnan jo täytyi olla selvä. Ja niin veti Ranskassa porvaristo 
kansanrintamasta pitemmän tikun. Sen saavutuksen, että fascismi eräässä 
vaiheessa onnistuttiin torjumaan, sai työväenliike maksaa poliittisen ja yhteis- 
kunnallisen tietoisuutensa vaarallisella hämmentymisellä. Kansanrintaman 
takomat aseet ovat nyt »kahdensadan perheen» käsissä, ja kansanrintaman 
»vahva mies» Monsieur Daladier on tänään kansanrintaman »lohikäärmeen- 
tappaja» ja suurpääoman toivo. Tämä laskeva kansanrintamalinja on ominai- 
nen useimmille maille, joissa sitä toteutettiin, ei kuitenkaan Espanjalle, jonka 
kansanrintama taisteli ja kaatui kuin sankari. 

Meurlingin teoksen alkulause on päivätty heinäkuussa: tämän syksyn 
tapausten suhteen se on »vanhentunut», eikä vastaa niiden herättämiin kysy- 
myksiin. 

Kansanrintama oli etappi. Suuri luokkavastakohta on jäljellä. Keskellä 
imperialistisen suursodan kouristuksia näemme vallankumouksen kypsyvän 

maapallon mittakaavassa. Taantumuksen liikkumattomien vuosien jälkeen 


saatamme äkkiä joutua jälleen vallankumoukselliseen tilanteeseen. Ketkä 
kykenevät sen elämään? Meurling kirjoittaa: 


»On jotakin, joka niistä, jotka eivät koskaan ole kokeneet sosiaalista 
entusiasmia, tuntuu hiukan irrationaaliselta kaikissa vallankumouksissa mel- 
kein käsittämätön hurmioituneen innostuksen aines, joka ympäröi henki ä 
ja tapahtumia kuin sähköfluidumi. Vailla suhdetta siihen eivät he voi sitä 
käsittää, sillä siinä suuressa, näkymättömässä tulessa, joka sytyttää mielet, 
liekehtii vallankumouksen olemus. Vanhoillinen porvaristo pyrkii aina selittä- 
mään rauhallisen järjestyksen yhteiskuntien luonnolliseksi olotilaksi. Siltä 
näyttää myös pikkuporvarista, joka on takertunut tottumuksiinsa ja jonka 
tunteet ovat sammuneet elämän jokapäiväisyyksissä. Mutta eikö se villi päih- 
tymys, joka myrskyää nuorison sydämessä, kun se on rakastunut tai olemas- 
saolon mahdollisuuksien valtaama, ole yhtä normaali, vaikkakin paljon kau- 
niimpi, kuin vanhuuden rauha ja epäilevä pessimismi? Vallankumoukselliset 
purkaukset ovat yhteiskuntien ihania nuoruudenaikoja. Vallankumous on 
rohkean, "ehkäisemättömän, häikäilemättömän elämänmyöntämisen ilmaus. 
Ei ole mitään luonnollisempaa ja normaalimpaa, ei mitään kohottavampaa 
elää sen, joka ei ajattele, että veren viileys on ainoa elämänarvo ja kunnianar- 
voisa totunnaisuus ilmaus inhimillisestä luomisvoimasta kaikessa sen pelotto- 
massa suuruudessa.» 


Soihtu n:o 19-20/1939 


RP sai asepalvelukseen (»reserviharjoituksiin») astumismääräyksen vasta 
23/11, ja hänen viimeiseksi lehtitekstikseen ennen lähtöä jäi Soihdussa (sen 
viimeisessä sodanedellisessä numerossa, päiv. 29/11) julkaistu esittely Per 
Meurlingin kirjasta »Frän franska till ryska revolutionen» (Arbetarkultur, 
Sthlm 1939). Kysymyksessä oli — kuten »30-luvun kuvista» ilmenee — kirja- 
arvostelun muotoon kirjoitettu lopullinen tilinteko» kansanrintaman »nouse- 
vasta ja laskevasta linjasta» länsi-Euroopassa ja nimenomaan Suomessa 
kritiikki Soihdun kansanrintaman nimissä suorittamasta »demokratian puo- 
lustuksen» propagandaratsun satuloinnista. — Arvostelu oli kirjoitettu Pancho 
Villan nimimerkillä ja »vieraannuttamista» tehostettu mainitsemalla tekstissä 
myös RP:n nimi. — RP:n Meurlingia kohtaan tuntema ihailu oli aikaisemmin 
ilmennyt tämän »Marxism och humanism» -kirjan (1936) arvostelun yhtey- 
dessä (»Polemiikin taikuri», Kirjallisuuslehti n:o 3/1937). 

1940-41 


»Robespierre ratsain» 


Joku saattaa pitää tarpeettomana kirjoittaa tuhannesta yhdennestä Napo- 
leon-elämäkerrasta. Ja kuitenkin: niin tutkimusaiheeltaan rajoitettu on vuosi- 
satainen Napoleon-kirjallisuus ollut, että Emil Ludwig saattaa journalistisella 
ja tieteelliseltä kannalta varsin kevyellä Napoleon-elämäkerrallaan aiheuttaa 
suoranaisen sensaation: hän kykenee todella antamaan jotain uutta: sotapääl- 
likkö ja diplomaatti Napoleonin takaa paljastamaan järkyttävän ihmiskohta- 
lon. Nyt on edessäni jälleen uusi Bonaparte-elämäkerta, joka voi esittää jotain 
oleellisesti uutta. Kooperativa förbundets förlagin kustannuksella on 1940 
ruotsiksi ilmestynyt venäläisen Eugen Tarlen Bonaparte-elämäkerta, joka säp- 
sähdyttävän maailmanpoliittisen ajankohtaisuutensa ohella on siitä merkilli- 
nen, että se esittää plänsimaiden keisarin» sosiaalisessa valaistuksessa ja sosi- 
aalisessa roolissaan. Mutta kirjoittaja onkin vanha marxilainen tiedemies, 
jonka elämäntyönä on ollut Ranskan vallankumouksen ja Napoleonin ajan 
sosiaalisten ja taloudellisten olojen tutkimus; hänen monien teostensa joukossa 
on mm. tutkimus työväenluokan asemasta suuren vallankumouksen aikana. 

Tieteellisyys raskaassa sotisovassa ei kuitenkaan esiinny tämän uuden Bona- 
parte-elämäkerran sivuilla; lähdeviittaukset ovat harvat, tyyli on luonnollinen 
ja eloisa, mitään merkillistä ja yllätyksellistä ei yleensä tunnuta lausuttavan: 
ainakin marxilaisesta lukijasta tuntuu, että tässä esitetään vain se, minkä 
täytyy olla oikea tulkinta ilmiöstä Bonaparte, ja joka olisi pitänyt tulla 
esitetyksi jo kauan sitten. Mutta merkillinen ja yllätyksellinen ovatkin tavalli- 
sesti tulosta siitä, että kirjoittaja itsekin vasta etsii; Tarlen työstä puhuu kypsä, 
tietämys ja laaja tietomäärä, jonka ei tarvitse itseään korostaa ja joka voi sallia 
itselleen näin vepätieteellisen» ja luonnollisen esitystavan. 

Ranskan suuri vallankumous on porvariston vallankumous, josta sen eri 
vaiheista riippumatta suurporvaristo, kapitalistiluokka, korjaa sadon: suurteol- 
lisuuden aikakausi alkaa, tehtailijain, kauppiaiden ja pankkiirien. Kun kenraa- 
li Bonaparte astuu historian näyttämölle, on tämä kehitys juuri tapahtumassa: 
Robespierren punaista diktatuuria seuraa suurporvariston valta thermidorin 
muodossa. Mutta uutta hallitsevaa luokkaa uhkaavat monet vaarat. Sisäpoliit- 
tisesti se on kahden tulen välissä: jakobiinisen vallankumousperinteen ja 
bourbonisen reaktion. Ulkopoliittisesti sitä uhkaa laaja ja voimakas liittokun- 
ta, jossa vallankumouskauhun valtaamat ja Bourbonien palauttamiseen pyrki- 


vät feodaalivaltiot sekä uuden Ranskan teollisuuden kilpailua pelkäävä porva- 
rillinen Englanti löytävät toisensa. Vaikeuksissaan Ranskan suurporvaristo 
turvautuu nuoreen kenraali Bonaparteen, joka tosin oli tunnettu läheisistä 
suhteistaan jakobiineihin ja tästä syystä vangittunakin thermidorikaappauksen 
jälkeen, mutta jonka nimellä toisaalta oli legendaarista hohdetta Toulonin 
sankarina ja joka tosiasiallisesti aina oli suhtautunut halveksien jakobiinien 
demokraattisuuteen. Tällä hetkellä — 1795 — on jakobiinivaara pienempi 
työläisten Prairial-kapinan verisen kukistamisen jälkeen, sensijaan on bourbo- 
nilainen taantumus vuorostaan nostanut päätään, ja tilanne on kriittinen. 
Mutta feodaalien Vend6miaire-kapinan samana vuonna kukistaa Bonaparte 
yhtä verisesti, ja tämän teon muisto on eräänä siemenenä myöhemmän 
Napoleon-legendan syntyyn: ruhjottu työväenluokka ja vallankumouksessa 
saatujen maidensa menettämistä pelkäävä talonpoikaisto muistelivat kiitolli- 
suudella »kenraali Vend&miairea», joka oli antanut tykistönsä ampua mäsäksi 
feodaalien katukapinan. 

Tästä ajasta lähtien Bonaparten kohtalo on eroittamattomasti yhdistyneenä 
Ranskan uuden kapitalistiluokan kohtaloon. Sen taloudellinen ekspansiotarve 
yhtyneenä hänen omiin kunnianhimoisin haaveisiinsa ajaa hänet vuosisadan- 
lopun suurille sotaretkille Italiaan ja Egyptiin, joilla hän koettaa antaa 
lamauttavan iskun kahdelle kapitalistisen Ranskan vaarallisimmalle vastusta- 
jalle: feodaaliselle Itävallalle ja kapitalistiselle Englannille. Edellisessä hän 
ajaksi onnistuu, jälkimmäisessä ei. Ja kun hänen poissaollessaan uusi järjestel- 
mä Ranskassa on joutunut vaikeuksiin, hän selvittää tilanteen sotilaan ja 
voimaihmisen kursailemattomuudella, syrjäyttää valtion kelvottomat johto- 
miehet, antaa suurkapitalismin vallalle toisen ulkonaisen muodon, yhdistä- 
mällä ensin konsulaatissa, sitten caesarismissa kaiken vallan omiin käsiinsä. 
Mitään perusteellista muutosta ei tapahdu. Napoleon on yksinvaltias, mutta 
hän on yksinvaltias suurkapitalistiluokan etujen edustajana, porvarillisen val- 
lankumouksen todellisena perilleviejänä. Uuden vuosisadan alkuvuosiin lan- 
keaa hänen konstruktiivisen neroutensa hedelmällisin kausi. Hän organisoi 
hallinnon, hän antaa lopullisen hahmon porvarilliselle oikeudelle, hän edistää 
mahtavasti elinkeinoelämää, polkee maasta tehtaita, luo uusia teollisuushaaro- 
ja ja alistaa proletariaatin ennenkokemattoman tehokkaaseen riistoon. Tämän 
suurkapitalistisen Ranskan ylläpitämiseksi hän luo siihen asti tehokkaimman 
poliisilaitoksen ja voimakkaimman armeijan, ja sen koristukseksi uuden yli- 
mystön, joka tosin arvonimiltään on feodaalinen, mutta yhteiskunnallisilta 
suhteiltaan kapitalistinen. Hän on kapitalismin häikäilemätön toteuttaja, mut- 
ta hän on sitä historiallisella oikeudella: edistyksellisen luokan edustajana. 
Talonpoikain ja keskiluokan edut hän saa kytketyksi järjestelmäänsä, työväen- 
luokka joskus napisee, mutta ei kapinoi. 

Mutta ulkopoliittiset ristiriidat eivät ole poistuneet. Feodaalinen Eurooppa 
tekee yrityksen toisensa jälkeen Bourbonien palauttamiseksi ja feodaalisen 
Ranskan uudelleen luomiseksi. Tekopyhästi sen edustajat propagandassaan 
syyttävät Napoleonia diktatuurista, yhtä tekopyhästi kuin porvarillisen 
Englannin konservatiiviset valtiomiehet — liitossa feodaalien kanssa — syyttävät 
häntä »demokratian pettämisestä»: ilmiöitä, joilla meidän aikanamme on — 
mutatis mutandis — niin ilmeiset vastineensa suhtautumisessa Neuvostoliit- 
toon. Mutta englantilaisten valtiomiesten tekopyhien fraasien takana ovat 
kylmät taloudelliset etukysymykset: tähän asti on kapitalistinen Englanti teol- 


lisuudellaan hallinnut maailmanmarkkinoita, nyt astuu kapitalistisessa Rans- 
kassa esille vaarallinen kilpailija. Ranskan kannalta on taas välttämätöntä 
sivuuttaa Englannin kilpailu markkinoista ainakin Euroopassa, yhtä välttämä- 
töntä on tehdä tyhjäksi feodaalisen taantumuksen uhka — ja siinä ohessa 
asevoimin levittää uutta järjestelmää ja Ranskan kapitalismin elintilaa yli 
Euroopan: tässä on sosiologinen perusta suurille napoleonisille sodille. Ja 
näissä sodissa Napoleon on voitokas, sillä hän on todella kaikkien aikojen 
nerokkaimpia strateegeja, hänellä on käytettävänään maailman paras armeija, 
jonka strategian ja taktiikan vallankumous oli perusteellisesti uudistanut (van- 
han feodaalisen massamuodostelman tilalle oli tullut porvarillinen ketjumuo- 
to, varovaisen hidastelun tilalle »salamasota» sekä tykistön ja teknillisten 
saavutusten ennenkuulumaton hyväksikäyttö); hänellä oli takanaan rikas maa 
uusin tuotantovoimin — ja tämän moninkertaisen ylivoiman edessä sortuivat 
vanhentuneet feodaaliset armeijat ja feodaaliset valtakunnat. 

Ulkopolitiikassaan Bonaparte oli yhden päämäärän valtaama: sen, missä 
yhtyivät Ranskan suuruus, sen kapitalismin ekspansio ja hä: oman maan- 
osaisen kunnianhimonsa toteuttaminen. Mutta tämän pääm. n saavuttami- 
seksi olivat kaikki keinot luvallisia. Hänen ulkopolitiikkansa näyttää näin 
ollen täysin »epäideologiselta». Aivan oikein hän arvioi vaarallisimmaksi 
vastustajakseen Englannin, jonka kimppuun hän pyrki sekä suoraan Kanaalin 
yli että kiertoteitse suuntaamalla iskun sen rikkauden pääreserviin, Intiaan, ja 
julistamalla Euroopan mantereen saartoon karkoittaakseen sieltä englantilai- 
sen teollisuuden. Kapitalistisessa valtataistelussaan Englannin kanssa hän ei 
epäröi liittoutua manner-Euroopan mahtavimman ja taantumuksellisimman 
valtion, feodaalisen Venäjän kanssa. Eurooppa jaetaan elintiloihin, ja kiris- 
täessään mannermaasulkua äärimmilleen antaa Napoleon itäiselle liittolaisel- 
leen määräyksiä kuin olisi Euroopassa vain yksi elintila: Ranskan. Mutta 
liiaksi jännitetty kaari ei kestä, se säröilee ja viimein murtuu. 

Tähän murtumiseen on omat sisäiset syynsä, omat välttämättömät sisäiset 
ristiriitansa. Vaikka Napoleon viekin vallankumouksen periaatteet, lakikirjan- 
sa ja kapitalismin Italiaan ja Hollantiin, Saksaan ja Itävaltaan, Espanjaan ja 
Puolaan, on hän lopultakin vain Ranskan kapitalismin edustaja kykenemättä 
toteuttamaan eurooppalaista synteesiä. Ranska rikastuu, valloitetut maat, 
vasallit ja liittolaiset köyhtyvät. Ranskalaisen kapitalismin monopoliasema 
raunioittaa muiden Euroopan maiden nousevan, kansallisen kapitalismin. Ja 
tämän raunioittamistyön täydentää mannermaansulku, joka tappaa elinkeino- 
alat, jotka olivat syntyneet kauppasuhteesta Englantiin, ja kaikille, kaikille, 
kaikille tyrkyttää ranskalaisia tuotteita kalliista hinnasta. Voitetut maat eivät 
tunne kiitollisuutta tällaisista lahjoista, ne kapinoivat. Kun yksi on lannistettu, 
nousee toinen. Parissa maassa, Espanjassa ja Saksassa, nousee kansallinen 
vapausliike — kansainvälisen taantumuksen palveluksessa — joka koituu Napo- 
leonin vallalle kohtalokkaaksi. Tämä Napoleonin kansallinen ahdasnäköisyys, 
oleellinen piirre kaikessa porvarillisessa ekspansiossa, on todellisena syynä 
hänen giganttisen järjestelmänsä luhistumiseen: »sen olisi ollut pakko hajota, 
vaikka ei olisi ollutkaan guerillasotaa Espanjassa, Moskovan paloa, Marmon- 
tin petosta Pariisin edustalla ja Grouchyn myöhästymistä Waterloon luona». 

Eivätkä nuo lakkaamattomat kapinalliset nousut ja yhä uusiintuvat sotaret- 
ket niiden lannistamiseksi olleet pelkäksi onneksi Ranskallekaan. Yhä uudet 
sotaväenotot koskivat kipeästi Ranskan kansan suuriin joukkoihin, alemmat 


luokat joutuivat vaikeaan taloudelliseen ahdonkoon. Myös Ranskan kapitalis- 
mi kohtasi vaikeuksia: köyhtynyt ja kapinallinen Eurooppa ei voinut eikä 
tahtonut ostaa sen tuotteita. Ja sitten tulee vuoden 1811 vaikea taloudellinen 
pula: joukkotyöttömyys, nälänhätä, finanssikriisi, joiden keskellä Napoleonin 
luoma byrokraattinen koneisto osoittautui täysin avuttomaksi ja länsimaiden 
keisari» sai huomata, että kapitalismin järjestelmäpulan voittaminen oli vai- 
keampaa kuin voitot Marengon, Pyramiidein, Austerlitzin ja Wagramin luo- 
na. 

Keskellä tämmöisen pulan seurauksia joutuu Napoleon sitten suorittamaan 
välttämättömättömäksi käyneen tilinteon siihenastisen liittolaisensa Venäjän 
kanssa. Venäläinen peräytymistaktiikka ja ankara talvi nielevät hänen puoli- 
miljoonaisen suuren armeijansa»: vaaka alkaa ratkaisevasti painua alaspäin. 
Tarle antaa erinomaisen mielenkiintoisia tietoja Napoleonin suunnitelmista 
palaneessa Moskovassa: hän tutkii PugatSevin ja Rasinin kapinain historiaa, 
hän suorittaa tiedusteluja talonpoikaiston keskuudessa — hän aavistaa pelas- 
tuksekseen suuren talonpoikaiskapinan nostattamisen Venäjällä, vallanku- 
mousliikkeen, jolle hän antaisi Ranskan vallankumouksen tunnukset: talon- 
poikain vapauttamisen. Tätä pelätään Venäjän feodaalien keskuudessa, onhan 
keisari Aleksanteri osoittanut — kaikesta »vapaamielisestä» propagandastaan 
huolimatta — vaistoavansa oikein kutsuessaan Napoleonia »ratsastavaksi 
Robespierreksi». Mutta tämä »ratsastava Robespierre», tämä suuren vallanku- 
mouksen perillinen itse epäröi, hän pelkää vallankumousliikettä, joka ei ole 
harjoitettu kuin hänen armeijansa vaan laskematon, hän pelkää päästää val- 
loilleen tulvaa, joka voisi hukuttaa hänet itsensäkin, hän tuntee feodaaliset 
ruhtinaat itselleen läheisimmiksi kuin Venäjän eläimellisellä tasolla olevat 
talonpojat, joita hän vertaa neekeriorjiin. Ja niin on v. 1814 Ranskan raja 
jälleen Reinillä. 

Napoleon tietää — ja hän sanoo sen kyllin selvästi sovittelua tarjoavalle 
Metternichille — että hän, vallankumouksellinen vallananastaja, ei voi voitet- 
tuna palata pääkaupunkiinsa. Hänen on voitettava tai hävittävä historian 
näyttämöltä. Ja nyt ei taistelua suoriteta kaukaisissa tuntemattomissa maissa, 
vaan Ranskan rajoilla, vallankumouksen maaperällä. Voimasuhteet ovat sääli- 
mättömät. Napoleonin muutaman kymmenentuhannen miehen armeijaa vas- 
tassa ovat liittoutuneiden satatuhantiset armeijat pohjoisessa, Italiassa, Pyre- 
neillä. Uusi, entistä ankarampi pula on 1813-14 järkyttänyt Ranskan taloutta 
ja yhteiskuntaa. Teollisuuskapitalistien luokka tuntee vielä etuyhteyttä Napo- 
leoniin, mutta laajat porvariston kerrokset luopuvat hänestä, hän on niille 
kahle, hän on alituisten onnettomuuksien tuottaja. Mutta talonpoikaisto on 
nyt aktiivisesti hänen puolellaan: bourboninen restauraatio merkitsisi sille 
maanomistuksen menetystä, ehkäpä uutta maaorjuutta. Ja työväenluokka, jota 
pula kauheasti on raadellut, pikkuporvaristo, vanhat vallankumousmiehet, 
jakobiinit ja ateistit, tuntevat vallankumoussotien tilanteen uusiintuvan: 
Napoleon ei nyt ole feodaalisen loiston ympäröimä keisari Jumalan armosta, 
vaan Toulonin sankari, »kenraali Vendemiaire». Hänellä olisi tilaisuus mana- 
ta esiin vallankumouksen uusintanäytös, repäistä jälleen yhteiskuntajärjestel- 
mä auki uuteen valtavaan purkaukseen, aseistaa kansa. Aleksanteri käsittää 
tämän vaaran ja jättää joksikin aikaa tunnukset Bourbonien palauttamisesta; 
uudeksi parolliksi tulee: Napoleon tai tasavalta. Mutta Napoleon ei uskalla, 
hän on etääntynyt liian kauas vuoden 1793 hengestä, hän haluaa järjestää 


tämän asian laillisten» ruhtinaiden kanssa, järjestetyin armeijoin. Ja hän 
taistelee vuoden 1793 päättäväisyydelläv, kuten marsalkoilleen huudahtaa. 
Vuonna 1814 hän suorittaa uransa ihmeellisimmät ja legendaarisimmat taiste- 
lut, saavuttaa nerokkaimmat strategiset voittonsa. Mutta hänellä ei ole vuoden 
1793 edellytyksiä, hän ei voi olla kaikkialla. Viholliset saavuttavat Pariisin, 
marsalkkojen petos täydentää tilanteen toivottomuuden: Napoleon luopuu 
vallastaan. 

Mutta näytelmässä on vielä epilogi: sata päivää. Sosiaalinen tilanne Rans- 
kassa Bourbonien palattua — työläisten ja talonpoikain sorto, syrjäytetyn 
armeijan häpeä, kapitalistien tyytymättömyys englantilaisten tuotteiden tul- 
viessa markkinoille — yhdistyneenä Elban vangin vallanhimoon ja ideologisiin 
kuvitelmiin: tulos on sata päivää innostusta ja haparointia, tarmonnäytteitä ja 
epäröintiä. Napoleon tulee nyt Ranskan vapauttajana vallankumouksellisin 
parollein: hän todellakin julistaa rauhan ja vapauden keisarikuntaa ja uhkaa 
hirttää papit ja ylimykset lyhtytolppaan. Talonpojat ja kaupunkien köyhälistö 
tervehtivät häntä riemulla, jakobiinit pitävät häntä omanaan, hänen matkansa 
pääkaupunkiin on riemukulkua, Carnot, vanha vallankumouksellinen, asettuu 
hänen käytettäväkseen. Mutta vielä kerran Napoleon epäröi astua uuden 
vallankumouksen tielle: kuten hän Moskovassa pelkäsi manata esille PugatSe- 
vin henkeä, niin kammoaa hän nyt Marat'n henkeä. Hän puhuu vallanku- 
mouksesta, mutta hän antaa uuden perustuslain lattean liberaalin Constantin 
valmistettavaksi ja siitä tulee yhtä lattea kuin tekijänsä. Melkein toivottomassa 
ulkopoliittisessa tilanteessa jättää Napoleon näin vetoamatta äärimmäisiin 
sisäpoliittisiin resursseihinsa. — ja päätös on Waterloo, joka olisi ollut päätös, 
vaikka Grouchy ei olisikaan myöhästynyt. Ansaitsee vain tulla huomatuksi, 
että kun porvaristo nyt lopullisesti luopuu johtajastaan ja käy hänestä kaup- 
paa liittoutuneiden kanssa, synnyttää Napoleonin lyhyt oleskelu Pariisissa 
valtavia työläismielenosoituksia hänen puolestaan, »kenraali Vendemiairen» 
puolesta. Mutta Napoleon ihmettelee: »Mistä nuo ihmiset minua kiittävät? 
Minä kohtasin heidät köyhyydessä ja minä jätin heidät köyhyyteen.» Se on 
totta, mutta kuitenkin hän oli ollut mahtavana edistyksellisenä voimana 15 
vuoden ajan; nyt hän oli roolinsa suorittanut — mikään taantumus ei ole 
hänen työnsä perusstruktuuria kyennyt hävittämään — hän on tarpeeton, hän 
on luokkansa pettämä, kykenemätön löytämään tietä uusien luokkien luo; hän 
astuu englantilaiselle sotalaivalle, mittailee synkkänä kaukaisen St. Helenan 
rantakalliota tähystellen Eurooppaan, jossa sadan vuoden kuluessa porvariston 
valtakauden käyrä nousisi ja painuisi alas ja uudet luokat kohottaisivat esiin 
uusia Robespierrejä ja Bonaparteja — ja vanhat luokat heidän korvikkeitaan — 
ja jälleen alkaisi maanosaisten taistelujen aikakausi, joka riippumatta tämän 
tai tuon kansanjohtajan, tämän tai tuon diktaattorin noususta tai häviöstä 
tuottaisi tuloksekseen maailmanhistoriallisen ratkaisun: uusi yhteiskunta syn- 
tyisi jälleen tuhkasta ja verestä. 

Hän kuoli toimettomuuteen ja syöpään, jota tapasi pilkata: »Se on sisäinen 
Waterloo.» 

Tässä on minun tulkintayritykseni Tarlen puolentuhattasivun teoksesta. 
Eräs tulkinta on myös se, minkä vanha kapitalistinen professori Heckscher 
esittää teoksen ruotsinnoksen alkulauseessa polemisoiden tekijän »oikeaoppis- 
ta» marxilaisuutta vastaan sekä kiinnittäen huomionsa sellaisiin oleellisiin 
kysymyksiin kuin diktatuurien lukumäärä silioin ja nyt, diktaattoreille omi- 


naiset teatraaliset raivokohtaukset tai heidän kadehdittava mahdollisuutensa 
vapaasti haukkua muiden valtioiden päämiehiä ... Hän »ei tahdo» silti väit- 
tää olevansa objektiivinen ... En minäkään. 


Vapaa Sana n:o 8/1940 


K. H. Wiikin johtaman sos.dem. oppositioryhmän (» kuutosten») viikkoleh- 
dessä syyskuun puolivälissä julkaistu esittely Eugen Tarlen Napoleon-elämä- 
kerrasta (Bonaparte, Koop Förbundet Sthlm 1940) liittyy elimellisesti edellisen 
vuoden Ranskan vallankumousta käsitelleeseen kirjoitussarjaan. RP oli ase- 
palveluksesta toukokuun puolivälissä vapauduttuaan tullut valituksi Tampe- 
reen kaupunginkirjaston johtajaksi hoitaen tätä virkaa heinäkuun alusta 
saakka. Hän ei tästä mutta ei myöskään henkilökohtaisista syistä osallistunut 
ns. Ystävyysseuran toimintaan eikä esiintynyt Soihdun avustajana. Lukuun 
ottamatta paikallisissa sanomalehdissä — Aamulehdessä ja Kansan Lehdessä 
— syyskuun alkupäivinä julkaistuja kirjastoalan haastatteluja oheinen Tarle- 
esittely oli ilmeisesti ensimmäinen hänen välirauhan aikana julkaisemansa 
varsinainen lehtikirjoitus, ja huolimatta »kuutosia» kohtaan tunnetusta hen- 
genheimolaisuudesta Tarle-kirjoitus jäi RP:n ainoaksi tekstiksi Vapaassa 
Sanassa. 

Aleksis Kiven elämä ja työ 
ovat syytös 


Aleksis Kivi syntyi lokakuun 10 päivänä 1834 Nurmijärven Palojoella 
kyläräätälin poikana ja kuoli joulukuun 31 päivänä 1872 Tuusulan Syväran- 
nassa kunnan holhokkina ja mielisairaana. Näiden kahden rajapyykin väliin 
mahtuu elämä täynnä vaikeuksia ja kärsimyksiä, köyhyyttä ja nöyryytyksiä, 
mutta myös tämän köyhän elämän korvauksena taiteellinen luomistyö, joka 
kohoaa jättiläismäisenä aikansa taustasta ja joka vieläkin muodostaa suoma- 
laisen kirjallisuuden korkeimman saavutuksen. 

Mutta näiden vuosien väliin mahtuu myös ratkaiseva vaihe suomalaisen 
yhteiskunnan historiassa. Sen »kansallisen nousun» taakse, joka muodostaa 
tämän aikakauden historian loistavan pintakerroksen, kätkeytyy Suomen kapi- 
talismin ja Suomen porvariston suuri läpimurto. Pyhän allianssin hämärässä 
suoritetun yhteiskunnallisen ja sivistyksellisen herätystyön jälkeen, ja yleis- 
eurooppalaisen politiikan annettua siihen ratkaisevan sysäyksen, murtuu vuo- 
sisadan puolivälissä kohta kohdalta vanhan feodaalisen ja itsevaltaisen järjes- 
telmän muuri, uomat avautuvat suomalaisen talouselämän kehitykselle, ja 
porvaristo pääsee toteuttamaan yhteiskunnallisia, poliittisia ja taloudellisia 
päämääriään. 60-luvusta muodostuu mahtavan edistyksen aikakausi. 

Onko näillä kahdella rinnakkaisilmiöllä Suomen historiassa mitään yhteyttä 
keskenään? Vai onko sattuma, että Suomen yhteiskuntaelämän suuri murros 
ja suomalaisen sivistyselämän suurin kirjallinen edustaja ovat samanaikaisia? 

Tämä ei voi olla sattuma! 

Jo maailmankulttuurin kehitys osoittaa, mitä mahtavia sivistyksellisiä voi- 
mia kaikkialla on vapautunut uusien yhteiskuntaluokkien murtautuessa histo- 
rian näyttämölle. Tätä todistavat yhtähyvin Ateenan sivistyselämän kukoistus- 
kausi, Italian tai Englannin renessanssi kuin Ranskan valistusaikakin. Aleksis 
Kiven, tämän yksinäisen, uneksivan maalaisnuorukaisen, tempaa mukaansa 
suuren yhteiskunnallisen ja sivistyksellisen läpimurron henki; hän ei turhaan 
opiskele Helsingissä kansallisen liikkeen johtavien miesten jalkojen juuressa. 
Hän tajuaa runoilijan näkemyksellään mistä ajassa oli kysymys: suomalaisen 
kansallisvaltion luomisesta, suomalaisen kansankulttuurin henkiinherättämi- 
sestä. Hänen kirjeensä osoittavat, miten hän vaikeuksiensakin keskellä valp- 
paasti pyrkii seuraamaan aikansa suuria tapahtumia ja ilmiöitä. Niinpä hän 
1864 lausuu julki ilonsa kuoleman- ja raipparangaistuksen poistamisesta Suo- 
messa tai uskonsa Amerikan kansallissodan päättymisestä orjuuden vastusta- 
jain voittoon. Tai hän 1869 kirjeessään Reinille ehdottaa sanomalehtikirjoi- 
tuksen julkaisemista, jossa kansaa kutsuttaisiin suomenkielen oikeuksien puo- 
lesta »till en allmän resning», yleiseen nousuun. Tässä kaikessa hän on yhtä 


Tapio Tapiovaara: 
Aleksis Kivi. 
Tulenkantajat, 1934. 


tuon ajan edistyksellisen porvariston johtavien miesten kanssa. 

Mutta hän ei kuitenkaan ole yhtä kaikessa. Hän on lopultakin talonpoikais- 
suvun jälkeläinen, maaseudun tuote: siitä hänen tyypillisesti talonpoikainen 
passiivisuutensa ja sovinnollisuutensa. Hän ei kertaakaan tuotannossaan eksy 
patrioottiseen sanahelinään, koskaan hän ei ihannoi sotaa. Hän käsittää sivis- 
tyksellisen tehtävänsä ajan suuressa liikkeessä, mutta hän on siitä sittenkin 
enemmän sivustakatsoja kuin kärkimies. Hän epäilee, hän on kyllin selvänä- 
köinen havaitsemaan tuon liikkeen yhteiskunnalliset rajoitukset ja näkemään 
sen johtajain kalskahtelevien iskulauseiden takaa monta itsekästä etupyydettä. 
Kiivastuneena hän 1870 kirjoittaa Bergbomille, että monia suomikiihkoisia 
vaivaa suuri stobakillisuus» (itsepäinen tyhmyys), enimmät ovat suuria 
tolvanoita, muutamat perin hullujakin ...» 

Johtuuko tämä suuttumus, joka varsinkin Kiven viimeisinä vuosina muuttui 
synkäksi pessimismiksi ja katkeraksi elämänkaunaksi — kirjailijahan ilmaisee 
katkeruuttaan sellaisin järkyttävin lausumin, kuin että hänen sydäntään on 
»enemmän kuin 20 vuotta paistettu joka päivä hiljaisella tulella», tai »elämä 

ja tulevaisuuden toivo ei anna minulle enää yhtään huvitusta» tai »minä 
hengitän niinkuin tukehtuvan povesta ja himoon joka hetki täältä pois» — 
johtuuko tämä katkeruus vain heikentyneestä terveydestä tai erimielisyyksistä, 
jotka koskivat kansallista liikettä sinänsä? Varmuudella voidaan sanoa, että 
ratkaisevana katkeroitumisen aiheena oli kysymys Kiven omasta taiteesta. 
Oliko tämä henkilökohtaista rajoittuneisuutta? Sikäli kyllä, että jokaisen tai- 
teilijan luonteeseen kuuluu eräänlainen itsekeskeisyys, mutta laajalla perspek- 
tiivillä katsottuna tässä oli kysymys koko kansallisen nousun, koko porvarilli- 
sen vallankumouksen kulttuuriohjelmasta. Paljastui, että samat fennomaanit, 
jotka kiihkeimmin olivat julistaneet kansallisen kulttuurin henkiinherättämistä 
ja uudestisyntymistä, samat miehet itse toteuttivat kirjallisissa harrasteluissaan 
vain eurooppalaisen kulttuurin väljähtyneitä jälkikaikuja, mutta riensivät tuo- 
mitsemaan raakalaismaisena Kiven tuotannon, kun se ensi kerran toi todella 
suomalaisen kansan ja suomalaisen kansanluonteen kansallisen kulttuurin 
parrasvaloon. Keskellä heiveröistä ja ihannoivaa kansankuvailua, keskellä 
akateemisia muotoharrasteluja ja kansallista ohjelmarunoilua astuu Kiven 
taiteessa esille itse kansa ehtymättömässä elinvoimassaan, astuu esiin taiteilija 
eurooppalaisin mittasuhtein ja samalla kansallisen alkuperäisenä. On historian 
ironiaa, että silloin ne piirit, jotka lakkaamatta olivat huutaneet kulttuurin 
näyttämölle Suomen kansaa, nyt kammahtivat ja puhuivat raakalaisuudesta. 
Mutta se ei ole vain historian ironiaa, se on myös suomalaisen kulttuurin 
tragiikkaa. Oli huono enne, että jo suomalaisen sivistyselämän suurena aamu- 
hetkenä tämän ajankohdan suurin kirjallinen edustaja sai osakseen tuomion ja 
sai kuolla väärinymmärrettynä. Eikä hän olekaan ainoa tämän hyisen pohjoi- 
sen sivistyksen uhri. Ensimmäinen suuri, alkuperäinen runoilija Kiven jäl- 
keen, Kaarlo Kramsu, vaeltaa läpi elämänsä synkkänä pessimistinä ja kuolee 
mielisairaana kuten Kivi. Suomalaisen teatterin suuren uudistajan Minna 
Canthin elämä oli yhtämittaista taistelua ympäristön rajoittuneisuutta ja 
ennakkoluuloja vastaan. Juhani Ahon ja Eino Leinon murtuminen kansalais- 
sodan jälkeen ovat synkkiä todistuskappaleita siitä kulttuuri-ilmapiiristä, jossa 
he kehittyivät ja joka heidät lopulta tukehdutti. Jos lisäämme vielä Uuno 
Kailaan nimen tähän kulttuurimme traagilliseen sarjaan, olemme jo omassa 
ajassamme, ja tilanne on sama. 

Mikä on tämän kulttuurimme tragiikan syynä? Eikö sen vanhoillisuus, 
varovaisuus, pelko kaikkia uusia virtauksia kohtaan, kaikkea alkuperäistä 
nerokkuutta kohtaan, se keskitason henki, joka vaikutti siihen, että Ahlgvist- 
Oksasen tuomio Kiven tuotannosta painoi yleisessä mielipiteessä silloinkin 
enemmän kuin sellaisten humaanisten ja avarakatseisten miesten kuin Cyg- 
naeuksen tai Bergbomin ymmärtävä puolustaminen? Tämä ahdas, suvaitsema- 
ton henki on yhä uudestaan pyrkinyt tukahduttamaan uudet kirjallisuusvir- 
taukset, uudet nerouden ja alkuperäisyyden ilmaukset alkuunsa. Taisteluasen- 
teessa virallista kulttuuripolitiikkaa vastaan on tässä maassa saavutettu mel- 
kein kaikki ratkaisevat kirjailijavoitot. 

Aleksis Kivi oli noussut kansan keskeltä, ja yhteisessä kansassa hänellä oli 
se maaperä, josta hän yhä uudestaan ammensi elinvoimaa ja elämänuskoa; 
onkin huomattava, että juuri kansanelämän kuvaajana, aihepiirin, mihin 
hänellä oli välitön kosketus, hän loi nerokkaimmat tuotteensa, kun sensijaan 
siirtyessään helsinkiläisten ystäviensä kehoituksesta kuvaamaan ylempiä kan- 
sanluokkia, hän säännöllisesti epäonnistui. Hän oli kansallinen ytimiään myö- 


ten. Kuitenkin hän samalla oli taiteensa yleisinhimillisyydessä kansainvälinen, 
oikeastaan ensimmäinen, joka käytännössä avasi ikkunat Eurooppaan. On 
muistettava, miten alkeellisella kannalla suomalainen kirjallisuus silloin vielä 
oli: sehän oli vasta vapautunut sensuurimääräyksistä, jotka kielsivät suomen- 
kielellä julkaisemasta muuta kuin uskonnollista ja käytännöllistaloudellista 
kirjallisuutta, koska Euroopan silloisen kaunokirjallisuuden pelättiin turmele- 
van alempien kansanluokkien alkuperäisen viattomuuden. Ruotsinkielellä sai 
Kivi tutustua maailmankirjallisuuteen, ja hän tislasi sen parhaan ydinmehun 
oman tuotantonsa kautta Suomen kansan omaisuudeksi. Mutta se ei luonnol- 
lisestikaan riittänyt ohjelmaksi suomenkielisen sivistyksen edetessä. Kirjallinen 
sukupolvi toisensa jälkeen kohotti tunnuksen ikkunat auki Eurooppaan» ja 
pyrki solmiamaan siteet oman ajan johtaviin kansainvälisiin kulttuurivirtauk- 
siin. Kulttuurimme älykkäimmät edustajat käsittivät, että vain elävä ja jatkuva 
kosketus kansainvälisen kulttuurin virtauksiin saattoi pitää elävänä myös 
kansallisen kulttuurielämän ja estää sitä kangistumasta. Eikä heidän mieles- 
tään riittänyt se, että kirjailijat itse vierailla kielillä seurasivat ulkomaista 
kirjallisuutta: se oli suuripiirteisellä käännöstoiminnalla tehtävä koko kansan 
omaksi, vain siten saataisiin joukkopohja oman kirjallisen kulttuurin kehitty- 
miselle. Ja onkin sanottava, että niin kauan kuin suomalainen kulttuuri 
taisteluasenteessa tsaristista sortopolitiikkaa vastaan pakostakin oli ekspansii- 
vista, käännöstoimintaakin harjoitettiin valppaasti ahtaitten taloudellisten 
mahdollisuuksien rajoissa. Huomattava määrä johtavaa maailmankirjallisuut- 
ta, ja yleensä hyvää kirjallisuutta, siirrettiin suomenkielelle. Toisin kävi itse- 
näisyysajalla, jolloin kuitenkin taloudelliset mahdollisuudet olivat tavattomasti 
kasvaneet. Kontakti eurooppalaiseen hengenelämään katkeaa, käännöskirjalli- 
suudessa näyttelee ensi osaa ajanvietekirjallisuus, oma kirjallisuus kangistuu ja 
rappeutuu niin, että maan suurimman sanomalehden arvostelija toteaa sen 
lausunnossaan vuodelta 1930 pelkäksi talouselämän haaraksi! Ja kun 30- 
luvulla sitten yhteys kansainvälisiin kirjallisuusvirtauksiin uudelleen pyritään 
solmiamaan ja ns. yhteiskunnallinen romaani uudistaa väljähtyneen kansan- 
kuvauksen, saa se oman aikansa ahlgvisteiltä vastaansa saman tuomion raa- 
kuudesta ja siveettömyydestä kuin Kivi 70 vuotta aikaisemmin, ja ajan johta- 
vien kirjailijain kääntämiseksi suomenkielelle tehdään vähin mahdollinen. Ei 
Dreiserin, ei Huxleyn, ei Giden, ei Gorkin, ei Nexön pääteoksia ole käännetty 
suomenkielelle — mainitakseni vain eräitä huippuja —, ja voi käydä niinkin — 
kuten tapauksissa Rolland ja Martin du Gard -, että kun jonkin suurteoksen 
kääntäminen jo on aloitettu, se syystä tai toisesta keskeytetään. Verrattaessa 
meikäläistä käännöstoimintaa esim. ruotsalaiseen sen luonnoton asiaintila 
paljastuu sitäkin selvemmin. Ruotsinkielellä avautuu koko 20. vuosisadan 
johtava maailmankirjallisuus lukijan valloitettavaksi. Eikä tämä johdu vain 
siitä, että Ruotsin kulttuuri on rikkaampi, vaan ennenkaikkea siitä, että se on 
rohkeampi ja ennakkoluulottomampi. Avomielisellä tavalla paljastaa suoma- 
laisten suurkustantajain käännöspolitiikan lausunto, jonka kustannusvirkailija 
Mika Waltari 1933 eräässä yhteydessä esitti, lausunto jossa hän sananmukai- 
sesti yhtyi 50-luvun venäläisen sensuuriasetuksen perusteluihin: tarkoituksena 
on, että laajat kansankerrokset estetään pääsemästä yhteyteen ajan uusien 
kirjallisten aatevirtausten kanssa, jotka voisivat niiden viattomuuden turmella: 
riittää, kun sivistyneistö kielitaitoisena voi niitä seurata. Tässä on siis samoin 
kuin viime vuosisadan puolivälissä kysymys suomenkielen oikeuksista, suo- 

menkielen kulttuurioikeuksista. Onko Suomen kansan maailman kulttuurin 
kehitystä seuratakseen opeteltava vieras kieli, vai voiko kansan mielipiteen 
painostus pakoittaa kustantajat tekemään oikeutta tämän maan omalle kie- 
lelle? Siitä nyt on kysymys. 

Tänä juhlapäivänä, joka on omistettu Aleksis Kivelle, suomalaisen kulttuu- 
rin taistelevalle edustajalle ja suomenkielen suurelle kehittäjälle, on täysi syy 
elämäntyötään ja jotka jälleen tänäpäivänä ovat muurina suomalaisen sivis- 
tyksen kehittymisen tiellä. Tältä paikalta minä syytän Suomen kustannusliik- 
keitä siitä, että ne väärällä käännöspolitiikallaan ovat lyöneet laimin kulttuu- 
rivelvollisuutensa, velvollisuutensa Suomen kansaa, suomalaista sivistystä ja 
suomenkieltä kohtaan. Tältä paikalta minä syytän Suomen sivistyneistöä siitä, 
että se tyytyen omiin kulttuuriprivilegioihinsa, mahdollisuuksiinsa itse seurata 
vierailla kielillä ulkomaisia kulttuurivirtauksia, ei ole tehnyt kansallista vel- 
vollisuuttaan ja vaatinut myös yhteisen Suomen kansan pääsemistä näistä 
saavutuksista osalliseksi. Minä syytän meitä jokaista passiivisuudesta, joka 
sallii väärän kulttuuripolitiikan katkaista maamme sivistyksen yhteyden maa- 
ilmankulttuurin kehitykseen ja antaa sen rappeutua pelkäksi taloudellisen 
elämän haaraksi. 

Sillä Aleksis Kiven elämä ja työ ovat samalla kertaa syytös ja velvoitus. 
Syytös suomalaisen kulttuurin ahtautta, varovaisuutta ja suvaitsemattomuutta 
vastaan. Velvoitus edistämään sitä kulttuurisuomalaisuutta, josta Eino Leino 
eräässä loisteliaassa lausunnossaan 1907 puhuu, kulttuurisuomalaisuutta, joka 
vaihtaa kansallisen miekankalistuksen auraan, kulttuurisuomalaisuuteen, joka 
muuttaa suvaitsemattomuuden ennakkoluulottomuudeksi, kansallisen rajoittu- 
neisuuden kansalliseksi velvollisuudentunnoksi maailmankulttuuria kohtaan, 
kulttuurisuomalaisuuteen, joka viimekädessä pohjautuu Lönnrotiin ja Kiveen. 
Työn, sivistyksen ja kärsimyksen runoilijana on Aleksis Kivi tänään läheinen 
kaikille työtätekeville, kaikille kulttuurin rakentajille, kaikille kärsiville ihmi- 
sille tässä pohjoisessa maassa. 


Kansan Lehti 12/10 1940 


Tampereen kaupunginkirjaston perinteisessä Kivi-juhlassa kirjailijapatsaal- 
la 10/10 RP piti juhlapuheen, joka muodostui syytökseksi itsenäisyysajan 
ahdasta kirjallisuuspolitiikkaa vastaan ja samalla hänen viimeiseksi kulttuuri- 
poliittiseksi ohjelmaesiintymisekseen ennen uutta sotaa. Puhe, jota KL:n selos- 
tusten mukaan oli kuulemassa »lähes tuhat henkilöä» ja joka aiheutti 
voimakkaat kättentaputukset», herätti kokoomuslehdistössä poleemisia vasta- 
lauseita (nim. Salamooni Aamulehti 13/10, nim. Timo Uusi Suomi 15/10), 
joihin RP Kansan Lehdessä 20/10 (nim. Kirjatoukka: Kulttuuristakin vielä 
keskustellaan) vastasi syytöksiään samalla täsmentäen. — Puheen tässä lyhen- 
netty lehtiotsikko jatkui: v-- Suomalaisen kulttuurin ahtautta, varovaisuutta 
ja suvaitsemattomuutta vastaan. Mutta ne ovat myöskin velvoitus edistää 
kulttuurisuomalaisuutta. Onnistunut Kivi-juhla kirjastotalon puistossa.» — 
Tilaisuudessa esiintyivät lisäksi TTy:n torvisoittokunta, Mieskuoro Laulajat ja 
näytt. Kalle Kirjavainen. Patsaalle laskettiin kaupunginkirjaston, Tampereen 
taiteilijaseuran sekä kaupungin molempien teattereiden seppeleet. 


Lihan ylösnousemus 


Novelli »The Man who Died» (Mies joka kuoli) oli D. H. Lawrencen 
viimeinen teos, hänen myrskyisää väittelyä herättäneen tuotantonsa testament- 
ti. Viime vuonna ilmestyi tämä novelli yhdessä eräiden muiden kanssa ruot- 
siksi (»Mannen som dog och andra noveller») Tidens Förlagin kustantamana 
ja Artur Lundkvistin kääntämänä. Se on koko nykyaikaisen elämänpalvonnan 
merkittävimpiä manifesteja. 

Novellinsa sankariksi on Lawrence ottanut Jeesuksen, puusepän pojan Nat- 
saretista, hänet, joka näytteli huomattavaa osaa eräässä juutalaisessa kansan- 
liikkeessä keisari Augustuksen aikana ja joka kapinoitsijana ristiinnaulittiin. 
Tästä miehestä tuli sitten mystifionnin kautta uskonnollisen asketismin ja 
elämänkielteisyyden symboli kahden vuosituhannen ajaksi. Lawrence, elämän- 
palvonnan suuri julistaja, esittää nyt toisen tulkinnan. Asketismin ja elämän- 
kielteisyyden legendasta hän tekee elämänpalvonnan myytin. 

Hänen novellinsa Jeesus herää hänkin kuolleista, mutta ei yliluonnollisen 
ihmeen kautta, vaan siksi, että hänet liian aikaisin oli otettu alas ristiltä. Hän 
herää kalliohaudassaan, hän makaa tuskissaan, kuolemankaltaisessa horrok- 
sessa, hän nousee jäykkänä, tuskaisena, valjuna, ruumiin kaltaisena, hän 
kulkee ohi nukkuvien sotilasten, keskellä viheriöivää, kastekimalteista luon- 
toa. Pehmeänä taipuu ruoho hänen lävistettyjen jalkojensa alla, ihanasti 
tuoksuvat kukat. Mutta mies joka kuoli kulkee kuin unessakävijä näkemättä 
elämää ympärillään. Mutta samana aamuna on tapahtunut muutakin. Lähei- 
sestä köyhästä maalaistalosta on karannut kukko, korea, nuori mustan ja 
punaisen kirjava kukko, joka tyytymättömänä kolmeen vaivaiseen kanaansa 
haluaa päästä maailmalle vapauteen. Mies joka kuoli kohtaa tiellään tämän 
elämäntahdon vertauskuvan. Kukkoa takaa-ajanut talonpoika vie hänet 
kotiinsa, hän saa levätä ja toipua. Alussa hän vain lepää hämärissä mielikuvis- 
sa, tahtoa elämään hänellä ei ole. Hän ottaa kiitollisena vastaan talonpojan ja 
hänen vaimonsa maanläheisen hyvyyden, mutta mennyt elämä painaa raskaa- 
na hänen aivojaan ja ruumistaan, se vie häneltä tahdon elämään. Hän näkee 
vaimon ruumiin eläimellisen sulon ja huomaa hänen mykän, myötätuntoisen 
tarjoutumisensa, mutta häneltä puuttuu kyky tarttua elämään. Silloin nuori, 
mustapunainen kukko, joka suunnattoman elämänhaluisena riuhtoo lie'as- 
saan, herättää hänessä elämän ensimmäiset sykähdykset. Hänen on tarvinnut 
mennä eläimeen asti löytääkseen uudelleen kontaktin elämään. 

Menneen elämän jättiläisharha alkaa selvitä hänelle. Hän on ollut kansan- 
johtaja, profeetta, hän on kokonaan elänyt liikkeessä, toisten ihmisten hyväk- 
si, liikkeen suuri päämäärä ja kannattajien jumalointi on riistänyt häneltä 

yhteyden elämään, sen suuriin vaatimuksiin ja mahdollisuuksiin. Hän ei ole 
koskaan elänyt itselleen — hän ei ole koskaan elänyt. Hän kohtaa nyt haudal- 
laan Maria Magdalenan ja ne toiset naiset: he julistavat hänen ylösnousemus- 
taan, hänen liikkeensä ylösnousemusta. Mutta hänellä ei ole heille enää 
mitään tarjottavana: jumalanpojan kalkki on tyhjennetty ja otettu häneltä 
pois. Hän kerjää lantin Maria Magdalenalta, ostaa talonpojalta hänen nuoren 
kukkonsa ja lähtee vaeltamaan. Minne? Pois entisestä. Uuteen elämään. 
Itseänsä toteuttamaan. 

Eräänä iltana hän saapuu temppeliin Välimeren rannalla. Se on Isiksen, 
rakkauden jumalattaren temppeli, ja sen papittarena on nuori ylimysnainen, 
joka oli tuntenut Antoniuksen, mutta ei rakkautta, ja joka egyptiläisessä 
Isis-mysteeriossa oli löytänyt jotakin, mille elää. Hän näkee yksinäisen vaelta- 
jan ja luulee näkevänsä mysteerioittensa Osiriksen, auringonjumalan, yhä 
uudesti syntyvän luonnon ja elämän jumalan. Ja eräänä yönä antautuu hän 
miehelle temppelissä, hellillä käsillään hän herättää elämän ristiinaulitun 
turtuneessa ruumiissa, ja tämä julistaa riemuiten: minä olen noussut ylös. 
Lihan ja veren suuressa mysteeriossa hän on vihdoinkin saavuttanut yhteyden 
elämään, väkevään, vitaaliseen elämään, josta kerran profeetantehtävänsä 
vuoksi oli luopunut. Veri virtaa uudelleen hänen runnellussa ruumiissaan, 
valtava tyydytys ja suuri tyyneys täyttää hänen mielensä, luonto elää ihanana 
ja kimaltelevana hänen ympärillään, ja kun uusi elämä on syntynyt Isis- 
papittaren ruumiissa ja miehen tehtävä näin suoritettu, lähtee mies joka kuoli 
jatkamaan —vaellustaan, täyttämään tehtäväänsä ihmisenä, valloittamaan 
tämänpuolista elämää omakseen. 

Kirjailijan Jeesus-käsitys pohjautuu nykyaikaisen uskontotutkimuksen 
tuloksille, mutta tälle perustalle hän luo myytin, oman elämänjulistuksensa 
myytin. Hänen koko kirjailijatyönsä oli ollut taistelua asketismia ja yliälylli- 
syyttä vastaan, niitä voimia vastaan, jotka uhkaavat kuivattaa kulttuurista sen 
kaiken elinvoiman ja riistää ihmiskunnalta sen yhteyden vitaaliseen elämään. 
Vuosituhantisia harhakäsityksiä vastaan, jotka ovat tehneet terveestä aistielä- 
mästä hävettävän, likaisen, rikollisen ja synnillisen, hän julistaa väkevämmin 
kuin kukaan veren ja ruumiin evankeliumia. Hän on tyypillinen ilmiö kapita- 
listisen kulttuurin häviämisen vaiheessa: hänen asemansa siinä on sama kuin 
Rousseaun oli feodalismin lakastumisen hetkellä. Kumpikin he ovat itse ajan 
esille puristamia vastalauseita oloja vastaan, jotka elämänkielteisyydellään 
ovat tukahduttaa elämän. Kumpikin heistä muodostaa työnsä manifestiksi 
uuden, vitaalisen elämän puolesta; he seisovat vanhalla pohjalla, mutta murta- 
vat tietä uuteen. Novellissa »Mies joka kuoli», testamentissaan, uskaltautuu 
Lawrence itse asian ytimeen, itse elämänkielteisen maailmankatsomuksen 
perusteisiin: hän ei epäile tehdä elämänkielteisen uskonnon jumalasta oman 
elämänmyönteisen julistuksensa symbolia, panna häntä tunnustamaan ereh- 
dyksensä ja esittämään kirjailijan omaa suurta hymniä lihalle ja verelle, 
tämänpuoleisen maailman ihanuudelle ja ihmiselämän täyttymykselle tämän- 
puoleisessa. Antikristus! Antikristus, kuten kerran Nietzschen Zarathustra. 

Mutta niin paljon kuin elämänkieltäjäin taholta onkin Lawrencea syytetty 
rienauksesta, on sanottava, että tämän novellin henki on suuren profeetan. 
Voidaan puhua puhtaasta, suorastaan uskonnollisesta vakavuudesta sen koh- 
dalla. Ja taiteellisena saavutuksena se on hienointa novellistiikkaa ja hienointa 
proosaa, mitä meidän aikanamme on kirjoitettu: täyteläinen ja vailla ainoata- 


17 


kaan liiallisuutta, kirkas ja täydellinen kuin jalo helmi. Tätä elämänpalvonnan 
manifestia ympäröi virheettömän taiteen kauneus. 

Tahtoisin lopuksi sanoa, että tässä novellissa ei ole vain nähtävä elämän- 
myönteisyyden Jeesuksen asettamista elämänkielteisyyden Jeesusta vastaan. Se 
on julistus meidän aikamme ihmiselle, jokaiselle, joka »pyhän elämäntehtä- 
vänsä» fanaattisessa toteuttamisessa unhoittaa velvollisuutensa elämää ja it- 
seään kohtaan. Meidän koneellistunut aikamme eristää miljoonat ihmiset 
vitaalisesta elämästä tehden heistä pelkkiä rattaita yhteiskunnallisessa ja talou- 
dellisessa koneistossa. Kärjistyneet luokkavastakohdat tempaavat aatetaiste- 
luun ihmisiä, tehden heistä askeetteja, elämänkiel omalla kohdallaan, 
vaikka he taistelevatkin elämän puolesta toisille. Työväenliikkeen historia 
tietää kertoa monista tällaisista aatteen sankareista, joista on tullut uuden ajan 
askeetteja, rajoittuneita, ahtaita ihmisiä. Kaikille näille on Lawrencen julistuk- 
sella sanottavana sanansa. Ei kehoitusta luopua kaikesta ja toteuttaa vain 
toteuttamatta jäänyt oma itsensä, vaan toimia niin, että tällaista kriisiä ja 
räjäystä ei tarvitsisi syntyä. Elämänmyönteisen, maailmaa uudesti luovan 
liikkeen edellytyksenä ovat täyteläistä elämää elävät, rajoituksista vapaat 
ihmiset. 


Vapaa Ajattelija n:o 3/1940 

Paitsi Vapaassa Sanassa RP julkaisi pari kirjallisuusesittelyä myös 
Vapaa-ajattelijain liiton aikakauslehdessä: syyskuussa ilmestyneessä lehden 2. 
numerossa J.P. Jacobsenin ja Roger Martin du Gardin romaanisankareita 
esittelevän »Kaksi ateistia kirjallisuudesta» ja myöhemmin syksyllä ilmesty- 
neessä lehden 3. numerossa esittelyn D.H. Lawrencen elämänpalvonnan hen- 
gessä kirjoitetusta Kristus-muunnelmasta » The Man who Died». 


18 Palmgren 

Aika 

Kun ajattelee, että vain vähän yli 20 vuotta ennätti kulua ensimmäisestä 
maailmansodasta, kun ihmiskunta jo syöstiin samaan joukkomurhaan uudes- 
taan, näkee helposti kauhistuttavan murhenäytelmän merkit tämän aikakau- 
den ja sen ihmisen yllä. Eräät uskonnolliset suunnat puhuvat ilmestyskirjan 
sanoilla ja julistavat suuren Harmageddonin ja viimeisten tapahtumain olevan 
läsnä. 

Kun edelleen muistaa, millainen mielipiteen hyöky ensimmäisen maailman- 
sodan loputtua suuntautui sotaa vastaan, miten yleinen koko maailmassa oli 
vaatimus takeiden luomisesta rauhan turvaamiseksi tulevaisuudessa, miten 
kiihkeällä uskoninnolla maailman kaikilla kielillä julistettiin tunnusta ei 
koskaan enää sotaa» — tulee helposti täysin pessimistisiin tuloksiin ihmiskun- 
nasta, joka jo kaksikymmentä vuotta myöhemmin ei ainoastaan antanut vetää 
itseään nenästä, antautunut tahdottomana uhrilampaana uuteen mielettömään 
joukkomurhaan, vaan jopa kansalliskiihkoiset fraasit huulillaan itse aktiivisesti 
oli sotaan vievää kehitystä edistämässä ja joka tapauksessa muodosti otollisen 
kaikupohjan hallitustensa valtapolitiikalle. Ei sitä kyennyt sodasta pelasta- 
maan kansainvälinen rauhanliike, eivät työväen internationalet, ja nyt rau- 
nioituvat Euroopan vanhat sivistysmaat päivä päivältä, ikivanhat jättiläiskau- 
pungit ovat liekkien ja savupilvien peittämiä, meret ajelehtivat hylkyjä, tuulet 
kiidättävät ilmapuolustuksen jätteitä vieraisiin maihin ja suunnattomat pako- 
laislaumat harhailevat päämäärää vailla. Tämä todellisuus on ilmestyskirjam- 
ainen. Tämä todellisuus leimaa häpeällä koko sen kulttuurin, joka sen on 
synnyttänyt. Onko tämä kulttuuri kuolemaan tuomittu? Onko historia tullut 
mielettömään vaiheeseen, jossa maailmansota seuraa maailmansotaa, kriisi 
kriisiä, vaiheeseen, jossa kaikki todellinen rakentaminen ja luominen on 
hedelmätöntä, jossa jokainen saavutus on tuomittu kohta syntyessään tuhoon 
ja hävitykseen? 

Mikäli lähdetään vain ihmisestä, on ajatusten vietävä näin lohduttomiin 
loppupäätelmiin. Johtopäätöksenä täytyy olla, että ihminen on huono, kelvo- 
ton ja kehityskyvytön, tuhonsa ja kärsimyksensä ansainnut. Ajattelu, joka 
lähtee ihmisestä ja päättyy ihmiseen, kulkee näin kehässä, josta ei älyllistä 
ulospääsyä ole. 

Mutta ihminenpä ei olekaan syy, vaan tuote. Talousmuotojen, yhteiskunta- 
järjestelmän tuote. Sota ei ole seuraus ihmisen huonoudesta, kelvottomuudesta 
ja kehityskyvyttömyydestä, vaikkakin ne sodan syttymistä helpottavat. Ihmi- 
nen itse on seuraus yhteiskunnan huonoudesta, kelvottomuudesta ja kehitys- 
kyvyttömyydestä, yhteiskunnan, joka luo ihmisen oman kuvansa mukaan. Ja 
yhteiskunta ei ole mikään konstantti, pysyvä, muuttumaton ilmiö, joka loput- 
tomasti tuottaisi samaa nälkää, työttömyyttä, turvattomuutta, kulttuuritto- 
muutta, samoja kriisejä, kouristuksia ja sotia. Se on itse taloudellisen kehityk- 
sen tuotantomuotojen lakkaamattoman mullistuksen tuote. 

Näin avautuu meidän eteemme jo paljon järjellisempi, paljon lohdullisempi 
maailmanhistoriallinen näköala. 

Itseasiassa ei koko meidän aikamme maailmanhistoriallista vaihetta voitaisi 
ymmärtää ilman sitä sosiologista jättiläistyötä, jonka Karl Marx viime vuosi- 
sadalla suoritti. Yhä selvemmin alkaa ilmetä, että tämä maaliskuun vallanku- 
mouksen sanomalehtimies ja British Museumin erakkotutkija, tämä häikäile- 


mätön taistelija, nerokas organisaattori ja syvällinen tiedemies on koko histo- 
riallisen aikakauden johtava henki, joka työssään keskittää ja työnsä kautta 
ilmaisee aikakauden kuten vain harvat koko maailmanhistoriassa, joku Kon- 
futse, joku Aristoteles, joku Thomas ab Aguino, joku Cartesius. Tahtoen tai 
tahtomattaan rakentuu koko nykyaikainen taloustiede, yhteiskuntatiede, histo- 
riankirjoitus Marxin jättiläismäiselle työlle. Kaikki eivät häntä lue, harvat 
hänet tuntevat, mutta salaisia teitään säteilee hänen vaikutuksensa koko 
aikakauteen: hiljaisiin tutkijakammioihin ja kuumeisiin sanomalehdentoimi- 
tuksiin, tehtaisiin ja kansankokouksiin, vankiloihin ja juoksuhautoihin. Häntä 
tulkitaan, ajanmukaistetaan, väärennetään ja väärinkäsitetään, hänet tehdään 
unisen pikkuporvarin variksenpelätiksi ja taistelevien työläisjoukkojen lipuksi, 
häntä jumaloidaan, häntä vihataan, häntä ylistetään, häntä parjataan — mutta 
hänen vaikutuksensa ulottuu joka hetki yhä pitemmälle, yhtä suuressa määrin 
taantumuksen vastapropagandan kuin sosialistisen agitaation ansiosta. Yhtä 
suurella oikeutuksella kuin Friedell kutsuu uudenajan ensimmäisiä vuosisatoja 
Cartesiuksen vuosisadaksi, yhtä suurella oikeutuksella voimme nimittää omaa 
aikakauttamme, industrialismin aikakautta, Marxin aikakaudeksi. Kaikki me, 
selvemmin tai sekavammin, ajattelemme Marxin aivoilla. Ja Marx — hän oli 
tämän aikakauden nerokkain ihmistuote. 

Voittoisan kapitalismin ensi jakson päättyessä ensimmäiseen yleiseurooppa- 
laiseen työväennousuun 1848 suorittaa Marx ainutlaatuisessa yhteistoiminnas- 
sa Engelsin kanssa tämän talous- ja yhteiskuntajärjestelmän inventaarion, 
osoittaa sen syyt ja seuraukset, paljastaa sen luokkarakenteen ja luokkasuhteet. 
Mutta hän osoittaa myös, mihin tämä järjestelmä vastaisuudessa on kehittyvä, 
millaisia muodonvaihdoksia se on kokeva, miten se sisäisten lakiensa mukaan 
on kehittävä vaiheen toisensa jälkeen, asteen toisensa jälkeen: Marx osoittaa 
Pääomassa kapitalismin keskittymisen ja trustiutumisen, kapitalismin pulat, 
joukkotyöttömyyden ja imperialistiset sodat; Brumairessa hän esittää kapita- 
lismin kehitystendenssin, joka on fascismia ennenkuin sen nimeä oli keksitty- 
kään; Kommuuni-kirjasessaan hän hahmottelee proletaarisen vallankumouk- 
sen, kapitalistisen valtion poistamisen ja sosialismin. pystyttämisen. Tulevai- 
suusnäköaloissaan Marx luonnollisesti usein on ylimalkainen — hänessähän ei 
ole mitään yliluonnollista — ja saattaa arvioida väärin eri vaiheiden pituudet. 
Se ei ole ihmeellistä. Mutta ihmeellistä on, että hän eritteli oikein tämän 
kehityksen pääsuunnan, sen eri vaiheet ja sen oleelliset ilmiöt. Ei ole Marxin 
syy, että eräät hänen seuraajansa ja kansantajuistajansa luulivat kehityksen 
kulkevan paljon kivuttomammin, paljon rauhallisemmin muodoin, kuin mitä 
suuri opettaja itse oli aavistanut. Kansalaissodan edellinen suomalainen työ- 
väenliike esimerkiksi omasi näin jälkeenpäin arvioiden ihmeellisen naiivin 
luottamuksen sosialismin luonnolliseen nopeaan voittoon, luottamuksen, joka 
oli pikemmin eskatologista uskoa kuin marxilaista tietoa. Ja maailmansodan 
jälkeisessä työväenliikkeessä on ollut voimakkaana luottamus kapitalistisen 
demokratian luonnolliseen, rauhalliseen kehitykseen sosialistiseksi demokra- 
tiaksi. Tällä hetkellä, toisen imperialistisen maailmansodan raadellessa ihmis- 
kuntaa ja tuhotessa sivistystä, lännenkin ihannoitujen demokratiain siirtyessä 
yhä diktatorisempiin hallitustapoihin, ei tällä luottamuksella voi enää olla 
mitään reaalisia perusteita. 

Marx kuoli 1883, ja samoihin aikoihin alkaa kapitalismin kehityksessä uusi 
vaihe, jota Marx oli ennustanut ja jolle tämän vaiheen suurimmat marxilaiset 

tutkijat Luxemburg, Hilderding ja Lenin ovat antaneet finanssikapitalistisen 
aikakauden eli imperialismin aikakauden nimen; me elämme yhä tätä aika- 
kautta, joka on kapitalismin viimeinen ja jonka ilmentymänä on pidettävä 
myös fascismia. Tälle vaiheelle ominaisia ovat äärimmilleen kehittynyt trus- 
tiutuminen, teollisuus-, kauppa- ja pankkipääoman kasaantuminen yksiin 
käsiin, suuret pääomansijoitukset teollisesti heikommin kehittyneisiin maan- 
viljelysmaihin (kuten ranskalaisen pääoman suunnaton keskittyminen Venä- 
jälle ennen ensimmäistä maailmansotaa, tai saman pääoman sijoitukset Puo- 
laan ennen toista maailmansotaa), kaikkien siirtomaamannerten jako ja uudel- 
leenjako, äärimmilleen kärjistyneet vastakohdat koko maailmassa, militaris- 
min ja nationalismin peloittava kasvu, työväenluokan rationalisoitu riisto ja 
tämän riiston ulottaminen kaikkiin maanosiin, kaikkiin rotuihin, joukkotyöt- 
tömyys, yhä toistuvat järjestelmäpulat, jotka järkyttävät yhteiskuntaa sen 
perustuksia myöten. Imperialismi, siirtomaavalta, on finanssikapitalistisen jär- 
jestelmän välttämätön edellytys; milloin imperialistinen suurvalta kukoistaa 
laajojen, rikkaiden siirtomaiden kustannuksella — kuten Englanti tai Ranska — 
voi se ylellisyystuotteina sallia emämaassa demokraattisia muotoja, milloin 
finanssikapitalismin imperialistiset edellytykset puuttuvat kuten Saksassa, Ita- 
liassa tai Japanissa, on ratkaisuna fascismi ja sota maailman uudelleen jakami- 
seksi. Eikä jaeta etupiireiksi vain kaukaisia, värillisten rotujen asuttamia 
maanosia, itse Eurooppa on tosiasiallisesti joutunut saman kohtalon alaiseksi. 
Talous trustiutuu ja valtiot trustiutuvat sen pakoittamina. Liberalistisen kapi- 
talismin ja sen mukana pienten kansojen itsemääräämisoikeuden aikakausi on 
kerta kaikkiaan ohitse: edessämme hahmoittuvat imperialistiset valtiotrustit, 
totaaliset, ahneet, uhkaavat ja musertavat kuin Londonin ennustamat Rauta- 
korot. Aikakausi on caesarismin ja kondottierien. 

Mutta nämä Rautakorot eivät ole mitään tuhatvuotisia valtakuntia. Finans- 
sikapitalismin ja imperialismin olemukseen ei kuulu vain keskittyminen, vaan 
myös sen antiteesina hajoaminen. Ei ainoastaan pääomakeskitys ja maailman- 
jako, ei ainoastaan valtiototalismi ja ihmisten muuttaminen marssiviksi 
koneiksi, vaan myös pulat, kriisit, massatyöttömyydet, yhä uudelleen ja yhä 
peloittavammin kärjistyvät vastakohdat, yhä uudet ja yhä tuhoavammat sodat, 
työväenluokan nousu yhä uusin muodoin ja siirtomaakansojen kansallinen, 
vallankumouksellinen herääminen ja nouseminen kamppailuun imperialistisia 
riistäjiään vastaan. 

Tämä meidän on nähtävä, ja ensin niin lohduton tulevaisuudenkuva oleelli- 
sesti muuttuu. Tapahtumia ei ratkaise kehitys jossain pienessä yksityisessä 
maassa, Eurooppakaan ei enää yksinään ole maailmantapahtumain päänäyttä- 
mö. Erikoisen tärkeätä on tällaisena aikana kyetä kohoamaan kansallisen 
rajoittuneisuuden yläpuolelle, kyetä vapautumaan tuosta poroporvarillisesta 
sammakkoperspektiivistä, joka on pelkkä toiveuni ja vie täysin vääriin kuvi- 
telmiin kehityksestä. Keskellä tätä natsionalistisen kiihkon aikakautta on 
kyettävä näkemään maanosittain ja mantereittain, sillä kummallista kyllä, ei 
mikään aika ole lopultakaan ollut niin yleismaailmallinen kuin tämä. Euroo- 
pan mantereella ja eurooppalaisissa siirtomaissa raatelevat imperialistiset 
suurvallat toisiaan ja kuluttavat voimaansa tyhjiin. Kaukaisessa idässä tunkeu- 
tuu imperialistinen Japani Kiinan valtioruumiiseen ja hukkuu sen suunnatto- 
muuteen. Tyynellä valtamerellä kärjistyvät suhteet Japanin ja maailmankapi- 
talismin päämaan, Yhdysvaltain, välillä, ja on vain ajankysymys, milloin 


toinenkin maapallon puolisko hulmahtaa sodan täyteen liekkiin. Intiassa 
kuohuu 300-miljoonainen kansa ja valmistuu katkaisemaan siteensä Englan- 
nin heikentyvään imperiumiin. Ja keskellä tätä kuohuvaa, taistelevaa, itseään- 
silpovaa, tuhoutuvaa kapitalistista maailmaa seisoo Neuvostoliitto kivääri 
jalalla ja jatkaa sosialismin rakennustyötään. Ihmeellinen maailma! Sota on 
kauhistuttava asia, mutta 30-luvun lohduttomien, liikkumattomien vuosien 
jälkeen, joiden aikana taantumus lakkaamatta eteni, on sota, uusi imperialisti- 
nen maailmansota, finanssikapitalismin väistämätön tuote, siirtänyt koko 
ihmiskunnan vallankumoukselliselle pohjalle. Tuloksena voi olla kapitalismin 
uusi ryhmittyminen, taantumuksen voitto joksikin ajaksi, mutta paljon toden- 
näköisemmin sortuu imperialistinen kapitalismi omiin aseisiinsa, sortuu omiin 
ristiriitoihinsa ja hukkuu siirtomaakansojen ja koko maailman työväenluokan 
jättiläismäiseen nousuun. 

On kammottavaa elää tällaisena aikana: talouselämä kuihtuu, nälkä vaanii 
yhä useammalla ovella, kulttuurilta viedään edellytykset, ihmisyys puristetaan 
kaasunaamariin. On kammottavaa elää tällaisena aikana: miljoonat nuoret 
miehet sortuvat taistelukentille, petos ja sekavuus tekevät salaista työtään, 
monet terävät päät hipovat mielipuolisuutta, monet lahjakkaat kansat joutu- 
vat johtajiensa ahdasnäköisyyden vuoksi imperialismin välikappaleiksi ja tal- 
lataan rautakorkojen alle. Mutta sittenkin: on myös suurenmoista elää tänä 
aikana, jonka jokainen silmänräpäys on maailmanhistoriaa, jossa kuin samas- 
sa polttopisteessä yhtyy vanhan häviäminen ja uuden syntyminen. Miten 
paljon tuskaa, toivottomuutta ja murtumista tämä aika sisältääkin, niin raskai- 
ta uhreja kuin se vaatiikin — sillä suuri murros ei tuhoa vain niitä, jotka 
riippuvat kiinni vanhassa, vaan myös niitä, jotka kurkoittavat uuteen — ei ole 
työväenluokan asia, ei ole niiden asia, joiden kasvot ovat käännetyt kohti 
uutta yhteiskuntaa ja uutta maailmaa, itkeä tämän vanhan maailman häviötä, 
sen maailman, joka on synnyttänyt uumenistaan ylituotannon ja organisoidun 
nälän, talouspulat ja massatyöttömyyden, valedemokratian ja imperialistisen 
sodan. Sen maailman häviö on väistämätön. Sen häviö ei ole uskon asia, vaan 
tiedon. 

Niin monta kertaa kuin Marx on pantu romukoppaan, niin monta kertaa 
kuin marxilaisuus on julistettu kuolleeksi, hänen nimensä on tänään elävä, ja 
maailmanhistorian jokainen liikahdus todistaa hänen tutkijanäkemyksensä 
suurenmoisuutta. Poistettakoon hänen teesinsä ohjelmista, poltettakoon hänen 
teoksensa roviolla, elämä maapallolla kehittyy, kuten hän on ennustanut, ja 
ihmiskunnan suuri murros on kantava yllään hänen nimeään ja hänen lauset- 
taan: 

» Kaikkien maiden proletaarit, liittykää yhteen!» 


Kiilan albumi III, jouluk. 1940 

Tampereen sos.dem. kunnallisjärjestön syysjuhlassa 30/9-40 pidetty puhe on 
RP:n ainoa välirauhan aikainen poliittinen esiintyminen ja toisaalta eräs 
viimeisiä julkisesti esitettyjä marxilaisia tilannearviointeja vaiheessa, jossa 
hallituspolitiikan kurssi oli jo käännetty kohti natsi-Saksaa ja revanssisotaa 
(kauttakulkusopimus 22/9) ja opposition suun tukkiminen täydessä käynnis- 
sä. 

» Thibault'n suvun» epilogi 


»Thibault'n suvun» suomalainen kustantaja jätti, kuten tunnettua, tämän 
aikamme suurromaanin käännättämisen kesken, kuudennen osan jäädessä 
viimeiseksi. Kun tietää, millä suorastaan arkkitehtonisella määrätietoisuudella 
kirjailija teoksensa oli suunnitellut ja suunnitelmansa toteutti, täytyi tämän 
keskeytyksen — kaupallisista vai poliittisista syistä, ei voi varmasti sanoa — 
muodostua väkivallanteoksi tätä teosta vastaan taiteellisena kokonaisuutena. 
Kuuden ensimmäisen osan loistavan ja havainnollisuudessaan ainoalaatuisen 
ajan- ja ihmiskuvauksen pohjalle rakentuu seitsemännen osan (»Kesää 1914», 
kolme nidettä) aatehistoriallinen tilitys maailmansodan syistä ja maailmanso- 
dan syttymisestä, nuo tavattomalla taidolla luodut väittelyt ja keskustelut, 
joissa eri yhteiskuntaluokat ja aatesuunnat asetetaan vastakkain ja joissa 
kirjailija osoittaa sellaista asiantuntemusta ajan kansainvälisen politiikan ja 
työväenliikkeen kysymyksissä, että hän havainnollisemmin ja ehkäpä myös 
eksaktimmin kuin ns. tieteellinen tutkimus kykenee valaisemaan, mistä kesäl- 
lä 1914 oli kysymys. Eikä tämä seitsemäs osa sentään ole vain keskustelua! 
Kesän suuret tapahtumat vyöryvät keskustelijain ympärille: Sarajevon lau- 
kaukset, rauhanmielenosoitukset suurilla bulevardeilla, Brysselin sosialistikon- 
gressi, Jaurös'n murha, mobilisaatio. Veljekset Thibault tekevät ratkaisunsa: 
liberaali Antoine seuraa lojaalina mobilisaatiomääräystä, vallankumoukselli- 
nen Jacgues luopuu rakkaudesta, jonka Jenny kuumeisen kesän kypsyttämänä 
on hänelle vihdoin antanut, lähtee suorittamaan velvollisuutensa internationa- 
listina ja pasifistina: yhdessä Meynestrelin kanssa hän Sveitsistä käsin lentää 
länsirintaman yläpuolelle kylvääkseen taisteleville armeijoille vallankumouk- 
sellista lentolehtistä, ammutaan alas ja surmataan yleisessä peräytymispanii- 
kissa syksyllä 1914. Hänen anarkistinen, yksilöllinen vallankumouksellisuu- 
tensa oli päättynyt toivottomaan kuolemanhyppyyn. N 

Kahdeksas osa, Epilogi, on Antoinen lopputilitys. Se valmistui toisen maail- 
mansodan syttymisen hetkellä; vuoden 1940 alussa se vihdoin pääsi ilmesty- 
mään, ja saman vuoden syksyllä se saatiin myös ruotsinkielellä julkisuuteen. 
Senkin rakenne on omalaatuinen: kun seitsemäs osa rakentui keskusteluille, 
muodostavat kahdeksannen -— pääasiallisesti — kirjeet ja Antoinen päiväkirja. 

Olemme nyt vuodessa 1918. Kohtaamme Antoinen Meri-Alpeilla, sotilas- 
sairaalassa, jonne hän, sotilaslääkäri, on joutunut saatuaan rintamalla kaasu- 
myrkytyksen. Hän on apaattinen ja välinpitämätön, suorittaa päivittäiset 
parannusmenetelmät, mutta karttaa yhteyttä omaisiinsa. Kasvattisisarensa 
Gisen kutsusta hän kuitenkin lähtee vanhan neiti de Waizen hautajaisiin 
Pariisiin, kohtaa siellä entisen maailmansa: rouva de Fontanin'in johdolla on 


Maison Lafittestä muodostettu sotilassairaala, jossa Gisen ohella Jenny ja 
Nicole ovat hoitajattarina. Täällä on hoidettavana myös Daniel de Fontanin, 
entinen elämäntaiteilija, joka sodassa on menettänyt sukupuolielimensä. 
Antoine kokee kaksi suurta järkytystä. Toinen kutsuu häntä menneisyydestä 
elämään, se on Rachelin kutsu: hän lähettää Afrikasta tuoksuvan kaulakorun- 
sa Antoinelle, joka myöhemmin saa kuulla tämän suuren rakkautensa kuol- 
leen viheliäisissä olosuhteissa keltakuumeeseen ja jättäneen jälkeensä buldog- 
gin, jota viimeiseen asti oli huutanut nimellä Hirsh ... Toinen kutsuu häntä 
tulevaisuudesta elämään: se on Jacgues'in ja Jennyn poika Jean-Paul, joka nyt 
on kolmevuotias, liikkuvaisuudessaan ja uhmassaan todellinen uusi Thibault. 
Mutta tällä Pariisin-matkallaan saa Antoine myös kutsun kuolemaan: hän käy 
opettajansa tri Philipin tutkittavana, tämä latelee toivorikkaita fraaseja, mutta 
luo ovella erottaessa Antoineen säälivän myötätunnon katseen, joka hetkessä 
paljastaa tälle tuomion. Iskun huumaamana Antoine pakenee takaisin sairaa- 
laansa kuin eläin luolaansa kuolemaan. 

Kuolema ei ole helppo tälle voimakkaasti elämänmyönteiselle ihmiselle, 
hän kamppailee raivokkaasti. Nyt hän olisi tahtonut elää: Rachelin ambrahel- 
met tuoksuvat huumaavasti kesän kuumina öinä, levottomuus pienen Jean- 
Paulin tulevaisuudesta askarruttaa häntä päivin ja öin. Kuoleva mies, joka 
tuntee sisällään tuhoutumisen hitaan mutta varman tapahtumisen, tilittää 
kirjeisiinsä ja päiväkirjaansa kamppailunsa vaikeuden, tuskan ja pyrkimyksen- 
sä selvyyteen. Hänen itsetilityksensä on säälimätön. Hän näkee tähänastisen 
elämänsä tyhjyyden, keskinkertaisuuden ja tarkoituksettomuuden. Rahanpal- 
vonta oli tehnyt hänet keskinkertaiseksi ihmiseksi. Yksinäiseksi ihmiseksi, 
sillä varallisuudestaan ja valoisasta kehitysoptimismistaan huolimatta hän oli 
ollut vailla ystäviä. Sota oli tuhonnut hänen elämänsä, nyt hänelle on selvin- 
nyt sodan ja nationalismin todellinen olemus. Innostuneena ja levottomana 
hän seuraa uusia oireita maailmanpolitiikassa. Venäjän suuri vallankumous 
on hänelle, liberaalille, vain kaaos, mutta lännestä kuuluu ääni, johon hän 
uskoo: presidentti Wilsonin ääni, joka julistaa rauhaa ilman voittajia, oikeu- 
denmukaista maailmaa, kansojen liittoa. Jenny tahtoo kasvattaa pojastaan 
vallankumouksellisen, Jacgues'in perinnön toimeenpanijan — Antoine näkee 
hänet rakentamassa uutta Eurooppaa sodan raunioista, 1940-luvun Euroop- 
paa, jossa ei ole kansallisuuksia ... Hän on uskossaan naiivi, mutta hän ei 
tällöin ollut uskossaan yksinäinen. Hän ennättää kuulla uutiset vallanku- 
mouksesta Berliinissä ja rauhanneuvotteluiden alkamisesta, kun myös hänen 
ruumiinsa kestävyys on lopussa: marraskuun 18 pnä 1918 hän itse morfiinilla 
lopettaa hyödyttömät tuskansa: » Helpompaa kuin luullaan, Jean-Paul.» 

On hedelmätöntä etsiä tästä kirjasta Martin du Gardin omaa kantaa vuodel- 
ta 1939. Hän, yhteiskunnallisen romaanin uudestiluoja, on tässä eksakti 
ajankuvaaja: Antoinessa kuten Jacgues'issakin hän kuvaa ensimmäisen maail- 
mansodan ajan kahta kehityssuuntaa eurooppalaisessa yhteiskunnassa, ja vie 
ne johdonmukaiseen päätökseen. Thibault'n suvun jäsenissä hän kuvaa vai- 
heen kapitalismin häviötä ennenkuin uusi yhteiskunta vielä on ennättänyt 
syntyä. Vanha Oskar Thilbault oli patriarkaalisen kapitalismin edustaja, riistä- 
jä ja »hyväntekijä», patriarkka ja kotityranni, elinvoimainen ja sairas, uskon- 
non, kurin ja auktoriteetin edustaja. Hän kuolee pitkällisiin, hirvittäviin 
kouristuksiin, säälittävänä ja viheliäisenä. Pojat edustavat seuraavaa vaihetta. 
Tosin Antoine on kapitalistisen järjestelmän lojaali kannattaja, mutta hänellä 

ei enää ole uskoa, Hän hylkää porvarillisen perheen. Hän toteuttaa itsekkäästi 
omaa vapaata nautintomoraaliaan, hän rakentaa omaa uraansa. Hän oli 
liberaali, hän luottaa kehitykseen. Mutta loppujen lopuksi hän tuntee yksinäi- 
syytensä ja hedelmättömyytensä, elää viimeiset viikkonsa piinallisten, optimis- 
tisten fraasien varassa ja kuolee oman käden kautta. Jacgues vihdoin: hän 
hylkää sekä perheen että kapitalismin, hän on vallankumouksellisen intelli- 
gentsian edustaja, yksilöllisyyspalvonnassaan hänkin rajoitettu ja hedelmätön: 
hänenkin kuolemansa on vain mielenosoitus, hyödytön uhri. 

Mutta on vielä neljäs Thibault, pieni Jean-Paul, jonka Jenny kasvattaa 
»uudeksi ihmiseksi», Jacgues'in testamentin toteuttajaksi, ja jonka harteille 
Antoine asettaa kaiken sen, mistä hänen sukupolvensa oli vain haaveillut, 
jonka nimi huulillaan hän kuolee. Jean-Paul olisi tie uuteen yhteiskuntaan, 
uuteen maailmaan, jossa ei ole riistoa, epäoikeudenmukaisuutta, sotaa! Antoi- 
ne näki hänet haaveissaan rakentamassa 40-luvun uutta Eurooppaa. Missä 
hän on tänään? 


Kansan Lehti 25/2-41 

Sosialidemokraattisessa Kansan Lehdessä välirauhan aikana julkaisi R.P. 
paitsi kirjastotoimintaa koskevia haastatteluja ja paria merkkipäiväkirjoitusta 
(» Kirjastotalo 15-vuotias» 10/10-40, »30 v. Leo Tolstoin kuolemasta» 20/11- 
40) syyskuusta lähtien joukon kirjallisuusarvosteluja (Pearl Buck, Louis 
Bromfield, Eyvind Johnson, Olavi Siippainen, A. Vuotila, Jarl Louhija, Daniel 
Vare, Ester Lindin, Roger Martin du Gard), joista valikoimaan on sisällytetty 
viimemainittu. Lisäksi hän julkaisi Työväen Joululehdessä (Tampere jouluk. 
1940) tutkielman » Venäläinen romaaniperinne ja neuvostovenäläinen kirjalli- 
suus», jonka Koy Tiede käännösohjelmallisella jälkikirjoituksella täydennetty- 
nä julkaisi 88-sivuisena kirjasena (1940). — »'Thibault'n suvun’ epilogi» lienee 
lajissaan viimeinen Kansan Lehdessä julkaistu; sen jälkeen seurasi tampere- 
laisissa sanomalehdissä vielä kirjastotoimintaan liittyviä haastatteluja (viimei- 
sin Aamulehti 8/6 ja KL 9/6-41) sekä Tammerkoski-julkaisussa n:o 3/1941 


julkaistu esittely »Kaupunginkirjasto — tamperelainen kulttuurikeskus». — 


Oheisessa arvostelussa käsitellään Martin du Gardin suurromaanin 6. osaan 
katkenneen suomennostyön ulkopuolelle jääneitä osia, VII osaa »Epilog ja 
VIII osaa »Sommaren 1914» (Ruots. Bonnier 1937 ja 1940). 


18 


Välirauhan ajan kirjastonjohtaja Tampereella. 

Raoul Palmgrenin 
painettuja tekstejä 1929—41 


Luetteloon sisältyvät käytännöllisesti katsoen kaikki Raoul Palmgrenin leike- 
kirjoihin (I-III) ko. ajalta kootut julkistetut tekstit. Milloin kirjoitus ei ole ollut 
varustettu kirjoittajan täydellä nimellä tai vakiintuneilla kirjainmerkeillä R. 
P. tai -n, se on luettelossa varustettu käytetyllä nimimerkillä tai merkinnällä 
»ei-sign» (=signeeraamaton). Luettelossa on kirjoitukset pyritty saamaan kro- 
nologiseen järjestykseen, poikkeuksena jonkin kirjoituksen aiheuttamat sup- 
peat polemiikit, jotka on sijoitettu välittömästi ao. kirjoituksen jälkeen, sekä 
useampiosaiset kirjoitukset, jotka on pyritty luettelossa sijoittamaan peräk- 
käin. Nyt julkaistuun tekstivalikoimaan sisältyvät kirjoitukset on luettelossa 
merkitty kursivoiden. 


Lyhenteitä: 
T = Tulenkantajat (r) — = runo (pol) = polemiikki 
S = Soihtu (arv) = arvostelu (sel) = seloste 
K = Kirjallisuuslehti (art) = artikkeli (h) = haastattelu 
HS = Helsingin Sanomat (t) = tutkielma (ei-sign) = signeeramaton 
KL = Kansan Lehti (pak) = pakina 
SSd = S. Sosialidemokraatti 
1929-32 


1. Uusia iippoja. Onko mestari kateellinen? (pol) (nim. Raoul Palmgren- 
Palmari) T n:o 16/1929. 

2. Koska koulumme pääsevät keskiaikaisista menoistaan? (pol) (nim. R. P. 
Palmari) T n:o 1/1930. 

3. Uusi Ludwigin Napoleon. (arv) T n:o 11-12/1930. 

4. Baabelin torni (r) (ei-sign) T n:o 13-14/1930. 

5. Sinipunainen fantasia (r) (nim. Pentti Aarne) T n:o 13-14/1930. 

6. Euroopan tuho 1934. (arv: H. Gobsch) (nim. R. P-gren) HS 19/5 1932. 

7. »Ecrasez linfâme»: (kiertokys. vast.) S n:o 6/1932. 

8. Kulttuuriliberalismia taas tarvitaan. (art) T näyten:o 2/1932. 


1933 


9. Avoin kirje herra Sakari Tuomiojalle. (pol) S n:o 1/1933. 
10. Friedell. (arv) T n:o 7/1933. 
11. Skandinavinen suuntautuminen. (h: Yrjö Hirn) T n:o 7/1933. 
12. Jakob Texiere: Andersen-ilta 5. III. (arv) SSd 6/3 1933. 
13. Kirjailija ja yhteiskunta. (art) T n:o 11/1933. 
14. Avoin kysymys prof. Tarkiaiselle. (pol.) T n:o 14-15/1933. 
15. Edellisen johdosta. (pol: vast. prof. T:n vastaukseen) T n:o 16/1933. 
16. Nuori Antonius. (r) (nim. R. Palmari) T n:o 26/1933. 
17. Kivimaa tarjoilee mustaa soppaa. (pol) (nim. Spectator) T n:o 32/1933. 
18. Jerikon muurit. (r) (nim. R. Palmari) SSd 8/10 1933. 
19. Ylioppilaspolitiikan areenalta. (art) T n:o 33/1933. 
20. Uskallatteko — ? (r) (nim. R. Palmari) SSd 22/10 1933. 


21. 
22. 
23. 


24. 
25: 
26. 

28. 
29. 
30. 
31 
32. 
23: 
34. 


35; 
36. 
37. 
38. 
39. 
40. 
41. 
42. 
43. 
44. 


45. 
46. 


47. 
48. 
49. 
50. 


S 
52. 


33. 


Marx. (r) (nim. R. Palmari) S n:o 7/1933. 

Katri Vala — maanpakolaisen paluu. (t) SSd 26/11 1933. 

»Keskustelu vastauksena kysymykseen.» (arv: J. Lehtonen: Henkien tais- 
telu) T n:o 41/1933. 


1934 


Friedell nykyajan edessä. (arv) T n:o 2/1934. 

Taide ja luokkataistelu. (art) S n:o 1/1934. 

Aatteellisen pasifismin vararikko ja uudet taistelutunnukset. (art) T n:o 
5/1934. 

Tri Felix Iversenille. (pol: vast. n:oon 8) T n:o 9/1934. 

Edellisen johdosta. (pol: vast. n:oon 10) n:o 11/1934. 

Ajan vaatimus: yhteiskunnallinen estetiikka (1). (t) T n:o 6/1934. 
Taiteen yhteiskunnallinen pohja (2). (t) T n:o 7/1934. 

Taide yhteiskunnallisena voimana (3). (t) T n:o 9/1934. 

Marxilainen taidekäsitys (4). (t) T n:o 10/1934. 

Ilta-auringon miehille. (r) SSd 18/2 1934. 

Kulttuuriliberaalin »boksin ikkunasta». (pol) (nim. Spectator) T n:o 
8/1934. 

Huomautuksia ja vastahuomautuksia. (pol) (nim. Spectator) T n:o 
10/1934. 

Arvostelijan tulee olla tiedemies. (art) T n:o 15/1934. 

Puolueen kulttuuripolitiikka. (art) S n:o 3/1934. 

Kirjallisuuden prostitueeratut. (pak) (nim. Ruoska) K n:o 4/1934. 

Lauri Viljasen liberalismin harakiri. (art) T n:o 20/1934. 
Vuosisadanalun norjalaisia sosialistiakateemikoita. (arv: Kr. Elster: Kul- 
tainen nuoruus) T n:o 23/1934. 

Operetti — rappeutuneen yläluokan taidemuoto. (pol) (nim. R. O. Palo- 
nen) T n:o 30/1934. 

Benjamin Constant'in » Adolphe» yhteiskunnallisena todistuskappaleena. 
(t) T n:ot 33 ja 34/1934. 

Eestin diktatuuri ja »anarko-sydikalistiset vivahteet». (sel) (ei-sign) S n:o 
6/1934. 

»Pätsiläinen Suomi», marxilainen Spengler ja pysähtynyt porvarillinen 
kirjallisuus. (pol) (ei-sign) T n:o 35/1934. 

Työväen akatemian sivistysaatteita. (art) T n:o 38/1934. 

Suomen kirjallisen taantumuksen lippulaiva. (arv: E. Railo: Havuseppe- 
le) T n:o 41/1934. 

Aineistoa tulevaisuuden Kivi-tutkimusta varten. (arv) T n:o 41/1934. 
Kirjallinen matinea 25. XI. 1934. (sel) (nim. Spectator) T n:o 42/1934. 
Kulttuuritaistelun barrikaadeilta. (sel) S n:o 7-8/1934. 

Marwxilaisesta sivistysperiaatteesta. (art) S n:o 7-8/1934. 


1935 


Katri Vala — maanpakolaisen paluu II. (arv) K n:o 1/1935. 

Mika Waltari toteuttaa vanhoillista perusluonnettaan. (arv) K n:o 
1/1935. 

Vanhasta taantumuksesta uuteen. (arv: E. Railo, L. Haarla) K n:o 
1/1935. 

. Ranskan kirjallisuuden sinimusta kirja. (pol) (nim. R. O. Palonen) T n:o 


2/1935. ; 


. Sillanpään ihmiset suviyössä. (arv) K n:o 2/1935. 

. Kaksi kirjaa rakkaudesta. (arv: U. Karri, H. Hämäläinen) K n:o 2/1935. 
. »Mitä tehdä?» Iskeäkö oman etujoukon selkään? (pol) T n:o 7/1935. 

. Merkintöjä: Kalevala-juhlat. (pol) (ei-sign) S n:o 2/1935. 

. Kalevala marxilaisuuden valossa. (t) K n:o 4/1935. 

. Filmikerho Projektiolla hyvä alku. (sel) K n:o 4/1935. 

. Kuolemanrangaistus ja lakien luokkaluonne. Lentoleht. (ASS) talv. 


1935. 


. Kulttuuritaistelun barrikaadeilta. (sel) (ei-sign) S n:o 3/1935. 
. Muodonvaihdoksia. Problematiikkaa Ylis- ja Alastalon saleissa. (arv: V. 


Kilpi) K n:o 6/1935. 


. Kirjallisuutta. (arv: K H. Wiik, O. Tokoi & E. Sulkanen) S n:o 


4-5/1935. 


+ Taidearvostelu ja proletaarikirjallisuus. (esit. sel.) T n:o 20/1935. 
. »Rakas ystävä, älä sekaannu politiikkaan ...» (arv: M. Waltari: Aiotko 


kirjailijaksi?) K n:o 7/1935. 


. Projektio — toimintakertomusta ja suunnantarkastelua. (sel.) (ei-sign) K 


n:o 7/1935. 


. » Viva Villa» — ajatuksia jälkeen päin. (sel) K n:o 7/1935. 

. Kirjallisuutta: puoluetoimikunnan näytelmät. (arv) S n:o 6/1935. 

. Merkintöjä: Ojasta allikkoon (pol) S n:o 6/1935. 

. Marxilainen kirjallisuustutkimus ja pikkuporvarillinen kirjallisuustuntei- 


lu. (pol.) T n:o 25—26/1935. 


. » Valkoisen miehen kehitystarina.» (arv: U. Seppänen: Voittoon) K n:o 


8/1935. 


+ Ja kapitalismin henki oli veturimiehissä. (arv: A. Järventaus: Ja eläinten 


henki oli rattaissa) K n:o 8/1935. 


. Fashismin lyriikka. (arv: Y. Koivukari, H. Asunta, M. Kuusi) K n:o 


9/1935. 


. Pikkuporvarillinen yhteiskuntaromaani. (arv: M. Merenmaa, V. Voipio, 
- A. Murros, Valentin) K n:o 10/1935. 

. Uskonto ja luokkataistelu. (art: pääkirj.) (ei-sign) K n:o 11/1935. 

. Samuel Oinosta tohtori Lehtiseen. (arv: T. Pekkanen). K n:o 11/1935. 

. Omaha, Nebraska, USA. (r) (nim. R. Palmari) K n:o 11/1935. 

. Eräitä huomautuksia Stanley Burnshaw'n artikkeliin. (pol) K n:o 


11/1935. 


. Taistelu Aleksanteri II:n patsaasta. (pol) (ei-sign) K n:o 11/1935. 
. »Suomen kansalliskirjallisuuden vaiheet.» Uusin luku. (art) K n:o 


12/1935. 


. Onervan novellit. (arv) K n:o 12/1935. 
. Väkevä maalaiskuvaus. (arv: U. Karhumäki) K n:o 12/1935. 
. »Työläisiä sellaisina kuin he ovat» (arv: T-M. Salminen) K n:o 


12/1935. 


. Pikkuporvari Fallada. (arv) K n:o 14/1935. 
. Hra Viljasen »voittoisa menneisyys». (arv: A. Rahmanova) K n:o 


14/1935. 


. Komsomolkat. (arv: V. Veresajev) K n:o 14/35. 
. Keskustelua työläisrunoudesta. (pol) (K-M. Rydberg & H. Adler & R. P) 


SSd 9/11 1935. 


. Kulttuuririntama. (art) K n:o 16/1935. 
. Barrikaadeilta. (pol) (ei-sign) K n:o 16/1935. 
. Kirjallisuuden politisointia vastaan! (art) K n:o 17/1935. 


92. 
93. 


94. 
95. 


96. 
97. 
98. 


99; 


100. 
101. 
102. 
103. 
104. 


105. 
106. 
107. 
108. 
109. 
110. 
111. 
112. 
113. 
114. 
115. 


116. 
TIA 
118. 
119. 


120. 
121. 


122. 


123. 
124. 
125; 
126. 


127. 
128. 


129. 
130. 


Kunnon sotamies Shvejk. (arv) K n:o 17/1935. 

Kirjallisuuden rintamamurros. (arv: P. Haanpää, V. Kajava, I. Uurto) S 
marrask. n:o/1935. 

Kansallisen nousun legenda. (t) n:o 18—24/1935. 

Dosentti Railon periaatteet. (arv: Yleisen kirjallisuuden historia I-III) K 
n:o 18—24/1935. 

Etujoukkojen laulaja. (arv: V. Kajava) K n:o 18-24/1935. 

Fashismin sankariromaani. (arv: L. Haarla) K n:o 18—24/1935. 

Luopion itsepuolustusta. (arv: M. Waltari: Palava nuoruus) K n:o 
18—24/1935. 

Lyhyt teatterikatsaus. (arv) S joulun:o 1935. 


1936 


Lauri Viljasen riemuvuosikatsaus. (art) K n:o 1/1936. 

Luokkatietoista regionalismia. (arv: A. Järventaus) K n:o 1/1936. 

Kapitalismin Anti-Haanpää? (arv: J. Tamminen) K n:o 1/1935. 

» Pohjoismainen vapaus» — fraasi ja todellisuus. (art) S 1/1936. 

Tiedonantoja: Akateemisen sosialistiseuran opintokerho. (sel) S n:o 
/1936. 

Matti Kuusen tilitys. (art) K n:o 2/1936. 

Kirjallisuustaistelu. (sel) (ei-sign) K n:o 2/1936. 

Teesejä poliittisesta ja yhteiskunnallisesta. (art) K n:o 3/1936. 

Kirjallisuustaistelun rintamalta. (sel) K n:o 3/1936. 

Kirjallisuustaistelu jatkuu. (sel: Kirj. tutk. seura) T n:o 12/1936. 

Humanisti on kuollut: Tauno Tattari 20.4.-36. T n:o 17/1936. 

Hausenstein, marxilainen tyylintutkija. (t) K n:o 57/1936. 

Historiallisen romaanin sosiologiaa. (arv: H. Allen). K n:o 57/1936. 

Kapina laivalla — kapina yhteiskunnassa. (arv) K n:o 5-7/1936. 

Suomen kulttuuri eilen ja tänään. (puhe työv. juhlassa) S n:o 5/1936. 

auan sananvapauden puolustajana. (puhe S-patsaalla) T n:o 

Tiedonantoja: ASS:n opintokerho keväällä 1936. (sel) (ei-sign.) S n:o 

6—7/1936. 

K. S. Laurila — kulttuuriliberaali?? (pol) (nim. Raivostunut ylioppilas) T 

n:o 24/1936. 

Suomalaisjätkiä vuosisadan alun Amerikassa. (arv: L. Arra) K n:o 

10—11/1936. 

Kansanrintama barrikaadeilla. (art: pääkirj.) (ei-sign) K n:o 12-13/1936. 

Vapaan Espanjan puolesta! (alkujakso ASS:n lentolehtisestä) kes. 1936. 

Häpeäntie. (pol: Hels. San. ja Espanja) T n:o 32/1936. 

Kansanrintaman koetinheiki. (art: pääkirj.) ( ei sign) K n:o 14/1936. 

Meillä sitä ei voi tapahtua. (arv: S. Lewis) K n:o 14/1936. 

Juhani Ahon 75-vuotispäivänä. (art) K n:o 14/1936. 

EK luo kansanrintaman (art: pääkirj.) K n:o 15/1936. 

Barbaarien sotatanssi. (sel) (ei sign) K n:o 15/1936. 

Kirjallisuusviikko. (art: pääkirj.) (ei-sign) K n:o 16-17/1936. 

»Meidän kesken» -kulttuuritaistelua. (pak) (nim. Ruoska) K nio 

16—17/1936. 

Barrikaadit. (sel) (ei sign) K n:o 16-17/1936. 

Kulttuurilähetystöjä. (pol) (ei sign) K n:o 16-17/1936. 

. Merkintöjä. (sel) (ei-sign) S n:o 9/1937. 

. Mitä tapahtuu Internationalessa? (art: pääkirj.) (ei-sign) S n:o 10/1937. 

. Valtalaista 20 vuotta. (sel) (ei-sign) S n:o 10/1937. 

. Puolueet Kivimäen jälkeen 2. (art) S n:o 10/1937. 

. Titanic-taru kirjallisuudessa. (arv: G. Hauptmann, E. Peisson). K n:o 


. Kertomus diktaattorista. (arv: K. v. Dombrowski) K n:o 12-13/1937. 
. Mitä 


Katsaus: USA. (t) n:o 18-19/1936. 


. 19. itsenäisyyspäivänä. (art: pääkirj.) (ei-sign) K n:o 20—21/1936. 
. Vuosisadan todistus. (kriitikko-esittelyt) (ei-sign) K n:o 20—21/1936. 
. Sosiaalisen sympatian runoilija eli unanimismin umpikuja. (arv: M. 


Waltari: Surun ja ilon kaupunki) K n:o 20—21/1936. 


. Maailmanhistorian uusin luku. (arv: J. Teljo: Sodanjälkeinen maailma) 


K n:o 20—21/1936. 


. Barrikaadit. (sel) (ei-sign) K n:o 20-21/1936. 


. Suomen itsenäisyystaistelu ja saksalaisvaara. (art) (ei-sign) S n:o 
11/1936. 
1937 

. Presidentinvaalit. (art: pääkirj.) S n:o 1/1937. 


. Merkintöjä. (sel) (ei-sign) S n:o 1/1937. 
. Humanismi ja elämänpalvonta. (arv: L. Viljanen: Taisteleva humanismi) 


K n:o 1/1937. 


. Proletaarilaulaja. (arv. A. Turtiainen: Muutos) K n:o 1/1937. 

. Vaalitappion jälkeen. (art: pääkirj.) (ei-sign) S n:o 2/1937. 

. Karl Marx: Vallankaappaus Ranskassa 1851. (alkulause) S n:o 2/1937. 
. Merkintöjä. (sel) (ei-sign) S n:o 2/1937. 

. Ratkaisun aattona. (art: pääkirj.) (ei-sign) S n:o 3/1937. 

. Yhteisrintama Englannissa. (sel) (ei-sign) S n:o 3/1937. 

. Merkintöjä. (sel) (ei-sign) S n:o 3/1937. 

. Polemiikin taikuri [p.o. taituri]. (arv: P. Meurling). K n:o 3/1937. 

. Kehityksen rajapyykillä. (art: pääkirj.) (ei-sign) S n:o 4/1937. 

. Kukkosen »oppositio». (art) (ei-sign) S n:o 4/1937. 

. Sosialismin pyhäkoululukemista. (arv: I. Kolbjørn) S n:o 4/1937. 

. Merkintöjä. (sel) (ei-sign) S n:o 4/1937. 

. Haamu lahden takaa. (art: pääkirj.) (ei-sign) S n:o 5/1937. 

. Merkintöjä. (sel) (ei-sign) S n:o 5/1937. 

. Marxilaisesta historiankirjoituksesta. (t) Kokoomateos Marxilaisuus, ASS 


1937. 


. Marxilaisen estetiikan peruskysymyksiä. (t) Kokoomateos Marxilaisuus, 


ASS 1937. 


. Erottamisten jälkeen. (art: pääkirj.) (ei-sign) S n:o 6-8/1937. 

. Loppurepliikki Kolbjorn-väittelyyn. (pol) S n:o 6-8/1937. 

- Ylioppilaspolitiikkaa. (sel) (nim. Civis Ruber) S n:o 6-8/1937. 7 
. Merkintöjä. (sel) (ei-sign) S n:o 6-8/1937. 

. Kiilan albumi 1937. (arv) K n:o 11/1937. 

. Soihtua tukemaan! (art: pääkirj.) (ei-sign) S n:o 9/1937. 

. Puolueet Kivimäen jälkeen 1. (art) S n:o 9/1937. 

. Euroopan kansanvallan taistelurintamalta. (h: Cay Sundström) S n:o t 


9/1937; 


12-13/1937. 


todella tapahtui 
13-14/1937. 


sosdem. puolueessa. (pol) Nykypäivä n:o 


. Oireita ja välttämättömyyksiä. (art: pääkirj.) (ei-sign) S n:o 11-12/1937. 
. Puolueet Kivimäen jälkeen 3. (art) S n:o 11-12/1937. 

. Ulkomaat: Neuvostoliitto. (art) (ei-sign) S n:o 11-12/1937. 

. Merkintöjä. (sel) (ei-sign) S n:o 11-12/1937. 

. Lyhyt oikaisu. (pol) Nykypäivä n:o 15/1937. 

. Perinteet. (t: Espanjan kirj.) (nim. Don O) K n:o 14-15/1937. 

. Cervantesin »opettavat novellit». (arv) K n:o 14-15/1937. 

. Osakuntapakko on poistettu! (art) SSd 8/9 1937. 

. Rosa Luxemburg. (esittely) (ei-sign) S n:o 13/1937. 

. Merkintöjä. (sel) (ei-sign) S n:o 13/1937. 

. Osakuntien ulkopuolelle jäävien ylioppilaiden oikeudet on turvattava. 


(art) SSd 16/9 1937. 


. Oikeus ja kansan tahto. (art: pääkirj.) (ei-sign) S n:o 14/1937. 

. Nyon ja Geneve. (art) (ei-sign) S n:o 14/1937. 

. AKS:n tie fascismiin. (sel) (nim Civis Ruber) S n:o 14/1937. 

. Syyskuun ylioppilaspolitiikkaa. (sel) (ei-sign) S n:o 14/1937. 

. Akateeminen Sosialistiseura. (sel) (ei-sign) S n:o 14/1937. 

. Merkintöjä. (sel) (ei-sign) S n:o 14/1937. 

. Aäriviivoja kaukokaipuun sosiologiaan. (t) K n:o 16-17/1937. 

. London kaukonäkijä. (Kirjoja jotka puhuvat.) (sel) (nim. Spectator) K 


n:o 16—17/1937. 


. Maakunnallinen sukuromaani. (arv: S. Anttila) K n:o 16—-17/1937. 
. Vanha sissi sotapolulla. (pol) (nim. Ruoska) K n:o 16—17/1937. 
+ Ylioppilaspolitiikan areenalta. (sel) (nim. Vapaamielinen ylioppilas) T 


n:o 42/1937. 


. Kuka kenet? (art: pääkirj.) (ei-sign) S n:o 15/1937. 

. Feodaalien kohtaus. (art) (nim. Historicus) S n:o 15/1937. 

. Fascistien vehkeilyt Ranskassa. (sel) (ei-sign) S n:o 15/1937. 

. Akateeminen sosialistiseura. (sel) (ei-sign) S n:o 15/1937. 

. Merkintöjä. (sel) (ei-sign) S n:o 15/1937. 

. Rivit tiiviinä kapitalismia vastaan. (art: pääkirj.) (ei-sign) S n:o 16/1937. 
. Miksi ei IKL:ää lakkauteta. (pol) (nim. Vanha rivimies) S n:o 16/1937. 
. Hajoittajat. (art) (ei-sign) S n:o 16/1937. 

. Lokakuun ylioppilaspolitiikkaa. (sel) (ei-sign) S n:o 16/1937. 

. Akateeminen Sosialistiseura. (sel) (ei-sign) S n:o 16/1937. 

. Merkintöjä. (sel) (ei-sign) S n:o 16/1937. 

+ Yliopistokansanvallan puolesta. Vaalit 1937. (art) (ei-sign) S n:o 16 


B/1937. 


. Lokakuunlopun ylioppilaspolitiikkaa. (sel) (ei-sign) S n:o 16 B/1937. 

. Ylioppilaskunnan yleinen kokous 23.10. (sel) (ei-sign) S n:o 16 B/1937. 
+ Ylioppilaskunnan edustajiston kokous 23.10. (sel) (ei-sign) 16 B/1937. 

. Päivät, jotka järkyttivät maailmaa. (art: pääkirj.) (ei-sign) S n:o 


17—18/1937. 


. Ulkomaat: Kestääkö Espanja? (sel) (ei-sign) S n:o 17—18/1937. 

. Vallankumouksen majakat. (johdanto) S n:o 17—18/1937. 

. Vallankumouksen väylä. (johdanto) S n:o 17—18/1937. 

. Vallankumous ja vastavallankumous Saksassa. (t) S n:o 17—18/1937. 

. Ylioppilaspolitiikkaa. (sel) (ei-sign) S n:o 17—-18/1937. 

. Akateeminen Sosialistiseura. (sel) S n:o 17—-18/1937. 

. Merkintöjä. (sel) n:o 17—18/1937. 

. Eräs taktillinen kritiikki. Vastaus A. Savelalle. (pol) K n:o 18-20/1937. 

. Suomen itsenäisyyden 20-vuotispäivänä. (art: pääkirj.) (ei-sign) S n:o 


19/1937. 


. Railo — Vaaskivi. (arv: E. Railo: YI. kirj. historia IV-VI: T. Vaaskivi: F. 

220. 
221. 


222. 
223. 
224. 
225. 


226. 
227. 
228. 
229. 
230. 


231. 
232. 
255. 
234. 


235. 
236. 


237. 
238. 
239. 
240. 
241. 


242. 
243. 
244. 
245. 


246. 


247. 
248. 
249. 
250. 
251. 


E. Sillanpää ym.) K n:o 21-24/1937. 
Yrjö Hirnin erotessa. (t) K n:o 21-24/1937. 

Uuden realismin signaali. (arv: E. Sinervo: Runo Söörnäisistä) K n:o 
21—24/1937. 

Ylioppilaan tunnustuksia. (arv: M. Kurjensaari) K n:o 21—24/1937. 
Hirmyjen kuilu. (arv. M. Laine = Larni) K n:o 21-24/1937. 
Vuodenlopun näköaloja. (art: pääkirj.) (ei-sign) S n:o 20/1937. 
Yleisesitys Suomen itsenäisyyspolitiikasta. (arv: A. R. Cederberg & Y. 
Ruutu & U. Toivola) S n:o 20/1937. 

Työväen Kalenteri 1938. (arv) S n:o 20/1937. 

»Isännän ääni». (arv: H. Froenbgen) S n:o 20/1937. 
Ylioppilaspolitiikkaa. (sel) (ei-sign) S n:o 20/1937. 

Akateeminen Sosialistiseura. (sel) (ei-sign) S n:o 20/1937. 

Teos: Vallankumous ja vastavallankumous Saksassa [1848—49]. (Yl. his- 
torian laudaturtutkielma) ASS 1937. 


1939 


» Suuren linjan» löytöretkeilijä. (arv: O. Paavolainen) T n:o 1—2/1939. 
Loistava Vaaskivi. (arv: T. Vaaskivi: Loistava Armfelt) T n:o 1-2/1939. 
Pidot tornissa. (arv) T n:o 3/1939. 

Uuden tieteen pioneereja. (arv: Axel Strindberg, St. Arvidson) T n:o 
4/1939. 

K. S. Laurilan pamfletti. (arv) T n:o 8/1939. 

Sosialismin »pyhiä kirjoja» suomeksi. (arv: Marx & Engels: VT 1) S n:o 
4-5/1939. 

Uuden Venäjän luojia. (arv: A. Tolstoi: Tsaari Pietari 1) T n:o 13/1939. 
Erotiikan sosioloogi. (arv: Th. Dreiser) T n:o 17/1939. 

Johdatusta dialektiikkaan. (arv: M. Ryömä) T n:o 20—21/1939. 
Propagandan ristivedossa. (arv: A. Ahlberg) T n:o 23/1939. 

Lyriikkaa anno 1939. (arv: V. Kajava, A. Turtiainen, Vaella nuoruus) S 
n:o 8/1939. 

AKS etsii »kulttuuriohjelmaa». (arv) T n:o 27—28/1939. 

Porvariston suuri vallankumous — 150 vuotta. (t) S n:o 9-10/1939. 
Klerikaalista kulttuurikritiikkiä. (arv: E. Kaila, A. Lehtonen, Y. J. E. 
Alanen, E. Sormunen) T n:ot 29-30 ja 31-32/1939. 

Elokuun neljännen päivän yö. (t: Ranskan suuri vallankumous) SSd 6/8 
1939. 

» Vuoden 1789 periaatteet» (t: Ihmisoikeuksien julistus) T n:o 
33—34/1939. 

Thorild, kapinoitsija. (arv: St. Arvidson) T n:ot 38 ja 39/1939. 

Georg Brandesin silmälasit. (arv: G. Ahlström) T n:o 44/1939. 

Hyviä hakuteoksia. (arv) T n:o 44/1939. 

Lännessä hämärtyy. (art) (ei-sign) S n:o 17—18/1939. 

Vallankumouksesta vallankumoukseen. (arv: P. Meurling) (nim. Pancho 
Villa) S n:o 19—20/1939. 


252. 
253. 


254. 
255: 


256. 
257. 
258. 
259. 
260. 
261. 
262. 
263. 
264. 
265. 
266. 
267. 
268. 
269. 
270. 
275 
272. 
273. 
274. 
275. 
276. 
275 
278. 


279. 


1940—41 


Tampereen kaupunginkirjastossa ovat lainausmäärät — — lisääntyneet. (h) 
Aamulehti 4/9 1940. 

Kirjaston on vaikeanakin aikana koetettava täyttää kulttuuritehtävänsä 
(h) KL 5/9 1940. 

Kaupunginkirjaston talousarvioesitys. (h) KL 7/9 1940. 

» Robespierre ratsain». (arv: E. Tarle: Napoleon) Vapaa Sana n:o 
8/1940. 

Kaksi ateistia kirjallisuudesta. (t: J. P. Jacobsen, R. Martin du Gard) 
Vapaa Ajattelija n:o 2/1940. 

Taistelevaa ja petollista Kiinaa. (arv: P. Buck) KL 20/9 1940. 
Kirjastotalo 15-vuotias. (sel) KL 10/10 1040. 

Aleksis Kiven elämä ja työ ovat syytös — — . (puhe patsaalla 10/10) KL 
12/10 1940. 

Kulttuuristakin vielä keskustellaan. (pol) (nim. Kirjatoukka) KL 20/10 
1940. 

Lihan ylösnousemus. (arv: D. H. Lawrence). Vapaa Ajattelija n:o 
3/1940. 

Pako länsimaisesta kulttuurista. (arv: L. Bromfield) KL 15/11 1940. 
Nero ja yhteiskunta. 30 vuotta Leo Tolstoin kuolemasta. (t) KL. 
Johnsonin »eletty romaani» (t). KL 19 ja 22/11 1940. 

Loistava läpimurto. (arv: O. Siippainen: Nuoruus sumussa). KL 24/11 
1940. 

Petsamon liikenneyhteyksistä muutama sapekas sana. (pol) KL 3/12 
1940. 

Sosiaalipsykoloogista novellistiikkaa. (arv: A. Vuotila) KL 9/12 1940. 
Ruumiinkulttuurin problematiikkaa. (arv: J. Louhija) KL 11/12 1940. 
Diplomaatti hymyilee — lukijaa ei hymyilytä. (arv: D. Vare) KL 16/12 
1940. 

Elintarpeiden joutuessa kortille aletaan hamstrata tietoja. (h) KL 28/11 
1940. 

Aika. Puhe Tampereen kunnallisjärjestön syysjuhlassa 30/9 1940. Kiilan 
albumi III, 1940. 

Venäläinen romaaniperinne ja neuvostovenäläinen kirjallisuus. (t) Työ- 
väen Joululehti 1940. 

Teos: Venäläinen romaaniperinne ja neuvostovenäläinen kirjallisuus. 
Koy Tiede 1940. 

Kaupunginkirjaston v. 1940 tilastonumeroita — —. (h) KL 4/1 1941. 
Ruotsin Hilja Valtonen?! (arv: E. Lindin) KL 3/2 1941. 

» Thibault'n suvun» epiloogi. (arv: R. Martin du Gard) KL 25/2 1941. 
Tampereen työväenyhdistys lahjoittanut kirjastonsa — —. (sel) (ei-sign) KL 
5/4 1941. 

Tamperelaiset lukevat. Ennätyksellisiä lainausnumeroja — —. (h) KL 9/6 
1941 (Aamulehti lyh. 8/6). 

Kaupunginkirjasto — tamperelainen kulttuurikeskus. (sel) Tammerkoski 
n:o 3/1941. 


Love Kirjat 


Timo Aarniala: VALOT 

Algot Untolan kolmet kasvot 
Peter von Bagh: ELVIS! 

Honoré de Balzac: Cesar Birotteau 
Dorfman-Mattelart: Kuinka Aku Ankkaa luetaan 
Sergei Eisenstein: Elokuvan muoto 

Hanns Eisler: Kirjoituksia musiikista 

Federico Fellini: Fellini 

F. Scott Fitzgerald: Viimeinen ruhtinas 
Holmberg-Längbacka: Teatterikirja 

Pekka Kosonen ym.: Suomalainen kapitalismi 

Maiju Lassila: Pikku mestareita 

Lindfors-Rislakki: CIA 

Jack London: Rakkaus elämään 

Jack London: Rautakorko 

Georg Lukács: Balzac ja ranskalainen realismi 
Horace McCoy: Ammutaanhan hevosiakin 

Raoul Palmgren: Tekstejä nuoruuden vuosikymmeneltä 
Irmari Rantamala: Viimeiset kirjoitukset 

Jean Renoir: Elämäni ja elokuvani 

Elvi Sinervo: Maailma on vasta nuori 

Elvi Sinervo: Novellit 

Elvi Sinervo: Palavankylän seppä, Toveri älä petä 
Elvi Sinervo: Runot 1931 — 56 
Elvi Sinervo: Viljami Vaihdokas 
B. Traven: Vankkurit 

B. Traven: Kuolemanlaiva 

B. Traven: Puuvillanpoimijat 

B. Traven: Silta viidakossa 
Nathanael West: Heinäsirkan aika 
Nathanael West: Iisi miljoona 
Hella Wuolijoki: Niskavuoren tarina 


